
Ernst Cassirer 


Filosofia Luminilor 


Traducere şi tabel cronologic de Adriana Pop 
Postfaţă de Vasile Muscă 




Tabel cronologic 


1874 La 28 iulie, se naşte la Breslau (astăzi Wraclaw, Polonia), Ernst Cassirer, 
într-o familie de negustori de origine semită. 

1892 Imediat după bacalaureat, începe studiul la Universitatea din Berlin. La 
insistenţele tatălui, începe să studieze dreptul, însă îl va abandona în 
curând în favoarea literaturii germane şi a filosofiei. Va studia la universităţi 
diferite: Berlin, Leipzig, Heidelberg, Marburg. 

1894 Vara, participă la prima prelegere despre filosofia lui Kant, ţinută de Georg 
Simmel. 

1896 Este student la Marburg unde îl are ca profesor pe Hermann Cohen. 

1899 Devine doctor în filosofie (obţine calificativul summa cum laude), prezen¬ 
tând prima parte a tezei sale, Descartes’Kritik der mathematischen und 
naturwissenschaftlichen Erkenntnis , avându-i ca îndrumători pe Hermann 
Cohen şi Paul Natorp. 

1902 Se căsătoreşte cu Toni Bondy, o verişoară mai îndepărtată de la Viena. 
Tinerii vor locui un an de zile la Munchen. Apare întreaga sa teză de doc¬ 
torat cu titlul: Leibniz’ System in seinen wissenschaftlichen Grundlagen. 

1903 Se reîntoarce la Berlin, reluându-şi studiul şi activitatea. 

1906 Apare primul volum al lucrării Das Erkenntnisproblem in der Philosophie 
und Wissenschaft der neueren Zeit, urmând ca cel de-al doilea volum să 
apară în anul 1908 (lucrare în 4 volume). 

1906 Candidează pentru postul de Privatdozent (conferenţiar) la Universitatea din 
Berlin; ţine o conferinţă pe tema Substanzbegriff und Funktionsbegriff. 

1910 Apare Substanzbegriff und Funktionsbegriff. Untersuchungen Ober die 
Grundfragen der Erkenntniskritik. 

1914 Este invitat la Universitatea Harvard însă refuză invitaţia; i se acordă medalia 
de aur a Fundaţiei Kuno Fischer, reprezentată de Academia de Ştiinţe din 
Heidelberg; refuză medalia de aur, acceptând doar una de bronz şi diferenţa 
în bani, estimată la suma de trei mii de mărci germane. 

1916 Apare Freiheit und Form. Studien zur deutschen Geistesgeschichte. 

1919-1933 Anii petrecuţi la Hamburg şi la Warburg. 



Ernst Cassirer 16 


1921 Apare idee undGestalt. Goethe, SchiHer, Holderlin, Kleist. FunfA ufsâtze şi Zur 
Einsteinschen Reiativitâtstheorie. 

1922 în „Studien der Bibliothek Warburg", I, apare Die Begriffsform des mythi- 
schen Denkens. 

1923 Apare primul volum din renumita Die Phi/osophie der symbolischen 
Formen, Die Sprache. 

1925 Apare al doilea volum al operei Die Phitosophie der symbolischen Formen, 
Das myihische Denken. Ein Beitrag zum Problem der Gbtternamen. 

1927 Apare individuum und Kosmos in der Phi/osophie der Renaissance. 

1929 Apare al treilea volum din Die Phi/osophie der symbolischen Formen, 
Phânomenoiogie der Erkenntnis. 

1929 Ernst Cassirer devine primul rector de origine semită al Universităţii din 
Hamburg; mandatul său de rector va dura doar un singur an, din motive 
politice. 

1932 Scrie mai multe articole şi studii, care se vor sintetiza, în cele din urmă, în 
scrierea Die Phi/osophie der Aufklârung. 

1933 Părăseşte Germania ca urmare a presiunilor făcute asupra lui din partea 
naţional-socialiştilor. 

1933 Devine profesor de filosofie la Oxford, AII Souls College; va rămâne aici doi 
ani. 

1935 Septembrie, pleacă în Suedia, la Universitatea Goteborg; în Suedia va 
rămâne şase ani, timp în care va primi şi cetăţenia suedeză. 

1937 Apare Determinismus und Indeterminismus in der modemen Physik. 

1939 Apare lucrarea Descartes. 

1941 Acceptă invitaţia şi merge la Yale University, în New Haven, unde va 
rămâne pe o perioadă de trei ani. 

1942 Apare Zur Logik der Kulturwissenschaften. 

1944 Vara, merge la New York, la Columbia University; publică An Essay on 
Men. An Introduction to a Phi/osophy of Human Culture\ termină manu¬ 
scrisul lucrării Von Mythus des Staates însă cartea va apărea doar postum 
la Zurich, în 1949. 

13 aprilie, Ernst Cassirer moare la New York. 


1945 



Nota traducătorului 


Este recunoscut faptul că terminologia filosofică germană conduce adesea 
la anumite dificultăţi de traducere. Prezenţa acestora a fost semnalată de 
foarte mulţi traducători şi exegeţi ai operelor filosofice germane. Oricărui bun 
cunoscător al limbajului filosofic german, în special al celui kantian, îi va fi uşor 
să regăsească anumite nuanţe terminologice şi în limbajul filosofic utilizat şi 
construit de Ernst Cassirer. Nu trebuie să pierdem din vedere faptul că „filoso¬ 
ful de la Marburg" a fost profund influenţat de întreaga gândire kantiană. Prin 
urmare, nu am putut semnala prezenţa unor dificultăţi majore şi inedite în 
cazul de faţă. Cele mai dificile concepte sau sintagme au fost deja semnalate 
şi soluţionate în parte de către traducătorii renumiţi ai operelor kantiene - 
soluţiile propuse de către aceştia fiind, în general, acceptate şi preluate ca 
atare. în mod cert, natura limbajului filosofic german va genera întotdeauna 
dispute conceptuale. Dificultăţile pe care le-a prezentat această operă au fost 
cele care survin în mod uzual în orice raportare la un text filosofic german: substi¬ 
tuirea frecventă a substantivelor cu pronumele lor - fapt ce presupune un mai 
mare efort în identificarea părţilor de vorbire corespunzătoare -, dublată de 
prezenţa discontinuităţilor logico-sintactice din interiorul frazelor (propoziţiile 
sunt aproape inexistente în cadrul acestui text), abundenţa de cuvinte com¬ 
puse, folosirea abuzivă, chiar, a unor adverbe, repetiţii ale aceleiaşi sintagme, 
de cele mai multe ori, inutile şi, nu în ultimul rând, topica specifică limbii ger¬ 
mane, posibilă sursă de echivocitate. Nu am întâlnit în text expresii construite 
cu ajutorul cratimelor, cu excepţia aceleia a cărei prezenţă a fost semnalată şi 
în cadrul Criticii raţiunii pure. „fur-wahr-halten“ („aprecierea a ceva ca fiind 
valabil"); Cassirer nu a fost adeptul unor astfel de construcţii. Fireşte, celebrele 
cuplete: Mussen (a face ceva prin contrângere) - Soiien (a face ceva din obli¬ 
gaţie, din datorie morală) şi Sein (fiinţă) - So-sein (manieră, modalitate speci¬ 
fică de fiinţare), au fost destul de des întâlnite. în general, se poate spune că 
forma expunerii caracteristică lui Ernst Cassirer este, pe de o parte, una con¬ 
cretă, fără prea multe implicaţii echivoce, pe de altă parte, însă, naturaleţea 

acesteia degajează o „atmosferă" caldă, chiar poetică. Bineînţeles că orice 
traducere presupune un risc: riscul de a lăsa, intenţionat sau nu, să se piardă 
din intensitatea şi profunzimea Cuvântului folosit de un autor. Conştientizând 
şi asumând acest risc, am încercat să păstrez vie forţa gândului pe care Ernst 
Cassirer ni-l aduce din partea Iluminismului. 

Fără doar şi poate, Iluminismul semnifică un moment central în întreaga 
istorie a ideilor filosofice: momentul confruntării cu Raţiunea, care începea 
să-şi facă simţită prezenţa aproape în toate domeniile. Filosof ia L umini lor n u 
face decât să ne aducă argumente în această privinţă. înainte de 1932, anul 
apariţiei acestei lucrări, Ernst Cassirer mai redactase şi publicase o serie 
considerabilă de lucrări şi articole, care constituie, ca să spunem aşa, pro¬ 
legomenele viitoarei sale opere. Este vorba despre: En/ightenment, ; în 
Encydopedia ofthe Social Sciences, voi. 5, New York, 1931, pp. 547-552; Die 
P/atonische Renaissance in Eng/and und die Schu/e von Cambridge, în 
„Studien der Bibliothek Warburg" XXIV, Leipzig, 1932; Shaftesbury und die 
Renaissance des Platonismus in England, în „Vortrăge der Bibliothek 
Warburg" IX, Leipzig şi Berlin, 1932; Goethe und die geschicht/iche Welt. Drei 
Aufsătze, Berlin, 1932; Vom Wesen und Werden des Naturrechts, în 
„Zeitschrift fur Rechtsphilosophie" VI, 1932; Das Problem Jean-Jacques 
Rousseau, în „Archiv fur Geschichte der Philosophie" 41, 1932. Toate aceste 
lucrări au contribuit vizibil la etapa finală de sintetizare a materialului în vederea 
elaborării operei ce avea să se numească Die Philosophie der Aufktărung şi 
care avea să fie ultima scriere publicată de către Cassirer în Germania. 
Atmosfera ce a premers apariţiei cărţii poate fi regăsită în corespondenţa pe 
care autorul a purtat-o cu editorul Paul Siebeck şi cu filosoful Fritz Medicus, 
cei care au conceput o nouă colecţie, cu numele „Grundriss der philosophi- 
schen Wissenschaften", colecţie în care doreau să încadreze şi cartea lui 
Cassirer. Dintr-o scrisoare 1 a lui Cassirer către Fritz Medicus, scrisoare ce 
datează din 19 mai 1931, aflăm: „M-am decis să folosesc energic timpul liber 


1 întreaga corespondenţa a lui Cassirer se află în arhiva Bibliotecii Centrale din Zurich; recent, 
Editura Felix Meiner Verlag din Hamburg a inaugurat colecţia „Ernst Cassirer. Nachgelassene 
Manuskripte und Texte", avându-i ca şi coordonatori pe Oswald Scwemmer şi John Michel Krois, 
poate cei mai semnificativi exegeţi ai operelor lui Cassirer; corespondenţa acestuia urmează să 
apară în cadrul acestei colecţii, concepută în douăzeci de volume. 

din concediul meu de vară pentru pregătirea volumului despre filosofia 
Luminilor pe care vi l-am promis de mult pentru colecţia dumneavoastră. Pe 
parcursul mandatului meu de rector, anul trecut, pregătirile au avansat mult 
mai lent decât sperasem. Totuşi, pentru iluminismul german şi englez, am 
făcut suficient: un studiu despre filosofia secolelor al XVII-iea şi al XVIII-lea, în 
special cel despre Şcoala de la Cambridge va apărea în curând în colecţia 
«Studien der Bibliothek Warburg». Acum urmează să-mi îndrept atenţia spre 
Franţa. Am studiat deja destul de mult şi mă gândesc ca în toamnă să merg 
la Paris pentru câteva săptămâni, pentru a consulta bogatul material de la 
Bibliotheque Naţionale. 1 ' Se pare că singura problemă cu care s-a confruntat 
Cassirer a fost cea cu privire la titlul cărţii dar, pe care, în cele din urmă, a 
soluţionat-o. în iunie 1932, îi scrie lui Oskar Siebeck: „în ceea ce priveşte titlul, 
mi se pare că cel de Ideengeschichte der Aufktărungszeit [Istoria ideilor in 
epoca Luminilor] ar corespunde cel mai bine conţinutului real al cărţii 
deoarece, în ea nu vor fi abordate atât evoluţia sistemelor particulare cât mai 
mult, mişcarea generală ideatică (de exemplu, evoluţia ideilor sociale şi 
politice, religioase etc.). însă, dacă din motive editoriale, dumneavoastră vi se 
pare mai potrivit titlul Die Phi/osophie der Aufklărung, atunci nici eu nu am 
nimic de obiectat împotriva lui. Aş dori doar să-l argumentez în prefaţa cărţii..." 
Şi, într-adevăr, se va observa că titlul pe care dorea să-l dea Cassirer cărţii 
corespunde cel mai bine conţinutului ideatic al acesteia. Nu este vorba despre 
o prezentare a sistemelor şi gânditorilor din acea perioadă, ci despre faptul că 
analiza se face la un nivel şi mai profund. Este avută în vedere, în exclusivi¬ 
tate, evoluţia Ideii, fie ea socială, istorică, politică, estetică sau religioasă. 
Credem că aceste câteva cuvinte vor fi suficiente pentru lansarea provocării la 
lectură, în încercarea de a surprinde - şi aici intervine meritul incontestabil al 
lui Ernst Cassirer - veritabilul Sens al Iluminismului. 


Traducerea de faţă s-a făcut după Ernst Cassirer, Die Phiiosophie der 
Aufklărung , după noua ediţie, apărută la Editura Felix Meiner Verlag, 
Hamburg, în anul 1998. Prima ediţie a operei a apărut în anul 1932 la Editura 
J.C.B. Mohr (Paul Siebeck), Tubingen. Conştient şi intenţionat, nu am dorit să 
fragmentez textul, oferind între paranteze - aşa cum se întâmplă cel mai ade¬ 
sea în cazul traducerilor - corespondentele germane care au creat uneori difi- 

cultăţi. Căci, spre deosebire de alţi autori, limbajul lui Ernst Cassirer nu se evi¬ 
denţiază în primul rând prin tehnicitate excesivă, mai ales că Fi/osofia 
Luminilor rămâne o lucrare de factură istorică. 

Adresez mulţumirile mele profesorului Vasile Muscă atât pentru impulsul 
pe care mi l-a dat în elaborarea acestei traduceri cât şi pentru toate sugestiile 
oferite. Acest volum îi este dedicat. 

îmi exprim recunoştinţa şi faţă de domnul Alexander Baumgarten pentru 
amabilitatea pe care a arătat-o în redarea în limba română a fragmentelor 
latine care apar în text. Colegilor mei care au contribuit la traducerea frag¬ 
mentelor din limba franceză le adresez, de asemenea, mulţumiri. 

Mulţumesc Editurii Paralela 45 pentru asigurarea promptă a condiţiilor 
necesare apariţiei acestui volum. 



Cuvânt înainte 


Scrierea de faţă vrea să fie mai puţin şi în acelaşi timp mai mult decât o 
monografie despre filosofia Luminilor. Ea este cu mult mai puţin deoarece o 
astfel de monografie ar fi avut, înainte de toate, sarcina de a expune cititorului 
o abundenţă de detalii şi de a urmări constituirea şi configuraţia tuturor proble¬ 
melor specifice filosofiei Luminilor, până în cele mai mici amănunte. O astfel de 
abordare îi revine prin excelenţă „compendiului de ştiinţe filosofice", în confor¬ 
mitate cu scopul pe care acesta şi-l propune prin însăşi denumirea sa. 
Caracteristica principală a unui astfel de compendiu ar fi expunerea exhaus¬ 
tivă a întregului volum de întrebări pe care filosofia Luminilor şi le-a pus. însă, 
această cerinţă extensivă trebuie înlocuită cu o alta, pur intensivă. Iluminismul 
va fi conceput nu atât în extensia sa, cât în profunzimile sale, nu atât în tota¬ 
litatea rezultatelor şi aspectelor sale istorice, cât în unitatea originilor sale 
ideatice şi a principiilor sale determinative. Ceea ce s-a avut în vedere aici, nu 
a fost elaborarea unui raport pur epic despre cursul, dezvoltarea şi destinul 
filosofiei Luminilor. Mai mult, a fost vorba aespre surprinderea mişcării interne 
ce s-a desăvârşit în cadrul acesteia şi, în aceeaşi măsură, de a face vizibile 
acţiunile dramatice ale gândirii sale. Farmecul şi valoarea sistematică, proprii 
filosofiei Luminilor constau în această mişcare; în energia şi pasiunea pentru 
gândire pe care ea o pune în toate problemele sale particulare. Văzută din 
această perspectivă, multe dintre elementele sale converg către o unitate de 
sens, unitate ce scapă unui mod de abordare care priveşte rezultatele sale ca 
fiind contradictorii sau ca fiind un eclectism de motive ideatice eterogene. 
Dacă dorim să surprindem sensul ei istoric real, atunci tensiunile şi soluţiile 
sale, îndoielile şi deciziile, scepticismul şi credinţa sa nezdruncinată trebuie să 
fie văzute şi interpretate dintr-un singur punct central. 

Expunerea ce urmează încearcă să ofere o astfel de interpretare. Cu aceasta, 
ea plasează filosofia Luminilor în contextul unei teme filosofice mai vechi care, 
fireşte, nu este atinsă aici decât în treacăt. Astfel, mişcarea ce va fi expusă 
structural aici nu rămâne închisă în ea însăşi, ci constituie un punct de 

referinţă atât pentru încercările de gândire anterioare cât şi pentru cele poste¬ 
rioare realizării sale efective. Ea reprezintă doar un act parţial şi o fază singulară 
în cadrul evenimentului istoric spiritual, prin care ideea filosofică modernă 
şi-a câştigat certitudinea, sentimentul specificităţii şi conştiinţa de sine. Am 
încercat în scrierile mele anterioare, în special în lucrarea mea Individuum und 
Kosmosin derPhi/osophie der Renaissance (1927) şi în scrierea Die P/atoniscfie 
Henaissance in Eng/and(ÎQ32), să expun şi alte faze ale acestei mişcări de 
anvergură şi să le apreciez în adevărata lor semnificaţie. Prin scopul său 
obiectiv şi prin intenţia sa metodică de bază, scrierea de faţă se plasează ală¬ 
turi de aceste lucrări. Ea încearcă, ca şi lucrările anterioare, o modalitate de 
abordare a istoriei filosofiei ce nu fixează şi descrie doar rezultate, ci face 
evidente forţele de configuraţie ale acestora. O asemenea abordare vrea să 
ofere în acelaşi timp o „fenomenologie a spiritului filosofic", în evoluţia doc¬ 
trinelor şi sistemelor filosofice. Ea vrea să urmărească edificarea şi aprofun¬ 
darea pe care acest spirit, în acţiunea îndreptată spre problemele pur obiec¬ 
tive, le-a extras din sine însuşi, din esenţa şi determinaţia sa, din caracterul 
său specific şi din misiunea sa. O privire de ansamblu de o asemenea 
manieră, în încercarea de a realiza o unitate de perspectivă a tuturor studiilor 
de până acum, îmi apare deocamdată ca un obiectiv demn de invidiat. Astăzi 
nu mai îndrăznesc să sper asta, cu atât mai puţin să promit aşa ceva. 
Deocamdată, aceste studii pot să rămână doar simple contribuţii de bază al 
căror caracter fragmentar nu-l voi nega sau interpreta deformat. Sper însă că, 
într-o zi, ele vor fi utilizate şi introduse în structura unui mare întreg, atunci 
când momentul va fi propice unei astfel de realizări. 

Pentru un asemenea mod de abordare, filosofia Luminilor oferă precondiţii 
favorabile. Astfel, ceea ce ea păstrează în sine ca şi rezultat decisiv şi cu 
adevărat permanent nu este stabilitatea teoriei pe care a elaborat-o şi a 
încercat să o fixeze în mod dogmatic. Epoca Luminilor a rămas, în ceea ce 
priveşte stabilitatea teoriilor sale, dependentă de secolele premergătoare ei, 
până când, mult mai târziu, a devenit ea însăşi conştiinţă. Ea a preluat 
moştenirea acestor secole; mai mult, ea mai degrabă a ordonat şi triat, dez¬ 
voltat, explicat şi valorizat vechile motive ideatice, decât a produs altele ori¬ 
ginale. în pofida acestei dependenţe de conţinut şi a acestei legături materiale, 
Iluminismul a creat o formă nouă şi specifică de filosofare. Chiar dacă a 
preluat şi prelucrat un conţinut aflat deja la îndemână sau a construit pe 

fundamentul clădit de secolul al XVII-lea, el a obţinut prin efort propriu un alt 
sens şi a deschis un nou orizont filosofic. Nu mai rămâne nimic altceva sau 
nimic mai mult decât procesul universal al filosofării, care acum va fi altfel 
văzut şi determinat decât în încercările anterioare. 

Iluminismul începe, în Anglia şi în Franţa, punând sub semnul incertitudinii, 
atât forma anterioară de cunoaştere filosofică cât şi forma sistemelor metafi¬ 
zice. Iluminismul nu mai crede în dreptul şi productivitatea „spiritului de sistem" 
(esprit de systeme), ci vede în el nu atât forţa cât limita şi inhibarea raţiunii 
filosofice. Dar, în măsura în care el renunţă la esprit de systeme (spiritul de 
sistem) şi îl combate în mod categoric, el mai păstrează totuşi acel esprit sys- 
tematique (spirit sistematic), dorind să-l valorizeze şi să-l facă eficient pe o altă 
cale. în loc să limităm filosofia la un spaţiu didactic, în loc să o forţăm să se 
raporteze la axiome determinate şi definitivate şi să facă deducţii din acestea, 
ea trebuie lăsată să se manifeste liber şi, în evoluţia sa imanentă, să facă 
accesibilă atât structura existenţei naturale cât şi a celei spirituale. Conform 
acestei concepţii, filosofia nu înseamnă un domeniu particular de cunoştinţe, 
plasat alături sau deasupra propoziţiilor cunoaşterii naturii, a dreptului şi a sta¬ 
tului. Ea este mediul atotcuprinzător în care acestea se constituie, evoluează 
şi se întemeiază. Ea nu se separă de ştiinţele naturii, de istorie, de ştiinţa drep¬ 
tului, de politică, ci constituie pentru toate, în egală măsură, suflarea de viaţă, 
atmosfera în care ele pot să fiinţeze şi să acţioneze. Ea nu mai este substanţa 
separată şi abstractă a spiritualului, ci înfăţişează spiritul ca întreg în funcţia sa 
pură, în modalitatea sa specifică a cercetării şi interogaţiei, a metodicii, a 
demersului său pur spre cunoaştere. Cu aceasta, ea plasează toate con¬ 
ceptele şi problemele filosofice pe care secolul al XVIII-lea pare că le-a prelu¬ 
at din trecut, altundeva, cauzând astfel o schimbare a sensului lor. Ele devin 
din creaţii bine fixate şi imobile, forţe active, iar din simple rezultate, impera¬ 
tive. în aceasta constă semnificaţia productivă propriu-zisă a gândirii 
Iluminismului. Ea nu se exprimă printr-un conţinut ideatic determinat, ci prin 
uzajul pe care îl dă ideilor filosofice, prin locul în care le plasează şi prin sarcina 
pe care le-o atribuie. Dacă secolul al XVIII-lea se autodenumeşte cu mândrie 
„secol filosofic", atunci această pretenţie este îndreptăţită doar în măsura în 
care filosofia este repusă aici în drepturile sale primordiale şi va fi semnificată 
în sensul ei originar, „clasic". Ea nu rămâne prinsă în cercul simplei gândiri, 
ci pretinde şi găseşte fisura prin care să facă trecerea către orice ordine 

profundă de unde provine atât ideea cât şi fapta spirituală a omului şi pe care, 
după convingerea fundamentală a filosofiei Luminilor, aceasta trebuie să se 
întemeieze. De aceea, dacă vom înţelege filosofia Luminilor exclusiv ca pe o 
„filosofie a reflexiei", îi vom deforma sensul. 

Nici un gânditor nu a păşit pe acest drum al criticii în afară de Hegel care, 
prin autoritatea numelui său, se pare că l-a legitimat în mod definitiv. însă, la 
Hegel însuşi, apare deja o autoîndreptăţire caracteristică: deoarece, judecata 
istoricului şi a filosofului istoriei Hegel nu corespunde în totalitate cu verdictul pe 
care metafizica sa l-a dat asupra Iluminismului. Fenomenologia spiritului 
proiectează o altă imagine, mai bogată şi mai profundă, asupra epocii 
Luminilor decât cea pe care Hegel a cultivat-o printr-o tendinţă pur polemică. 
De fapt, orientarea majoră şi aspiraţia supremă a filosofiei Luminilor nu este 
numai o acompaniere speculativă a vieţii şi o captare a acesteia în reflexia 
oglinzii. Mai mult, ea crede într-o spontaneitate originară a ideii. Ea nu îi repar¬ 
tizează acesteia doar o performanţă ulterioară imitativă, ci vede în ea forţa de 
configuraţie a vieţii. Ideea nu trebuie doar să dividă şi să ordoneze, ci trebuie 
să conducă la ordine şi să o desăvârşească, ordine considerată ca fiind nece¬ 
sară, pentru ca, în chiar acest act al desăvârşirii, să-şi arate propriul adevăr şi 
propria-i realitate. La acest nivel profund al gândirii Iluminismului, nu putem 
accede dacă ne mulţumim doar să urmărim desfăşurarea construcţiilor idea¬ 
tice de-a lungul timpului, aşa cum majoritatea expunerilor istorice au făcut-o, 
traversând doar longitudinal o anumită perioadă. Un astfel de mod de abor¬ 
dare rămâne, din punct de vedere metodic, insuficient. însă, deficienţele intrin¬ 
seci ale acestui mod de abordare nu apar nicăieri atât de distinct ca în 
prezentarea filosofiei secolului al XVIII-lea. în ceea ce priveşte secolul al XVII-lea, 
se poate nutri speranţa că întregul conţinutului său filosofic şi întreaga sa 
evoluţie filosofică pot fi identificate în măsura în care această evoluţie este 
urmărită de la „sistem" la „sistem", de la Descartes la Malebranche, de la 
Spinoza la Leibniz, de la Bacon şi Hobbes la Locke. însă, acest demers ne 
pune în încurcătură când este vorba despre pragul secolului al XVIII-lea. Aici, 
sistemul filosofic ca atare şi-a pierdut forţa reprezentativă propriu-zisă. însuşi 
Christian Wolff, care a ţinut cu toată convingerea la această formă de sistem 
şi care considera că aici se află închis adevărul propriu-zis al filosofiei, a încer¬ 
cat, în zadar însă, să transforme şi să stăpânească prin ea totalitatea pro¬ 
blemelor filosofice ale timpului. Gândirea iluminismului distruge în permanenţă 

limitele inflexibile ale sistemului şi caută deja, în cele mai vaste şi originale 
spirite, să deconstruiască ordinea riguroasă şi sistematică. Natura şi determi- 
naţia sa proprie nu devin cunoscute la modul pur şi cel mai clar prin doctrine 
individuale, prin axiome şi teoreme, ci doar acolo unde sunt înţelese în proce¬ 
sul devenirii ideii, acolo unde se îndoieşte şi caută, unde dărâmă şi constru¬ 
ieşte. întregul acestei mişcări fluctuante, necontenite nu poate fi redus la o 
sumă de teorii singulare. „Filosofia" autentică a Luminilor este şi rămâne cu 
totul altceva decât chintesenţa a ceea ce gânditorii ei de frunte, Voltaire şi 
Montesquieu, Hume sau Condillac, d’Alembert sau Diderot, Wolff sau Lambert 
au gândit şi tematizat. Ea nu poate fi făcută evidentă prin suma acestor 
teoretizări şi prin succesiunea lor temporală. Ea constă, de fapt, mai puţin în 
teorii singulare determinate, cât în însăşi forma şi modalitatea disputei de idei. 
Doar în actul şi procesul continuu progresiv al acestei dispute pot fi înţelese 
aceste forţe fundamentale spirituale ce domnesc aici şi doar aşa poate fi simţit 
pulsul vieţii ideatice intrinseci epocii Luminilor. 

Filosofia Luminilor aparţine acelor gânduri ţesute cu măiestrie, „unde un 
pas mişcă o mie de fire, / Suveicile trag încoace şi încolo, / Firele curg 
nevăzute." Reconstrucţia şi conştiinţa istorică trebuie să-şi identifice sarcina 
în aducerea la lumină a acestor fire „nevăzute". Expunerea de faţă a încer¬ 
cat să atingă acest scop căutând să ofere nu istoria gânditorilor individuali şi 
a învăţăturii lor, ci o istorie pură a ideilor epocii Luminilor, dorind în acelaşi 
timp să prezinte aceste idei, nu doar în accepţiunea lor abstact-teoretică, ci 
în eficacitatea lor nemijlocită. Pentru aceasta, ea a trebuit să nu acorde 
atenţie abundenţei de detalii. Totuşi, nu a putut trece cu vederea forţele 
esenţiale ce au contribuit la conturarea imaginii acestei filosofii, şi care au 
determinat concepţiile fundamentale despre natură, istorie, societate, religie 
şi artă. Urmând această cale, filosofia epocii Luminilor, văzută şi prezentată 
nu ca un compositum de motive ideatice eterogene, apare ca fiind străbătută 
de puţine idei majore, pe care ni le expune riguros şi sistematic. Cu aceste 
idei ar trebui să înceapă orice expunere istorică pentru că doar prin ele pot 
fi indicate traseele clare şi sigure ce ne vor conduce prin labirintul dogmelor 
şi teoremelor. 

în ceea ce priveşte critica sistematică îndreptată împotriva filosofiei 
Luminilor, ea nu putea fi abordată în cadrul acestei scrieri. Mai mult, în acest 
punct maniera mea de abordare trebuia aşezată sub motto-u\ spinozist: Non 

ridere, non lugere, neque detestări, sedintelligere. 'însă, filosofia Luminilor nu 
a avut prea adesea parte de luxul unei astfel de abordări. Faptul că epoca şi-a 
pierdut înţelegerea pentru distanţa istorică, că ea, Tntr-o naivă supraestimare de 
sine, a ridicat măsurile sate la rangul de normă necondiţionată valabilă şi posi¬ 
bilă prin sine însăşi, că tot trecutul istoric l-a interpretat doar prin raportare la 
sine, trebuie văzut ca o deficienţă majoră a sa. Dar, dacă Iluminismul nu este 
absolvit de această greşeală atunci trebuie spus, pe de altă parte, că pentru 
aceasta şi-a primit pedeapsa binemeritată. Acel orgoliu al unei „mai bune 
cunoaşteri", care a fost în permanenţă sarcina sa, s-a manifestat şi demonstrat 
fără întrerupere. însă, tocmai acest fapt a generat o multitudine de prejudecăţi 
care chiar şi astăzi reprezintă piedici în calea unei aprecieri istorico-obiective. 

Expunerea de faţă este departe de orice intenţie polemică şi nu a încer¬ 
cat sub nici o formă să critice în mod explicit aceste prejudecăţi sau să ofere 
o „salvare" a epocii, în raport cu ele. Ea depinde în exclusivitate de evoluţia 
şi scoaterea în evidenţă, din punct de vedere istoric, de o manieră sistema¬ 
tică, a conţinutului şi a construcţiilor sale interogative filosofice fundamentale. 
O astfel de punere în evidenţă constituie o primă şi absolut necesară precon- 
diţie în vederea rejudecării acelui mare proces pe care romantismul l-a inten¬ 
tat Iluminismului. Sentinţa pronunţată în acest proces este preluată şi astăzi 
de către mulţi. Dezbaterea despre „Iluminismul de suprafaţă" este încă 
deschisă. Un scop principal al prezentei expuneri ar fi atins atunci dacă ar 
conduce la stingerea acestei dezbateri. Este inutil să menţionăm că nu ne 
mai putem întoarce la întrebările şi răspunsurile filosofiei Luminilor, după 
realizarea lui Kant şi după „revoluţia gândirii" înfăptuită prin Critica raţiunii 
pure. însă, acolo unde orice „Istorie a raţiunii pure" va fi scrisă, istorie a cărei 
schiţă Kant a încercat să o traseze în ultima secţiune a Criticii raţiunii pure, 
acolo, înainte de toate, trebuie să fie amintită epoca ce a descoperit pentru 
prima dată autonomia raţiunii, apărând-o cu pasiune, epocă ce a valorizat şi 
recunoscut toate domeniile existenţei spirituale. Nici o abordare a unei istorii 
autentice a filosofiei nu poate fi intenţionată şi orientată doar istoric. Astfel, 
reîntoarcerea la trecutul filosofic vrea şi trebuie să fie în permanenţă un act 
de reflecţie filosofică proprie şi, în acelaşi timp, un act de autocritică. Mai mult 
ca oricând, prezentul nostru mi se prezintă ca realizând în sine o astfel de 


Nu râde, nu plânge, nici nu dispreţui, ci înţelege {lat.) (n. tr.). 

autocritică, având în faţa sa oglinda luminoasă şi clară pe care epoca 
Luminilor a creat-o. Ceea ce ne apare astăzi drept rezultat al „evoluţiei", văzut 
în această oglindă, îşi va pierde desigur strălucirea; şi mulţi dintre cei care se 
mândresc cu noi vor apărea doar rareori în oglindă şi, pe deasupra, această 
apariţie va fi deformată. însă, ar fi o judecată pripită şi o autoamăgire riscantă 
dacă am vrea să atribuim aceste deformări, defectelor de suprafaţă ale 
oglinzii, în loc să căutăm cauza lor în altă parte. 

Sintagma: Sapere aude!* pe care Kant a numit-o „deviza Iluminismului", îşi 
păstrează valoarea şi în raportarea noastră istorică la epocă. în loc să defăi¬ 
măm Iluminismul sau să-l privim de sus, trebuie să găsim din nou curajul să 
ne confruntăm şi să dialogăm cu el. Secolul care a văzut în raţiune şi în ştiinţă 
„cea mai înaltă forţă umană", nu poate şi nu are voie să dispară pentru noi. Nu 
trebuie să vedem doar configuraţia acestui secol, ci trebuie să eliberăm din 
nou forţele originare care l-au produs şi l-au constituit ca unitate. 


Nu pot să închei fără a mulţumi din inimă celui care a conceput şi îngrijit 
colecţia „Grundriss der philosophischen Wissenschaften", profesorul Fritz 
Medicus, cel care mi-a dat primul impuls pentru a scrie această carte şi care, 
împreună cu mine, a făcut corecturile ei. De asemenea, sunt dator să 
mulţumesc d-nei Alix Heilbrunner care a întocmit registrul de autori de la 
sfârşitul volumului, registru prin care a uşurat în mod considerabil orientarea 
în materialul vast, necesar elaborării lucrării, în diferite locuri. 


Hamburg, octombrie, 1932 


Ernst Cassirer 


îndrăzneşte să cunoşti! (lat.) (n. tr.). 



Primul capitol 


Modul de gândire 
în epoca Luminilor 


I I.a începutul lucrării sale, Elemenls de Philosophie, d’Alemberl a 
încercat să proiecteze o imagine de ansamblu asupra stării spiritului 
uman către mijlocul secolului al XVllI-lea. El porneşte dc la afirmaţia că în 
ultimele trei secole, fără întrerupere, se face vizibilă o cotitură radicală sem¬ 
nificativă a vieţii spirituale. în secolul al XV-lea apare mişcarea spiritual-lite- 
rară a Renaşterii; în secolul al XVI-lea reforma religioasă ajunge la apogeu; 
în secolul al XVII-lea victoria lîlosollei carteziene este cea care schimbă în 
mod decisiv întreaga imagine a lumii. Poate fi demonstrată o mişcare 
analoagă şi în privinţa secolului al XVllI-lea? Şi cum pot 11 caracterizate 
orientarea şi tendinţele sale de bază? „îndată ce - continuă d’Alemberl - 
examinăm cu atenţie secolul în mijlocul căruia ne allăm, îndată ce reactua¬ 
lizăm evenimentele care se derulează în faţa noastră, moravurile noastre, 
operele pe care le producem, conversaţiile pe care Ic purtăm, vom înţelege 
imediat că în toate ideile noastre s-a înfăptuit o schimbare demnă dc luat în 
considerare: o schimbare care, prin repeziciunea sa, promite o schimbare radi¬ 
cală şi în ceea ce priveşte viitorul. Doar o dată cu trecerea timpului va putea 
fi posibil atât să determinăm cu exactitate obiectul vizat de această transfor¬ 
mare, cât şi să desemnăm natura şi limitele sale - posteritatea va putea 
cunoaşte mai bine decât noi, atât deficienţele cât şi primatul acestuia. Epocii 
în care trăim îi place să se autodenumească epocă a filosofici. De fapt, dacă 
examinăm fără prejudecată starea actuală a cunoaşterii noastre, atunci nu 
putem nega faptul că filosofîa a făcut progrese semnificative. Ştiinţa naturii se 
îmbogăţeşte pe zi ce trece; geometria îşi extinde limitele ajungând şi în dome¬ 
niul fizicii; în sfârşit, adevăratul sistem al lumii este cunoscut, dezvoltat pro¬ 
gresiv şi perfecţionat. De la Pământ la Saturn, de la istoria cerului şi până la 
cea a insectelor, ştiinţa naturii şi-a schimbat înfăţişarea. împreună cu ea, şi 



Ernst Cassirer i 20 


celelalte ştiinţe au primit o formă nouă. Fireşte, studiul naturii, considerat în 
sine, pare a fi rece şi tacit; abia dacă este destinat să stârnească pasiunile; mai 
mult, satisfacţia pe care el ne-o produce provine dintr-un sentiment permanent, 
liniştit şi constant. însă, descoperirea şi utilizarea unei noi metode de filoso- 
fare trezeşte totuşi, prin entuziasmul care însoţeşte toate marile descoperiri, 
un avânt general al ideilor. Toate aceste cauze au contribuit la crearea unei 
efervescenţe a spiritelor. Acest freamăt, care se simte din toate părţile, a 
cuprins cu violenţă tot ceea ce i-a ieşit în cale, asemeni unei furtuni care dis¬ 
truge toate digurile ce i se opun. De la principiile ştiinţelor până la bazele 
religiei revelate, de la problemele metafizicii până la cele de gust, de la muzică 
până la morală, de la controversatele probleme teologice până la cele eco¬ 
nomice şi pragmatice, de la politică până la dreptul popular şi cel civil, totul 
a fost discutat, analizat şi răscolit. O nouă lumină s-a revărsat asupra multor 
probleme; noile întrebări care s-au născut au fost efectul acestei efervescenţe 
generale a spiritelor: la fel cum efectul fluxului şi refluxului este acela de a 
aduce ceva nou la mal şi, în acelaşi timp, de a îndepărta ceva de la acesta." 1 

Ce) care ne vorbeşte aici este unul dintre cei mai semnificativi gânditori ai 
timpului, unul dintre purtătorii lui spirituali de cuvânt, astfel încât, în afir¬ 
maţiile sale, putem simţi nemijlocit modul de gândire şi orientarea întregii 
spiritualităţi din care face parte. Epoca în care se situează d’Alembert este 
marcată de o mişcare intensă şi se lasă, în acelaşi timp, condusă de aceasta, 
însă, ea iui se mulţumeşte doar cu atât, nu vrea să se lase pur şi simplu în 
scama acestei mişcări, ci vrea să o înţeleagă în de unde -le şi încotro -ul ci, în 
originea şi scopul ei. Această cunoaştere a propriei fapte, această conştiinţă de 
sine şi avanpremieră spirituală a sa, îi apare ca sens propriu-zis al gândirii şi 
ca sarcină esenţială ce i se propune. Meditaţia lui d’Alembert nu vizează 
neapărat noutatea, îndreptându-se spre scopuri necunoscute până atunci; el 
doreşte să cunoască ţinta „călătoriei" şi să determine, în acelaşi timp, orien¬ 
tarea acesteia. Iii abordează curajos lumea cu bucuria celui care face 
descoperiri. în fiecare zi, aşteaptă de la ea noi explicaţii. Cu toate acestea, do¬ 
rinţa sa de cunoaştere şi curiozitatea sa intelectuală nu sunt îndreptate doar 
spre ea. El resimte emoţie şi pasiune în faţa unei alte întrebări, respectiv ce 
este el însuşi şi de ce anume a fost el în stare până atunci. Acesta este punctul 
de plecare la care se va reîntoarce întotdeauna din călătoriile sale de 
descoperire, determinate de dorinţa de lărgire a orizontului realităţii obiectuale. 


1 D’Alembert, Elâments de Philosophie, I; Melangcs de Literature, d'Histoire et 
de Philosophie , Amsterdam, 1758, IV, p. 1 şi urm. 

Afirmaţia lui Pope, the proper study of mankind is man * ** , reprezintă pentru 
sentimentul general al epocii o expresie concisă şi dominantă. Epoca simte că 
în interiorul ei se naşte o nouă forţă. Dar mai mult decât de creaţiile sale - 
care provin din această forţă - ea va fi captivată de modalitatea specifică pro¬ 
priei sale activităţi. Ea nu se bucură în exclusivitate de rezultatele sale, ci 
adulmecă forma efectelor sale. Astfel se prezintă problema „evoluţiei" spiri¬ 
tuale a întregului secol al XVIlI-lea. Nici un alt secol nu a fost pătruns cu atâta 
profunzime şi mişcat cu atâta entuziasm de ideea evoluţiei spirituale, ca se¬ 
colul Luminilor. Dacă ideea de „evoluţie" este acceptată doar în aspectul ei 
cantitativ , ca simplă extindere a cunoaşterii, ca progressus in indefinitum", 
sensul propriu-zis al acesteia va fi interpretat eronat. Mai mult, extinderea din 
punct de vedere cantitativ presupune în permanenţă o determinare calitativă; 
extinderea către periferia cunoaşterii corespunde unei întoarceri tot mai 
conştiente şi mai decisive spre centrul ei propriu-zis. Căutăm multiplicitatea 
pentru ca, prin ea, această unitate să devină certă; ne lăsăm în seama extensi¬ 
unii cunoaşterii cu sentimentul şi premoniţia că spiritul nu o va dizolva, ci că 
ea se „concentrează" în el însuşi. Astfel, vom arăta în mod constant că 
diferitele direcţii pe care spiritul trebuie să le străbată se despart doar în 
aparenţă, în momentul în care realitatea ca ansamblu îi devine accesibilă şi 
când el îşi formează o imagine asupra ei. Atunci când aceste direcţii - con¬ 
siderate în mod obiectiv - par că sunt divergente, nu este vorba, în nici un caz, 
de o risipire, de o pură dispersie. Toate energiile spiritului voi' rămâne închise 
într-un punct de forţă central. Eterogenitatea şi diversitatea plăsmuirilor este 
doar o situare separată şi o desfăşurare a unei forţe în esenţa sa, forţă unitară 
şi creatoare. Atunci când secolul al XVIII-lea doreşte să denumească această 
forţă, când vrea să-i surprindă esenţa într-un singur cuvânt, el recurge la 
numele de Raţiune. Raţiunea devine pentru el punctul central comun de uni¬ 
tate, expresie a tot ceea ce a dorit şi a realizat el. însă, dacă istoricul care 
descrie secolul al XVIII-lea s-ar declara mulţumit cu această caracteristică şi 
dacă ar crede că a găsit în ea un punct sigur de plecare şi demn de a se opri 
doar asupra lui, am putea spune că acesta are o atitudine eronată şi pripită. în 
ceea ce secolul însuşi vede un scop atins şi un punct final, se află pentru el 
începutul cercetării; acolo unde crede că găseşte un răspuns, începe, de fapt, 
interogarea propriu-zisă. Secolul al XVIII-lea este străbătut de credinţa în 
unitatea şi statornicia raţiunii. Ea este una şi aceeaşi pentru toţi subiecţii 

* Principalul studiu al omenirii este omul ( engl .) (n. tr.). 

** Progres în indefinit (lat.) (n. tr.). 



Ernst Cassirer I 22 


gânditori, pentru toate naţiunile, pentru toate epocile şi pentru toate culturile. 
Din schimbarea preceptelor religioase, a maximelor şi convingerilor morale, 
a opiniilor şi judecăţilor teoretice, rezultă o existenţă stabilă, ce persistă în ea 
însăşi şi care, în această identitate şi persistenţă a ei, dă expresie esenţei pro- 
priu-zise a raţiunii. Pentru noi, cuvântul Raţiune - chiar şi atunci când con¬ 
venim în mod sistematic şi obiectual asupra finalităţilor filosofiei Luminilor 
- şi-a pierdut de multă vreme simplitatea şi determinaţia sa univocă. Cu greu 
mai putem utiliza acest cuvânt fără să-i reactualizăm în permanenţă istoria ; şi 
vom remarca întotdeauna cât de esenţială este transformarea semnificaţiei pe 
care acest cuvânt a suferit-o pe parcursul istoriei sale. Această circumstanţă 
ne pune în evidenţă măsura infimă în care expresiile raţiune sau raţionalism 
au putut să se impună, chiar şi în sensul unor conotaţii pur istorice. Ca atare, 
conceptul suprem rămâne pur, vag şi indeterminal. El îşi primeşte forţa şi 
determinaţia pentru prima dată, atunci când îi este introdusă aşa-numita 
differentia specifica *. Unde trebuie să căutăm această diferenţă specifică în 
cazul secolului al XVIII-lea? Dacă lui i-a plăcut să se autodenumească un 
„secol al raţiunii", un „secol filosofic", atunci pe ce bazează această denu¬ 
mire? în ce sens este vizată aici „filosofia"? Care sunt sarcinile speciale ce i 
se propun şi ce mijloace îi stau la dispoziţie pentru îndeplinirea lor, pentru ca 
teoria despic lume şi individ să fie solid fundamentată? 

Dacă vom compara răspunsul pc care secolul al XVIII-lea l-a dat acestor 
întrebări cu răspunsurile pe care acesta Ic-a avut deja la începutul activităţii 
sale intelectuale, vom fi în primul rând frapaţi de caracterul negativ al acestuia. 
Secolul al XVII-lea văzuse în construcţia de „sisteme" filosofice sarcina pro- 
priu-zisă a cunoaşterii filosofice. Pentru acesta, se poale ajunge la o 
cunoaştere autentic „filosofică" atunci când, pornind de la ideea unei fiinţe 
supreme şi a unei certitudini supreme obţinute pe cale intuitivă, lumina aces¬ 
tei certitudini se revarsă asupra tuturor fiinţelor şi cunoaşterilor derivate. 
Aceasta se întâmplă adăugând indirect şi alte enunţuri certitudinii originare, 
prin metoda argumentării şi a concluziei riguroase şi astfel întregul şir al 
cognoscibilului va fi parcurs şi circumscris. Nici un element al acestui şir nu 
poate fi exclus din întreg; nici unul nu poate să se explice prin sine însuşi, sau 
pornind doar de la sine. Singura explicaţie autentică pe care o poate găsi con¬ 
stă în „deducerea" sa, în deducţia exactă, sistematică pe care secolul o va face 
pentru a ajunge la cauza originară a fiinţei şi a certitudinii şi prin care distanţa 
faţă de acest principiu originar va fi măsurată, iar numărul componentelor ce 


* Diferenţa specifică (lat.) (n. tr.). 

îl despart de acesta, determinat. Secolul al XVIH-lea a renunţat la această 
formă de „deducţie", de derivare şi întemeiere sistematică. El nu mai con¬ 
curează cu Descartes şi Malebranche, cu Leibniz şi Spinoza în vederea 
obţinerii premiului pentru exactitate şi exhaustivitate sistematică. El caută un 
alt concept al adevărului şi al „filosofiei", care să le extindă pe ambele şi care 
să le configureze liber şi dinamic, concret şi viu. Secolul Luminilor nu extrage 
idealul acestui mod de gândire din experienţa trecutului, ci îl construieşte 
după modelul şi exemplul pe care îl intuieşte în ştiinţele naturii contemporane, 
întrebarea centrală asupra metodei filosofiei va primi o încercare de răspuns 
prin întoarcerea la Regulaephilosophandi a lui Newton, şi nu prin apel la afir¬ 
maţiile carteziene din Discurs asupra metodei. Abordării i se conferă imediat 
o cu totul altă orientare. Astfel, metoda lui Newton nu este cea a deducţiei 
pure, ci a analizei. El nu începe cu propunerea unor principii sau concepte 
generale determinate pentru ca, pornind de la acestea, să traseze treptat dru¬ 
mul spre cunoaşterea particularului, a „faptic“-ului, prin intermediul raţiona¬ 
mentelor abstracte. Dimpotrivă, gândirea sa este invers direcţionată. 
Fenomenele reprezintă ceea ce este dat, iar principiile, ceea ce căutăm. Dacă 
acestea sunt npozspov zi] tpoasi (proteron te fus ei)" atunci fiecare trebuie să 
construiască npăzspov jzpâg rjpag (proteron pros hemasf*. De aici, se 
explică faptul că adevărata metodă a fizicii nu va putea consta niciodată în 
acest demers prin care, pornind de la un anumit punct al gândirii stabilit 
întâmplător, de la o „ipoteză", să se extragă din aceasta concluziile corespun¬ 
zătoare. Asemenea ipoteze nu pot fi stabilite, modificate sau transformate 
după bunul plac. Din punct de vedere pur logic, ele rămân echivalente. Când 
ne stabilim un alt punct de referinţă, de la această echivalenţă şi indiferenţă 
logică, ajungem la adevărul şi determinaţia fizică. Un punct de pornire uni- 
vooreal nu ne poate fi oferit de abstracţia şi „definiţia" fizică, ci doar de către 
experienţă şi investigare. Prin această concluzie, nici Newton şi nici predece¬ 
sorii săi nu pot afirma o opoziţie între „experienţă" şi „gândire", o prăpastie 
ce se deschide brusc între domeniul gândirii pure şi cel al „pur faptic“-ului. O 
astfel de opoziţie între modalităţile de valorizare, un astfel de dualism meto¬ 
dic între relations of ideas"** pe de o parte, şi matter offacf ***, pe de altă 
parte, nu va fi afirmată aici în sensul în care aceasta şi-a găsit expresie în 

* Principiul din natură (gr.) (n. tr.). 

** Principiul în conformitate cu noi (gr.) (n. Ir ). 

*** Relaţii între idei/raporturi între idei ( engl .) (n. tr.). 

Fapte, situaţii de fapt, existente în mod real (engl.) (n. tr.). 

tratatul lui Hume, Cercetare asupra intelectului omenesc. Ceea ce vom căuta 
şi vom presupune ca fiind existenţă stabilă, va fi ordinea permanentă şi legi¬ 
tatea realităţii înseşi. însă, această legitate înseamnă că fapticul ca atare nu 
este materie pură, nu este o masă incoerentă de individualităţi, ci că în şi prin 
el putem demonstra existenţa unei forme concrete atotprezente. Această 
formă este dată în determinaţia ei matematică, în configuraţia şi în struc¬ 
turarea ei după număr şi măsură. Această configuraţie nu poate fi anticipată 
printr-un concept, accesul la ea realizându-se prin intermediul unui element 
faptic. în această ordine de idei, drumul nu este parcurs de la concepte şi prin¬ 
cipii spre fenomene, ci invers. Cercetarea empirică este „datul“; principiul şi 
legea sunt Quaesitum*. Această nouă ierarhie metodică este cea care şi-a pus 
amprenta asupra întregii gândiri a secolului al XVIlI-lea. Esprit systematique 
(spiritul sistematic) nu va fi în nici un caz apreciat mai puţin sau înlăturat, însă 
va fi foarte clar delimitat de esprit de systeme (spiritul de sistem). întreaga 
gnoseologie a secolului al XVIII-lea va face eforturi în vederea fixării acestei 
diferenţe. Introducerea la Enciclopedie a lui d’Alembert o plasează în mij¬ 
locul problematicii, iar Trăite des systemes a lui Condillac îi conferă acesteia 
forma şi justificarea explicită. în marile sisteme ale secolului al XVIII-lea, 
unul dintre obiectivele principale va lî desăvârşirea criticii istorice. Vom 
încerca să arătăm modul în care fiecare dintre aceste sisteme au eşuat tocmai 
datorită faptului că, în loc să se raporteze la fapte şi, pornind de la acestea, să 
construiască sistematic concepte, au ridicat un anumit concept particular la 
rangul de dogmă. în legătură cu acest „spirit dc sisteni“, se va pretinde acum 
o nouă corelaţie între „spiritul pozitiv 41 şi „spiritul raţional". Cele două nu se 
allă în nici un caz în opoziţie; sinteza autentică a acestora poate fi realizată 
doar dacă urmăm drumul drept al medierii. Ordinea, sau legitatea, sau „raţi¬ 
unea" trebuie înţeleasă nu ca o regulă care, „în faţa" fenomenelor este con¬ 
cepută şi pronunţată drept „apriori“-ul lor. Mai mult, ea este identificată în 
acestea ca forma lor de relaţionare intrinsecă, ca fond imanent ce stă la baza 
lor. în primul rând, nu vizăm o anticipare a acestei „raţiuni" în forma unui sis¬ 
tem închis, ci o vom lăsa să se dezvolte treptat din cunoaşterea progresivă a 
realităţii, astfel încât să se adeverească gradual, într-o manieră tot mai clară şi 
mai apropiată de perfecţiune. Noua logică spre care se tinde şi despre care 
există convingerea că va fi regăsită pe calea cunoaşterii, nu este nici logica 
scolastică, nici cea a conceptului pur matematic. Mai mult, ea este „logica 
realităţii". Spiritul trebuie să se lase copleşit de multiplicitatea şi complexi- 

* Ceea ce se caută/ceea ce este supus investigaţiei {lat.) (n. tr.). 

tatea fenomenelor deoarece are certitudinea că nu se va pierde în ele, ci doar 
astfel îşi va găsi, pentru prima dată, adevărul său propriu şi propria sa măsură. 
Pe această cale, vom ajunge la corelaţia dintre „subiect" şi „obiect", dintre 
„adevăr" şi „realitate" şi la stabilirea acelei forme de „adecvare" între acestea, 
ce constituie condiţia oricărei cunoaşteri ştiinţifice. 

Din desfăşurarea firească a faptelor, desfăşurare pe care a propus-o ştiinţa 
începând din perioada reînnoirii sale, gândirea Iluminismului preia dovada 
concretă şi inatacabilă prin care afirmă că, în mişcarea de conciliere şi unifi¬ 
care a „pozitivului" cu „raţionalul", nu este vorba despre o simplă cerinţă, ci 
despre un scop propus şi atins, despre un ideal realizabil Ia modul cât se poate 
de riguros. în procesul de evoluţie a cunoaşterii naturii şi în analiza stadiilor 
particulare, gândirea Iluminismului crede că poate să-şi transforme idealul 
într-o realitate palpabilă. Ea poate să urmeze pas cu pas şirul victoriilor spiri¬ 
tului analitic modern. Acest spirit este cel care a reuşit să stăpânească în 
decursul unui secol şi jumătate totalitatea realităţii, cel care, în cele din urmă, 
se pare că a atins marele scop, reducerea multiplicităţii fenomenelor naturii la 
reguli simple universale. Această formulă cosmologică , aşa cum apare în 
legea atracţiei universale a lui Newton, nu a fost găsită accidental şi nici nu a 
fost descoperită prin experimente, ci în descoperirea ei se întrevede un demers 
metodic riguros. Newton a desăvârşit ceea ce Kepler şi Galilei începuseră: 
toate aceste trei nume nu desemnează doar mari individualităţi , cercetători, ci 
simboluri şi pietre de hotar ale cunoaşterii şi însuşi ale modului de gândire 
natural-ştiinţific. Kepler începe cu cercetarea fenomenelor cereşti, aducând-o 
la un grad de corectitudine şi „exactitate" matematică, aşa cum nimeni nu a 
reuşit înaintea lui. Prinlr-un efort susţinut, el pătrunde în esenţa legilor referi¬ 
toare la forma orbitei planetelor şi a celor care determină raportul dintre 
timpul de rotaţie a planetelor şi distanţa lor faţă de soare. însă, această exami¬ 
nare faptică reprezintă doar primul pas. Teoria galiIeiană a dinamicii îşi asumă 
o sarcină mult mai amplă; prin problematica abordată, pătrunde într-un strat 
nou, mult mai profund, al configurării conceptului natural-ştiinţific. în vede¬ 
rea acestui scop, nu mai este necesară o privire de ansamblu asupra 
fenomenelor naturii, ci trebuie să obţinem un principiu general al dinamicii şi 
al teoriei despre natură. Galilei este conştient că intuiţia nemijlocită a naturii 
este insuilcientă pentru atingerea acestui obiectiv şi că ea trebuie să recurgă la 
alte mijloace de cunoaştere şi la alte funcţii spirituale. Intuiţia ne permite să 
privim fenomenele naturii ca procese unitare, ca totalităţi indivizibile. Ea 
înţelege aceste procese în ce- ul lor pur şi le poate descrie în tratate de mari 

dimensiuni, surprinzându-le în cursul evoluţiei. însă, această modalitate de 
descriere nu este suficientă unei „explicitări“ autentice. Putem ajunge la o 
astfel de explicitare a unui proces natural, pentru prima dată, nu doar atunci 
când îl actualizăm în fiinţa şi în specificitatea sa de fiinţare, ci şi când evi¬ 
denţiem condiţiile unice în care el există, când recunoaştem la modul cel mai 
riguros dependenţa sa de acestea. Această cerinţă este suficientă doar în 
măsura în care dividem imaginea unitară a acestui proces în momentele sale 
constitutive, aşa cum ni le livrează intuiţia şi experimentul direct. După 
Galilei, acest procedeu analitic este premisa oricărei cunoaşteri riguroase a 
naturii. Metoda formării conceptelor natural-ştiinţifice este atât „rezolutivă 14 
cât şi „compozitivă“. Doar în măsura în care divizăm un eveniment, necom- 
pus în aparenţă, în elementele lui constitutive şi din acestea să îl reconstituim, 
îl vom putea înţelege pe deplin. în descoperirea sa privind parabola descrisă 
de un corp lansat cu o anumită forţă, Galilei a oferit un exemplu clasic pentru 
această metodă. Forma traiectoriei unui corp aruncat nu a putut fi dedusă prin 
intuiţie, sustrăgându-se astfel unui număr mare de investigaţii. De fapt, intui¬ 
ţia ne oferă anumite indicii generale; ea ne arată că fazei de ascensiune a unui 
corp aruncat îi urmează o altă fază de ascensiune şi aşa mai departe, dar ei îi 
scapă orice exactitate, rigurozitate şi corectitudine a determinării precise. Vom 
ajunge la o reprezentare exactă, matematică a acestui proces, în primul rând 
atunci când, pornind de la fenomenul însuşi, deducem condiţiile ce îl deter¬ 
mină şi atunci când reuşim să considerăm în sine fiecare dintre aceste condiţii 
care se întrepătrund în el, analizându-le în legitatea lor. în acest fel va fi găsită 
teorema traiectoriei cu forma unei parabole; creşterea şi scăderea vitezei va fi 
constatată obiectiv atâta vreme cât reuşim să demonstrăm că fenomenul 
aruncării este un proces complex a cărui determinare depinde de două „forţe“ 
diferite, de forţa impulsului originar şi de foita gravitaţiei. Prin acest exemplu 
simplu ni se oferă deja întreaga evoluţie ulterioară a fizicii, sub forma unor 
simple prefigurări; în acelaşi timp, exemplul include în întregime şi structura 
metodică a demersurilor fîzico-ştiinţifice ce vor urma. Teoria lui Newton 
păstrează şi confirmă toate indiciile ce pot fi recunoscute aici în mod distinct. 
De asemenea, ea se constituie la interferenţa metodei „rezolutive" cu cea 
„compozitivă". Teoria lui Newton are ca punct de plecare cele trei legi for¬ 
mulate de către Kepler. însă, ea nu se mulţumeşte să interpreteze aceste legi 
ca simple forme de expresie a unei simple stări de fapt experimentale. Mai 
mult, ea încearcă să conducă această stare de fapt către premisele sale, să 
demonstreze că este o consecinţă necesară provenită din acţiunea comună a 

diferitelor condiţii. Fiecare dintre aceste condiţii trebuie să fie considerată mai 
întâi pentru sine şi să fie cunoscută în specificitatea modalităţii sale de deter¬ 
minare. Astfel, fenomenul mişcării planetelor, conceput de Kepler ca întreg, 
va avea o reprezentare complexă. Fenomenul va fi explicat prin două tipuri de 
legi principale: legile căderii libere şi cele ale mişcării centrifuge. Ambele au 
fost cercetate în particular de către Galilei şi Huyghens. Ceea ce s-a spus până 
aici trebuie sintetizat într-un singur punct de vedere spiritual. Marea realizare 
a lui Newton constă în această sinteză: nu atât în descoperirea unor stări de 
fapt necunoscute înainte, în obţinerea de material nou, cât în in-formarea inte¬ 
lectuală a materialului empiric. Acum, structura cosmosului nu mai trebuie să 
fie doar intuită, ci pătrunsă în profunzime, această formă de pătrundere 
devenind accesibilă pentru prima dată prin faptul că ideea matematică este ori¬ 
entată spre ea, subordonând-o formei sale specifice de analiză. în măsura în care 
metoda newtoniană de calcul al fluxiunilor şi calculul infinitezimal al lui 
Leibniz creează un instrument universal pentru acest procedeu, „înţelegerea 
naturii" pare a fi accesibilă pentru prima dată la modul cel mai riguros. Drumul 
cunoaşterii naturii deschide orizonturi nelimitate. însă, orientarea ei este cir¬ 
cumscrisă deoarece atât punctul de pornire cât şi punctul spre care se tinde nu 
vor fi determinate doar prin natura obiectelor, ci şi prin modalitatea specifică 
raţiunii şi prin forţele caracteristice ale acesteia. 

Filosofia secolului al XVlIl-lca se raportează în toate punctele sale la 
acest exemplu particular - paradigma metodică a fizicii newtonicnc, pe care, 
însă, îl orientează numaidecât spre general. Ha nu se mulţumeşte să înţeleagă 
analiza ca marele mecanism intelectual al cunoaşterii fizico-matematice, ci 
vede în ea instrumentul necesar şi indispensabil al oricărei gândiri în general. 
Către mijlocul secolului, se prefigurează victoria acestei concepţii. Deşi gân¬ 
ditorii şi şcolile ajung la rezultate diferite, poziţia lor coincide în ceea ce 
priveşte premisele cognitiv-tcoretice. Lucrarea Trăite de Metaphysique a lui 
Voltaire, Introducerea la Enciclopedie a lui d’Alembert şi Untersuchung iiber 
die Deutlichkeit der Grundsălze der natiirlichen Theologie und der Moral a 
lui Kant vorbesc, în acest punct, aceeaşi limbă. Toţi declară că metoda auten¬ 
tică a metafizicii coincide principial cu cea pe care Newton a introdus-o în 
cunoaşterea naturii şi care a ajuns la concluzii eficiente în acest domeniu. 
Voltaire oferă următoarea explicaţie: dacă omul vrea să se aventureze în 
esenţa lucrurilor şi să o recunoască după în-sinele său pur, atunci va conştien¬ 
tiza imediat limitele capacităţilor sale. El se va afla în postura unui orb ce tre¬ 
buie să emită o părere despre esenţa culorii. însă, analiza reprezintă bastonul 

pe care natura binevoitoare l-a pus în mâna acestui orb. înzestrat cu acesta, el 
este în stare să „atingă* 1 fenomenele, astfel încât succesiunea şi ordinea lor să 
devină pentru el evidente; astfel, el se află în posesia unui minimum necesar 
pentru orientarea sa spirituală, pentru a configura viaţa şi ştiinţa. 1 „Nu ne este 
permis să ne bazăm doar pe ipoteze; nu trebuie să începem să născocim anu¬ 
mite principii prin care credem că putem explica totul. Trebuie să începem cu 
o delimitare exactă a fenomenelor cunoscute de noi. Dacă nu luăm drept aju¬ 
tor compasul matematicii şi făclia experienţei, nu vom putea avansa nici 
măcar cu un singur pas.“ însă, dotaţi fiind cu aceste două instrumente, putem 
să ne aventurăm în oceanul adânc al cunoaşterii. Desigur, trebuie să renunţăm 
la speranţa că vom smulge lucrurilor secretul lor ultim, că vom pătrunde în 
fiinţa absolută a materiei sau a sufletului uman. Dar, „interiorul naturii* 1 ne 
este accesibil, dacă înţelegem prin el ordinea şi legitatea lui empirică. în acest 
mediu ne putem situa şi doar de aici putem merge mai departe. Foiţa raţiunii 
umane nu constă în aceea că ea rupe acest cerc, că mediază o ieşire în imperiul 
transcendenţei, ci în faptul că ea ne învaţă cum să-l străbatem şi cum să ne 
devină familiar. în acest moment apare evidentă, din nou, o mutaţie caracte¬ 
ristică de semnificaţie pc care conceptul de raţiune a suferit-o vizavi de gândi¬ 
rea secolului al XVlI-lca. Pentru marile sisteme metafizice ale secolului al 
XVII-lea, pentru Dcscailes şi Malebranche, pentru Spinoza şi Leibniz, raţi¬ 
unea este regiunea „adevărurilor eterne** - acele adevăruri care sunt comune 
atât spiritului uman cât şi celui divin. Ceea ce noi cunoaştem şi vedem prin 
raţiune, reprezintă o privire „aruncată** nemijlocit „în Dumnezeu": orice act al 
raţiunii ne asigură participarea la esenţa divină, ne face accesibil domeniul 
inteligibilului, al suprascnsibilului. Secolul al XVI11-lea concepe raţiunea 
îiitr-un alt sens, mult mai simplu şi mai puţin pretenţios. Raţiunea nu mai este 
pentru el chintesenţa ideilor înnăscute, ce sunt date înaintea oricărei expe¬ 
rienţe şi în care ni se dă esenţa absolută a lucrurilor. Raţiunea nu mai este un 
astfel de depozitar, ci o formă determinată de achiziţie. Ea nu esle visteria 
spiritului în care adevărul, asemeni unei monede bătute, se află în bună păs¬ 
trare; ea este temeiul şi forţa spirituală originară ce conduce la descoperirea 
adevărului, la determinarea şi certificarea sa. Acest act al asigurării certitu¬ 
dinii este germenele şi premisa indispensabilă pentru orice evidenţă autentică, 
întreg secolul al X VlII-lea concepe raţiunea în acest sens. El nu o priveşte ca 
fiind un conţinut stabil de cunoştinţe, principii, adevăruri, ci mai mult, ca o 
energie, ca o forţă ce nu poate fi surprinsă decât în acţiunea şi efectul său. 

1 Voltaire, Trăite de Mâtaphysique, cap. V. 

Fiinţa şi potenţialul său pot fi deduse doar din funcţia, şi nu din rezultatele 
sale. Cea mai importantă funcţie a sa constă în forţa ei de îmbinare şi 
soluţionare. Ea reduce fapticul - ceea ce este dat pur şi simplu - la mărturia 
revelaţiei, a tradiţiei, a autorităţii; ea nu-şi găseşte liniştea până ce nu îl 
descompune în părţile sale elementare şi până ce nu ajunge la ultimele motive 
ale credinţei. însă, după această acţiune de dezarticulare urmează cea de 
recompunere. Raţiunea nu poate rămâne la disjecta membra *, ci trebuie să 
faciliteze producerea unei noi structuri, a unui întreg autentic, din acestea. 
Dar, numai în măsura în care ea însăşi creează acest întreg şi, după o regulă 
de ea stabilită, lasă părţile să se îmbine, structura produsului ce se instituie în 
acest fel îi devine pentru prima dată complet transparentă. Ea înţelege această 
structură deoarece o poate reconstitui în totalitatea şi succesiunea ordonată a 
momentelor sale particulare. Această dublă mişcare spirituală este cea prin 
care conceptul de raţiune este desemnat pentru prima oară complet: nu ca un 
concept al unei fiinţe, ci al unui procedeu. 

în cultura secolului al XVlll-lea, această convingere face carieră în 
diferite domenii spirituale. Renumitele cuvinte ale lui Lessing după care forţa 
propriu-zisă a raţiunii nu trebuie căutată în deţinerea adevărului, ci în 
obţinerea lui îşi găsesc corespondente în toată istoria spirituală a secolului al 
XVlll-lea. Montesquieu încearcă să ofere o justificare generală, teoretică, 
pentru faptul că dorinţa de cunoaştere, curiozitatea intelectuală continuă, care 
ne poartă de la o idee la alta şi nu ne permite să rămânem la o singură 
reprezentare deja atinsă, aparţine esenţei sufletului omenesc: „Notre âme est 
faite pour penser, c’est-â-dire pour apercevoir: or un tel etre doit avoir de la 
curiosite, car comme loutes Ies choses sont dans unc chaînc 0 Î 1 chaque idee en 
prdeede une et en suit une autre, ou ne peut aimer voir une sans desirer d’en 
voir unc autre.“** Libido-u\ sciendi pe care dogmatica teologică l-a criticat 
aspru, considerându-1 o atitudine de aroganţă spirituală, va fi explicat aici ca 
şi natură necesară a sufletului ca atare şi, prin aceasta, repus în dreptul său 
originar. Apărarea, fortificarea şi consolidarea acestui mod de gândire constituie 
scopul esenţial pe care cultura secolului al XVlll-lea şi-l propune - şi aceasta 


* Membre împrăştiate (lat.) (n. Ir.). 

** „Sufletul nostru este creat pentru a gândi, adică pentru a observa: or, o astfel de 
fiinţă trebuie să fie înzestrată cu o anumită curiozitate, căci aşa cum toate lucrurile sunt 
prinse asemenea verigilor într-un lanţ în care fiecare idee precede o alta şi, în acelaşi 
mod, urmează, la rândul ei, unei alteia, nu ne mulţumim a vedea doar una, ci dorim să 
o vedem şi pe următoarea, şi aşa mai departe. 11 (fr .) (n. tr.). 

este cea mai importantă sarcină a ei, nu doar obţinerea şi răspândirea unor 
cunoştinţe determinate pozitive. în ceea ce priveşte Enciclopedia , care a 
devenit arsenalul tuturor acestor cunoştinţe, se demonstrează şi în cazul ei 
această tendinţă fundamentală. Diderot însuşi, fondatorul ei, explică faptul că 
ea nu intermediază doar accesul către un material anumit de cunoaştere, ci 
vrea să cauzeze o schimbare a modului de gândire - „pour changer la faşon 
commune de penser". 1 Conştiinţa acestei sarcini emoţionează şi mişcă profund 
toate spiritele, generând un sentiment de tensiune interioară cu totul inedit. 
Cei mai circumspecţi şi chibzuiţi gânditori „de ştiinţă" se simt entuziasmaţi şi 
antrenaţi de această mişcare. Ei nu îndrăznesc încă să stabilească o dată 
pentru totdeauna scopul acesteia. Dar, ei nu pot să se sustragă forţei sale şi au 
convingerea că intuiesc modul în care în ea şi prin ea se deschide un nou viitor 
al umanităţii. „Nu sunt sigur că am o părere prea bună despre secolul meu - 
afirmă, de exemplu, Duclos în Considerations sur Ies moeurs de ce siecle - 
dar mi se pare că există o oarecare efervescenţă universală... căreia i-am 
putea orienta şi grăbi progresele printr-o educaţie bine înţeleasă." în mod evi¬ 
dent, nu se va produce o contaminare generală cauzată de această efervescenţă 
şi nici o eliberare necontrolată a forţelor active; dorinţa unanimă este de a 
înţelege forţele şi de a le domina conform acestei înţelegeri; nimeni nu se va 
pierde în vârtejul noilor idei, ci cârma va fi luată în mână, iar călătoria spiri¬ 
tului va (1 îndreptată spre scopuri bine definite. 

Primul pas pe această cale a constat pentru secolul al XVlII-lea în faptul 
că el a investigat şi cercetat o posibilă delimitare între spiritul matematic şi cel 
filosofic. Această delimitare reprezintă pentru acest secol o sarcină dificilă şi 
una intcrior-dialectică: căci, el a trebuit să satisfacă în egală măsură două 
cerinţe diferite, în aparenţă opuse. Legătura dintre matematică şi filosolle nu 
trebuia desfiinţată şi nici slăbită; matematica era „mândria raţiunii umane", 
piatra de încercare şi garanţia ci. însă, pe de altă parte, a devenit tot mai evi¬ 
dent că în această forţă închisă în sine, se afla şi o anumită limită, că ea con¬ 
stituise modelul şi prototipul raţiunii pe care, însă, n-a putut să-l epuizeze în 
conjinului său. Astfel, acum începe un proces ideatic propriu ce pare a 11 
mişcat prin forţe de polarităţi opuse. Gândirea filosofică încearcă, în unul şi 
acelaşi act, să se detaşeze de matematică şi totodată să se sprijine pe ea - să 
se elibereze de sub dominaţia ei şi, în chiar această eliberare, să nu conteste 
dominaţia, ci să o întemeieze dintr-o nouă perspectivă. Ambele tendinţe 
funcţionează în măsura în care analiza pură, ce constituie forma de bază a 

1 Vezi Ducros, Les Encyclopedistes, Paris, 1900, p. 138. 

gândirii matematice a noii epoci, recunoscută în nucleul şi sensul ei, în vir¬ 
tutea funcţiei sale universale, se ridică deasupra cercului purmatematic, dea¬ 
supra domeniului măsurii şi numărului. Primele începuturi ale acestei mişcări 
ideatice sunt deja clar recunoscute în secolul al XVIU-lea. în tratatul său, De 
l’Esprit geometrique, Pascal face demersuri în vederea deducerii limitelor 
care separă ştiinţa matematică a naturii de cea a spiritului. El confruntă / ’esprit 
geometrique* cu l'espril fin ** şi încearcă să arate cum ambele se diferenţiază 
în funcţie de structura şi influenţa lor. însă, această linie forte de demarcaţie 
va fi ştearsă din nou, în curând. „Spiritul geometric — astfel explică, de exemplu, 
B. Fontenelle, în Prefaţa lucrării sale, De l’utilite des Mathematique et de la 
Physique 1 - nu este în exclusivitate raportat la geometrie, astfel încât să nu 
poată fi detaşat de ea şi aplicat altor domenii. O operă de morală, de politică, 
de critică, de elocvenţă, va fi în aceleaşi circumstanţe cu atât mai frumoasă şi 
mai desăvârşită cu cât va fi concepută în spirit geometric." Secolul al XVIIl-lea 
preia această problemă şi decide, în ceea ce priveşte l'esprit geometrique, 
spiritul analizei pure, să-l înţeleagă ca având întrebuinţare nelimitată şi ca 
nefiind raportat la nici un domeniu particular de probleme. Argumentul în 
favoarea acestei teze va fi cercetat în două direcţii diferite. Analiza, a cărei 
forţă a fost pusă până acum la încercare în domeniile numerelor şi măsurilor, 
va fi aplicată, pe de o parte, existenţei sufleteşti şi, pe de altă parte, existenţei 
sociale. în ambele cazuri trebuie să arătăm că şi aici s-a deschis o nouă formă 
de înţelegere şi că un nou domeniu de o foarte mare importanţă, privind dom¬ 
nia raţiunii, devine accesibil, îndată ce ea învaţă să supună aceste tipuri de 
existenţă metodicii ei specifice, metodei descompunerii analitice şi a recon¬ 
strucţiei. în primul rând, este evident că realitatea sufletească, în maniera în 
care ea ne este dată la modul concret şi în care ea este trăită nemijlocit, 
sfidează încercarea raţiunii. Ea se prezintă în faţa noastră într-o abundenţă şi 
într-o multiplicitate infinită; nici unul dintre momentele realităţii sufleteşti, 
nici una dintre înfăţişările ei nu se aseamănă, iar conţinuturile revin întot¬ 
deauna în forme diferite. în fluxul permanent al evenimentelor sufleteşti, nu 
există două valuri de formă identică, fiecare se formează într-un mod unic şi 
irepetabi 1, contopindu-se ulterior în nimicul din care s-a născut. Această 
diversitate trecătoare, această eterogenitate şi efemeritate a conţinuturilor 
sufleteşti este doar o aparenţă. Aceasta este concepţia dominantă a psihologiei 


* Spiritul geometric (fr.) (n. tr.). 
’* Spiritul de fineţe {fr) (n. tr.). 

1 CEuvres, 1, 34. 

secolului al XVII Mea. O privire pătrunzătoare recunoaşte, în această instabi¬ 
litate liberă a sufletescului, elementele de bază stabile şi persistente. Sarcina 
ştiinţei este de a aduce la lumină aceste elemente ce se sustrag trăirii nemij¬ 
locite şi de a le aşeza în faţa ochilor, în determinaţia lor clară şi în specifici¬ 
tatea lor distinctă. Nu există aici nici o multiplicitate sau diversitate care să nu 
poată fi redusă în cele din urmă la o sumă de unităţi; nici o devenire, care să 
nu se fundamenteze pe o fiinţă constantă. Dacă străbatem drumul de la ima¬ 
ginile sufleteşti către izvoarele şi originile lor, ni se relevă peste tot această 
unitate şi această simplitate relativă. în afirmarea acestora, psihologia secolu¬ 
lui al XVIIl-lea se detaşează cu încă un pas de liderii săi spirituali, inclusiv de 
Locke. Acesta din urmă se mulţumise să indice două izvoare diferite ale 
sufletescului; pe lângă „senzaţie 11 , el acordă drepturi şi „reflecţiei 11 , ca formă 
independentă şi ireductibilă. însă, discipolii şi urmaşii săi încearcă, prin 
diferite metode, să înlăture acest dualism şi să caute un principiu cert, „unitar 11 . 
Berkeley şi Hume sintetizează „senzaţia 11 şi „reflecţia 11 într-o singură expre¬ 
sie, „percepţia 11 , încercând să arate că această expresie exhaustivează orice dat 
al experienţei interioare sau exterioare, ca obiect al naturii sau conţinut al pro¬ 
priului eu. însuşi Condillac şi-a văzut propriul merit şi progresul considerabil 
pe care a crezut că l-a realizat faţă de Locke, în faptul că a păstrat metoda 
generală a acestuia dar, în acelaşi timp, a aplicat-o unui nou domeniu de fapte 
sufleleşti. Arta analitică a lui Locke este confirmată prin diviziunea ideilor, 
însă se opreşte aici. Ea arată modul în care fiecare reprezentare complexă se 
constituie din componentele percepţiei senzoriale sau ale percepţiei de sine şi 
modalitatea în care acestea trebuie să se îmbine pentru a permite geneza mul¬ 
tiplelor forme ale imaginilor sufleteşti. Aşa cum îi reproşează Condillac, 
Locke se opreşte la această analiză a imaginilor. El îşi limitează demersul la 
aceasta, în loc să-l extindă asupra totalităţii evenimentelor şi acţiunilor psi¬ 
hice, în loc să cerceteze diferitele procese psihice, în funcţie de originea lor. 
în acest punct, rămâne deschis cercetării un domeniu amplu, abia prefigurat, 
a cărui bogăţie pare nelimitată. Locke a aşezat lângă cele mai simple date ale 
simţurilor, lângă reprezentările văzului şi ale auzului, ale simţului tactil şi 
locomotor, ale gustului şi mirosului, diferitele clase de procese psihice, ca 
unităţi originare şi indestructibile. Atenţia şi comparaţia, diferenţierea şi 
conexiunea, dorinţa şi voinţa, fiecare dintre acestea îi apar ca acte indepen¬ 
dente care se manifestă doar în trăirea nemijlocită, însă cave nu mai pot fi 
explicate prin altceva. Dar, prin aceasta, întreaga metodă deductivă ajunge, de 
fapt, la desăvârşire. Astfel, acum, la fel ca înainte, existenţa psihică ne apare 

ca o multiplicitate ireductibilă ce se poate descrie în particularităţile sale, dar 
care nu se mai explică prin şi nu se mai deduce din calităţi simple originare. 
Această metodă deductivă trebuie să fie privită cu toată seriozitatea şi, în acest 
sens, maxima valorizată de către Locke în domeniul ideilor să fie aplicată şi 
întregii procesualităţi psihice. Chiar şi aici trebuie să arătăm că prezumtiva 
„nemijlocire“ este doar aparenţă, că nu rezistă privirii pătrunzătoare a analizei 
ştiinţifice. Actele individuale ale sufletului, în diferenţierea lor, nu sunt în nici 
un caz ceva originar. Mai mult, ele se află sub imperiul devenirii şi al inter¬ 
medierii. Pentru a le înţelege şi a le cunoaşte în adevărata lor natură, trebuie 
să reconstituim calea acestei deveniri, trebuie să urmărim modul în care, 
pornind de la cele mai simple date ale simţurilor pe care sufletul le primeşte, 
capacitatea lui de a le sesiza, de a le compara, diferenţia, separa şi combina, 
se dezvoltă treptat. Acesta este scopul pe care Trăite des sensations al lui 
Condillac şi-l propune. Se pare că aici demersul analitic îşi adjudecă un nou 
triumf, care nu este inferior realizărilor sale din domeniul ştiinţei naturii sau 
celor privind explicaţia ştiinţifică a lumii corporale. Realitatea corporală şi 
psihică vor fi aduse acum la acelaşi numitor; ele se constituie din elemente 
egale şi se relaţionează după aceleaşi legi.' 

Pe lângă aceste două tipuri de realităţi, există şi o altă realitate care nu 
poate fi acceptată ca un simplu dat, ci care trebuie analizată din perspectiva 
originii sale. Doar în măsura în care ne întrebăm asupra originii sale, ea va fi 
subordonată dominaţiei legii şi raţiunii. Este vorba despre acea ordine care ni 
se arată sub forma statului şi a societăţii. Exact în această ordine se va naşte 
omul; el nu o creează şi nu o configurează, ci o găseşte în faţa sa iar ceea ce 
se va pretinde de la el este să se deprindă cu această formă. Chiar şi în acest 
caz, supunerea pasivă îşi are limitele sale. De îndată ce forţa gândirii se ampli¬ 
fică în om, ea se opune acestui fel de realitate. Ea o cheamă în faţa scaunului 
său de judecător şi o interoghează cu privire la titlurile ei de drept, la funda¬ 
mentul adevărului şi al valorii sale. Şi iarăşi, în acest proces, existenţa socială 
trebuie acceptată pentru că ea va fi tratată asemeni unei realităţi psihice ce 
aspiră la cunoaşterea conceptuală. Din nou, înainte de toate, acum începe 
delimitarea părţilor, voinţa generală a statului va fi abordată ca şi cum ar 
consta din voinţe particulare şi ar fi luat fiinţă prin unirea acestora. Pe baza 
acestei acceptări fundamentale se va impune o viziune organicisiă asupra 


1 Pentru o imagine de ansamblu, vezi Trăite des sensations al lui Condillac, cât şi 
Extrait raisonne, pe care Condillac l-a introdus în ediţiile ulterioare ale operei sale 
(ed. Georges Lyon, Paris, 1921, p. 32 şi urm.). 



Ernst Cassirer I 34 


statului, adoptându-se în acelaşi timp metodologia care îşi demonstrase efi¬ 
cienţa în descoperirea legilor universale ale lumii corporale. în această pri¬ 
vinţă, Hobbes a fost precursorul secolului al XVIIl-lea. Principiul de bază al 
teoriei sale politice, şi anume că statul ar fi un „corp“, nu înseamnă pentru el 
nimic altceva decât faptul că acelaşi demers al gândirii, care ne-a condus la 
înţelegerea exactă a naturii corpurilor fizice, poate fi aplicat fără restricţie şi 
în cazul statului. Ceea ce Hobbes spune în special despre gândire, respectiv 
că ea ar fi un „calcul“ şi că fiecare calcul ar fi o adunare sau o scădere, este 
valabil şi în cazul gândirii politice. De asemenea, această gândire trebuie să 
desfacă mai întâi legătura ce s-a stabilit între voinţele individuale pentru ca 
imediat, în maniera sa proprie şi pe baza demersului său caracteristic, să reali¬ 
zeze o alta nouă. Astfel, Hobbes dizolvă status civilis * ** în status natural is* *, 
suspendând în acest fel fiecare legătură a voinţelor individuale, pentru a lăsa 
ca rest doar antagonismul lor temporar, „războiul tuturor împotriva tuturor". 
Dar tocmai din această negaţie, decurge conţinutul pozitiv al legii statului în 
necondiţionarea şi nelimitarea sa. Provenienţa voinţei statului din forma con¬ 
tractului va fi descrisă pentru că doar prin el va fi recunoscut conţinutul aces¬ 
teia şi doar datorită acestuia, poate fi întemeiată. în aceasta constă legătura pe 
care Hobbes o stabileşte între teoria naturii şi cea a stalului: ambele sunt 
aplicări diferite ale ideilor sale logice de bază, conform cărora cunoaşterea 
autentică umană este doar aceea care se constituie din primele sale elemente, 
fiecare configurare veritabilă a conceptului, fiecare definiţie exhaustivă şi 
desăvârşită, trebuie să pornească de la acest punct. Ea nu poate fi decât o 
definiţie „cauzală", filosofia, în ansamblul ei, va fi concepută ca o chintesenţă 
a unor astfel de definiţii cauzale: ea nu este altceva decât cunoaşterea com¬ 
pletă a efectelor în funcţie de cauzele lor, a rezultatelor provenite din totali¬ 
tatea intermedierilor şi condiţiilor lor. Teoria despre stat şi societate, dez¬ 
voltată de către secolul al XVIIl-lea, a preluat arareori fără rezerve conţinutul 
doctrinei lui Hobbes. însă, ea a fost profund marcată de forma ei. Ea se con¬ 
stituie pe baza teoriei contractului, ale cărei premise fundamentale le preia din 
gândirea antică şi medievală; în acelaşi timp, pornind de la aceste premise, ea 
produce o transformare caracteristică ce provine şi din influenţa imaginii 
moderne natural-ştiinţifice despre lume. în cadrul acestui domeniu se va 
decide de acum înainte victoria metodei „rezolutive" şi a celei „compozitive". 
Sociologia va fi configurată după modelul fizicii şi al psihologiei analitice. 

* Statul civil (lat.) (n. Ir.). 

** Statul natural (lat) (n. Ir.). 

Demersul ei - explică B. Condillac în Trăite de Systenies - constă în faptul că 
ea ne învaţă să recunoaştem în societate un „corp artificial" ce se compune din 
părţi care se influenţează reciproc. întregul acestui corp trebuie astfel configurat 
încât nici o clasă particulară de cetăţeni, prin anumite privilegii de care se bucură, 
să nu perturbe echilibrul şi armonia întregului, astfel încât, toate interesele 
particulare să fie direcţionatespre binele întregului, subordonându-se acestuia. 1 
Prin această formulare, problema sociologiei şi a politicii devine în aceeaşi 
măsură o problemă de statică. Chiar şi Montesquieu, în lucrarea Despre spi¬ 
ritul legilor , consideră că cea mai importantă sarcină a sa constă în această 
problemă a transformării. Montesquieu nu vrea să descrie sau să prezinte 
formele şi tipurile constituţiilor de stat din punct de vedere empiric - forma 
despotismului, a monarhiei constituţionale, a constituţiei republicane - în 
funcţie de natura lor. Intenţia sa este de a le configura în funcţie de forţele pe 
care ele se constituie. Cunoaşterea acestor forţe este necesară în momentul în 
care ele sunt îndreptate spre scopul lor de drept; când trebuie să arătăm în ce 
mod şi prin ce mijloace pot să contribuie la elaborarea unei constituţii de stat 
care ar satisface aspiraţia celei mai mari libertăţi posibile. Aşa cum a încercat 
să arate Montesquieu, o astfel de libertate este posibilă atunci şi numai atunci 
când fiecare forţă individuală este limitată printr-o alia care i se opune, fiind 
astfel ţinută în frâu. Renumita teorie a lui Montesquieu despre „împărţirea 
puterilor" nu este altceva decât realizarea consecventă şi aplicarea concretă a 
acestei idei de bază. Prin aceasta se doreşte ca echilibrul dinamic , care există 
în formele de stat imperfecte, să se transforme într-un echilibru static ; această 
teorie vrea să arate ce relaţii se impun în mod necesar între puterile indivi¬ 
duale, astfel încât nici una să nu primeze, ci toate, în măsura în care păstrează 
reciproc distanţa, să permită libertatea unui spaţiu de mişcare cât mai extins. 
Idealul propus de teoria statului a lui Montesquieu este acela al unei 
„guvernări mixte", în care reîntoarcerea la despotism va fi împiedicată prin 
faptul că forma mixtă a fost stabilită atât de înţelept şi de precaut, încât devia¬ 
ţia unei forţe, pe de o parte, determină reacţia contrară a unei alte forţe, pe de 
altă parte, iar prin aceasta, echilibrul căutat se produce de la sine. Prin aceste 
consideraţii, Montesquieu crede că ordonează într-o schemă conceptuală mul¬ 
tiplicitatea şi diversitatea nevăzută a formelor de stat disponibile empiric şi, 
prin aceasta, că le poate stăpâni. Această ordonare şi fundamentare principială 
constituie scopul său ultim. „Am stabilit principiile - spune el în Prefaţa la 
Despre spiritul legilor - şi am văzut cazurile particulare supunându-li-se ca 


1 Condillac, Trăite de Systemes, partea a Il-a, cap. XV. 

de la sine, am văzut că istoria tuturor popoarelor nu este decât o urmare a lor 
şi că fiecare lege particulară este legată de altă lege sau depinde de altă lege 
mai generală. 111 De aceea, în acest domeniu, metoda raţiunii este exact aceeaşi 
care a fost utilizată şi în cadrul cunoaşterii naturii şi a celei psihologice. Ea 
constă în a porni de la fapte bine stabilite, obţinute prin experiment, fără ca 
acestea să rămână la simplul stadiu de fapte. Acea „coexistenţă 11 exterioară a 
faptelor va fi transformată într-o interioritate existenţială reciprocă a acestora. 
Cunoscută îndeaproape, simpla coexistenţă de la început va apărea ca depen¬ 
denţă; forma agregatului trebuie să fie înlocuită cu cea a sistemului. Această 
ultimă cerinţă nu poate fi impusă din exterior faptelor particulare, ci ea trebuie 
să izvorască din ele însele. „Principiile 11 pe care trebuie să le căutăm şi fără de 
care nu este posibilă o cunoaştere certă în nici un domeniu, nu sunt puncte de 
pornire ale gândirii alese întâmplător care s-au impus experienţei concrete şi 
în funcţie de care aceasta va fi modelată. Mai mult, ele constituie condiţiile 
generale spre care ne poate conduce doar analiza completă a ceea ce este dat 
în experienţă. Drumul la care a purces gândirea conduce, în fizică, la fel ca în 
psihologie şi politică, de la particular la general; însăşi această trecere nu ar fi 
posibilă dacă fiecare particular ca atare n-ar fi subsumat deja unei reguli uni¬ 
versale, dacă generalul nu ar fi deja de la început închis în el, şi dacă n-ar fi 
fost în acelaşi timp „investit 11 în el. Cu aceasta, conceptul de „principiu 11 
renunţă desigur la orice caracter absolut la care a avut pretenţia în marile sis¬ 
teme metafizice din secolul al XVlI-lea. El se mulţumeşte cu o valabilitate 
relativă ; el vrea să desemneze doar punctul terminus din perioada respectivă 
la care gândirea, în evoluţia sa, a ajuns. Toate acestea sunt spuse cu rezerva că 
ea poate să-l părăsească din nou şi să-l depăşească. Conform acestei relativi¬ 
tăţi, conceptul de „principiu 11 devine dependent de poziţia şi de forma ştiinţei. 
Astfel, de exemplu, una şi aceeaşi teză, care va fl introdusă ca principiu într-o 
ştiinţă, poate apărea într-o alta drept consecinţă derivată. „Punctul asupra 
căruia trebuie să insistăm în cercetarea principiilor unei ştiinţe - spune 
d’Alembert - este determinat prin natura ei, aceasta însemnând, prin punctul 
de vedere din care ca îşi consideră obiectul. Recunosc că principiile de la care 
pornim în acest caz sunt derivări secundare de la principiile adevărate 
necunoscute nouă şi astfel, poate mai degrabă meritau numele de concluzii, 
decât de cel de principii. însă, nu este necesar ca aceste concluzii să fie în sine 
principii prime; este suficient că ele sunt pentru noi şi că le putem folosi în 


1 Citat după Montesquieu, Despre spiritul legilor, trad. Armând Roşu, Editura 
Ştiinţifică, Bucureşti, 1964, p. 5. 

acest sens." 1 Relativitatea cunoscută şi recunoscută aici nu ascunde în sine 
nici o consecinţă şi nici un pericol sceptic. Dimpotrivă, ea este doar expresia 
faptului că raţiunii, în evoluţia sa continuă, nu îi sunt puse limite de neînlătu¬ 
rat, ci că orice punct terminus, în aparenţă atins, poate şi trebuie să constituie 
pentru ea un nou început. 

Din tot ceea ce am spus până aici, este evident că, dacă vom compara 
gândirea secolului al XVIIl-lea cu cea a secolului al XVIl-lea, nu vom găsi 
nicăieri, între acestea, oruplurăreafa. Noul ideal al cunoaşterii se dezvoltă con¬ 
tinuu din premisele pe care logica şi teoria ştiinţifică ale secolului al XVII-lea, 
în special, le crease prin Descartes şi Leibniz. Diferenţa modului de gândire 
nu înseamnă o transformare radicală; ea se exprimă doar ca mutaţie de accent. 
Din ce în ce mai mult, accentul va fi deplasat de la general la particular, de 
la principii la fenomene. Insă, premisa de bază conform căreia între cele două 
domenii nu există opoziţie, ci o interdependenţă pură rămâne, înainte de toate 
- văzută din perspectiva scepticismului lui Hume, care conţine în sine o nouă 
modalitate fundamentală de interogare - valabilă. „încrederea în sine a raţiu- 
nii“ nu este nicăieri afectată. înainte de toate, cerinţa de unitate a raţionalis¬ 
mului şi-a păstrat întreaga sa putere asupra spiritelor. Conceptul de unitate şi 
cel de ştiinţă sunt şi rămân concepte pure care se condiţionează reciproc. 
„Toate ştiinţele în ansamblul lor - spune d’Alem beri, repetând doar teoremele 
fundamentale iniţiale din Regulae ud directionem ingenii a lui Descartes - nu 
sunt altceva decât expresia forţei de gândire umane care este una şi aceeaşi 
întotdeauna şi care rămâne în permanenţă identică cu sine, atât multiplă cât 
şi diferită, pe cât de diferite sunt obiectele cărora li se dedică." Secolul al 
XVII-lea îşi datorează rezistenţa şi ermetismul intrinsec, pc care le-a atins în 
special în cultura clasicismului francez, consecvenţei şi rigurozităţii cu care a 
ţinut la această cerinţă de unitate şi pe care a extins-o asupra tuturor domeni¬ 
ilor spiritului şi vieţii. Această pretenţie se impune nu doar în ştiinţă, ci şi în 
religie, politică sau literatură. Un roi, une loi, une foi*', aceasta este maxima 
ce stă la baza epocii. în trecerea spre secolul al XVIlI-lca, se pare că acest 
absolutism al ideii de unitate îşi pierde forţa, se pare că este supus la îngrădiri 
şi nenumărate concesii. însă, aceste modificări şi concesii nu periclitează 
nucleul ideii înseşi. Astfel, funcţia de unificare ca atare rămâne recunoscută 
ca funcţie fundamentală a raţiunii. Ordinea şi dominarea raţională a ceea ce 

1 D’Alembert, articolul: „Elements de Science" din Enciclopedie, vezi Eiements de 
Philosophie, IV; Melanges de Litterature, d'Histoire el de Philosophie, IV, p. 35 şi urm. 

* Un rege, o lege, o credinţă Ifr.) (n. tr.). 

este dat nu sunt posibile fără unificarea riguroasă a acestuia. A cunoaşte o 
multiplicitate înseamnă a-i pune componentele într-o astfel de relaţie încât, 
pornind de la un punct stabilit, să o putem „străbate 11 ţinând cont de o regulă 
constantă şi generală. Această formă a înţelegerii discursive a fost prezentată 
de către Descartes drept norma fundamentală a cunoaşterii de tip matematic. 
Fiecare operaţie matematică - arătase el - vizează în cele din urmă deter¬ 
minarea proporţiei dintre o mărime „necunoscută 11 şi o alta cunoscută. Totuşi, 
această proporţie poate fi concepută la modul cel mai riguros doar atunci când 
necunoscutul şi cunoscutul participă la o „natură comună 11 . Ambele trebuie să 
fie reprezentate sub forma mărimii şi astfel, în calitate de mărimi, să poată fi 
obţinute şi deduse prin repetarea uneia şi aceleiaşi unităţi numerice. De aceea, 
forma discursivă a cunoaşterii are caracterul reducţiei: ea porneşte de la com¬ 
plex spre simplu, de la diversitatea aparentă la identitatea ce îi stă la bază. 
Gândirea secolului al X Vlll-Iea se sprijină pe această sarcină fundamentală şi 
încearcă să o direcţioneze spre domenii tot mai îndepărtate. Datorită acestei 
extinderi, conceptul de „calcul 11 îşi pierde semnificaţia sa exclusiv matema¬ 
tică. El nu este aplicat doar la mărimi şi numere, ci se extinde, din domeniul 
cantităţilor şi asupra domeniului calităţilor pure. Aceasta se întâmplă deoarece 
şi calităţile relaţionează, determinându-se reciproc după o ordine bine stabi¬ 
lită. Când acest fapt este posibil, este suficient să stabilim legile generale ale 
acestei ordini pentru ca, prin ele şi datorită lor, să recunoaştem domeniul de 
ansamblu în care acestea sunt valabile. De aceea, conceptul de „calcul 11 este 
tot atât de răspândit ca şi cel de ştiinţă. El poate fi aplicat în orice situaţie în 
care raporturile unei multiplicităţi se explică şi se determină prin relaţii fun¬ 
damentale certe. Condillac, care în lucrarea sa, La langue des calcul, reliefează 
pentru prima dată, cu foarte mare precizie acest concept general al ştiinţei, a 
încercat să ofere în psihologia sa o probă şi o aplicaţie singulară a acestuia. 
Pentru el, care se sprijină în totalitate pe conceptul cartezian al sufletului, pe 
imaterialitatea şi spiritualitatea sa, nu există nici o îndoială că o matematizare 
nemijlocită a psihicului nu este posibilă. O asemenea aplicare directă a con¬ 
ceptelor de mărime este valabilă doar acolo unde obiectul însuşi se compune 
din părţi care pot fi asamblate. Deci, această aplicare are loc doar în domeni¬ 
ul substanţei corporale, definită prin întinderea pură şi nu în domeniul sub¬ 
stanţei gânditoare, „indivizibile 11 . însă, această opoziţie fundamentală, această 
diferenţă substanţială de neînlăturat, care există între corp şi suflet, nu 
impune nici o barieră de netrecut funcţiei pure a cunoaşterii de tip analitic. 
Această funcţie se află în afara tuturor diferenţelor obiective; în puritatea 

formei sale ş i în exercitarea sa formală, ea nu este legată, în nici un punct, de 
premise contextuale determinate. Dacă psihicul nu se divide în părţi asemeni 
corporalului, atunci totuşi, la nivel ideatic, el se descompune în momente şi 
elemente constitutive. Pentru realizarea acestei descompuneri, este necesar să se 
depăşească aparenta sa structură multiplă, prin înţelegerea ei ca evoluţie conti¬ 
nuă dintr-un nucleu şi dintr-o origine comună, dintr-un fenomen originar al 
sufletescului în general. Imaginea renumită pe care Condillac o aşează în cen¬ 
trul psihologiei sale vine în sprijinul aceastei înţelegeri. El porneşte de la pre¬ 
supoziţia unei statui de marmură care va fi treptat „însufleţită* 1 şi înzestrată cu un 
conţinut tot mai bogat de viaţă psihică, înfr-un asemenea mod încât marmura va 
fi plăcut impresionată şi marcată de simţurile particulare şi de calităţile speci¬ 
fice ale acestora. Trebuie arătat cum şirul continuu al acestor „impresii 11 şi 
ordinea temporală în care acestea vor fi produse sunt suficiente pentru constru¬ 
irea totalităţii existenţei psihice, în toată plinătatea şi în toate subtilităţile com¬ 
plexităţii sale. Producerea vieţii psihice pe această cale înseamnă, în acelaşi 
timp, reducerea sa. în acest sens, se arată acum că tot ceea ce noi numim reali¬ 
tate psihică şi trăim ca atare, este, în fond, doar o repetare şi o reorganizare a 
unei calităţi fundamentale determinate - tocmai acea calitate ce a fost deja 
închisă în cea mai simplă senzaţie. Senzaţia trasează limita între lumea corporală 
şi cea psihică, între marmură, ca „materie" moartă şi o esenţă vie şi însufleţită. 
Dacă această limită este doar o singură dată depăşită în cadrul dimensiunii psi¬ 
hice, nu se mai impune nici o altă pregătire şi nici alte noi creaţii principale. 
Ceea ce noi obişnuim să considerăm astfel de noi creaţii, rezultate din punerea 
faţă în faţă a „celor mai înalte" forţe ale spiritului cu viaţa senzorială a sufletu¬ 
lui, sunt de fapt doar o metamorfoză a elementelor originare ale senzaţiei. Toată 
gândirea şi toate judecăţile, întreaga dorinţă şi voinţă, toată forţa fanteziei şi a 
configuraţiei artistice nu se supun, considerate din punct de vedere calitativ, 
noului, diferit prin esenţă, ci acestui element originar. Spiritul nu creează şi nu 
născoceşte nimic; el reconstituie şi combină. Dar, în însăşi această reconstituire, 
el poate să demonstreze o forţă aproape inepuizabilă. EI extinde universul vizi¬ 
bil dincolo de toate limitele; el avansează în infinitatea spaţiului şi a timpului, 
fiind preocupat simultan şi necontenit de producerea de noi structuri. Dar, de 
fapt, el are de-a face doar cu sine însuşi şi cu ideile lui simple. Acestea constru¬ 
iesc temelia pe care întreaga construcţie a lumii sale, atât „exterioară" cât şi 
„interioară", se sprijină şi la care el nu va putea renunţa niciodată. 

încercarea pe care Condillac o întreprinde aici, aceea de a dovedi că orice 
realitate psihică este doar o transformare, o metamorfoză a celor mai simple 

senzaţii, va fi preluată şi continuată de către Helvetius în opera sa. Despre 
spirit *. Efectul pe care această operă, mai puţin originală, l-a produs asupra 
literaturii filosofice a secolului al XVIIl-Iea, este explicabil prin faptul că 
epoca a găsit aici accentuată o trăsătură de bază a gândirii sale, într-o exage¬ 
rare aproape parodică. în această exagerare apare distinct bariera metodică şi 
pericolul acestui mod de gândire. Acesta constă în nivelarea care ameninţă 
conştiinţa prin faptul că ea îşi neagă conţinutul şi că va fî acceptată ca simplă 
mască, ca travestire. Gândirea analitică înlătură conţinuturilor psihice această 
mască; ea le demască descoperindu-le unitatea pură, în locul multiplicităţii lor 
aparente şi a diversităţii lor intrinseci. Atât diferenţa de structuri cât şi cea de 
valori dispare, dovedindu-se a fi o iluzie. Astfel, în interiorul psihicului nu 
mai există acum nici un jos şi nici un sus, nimic superior şi nimic inferior. 
Toate aparţin aceluiaşi nivel; totul a devenit echivalent şi în aceeaşi măsură 
valabil. înainte de toate, Helvetius abordează lucrurile în acest mod, în dome¬ 
niul eticii. Intenţia sa principală este de a înlătura din acesta toate diferenţie¬ 
rile artificiale care fundamentează convenţia şi care au încercai să-i obţină 
acesteia vreun drept. Acolo unde etica tradiţională vorbea despre o clasă spe¬ 
cială de senzaţii „morale", unde credea că descoperă în oameni un „sentiment 
de simpatie" originar care opunea rezistenţă instinctelor senzorial-egoiste ale 
lor, dominându-le şi reprimându-le, acolo încearcă el să arate cât de puţin va 
11 justificată o astfel de „ipoteză" a realităţii simple a sentimentelor şi acţiu¬ 
nilor umane. Cel care aderă în mod natural şi fără prejudecăţi lu această reali¬ 
tate, nu va descoperi în ea nimic din acest dualism prezumtiv. El găseşte în 
permanenţă doar acelaşi-impuls uniform. El observă că tot ceea ce este con¬ 
siderat drept devotament dezinteresat, curaj şi jertfa, se diferenţiază doar după 
nume şi nu după faptă, de instinctele elementare ale naturii umane, de dorin¬ 
ţele şi pasiunile „cele mai de jos". Nu există nici o măsură morală ce se ridică 
deasupra acestui nivel: deoarece, luând în considerare modul în care sunt înţe¬ 
lese scopurile superioare ale voinţei şi care pot să reflecte bunuri 
suprapământeşti şi finalităţi suprasenzoriale, el rămâne în cercul egoismului, 
al mândriei şi al vanităţii. Ceea ce reuşeşte societatea este doar sublimarea şi 
resintbolizarea instinctelor primare şi nu reprimarea lor - doar acest aspect 
poate să-l pretindă de la indivizi. Acelaşi punct de vedere trebuie valorizat şi 
în abordarea lumii teoretice. După Helvetius, pe cât de puţin există diferenţe 
de valoare fundamentale etice, tot atât de puţin există diferenţe de formă, radi¬ 
cale teoretice. Mai mult, totul „curge" într-o singură masă nediferenţiată de 

1 Vezi Helvetius, Despre spirit, trad. I. Firu, Editura Ştiinţifică, Bucureşti, 1959, p. 14. 

senzaţii. Ceea ce noi numim judecată şi cunoaştere, imaginaţie şi memorie, 
intelect şi raţiune, nu sunt în nici un caz forţe specifice proprii şi originare ale 
sufletului. Chiar şi în această privinţă s-a produs o resimbolizare. Deşi avem 
impresia că ne-am ridicat deasupra senzaţiei, de fapt a avut loc doar o modi¬ 
ficare subtilă a acesteia, dându-i-se un alt înveliş. Atitudinii critice, care înlă¬ 
tură acest înveliş, orice demers teoretic îi apare în aceeaşi structură. Toate 
operaţiile spiritului se explică prin judecată-, ea constă în înţelegerea 
asemănărilor şi deosebirilor ( convenances şi disconvenances ) între ideile sin¬ 
gulare. însă, chiar şi această cunoaştere a asemănării şi diferenţei presupune un 
anamnesis* originar, ca analogon perfect al percepţiei unei calităţi sensibile, 
chiar identic cu aceasta. „Judec sau simt că din două obiecte, unul pe care-1 
numesc stânjen face asupra mea o impresie diferită de acela pe care-1 numesc 
picior, că acea culoare pe care eu o numesc roşie îmi impresionează altfel 
ochiul decât aceea pe care o numesc galbenă. Din aceasta trag concluzia că 
într-un asemenea caz, a judeca nu este altceva decât a simţii Aşa cum se 
observă, prin aceasta, atât construcţia valorilor etice cât şi construcţia logic-ierar- 
hizată a cunoaşterii, vor fi înlăturate radical; ambele vor fi demolate până la 
bază deoarece, se crede că doar astfel se poate găsi un fundament de nezdrun¬ 
cinat. Ar fi eronat dacă - aşa cum adesea s-a întâmplat — intuiţia fundamen¬ 
tală pe care Helvetius o prezintă aici va fi considerată tipică pentru conţinutul 
filosofiei Iluminismului, sau doar pentru modul de gândire al enciclopedis¬ 
mului francez. Deja în cadrul acestuia din urmă, asupra operei lui Helvetius 
s-a adus o aspră critică: premisele acesteia sunt regăsite la cele mai importante 
nume ale literaturii filosofice franceze, precum Turgot şi Diderot. Totuşi, un 
fapt este evident: şi la Helvetius şi la Condillac funcţionează o anumită 
metodică, determinantă şi caracteristică pentru întregul secol al XVFlI-lea; o 
formă de gândire în care se aflau conţinute anticipat realizările sale pozitive 
împreună cu limitele lor imanente, victoriile şi înfrângerile sale. 


Am abordat până acum modul de gândire al secolului al XVIlI-lea în 
contextul evoluţiei spiritului analitic, aşa cum s-a conturat acesta, 
înainte de toate, în Franţa. în acea perioadă, Franţa era locul şi ţara clasică a 
analizei: deoarece, pe analiză îşi construise Descartes reforma, transformând 


* Reamintire, rememorare (gr .) (n. tr.). 
1 Helvetius, op. cil., p. 14. 

decisiv filosofia. începând cu mijlocul secolului al XVII-lea, acest spirit 
cartezian pătrundea în toate domeniile. El nu domină doar filosofia, ci şi lite¬ 
ratura, morala, politica, teoria statului şi a societăţii. în plus, el se poate 
impune şi în interiorul teologiei, conferindu-i acesteia o nouă configuraţie. 1 
Dar, atât în filosofie cât şi în istoria spiritului în general, această influenţă este 
de necontestat. O dată cu filosofia lui Leibniz asistăm la geneza unei noi puteri 
spirituale. în aceasta nu se va schimba doar conţinutul imaginii despre lume, ci 
în ea va pătrunde o nouă formă şi o nouă tendinţă fundamentală a gândirii. 
Desigur, în primul rând, se pare că Leibniz continuă pur şi simplu opera lui 
Descartes, încercând să trezească forţele adormite ale acesteia şi să le dezvolte 
în plenitudinea lor. Aşa cum performanţa sa matematică, cum „analiza infinitu- 
lui“ este de inspiraţie carteziană şi cum aceasta vrea să fie doar continuarea con¬ 
secventă şi desăvârşirea sistematică a geometriei analitice, tot aşa se întâmplă şi 
în cazul logicii lui Leibniz. Această logică îşi stabileşte punctul de pornire în 
combinatorică încercând să o dezvolte până la nivelul unei teorii generale a 
formelor de gândire. Pentru Leibniz este clar că dezvoltarea acestei teorii a 
formelor şi realizarea idealului unei scientia generalis*, pot fi atinse doar prin 
progresul analizei. Acest obiectiv singular concentrează de acum înainte toate 
încercările sale logice. Principalul scop era alcătuirea unui „alfabet al ideilor 41 , 
descompunerea tuturor formelor de gândire complexe în elementele lor, în cele 
mai simple operaţii de bază, în acelaşi fel cum, în teoria numerelor, fiecare 
număr poate fi conceput şi prezentat ca un produs de numere prime. Se pare că 
unitatea, uniformitatea, simplitatea şi egalitatea logică constituie aici ultimul şi 
cel mai înalt scop al gândirii. Toate propoziţiile adevărate, în măsura în care ele 
aparţin domeniului adevărurilor raţional-exactc, „eterne 44 , sunt propoziţii „vir- 
(ual-identice 44 care se explică prin principiul identităţii şi al contradicţiei. 
Putem încerca - aşa c u m a făcut-o Lou is Coulurat, în expunerea s a excepţională 
- să abordăm întregul logicii lui Leibniz din acest punct de vedere, având posi¬ 
bilitatea ca, pornind de aici, să includem în acest cerc şi gnoseologia şi filosofia 
naturii, şi metafizica sa. Cu aceasta, vom respecta indicaţia lui Leinbiz, pe care 
acesta a ţinut tot timpul să o reamintească, anume că între logica şi matematica 
sa, pe de o parte şi metafizica sa, pe de altă parte, nu se înalţă nici un perete 


1 Mai multe informaţii asupra acestui fapt în prezentarea lui Gustave Lanson, 
„L’influcnce de la Philosophie Cartesienne sur la lilterature franşaise 44 , în Revue 
de Metaphysique et de Morale, 1896, astăzi în Eludes d'histoire litteraire. Paris, 
1929, p. 58 şi urm. 

* Ştiinţa generală (lat.) (n. tr.). 

despărţitor, că întreaga sa filosofie este matematică şi provine din cele mai 
intime fundamente ale matematicii. 

Dacă reflectăm asupra acestei legături indisolubile, remarcăm deja că 
motivul principal luat în considerare până aici este extrem de semnificativ şi 
de indispensabil pentru sistemul lumii conceptuale leibniziene. Pe cât de 
profund ne adâncim în semnificaţia şi unicitatea conceptului leibnizian de 
substanţă, pe atât de evident ne apare că el conţine în sine o nouă cotitură, nu 
doar din punct de vedere al conţinutului, ci şi din punct de vedere formal. O 
logică ce se fundamentează exclusiv pe conceptul de identitate, o logică pen¬ 
tru care sensul cunoaşterii constă în reducerea multiplicităţii la unitate, a 
schimbării la constanţă, a diversităţii la asemănare, o astfel de logică nu ar 
înţelege, într-un mod satisfăcător, conţinutul noului concept de substanţă. 
Metafizica lui Leibniz se diferenţiază de cea a lui Descartes şi de cea a lui 
Spinoza prin faptul că ea, în locul dualismului cartezian şi al monismului 
spinozist, aşează un „univers plural". „Monada" leibniziană nu este o unitate 
aritmetică, pur numerică, ci este o unitate dinamică. Adevăratul corelat al 
acestei unităţi nu este unicitatea, ci infinitatea. Fiecare monadă constituie un 
punct central de forţă, viu, iar bogăţia şi diversitatea infinită a acestuia dă ade¬ 
vărata unitate a lumii. Monada există şi „este" doar în măsura în care este 
activă. Activitatea ei constă în a trece în permanenţă la stări noi, dezvoltându-se 
continuu din acestea. „Natura monadei este de a fi fertilă şi de a naşte din sine 
întotdeauna o nouă multiplicitate." Astfel, fiecare moment simplu al monadei 
închide în sine trecutul acesteia şi poartă cu sine viitorul. Nici unul dintre 
aceste momente nu este asemănător altuia; niciodată nu se descompune în 
aceeaşi sumă de „proprietăţi" pur statice. Fiecare determinaţie ce poate fi 
găsită aici, poate fi înţeleasă doar în trecere. Faptul că ea poate fi cunoscută 
şi concepută raţional nu se bazează pe faptul că noi o putem fixa într-o singură 
caracteristică a sa, ci pe faptul că înţelegem regula acestei treceri, că o putem 
actualiza în legitatea ei specifică. Ducând această idee până la capăt, se 
observă că motivul logic de bază, ce stăpâneşte şi străbate concepţia despre 
lume a lui Leibniz, este doar în aparenţă motivul identităţii. în locul acelei 
identităţi analitice a lui Descartes şi Spinoza, aici este vorba despre principiul 
continuităţii. Pe acesta se clădeşte atât matematica lui Leibniz, cât şi întrega 
sa metafizică. Continuitate înseamnă unitate în multiplicitate, fiinţă în deve¬ 
nire, permanenţă;»schimbare. Ea înseamnă un raport care se poate exprima doar 
în schimbul şi diversitatea continuă a determinaţiilor, care pretinde multiplici¬ 
tatea tot atât de necesar, de originar şi de esenţial ca şi unitatea. Chiar şi raportul 

dintre general şi particular apare acum într-o nouă lumină. Mai mult, se pare 
că Leibniz mai ţine încă la prioritatea generalului şi la „primatul 11 lui logic. 
Scopul suprem al oricărei cunoaşteri constă în cunoaşterea „adevărurilor 
eteme“ care reprezintă un raport general şi necesar între idei, între subiectul 
şi predicatul judecăţii. Doar adevărurile faptice, pur contingente nu sunt sufi¬ 
ciente acestui model logic; ele vor fi cunoscute tot mai clar şi mai distinct pe 
măsură ce se reuşeşte explicitarea lor prin determinaţii pur raţionale. Acest 
scop poate fi atins doar de către un intelect divin şi nu prin cunoaşterea finită 
umană. Totuşi, el constituie norma după care cunoaşterea umană limitată tre¬ 
buie să se orienteze, steaua călăuzitoare pe care aceasta trebuie să o urmeze. 
Pe de altă parte, conform intuiţiei profunde ce domină logica şi gnoseologia 
lui Leibniz, nu există doar un raport de subsumare între general şi particular. 
Nu este vorba doar de subordonarea unuia faţă de altul, ci de a cunoaşte cum 
fiecare participă şi este întemeiat în acest raport. De aceea, pe lângă principiul 
identităţii, ca normă a adevărului, apare, în aceeaşi măsură îndreptăţit şi indis¬ 
pensabil, principiul raţiunii suficiente care constituie pentru Leibniz premisa 
tuturor adevărurilor de fapt. Aşa cum matematica stă sub principiul iden¬ 
tităţii, la baza fizicii se află principiul raţiunii suficiente. Ea nu se rezumă la 
constatarea raporturilor pur conceptuale; ea nu rămâne la stadiul de corespon¬ 
denţă sau noncorespondenţă a ideilor. Mai mult, ea trebuie să ia ca punct de 
pornire experienţa sensibilă. însă, pe de altă parte, nu se poate mulţumi cu 
simpla înşiruire a experimentelor şi cu abordarea acestora în simpla lor 
aglomerare. în locul unui asemenea agregat, ea revendică un sistem; ea poate 
ajunge la acesta doar dacă reuşeşte să consolideze structura liberă a faptelor 
şi să le rclaţionczc astfel încât aceasta să apară ca o chintesenţă de „cauze“ şi 
„efecte 11 . Prin aceasta, coexistenţa spaţială şi succesiunea temporală devin 
pentru prima dată o „legătură" veritabilă, legătură în care fiecare membru îl 
determină şi îl condiţionează pe celălalt după anumite reguli, astfel încât din 
fiecare stare particulară a universului - atunci când aceasta este cunoscută în 
totalitate - să poată fi „citită" totalitatea fenomenelor sale. 

Nu intenţionăm să analizăm conţinutul acestei intuiţii fundamentale, ci ne 
mulţumim să surprindem structura ei pur categorială. Astfel, rezultă că în 
interiorul acestei noi perspective, conceptul de întreg a câştigat o semnificaţie 
mai profundă. Ceea ce este conceput ca întreg al lumii, nu se mai explică 
acum printr-o sumă simplă de părţi, nu mai este prezentat exhaustiv prin 
acestea. Totalitatea apare ca fiind una „organică" şi nu „mecanică"; fiinţa ei 
nu constă în suma părţilor, ci le premerge, facându-le posibile de la început 

prin însăşi natura şi esenţa ei. în tocmai acest fapt constă diferenţa decisivă 
dintre unitatea monadei şi cea a atomului. Atomul este elementul şi compo¬ 
nenta fundamentală a lucrurilor, în sensul că el este singurul rest care rămâne 
după diviziunea lor. El este un „unu“ ce se opune într-o oarecare măsură mul¬ 
tiplului; ceva care, vizavi de orice încercare de a fi divizat în subpărţi, persistă 
în imuabilitatea, stabilitatea şi în indivizibilitatea sa. Dimpotrivă, monada nu 
cunoaşte o asemenea opoziţie; pentru ea nu există, alternativa de a fi ca uni¬ 
tate sau ca multiplicitate, nici aceea de a se descompune pe sine într-unul dintre 
aceste două momente, ci este doar relaţia lor reciprocă internă, corelaţia lor 
necesară. Ea nu este nici Unu, nici Multiplu, mai mult, ea este „expresia mul¬ 
tiplicităţii în unitate" ( midlorum in uno expressio). Ea este un întreg ce nu 
constă în şi nici nu rezultă din părţi, ci unul care ordonează şi evidenţiază con¬ 
tinuu o multiplicitate de determinaţii. Caracteristica sa apare în astfel de acte 
progresive de diferenţiere', o diferenţiere care este posibilă şi inteligibilă doar 
sub premisa că structura de ansamblu, din care ea provine, se menţine închisă 
în sine însăşi. Natura sau esenţa sa nu se pierde şi nici nu constă în succe¬ 
siunea acestor determinaţii, ci ea este conţinută complet şi prezentă în aceeaşi 
măsură în fiecare dintre acestea. Pentru Leibniz, această convingere funda¬ 
mentală se sintetizează, din punct de vedere conceptual şi terminologic, în 
conceptul Ac forţă, „forţa" este, conform lui, starea prezentă ce tinde spre o 
alta, care-i urmează sau pe care o include în sine ( slatus ipse praesens, dum 
tendil ad sequenlem seu sequentem praeinvolvit). Monada nu este un întreg 
agregat, ci unul dinamic, care poate să apară într-o infinitate de efecte diferite, 
însă care, în aceste manifestări infinite ale forţei, se confirmă drept unul şi 
acelaşi centru viu de forţă. Această concepţie care nu se mai întemeiază pe 
conceptul de fiinţă, ci pe cel de activitate pură, conferă problemei individua¬ 
lului un sens cu totul nou. între limitele logicii analitice, ale logicii identităţii, 
această problemă poate fi rezolvată doar dacă individualul va fi explicat prin 
concepte generale şi în acelaşi timp nu va fi decât un caz special al acestora. 
Doar în această relaţie reciprocă şi în această conexiune cu generalul se va 
putea cunoaşte ce înseamnă „a gândi", ce înseamnă „clar şi distinct". în 
modul în care se prezintă percepţiei senzoriale sau intuiţiei simple, orice indi¬ 
vidual luat în sine rămâne „confuz"; noi putem să constatăm, într-o impresie 
de ansamblu indeterminată, că el este, însă nu putem afirma cu exactitate ce 
este. Cunoaşterea acestui „ce" este lăsată în fiecare caz în seama generalului; 
ea poate fi dobândită doar prin examinarea naturii genului sau pe baza 
definiţiei care fixează o caracteristică generală. De aceea, individualul poate 

fi „înţeles 11 doar dacă va fi „subsumat 11 generalului. Chiar şi teoria leibniziană 
a conceptului se încadrează încă, sub multe aspecte, în această schemă tradi¬ 
ţională; şi totuşi, filosofia sa a fost cea care a îndreptat asupra ei o critică deci¬ 
sivă şi care implicit a schimbat-o şi configurat-o. Prin ea, pentru prima dată, 
individualul obţine un drept propriu şi inalienabil. El nu funcţionează doar în 
calitate de exemplu sau de simplu caz, ci este un fiind în sine şi valoros prin 
sine. Fiecare substanţă individuală, în cadrul sistemului leibnizian, nu este 
doar o parte, un fragment al universului, ci este acest univers însuşi, văzut 
dintr-un anumit loc şi dintr-un anumit punct de vedere. Iar adevărul fiinţei este 
dat doar de către totalitatea acestor puncte de vedere proprii şi unice. Acest 
adevăr nu va fi determinat în sensul că diferitele imagini monadologice ale 
lumii au o anumită componentă comună, prin care ele coincid, constituind ast¬ 
fel un nucleu comun al „obiectivităţii 11 . Mai mult, adevărul poate fi conceput 
şi explicat în sensul că fiecare substanţă, în măsura în care persistă în sine 
însăşi şi, după o lege proprie, îşi creează şi îşi dezvoltă reprezentările, este 
raportată la totalitatea celorlalte tocmai în această creaţie proprie, intrând, 
într-o oarecare măsură, în armonie cu acestea. De aceea, ideea centrală a 
filosofiei lui Leibniz nu trebuie căutată nici în conceptul individualităţii, nici 
în cel al universalităţii. Ambele concepte se explică doar reciproc: ele se 
reflectă în ele însele şi în această reflecţie, creează conceptul fundamental al 
armoniei, concept ce constituie punctul de pornire şi finalitatea sistemului. în 
esenţa noastră proprie - conform scrierii lui Leibniz, Von der wahren 
Theologia mystica - este fixat un gennene, o urmă, un simbol al esenţei 
divine şi al imaginii ei adevărate. Acest fapt spune că numai ascensiunea 
supremă a tuturor energiilor individuale şi nu nivelarea, egalarea şi aplanarea 
lor, conduce la adevărul fiinţei, la cea mai înaltă armonie şi la simţirea intensă 
a realităţii. Prin această idee fundamentală se impune o nouă orientare spiri¬ 
tuală; nu este vorba doar de o transformare a rezultatelor singulare, ci despre 
deplasarea centrului de greutate ideatic al întregii imagini despre lume. 

Se pare că, pentru filosofia secolului al XVIll-lea, această transformare 
internă nu deţine nici o semnificaţie nemijlocită, demonstrabilă din punct de 
vedere istoric. Deoarece, totalitatea convingerilor filosofice fundamentale ale 
lui Leibniz nu acţionează imediat ca putere vie şi prezentă. Secolul al XVIll-lea 
cunoaşte filosofia lui Leibniz mai întâi într-un mod nedesăvârşit, într-o formă 
pur „exoterică 11 . Pentru cunoaşterea ei s-au făcut trimiteri la puţine scrieri 
care, la fel ca şi Monadologia şi Teodiceea, îşi datorează apariţia unei ocazii 
externe şi întâmplătoare, şi care conţin această teorie, nu într-o formă de 

argumentare conceptuală riguroasă, ci doar într-o transcriere populară cu o formă 
prescurtată. Opera principală a gnoseologiei leibniziene, Nouveaux Essais sur 
l'entendement humain , a fost oferită secolului al XVIII-lea pentru prima dată 
în anul 1765, într-o ediţie pe care Raspe a întocmit-o după manuscrisul din 
I lannover: într-un timp în care evoluţia şi configuraţia conceptuală era deter¬ 
minată în mare parte. De aceea, influenţa ideilor lui Leibniz este indirectă; ele 
vor fi eficiente doar în schimbarea pe care au suferit-o în sistemul lui Wolff. 
Ilogica şi metodologia lui Wolff se diferenţiază de cele ale lui Leibniz prin 
faptul că încearcă să reducă multiplicitatea începuturilor lor la o schemă cât 
mai simplă şi mai uniformă. El acordă ideii de armonie, principiului continui¬ 
tăţii şi principiului raţiunii suficiente, locul lor determinat în interiorul sistemu¬ 
lui. însă, pe de altă parte, el încearcă să limiteze independenţa şi semnificaţia 
lor originară demonstrându-le drept consecinţe şi deducţii din principiul con¬ 
tradicţiei. Astfel, conceptele şi motivele principale ale sistemului leibnizian 
vor fi transmise secolului al XVIIJ-lea doar prin limitări determinate. Ele apar 
ca fiind văzute printr-un mediu străin şi dispersate în acesta. însă, treptat se 
impune o mişcare conceptuală care încearcă să înlăture această dispersie şi să 
desfiinţeze această limitare. în Germania, elevul cel mai importanL al lui 
Wolff, Alexander Baumgarten, este cel care şi-a anunţat independenţa spiritu¬ 
ală şi originalitatea în privinţa acestor puncte. Baumgarten regăseşte în 
metafizica sa şi, în special, în proiectul esteticii sale, drumul către ideile fun¬ 
damentale ale lui Leibniz, care până la el nu fuseseră descoperite în adevărata 
lor lumină. Evoluţia esteticii şi a filosofici germane a istoriei se întoarce spre 
conceperea originală şi profundă a problemei individualităţii, aşa cum aceasta 
a fost descrisă în monadologia leibniziană şi în „sistemul armoniei presta¬ 
bilite". Dar, chiar şi în cadrul culturii franceze a secolului al XVIII-lea, în care 
predomină încă influenţa carteziană, anumite idei şi probleme fundamentale 
ale gândirii leibniziene încep treptat să ia amploare. Drumul nu trece prin 
estetică deoarece aceasta se eliberează cu greu de vraja teoriilor clasiciste ale 
secolului al XVIl-lea; el conduce mai mult prin filosofia naturii şi prin ştiinţa 
descriptivă a naturii, în cadrul cărora conceptul de formă începe să se con¬ 
tureze treptat. Ideea leibniziană de evoluţie este cea care va fi accentuată 
acum tot mai mult şi care schimbă treptat, din interior, sistemul naturii al 
secolului al XVIII-lea, dominat de ideea constanţei genurilor. De la preluarea 
ideei dinamicii leibniziene de către Maupeituis şi de la apărarea şi explicitarea 
principiului continuităţii până la fizica şi metafizica organicului a lui Diderot 
şi până la primele articole ale unei teorii descriptive a naturii în Histoire 

naturelle a lui Buffon, putem constata o evoluţie continuă. în Candid, Voltaire 
îşi exersează ironia pe Teodiceea lui Leibniz şi în scrierea sa despre ele¬ 
mentele filosofiei newtoniene îi reproşează acestuia că, şi în teoria sa a naturii, 
conceptele sale inhibaseră progresul ştiinţei. „Raţiunea sa insuficientă, conti¬ 
nuitatea sa, plinul său, monadele sale etc. - scrie Voltaire în 1741 - sunt germeni 
ai confuziei din care d-1 Wolff a făcut să apară, în mod metodic, 15 volume în 
4°, care vor provoca mai mult ca niciodată capetelor germane gustul de a citi 
mult şi de a înţelege puţin.Dar Voltaire nu a judecat întotdeauna în acest fel. 
Acolo unde, ca în Siecle de LouişXJV, a încercat să evidenţieze structura spi¬ 
rituală de ansamblu a secolului al XVII-lea şi să o înţeleagă în forţele ei fun¬ 
damentale, el nu a putut să-l ignore pe Leibniz şi a recunoscut fără reţinere 
semnificaţia universală a realizărilor sale, luate ca întreg. în generaţia ulte¬ 
rioară lui Voltaire, în cercul enciclopedismului francez, apare tot mai distinct 
această schimbare a modului de gândire. Chiar şi atunci când combate prin¬ 
cipiile metafizicii leibniziene, d’Alembert îşi exprimă admiraţia în faţa geniu¬ 
lui filosofic şi matematic al lui Leibniz. Şi articolul lui Diderot despre 
Leibniz, în Enciclopedie, proclamă glorificarea entuziastă a acestuia. împre¬ 
ună cu Fontenelle, el afirmă că Germania a câştigat prin acest spirit unic tot 
atât de multă onoare ca şi Grecia prin Plafon, Aristotel şi Arhimede, la un loc. 
Desigur, de la o astfel de glorificare până la pătrunderea reală şi până la 
înţelegerea profundă a principiilor filosofiei lui Leibniz, mai este încă un 
drum lung de parcurs. Dacă dorim să actualizăm întreaga structură spirituală 
a secolului al XVIII-lea şi să o înţelegem în toate articulaţiile sale, trebuie să 
defalcăm clar cele două curente ideatice diferite care se împletesc aici. Forma 
carteziană clasică a analizei şi acea nouă sinteză filosofică introdusă de Leibniz 
acţionează aici împreună şi se întrepătrund. Drumul de la logica „conceptelor 
clare şi distincte 11 conduce la logica „originii 11 şi la cea a individualităţii, -- de 
la geometrie la dinamică şi la filosofia dinamică a naturii, de la „mecanism 11 
la „organism 11 , de la principiul identităţii la cel al infinităţii, al continuităţii şi 
al armoniei. în această opoziţie fundamentală se aflau marile sarcini concep¬ 
tuale pe care gândirea secolului al XVIII-lea trebuia să le rezolve, abordându-le 
din perspective diferite atât în gnoseologie şi în teoria naturii cât şi în psi¬ 
hologie, în teoria statului şi a societăţii, în filosofia religiei şi în estetică. 


1 Vezi Corespondenţa lui Voltaire, în special scrisorile către Mairan din 5 mai 1741 
şi către Maupertuis din 10 august 1741. 



Capitolul al doilea 


Natură şi cunoaşterea naturii 
în accepţia filosofiei Luminilor 


1 Pentru a ne da seama de importanţa pe care cunoaşterea naturii o 
deţine în prefigurarea şi constituirea imaginii moderne despre lume, nu 
Irebuie să insistăm doar asupra trăsăturilor particulare ale conţinutului acestei 
imagini, prin care ea s-a configurat în mod decisiv. Numărul acestor influenţe 
pare să fie incomensurabil; şi totuşi, în el, forţa creatoare ce izvorăşte din 
cunoaşterea naturii nu se epuizează. Mai mult, realizarea ei fundamentală se 
nllă altundeva: ea constă nu atât în noul conţinut obiectual pe care l-a făcut 
accesibil spiritului uman, cât mai mult, în noua funcţie pe care i-o repar¬ 
tizează. Cunoaşterea naturii nu conduce doar spre lumea obiectelor, ci ea 
devine pentru spirit mediul în care el îşi desăvârşeşte cunoaşterea de sine. Cu 
aceasta, începe un proces care este mult mai important şi mai semnificativ 
decât orice extindere a simplei materii, cu care noua ştiinţă a naturii a 
îmbogăţit cunoaşterea umană. Creşterea şi intensificarea acestei materii ne 
apare ca fiind nelimitată în secolele al XVl-lea şi al XVIl-lea. Forma fixă a 
imaginii antice şi medievale despre lume încetează să existe; lumea renunţă la 
un „cosmos' 1 în sensul unei ordini accesibile nemedial intuiţiei. Spaţiul şi timpul 
se extind în infinit: ele nu mai pot fl concepute după un plan bine stabilit, pre¬ 
cum în cosmologia antică, în teoria platoniciană a celor cinci corpuri regulate 
sau în cosmosul ierarhizat aristotelian şi nici nu sunt epuizate în măsuri şi numere 
Unite. în locul unei singure lumi şi al unei singure fiinţe apare infinitatea lumilor, 
care se nasc mereu din vlăstarul devenirii şi care, luate în parte, constituie 
doar o singură fază trecătoare în procesul inepuizabil al vieţii universului. 
Insă, esenţa acestei schimbări radicale nu constă în această extindere nelimi- 
lală; mai mult, ea constă în faptul că spiritul, în şi prin ea, conştientizează în 
sine, printr-un act de anamnesis, o nouă forţă. Orice creştere extensivă ar 
rămâne ineficientă şi l-ar conduce în cele din urmă la viditate, în măsura în 

care el nu va ajunge în acelaşi timp la o nouă intensitate şi la o nouă concen¬ 
trare în sine însuşi, care îi va asigura esenţa proprie şi adevărată. Energia sa 
supremă şi cel mai profund adevăr al său nu constau în faptul că poate să iasă 
în infinit, ci că poate să se afirme faţă de acesta; că el se arată pe sine ca fiind 
constituit în unitatea sa pură, a infinităţii fiinţei. Deja Giordano Bruno, în care 
pătrunsese pentru prima dată „noul sentiment" al lumii, a conceput în acest 
sens relaţia dintre eu şi lume, dintre subiect şi obiect. Devenirea infinită, 
marele spectacol al lumii care se derulează în faţa noastră sunt garanţia pen¬ 
tru acel sens mai profund pe care eul îl poate găsi doar în el însuşi. Forţa raţi¬ 
unii este cea care reprezintă pentru noi singura cale de acces la infinit; cea 
care ne asigură şi ne învaţă cum să-i stabilim acestuia unităţi de măsură şi 
delimitare astfel încât să nu-1 îngrădim în extinderea sa, ci să-l putem cunoaşte 
în legea fundamentală ce îl guvernează. Această legitate a universului, 
descoperită în gândire şi determinată în virtutea acesteia, este corelatul nece¬ 
sar ce-i compensează acestuia incomensurabilitatea intuitivă. Astfel, noua 
concepţie despre natură, văzută din perspectivă spiritual-istorică, provine 
dintr-un dublu motiv, fiind determinată şi formată de forţe în aparenţă opuse, 
în ea acţionează atât impulsul către individual, concret, faptic cât şi către uni¬ 
versalul pur; atât impulsul de a ne raporta la lume prin intermediul organelor 
de simţ, cât şi cel de a ne ridica deasupra ei pentru ca, astfel, să avem o perspec¬ 
tivă de ansamblu. Avântul şi bucuria simţurilor se unesc aici cu forţa spiritului; 
ele vor să se desprindă de tot ceea ce este dat şi să se aventureze înlr-un zbor 
liber spre tărâmul posibilităţilor. Conceptul modem de natură, aşa cum a fost 
configurat tot mai clar încă din perioada Renaşterii şi aşa cum şi-a căutat jus¬ 
tificarea filosofică în marile sisteme ale secolului al XVIl-lea, la Descartes, 
Spinoza şi Leibniz, este caracterizat, înainte de toate, prin această nouă relaţie 
care se stabileşte în el între sensibilitate şi intelect, între experienţă şi gândire, 
între mundus sensibilis * şi mundus inlelligibilis**. 

Această modificare în metodica cunoaşterii naturii conţine în sine, în 
acelaşi timp, o modificare decisivă a ontologiei pure: ea deplasează şi schimbă 
etaloanele cu care a fost măsurată până acum ordinea fiinţei. Sarcina gândirii 
medievale a fost de a reproduce arhitectonica fiinţei în sine şi de a o descrie 
în linii de demarcaţie clare. în sistemul religios medieval, aşa cum a fost el 
fixat de către scolastică, fiecărei realităţi i-a fost repartizat un loc fix şi uni¬ 
voc; pornind de la acesta, prin distanţa ierarhică mai mare sau mai mică faţă 


* Lumea sensibilă (lat.) (n. tr.). 

** Lumea inteligibilă (lat.) (n. tr.). 

de fiinţa cauzei supreme, se determină şi valoarea sa. în această privinţă nu 
există nici o îndoială; aici, întreaga gândire este în siguranţă, într-o ordine de 
nestrămutat pe care nu trebuie să o creeze, ci doar să o accepte. Dumnezeu, 
suflet, lume: acesta constituie cele trei mari puncte pivot ale fiinţei; şi, în con¬ 
formitate cu acestea, sistemul cunoaşterii se ierarhizează. Cunoaşterea naturii 
nu este în nici un caz eliminată din acest sistem. însă, ea rămâne de la început 
exilată într-un cerc determinat al fiinţei, pe care nu îl poate depăşi fără a se 
pierde pe sine - fără ca lumina, eficientă în ea însăşi, să nu se transforme în 
întuneric. Cunoaşterea „naturală 11 coincide cu cea „creaturală 11 : ea este cunoaş¬ 
terea, în măsura în care este accesibilă unei esenţe finite, create, dependente, 
şi cunoaşterea ce nu cuprinde nici un alt conţinut în afară de obiectele senzo- 
rial-finile. Atât din paitea subiectului cât şi a obiectului, ea este limitată şi uni¬ 
ficată. Desigur, deja în gândirea medievală, limitele cunoaşterii naturale nu 
coincideau în nici un caz cu cele ale existenţei fizice-corporale, materiale. Nu 
există doar o cunoaştere naturală a lumii corporale şi a forţelor active în aceasta, 
ci şi o cunoaştere naturală despre drept, stat, religie şi despre adevărurile lor 
fundamentale. Astfel, limitele cunoaşterii naturale nu vor fi determinate 
pornind de obiect , ci de la originea lui. Orice cunoaştere, indiferent de conţinu¬ 
tul pe care se bazează, este „naturală 11 atunci când provine în exclusivitate din 
raţiunea umană şi, fără a face apel la alte surse de certitudine, se bazează doar 
pe ea însăşi. De aceea, „natura 11 înseamnă nu doar un cerc determinat de 
obiecte, cât un orizont detenninat al cunoaşterii, al înţelegerii realităţii. Ea 
cuprinde tot ceea ce se află în cercul aşa-numitei lumen naturale * - pentru 
înţelegerea şi acreditarea sa nu mai este necesar nici un alt suport decât cel al 
forţelor naturale de cunoaştere. în acest sens, „imperiul naturii 11 va fi pus faţă 
în faţă cu „imperiul graţiei 11 . Unul ne este dat prin percepţia senzorială şi prin 
procesele judecăţii şi ale concluziei logice legate de aceasta, prin utilizarea 
discursivă a intelectului, iar celălalt este accesibil doar prin forţa revelaţiei, 
între credinţă şi ştiinţă, între revelaţie şi raţiune nu există aici nici o opoziţie 
necesară. Sarcina fundamentală a marilor sisteme ale scolasticii a fost împă¬ 
carea acestora şi, în funcţie de conţinutul lor, punerea lor în consonanţă. 
Imperiul graţiei nu desfiinţează imperiul naturii. Dacă depăşeşte limitele 
naturii, formând în acelaşi timp o boltă deasupra acesteia, nu o afectează totuşi 
în componentele sale pure: gratia naturam non tollit sed perfleit**. însă, 
desăvârşirea proprie a naturii nu trebuie căutată în ea însăşi, ci dincolo de ea. 

* Lumina naturală (lat.) (n. tr.). 

** Graţia nu suprimă natura, ci o desăvârşeşte (lat.) (n. tr.). 

Nici ştiinţa, nici moralitatea, nici dreptul, nici statul nu pot fi construite pe 
fundamentul ei. Pentru a o aduce la o desăvârşire autentică, este necesară 
întotdeauna o asistenţă supranaturală. Astfel, „lumina naturală" ca atare nu 
mai ascunde în sine nici un adevăr propriu; ea este refractară şi obscură şi nu 
se poate elibera din această obscuritate pentru ca mai târziu să reapară. Pentru 
gândirea medievală, atât în domeniile teoretice cât şi în cele practice, pe lângă 
legea divină continuă să existe o sferă proprie, relativ independentă, a legii 
naturale; o sferă care este accesibilă raţiunii umane şi prin care aceasta va 
putea fi dominată şi pătrunsă. Dar, lex naturalis* trebuie să constituie întot¬ 
deauna doar stadiul premergător şi punctul de legătură pentru lex divina**, 
care, singură, este capabilă să ne ofere cunoaşterea primordială pierdută prin 
păcatul originar. Raţiunea este şi rămâne în slujba revelaţiei ( tanquam famil¬ 
ia et ministra***)', deja în cercul forţelor natural-spirituale şi sufleteşti, ea con¬ 
duce la aceasta şi o ajută să-şi pregătească fundamentul. 

Această concepţie care va rămâne eficientă mult timp după perioada sco¬ 
lasticii şi care va fi oferită drept exemplu, aparent infailibil, pentru bazele 
teologiei protestante vechi din secolele al XVI-lea şi al XVlI-lea 1 , va fi ata¬ 
cată din două perspective diferite prin imaginea renascentistă a naturii. 
Filosofia renascentistă a naturii premerge aici; deoarece, tendinţa şi principiul 
ei de bază se pronunţă în favoarea faptului că adevărata fiinţă a naturii nu tre¬ 
buie căutată în sfera celor create, ci în sfera creaţiei. Natura este mai mult 
decât o simplă creatură; ea participă la fiinţa divină originară, deoarece forţa 
acţiunii divine este vie în ea însăşi. Cu aceasta, dualismul dintre creator şi 
creat este desfiinţat. Natura nu se mai află faţă în faţă cu mişcătorul divin, în 
calitate de cel care este mişcat; mai mult, ea este un principiu dinamic intern, 
un principiu originar plăsmuilor. Această capacitate de autoconfigurare şi 
autodezvoltare poartă pecetea divinului. Dumnezeu nu trebuie gândit ca o 
forţă care se manifestă din exterior şi care, în calitate de cauză a mişcării, 
acţionează asupra unei materii străine; el însuşi participă la mişcare şi este 
prezent în ea nemijlocit. O astfel de „prezentualitate" este conformă naturii 
divine şi doar aceasta este demnă de ea. „Non est Deus vel intelligentia exte¬ 
rior circumrotans et circumducens; dignius enim illi debet esse internum 


* Legea naturală {lat) (n. Ir.). 

** Legea divină {lat) (n. tr.). 

*** Precum (sunt) servitorii, aşa şi stăpânul {lat) (n. Ir.). 

1 Vezi Emst Trocltsch, Vernunft und Offenbarung bei Johann Gerhard und 
Melanchthon, Gottingen, 1891. 

principium motus, quod est natura propria, species propria, anima propria 
quam habeant tot quot in illius gremio vivunt."' Acest enunţ al lui Giordano 
Itruno dă expresie unei schimbări radicale a conceptului de natură. Natura 
este ridicată în sfera divinului şi pare că se deschide spre infinitatea acestuia, 
însă, pe de altă parte, ea înseamnă acum individualitatea, fiinţa proprie, fiinţa 
unică a obiectelor. Pe această forţă proprie, care iradiază de la fiecare lucru ca 
un centru special de acţiune, se bazează valoarea sa permanentă, „demnitatea" 
la care ea, în întregul fiinţei, are pretenţie. Toate acestea sunt cuprinse în 
acelaşi timp în numele „naturii": ea înseamnă ordonarea tuturor părţilor într-un 
singur întreg cuprinzător de acţiune şi viaţă, care nu mai reprezintă o subor¬ 
dine; partea nu este doar în întreg, ci ea se afirmă şi împotriva acestuia; ea se 
constituie ca ceva specific, propriu şi necesar. Legea pe care o respectă 
esenţele particulare nu este prescrisă şi impusă de către un legiuitor străin; ea 
există în propria lor fiinţă şi de aici poate fi cunoscută în întregime. Prin 
această concluzie s-a făcut deja al doilea pas esenţial - este vorba despre tre¬ 
cerea implicită de la filosofia dinamică renascentistă a naturii la ştiinţa 
matematică a naturii. Chiar şi aceasta din urmă se constituie în mod pur şi 
independent pe ideea de bază a legii care primeşte acum o semnificaţie şi mai 
riguros determinată. Cerinţa ce va fi impusă acum constă în aceea că legea 
acţiunii care stă la baza naturii lucrurilor nu trebuie presupusă, ci cunoscută 
în mod distinct; nu trebuie să o simţim, ci trebuie să o exprimăm în concepte 
clare. Nici sentimentul, nici intuiţia sensibilă sau fantezia nu pot răspunde 
acestei cerinţe: ea poate fi satisfăcută atunci când, pe un drum până acum 
necunoscut, se va căuta raportul dintre parte şi întreg, dintre „fenomen" şi 
„idee". Experimentul sensibil trebuie să fie dublat de o măsurare exactă, şi din 
acestea două trebuie să ia fiinţă o nouă formă a teoriei naturii. în modul în 
care fost întemeiată de către Kepler şi Galilei, se mai simte încă în aceasta un 
mare impuls religios de care se va lăsa condusă în continuare. Ea îşi propune, la 
fel ca înainte, scopul de a descoperi în legitatea naturii urmele divinităţii sale. 
însă, datorită acestei stări de spirit de natură religioasă, ea trebuie să intre 
într-un conflict tot mai acut cu formele tradiţionale de credinţă. Războiul pe 
care Biserica l-a purtat împotriva pătrunderii spiritului modem matematic, 
natural-ştiinţific, va putea fi înţeles doar din acest punct de vedere. Ceea ce 


* „Nu este Dumnezeu sau inteligenţa un lucru exterior care se roteşte şi este pur- 
lal de jur împrejur; căci, trebuie să fie ceva mai demn decât acel lucru, fiind mişcat de 
un principiu intern, fiindcă există o natură proprie, o înfăţişare proprie, un suflet pro¬ 
priu pe care le au tot atâtea fiinţe câte trăiesc în sânul aceluia." (lat.) (n. tr.). 

aceasta a combătut, nu au fost rezultatele cercetărilor acestuia. între acesta şi 
conţinutul doctrinei bisericeşti ar fi putut fi posibilă o împăcare: aşa cum 
Galilei s-a gândit mult timp la o astfel de conciliere şi a tratat-o cu toată sin¬ 
ceritatea. însă, tragica neînţelegere care a dus la eşec a constat în faptul că el 
a căutat într-un loc fals opoziţia pe care încerca să o anuleze; că el s-a subes¬ 
timat şi a subestimat înnoirea radicală a convingerilor metodice la care a 
ajuns. Astfel, el nu atacă disputa în originile ei ultime, ci rămâne la potrivirea 
şi diminuarea consecinţelor mediate ale acesteia. De fapt, nu noua cosmolo¬ 
gie s-a împotrivit cu toată forţa dominaţiei Bisericii; deoarece, aceasta putea 
să preia, în calitate de simplă „ipoteză 14 matematică, atât sistemul copemican, 
cât şi pe cel ptolemeic. însă, ceea ce nu a putut fi tolerat şi ceea ce ameninţa 
stabilitatea sistemului bisericesc, era noul concept de adevăr, pe care Galilei 
l-a proclamat . 1 Pe lângă adevărul revelaţiei apare acum un adevăr propriu, 
originar, independent al naturii. Acest adevăr nu ne este dat prin cuvântul lui 
Dumnezeu, ci prin opera sa; el nu se bazează pe mărturia Bibliei sau a 
tradiţiei, ci este întotdeauna prezent în faţa ochilor noştri. însă, desigur, el 
poate fi înţeles doar din scrierile în care este prezentat şi din care poate fi 
decodificat. El nu poate fi înfăşurat în cuvinte simple, ci expresia lui cores¬ 
punzătoare constă în imagini matematice, în figuri şi numere. în şi prin aces¬ 
tea el se prezintă într-o formă desăvârşită, într-o închidere fără lacună şi înlr-o 
claritate evidentă. Revelaţia prin cuvânt nu va putea ajunge niciodată la o astfel 
de luminozitate şi profunzime, la o asemenea univocitate: deoarece, cuvântul 
ca atare rămâne întotdeauna echivoc, permiţând astfel o multiplicitate de 
interpretări. De aceea, înţelegerea şi explicitarea sa sunt opera omului; în timp 
ce, în natură, întregul plan după care universul este construit se află în faţa 
noastră în unitatea sa de nezdruncinat şi pare că aşteaptă doar spiritul uman 
să-l cunoască şi să-l facă cunoscut. 

Conform concepţiei secolului al XVIII-lea, acest spirit apăruse între timp. 
Ceea ce Galilei abia pretinde, la Newton devine realitate. Problema pe care a 
pus-o Renaşterea şi-a găsit se pare soluţia definitivă într-o perioadă relativ 
scurtă. Galilei şi Kepler au stabilit ideile legilor naturii, în extensiunea şi pro¬ 
funzimea lor, în semnificaţia lor metodică fundamentală: însă, această idee a 
putut fi aplicată concret doar la fenomenele singulare ale naturii, la fenomenul 
căderii libere şi la cel al mişcării planetelor. în această privinţă mai rămânea 
încă un spaţiu indeterminat în care se putea înrădăcina îndoiala. încă lipsea 

1 Pentru o expunere mai sistematică, vezi lucrarea mea, Das Erkenntnisproblem..., 
ed. a 111-a, voi. I, p. 276 şi urm. 

dovada că legitatea riguroasă, dovedită ca fiind valabilă în cazuri particulare, 
se extindea asupra întregului, că universul ca atare ar fi accesibil cunoaşterii 
prin intermediul conceptelor exacte matematice şi că prin ele ar putea fi con¬ 
ceput în mod adecvat. Această dovadă a fost adusă în opera lui Newton. Aici 
nu a mai fost vorba despre un fenomen particular al naturii, nu s-a mai pus 
accentul pe explicarea unui cerc limitat de fenomene prin regulă şi ordine, ci 
s-a avut în vedere doar determinarea şi fixarea clară a legii fundamentale 
cosmice. Această lege apare în teoria gravitaţiei a lui Newton. Cu aceasta, 
asistăm la triumful cunoaşterii umane, la descoperirea unei forţe originare a 
cunoaşterii, dezvoltată din forţa originară a naturii. întregul secol al XVII 1-lea 
a înţeles şi apreciat realizarea lui Newton în acest sens, acordându-i titlul de 
cel mai mare cercetător empiric. însă, nu s-a rezumat doar la aceasta, ci a 
accentuat tot mai mult faptul că Newton a stabilit reguli nu doar naturii, ci şi 
filosojiei. Nu mai puţin importante decât rezultatele cercetării sale sunt 
maximele de cercetare pe care el le-a propus, acele regulae philosophandi* pe 
care Ie-a valorizat în cadrul cunoaşterii naturii şi pe care le-a statuat definitiv 
aici. Fascinaţia şi stima nemărginită, pe care secolul al XVlII-lea le are pen¬ 
tru Newton, vizează întreaga sa operă. Această operă nu apare ca semnifica¬ 
tivă şi incomparabilă în virtutea produsului şi scopului ei, ci în virtutea demer¬ 
sului ei, care a condus la acest scop. Mai întâi Newton a arătat cunoaşterii 
naturii drumul de la presupunerea întâmplătoare şi fantastică la claritatea con¬ 
ceptului, de la obscuritate la lumină. 

Natnre and Natnre’s laws lay hid in night 

God said: „Let Newton be“ and all was light.*' 

în aceste versuri ale lui Pope se exprimă la modul cel mai pregnant vene¬ 
raţia de care Newton se bucură în gândirea iluministă. Cu el şi prin el, 
Iluminismul credea că se află pe teren stabil; credea că a găsit un fundament 
pe care nici o viitoare schimbare radicală a cunoaşterii naturii nu-1 va mai 
putea afecta. Relaţia reciprocă dintre natură şi cunoaşterea umană este stabi¬ 
lită acum o dată pentru totdeauna; de acum înainte, legătura dintre acestea este 
indestructibilă. Ambii membri ai corelaţiei sunt pe deplin independenţi. însă, 
chiar dacă sunt independenţi, se află în armonie. Natura umană se opune 

* Reguli de a filosofa (lat.) (n. tr.). 

’* „Natura şi legile naturii stau ascunse în noapte / Dumnezeu a spus: «Să fie 
Newton» şi totul a fost lumină." (engl.) (n. tr.). 

naturii cosmosului pentru ca apoi să se regăsească în ea. Cine o descoperă pe una, 
va obţine în acelaşi timp o certitudine şi în privinţa celeilalte. Filosofia renascen¬ 
tistă a naturii înţelesese deja prin natură legea pe care lucrurile nu o primeau din 
afară, ci care izvora din propria lor esenţă, care le era dată şi implantată originar. 

Natura estque nihil, nisi virtus inşi ta rebus 

El lex qua peragunt proprium cuncta entia cursum . 1 

Pentru a găsi această lege, nu ne este permis să imprimăm naturii pro¬ 
priile noastre reprezentări şi fanteziile noastre subiective. Trebuie să 
urmăm mai mult cursul ei propriu şi să-l determinăm prin cercetare, 
experiment, măsurători şi calcul. Insă, etaloanele de care avem nevoie în 
acest scop nu pot fi extrase doar din datele simţurilor. Ele se explică prin 
acele funcţii universale ale comparaţiei şi numărării, ale asocierii şi dife¬ 
renţierii, care reprezintă esenţa intelectului. Astfel, propriei legităţi pure a 
naturii îi corespunde autonomia intelectului. în unul şi acelaşi proces 
spiritual de emancipare, filosofia Iluminismului încearcă să demonstreze 
independenţa naturii şi a intelectului. Ele trebuie să fie cunoscute în 
modul lor firesc de a fi şi prin aceasta să se raporteze una la cealaltă. 
Fiecare mediere între ele, care se bazează pe o forţă şi o fiinţă de dincolo, 
va fi una de care ne putem dispensa. O astfel de mediere nu permite sta¬ 
bilirea unei legături exacte între natură şi spirit; mai mult, prin simplul 
început al problemei, prin întrebarea asupra naturii şi a spiritului, relaţia 
înlre acestea a slăbit, iar acum ea trebuie să conducă Ia dispariţia totală a 
acesteia. Chiar şi metafizica contemporană, în sistemul ocazionalismului, 
anulase această legătură; ea a jertfit acţiunea independentă a naturii şi 
forma independentă a spiritului, în favoarea atotputerniciei cauzei divine 
supreme. Cu privire la această recidivă, ca reîntoarcere în transcendenţă, 
filosofia Iluminismului anunţă, atât în ceea ce priveşte natura cât şi 
cunoaşterea, dominaţia principiului pur al imanenţei. Ambele trebuie să 
fie conceptute din propria lor esenţă; această esenţă nu este una ascunsă şi 
misterioasă, un ceva ce nu poate fi pătruns de către intelect, ci ea constă 
în principii care îi sunt accesibile în totalitate, pe care le poate găsi din 
sine însuşi şi explica în mod sistematic. 


1 Giordano Bruno, De Immenso , Lib. VIII, cap. 9; Opera latina , T.I, P.ll, p. 310. 
[„Natura nu este nimic altceva decât virtute situată în lucruri şi lege prin care lucrurile 
desăvârşite îşi parcurg propriul curs.“ (lat.) (n. tr.).] 

Pe baza acestei concepţii fundamentale se explică puterea aproape nelimitată 
pe care modul de cunoaştere natural-ştiinţific a dobândit-o asupra întregii gândiri 
a perioadei Iluminismului. D’Alembert a desemnat secolul al XVIIl-lea drept 
secol filosofic; însă, acestuia cu la fel de multă mândrie şi pe bună dreptate îi 
place să se autodenumească un secol natural-ştiinţific. Organizarea ştiinţei 
naturii a avansat din secolul al XVlI-lea ajungând deja la o oarecare finalitate 
internă. Prin fondarea în anul 1660 a „Royal Society“ în Anglia, a luat fiinţă un 
centru stabil pentru toate aspiraţiile natural-ştiinţifice. Ea a fost constituită şi a 
acţionat ca întrunire liberă a cercetătorilor particulari, desemnată drept „colegiul 
invizibil 11 ( invisible college) înainte să-şi primească, prin decretul regal de fon¬ 
dare a unei instituţii, constituţia şi statutul. Ea îşi formase deja o convingere 
metodică de bază. Ea face mereu trimiteri la faptul că nici un concept care nu a 
Irecut de o probă empirică şi care nu a fost atestat prin intermediul experimentu¬ 
lui nu va fi acceptat în fizică. Mişcarea care începe aici se extinde şi în Franţa, 
unde îşi găseşte primul punct de sprijin în „Academie des Sciences 11 , fondată de 
Colbert în anul 1666. însă, secolul al XVIIl-lea a extins această mişcare asupra 
tuturor domeniilor vieţii spirituale, dovedindu-se extrem de eficientă. în acest 
punct ea iese din sfera academiilor şi a societăţilor erudite; dintr-o mişcare de 
erudiţie devine una dintre cele mai importante şi profunde preocupări ale întregii 
culturi. Ea nu include acum doar cercetătorii empirici, matematicienii şi 
fizicienii, ci şi gânditorii care aspiră la o nouă orientare a ansamblului ştiinţelor 
spiritului. O înnoire a acestor ştiinţe, o privire profundă în spiritul legilor, în spiri¬ 
tul societăţii, al politicii, al artei poetice pare imposibilă dacă nu se aruncă o 
privire asupra modelului ştiinţei naturii. Din nou, d’Alembeil este cel care nu 
numai că a făcut legătura dintre ştiinţele naturii şi cele ale spiritului, ci şi cel care, 
în lucrarea sa, Elemenis de Phitosophie, a enunţat cu cea mai mare claritate princi¬ 
piul pe care aceasta se bazează. „Ştiinţa naturii se îmbogăţeşte pe zi ce trece; 
geometria îşi extinde limitele ajungând şi în domeniul fizicii; în sfârşit, adevăratul 
sistem al lumii este cunoscut, dezvoltat progresiv şi perfecţionat. De la Pământ 
la Satum, de la istoria cerului şi până la cea a insectelor, ştiinţa naturii şi-a 
schimbat înfăţişarea. împreună cu ea, şi celelalte ştiinţe au primit o fonnă nouă. 
Fireşte, studiul naturii, considerat în sine, pare a fi rece şi tacit; abia dacă este des¬ 
tinat să stârnească pasiunile; mai mult, satisfacţia pe care el ne-o produce provine 
dintr-un sentiment permanent, liniştit şi constant. însă, descoperirea şi utilizarea 
unei noi metode de fîlosofare trezeşte totuşi, prin entuziasmul care însoţeşte toate 
marile descoperiri, un avânt general al ideilor. Toate aceste cauze au contribuit 
la crearea unei efervescenţe a spiritelor. Acest freamăt, care se simte din toate 

părţile, a cuprins cu violenţă tot ceea ce i-a ieşit în cale, asemeni unei furtuni 
care distruge toate digurile ce i se opun. De la principiile ştiinţelor până la 
bazele religiei revelate, de la problemele metafizicii până la cele de gust, de 
la muzică până la morală, de la controversatele probleme teologice până la 
cele economice şi pragmatice, de la politică până la dreptul popular şi cel 
civil, totul a fost discutat, analizat şi răscolit. O nouă lumină s-a revărsat 
asupra multor probleme; noile întrebări care s-au născut au fost efectul aces¬ 
tei efervescenţe generale a spiritelor: la fel cum efectul fluxului şi refluxului 
este acela de a aduce ceva nou la mal şi, în acelaşi timp, de a îndepărta ceva 
de la acesta. 1 2 ' 1 Nu există nici un gânditor renumit al secolului al XVlII-lea 
care s-a sustras în totalitate acestei tendinţe de bază. Voltaire nu face epocă în 
Franţa prin poeziile şi prin primele sale proiecte filosofice, ci prin susţinerea 
lui Newton, prin lucrarea sa, Elements de la Philosophie de Newton. Printre 
lucrările lui Diderot se găseşte o operă despre elementele de fiziologie şi 
printre cele ale lui Rousseau, o prezentare a teoriilor de bază ale chimiei. 
Primele lucrări ale lui Montesquieu au în vedere probleme fizice şi fiziologice - 
şi pare că, doar printr-o circumstanţă exterioară, printr-un accident pe care 
acesta l-a suferit la ochi şi care i-a îngreunat experimentele, el a renunţat la 
continuarea acestora. „Aproape că s-ar zice - spune el într-un stil caracteris¬ 
tic pentru lucrările sale de tinereţe - că natura oricărei fecioare este aceeaşi în 
toată perioadă cât comoara sa se păstrează însă, chiar dacă aceasta este apărată 
cu fermitate, poate fi răpită într-o secundă. 112 întregul secol al XVlll-lea este 
pătruns de această convingere: de credinţa că în istoria omenirii a sosit acum 
momentul pentru a-i smulge naturii secretul păstrat cu grijă - pentru a nu o 
mai lăsa mult timp în întuneric, uitându-ne cu mirare la ea ca la un mister, ci 
a o întoarce spre lumina intelectului pătrunzând-o cu toate forţele acestuia. 

în vederea acestui scop, înainte de toate, a fost necesar ca legătura dintre 
teologie şi fizică să fie anulată definitiv. Deşi această legătură a fost slăbită 
deja în secolul al XVlll-lea — ea nu a fost niciodată anulată pe deplin. 
Autoritatea Scripturii a fost încă apărată chiar şi în faţa întrebărilor 
cunoaşterii pure a naturii. Sarcasmul de care Voltaire dă dovadă în privinţa 
„fizicii biblice 11 ne apare astăzi demodat şi insipid; însă, o opinie corectă din 
punct de vedere istoric nu are voie să uite că, pentru secolul al XVlll-lea, 
Voltaire a fost un adversar periculos. Ortodoxia n-a renunţat în nici un caz la 

1 D’Alembert, Elements de Philosophie, vezi mai sus, p. 19 şi urm. 

2 Pentru lucrările natural-ştiinţifice timpurii ale lui Montesquieu, vezi Sainte-Beuve, 
Montesquieu, „Causeries du Lundi“, T.VI1. 

principiul inspiraţiei verbale; în acest principiu era inserată concluzia că în 
istoria mozaică a creaţiei ar fi cuprinsă o ştiinţă autentică a naturii, ale cărei 
rezultate de bază nu avem voie să le contestăm. Nu doar teologii, ci şi 
fizicienii şi biologii au depus eforturi în vederea apărării şi decodificării aces¬ 
tei ştiinţe. în anul 1726, apare, sub titlul de Theologie physique, lucrarea 
englezului Derham în traducere franceză, căreia i-au urmat mai târziu 
lucrările: Theologie astronomique a aceluiaşi autor, Theologie de l’Eau a lui 
Fabricius şi Theologie des Insectes a lui Lesser. 1 Zelul lui Voltaire nu s-a 
îndreptat doar împotriva rezultatelor prezumtive ale acestei fizici teologice; 
înainte de toate, el încearcă metodic să le nege şi să le discrediteze ca fiind un 
produs monstruos al spiritului teologic, un bastard născut din legătura cre¬ 
dinţei cu ştiinţa. „Cineva încearcă să-mi insufle printr-un demers fizic că eu 
trebuie să cred în trinitate; el îmi spune că cele trei persoane divine corespund 
celor trei dimensiuni ale spaţiului. Un altul afirmă, că astfel, transsubstanţia- 
litatea îmi va fi accesibilă: pe baza legilor de bază ale mişcării, el îmi arată 
cum un accidens ar putea exista fără subiectul său.“ Separarea metodică 
începe treptat să aibă succes. în măsura în care străbate schema temporală în 
care este prinsă istoria biblică a creaţiei, geologia constituie un exemplu. Deja 
în secolul al XVlI-lea, atacurile au vizat în special această schemă. Fontenelle 
compară credinţa antică în constanţa corpurilor cereşti cu credinţa într-un 
trandafir, comparaţie ce ar vrea să se sprijine pe faptul că încă nici un grădi¬ 
nar nu a murit din cauza ideii de trandafir. De când critica se bazează pe rezul¬ 
tate determinate, empirice, în special pe descoperirile paleontologice, ea 
devine mai onestă. Scrierile lui Thomas Burnct: Telluris sacra theoria (1680) 
cât şi Archaeologia philosophica (1692) depun efort în vederea confirmării 
adevărului obiectiv al descrierii biblice a creaţiei; însă, pentru aceasta, Burnet 
trebuie să renunţe la principiul inspiraţiei verbale şi să recurgă la o inter¬ 
pretare alegorică care să-i permită să răstoarne toate unităţile temporale ale 
Bibliei. în locul zilelor în care s-a desăvârşit creaţia apar epoci sau perioade, 
a căror durată poate fi măsurată prin expertiză empirică. în marea operă a lui 
Buffon despre Epocile naturii, acest mod de abordare devine principiu defini¬ 
tiv al cercetării. Buffon nu a provocat disputa cu teologia şi încă de la primele 
atacuri la adresa operei sale, s-a supus deciziei Sorbonei. însă, nepronunţarea 
sa în privinţa istoriei creaţiei a fost elocventă, ca şi cum războiul deschis ar fi 

1 Despre volumul şi conţinutul acestui gen de literatură a „fizicii teologice", vezi 
ediţiile mai noi din D. Mornet, Les Science de la Nature en France au XVUF siecle. 
Paris, 1911, p. 31 şi urm. 

fost declarat. Pentru prima dată acum, a fost proiectată o istorie fizică a lumii, 
care păstrează distanţa faţă de orice dogmatică religioasă şi care se bazează 
exclusiv pe faptele observabile şi pe principiile generale fundamentale ale cunoaş¬ 
terii naturii. Cu aceasta, sistemul tradiţional a început să se clatine. Spiritul 
neobosit al lui Voltaire nu s-a liniştit - munca sa s-a extins pe o perioadă mai 
mare de o jumătate de secol - până când nu a demolat piatră cu piatră între¬ 
gul acestui sistem. Această operă de distrugere a fost precondiţia pentru noua 
construcţie a fizicii. Astfel, acum, ştiinţa a redeschis procesul care s-a purtat 
împotriva lui Galii ei, abordându-1 cu o conştiinţă deplină. Ea l-a aşezat pe acesta 
în faţa forumului ei propriu şi a luat decizia în conformitate cu normele ei de 
bază. De atunci, această decizie n-a mai fost niciodată contestată: în cele din 
urmă, chiar şi adversarul i s-a supus în mod tacit. Cu aceasta, filosofia 
Iluminismului a obţinut o primă victorie decisivă. Ea a desăvârşit ceea ce 
Renaşterea începuse: ea a delimitat cunoaşterii raţionale un domeniu fix, în 
interiorul căruia nu mai exista nici o reţinere şi nici o constrângere autoritară, 
ci în care ea se putea mişca liberă şi, în virtutea acestei libertăţi, a devenit pen¬ 
tru prima dată conştiinţă perfectă de sine şi de forţele care se află în ea. 

2 în lucrarea sa, Entretiens sur la pluralite des mondes, Fontenelle 
încearcă să explice imaginea despre lume a filosofici carteziene 
utilizând o analogie: fenomenul natural real este comparat cu acţiunea care se 
desfăşoară pc o scenă imensă. Spectatorului, care sc află la parter, i se oferă o 
înşiruire de evenimente care se derulează succesiv. El sc lasă sedus de aceste 
evenimente; se delectează cu abundenţa imaginilor carc-i trec prin faţa 
ochilor, fără să se întrebe prea mult cum s-au născut ele. Dacă, de exemplu, 
printre spectatori se află un mecanic, acesta nu se va mulţumi cu o simplă 
privire de suprafaţă. El nu se va linişti până când nu va intui cauzele - până 
când nu va descoperi mecanismul care stă la baza acestor scene schimbătoare. 
Mecanicul, prin modul în care se raportează la lucruri, în cazul de faţă, la 
imagini, se aseamănă cu filosoful. însă, dificultatea care apare aici constă în 
faptul că, în teatru, natura trece prin faţa ochilor noştri, iar mecanismele sunt 
ascunse cu atâta grijă încât de-a lungul secolelor nu s-a reuşit descifrarea 
impulsurilor lor interne. Doar ştiinţa contemporană a îndrăznit să arunce o 
privire în culise: ea nu vede doar acţiunea, ci înţelege şi mecanismul prin care 
aceasta se produce. Prin această cunoaştere a mecanismelor ascunse, teatrul nu 
îşi farmecă mai puţin spectatorii, valoarea sa capătă o amploare semnificativă. 
Este eronat să credem că prin cunoaşterea impulsurilor care guvernează uni- 

versul, demnitatea Iui se va diminua, deoarece el ar fi doar un simplu ceasor¬ 
nic. „în ceea ce mă priveşte, eu îl admir cu atât mai mult cu cât ştiu că el este 
asemeni unui ceasornic: este surprinzător faptul că natura este atât de demnă 
de admiraţie datorită faptului că se fundamentează pe lucruri atât de simple." 1 

Comparaţia pe care Fontenelle o face aici este mai mult decât un simplu 
joc al ironiei; ea conţine o idee ce a avut o semnificaţie importantă pentru 
întreaga structură a cunoaşterii naturii în secolul al XVll-lea. Filosofia 
carteziană a naturii şi-a pus amprenta asupra acestei idei şi asupra aplicării ei 
universale. Nu vom putea înţelege natura dacă o vom concepe doar ca şi chin¬ 
tesenţă a fenomenelor; dacă avem în vedere doar extinderea ei în spaţiu sau 
succesiunea temporală a evenimentelor sale. Trebuie să pornim de la 
fenomene spre principii: iar acestea nu pot fi găsite decât în legile generale ale 
mişcării. Dacă legile sunt descoperite şi sunt transpuse într-o expresie exactă 
matematică, atunci drumul oricărei cunoaşteri viitoare este prefigurat. Trebuie 
doar ca noi să dezvoltăm ceea ce este conţinut în acestea, pentru a putea avea 
o privire de ansamblu asupra naturii, pentru a înţelege universul în cele mai 
intime structuri ale sale. Scrierea lui Descartes asupra sistemului lumii trebuia 
să ofere îndeplinirea acestui plan teoretic. Ea stătea sub deviza: „Daţi-mi 
materie şi eu vă voi construi o lume.“ Conceptul nu va mai surprinde lumea 
în varianta sa pur empirică; el are pretenţia de a o pătrunde în construcţia sa 
şi de a desăvârşi această construcţie din sine însuşi. în măsura în care 
Descartes porneşte de la idei clare şi distincte, va găsi în acestea prototipul şi 
modelul oricărei realităţi. Evidenţa principiilor şi axiomelor sale matematice 
îl orientează cu certitudine pe Descartes şi prin întreg domeniul naturii. Astfel, 
există un drum sigur, determinat, un şir întreg de deducţii care conduce de la 
cauzele cele mai înalte şi mai generale ale fenomenului, la legile speciale ale 
naturii şi până la cele mai complexe efecte ale sale. între imperiul conceptelor 
clare şi distincte şi cel al fapticului, între geometrie şi fizică nu există limită. 
Deoarece substanţa corpurilor constă în întinderea pură, atunci cunoaşterea 
acestei extinderi - geometria pură - va deţine în acelaşi timp primatul asupra 
lizicii. Ea exprimă esenţa lumii corporale şi caracteristicile ei generale în 
definiţii exacte, progresând de la acestea într-o succesiune completă de paşi ai 
gândirii către determinarea particularului şi a fapticului. 

însă, acest proiect grandios al fizicii carteziene nu a trecut de proba empi¬ 
rică. Pe măsură ce Descartes înaintează pe drumul său şi pe măsură ce se 

1 Fontenelle, Entretiens sur la pluralite des mondes, Premier soir, QLuvres de 
/■■ ontenelle , Paris, 1818, II, p. 10 şi urm. 

apropie de fenomenele particulare ale naturii, întâmpină dificultăţi tot mai 
multe. El poate să se confrunte cu aceste dificultăţi doar dacă recurge la 
mecanisme noi, dacă se rătăceşte într-o reţea de ipoteze. Această ţesătură sub¬ 
tilă de ipoteze va fi destrămată de către Newton. Şi Newton aspiră la 
cunoaşterea principiilor matematice universale ale fenomenului natural; însă, 
el nu mai crede în posibilitatea ca fizica să se contopească cu geometria. El se 
pronunţă mai mult în favoarea unui drept propriu şi a unui mod specific de a 
fi al cercetării fizice: şi acest mod specific de a fi este justificat, după el, prin 
metoda experimentului şi prin metodele de cercetare inductive. Demersul 
fizicii nu conduce de sus în jos, de la axiome şi principii la stări de fapt, ci 
invers. Nu putem începe cu presupunerea generală a esenţei lucrurilor pentru 
ca apoi să deducem din aceasta cunoaşterea efectelor particulare; trebuie să 
aşezăm această cunoaştere la început, aşa cum ne este dată prin experimentul 
nemijlocit, pentru ca apoi să ne întoarcem în mod progresiv către primele 
principii şi către cele mai simple elemente ale fenomenului. Cu aceasta, idealul 
analizei se alătură idealului deducţiei. Această analiză este principial-nede- 
ductivă; ea nu poate fi fixată printr-un şir limitat de paşi ai gândirii, ci ea tre¬ 
buie să fie reiterată la începutul fiecărui stadiu al ştiinţei empirice. Nu există 
puncte terminus absolute, ci doar puncte de staţionare relative şi provizorii, 
însuşi Newton a considerat propria sa teorie, teoria generală a gravitaţiei, un 
astfel de punct provizoriu. El se mulţumeşte cu a cataloga gravitaţia drept un 
fenomen universal al naturii, fără să investigheze cauzele ei ultime. El res¬ 
pinge în mod categoric o teorie mecanică a gravitaţiei, deoarece experienţa nu 
ne oferă nici un argument în favoarea ei. De asemenea, el nu ne va indica un 
fundament metafizic al gravitaţiei: deoarece şi aceasta ar însemna pentru 
fizicieni o depăşire nejustificatâ a limitei. El abordează exclusiv fenomenele 
gravitaţiei şi nu încearcă să surprindă aceste fenomene într-un simplu concept, 
într-o definiţie abstractă, ci caută o formulă matematică sintetizatoare, care să 
le descrie complet ca şi cazuri particulare. Teoria fizică nu vrea şi nu trebuie 
să iasă în afara acestui cerc al descrierii, al descrierii pure a fenomenelor 
naturii. 1 Văzută din acest punct de vedere, gravitaţia este o proprietate gene¬ 
rală a materiei însă, în nici un caz, ea nu trebuie să fie văzută ca o proprietate 
esenţială a acesteia. Filosofia naturii care încearcă să construiască lumea în 
gândirea pură, prin simple concepte, se află în permanenţă, conform lui 


1 Pentru mai multe detalii asupra acestei opoziţii între „explicaţia naturii" şi 
„descrierea naturii", între „definiţie" şi „descriere", vezi „Newton und seiner Schule", 
în Das Erkenntnisproblem ..., II, 401. 

Newton, într-un dublu pericol. Acolo unde o natură generală repetitivă oarecare 
a lucrurilor îi opune rezistenţă, ea trebuie fie să o ipostazieze, adică să o trans¬ 
forme într-o calitate originară absolut reală a fiinţei, fie să o reducă, în măsura 
în care o explică drept urmare a cauzelor ce îi premerg. însă, empiria autentică 
este străină atât primului demers cât şi celui de-al doilea. Ea se mulţumeşte cu 
constatarea fenomenelor; pe de altă parte însă, ea ştie că nici un fenomen nu este 
ultim, astfel încât nici o altă diviziune să nu mai fie posibilă. Aceastei diviziuni 
uu-i este îngăduit să se concretizeze pripit într-o idee şi să fie anticipată prin 
aceasta, ci ea trebuie să survină doar pe baza experienţei. în acest sens, Newton 
insistă pe faptul că gravitaţia ar fi, deocamdată, doar un „ultim“ element al 
naturii, o calitate „ireductibilă 11 care nu poate fi explicată satisfăcător pe baza 
unui mecanism cunoscut oarecare. Desigur, acest fapt nu exclude posibilitatea 
ca fundamentul cercetărilor viitoare să poată fi explicat din nou prin cele mai 
simple fenomene ale naturii. Presupunerea anumitor calităţi „oculte", pe care 
fizica scolastică s-a bazat, ar fi întâmplătoare şi lipsită de semnificaţie: dim¬ 
potrivă, un progres esenţial al concepţiei ştiinţifice s-ar face atunci când s-ar 
reuşi explicarea abundenţei de fenomene ale naturii prin câteva proprietăţi de 
bază ale materiei şi prin principii determinate ale mişcării, chiar dacă cauzele 
acestor proprietăţi şi aceste principii vor rămâne pentru noi necunoscute. 

Prin aceste afirmaţii clasice care se găsesc, de exemplu, la sfârşitul Opticii 
sale 1 . Newton a prefigurat programul întreagii cercetări teoretice a naturii din 
secolului al XVlII-lea. Punctul de cotitură al acestei cercetări constă în faptul 
că ea realizează în mod conştient şi energic trecerea de la Descaites la Newton. 
Idealul unei filosofii pur „mecanice" a naturii, aşa cum a fost prezentat în 
enunţurile lui Fontenelle citate anterior, va fi tot mai mult înlăturat şi până la 
urmă abandonat de către epistemologii noii fizici. în al său Trăite des 
Systemes (1749), Condillac exprimă tot mai clar şi mai acut pretenţia că acel 
„spirit de sistem", care a produs marile construcţii metafizice ale secolului al 
XVlI-lea, trebuie să dispară din domeniul fizicii. în locul unor explicaţii gene¬ 
rale, însă accidentale ale „esenţei prezumtive a lucrurilor", trebuie să se 
impună acum cercetarea simplă a fenomenelor şi indicarea legăturilor lor 
empirice. Fizicianul trebuie să renunţe în cele din urmă la dorinţa sa de a 
explica mecanismul universului; în acest sens, el a realizat foarte mult dacă a 
reuşit să distingă în acesta relaţii permanente şi determinate. Idealul 
cunoaşterii naturii nu va mai fi determinat după modelul geometriei, ci după 
acela al aritmeticii: deoarece, conform lui Condillac, teoria numerelor repre- 

1 Optice , lat. reddid. Samuel Clarke, 1740, Lib. III, Quaestio 31. 

zintă cel mai clar şi mai simplu exemplu pentru teoria relaţiilor, pentru logica 
generală a relaţiilor. 1 Acest ideal se extinde şi îşi primeşte eficienţa sa maximă 
prin faptul că el este transformat de către Voltaire într-un apel la luptă împotriva 
fizicii carteziene. Cu forţa lui proprie de simplificare, de generalizare a proble¬ 
melor, cu simplitatea şi universalitatea sa, el îndreaptă imediat problema în 
sfera generalului. Metoda lui Newton nu are valoare doar pentru fizică, ci şi 
pentru orice cunoaştere în general, limitând dinainte această cunoaştere la 
condiţii şi teritorii determinate. Dacă nu folosim compasul matematicii şi dacă 
făclia experienţei nu ne luminează drumul, nu putem avansa nici un pas. în 
zadar vom spera să descifrăm esenţa lucrurilor, purul lor „în sine“. Nici 
pornind de la concepte generale nu putem recunoaşte cum este posibil ca o 
parte a materiei să o influenţeze pe alta, nici cum am putea înţelege consti¬ 
tuirea reprezentărilor noastre. Trebuie să ne mulţumim doar cu stabilirea ce-ului, 
fără să ne intereseze cum-u\. A întreba cum gândim şi simţim, cum ne ghidăm 
după comanda propriei noastre voinţe, înseamnă a ne întreba asupra misterului 
creaţiei. în acest punct încetează să mai funcţioneze orice cunoaştere: pentru 
că nu există nici o cunoaştere aprimelor principii. Nici un element ultim, origi¬ 
nar nu poate fi cunoscut complet şi adecvat de către noi: „nici un prim resort, 
nici un prim principiu nu ne poate fi accesibil.“ 2 Prin trecerea de la idealul con¬ 
structiv al ştiinţei naturii la un ideal pur analitic, în întrebarea cu privire la cer¬ 
titudinea sau incertitudinea cunoaşterii, rolurile s-au schimbat considerabil. 
Pentru Descarles, siguranţa şi certitudinea oricărei cunoaşteri era fundamentată 
în primele sale principii. în timp ce fapticul ca atare rămânea incert şi pro¬ 
blematic. Nu ne putem lăsa în seama fenomenelor senzoriale, deoarece aces¬ 
tea ascund întotdeauna în sine posibilitatea erorii şi a iluziei simţurilor. Putem 
opune rezistenţă iluziei şi erorii doar dacă reuşim să rupem cercul simplelor 
fenomene; dacă raportăm datul empiric la concepte şi îl transpunem în concepte, 
care să-i acorde garanţie. Astfel, principiile ne oferă o certitudine nemijlocită, 
intuitivă; stările de fapt, o cunoaştere mediată, dedusă. Certitudinea stărilor de 
fapt este subordonată celei a principiilor şi depinde de aceasta. însă, noua 
epistemologie fizică care îşi găseşte sprijin la Newton şi la Locke, răstoarnă 
această relaţie. Principiul reprezintă ceea ce este dedus; starea de fapt, în calitate 
de mat Ier of faci", reprezintă ceea ce este originar. Nu există nici un principiu 


1 Condillac, Trăite des Systemes\ Logique, P.II, 7. 

2 Voltaire, Le Philosophe ignorant (1766), X; vezi Trăite de Metaphysique (1734), 
p. 3 şi urm. 

* Situaţii de fapt (existente în mod real) ( engl .) (n. tr.). 



65 1 Filosofia Luminilor 


care ar fi cert „în sine"; fiecare principiu este recunoscător pentru adevărul şi 
verosimilitatea sa doar utilizării pe care noi i-o atribuim, iar această utilizare 
constă doar în faptul că noi, cu ajutorul ei, putem avea o privire de ansamblu 
asupra multiplicităţii fenomenelor date şi că le putem diviza şi ordona după 
criterii determinate. Dacă această funcţie a diviziunii şi a ordonării nu este 
luată în considerare, atunci fiecare principiu devine lipsit de consistenţă. 
Fundamentul său nu se află în el însuşi; adevărul şi siguranţa sa trebuie să 
provină din partea celor pe care el le fundamentează. Acestea din urmă aparţin 
sferei experimentalului, a fapticului şi, de asemenea, nici un principiu gene¬ 
ral nu poate să părăsească această sferă, nu o poate „transcende". Către 
mijlocul secolului, această concepţie a fost reprezentată şi valorizată de către 
elevii şi adepţii pe care teoriile lui Newton i-au găsit în Franţa: Voltaire, 
Maupertuis, d’Alembert. Se obişnuieşte să se considere că turnura spre 
„mecanicism" şi „materialism" este trăsătura caracteristică a fîlosofiei naturii 
din secolul al XVIII-lea şi se crede că prin aceasta s-a desemnat în totalitate 
orientarea de bază a spiritului francez. De fapt, în acest materialism, aşa cum 
acesta a fost reprezentat, de exemplu, prin operele Sistemul naturii a lui 
Holbach şi Omul-maşină a lui Lamettrie, este vorba despre un fenomen sin¬ 
gular căruia nu i se atribuie nici o semnificaţie tipică. Ambele opere prezintă 
un caz particular şi constituie o recidivă în acel mod de gândire dogmatic, pe 
care secolul al XVIII-lea l-a combătut prin spiritul său ştiinţific şi pe care a 
încercat să îl depăşească. Convingerea ştiinţifică a cercului enciclopedic nu va 
fi reprezentată de Holbach şi Lamettrie, ci de d’Alembert. Acesta se opune 
celei mai acute renunţări la mecanicism şi materialism, ca ultime principii 
explicative ale lucrurilor, ca pretinsă soluţie a descifrării misterului lumii. 
D’Alembert nu se abate nici un pas de la linia metodică indicată de Newton. 
Şi el izolează orice întrebare despre esenţa absolută a lucrurilor şi despre fun¬ 
damentul lor metafizic. „Care este motivul nostru de a pătrunde în esenţa cor¬ 
purilor, presupunând că, pornind de la anumite proprietăţi pe care le privim ca 
fiind originare, să putem deduce şi conştientiza alte determinaţii secundare şi 
că sistemul general al fenomenelor naturii nu ni se prezintă nicăieri ca fiind 
contradictoriu? Să ne oprim aşadar asupra acestui punct şi să nu mai încercăm 
să ne diminuăm prin sofisme cunoştinţele noastră certe şi clare, care şi aşa 
sunt într-un număr redus." în ceea ce priveşte întrebarea asupra unităţii dintre 
suflet şi corp şi influenţa lor reciprocă, asupra originii ideilor noastre simple, 
asupra cauzelor ultime ale mişcării, acestea au fost acoperite cu un văl, în 
semn de precauţie, văl pe care în zadar încercăm să-l înlăturăm. „O dureroasă 

pierdere pentru curiozitatea şi iubirea noastră de sine - însă, este pierderea 
umanităţii. De aici putem trage cel puţin concluzia că sistemele sau, mai 
mult, visele filosofilor în legătură cu majoritatea problemelor metafizicii, 
nu câştigă în nici o operă un loc în exclusivitate determinat, pentru a con¬ 
cepe în sine cunoştiinţele reale accesibile spiritului uman." 1 

Cu această autosuficienţă critică a cunoaşterii, ne aflăm deja la limita unei 
probleme dificile şi profunde. Filosofia lui d’Alembert renunţă la conceperea 
unei formule metafizice a lumii care ne-ar dezvălui „în sine-le“ lucrurilor; ea 
doreşte să rămână doar în domeniul fenomenelor şi să facă cunoscut doar sis¬ 
temul acestor fenomene, ordinea lor constantă. Dar ce ne asigură nouă ade¬ 
vărul acestui sistem, existenţa unei astfel de ordini? Unde se află garanţia şi 
dovada decisivă că acest sistem general de fenomene este cel puţin un sistem 
pe deplin închis, că el este în sine unitar şi constant? Deşi d’Alembert va pos¬ 
tula această constanţă, el nu o va fundamenta în nici un loc. Nu cumva în acest 
postulat este introdusă doar o nouă formă de credinţă? Nu cumva se ascunde 
în el o premisă metafizică nedemonstrată şi nedemonstrabilă? Deja raţionalis¬ 
mul clasic, prin Descartes, Spinoza şi Leibniz, se afla în faţa acestei întrebări 
esenţiale. El credea că putea să o stăpânească în măsura în care el pornea de 
la problema unităţii naturii spre cea a unităţii cauzei originare divine. Pe cât 
de adevărat este faptul că natura este o operă a lui Dumnezeu, tot aşa ea ne 
oferă din nou strălucirea imaginii spiritului divin, - devenind astfel pecetea 
imuabilităţii şi eternităţii sale. Cu aceasta, originea ei este garantul adevărului 
ei cel mai profund. Constanţa naturii izvorăşte din forma esenţei divine: 
deoarece în conceptul de Dumnezeu este subînţeles deja faptul că El este doar 
unul singur, necontradictoriu în Sine şi neschimbător în ideile şi determinab¬ 
ile voinţei Sale. A-I atribui Lui o posibilă schimbare a existenţei ar însemna 
să-l negăm şi să-l desfiinţăm esenţa. Identitatea spinozistă dintre Dumnezeu 
şi natură, formula sa: Dens sive Natura *, se sprijină în totalitate pe această 
concepţie de bază. A presupune, chiar şi la nivel mental, o altă ordine a naturii, 
ar însemna a presupune că Dumnezeu ar fi sau ar putea fi şi un altul: „si res 
alterius naturae potuissent esse vel alio modo ad operandum determinări, ut 
naturae ordo alius esset, ergo Dei etiam natura alia posset esse, quam jam est.“ 2 


1 D’Alembert, Elements de Philosopliie, VI; Melanges, T.IV, p. 59 şi urm. 

* Dumnezeu sau Natura (lat.) (n. tr.). 

2 „Lucrurile n-au putut fi produse de Dumnezeu în nici o altă formă şi nici o altă 
ordine decât aceea în care sunt produse." Citat după Spinoza, Etica, trad. S. Katz, 
Editura Antet XX Press, Bucureşti, 1993, 1, teorema XXXIII. 

Este vorba doar despre o variantă diferită de expresie atunci când vorbim 
despre legile naturii şi când vorbim despre legile divinităţii: deoarece, legile 
generale ale naturii confom cărora toate se petrec şi prin care totul este deter¬ 
minat, nu sunt altceva decât hotărârile eterne ale lui Dumnezeu care conţin 
întotdeauna în sine adevărul şi necesitatea eternă. 1 

Şi în cazul lui Leibniz, pentru stabilitatea naturii, pentru armonia dintre 
planul ideal şi cel real, pentru coincidenţa dintre stările de fapt şi adevărurile 
eterne, nu există nici o altă dovadă hotărâtoare decât întoarcerea la unitatea 
celui mai înalt principiu, din care provine atât lumea sensibilă cât şi lumea 
inteligibilă. Pentru a argumenta faptul că principiile de bază ale analizei 
infinitului se aplică fără nici o restricţie naturii, că principiul continuităţii nu 
deţine doar o semnificaţie abstract-matematică, ci şi una concret-fizică, 
Leibniz porneşte de la faptul că legile realului nu pot să se abată dc la legile 
pur ideale ale matematicii şi ale logicii: „astfel este totul guvernat prin raţiune 
căci altfel n-ar fi posibilă nici ştiinţă, nici regulă, ceea ce nu ar fi deloc în con¬ 
formitate cu natura principiului suveran." 2 Nu cumva această argumentare 
conţine un cerc vicios evident? Ne este permis ca, pornind de la constanţa 
empirică pe care se pare că ne-o oferă natura, să deducem unitatea absolută 
şi imuabilitatea lui Dumnezeu - ne este permis să o folosim pe aceasta din 
urmă pentru a afirma o constanţă perfectă , o închidere completă a ordinii 
naturii? Nu încălcăm primele şi cele mai simple principii ale logicii şi nu ne 
fuge pământul de sub picioare dacă raţionăm astfel, dacă sprijinim toată cer¬ 
titudinea judecăţilor şi concluziilor noastre empirice pe o presupoziţie 
metafizică, mult mai problematică decât această certitudine? în acest punct, 
gândirea noastră se află în faţa unei decizii, a unei sarcini dificile şi este 
împovărată cu o mare răspundere, mult mai mare decât orice întrebare legată 
de conţinutul filosofîei naturii. Aici nu este vorba despre conţinutul naturii, ci 
despre conceptul ei; nu despre rezultatele experienţei, ci despre forma lor. Elibe¬ 
rarea ştiinţei naturii de orice stăpânire şi tutelă a teologiei îi putea apărea 
filosofîei din perioada Iluminismului ca fiind o sarcină relativ simplă. Pentru a o 

1 „Leges naturae universales, secundum quas omnia fiunt et detenninantur, nihil 
sunt nisi Dei aetemi decreta, quae semper aeternam, veritalem et necessitatem 
involvunt." în Tractatus Theologico-Politicus, cap. III, secţ. 7. [„Legile universale ale 
naturii prin care toate devin şi sunt determinate în mod secundar, nu sunt nimic 
altceva decât decretele Dumnezeului etern care, întotdeauna cuprind adevărul etern 
şi necesitatea." (lat.) (n. tr.).J 

2 Leibniz către Varignon, 2 februarie, 1702, Mathematische Schriften , ed. 
Gerhardt, IV, 94. 

elibera, ea trebuia doar să preia moştenirea secolului trecut; trebuia să distingă 
în concept ceea ce se realizase deja prin faptă. Cu aceasta, tot ceea ce se 
întâmplă în această privinţă este mai degrabă un punct terminus decât un nou 
început ideatic: este doar explicaţia şi adeverirea unei stări metodice de fapt, 
care şi-a dobândit valoarea şi siguranţa prin efortul ştiinţei secolelor al 
XVIl-lea şi al XVIll-lea. însă, în momentul în care această ştiinţă orientează 
întrebarea spre propriul ei fundament de drept, apare o nouă problemă şi mai 
radicală. Cu ce ne ajută faptul că, pe de o parte, eliberăm ştiinţa naturii de 
orice conţinut teologico-metafizic, că o limităm doar la enunţuri pur empirice 
dacă, pe de altă parte, nu reuşim să eliminăm din structura ei elementele 
metafizice? Nu cumva fiecare afirmaţie care iese din sfera constatării prezen¬ 
tului sensibil, a ceea ce este dat aici şi acum, conţine în sine un asemenea ele¬ 
ment? Este sistematica naturii, absoluta constanţă a experienţei doar un rezul¬ 
tat al experienţei, deductibil şi demonstrabil doar pe baza acesteia? - sau ea 
constituie o premisă a experienţei, o pre-opinie şi o pre-judecatăl Şi, mai 
mult, nu cumva această pre-judecată, acest apriori logic este la fel de îndoiel¬ 
nic, aşa cum doar numai un anumit apriori metafizic sau teologic ar putea fi? 
Nu numai că din cercul ştiinţei empirice s-au înlăturat toate conceptele şi 
judecăţile particulare metafizice, ci în sfârşit spiritul s-a aventurat să străbată 
drumul până la capăt: conceptului de natură i s-a retras sprijinul conceptului 
de Dumnezeu. în acest caz, ce vor fi aşa-zisa „necesitate" a naturii, legile ei 
generale, eterne şi de nezdruncinat? Există pentru această necesitate o certi¬ 
tudine intuitivă sau un anumit argument deductiv? Sau trebuie să renunţăm la 
toate argumentele de acest fel şi să ne decidem să facem ultimul pas, anume 
să recunoaştem că lumea fenomenală poate fi suport doar pentru sine însăşi şi 
că în zadar am încercai să-i căutăm un alt „fundament" raţional? 

Prin toate aceste întrebări, am anticipat deja linia evolutivă de la fenome- 
nalismul ştiinţei matematice a naturii la scepticismul lui Hume. în vederea 
acestei evoluţii, nu este vorba despre o simplă construcţie conceptuală, ci 
despre un proces istoric concret care a fost urmat pas cu pas de gândirea seco¬ 
lului al XVIII-lea până la cele mai subtile consecinţe şi ramificaţii ale sale. 
Descrierea istorică de până acum a filosofiei a încetat să funcţioneze, desigur, 
tocmai în acest punct - cu aceasta, ea a ratat punctul de pornire propriu-zis al 
îndoielii lui Hume. Dacă ne vom mulţumi, aşa cum se întâmplă de obicei, să 
plasăm teoria lui Hume în contextul empirismului englez şi să o deducem şi 
să o dezvoltăm din punct de vedere istoric pornind de la premisele acestuia, 
nu vom surprinde în mod evident acest punct de pornire. Această teorie nu 

înseamnă un sfârşit, ci un nou început; ea este mai mult decât o simplă parte 
a acelui lanţ al gândirii, care conduce de la Bacon la Hobbes, de la Hobbes la 
Locke, de la Locke la Berkeley. De la aceştia, Hume a preluat anumite 
mijloace de gândire, armura conceptuală şi sistematică a empirismului şi sen¬ 
zualismului. Insă, modul său specific şi propriu de interogare se dezvoltă pe 
un alt fundament: pentru el, această interogare se constituie în continuitatea şi 
evoluţia liniară a problematicii natural-ştiinţifice a secolelor al XVII-lea şi al 
XVIII-lea. în această evoluţie, o componentă intermediară esenţială o consti¬ 
tuie activitatea şcolii newtoniene; în special, modul riguros şi metodic în care 
gânditorii şi cercetătorii naturii olandezi au prelucrat conceptele fundamentale 
ale lui Newton. 1 Aceste idei vor fi duse mai departe cu consecvenţă şi conti¬ 
nuitate demne de admirat - din acestea se va încerca deducerea unei logici a 
ştiinţei empirice. în secolul al XVII-lea, Olanda era ţara în care atracţia pen¬ 
tru surprinderea exactă a stărilor de fapt, pentru constituirea unei metode 
experimentale riguroase se unea într-o manieră exemplară cu un mod de 
gândire critic al cărui scop era determinarea clară şi exactă a sensului şi valo¬ 
rii ipotezelor natural-ştiinţifice. Cel mai mare cercetător al naturii din Ţările 
de Jos, Christian Huyghens, reprezintă exemplul clasic al acestei unificări. 
Lucrarea Trăite de la lumiere (1690) a lui Huyghens stabileşte principii pen¬ 
tru legătura dintre experienţă şi gândire, dintre teorie şi experiment, care prin 
claritatea şi determinarea lor riguroasă, îl depăşesc cu mult pe Descartes. El 
accenlueză faptul că în fizică nu se poate ajunge la aceeaşi evidenţă, la fel ca 
în argumentările pur matematice; că nu ar exista o certitudine intuitivă a ade¬ 
vărurilor fizice fundamentale. Ceea ce s-ar pretinde şi s-ar realiza aici, ar fi 
exclusiv o „certitudine morală", care însă ar putea fi ridicată la un grad atât de 
mare de probabilitate încât, practic, ar fi o dovadă cât se poate de riguroasă. 
Atunci când concluziile trase din premisa unei presupoziţii fundamentale se 
confirmă prin experienţă, când, în special, noile cercetări pol fi prezise pe 
baza acestor concluzii şi se adeveresc prin intermediul experimentului, cu 
aceasta se ajunge la acel adevăr pe care doar fizica îl pretinde. 2 Pe baza ofe¬ 
rită de aceste afirmaţii vor clădi în continuare fizicienii secolului al XVIII-lea 
din Ţările de Jos - în plus, ei cred că regăsesc în teoria lui Newton atestarea 


1 Pentru semnificaţia pe care activitatea cercetătorilor olandezi o are în evoluţia 
gândirii franceze şi pentru influenţa pe care a exercitat-o asupra lui Voltaire, vezi 
lucrarea lui Pierre Brunet, Les Physiciens Hollandais et la Methode Experimentale en 
France au XVIIF siecle. Paris, 1926. 

2 Huyghens, Trăite de ta lumiere, trad. genn. de Lommel, Leipzig, 1890, p. 3 şi urm. 

lor supremă şi definitivă. Deoarece, în aceasta nu ar mai fi introduse şi alte ele¬ 
mente ipotetice, ca atare, care să se verifice nemijlocit prin experienţă. în anul 
1717, s’Gravesande şi-a început cariera sa ca profesor de matematică şi 
astronomie la Universitatea Leyden, cu un discurs în care încerca să dezvolte de 
pe mai multe planuri toate aceste idei. însă, tocmai prin această prezentare, el a 
ajuns la o problemă interesantă şi dificilă. Dacă pe baza anumitor cercetări pre¬ 
supunem şi alte cazuri pe care însă nu le-am experimentat direct, noi ne spriji¬ 
nim presupoziţia pe axioma constanţei naturii. Fără această axiomă, fără 
asumarea faptului că legile pe care le găsim astăzi în natură vor exista şi vor per¬ 
sista şi de acum înainte, concluzia trasă privind viitorul bazându-ne pe trecut ar 
fi în mod evident lipsită de consistenţă. Cum poate fi însă demonstrată această 
axiomă? Ea nu este o axiomă strict logică - consideră s’Gravesande - ci o axiomă 
pragmatică; ea are o valoare care nu rezultă nemijlocit din necesitatea gândirii, ci 
din necesitatea acţiunii. Deoarece, orice acţiune, orice raport practic cu lucrurile 
ar fi inaccesibil omului dacă acesta nu ar ţine cont de faptul că ceea ce a învăţat 
dintr-o experienţă anterioară poate să-şi menţină forţa şi valoarea şi în viitor. De 
aceea, concluzia trasă asupra viitorului, din perspectiva trecutului şi a prezentului, 
nu este una fonnal-logică, extrasă prin cerinţele silogisticii: totuşi, ea este o con¬ 
cluzie validă, obţinută prin analogie. Cunoaşterea lucrurilor fizice, a naturii lor 
empirice, nu se sustrage acestei concluzii obţinute prin analogie. însă, în privinţa 
acestei concluzii, trebuie să ne păstrăm calmul, deoarece pentru noi trebuie să 
aibă valoare de adevăr tot ceea ce, prin negaţie, ar presupune anularea oricărui 
mijloc al existenţei empirice şi desfiinţarea oricărei vieţi comunitare. 1 

Cu aceasta, printr-o singură idee, s-a produs o cotitură ciudată: certitudinea 
fizicii nu va mai fi fundamentată pe premise pur logice, ci pe o premisă biologică 
şi sociologică. însuşi s’Gravesande încearcă să atenueze noutatea şi radicalismul 
acestei idei, în măsura în care el recurge la o inteipretarc metafizică. ,,L’Auteur de 
la nature - explică el - nous a mis dans la nticcssită de raisonner par analogie, 
laquelle par consequent peut servir de fondement legitime â nos raisonnements.“ 2 
însă, în această consecinţă, în acest par consequent, se va face vizibil acum 


1 Vezi „Cuvântul inaugural" al lui s’Gravesande, De Matheseos in omnibus scien - 
tiis praecipue in Physicis usu (1717) şi lucrarea sa, Physices Elementa... sive 
Introductio ad philosophiam Newtoniam, Leyden, 1720. 

2 S’Gravesande, Physices Elementa, după traducerea franceză a lui Joncourt; vezi 
Brunet, p. 56 şi urm. [„Autorul naturii ne-a pus în necesitatea de a raţiona prin analo¬ 
gie, analogie care, în consecinţă, poate servi drept fundament legitim raţionamentelor 
noastre." (fr.) (n. tr.).] 

ceea ce se cheamă [isTapamcr ei£ aÂÂo XevoC, (metabasis eis alo genosŢ. 
Astfel, înseamnă ceva necesitatea psihologică şi biologică a consecinţei 
obţinute prin analogie pentru necesitatea sa logică, pentru adevărul său 
„obiectiv"? Empirismul matematic se află aici la limita empirismului sceptic: 
de aici încolo, înfăptuirea pasului de la Newton la Hume nu poate fi evitată. 
Ambele concepţii sunt separate acum doar de un perete subţire, pe care orice 
adiere îl poate doborî. Pentru a considera teoria sa despre certitudinea 
cunoaşterii ca definitivă, Descartes a trebuit să facă recurs la „veracitatea lui 
Dumnezeu". Dacă dorim să contestăm valabilitatea absolută a ideilor şi prin¬ 
cipiilor pe care le vedem cu maximă claritate şi evidenţă, a conceptelor şi 
maximelor matematicii pure înseamnă a pune la îndoială această veracitate. 
Dimpotrivă, dacă dorim să fim siguri de adevărul celor mai înalte principii 
fizice, adevărul experienţei, trebuie să recurgem la bunătatea divină şi nu la 
veracitatea lui Dumnezeu; deoarece, din ea ar decurge că o convingere vitală 
şi de neînlăturat a omului, ar trebui să deţină un oarecare fundament obiectual, 
întemeiat în natura lucrurilor. Trebuie să ne lăsăm în seama consecinţei 
obţinute prin analogie - consideră s’Gravesande dezvoltând problema - dacă 
dorim să surprindem bunătatea creatorului: „car la certitude de l’analogie est 
fondee sur l’invariabilite des ces lois qui ne sauraient etic sujeltes au change- 
ment, sans que le genre humain s’en ressente et perisse en pcu de temps." 1 
însă, cu aceasta, problema fundamentală a metodologiei fizice este implicit 
transformată înlr-o problemă a teodiceei. în situaţia în care contestăm între¬ 
barea teodiceei sau îi dăm un răspuns negativ, întrebarea cu privire la sigu¬ 
ranţa inducţiei fizice primeşte o altă formă. Tocmai această schimbare de 
formă este înfăptuită de Hume. Empirismul matematic a fost pătruns până la 
un punct de ideea conform căreia convingerea în privinţa „constanţei naturii" 
putea fi justificată doar printr-o modalitate de „credinţă". Hume preia această 
consecinţă dar dezbracă această credinţă de toate componentele sale metafiz¬ 
ice şi îndepărtează de ea toate elementele transcendente. El nu se mai sprijină 
pe principii religioase, ci pe principii pur psihologice, extrage naturii umane 
o necesitate pur imanentă. în acest sens, teoria lui Hume despre belief * 


* Trecerea spre altă categorie (gr.) (n. tr.) 

1 S’Gravesande, Rede iiberdie Evidenz ; vezi introducerea la traducerea franceză a lui 
Elie de Joncourt a lucrării Physices Elementa. [„Căci certitudinea analogiei este funda¬ 
mentată pe invariabilitatea acestor legi care n-ar putea fi supuse schimbării tară ca genul 
uman să nu se resimtă şi chiar să fie ameninţat cu dispariţia într-un timp scurt." (fr.) (n. tr.).] 

* Credinţă, crez ( engl .) (n.tr.). 

reprezintă o continuare şi o rezolvare ironică a lanţului de idei prin care tre¬ 
buia făcută încercarea de a da ştiinţei empirice un fundament religios. Această 
rezolvare constă în faptul că, în relaţia ştiinţă - religie, rolurile se schimbă. 
Datorită adevărului ei suprem, „absolut 11 , nu religia este cea care poate să ofere 
ştiinţei un sprijin stabil; mai mult, relativitatea cunoaşterii ştiinţifice este cea 
care atrage şi religia în propriul său farmec. Nici religia, nici ştiinţa nu sunt 
capabile de o justificare „raţională 11 , obiectivă. Trebuie să ne mulţumim să le 
deducem din izvoarele lor subiective, chiar dacă nu le putem dovedi ca fiind 
exteriorizări ale anumitor instincte fundamentale şi originare ale naturii 
umane, să încercăm să le înţelegem astfel. 

Aceeaşi consecinţă cu care ne-am confruntat din partea problemei cauza¬ 
lităţii, se impune acum din partea problematicii substanţei. Chiar şi în această 
privinţă, empirismul matematic anticipase deja un rezultat decisiv. El contes¬ 
tase reprezentarea conform căreia între diferitele proprietăţi de bază ale 
materiei pe care le învăţăm din experienţă, ar persista o legătură stabilă de 
succesiune, de coîntemeiere unul din celălalt; ca şi cum unul s-ar putea 
deduce din altul într-o necesitate şi rigurozitate conceptuală. O astfel de 
deducţie a fost idealul sub care Descartes şi-a aşezat fizica. El porneşte de la 
proprietăţile pur geometrice şi încearcă să arate cum în acestea s-ar regăsi 
toate celelalte determinaţii pe care noi obişnuim să le atribuim lumii corpo¬ 
rale. Toate calităţile materiei, inclusiv impenetrabilitatea şi gravitaţia, se 
explică prin simpla întindere spaţială. Aceasta constituie adevărul, esenţiali- 
talea şi substanţa lumii corporale, în timp ce restul calităţilor vor fi clasificate 
drept accidente, „naturi întâmplătoare". însă, acestui ideal deductiv al lui 
Descartes, Newton şi şcoala sa îi opun un ideal pur inductiv. Ei accentuează 
faptul că noi, atâta timp cât ne ghidăm după experienţă, vom fi conduşi doar 
la o coexistenţă regulată a proprietăţilor, fără să reuşim să le deducem unele 
din celelalte. Pentru evoluţia acestei probleme, o trecere în revistă a teoriilor 
fizicienilor olandezi, în special, este semnificativă. S’Gravesande şi elevul şi 
succesorul său, Musschenbroek, accentuează că ar fi necesar să distingem 
între determinaţii esenţiale şi determinaţii neesenţiale ale materiei. Deoarece, 
nu se ştie niciodată dacă găsim o lege a naturii pe care să o testăm prin expe¬ 
rienţă şi pe care trebuie să o recunoaştem ca lege generală, aşa cum, de 
exemplu, legea inerţiei ne relevă o anumită proprietate necesară şi esenţială a 
corpurilor. „Nouă ne este complet necunoscut dacă aceste legi provin din 
esenţa materiei, sau dacă pot fi deduse doar din anumite proprietăţi de bază pe 
care Dumnezeu le-a împrumutat corpurilor care, însă, nu li se cuvin în nici un 

caz în mod necesar, sau dacă, în cele din urmă, efectele pe care le vedem se 
bazează pe cauze externe despre care nu putem avea nici o reprezentare." Cu 
certitudine empirică putem concepe întinderea şi configuraţia, mişcarea şi 
repausul, gravitatea şi inerţia drept proprietăţi de bază ale materiei. Insă, 
nimic nu împiedică ca pe lângă aceste calităţi pe care noi le cunoaştem să mai 
existe şi altele pe care probabil le vom descoperi în viitor şi pe care le vom 
considera, din acelaşi sau dintr-un mai bun motiv, proprietăţi primitive şi ori¬ 
ginare. 1 în acest punct, trebuie să ne decidem în privinţa unei renunţări defini¬ 
tive. în loc să separăm „esenţa" de „fenomen" şi să o deducem pornind de la 
acesta, trebuie să ne plasăm în interiorul lumii fenomenale; în loc să dorim să 
„explicăm" o proprietate pornind de la celelalte, trebuie să rămânem la 
coexistenţa empirică a trăsăturilor diferite pe care ni le indică experienţa. Prin 
această renunţare, nu vom pierde cunoaşterea reală; cu aceasta ne vom elibera 
doar de un ideal care a amânat şi împiedicat întotdeauna progresul cunoaşterii 
empirice. Se observă că, de la această concepţie până la dispariţia completă a 
conceptului de substanţă, până la presupoziţia că reprezentarea unui lucru nu 
înseamnă altceva decât reprezentarea unei sume, a unui agregat de proprietăţi, 
este doar un pas. Trecerea se realizează continuu şi imperceptibil. încercarea 
de a elimina toate componentele „metafizice" din bazele filosofîei empirice 
merge atât de departe încât ameninţă şi pune sub semnul întrebării chiar şi 
fundamentul ei logic. 


3 între timp, pe măsură ce fizica matematică persistă la limita unui feno- 
menalism riguros, care avansează până la consecinţe sceptice, filosofia 
populară natural-ştiinţifică o apucă pe drumul opus. Ba nu este afectată de 
scrupule critice şi îndoieli şi nu a acceptat nici o renunţare cognitiv-teoretică. Ea 
va fi mânată mai departe de avântul de a cunoaşte ceea ce lumea conţine 
reunit în interiorul ei; ea crede că se află aproape de soluţionarea enigmei. 
I’cntru a ajunge la această soluţie nu mai este necesar nici un efort pozitiv: tot 
ceea ce vom pretinde va fi doar să înlăturăm obstacolele care au amânat şi au 
împiedicat până acum progresul cunoaşterii naturii şi să urmăm drumul până 
la capăt. Ceea ce a împiedicat spiritul uman să conceapă în mod autentic natura 
şi să se simtă familiar în ea, a fost avântul ce i-a fost nefast, acela de a face 

1 Vezi s’Gravesande, „Praefatio" în Physices Elementa Mathematica, şi Mus- 
schenbroek, De methodo instituendi experimenta physica (1730). 

investigaţii în afara ei. Dacă înlăturăm această întrebare cu privire la „trans- 
cendenţă“, natura încetează imediat să mai fie un mister. Nu esenţa ei reprezintă 
misterul sau necunoscutul, ci spiritul uman a fost cel care a plasat-o într-o 
obscuritate artificială. Dacă înlăturăm vălul de pe cuvinte, de pe conceptele 
arbitrare, de pe prejudecăţile fantastice, natura ne va apărea aşa cum este: ca 
un întreg închis în sine care se autoîntemeiază, subzistă şi se explică prin sine. 
Nici o explicaţie ce vine din afară, care caută principiul naturii dincolo de ea 
însăşi, nu poate să-şi atingă scopul. Deoarece omul este opera naturii şi el nu 
are altă existenţă decâtîn ea. în zadar încearcă să se elibereze de sub stăpânirea 
legilor ei: deoarece, eliberarea de acestea este doar o aparenţă. Deşi spiritul 
depune efort pentru a depăşi limitele lumii sensibile, totuşi, el se reîntoarce în 
ea deoarece singura lui forţă constă în relaţionarea datelor sensibile. în ele se 
epuizează orice cunoaştere pe care o putem obţine de la natură; în acestea, pe 
de altă parte, ni se înfăţişează o ordine atât de clară şi de completă încât nu mai 
rămâne nimic obscur şi îndoielnic. Misterul naturii dispare pentru spiritul care 
îi opune rezistenţă şi se aventurează să-l înţeleagă. Deoarece, el nu găseşte în 
natură nici un fel de contradicţii sau scindări: el vede doar o fiinţă şi o formă a 
legităţii. Toate procesele naturii, inclusiv acel fenomen pe care noi îl desem¬ 
năm drept spiritual, întreaga ordine fizică şi „morală" a lucrurilor se explică 
prin materie şi mişcare, epuizându-se în acestea. „A exista înseamnă a îndeplini 
mişcările proprii unei esenţe determinate; înseamnă a atrage materiile care îţi 
pol întări existenţa; înseamnă a le îndepărta de la sine pe cele care pot să o 
slăbească sau să o vatăme." 1 Ceea ce suntem şi ceea ce vom fi, reprezentările, 
actele voliţionalc şi acţiunile noastre nu sunt altceva decât efecte necesare ale 
esenţialilăţii şi ale proprietăţilor de bază cu care natura ne-a înzestrat şi ale cir¬ 
cumstanţelor datorită cărora aceste proprietăţi se dezvoltă şi se schimbă. 2 

Concluzia prin care putem avea acces la adevărul naturii nu este una 
deductivă, logică sau matematică, ci este una ce merge de la parte spre întreg. 
Esenţa întregii naturi poale fi decodificată şi determinată doar pornind de la 
esenţa omului. Fiziologia umană devine acum punctul de pornire şi soluţia 
cunoaşterii naturii. Matematica şi fizica matematică îşi vor pierde poziţia lor 
centrală; la fondatorii teoriei materialiste, locul lor va fi luat de către biologie 
şi fiziologia generală. Lameltrie porneşte de la experimente medicale; înainte 
de orice, Holbach se bazează pe chimie şi pe ştiinţa vieţii organice. împotriva 

1 Citat după Holbach, Sistemul naturii , trad. Dan Bădărău, Editura Ştiinţifică, 
Bucureşti, 1957, Partea I, cap. IV, p. 83. 

2 Holbach, op. cit., vezi p. I şi urm., p. 53. 

lîlosofiei lui Condillac, Diderot ridică obiecţia după care nu ar fi suficient să 
insistăm asupra simplei senzaţii, ca element originar a tot ceea ce este real. 
Cercetarea trebuie să depăşească această limită; ea trebuie să identifice cauza 
senzaţiilor noastre, iar aceasta nu poate fi găsită decât în structura noastră 
organică. Astfel, fundamentul filosofiei nu constă în analiza senzaţiilor, ci în 
istoria naturii, în fiziologie şi medicină. Prima lucrare a lui Lamettrie este 
dedicată „istoriei sufletului"; el arată că o astfel de istorie nu s-ar putea scrie 
dacă ne-am ghida doar după aparenţele proceselor corporale şi dacă demersul 
nostru nu s-ar justifica prin experimente exacte ale proceselor corporale. 
Asemenea experimente, de exemplu, cu ocazia unui acces de febră pe care 
l-a avut şi care i-a provocat o schimbare radicală a sentimentelor şi reprezen¬ 
tărilor în conştiinţă, au fost - aşa cum povesteşte el - cele care i-au determi¬ 
nat studiul şi care au orientat întreaga sa filosofie. 1 Experienţa senzorial-cor- 
porală trebuia să fie, de acum înainte, singurul lui conducător: „iată care sunt 
filosofii mei", obişnuia el să spună, adresându-se simţurilor. 2 Conform lui 
Diderot, cine nu este mulţumit cu locul său în această lume a evidenţei şi cine, 
pornind de la efectele evidente chestionează cauzele incerte, acela nu se com¬ 
portă înţelept, la fel ca un constructor care atribuie mişcarea unui ceas, al cărui 
mecanism nu-1 înţelege, unei esenţe spirituale, ascunsă în el. 

în acest punct, materialismul dogmatic este cuprins de vraja fenomenalis- 
mului şi, fără să existe o concordanţă de concluzii, el poate să-i servească 
acestuia. Deoarece, şi el ne asigură că nu doreşte să determine esenţa absolută 
a materiei; şi că această problemă nu are nici o semnificaţie decisivă pentru 
consecinţele sale. „Eu mă consolez - explică Lamettrie - cu gândul de a nu 
şti nimic despre faptul cum reuşeşte materia simplă să devină materie activă 
şi organizată, tot aşa cum nu ştiu nimic despre alte minuni extraordinare ale 
naturii, la fel cum, de exemplu, nu pot înţelege modul în care se constituie 
sentimentul şi gândirea într-o esenţă care apare simţurilor noastre limitate 
asemeni unei bucăţi de pământ. Eu recunosc doar că în materia organică se 
află un principiu al mişcării prin care ea va fi diferenţiată şi că orice viaţă ani¬ 
mală depinde de această diferenţiere." Omul se raportează la maimuţe şi la 
animalele evoluate aşa cum ceasul planetar construit de Huyghens se 
raportează la un ceas primitiv. „Dacă pentru a indica mişcarea planetelor au 
fost necesare mai multe unelte, mai multe rotiţe, mai multe arcuri decât 

1 Vezi Lamettrie, Histoire naturel/e de l’ăme (1745), mai târziu apărută cu titlul 
Trăite de l'ăme. 

2 Ibidem, cap. I. 

pentru a indica şi a bate orele, dacă lui Vaucanson i-a trebuit mai multă iscu¬ 
sinţă pentru a făuri flautistul decât raţa, el ar fi avut nevoie de şi mai multă 
pentru a face un cuvântător... Corpul uman este un ceasornic, dar un ceasornic 
uriaş şi construit cu atâta meşteşug şi iscusinţă." 1 Faptul că legătura dintre 
corp şi suflet nu mai este abordată ca în marile sisteme metafizice ale secolu¬ 
lui al XVII-lea, din perspectiva substanţei, ci exclusiv din perspectiva cauza¬ 
lităţii, reprezintă o trăsătură metodică a materialismului secolului al XVllI-lea. 
întrebarea asupra modului în care se plasează unul faţă de celălalt, după 
„esenţa" lor, nu trebuie să ne deruteze; este suficient că avem certitudinea 
raportului indisolubil al efectelor lor. Aici nu se poate trasa nici o linie de 
demarcaţie: deoarece, distincţia între fenomenul corporal şi fenomenul psihic 
este o simplă abstracţie pentru care experienţa nu ne oferă nici o dovadă şi nici 
un fundament. Pe cât de mult ne rafinăm experimentele noastre şi pe cât de 
mult ne place să ne ocupăm de analizele noastre experimentale, ele nu ne vor 
conduce niciodată într-un punct în care se va reuşi separarea psihicului de cor¬ 
poral. Ambele ne sunt date doar în coexistenţa şi în intercondiţionarea lor; 
ambele sunt ca o piesă turnată, astfel încât înlăturarea uneia nu este posibilă 
fără distrugerea celeilalte. Astfel, nu ne mai rămâne o altă concluzie - 
deoarece noi nu concepem şi nu analizăm esenţa lucrurilor altfel decât 
pornind de la efectele lor - decât aceea a raportului necesar în care efectele se 
explică prin identitate în esenţă. Distanţa care pare că se interpune între mate¬ 
ria „moartă" şi fenomenele vieţii, între mişcare şi senzaţie, nu trebuie să ne 
inducă în eroare. Desigur, noi nu ştim în ce mod ia fiinţă senzaţia din mişcare; 
însă, nu cumva este vorba de aceeaşi ignoranţă chiar şi acolo unde avem de-a 
face cu materia însăşi şi cu fenomenele ei fundamentale? Chiar şi procesele 
de care suntem contrariaţi la prima vedere, chiar şi transmiterea unei anumite 
energii motrice de la o masă la alta, nu le putem „înţelege" şi explica pur con¬ 
ceptual: trebuie să ne mulţumim doar cu constatarea lor prin experienţă. 
Aceeaşi constatare empirică este valabilă şi în cazul aşa-numitei probleme 
„psiho-fîzice": deşi pe de o parte ne apare ca fiind enigmatică, pe de altă parte, 
exact în acelaşi sens, ne apare ca fiind evidentă. Dacă ne mulţumim cu 
enunţurile empirice şi nu conducem interogaţia în afara lor, atunci ni se relevă 
aceeaşi legătură constantă ca şi cea între diferitele proprietăţi materiale, ca şi 
cea între existenţa şi fenomenul corporal şi sufletesc. Dacă nu vom fi surprinşi 
de faptul că, pe lângă proprietatea de bază a întinderii, materia mai are şi alte 

1 Lametlrie, „Omul-maşină“, în Omul-maşină şi alte opere, trad G. Brătescu, 
Editura Ştiinţifică, Bucureşti, 1961, p. 205. 

determinaţii, atunci de ce am ezita să-i atribuim şi capacitatea senzitivă, 
memoria şi gândirea? Ideea este ca atare tot atât de incompatibilă cu materia 
organizată la fel cum, de exemplu, impenetrabilitatea sau electricitatea, mag¬ 
netismul sau gravitaţia sunt la fel de incompatibile cu această materie, ele 
ueputându-se reduce la simpla întindere, ci, vizavi de aceasta, semnifică ceva 
cu totul nou. 1 Ceea ce este valabil în cazul senzaţiilor şi reprezentărilor este 
valabil şi în cazul dorinţelor şi instinctelor noastre, al decodificării actelor de 
voinţă şi al pornirilor noastre morale. Pentru a le înţelege, nu trebuie să ne spri¬ 
jinim pe nici un principiu transcendent şi supramaterial, nu trebuie să facem 
apel la nici o substanţă simplă a sufletului, care nu reprezintă nimic altceva 
decât un cuvânt lipsit de semnificaţie. „Presupunând un minim principiu al 
mişcării, corpurile animate vor avea tot ce le trebuie pentru a se mişca, pentru a 
simţi, a gândi, a se căi şi, într-un cuvânt, a se conduce în plan fizic şi moral.“ 2 
Prin aceste renumite concluzii ale sistemului materialist, am surprins deocam¬ 
dată doar aspectul său exterior şi nu nucleul său ideatic propriu-zis. Acest fapt 
poate părea paradoxal la o primă privire: acest nucleu nu poate fi surprins din 
perspectiva filosofiei naturii, ci doar din perspectiva eticii. în forma pe care o 
are în secolul al XVIII-lea, în maniera în care este fundamentat şi apărat, 
materialismul nu constituie o dogmă natural-ştiinţifică sau metafizică; mai 
mult, el este un imperativ. El nu vrea să impună şi să consolideze o teză cu 
privire la natura lucrurilor, ci el dispune şi interzice. Această trăsătură ne apare 
foarte clar în lucrarea lui Holbach, Sistemul naturii. Văzută din exterior, teoria 
lui Holbach ne apare ca o formă extremă şi consecventă de determinism. în 
imaginea naturii nu va fi introdusă nici o trăsătură care poate fi făcută inte¬ 
ligibilă doar de către om, de dorinţa şi voinţa sa. în sfera ei nu există nimic 
care ar fi drept sau nedrept, rău sau bun; în ea domneşte echivalenţa totală, 
aceeaşi valoare şi valabilitate a oricărei fiinţe sau fenomen. Toate fenomenele 
sunt necesare şi nici o esenţă nu poate să se comporte în anumite circumstanţe 
altfel decât conform proprietăţilor sale fundamentale. Astfel, nu există nici un 
râu, nici o vină, nici o dezordine în cadrul naturii: „totul este în ordine într-o 
natură ale cărei părţi nu se pot niciodată îndepărta de reguli precise şi nece¬ 
sare, care decurg din esenţa pe care au primit-o.“ 3 Faptul că omul se crede 
liber, nu înseamnă decât o autoamăgire periculoasă şi o dovadă de slăbiciune 
spirituală. Construcţia atomului este cea care îl formează şi mişcarea acestuia 


1 Ibidem, p. 134. 

2 Ibidem, p. 113. 

3 Holbach, op. cit., P.l, cap. V, p. 91. 

este cea care îl impulsionează: condiţii care nu depind de el îi determină 
esenţa şi îi guvernează destinul. 1 Dar, cu acest conţinut al tezei materialiste, 
discursul acesteia ajunge la o dispută demnă de luat în consideraţie. Deoarece 
pretenţia spinozistă: non ridere, non lugere neque detestări, sed intelligere*, 
nu este satisfăcută aici. Considerată dintr-un punct de vedere extern, teoria 
natural-filosofică a lui Holbach se vrea a fi doar pregătirea şi prologul unui 
mare întreg cognitiv ce va urma. La Holbach, „sistemul naturii" constituie 
fundamentul pentru al său „sistem social" şi pentru a sa „morală universală": 
pentru prima oară, în aceste două scrieri, tendinţa propriu-zisă care-i domină 
acestuia gândirea, va fi dezvoltată şi prezentată exhaustiv. Omul trebuie să se 
elibereze de toţi idolii, de toate iluziile pe care el le are în legătură cu o 
aşa-zisă cauză originară a lucrurilor: pentru că doar astfel va reuşi să pătrundă 
în siguranţă în ordinea propriei sale lumi şi să o înţeleagă. Spiritualismul teo¬ 
logic este cel care până acum a amânat orice regulament autentic, autonom al 
sistemului social-politic. Pe de o parte, el constituie obstacolul în calea 
evoluţiei ştiinţei. „în calitate de duşman înnăscut al experienţei, teologia, 
ştiinţa supranaturalului, a fost un obstacol invincibil permanent în calea pro¬ 
gresului ştiinţelor naturii. Fizica, istoria naturii, anatomia nu aveau permisi¬ 
unea să «vadă» ceva altfel decât cu ochii superstiţiei." 2 Dominaţia superstiţiei 
va fi tot atât de periculoasă şi în structura ordinii morale. Deoarece ea nu 
numai că neagă acum cunoaşterea umană, ci şi anulează fericirii umane fun¬ 
damentul ei propriu-zis. Ea angoasează omul cu mii de fantome; îi răpeşte 
acestuia orice bucurie naturală a existenţei. Doar înlăturarea radicală a 
oricărui spiritualism poate aduce acum salvarea. Ideile de Dumnezeu, liber¬ 
tate şi nemurire trebuie să fie dezrădăcinate o dată pentru totdeauna, cu aceasta, 
nu au loc atacuri asupra lumii sensibile din partea lumii suprasensibile, care 
pare să construiască aceste idei, ameninţându-i ordinea raţională. Aceeaşi 
formă de argumentare străbate şi lucrarea Omul-maşină a lui Lamettrie. 


1 Holbach, op.cit., p. 274; vezi Lamettrie, Discours sur le bonheur (CEuvres 
philosophiques, p. 211 şi urm.): „.le suis el me fais honneur d’elre citoyen zele; mais 
ce n’est point cn celle qualite que j’ecris, c’est comme philosophe; commc tel, je vois 
que Cartouche ctait fait pour etre Cartouche et Pyrrhus pour ctre Pyrrhus: Ies conseils 
sont inutilcs â qui est ne avec la soif du carnage et du sang.“ [„Sunt şi mă onorează a 
fi un cetăţean zelos; totuşi, nu scriu în calitate de cetăţean, ci de filosof; în acest fel, 
văd cum Cartouche era destinat a fi Cartouche şi Pyrrhus pentru a fi Pyrrhus; sfaturile 
sunt inutile celui care e născut cu setea carnajului şi a sângelui." (fr) (n. tr.).] 

* Nu râde, nu plânge, nici nu dispreţui, ci înţelege (lat.) (n. tr.). 

2 Holbach, op.cit., p. 311. 

Lumea va fi fericită doar în măsura în care se decide să devină ateistă. împre¬ 
ună cu credinţa în Dumnezeu vor dispărea şi toate disputele teologice şi 
războaiele religioase: „natura infectată de o otravă sfântă şi-ar recăpăta drep- 
lurile şi curăţia. 1 * 1 

înmăsura în care „sistemul naturii 11 , în acest fel, se comportă ca un acuza¬ 
tor, în măsura în care nu se mulţumeşte cu constatările teoretice, ci impune o 
normă gândirii şi credinţei umane, el cade într-o dilemă dificilă. Teoria despre 
necesitatea absolută a fenomenului natural se rătăceşte în ţesătura propriului 
său raţionament. Cu ce drept se poate vorbi despre ,.norme“ pe bazele acestei 
teorii? Din ce motiv poate ea să pretindă şi să valorizeze? Nu cumva prin ea 
„ceea ce se cuvine 11 va fi cunoscut ca fiind o himeră şi transformat într-un sim¬ 
plu imperativ? Ce altceva ne mai rămâne de făcut decât să ne dedicăm aces¬ 
tui imperativ - putem noi să-l conducem şi să-i prefigurăm traiectoria? Deja 
critica pe care secolul al XVILI-lea a făcut-o „sistemului naturii 11 a acoperit 
această slăbiciune fundamentală prin raţionamentul său. Replica lui 
Friederich cel Mare face trimitere la acest punct. El obiectează: „după ce 
autorul a epuizat toate dovezile pentru a arăta că oamenii, în toate acţiunile 
lor, sunt ghidaţi de o necesitate fatalistă, a trebuit să tragă concluzia că noi 
suntem doar un soi de maşinărie: doar marionete care sunt mişcate de mâna 
unei forţe oarbe. Şi astfel, el se aprinde împotriva preoţilor, guvernărilor, 
întregului sistem educaţional: crede el că oamenii care practică asemenea 
activităţi sunt liberi, demonstrându-le totuşi că sunt sclavi? Ce nebunie şi ce 
absurditate! Dacă totul este mişcat de o cauză necesară, atunci toate sfaturile, 
toată învăţătura, toate recompensele şi pedepsele sunt tot atât de superficiale 
pe cât de inexplicabile: deoarece, tot atât de bine am putea ţine predici unui 
stejar pentru a-1 convinge să se transforme într-un portocal. 11 O dialectică fină 
şi mişcătoare, aşa cum este cea pe care Holbach ne-o pune la dispoziţie, ar 
putea încerca, desigur, să înlăture această obiecţie. Diderot a surprins cu foarte 
mare claritate toate antinomiile în care sistemul fatalismului sfârşeşte, dându-le 
o expresie pregnantă; însă, în acelaşi timp, el foloseşte aceste antinomii ca 
forţă motrice, ca vehicul pentru propria sa gândire dialectică. El recunoaşte 
cercul, însă îl transformă imediat într-un joc al ironiei. Una dintre cele mai 
importante şi mai originale opere ale sale, s-a născut din acest impuls. 
Romanul Jacques Fatalistul va expune conceptul de fatum ca alfa şi omega al 
oricărei gândiri umane; în acelaşi timp, el arată însă cum gândirea noastră 
ajunge întotdeauna la dispută cu acest concepi, cum prin faptul că ea îl 


Lamettrie, op. cil,, p. 195. 

statuează, implicit trebuie să-l nege şi să-l desfiinţeze. Nu mai rămâne nimic 
altceva decât să considerăm această stare de fapt ca fiind necesară - decât să 
ordonăm sferei proprii a necesităţii şi greşeala împotriva ideii de necesitate, 
de care noi suntem vinovaţi în reprezentare şi judecare, în recunoaştere şi 
respingere. Această dublă mişcare, această oscilare între polii libertăţii şi ai 
necesităţii, desăvârşeşte, conform lui Diderot, veriga propriei noastre exis¬ 
tenţe şi gândiri. Prin ea şi nu printr-o simplă şi univocă afirmaţie sau negaţie, 
vom ajunge la conceptul ce închide în sine întreaga natură: acel concept care 
este tot atât de sublim ca şi cel al binelui şi al răului, al coincidenţei şi opo¬ 
ziţiei, al adevărului şi falsităţii, deoarece el include în sine şi preia nedife¬ 
renţiat ambele momente. 

în acest vârtej al dialecticii lui Diderot care îl împinge de la ateism la pan¬ 
teism, de la materialism la un panpsihism dinamic şi invers, nu a fost cuprins 
întreg secolul al XVlII-lea. în evoluţia de ansamblu a gândirii acestuia, 
Sistemul naturii a jucat doar un rol relativ secundar şi subordonat. Chiar şi 
acei gânditori care erau aproape de Holbach, nu au negat doar rezultatele radi¬ 
cale ale operei, ci îi contestaseră deja premisele. Siguranţa loviturii satirice 
date de Voltaire lui Holbach a constat în faptul că i-a atacat imediat lucrarea 
în cele mai slabe puncte ale ei. El a pus în evidenţă înlr-un mod necruţător 
contradicţia care consta în faptul că Holbach, deşi a declarat război dogma¬ 
tismului şi intoleranţei, şi-a ridicat teza la rangul de dogmă, apărând-o cu un 
zel fanatic. Voltaire a refuzat săconfinne ateismul acestuia prin astfel de argu¬ 
mente; dimpotrivă, el n-a vrut să primească, din partea lui Holbach şi a parti¬ 
zanilor săi, „brevetul de ateu“ (le brevet d'athee). Mai mult, el a criticat şi mai 
intens expunerea lui Holbach şi valoarea literară a cărţii sale. A numărat-o 
printre singurele genuri literare pe care nu le putea accepta; a încadrat-o în 
genre ennuyeux 1 . De fapt, expunerea lui Holbach, văzută din perspectiva 
amănuntelor pe care le oferă, dă dovadă de rigiditate, fiind în acelaşi timp 
seacă. Ea porneşte de la faptul că nu doar elementele religioase, ci şi toate ele¬ 
mentele estetice sau forţa sentimentului şi a fanteziei trebuie să fie eliminate 
din concepţia despre natură. Este iraţional să adorăm o natură şi să ne rugăm 
unei naturi care acţionează orbeşte şi necesar. „Să ne gândim că suntem părţile 
simţitoare ale unui întreg, care în sine este lipsit de orice senzaţie; ale unui 
întreg în care toate formele şi toate legăturile se distrug după ce s-au constituit 
sau au rezistat o perioadă mai lungă sau mai scurtă de timp. Să considerăm 


1 Vezi Voltaire, poezia Les Cabales (1772); Oiuvres, Paris, Lequien, 1825, 
T.XIV, 236 şi urm. 

natura asemeni unui atelier imens în care se află tot ceea ce este necesar pentru 
producerea imaginilor pe care noi le vedem; şi să nu atribuim operelor ei o 
cauză imaginară, care nu există nicăieri altundeva decât în mintea noastră. 11 * 
I ară îndoială că la astfel de cuvinte se gândeşte Goethe atunci când explică 
faptul că, atunci când el şi vecinul său, prieten din tinereţe, auzeau vorbindu-se 
despre enciclopedişti, era ca şi cum, plimbându-se printre nenumăratele 
bobine şi războaie de ţesut ale unei mari fabrici, în zgomotul infernal produs 
de acestea, în faţa mecanismului complex ce funcţiona înaintea ochilor şi a 
simţurilor lor, în faţa imposibilităţii de a concepe un stabiliment atât de com¬ 
plicat, în momentul în care luau în considerare toate implicaţiile pe care le 
presupune procesul de producere a unei bucăţi de pânză, simţeau că-şi pierd 
interesul pentru haina care se poartă pe corp. Depre Sistemul naturii a spus că 
el şi prietenii lui nu puteau să conceapă cum o astfel de carte ar putea fi pericu¬ 
loasă: „ni se părea atât de gri, de himeric şi de straniu că aveam răbdare să-i 
suportăm prezenţa, că ea ne îngrozea la fel ca o fantomă. 11 Contraelectul pe care 
l-a avut opera lui Holbach imediat după apariţia sa se baza pe faptul că ea a atras 
împotriva ei nu doar toate forţele religioase ci şi pe cele artistice ale epocii. 
Aceste forţe au fost cele care, pe lângă faptul că au condus la o nouă configu¬ 
rare a esteticii sistematice, au fost şi au rămas eficiente în construcţia concepţiei 
despre natură a secolului al X Vlll-lea: de la ele a pornit o mişcare ce avea scopul 
de a interveni şi în evoluţia ştiinţei naturii şi, prin aceasta, să facă epocă. 


4 în lucrarea sa, De l’inlerpretation de la Nalure (1754), Diderot care 
probabil, dintre toţi gânditorii secolului al XVIII-lca, are cel mai fin 
ller în surprinderea tuturor mişcărilor şi transformărilor epocii, remarcă fap¬ 
tul că acest secol pare a fi ajuns într-un punct de cotitură important şi decisiv. 
Ne afiăm într-un moment în care se anunţă o schimbare radicală a ştiinţei, 
„îndrăznesc să afirm că, înainte ca un secol să treacă, nu vor mai exista în 
Europa nici măcar trei mari geometri. Această ştiinţă şi-a atins punctul cul¬ 
minant şi va rămâne la stadiul în care au adus-o Euler şi Bemoulli, 
d’Alembert şi Lagrange. Ei au stabilit coloanele lui Hercule, în afara cărora 
nu ne putem aventura. 11 în ceea ce priveşte istoria matematicii pure, se ştie cât 
de puţin s-a adeverit această profeţie: secolul anunţat de Diderot nu trecuse 
încă în momentul în care Gauss murea. Prin acesta, matematica a primit o 
nouă înfăţişare şi, atât din punctul de vedere al conţinutului, cât şi din punct 


1 Holbach, op.cit., p. 205. 

de vedere metodic, şi-a extins limitele într-o manieră pe care secolul al XVIII-lea 
nu a putut să o prevadă. Şi totuşi, previziunea lui Voltaire a avut la bază o intu¬ 
iţie corectă. Astfel, ceea ce el vrea să reliefeze este faptul că, în cercul 
ştiinţelor naturii, matematica nu mai poate să se proclame singura stăpână. 
Aici apare un rival pe care nu îl poate înfrânge singură. Se poate ca, în cadrul 
acestui cerc, matematica să mai fie încă perfectă, să se ridice până la cea mai 
mare exactitate a conceptelor, însă tocmai această perfecţiune a sa rămâne 
necesară şi limita sa imanentă. Deoarece, ea nu poate ieşi în afara cercului 
propriu de concepte pe care ea însăşi le-a creat; ea nu are acces nemijlocit la 
realitatea empiric-concretă a lucrurilor. Aceasta este accesibilă doar prin 
experiment, prin cercetarea fidelă a naturii. Pentru ca metodologia sa să fie 
eficientă, trebuie să o dezvoltăm până la independenţa totală şi să o eliberăm 
de orice tutelă. De aceea, în domeniul ştiinţei naturii, trebuie combătut atât 
spiritul de sistem metafizic cât şi cel matematic. Dacă matematicianul nu se 
rezumă doar la a-şi dezvolta propria lume conceptuală ci nutreşte şi speranţa 
că va putea surprinde realitatea în reţeaua conceptelor sale, devine imediat 
metafizician. „Deoarece geometrii i-au descris pe metafizicieni, n-au fi putut 
nicicum considera că ştiinţa lor ar putea fi metafizică." Cu această constatare, 
idealul cunoaşterii matematice a naturii, care a stat la baza întregii fizici a 
secolului al XVIfl-lea, începe să se piardă. în locul lui apare un nou ideal, pre¬ 
tenţia la o ştiinţă pur descriptivă a naturii. Cu mult înainte ca acest ideal să 
fie stabilit, Diderot l-a conceput şi descris în caracteristicile sale de bază. De 
ce - întreabă el - avem lot mai puţine cunoştinţe sigure şi inatacabile în dome¬ 
niul naturii, de vreme ce evoluţia cunoaşterii matematice a fost admirabilă? 
Au lipsit geniile sau nu s-a meditat şi studiat destul? în nici un caz - mai mult, 
trebuie să căutăm cauza într-o confuzie principală a raporturilor între 
cunoaşterea de tip conceptual şi cea de tip factual. „De ştiinţele abstracte s-au 
preocupat prea mult cele mai bune spirite. Conceptele şi cuvintele s-au 
înmulţit necontenit; însă, cunoaşterea stărilor de fapt a rămas în urmă. Şi 
totuşi, în acestea constă, indiferent de varietatea lor, adevărata bogăţie a 
filosofiei. Faptul că cine nu ştie cum să-şi numere talerii nu este mai bogat 
decât acela care nu are decât un singur taler, aparţine sferei prejudecăţilor 
filosofiei raţionale. Din nefericire, filosofia raţională nu se mai ocupă cu com¬ 
pararea şi relaţionarea faptelor pe care deja le cunoaşte, şi cu ansamblarea lor 
ca ceva nou." 1 Cu aceasta, Diderot pune accentul pe un cuvânt caracteristic în 

1 Diderot, De l’lnterpretation de la Mature, secţ. IV, XVII, XXI; CEuvres, 
ed. Assezat, T.I1. 

care se anunţă o nouă orientare a gândirii. Spiritului ordonat şi calculator, 
spiritului raţionalismului îi apare acum o nouă aspiraţie; aceea de a asigura 
abundenţa pură a realităţii şi de a o reda în mod natural, chiar dacă această 
abundenţă poate fi conceptualizată clar şi distinct, chiar dacă poate fi calcu¬ 
lată. Pornind de aici, iau fiinţă astfel de sisteme conceptuale; însă, să nu ne 
înşelăm în privinţa semnificaţiei şi importanţei lor reale. „Fericit este filosoful 
sistematic, ca Epicur sau Lucreţiu, ca Aristotel şi Platon, care a 'împrumutat 
din natură o forţă de plăsmuire, o mare elocvenţă şi artă pentru a-şi expune 
ideile în imagini funcţionale şi sublime. Structura pe care a construit-o poate 
să se prăbuşeaşcă într-o bună zi, dar imaginea sa va continua să rămână printre 
ruine.“ De aceea, sistemul are mai mult o semnificaţie individuală decât uni¬ 
versală, mai mult estetică decât obiectiv-logică. Ca instrument al cunoaşterii, 
cl este indispensabil; însă, să nu devenim sclavul unui simplu instrument. Noi 
deţinem sistemul fără a fi însă posedaţi de el: „Laidem habeto, dummodo te 
Eais non habeat.“' Este vorba despre o nouă orientare a cercetării, despre un 
nou temperament al acesteia, care se îndreaptă spre dizolvare şi care aspiră 
spre recunoaşterea, justificarea şi valoarea sa metodică. 

Această justificare poate să survină în abordarea care a avut loc deja în 
cadrul fizicii matematice. Adepţii şi elevii lui Newton au accentuat deja, în 
contestarea fizicii „raţionale 1 ' a lui Dcscartes, că pretenţia de explicare a 
naturii ar trebui înlocuită cu descrierea fenomenelor naturale. 2 în locul 
definiţiei , care avea valoare pentru matematica pură, trebuie să apară 
descrierea. Pentru un fizician, descrierea exactă a unui proces coincide, desigur, 
cu măsurarea acestuia: se poate descrie cu mare exactitate doar ceea ce se 
poate detennina prin valori numerice şi se poate exprima prin raporturile 
acestora. însă, în trecerea de la fizică la biologie, postulatul descrierii pure 
primeşte un alt sens. Nu mai este vorba despre transformarea realităţii intu- 
ilive prin faptul că o concepem drept chintesenţă a mărimilor şi ţesătură de 
numere şi măsuri, ci trebuie să insistăm acum doar asupra formei sale speci¬ 
fice. Aceasta este cea care trebuie să se afle în faţa noastră în întreaga sa 
bogăţie, în multiplicitatea fiinţei sale, în bogăţia devenirii sale. Această întin¬ 
dere este nemijlocit împotriva structurii logice a acelor clase şi specii de con¬ 
cepte prin care noi încercăm să cunoaştem în mod obişnuit natura. Aceste con¬ 
cepte trebuie să pornească în mod necesar de la o delimitare a intuiţiei. în loc 


1 Ibidem, secţ. XXI, XXVII. [„Să o ai pe Lais, numai să nu te aibă Lais pc line.“ 
(Ini.) (n.tr.).] 

2 Vezi mai sus, p. 62 şi urm. 

să conducă la o concepere perfectă a conţinutului ei, ele conduc mai mult la o 
pauperizare şi degenerare. Trebuie să ne opunem acestei degenerări în măsura 
în care căutăm o construcţie conceptuală care să ne permită apropierea de 
bogăţia şi specificitatea formelor naturii, menţinându-ne în acelaşi timp în 
mişcare, în ea şi cu ea. Prototipul şi modelul unei astfel de construcţii concep¬ 
tuale ne este oferit de către Diderot în expunerea sa referitoare la botanică. El 
spune aici: „Dacă aş îndrăzni, aş susţine enunţul paradoxal că, în anumite cir¬ 
cumstanţe, nu există nimic mai anevoios şi mai ineficient decât metoda. Ea 
este un ghid care ne conduce la adevăr şi pe care nu trebuie să-l pierdem nicio¬ 
dată din faţa ochilor: deoarece, imediat ce se întâmplă asta, cu siguranţă ne 
vom rătăci. Dacă ne-am propune să învăţăm un copil să vorbească, utilizând 
cuvinte care încep cu A, apoi pe acelea care încep cu B etc., ar putea trece jumă¬ 
tate din viaţă, înainte ca tot alfabetul să fie epuizat. Metoda este perfectă în 
domeniul raţionamentului; însă, după părerea mea, ea este dăunătoare în cazul 
istoriei naturii, în general, şi în cel al botanicii, în special. 11 ' Asta nu înseamnă 
că aceste ştiinţe s-ar putea dispensa de sistematică şi metodică; mai mult, este 
vorba de faptul că nu sistematica lor trebuie împrumutată de la disciplinele 
„raţionale 11 , ci obiectul particular al acestora, cu care să fie în conformitate. 

Diderot nu putuse să prezinte această pretenţie într-o manieră determinantă 
şi decisivă deoarece, în perioada în care el îşi concepea ideile asupra inter¬ 
pretării naturii, această pretenţie n-a fost încă satisfăcută în sens strict. 
Deoarece, tocmai în acea perioadă apăruseră primele trei volume din Histoire 
naturelle a lui Buffon. Cu acestea, s-a creat un nou lip de cunoaştere a naturii 
şi, în aceeaşi măsură, un alt aspect al Philosophiae naturalis principia mathe- 
matica a lui Newton. După conţinut, independenţă şi forţă de creaţie, lucrarea 
lui Buffon nu se poale compara sub nici un aspect cu opera lui Newton. însă, 
din punct de vedere metodologic, ea se apropie de aceasta, în măsura în care 
pune accentul foarte clar pe o anumită orientare a configurării conceptuale 
natural-ştiinţifice şi o consideră într-o mare măsură drept proiect universal. 
Deja, în introducerea cu care se deschide opera, Buffon porneşte de la faptul 
că ar fi eronat şi inutil să stabilim un ideal riguros monist al cunoaşterii naturii, 
căruia să-i subordonăm toate ramificaţiile cercetării. Un astfel de monism 
metodic eşuează deja prin opoziţia dintre matematică şi fizică. Deoarece, „ade¬ 
vărul 11 matematicii nu constă în nimic altceva decât într-un sistem de teze pur 
analitice, care se află în relaţie datorită necesităţii şi care, în cele din urmă, 
exprimă în forme diferite acelaşi conţinut cognitiv. Dar acest concept al 


* La Botanique mise ă la porlee de tout le monde; CEuvres (ed. Assezat), VI, 375. 

adevărului îşi pierde sensul şi forţa de îndată ce ne apropiem de domeniul 
realului şi încercăm să ne simţim familiar în el. Aici, unde nu mai avem de-a 
l'ace cu concepte autocreate cărora le prefigurăm forma şi determinaţia şi pe 
rare le putem deduce unul din altul, dispare acea evidenţă pe care o deţineam 
în cazul comparării ideilor; de aici nu putem ieşi niciodată în afara sferei 
probabilului. Trebuie să ne lăsăm în exclusivitate conduşi de experienţă: 
deoarece doar ea ne poate oferi acel gen de certitudine capabilă să ne ofere 
adevărul obiectelor fizice. Trebuie să mărim numărul experimentelor şi să le 
intensificăm, trebuie să generalizăm faptele, să le relaţionăm prin concluzii 
obţinute prin analogie până când, în cele din urmă, vom ajunge la un nivel de 
cunoaştere de unde putem observa modul în care partea se raportează la 
întreg, cum efectele particulare depind de cele generale. Mai întâi, să nu com¬ 
parăm natura doar cu conceptele noastre ci, în aceeaşi măsură, să o comparăm 
cu ea însăşi. Vom vedea cum fiecare dintre operaţiile sale intervin în celelalte 
şi cum, în cele din urmă, toate se reunesc într-o singură acţiune totalizatoare. 1 
Nu vom putea concepe această unitate dacă vom încerca să o divizăm în clase 
şi specii. Deoarece, toate clasificările de acest gen ne oferă doar un sistem de 
nomenclatură şi nu un sistem al naturii. Ele pot să fie utile şi chiar indispen¬ 
sabile pentru a ne oferi o imagine de ansamblu asupra stărilor de fapt; dar 
nimic nu este mai periculos decât să confundăm simplele semne cu ceea ce 
desemnează ele, să transformăm definiţiile nominale în definiţii reale, aştep¬ 
tând de la acestea o oarecare explicaţie a „esenţei“ lucrurilor. După Buffon, 
din cauza acestui obstacol eşuează şi Filosofia botanicii a lui Linne. Ea sta¬ 
bileşte la întâmplare anumite proprietăţi şi caracteristici după care încearcă să 
grupeze lumea plantelor, crezând că prin demersul diviziunii şi clasificării 
analitice va putea oferi o imagine a contextului, organizării şi diviziunii aces¬ 
teia. însă, o asemenea imagine poate fi obţinută doar dacă ne decidem să 
inversăm complet demersul propus aici. în loc să pornim de la separarea 
analitică, trebuie să avem în vedere relaţionarea', în loc să atribuim esenţelor 
vii anumite genuri diferite, trebuie să le cunoaştem în înrudirea, evoluţia şi 
transformarea lor. Pentru că în aceasta constă viaţa propriu-zisă a naturii. 
Deoarece, dat fiind faptul că natura trece adesea de la o specie la alta, de la un 
gen la altul prin diferenţe insesizabile, astfel încât se găseşte un număr mare 
de nivele intermediare ce par să aparţină jumătate unui gen şi jumătate 
celuilalt, atunci nu ne mai rămâne decât ideea acestor treceri subtile, faptul că 
ca însăşi se pune în mişcare pentru a putea surprinde în sine dinamismul 

1 Bufon, Histoire Naturelle (1749), Premier discours. 

formelor naturale. De aici, Buffon trece la un nominalism decisiv: el explică 
faptul că, în natură, ar exista doar indivizi, nu specii şi genuri. El crede că 
această idee poate fi atestată universal prin experiment. Animalele unui con¬ 
tinent nu se găsesc într-un altul şi atunci când credem că am regăsit aceleaşi 
clase, ele sunt modificate într-o asemenea măsură încât cu greu le putem 
recunoaşte. Avem nevoie de o altă dovadă pentru a ne convinge asupra faptu¬ 
lui că forma lor nu este neschimbătoare, că natura lor se configurează diferit, 
că, în timp, pot să se transforme complet şi că speciile cel mai puţin înzestrate 
au dispărut sau vor dispărea în timp? 1 

Nu vom dezbate aici semnificaţia pe care o au aceste afirmaţii ale lui 
Buffon, în calitatea lor de a pregăti o teorie generală evoluţionistă. în contextul 
de faţă, ele sunt importante nu atât prin conţinutul lor, cât prin formă, prin pro¬ 
nunţarea lor pentru un anumit ideal al cunoaşterii, care, în opera buffoniană 
de ansamblu, este încărcat progresiv cu un conţinut concret. Structura propriu-zisă 
a cunoaşterii biologice începe să se contureze aici distinct, afîrmându-se vizavi 
de forma fizicii teoretice. Metodologia ştiinţei naturii nu îşi mai preia legea 
exclusiv de la matematică; ci, pentru ea va fi descoperit un al doilea focar în 
forma de bază a cunoaşterii istorice. Renumitul pasaj din Critica facultăţii de 
judecare a lui Kant unde va fi dezvoltată pentru prima dată, cu foarte mare 
claritate, ideea unei arheologii a naturii, pare, într-o anumită privinţă, că este 
conceput pe baza operei lui Buffon. „Aşa cum în istoria omenirii - spune 
Buffon - se cercetează documentele istorice, monedele şi medaliile, descifra¬ 
rea vechilor inscripţii pentru a determina transformările ce au avut loc şi a 
constata epocile evenimentelor spirituale, tot aşa, în istoria naturii, trebuie 
cercetată arhiva lumii, cele mai timpurii monumente ale ei trebuie smulse din 
măruntaiele pământului, ruinele reconstituite şi toate semnele transformărilor 
fizice care ne pot conduce la diferitele stări de viaţă ale naturii să le unim 
într-un singur corpus de dovezi. Acesta este singurul mijloc prin care, în 
infinitatea spaţiului, putem identifica anumite puncte fixe şi, pe axa temporală 
eternă, să obţinem câteva repere.“ 2 în acest demers constă forţa descrierii 
pure a naturii care, în ştiinţa biologiei dă Ia o parte tot mai mult metoda de 
până acum a conceptelor logice scolastice, definiţia după genus proximum * şi 


1 Pentru poziţia lui Buffon în istoria evoluţionismului, vezi Perrier, Pliilosophie 
zoologique avani Darwin. 

2 Buffon, Histoire natarelle, citat după Joseph Fabre, Les peres de la Revolution, 
Paris, 1910, p. 167 şi urm. 

* Gen proxim (lat.) (n.tr.). 

diferenţia specifica *. Este „definit" în sens strict, aceasta însemnând, cunos¬ 
cut în mod clar şi delimitat, doar ceea ce este descris exact: „nu este bine 
definit decât cel care este descris cu exactitate." Cu această concepţie schim¬ 
bată despre existenţa şi scopul configurării conceptuale natural-ştiinţifice, se 
schimbă şi concepţia despre conţinutul esenţial al fenomenului natural. Teoria 
logico-matematică a definiţiei a pretins deja prin Descartes explicaţia mecani¬ 
cistă a naturii în calitate de imagine opusă şi corolarul ei necesar. Dimpotrivă, 
acolo unde centrul de greutate al modului de abordare trece de la definiţie la 
descriere, de la gen la individ, acolo nici ideea de mecanism nu mai poate 
constitui un fundament explicativ unic şi suficient; se pregăteşte trecerea la o 
concepţie a naturii care nu mai încearcă să deducă şi să înţeleagă devenirea 
din fiinţă, ci invers, fiinţa din devenire. 

5 în Franţa, sistemul cartezian al fizicii a învins cu rapiditate rezis¬ 
tenţele venite din partea doctrinei Bisericii şi a adepţilor scolastici ai 
fizicii „formelor substanţiale". începând cu mijlocul secolului al XVlI-lea, el 
s-a impus destul de repede; el nu pătrunde doar în cercul propriu-zis al 
erudiţiei, ci prin Entretiens sur la pluralite des mondes a lui Fontenelle, 
devine o componentă a „instruirii" generale sociale. Influenţa cartezianismului 
este atât de puternică şi de profundă încât nici acei gânditori care îşi formulaseră 
scopuri contrare acestuia, nu i s-au putut sustrage. în secolul al XVII-lea, teoria 
lui Descartes va fi decisivă pentru forma spiritului francez; această formă se 
dovedeşte a fî atât de puternică şi de sigură, încât poate să subordoneze imediat 
orice conţinut care îi este potrivnic. 1 La o astfel de domnie nelimitată a 
cartezianismului nu s-a ajuns nici în Anglia, nici în Germania. Germania îşi 
desăvârşeşte construcţia vieţii sale spirituale sub influenţa ideilor fundamen¬ 
tale ale lui Leibniz care trebuie să pătrundă, să pregătească şi să cucerească 
pas cu pas terenul, dar care are totuşi o eficienţă tacită şi profundă. în Anglia, 
sistemele empiriste nu dezvoltă doar o critică conceptelor de bază ale 
lllosofiei carteziene, în special asupra teoriei ideilor înnăscute şi a conceptului 
de substanţă; ci, ea primeşte aici şi o formă de filosofie vie a naturii care se 
leagă din nou de dinamismul Renaşterii şi care încearcă să se întoarcă prin el 


* Diferenţă specifică {lat) (n.tr.). 

1 Pentru mai multe detalii asupra influenţei lui Descartes, vezi G. Lanson, 
„L’influence de la Philosophie Cartesienne sur la litterature franţaise", Revue de 
Melaphysique, 1896 {Etudes d’histoire litteraire , Paris, 1929, p. 58 şi urni.) 

la originile lui antice, în special la teoriile neoplatonice. Aceste tendinţe îşi găsesc 
prima lor sinteză şi susţinerea lor sistematică în cadrul Şcolii de la Cambridge. 
Unul dintre reprezentanţii acestei şcoli, Henry More, a salutat entuziast filosofîa 
carteziană deoarece, prin ea s-a decis definitiv triumful spiritualismului; el a văzut 
înfăptuită, prin aceasta, separarea radicală între materie şi spirit, între substanţa 
întinsă şi cea gânditoare. însă, în teoria naturii pe care o elaborează mai târziu, 
între el şi cartezianism intervine o ruptură. Deoarece, aşa cum Henry More îi 
reproşează, Descartes, pe lângă faptul că a diferenţiat cele două substanţe, le-a şi 
separat una de cealaltă. El a mers cu distincţia logică atât de departe încât a făcut 
să pară imposibilă orice relaţie reală între acestea, plasând între ele o prăpastie de 
netrecut. Şi totuşi, unitatea şi viaţa naturii se sprijină pe raportul acestora, pe uni¬ 
tatea acţiunii lor. Dacă considerăm că imperiul spiritualului începe cu conştiinţa 
de sine a omului, această unitate va fi distrusă, această viaţă va fi ucisă - dacă o 
limităm doar la domeniul ideilor „clare şi distincte 11 . Această limitare contravine 
şi face imposibilă verificarea continuităţii formelor naturii. Intre multiplele forme 
de viaţă, aşa cum noi le vedem peste tot în natura organică, şi între forma 
conştiinţei de sine, nu există nici o ruptură. Există doar o înşiruire continuă de 
nivele care conduce de la cele mai elementare procese de viaţă până la cele mai 
înalte procese ale gândirii, de la senzaţia obscură şi confuză, până la cea mai înaltă 
cunoaştere reflexivă. Acolo unde experienţa ne învaţă un astfel de raport, acolo 
ideea trebuie să o urmeze; unde fenomenele constituie o ordine lără lacună, acolo, 
în principiile şi în cauzele explicative, nu trebuie să existe nici un contrast exage¬ 
rat, aşa cum reiese din teoria lui Descartes. Acesta neagă viaţa plantelor şi a ani¬ 
malelor; pe acestea din urmă, le transformă în automate şi mecanisme. Această 
încercare contravine teoriei „naturilor plastice 11 a lui More şi a lui Cudworlh. Viaţa 
nu sc limitează la forţa gândirii, la conştiinţa de sine; în mod universal şi originar, 
ea se exprimă în forţa creatoare. Trebuie să atribuim viaţa tuturor acelor esenţe 
care prin modul lor specific de a fi, prin configuraţii exterioare prin care ni se pre¬ 
zintă nouă pe calea simţurilor, se întorc la anumite forţe creatoare, active în ele şi 
pe care ni le revelează nemijlocit. Această stăpânire, această ierarhie a „naturilor 
plastice 11 se întinde de la cele mai simple şi până la cele mai complexe fenomene 
ale naturii, de la elemente şi până la cele mai complexe şi diferenţiate organisme; 
doar prin acestea şi nu în simpla masă şi în mişcarea ei, ordinea şi contextul a tot 
ceea ce există pot fi întemeiate. 1 


! Pentru filosof ia naturii a Şcolii de la Cambridge şi pentru teoria „naturilor plastice 11 , 
vezi prezentarea din scrierea mea, Die Platonische Renaissance in England und die 
Schule von Cambridge , Leipzig, 1932, cap. LV. 

în demersul său critic asupra filosofîei carteziene, Leibniz merge pe o altă 
cale şi contrazice teoria „naturilor plastice 11 . 1 Dacă el. în calitate de biolog şi 
metafizician, aşează fenomenul vieţii organice în centrul cercetărilor sale, pe de 
ală parte, el este foarte atent să nu lezeze principiul explicării matematice a 
naturii pe care Descartes l-a cucerit pentru ştiinţă, nici să-l limiteze într-un mod 
oarecare. De aceea, atunci când gânditorii şcolii de la Cambridge vorbesc despre 
inorbus mathematicus * a lui Descartes şi când observă în acesta o mare infirmi¬ 
tate a teoriei sale a naturii, Leibniz, dimpotrivă, accentuează că teoria despre 
viaţă trebuie să fie astfel configurată încât să nu cadă niciodată în contradicţie cu 
principiile cunoaşterii fizico-matematice. Conform lui Leibniz, unitatea şi armo¬ 
nia acestor două modalităţi de abordare poate fi asigurată doar dacă recunoaştem 
al toate fenomenele naturii trebuie să fie explicate matematic şi mecanic, însă că 
principiile mecanismului însuşi nu trebuie căutate în simpla întindere, configu¬ 
raţie şi mişcare, ci într-o altă cauză. Mecanismul este compasul conceptual care 
ne arată singurul drum sigur prin domeniul fenomenelor, care subordonează toate 
fenomenele principiului raţiunii suficiente, făcându-1 pentru prima oară explica¬ 
bil în mod raţional-conceptual. Cu această explicaţie, fenomenul înţelegerii lumii 
nu a ajuns încă la final. Această înţelegere nu se poate mulţumi doar cu abordarea 
discursivă a fenomenelor şi cu ordinea lor spaţio-temporală. în loc de a trece de 
la o componentă a fenomenului la alta, învecinată din punct dc vedere spaţio- 
(emporal, în loc să urmărim diferitele stări în evoluţia unui corp organic, trebuie 
să urmărim doar corpurile singulare şi, conform relaţiei cauză-efect, să le punem 
în legătură, trebuie, mai mult, să punem întrebarea cu privire la cauza întregului 
şir. Această cauză nu aparţine şirului ca element al lui, ci ea se află în afara aces- 
luia. Pentru a o cunoaşte, trebuie să abandonăm ordinea fizico-matematică a 
fenomenelor şi să trecem la ordinea metafizică a substanţelor; trebuie să înte¬ 
meiem foiţele derivate, deduse, în foiţele primitive, originare. Această înte¬ 
meiere o va desăvârşi sistemul monadologic al lui Leibniz. Monadele sunt 
subiecţii din care provin şi izvorăsc toate fenomenele; principiul eficienţei lor, al 
evoluţiei lor progresive nu este raportul mecanic cauză-efect, ci un raport teleo¬ 
logic. Fiecare monadă reprezintă o Entelechie ** autentică; fiecare aspiră la 


1 Vezi „Considerations sur Ies Principes de Vie et sur Ies Natures Plastiques 11 , 
l’sihosophischen Schriften (Gerhardt), VI, 539 şi urm. 

* Boala matematică (lat.) (n. Ir.). 

** Entelecheia (gr.), stare de împlinire sau desăvârşire, actualitate; vezi Francis E. 
I’cters, Termenii filosofîei greceşti, trad. Dragan Stoianovici, Editura Humanitas, 
Bucureşti, 1997, p. 90. (n. tr.). 

dezvoltarea şi ridicarea esenţei sale de la un anumit nivel structural la unul 
perfect. De aceea, ceea ce noi numim fenomen „mecanic", este doar aspectul 
exterior, doar prezentarea sensibilă a acelui fenomen dinamic care se produce 
în unităţile substanţiale, în forţele interne active conform scopului. Astfel, 
întinderea prin care Descartes a crezut că a cunoscut substanţa corpurilor se 
bazează pe nonîntindere; „extensivul" pe „intensiv", „mecanicul" pe „vital". 
„Qoud in corpore exhibetur mechanice seu extensive, id in ipsa Entelechia 
concentratur dynamice et monadice, in qua mechanismi fons et mechanico- 
rum repraesentatio est: nani phaenomena ex monadibus resultant." 1 

în cazul oricărei recunoaşteri a drepturilor explicării matematice a naturii, 
prin aceasta, s-a fnndamentat o nouă filosofie a organicului - cel puţin, s-a 
tematizat o problemă care şi de acum înainte va fi eficientă în evoluţia 
filosofiei naturii a secolului al XVIlI-lea. La această problemă nu conduc 
numai motivele teoretice şi speculaţiile abstracte din care ea îşi extrage hrana. 
Nu mai puţin lipsită de importanţă se dovedeşte a fi aici noua concepţie este¬ 
tică asupra lumii aşa cum ea va fi fixată de spiritele artistice. Deja, prin con¬ 
ceptul leibnizian al armoniei, se poate cunoaşte pătrunderea reciprocă a aces¬ 
tor două momente. Şi tot mai clar se conturează pentru Shatlesbury semnifi¬ 
caţia motivului estetic în construcţia unei noi imagini a naturii. în dezvoltarea 
concepţiei sale despre natură, Shaftesbury se sprijină pe gânditorii şcolii de la 
Cambridge, pe teoria „naturilor plastice". El respinge însă toate acele con¬ 
secinţe metafizice, pe care, în special, llenry Morc le-a extras din aceasta. 
Aspiraţia sa este dc a surprinde conceptul pur de formă în aşa manieră încât 
să poată fi cunoscut în originea lui spirituală, „suprasensibilă" şi totuşi să-i 
menţină şi detenninafia pur intuitivă. Shaftesbury vede lumea ca operă de 
artă. Pornind de aici, el se va întoarce la artistul care a creat-o şi care este 
prezent nemijlocit în toate elementele ei. Acest arlisl nu creează după un 
model exterior pe care l-ar imita în mod exclusiv, nici nu urmează un plan 
anumit în vederea creaţiei sale. Acţiunea sa este determinată doar din interior; 
conform acestui lucru, ea nu poale fi desemnată prin nici un analogon al 
fenomenului exterior, al acţiunii unui corp asupra altuia. Chiar şi conceptul de 

1 Leibniz către Christian WollT, Corespondenţă între Leibniz şi Wolff, ed. Gerhardt, 
Halle, 1860, p. 139; [„Ceea ce se manifestă în chip mecanic sau extensiv în corp, în 
Entelechia însăşi, se concentrează în chip monadic şi dinamic, căci în ea se află izvorul 
mecanismului şi reprezentarea lucrurilor mecanice, căci fenomenele rezultă din 
monade." (lat.) (n. tr.)]; pentru mai multe detalii, vezi şi lucrarea mea, Leibniz ' System, 
Marburg, 1902, p. 283 şi urm. şi 384 şi urm. 

scop pe care Shaftesbury îl impune întregii imagini despre lume, se 
deplasează şi obţine acum o altă semnificaţie. Pe cât de puţin, în creaţia şi 
bucuria artistică, pornim de la scopuri, - cum pe cât de mult scopul acţiunii 
sc află aici în ea însăşi, în actul creator ca atare, tot acelaşi lucru îl putem afirma 
şi în ceea ce priveşte geniul naturii. El există doar în măsura în care 
acţionează; esenţa sa nu se bazează pe o operă singulară şi nici pe abundenţa 
de opere, ci ea se deduce din însuşi actul acţiunii şi al formării. Acest act este, 
dc asemenea, şi originea frumuseţii: the beautifying not the beautified is the 
really beautiful* Shaftesbury constată, în filosofia naturii, această imanenţă a 
inotivului-scop care provine din estetica sa şi, cu aceasta, el dă expresie unei 
noi tendinţe spirituale fundamentale. El depăşeşte modelul de gândire al şcolii 
de la Cambridge. Deoarece, aceasta concepe „naturile plastice", indispensabile 
pentru toate acţiunile organice, ca potenţe subordonate voinţei divine. 
Dumnezeu se află situat deasupra lumii ca telos- ul şi principiul transcendent 
al acesteia; în timp ce, naturile plastice sunt active in lume şi în aceeaşi 
măsură sunt însărcinate de cauza supremă, care este în exclusivitate orientată 
spre scopuri generale, cu configurarea particularului. La Shaftesbury, opoziţia 
dintre „sus“ şi, jos", dintre forţa divină supremă şi forţele „demonice" ale naturii 
va fi anulată. El vede unul în toate şi toate în unul. Din punctul de vedere al 
imanenţei estetice, nu mai există în natură un sus şi un jos, un înăuntru şi un 
afară', opoziţia absolută între aici şi dincolo, între dincoace şi dincolo, este 
desfiinţată. Conceptul de „formă internă" ( inwardform ) a depăşit toate distinc¬ 
ţiile de acest fel: „căci acesta este conţinutul naturii, anume, că are valoare în 
interior, ceea ce a avut valoare în exterior." Pornind de aici, în istoria spiritului 
secolului al XVlIl-lea, se impune un curent puternic al unui nou sentiment al 
naturii. Imnul naturii al lui Shaftesbury va fi decisiv, în special, pentru evoluţia 
istoriei spiritului german, el eliberează forţele de bază cu ajutorul cărora s-a 
configurat concepţia despre natură a lui Herder şi a tânărului Goethe. 1 

Cu concepţia asupra naturii a lui Herder şi a lui Goethe, ne aflăm situaţi 
dincolo de graniţele epocii Luminilor; însă, nici aici, gândirea secolului al 
XVHI-lea nu a suferit nici o ruptură. Mai mult, trecerea către această graniţă 
s-a desăvârşit în continuu. în sistemul lui Leibniz şi în gândirea sa universală, 


* Adevărata frumuseţe nu este obiectul frumos, ci actul înfrumuseţării. ( engl ) (n. tr.). 
1 Pentru detalii, vezi Dillhey, „Aus der Zeit der Spinoza-Studien Goethes" (1894) 
în Gesammelte Schriften, II, 391 şi urm. Despre concepţia lui Shaftesbury asupra 
naturii şi a legăturii ei cu Şcoala de la Cambridge, vezi lucrarea mea, Die Platonische 
Renaissance in England und die Schule von Cambridge, Leipzig, 1932, cap. VI. 

mijlocirea a fost dată de la bun început iar unitatea şi continuitatea evoluţiei 
a fost garantată. Şi în cultura franceză se impune tot mai puternic şi mai clar, 
începând cu mijlocul secolului, evoluţia conceptului leibnizian de monadă, 
în special, Maupertuis a fost cel care a mediat trecerea din Germania în 
Franţa. Poziţia sa vizavi de Leibniz nu este lipsită de contradicţii; însă, 
raportul obiectual al metafizicii sale, al fllosoflei sale a naturii şi al gnose¬ 
ologiei sale cu ideile fundamentale ale lui Leibniz, este evident. Pe acestea 
îşi bazează el afirmarea principiului efectului minim, prezentarea şi argu¬ 
mentarea principiului continuităţii cât şi teoria sa asupra fenomenalităţii 
spaţiului şi a timpului. Cu toate acestea, el a încercat să evite legătura nemij¬ 
locită cu Leibniz: în aproprierea subtilă a ideilor de bază ale lui Leibniz, el 
a insistat asupra faptului că sistemul ca atare, în special în forma pe care a 
primit-o prin Wolff şi discipolii săi, trebuie criticat şi combătut. Această 
poziţie neclară şi echivocă i-a fost, în războiul cu regele, fatală. 1 însă, 
dependenţa de Leibniz, la care face trimitere regele, apare şi mai clar în 
teoriile sale biologice decât în expunerea lui Maupertuis, Principe de la 
moindre action. Ele fac obiectul unui tratat elaborat în limba latină: 
Dissertatio inauguralis metaphysica de universali Nalurae systemale care a 
apărut în anul 1751 ca lucrare dedicată unui anumit Dr. Baumann. Ceea ce 
împrumută acestei lucrări o semnificaţie istorică de idei este faptul că, prin 
ca, va 11 făcută pentru prima dată încercarea de a concilia cei doi mari adver¬ 
sari care se află faţă în faţă în filosofia naturii şi de a compara teoriile lor 
fundamentale. în Franţa, Maupertuis a fost primul apărător al ideilor lui 
Newton; în acest război, el îi premerge şi lui Voltaire, prefigurându-i aces¬ 
tuia drumul. 2 însă, deja de timpuriu el recunoaşte că principiul newtonian al 
atracţiei nu poate să constituie un fundament suficient pentru ştiinţa descrip¬ 
tivă a naturii, pentru interpretarea şi înţelegerea fenomenelor vieţii organice. 
Pe cât de admirabil s-au păstrat ideile lui Newton în astronomie şi în fizică, 
totuşi, în trecerea spre chimie, spune Maupertuis, au început să apară probleme 
cu totul noi. Dacă dorim să aplicăm principiul atracţiei maselor ca ultim 
fundament explicativ în chimie, trebuie cel puţin să dăm conceptului de 
atracţie un alt sens decât acela pe care îl are în fizică. Ne aflăm în faţa unei 
schimbări de semnificaţie atunci când facem trecerea de la chimie la biologie. 


1 Mai multe detalii cu privire la această dispută, vezi Harnack, Geschichte der 
Akademie der Wissenschaften zu Berlin, Berlin, 1901, p. 252 şi urm. 

2 Despre apărarea lui Newton de către Maupertuis şi depre primele sale lucrări 
fizico-matemalice, vezi Brunet, Maupertuis, 2 volume. Paris, 1929, I, 13 şi urm. 

i ;ind utilizăm explicaţia formării unei plante sau a unui animal. Problema 
icproducerii şi toate problemele pe care le pune teoria eredităţii nu se pot 
rezolva prin mijloace pur fizice; în acest punct al cercetării ele nu pot fi tema- 
li/ate complet. Mai mult, ne vom întoarce în mod necesar la un alt concept 
luudamental al materiei decât cel presupus de către fizician. Nici întinderea 
carteziană, nici gravitaţia newtoniană nu au rezolvat ceva în privinţa con¬ 
ceperii şi înţelegerii fenomenelor vieţii, cu atât mai puţin acestea nu pot fi 
deduse în totalitate din ele. Nu ne mai rămâne nimic altceva decât să ataşăm 
predicatelor pur fizice, predicatului impenetrabilităţii, al mişcării, al inerţiei şi 
al gravitaţiei, altele care deţin o relaţie nemijlocită cu fenomenele vieţii. în 
acest punct Maupertuis se întoarce la Leibniz care explicase că ultimele fun¬ 
damente explicative propriu-zise ale fenomenelui natural nu trebuie căutate în 
simpla masă, ci că trebuie să ne reîntoarcem la cele mai simple substanţe a 
căror esenţă ar putea fi desemnată doar de către conştiinţă , acest fapt însem¬ 
nând, doar prin predicatele reprezentării şi ale aspiraţiei. Chiar şi el insistă 
asupra faptului că nu ar putea exista nici o explicaţie exhaustivă a naturii dacă 
iui ne-am decide să luăm în considerare ambele predicate în loc să le abordăm 
in calitate de proprietăţi deductibile, în calitate de elemente primordiale ale 
liinţei. Pe de altă parte, Maupertuis nu se va opri la acel radicalism prin care 
Leibniz separase lumea substanţelor de cea a fenomenelor, lumea „a ceea ce 
este simplu" de lumea „a ceea ce este compus". în momentul în care el se 
apropie de conceptul de monadă, el nu va înţelege ca „metafizice" unităţile de 
bază din care decurg toate fenomenele naturii, aşa cum le-a înţeles Leibniz, ci 
ca puncte fizice. Pentru a ajunge la aceste unităţi, nu trebuie să părăsim lumea 
corporală, nu trebuie să depăşim nivelul în care se află fiinţa materială şi 
devenirea. Trebuie doar să extindem conceptul de materie astfel încât acesta 
să nu excludă stările fundamentale ale conştiinţei, ci să le conţină în sine. Cu 
alte cuvinte, trebuie să acceptăm în definiţia materiei nu doar caracteristica 
întinderii, a impenetrabilităţii, a gravitaţiei etc., ci şi caracteristicile dorinţei, 
aversiunii şi memoriei (deşir, avar si on , memoire). Nu trebuie să ne inducă în 
eroare obiecţia că această legătură ar conţine în sine o contradicţie, că predi¬ 
catele pe cât de eterogene pe atât de opuse nu pot fi unificate în acelaşi 
subiect. Deoarece, această obiecţie este valabilă doar atunci când pornim de 
la premisa că explicaţiile folosite de cercetătorul naturii ar fi definiţii reale 
care desemnează esenţa faptului dându-i o expresie completă. Dacă, împreună 
cu Descartes şi cu adepţii săi, privim conştiinţa şi gândirea ca determinaţie 
esenţială a sufletului, întinderea ca determinaţie esenţială a corpului, atunci, 

desigur, putem conchide logic că există un perete despărţitor între suflet şi 
corp, deoarece ambele determinaţii nu au nimic în comun; atribuim unuia doar 
acele predicate pe care le negăm celuilalt. Insă această excludere reciprocă nu 
va dura dacă ne-am dat seama că tot ceea ce poate gândul nostru, este să se 
limiteze exclusiv la constatarea caracteristicilor empirice. Nu putem şi nu vrem 
să întrebăm cum relaţionează din punct de vedere intern aceste caracteristici şi 
dacă în funcţie de esenţa lor sunt sau nu compatibile: este suficient dacă expe¬ 
rienţa ni le oferă întotdeauna împreună, dacă putem să constatăm coexistenţa 
lor regulată. „Dacă gândirea şi întinderea sunt doar proprietăţi, ele pot să 
aparţină pe deplin unui subiect, a cărui esenţă ne este necunoscută. Coexistenţa 
lor este inconceptibilă în afara comuniunii dintre întindere şi mişcare. Putem 
să simţim o opoziţie mai puternică împotriva faptului că unuia şi aceluiaşi 
obiect îi sunt atribuite gândirea şi întinderea decât să relaţionăm întinderea şi 
mişcarea: totuşi, acest fapt ne impresionează doar pentru că experienţa arată 
această ultimă conexiune aşezând-o nemijlocit în faţa ochilor, în timp ce 
primul raport nu poate fi înţeles decât prin concluzii inductive. 11 ' 

Dacă în acest fel obiecţiile logice şi metafizice în privinţa coexistenţei şi 
coordonării nemijlocite a determinaţii lor „psihice 11 şi „fizice 11 în conceptul de 
materie sunt înlăturate, atunci construcţia filosofiei naturii poate acum să pro¬ 
greseze fără riscul apariţiei unei erori. Nu ne putem gândi niciodată la faptul 
dc a deduce conştiinţa din lipsa de conştiinţă: dacă am proceda astfel ain 
susţine o creaţie autentică din nimic. Este pur şi simplu absurd să credem că 
putem explica constituirea vieţii sufleteşti din unirea atomilor, care nu deţin 
nici senzaţie sau inteligenţă, nici vreo altă proprietate psihică. 7 Astfel, 
conştiinţa, ca singur fenomen originar, îşi va schimba sediul în atom; ea nu se 
constituie din acesta, ci doar se dezvoltă şi avansează spre un grad tot mai 
înalt de claritate. în modul în care Maupcrtuis conduce acest program, nu a 
rămas nimic din principiuI fundamental al filosofiei naturii leibniziene. 
Spiritualismul lui Leibniz va îmbrăca aici forma unui „hylozoism" neclar şi 
vag. Materia ca atare este însufleţită; este dotată cu senzaţie şi facultatea de a 
dori, cu anumite simpatii şi antipatii. Şi fiecărei părţi a ei nu îi corespunde 
doar un astfel de „instinct 11 , ci fiecare îşi împropriază şi un sentiment de sine 
determinat. Dacă ea relaţionează cu alte părţi într-o mare masă, nu renunţă 
totuşi la acest sentiment de sine; din confluenţa tuturor acestor molecule 


1 Maupertuis, Systeme de la Nature , secţ. III, IV, XIV, XXII; QHuvres, Lyon, 1756, 
T.1I, p. 139 şi urm. 

2 / bidem , secţ. LXIII, LXIV; p. 166 şi urm. 

însufleţite se constituie doar o nouă conştiinţă colectivă la care participă 
clementele care construiesc întregul şi în care ele se contopesc. „Deoarece 
percepţia constituie o proprietate esenţială a elementelor, ea nu poate nici să 
dispară, nici să se mărească sau să se micşoreze. Prin relaţionarea diferită a 
clementelor ea poate doar să sufere diferite modificări; însă, în întregul uni¬ 
versului, ea trebuie să constituie în permanenţă una şi aceeaşi sumă, chiar 
dacă noi nu o putem cunoaşte. Deoarece fiecare element, în unirea sa cu 
niţele, îşi amestecă conştiinţa cu a altora şi îşi pierde sentimentul specific de 
sine, nouă ne scapă elementele singulare, la fiecare moment de amintire a 
stării trecute, iar originea noastră trebuie să ne fie în totalitate ascunsă." 1 

In De / 'Interpretat ion de la Nature, Diderot face legătura cu această teorie 
ii lui Maupertuis. El avea însă un spirit critic prea ascuţit ca să nu observe 
toate punctele ei slabe. Nu degeaba a văzut el în încercarea de depăşire a 
materialismului doar o manieră Iudică a materialismului însuşi. Acestui mate¬ 
rialism rafinat îi opune o concepţie de bază pur dinamică. Desigur, este peri¬ 
culos, când se vorbeşte despre Diderot, să desemnăm concepţia filosofică pe 
care a avut-o în perioada respectivă printr-un singur nume. Deoarece, gândi- 
ica lui Diderot poate fi înţeleasă doar în zbor, doar în mişcarea ei continuă şi 
neobosită. Această mişcare nu se opreşte asupra nici unui rezultat şi nu se 
poate cunoaşte ca ceea ce este şi ca ceea ce vrea, în nici un punct singular. Pe 
parcursul vieţii sale, Diderot şi-a schimbat de nenumărate ori „punctul său de 
pornire". Bineînţeles că nu a făcut această schimbare întâmplător sau după 
hunul său plac. El îşi exprimă convingerea că nu există nici un loc unic de 
unde să putem aborda universul, nici un aspect particular prin care să sur¬ 
prindem bogăţia, diversitatea internă şi evoluţia sa continuă. Astfel, gândirea 
lui Diderot nu aspiră să se fixeze şi să se pronunţe în formule stabile şi defini¬ 
tive. Ea este şi rămâne un element maleabil şi volubil; însă, tocmai în această 
volubilitate a sa ea crede că se poate apropia de realitate, care nu cunoaşte nici 
o stare de repaus, ci este concepută doar într-o curgere continuă şi transfor¬ 
mare neîncetată. Acest univers schimbător-nelimitat poate fi înţeles doar de o 
gândire mobilă; de o gândire care se mişcă dintr-un punct în altul, care nu se 
opreşte la intuirea a ceea ce-i este la îndemână şi dat, ci care sesizează abun¬ 
denţa posibilităţilor pe care vrea să le exploateze. 2 Datorită specificului spiri- 
Inlui său, Diderot va depăşi una dintre primele imagini statice ale lumii a 


1 Ibidem, secţ. LIII, LIV, p. 155 şi urm. 

2 Vezi excepţionala caracterizare a lui Diderot în Bernh. Groethuysen, „La Pensăe 
de Diderot", La grande Revue, voi. 82 (1913), p. 322 şi urm. 

secolului al XVIIl-lea şi o va înlocui cu una pur dinamică. Toate schemele con¬ 
ceptuale, toate încercările pur clasificatoare îi apar insuficiente; îi apar ca fiind 
potrivite cel puţin pentru a suprinde starea cunoaşterii într-un singur moment. 
Anumite limite nu pot fixa cunoaşterea prin scheme de acest fel, anumite deter¬ 
minaţii în privinţa viitorului nu pot fi deduse din acestea. Trebuie să rămânem 
deschişi la tot ceea ce este nou; nu trebuie să lăsăm ca orizontul experienţei să 
se îngusteze prin prefigurări şi prescrieri. Din acest punct de vedere, Diderot 
face trecerea la o nouă concepţie a filosofiei naturii. Este inutil să punem limite 
naturii şi să vrem să o închidem în modurile şi genurile noastre. Ea cunoaşte 
doar diversităţile, doar eterogenitatea trecătoare. Nici o formă de-a sa nu 
rămâne egală în sine însăşi; fiecare prezintă doar o stare de egalitate efemeră a 
forţelor creatoare. „In special, nu trebuie să presupunem că modurile se con¬ 
stituie tot aşa ca indivizii, că ele cresc, durează şi dispar, că elementele ani¬ 
malităţii, care au fost risipite înainte în masa materiei, au ajuns în sfârşit să se 
unească pentru a constitui un embrion; că acest embrion traversează 
nenumărate stadii de dezvoltare, că el trece de la mişcare la senzaţie, de la sen¬ 
zaţie Ia reprezentare, de la reprezentare la gândire conştientă şi la reflecţie? 
Milioane de ani pot să existe între toate aceste stadii şi multe altele se pot afla 
înaintea lor.‘ q „Cine cunoaşte toate speciile de animale care ne premerg? Cine 
le cunoaşte pc acelea care vor urma? Totul se schimbă, totul trece; doar întregul 
singur are stabilitate. Lumea se constituie şi trece fără întrerupere; în fiecare 
moment, ea se află la început şi la sfârşit. în oceanul incomensurabil al materiei 
nu există nici o părticică care să fie aceeaşi chiar şi numai un moment. Rernm 
novus nascitur ordo: aceasta este deviza eternă a lumii.“ De aceea, pentru 
filosof nu poate exista nici o amăgire periculoasă, nici un sofism în afară de 
„sofismul efemerităţii“ (le sophisme de l’ephemere), în afară de credinţa că 
lumea care este prezentă, trebuie să fie şi necesară. Fiinţa ei este un moment 
care pluteşte în infinitatea devenirii ei - nici o idee nu poate surprinde a priori 
abundenţa a ceea ce această devenire va scoate la lumină. 1 2 Rernm novus 
nascitur ordo*: motto- ul sub care Diderot aşează natura are aceeaşi valoare şi 
pentru poziţia pe care el o ocupă în istoria ideilor secolului al XVIIl-lea. El 
înalţă o nouă ordine a ideilor; el nu numai că depăşeşte rezultatele obţinute 
până atunci, ci se bazează pe formele de gândire prin care acestea au fost 
obţinute şi în care încercaseră să-şi găsească un fundament stabil. 

1 De l ’Interpretation de la Nature, secţ. LV III; CEuvres (Assdzat), II, 57 şi urm. 

2 Diderot, Reve d’Alemberf, CEuvres, II, 132, 154. 

* Ordinea se naşte din noutatea lucrurilor (lat.) (n. tr.). 

Psihologie şi teoria cunoaşterii 


I Una dintre trăsăturile caracteristice secolului al XVIII-lea constă în 
faptul că, în concepţia generală a acestuia, problema naturii şi problema 
cunoaşterii se află într-o relaţie indestructibilă. Gândirea nu poate să se ori¬ 
enteze acum spre lumea obiectelor exterioare Iară ca, în acelaşi timp, să nu se 
gândească pe sine însăşi. în unul şi acelaşi act, ea caută atât adevărul naturii 
cât şi propriul ei adevăr. Cunoaşterea nu va fi concepută doar ca instrument şi 
folosită în mod natural ca atare, ci se impune tot mai stringent întrebarea 
asupra dreptului acestei utilizări şi asupra naturii acestui instrument. Kant nu 
este, în nici un caz, primul care a pus această întrebare; el i-a dat doar o sem¬ 
nificaţie mai profundă, oferind o soluţie radicală nouă. Sarcina generală de a 
determina limitele spiritului (ingenii limitat definire) a fost deja concepută în 
mod clar şi decisiv de către Descarles. Locke va face din aceeaşi întrebare 
fundamentul întregii sale filosofii empirice. Chiar şi empirismul lui Locke 
conţine în sine o tendinţă conştient „critică 11 . Chiar şi în acest punct, deter¬ 
minarea obiectului experienţei trebuie să premeargă cercetării funcţiei aces¬ 
teia. Prin cunoaşterea noastră, nu avem voie să părăsim sfera obiectelor şi să 
încercăm să investigăm natura lor; mai mult, prima întrebare trebuie să vizeze 
genul de obiecte care pot fi cunoscute. însă, soluţia Ia această problemă, 
examinarea exactă, a modului specific de a fi al intelectului uman, nu poate fi 
găsită pe un alt. traseu decât pe acela prin care cuprindem întregul domeniu 
care îi aparţine; - atunci când urmărim drumul evoluţiei sale de la primele ele¬ 
mente până la cele mai înalte forme. Astfel, problema critică se explică prinlr-o 
problemă genetică. Doar devenirea spiritului uman ne poate oferi o explicaţie 
satisfăcătoare asupra esenţei sale. Cu aceasta, psihologia este explicată ca 
fiind fundamentul criticii cunoaşterii; ea a jucat necontestat acest rol până la 
apariţia Criticii raţiunii pure a lui Kant. Contraefectul acestei concepţii care 
vine pe fii iera Leibniz, Nouveaux Essais sur l ’entendement humain a survenit 

mult mai târziu deoarece opera a fost publicată mai întâi în anul 1765 după 
manuscrisul care se afla în biblioteca din Hanovra; în plus, ea a rămas limi¬ 
tată doar la cercul filosofiei germane şi al istoriei germane a spiritului. 
Separarea strictă între metoda „transcendentală 11 şi cea „psihologică 11 , între 
întrebarea asupra „începutului 11 şi „surselor 11 experienţei, aşa cum Kant a înţe¬ 
les-o în mod sistematic, nu se opreşte doar Ia abordarea istorică a problemelor 
fundamentale ale secolului al XVlII-lea. Mai mult, aici, în permanenţă, limi¬ 
tele se confundă. „Deducţia transcendentală 11 nu va fi separată de „deducţia 
psihologică 11 ; valabilitatea obiectivă a conceptelor principale cognitive va fi 
determinată prin originea acestora. Astfel, originea psihologică se transformă 
într-un criteriu logic; pe de altă parte însă, anumite norme logice se impun 
acum în problematica psihologiei, devenindu-i indicatori. Psihologia primeşte 
un caracter predominant reflexiv, ea nu se mulţumeşte cu înţelegerea ima¬ 
ginilor sau proceselor psihice, ci vrea să pătrundă sufletescul până în ultimele 
lui cauze şi elemente şi să le ofere cunoaşterii într-o distincţie pură. Totuşi, ea 
simte că aparţine ştiinţei generale a naturii, fiind înrudite îndeaproape. Idealul 
ei suprem este de a deveni prin excelenţă „arta disecării sufletului 11 , la fel cum 
chimia este aceeaşi artă pentru anorganic, iar anatomia, pentru corpurile 
organice. „Atâţia gânditori făcând romanul sufletului - astfel spune Voltaire 
despre Locke - a venit un înţelept care i-a făcut istoria într-un mod modest. 
Locke a dezvoltat Ia om raţiunea, aşa cum un anatomist expert explică resor¬ 
turile corpului omenesc." 1 

Problema fundamentală a adevărului cunoaşterii, a corespondenţei dintre 
concepte şi obiecte a fost soluţionată de marile sisteme raţionaliste ale seco¬ 
lului al XVII-lea prin faptul că, atât lumea conceptuală cât şi cea obiectuală, 
se explică prin acelaşi strat originar al fiinţei. Aici, ele se întâlnesc; şi din 
această întâlnire originară derivă toate corespondenţele lor indirecte. Esenţa 
cunoaşterii umane poate fi „citită" doar pornind de la ideile ce se află în ea 
apriori. Aceste idei „înnăscute" constituie victoria care a pecetluit spiritul 
uman de la început şi care i-a asigurat acestuia o dată pentru totdeauna origi¬ 
nea şi determinaţia sa. După Descartes, punctul de pornire al oricărei filosofii 
constă în faptul că noi luăm în considerare acele concepte primordiale din noi 
înşine ( notionsprimitives) care, în acelaşi timp, constituie modele şi după care 
toate celelalte cunoştinţe ale noastre s-au format. Acestora le aparţin concep¬ 
tele generale de fiinţă, număr şi durată, care au valoare pentru orice conţinut 


1 Voltaire, Lettres sur Ies Anglais, „Lettre XIII"; CEuvres, Paris, Lequien, 1821, 
XXVI, 65. 

de gândire; în timp ce pentru lumea corporală, în special, apar concepte precum 
întinderea, forma şi mişcarea, pentru existenţa sufletească, apare conceptul de 
gândire. 1 în aceste modele şi prototipuri originare este cuprinsă toată reali¬ 
tatea empirică, toată multiplicitatea corpurilor şi configuraţia multiplă a 
sufletescului. Astfel, ele anticipează această realitate, însă pot face acest lucru 
doar în măsura în care trimit la originea ei. Ideile înnăscute sunt semnele pe 
care demiurgul divin le-a imprimat operei sale: „Ies marques de l’ouvrier 
empreintes sur son ouvrage. 11 * Din acest punct, nu mai este nevoie să ne între¬ 
băm asupra relaţiilor lor cu realitatea, asupra posibilităţii „aplicării 11 lor. Ele 
sunt aplicabile realităţii deoarece, originar, provenienţa lor este aceeaşi şi 
deoarece, între structura lor şi cea a lucrurilor nu există nici un contrast. 
Raţiunea, pe de o parte, ca sistem al ideilor clare şi distincte şi lumea, pe de 
altă paile, ca şi chintesenţă a existenţei create, nu se pot distanţa una faţă de 
cealaltă în nici un punct: deoarece ambele reprezintă doar expresii şi 
reprezentări diferite ale aceleiaşi esenţe, unitare în sine. Cu aceasta, „intelec¬ 
tul arhetipal 11 ( intellectus archetypus) divin devine în imaginea lumii con¬ 
cepută de către Descartes legătura stabilă, lanţul de fier care păstrează unite 
gândirea şi fiinţa, adevărul şi realitatea. Această caracteristică a gândirii 
carteziene apare mult mai clar la succesorii săi. Depăşirea lui Descartes 
însemna negarea şi întreruperea completă a oricărei relaţii nemijlocite între 
realitate şi spiritul uman, între substanliu cogitans** şi substantia extensa***. 
Nu există nici o „uniune 11 între suflet şi corp, între reprezentările noastre şi 
realitate. Deoarece o astfel de uniune ar fi doar una ce este dată în fiinţa lui 
Dumnezeu şi produsă de acesta. Drumul nu merge niciodată direct de la un 
pol al fiinţei la celălalt, ci conduce în mod necesar prin centrul fiinţei şi acţi¬ 
unii divine. Doar prin acest mediu cunoaştem obiectele exterioare şi acţionăm 
asupra lor. Astfel, teoria carteziană a ideilor înnăscute, devine la Malebranche 
principiul conform căruia noi privim toate lucrurile în Dumnezeu. Nu există 
o cunoaştere autentică a lucrurilor în afară de cea prin care noi raportăm per¬ 
cepţiile noastre senzoriale la ideile raţiunii pure. Doar prin această raportare, 
reprezentările noastre dobândesc semnificaţie obiectivă; doar prin ea, ele 
renunţă la a fi simple modificări ale propriului nostru eu, devenind expresiile 


1 Vezi în special scrisoarea lui Descartes către contesa Elisabeth din 21 mai 1643 
în Qluvres, ed. Adanr-Tannery, III, 665. 

* Semnele autorului imprimate pe opera sa (fr.) (n. tr.). 

** Substanţa cugetătoare {lat.) (n. tr.). 

*** Substanţa întinsă (lat.) (n. tr.). 

unei existenţe şi ordini obiectuale. Calităţile senzoriale, senzaţiile de culoare 
şi sunet, gust şi m iros nu conţin încă în sine nici măcar forma cea mai modestă 
de cunoaştere a fiinţei şi a lumii; ele, în modul în care le trăim nemijlocit, nu 
ne prezintă nimic altceva decât, din moment în moment, stările schimbătoare 
ale sufletului nostru. Doar ştiinţa poate să facă trecerea prin care să identifice 
în aceste stări ceva ce există şi este valabil în mod obiectiv, o existenţă a 
naturii şi o legitate de nestrămutat în această natură. însă, ea nu va reuşi să 
facă această trecere dacă nu va explica contingentul prin necesar, fapticul prin 
raţional, temporalul prin eternitate. La cunoaşterea naturii, a lumii fizice, 
ajungem doar dacă vom considera „materia" în „întinderea" ei pură, în loc de 
a-i atribui o proprietate oarecare care poate fi receptată pe calea simţurilor, 
însă, această reducţie trebuie să includă şi o alta, mai profundă. Deoarece, nu 
este suficient să luăm „întinderea" în sensul în care ne este dată prin intuiţia 
concretă, prin „imaginaţie". Pentru a o concepe în adevărul ei propriu strict, 
trebuie să ne eliberăm de fiecare imagine pe care aceasta din urmă ne-o oferă, 
trebuie să facem pasul de la „întinderea" pur imaginară la „întinderea inteli¬ 
gibilă" 1 . Doar prin intermediul ideii de întindere inteligibilă spiritul uman 
poate să cunoască natura, realitatea fizică. însă, el concepe această idee doar 
dacă se raportează la Dumnezeu ca „loc propriu-zis al ideilor" şi o explică 
prin acesta. în acest sens, fiecare act de cunoaştere, fiecare act al raţiunii pro¬ 
duce o unitate nemijlocită, o fuziune între Dumnezeu şi sufletul uman. Prin 
urmare, valabilitatea, valoarea şi certitudinea conceptelor fundamentale ale 
cunoaşterii noastre nu vor fi supuse întrebării, deoarece prin intermediul lor 
noi participăm la fiinţa divină. Această participare metafizică este cea pe care 
se bazează orice adevăr logic şi orice certitudine logică. Lumina care străbate 
drumul cunoaşterii noastre provine din interior şi nu din exterior: provine din 
regiunea ideilor şi a adevărurilor eterne, nu din cea a lucrurilor sensibile. Şi 
totuşi, această lumină „interioară" nu ne aparţine în totalitate, ci face trimitere 
la o altă origine şi mai înaltă a luminii: „este vorba despre o răbufnire a sub¬ 
stanţei luminoase a maestrului nostru comun." 2 

Luând în considerare această construcţie metafizică ulterioară a raţiona¬ 
lismului cartezian, observăm cu mare claritate punctul în care contradicţia 
filosofiei Iluminismului trebuia să apară. în legătură cu problema cunoaşterii. 
ea găsea aceeaşi sarcină care i s-a impus în problema naturii şi pe care ea credea 

* în privinţa conceptului de „întindere inteligibilă" la Malebranche, vezi scrierea 
mes, Das Erkenntnisproblem..., III, I, 573 şi urm. 

2 Malebranche, Entretiens sur la Metaphysique, V, secţ. 12. 

că a rezolvat-o cu succes. Natura şi cunoaşterea trebuie să fie tematizate 
pornind de la ele însele şi explicate din propriile lor condiţii. Astfel, aici şi 
acolo, incursiunea într-o „altă dimensiune a lumii 11 trebuie împiedicată. între 
cunoaştere şi realitate, între subiect şi obiect nu este permisă imixtiunea nici 
unei instanţe străine. Problema trebuie pusă şi soluţionată pornind doar de la 
experienţă; deoarece, fiecare pas făcut în afara ei ar însemna o soluţie aparentă, 
o explicaţie a necunoscutului prin ceva la fel de necunoscut. în acest fel, acea 
cale de mijloc, în care apriorismul şi raţionalismul credeau că au găsit certi¬ 
tudinea supremă a cunoaşterii, va fi în mod definitiv respinsă. Marele proces 
de secularizare a gândirii, în care filosofia Iluminismului îşi vedea sarcina 
esenţială, se impune tot mai mult în acest punct, cu o intensitate specifică. 
Problema logică şi cognitiv-teoretică a „relaţiei dintre cunoaştere şi obiectul 
ei“ nu poate fi soluţionată prin apel la motive religioase şi metafizice; prin 
acestea, ea poate fi doar plasată în obscuritate. în renumita scrisoare către 
Markus Herz, care conţine prima formulare a problemelor sale critice, Kant a 
respins încă o dată orice încercare de soluţionare de acest fel. „Platon a pre¬ 
supus o contemplare spirituală a divinităţii drept origine a conceptelor pure 
ale intelectului şi ale principiilor, Malebranche, o contemplare mai îndelungă 
a acestei esenţe primordiale... în determinarea originii şi valabilităţii 
cunoştinţelor noastre, Deus ex Machina este cel mai lipsit de sens lucru pe 
care îl putem alege şi care, în afara cercului înşelător al întregului şir de con¬ 
secinţe ale cunoaşterii noastre, are dezavantajul că el se aplică fiecărui greier 
sau fiecărei născociri. 11 ' în această parte negativă a tezei sale de bază, Kant 
apără încă convingerea comună a filosofiei Iluminismului. Şi aceasta a încer¬ 
cat să plaseze pârghia în vederea soluţionării problemei cunoaşterii într-o 
iume transcendentă. însuşi Voltaire, în încercarea de a combate asemenea 
tendinţe, se bazează în special pe sistemul lui Malebranche. El vede în 
Malebranche unul dintre cei mai profunzi metafizicieni din toate timpurile 2 ; 
însă, tocmai de aceea, el face trimiteri repetate la acesta pentru a dovedi 
inclusiv în cazul lui, neputinţa „spiritului metafizic de sistem 11 - 1 2 3 . Atât pentru 
Voltaire cât şi pentru întreg enciclopedismul francez, această soluţie negativă 
închide în sine nemijlocit o poziţie determinată, de acum înainte inatacabilă. 


1 Către Markus Herz, 21 februarie 1772, CEuvres (ed. Cassirer), IX, 104 şi urm. 

2 Vezi Sie ele de Louis XIV; CEuvres (Lequien) XIX, 140. 

3 Vezi poezia satirică a lui Voltaire: Les Systenies în CEuvres, XIV, 231 şi urm., 
r.il şi lucrarea: Tout en Dieu, Commentaire sur Malebranche (1769); CEuvres, XXXI, 
l>. 201 şi urm. 

Atunci ce mediere între eu şi obiect, între subiect şi obiect ne mai rămâne 
dacă dorim să închidem drumul către transcendenţă? Ce fel de relaţie poate fi 
gândită între acestea, în afara celei de influenţare directă, pe care una o 
exercită asupra celeilalte? Dacă eul şi obiectul aparţin diferitelor straturi ale 
fiinţei şi dacă totuşi ele doresc să intre în legătură, atunci acest fapt nu poate 
fi posibil decât în cazul în care fiinţa exterioară se transmite conştiinţei. Insă, 
singura formă empirică a unei astfel de transmiteri pe care noi o cunoaştem 
este forma acţiunii nemijlocite. Doar aceasta poate între crea o punte de legă¬ 
tură între reprezentare şi obiect. De aceea, teza că fiecare idee pe care o găsim 
apriori în noi se bazează pe o „impresie" anterioară şi numai pe baza acesteia 
poate fi explicată, va fi ridicată acum la rangul unui principiu care nu poate fi 
supus îndoielii. Însuşi scepticismul lui Hume, chiar dacă se orientează cu 
predilecţie împotriva valabilităţii universale a relaţiilor cauzale, nu a eşuat 
prin forma sa specială. Este posibil ca originalul pentru o idee determinată să 
nu fie întotdeauna evident în mod nemijlocit, se poate ca el să fie încă ascuns, 
- astfel încât faptul că el există şi că noi trebuie să-l căutăm, este neîndoiel¬ 
nic: o astfel de îndoială nu ar însemna nimic altceva decât un libertinaj şi o 
slăbiciune a gândirii . 1 

De aici, deducem rezultatul sistematic-paradoxal surprinzător că, tocmai 
empirismul psihologic, pentru a-şi putea susţine teza, se vede constrâns să 
aşeze la începutul teoriei sale o axiomă psihologică. Principiul: nihil est in 
intellectu quod non anlea fuerit in sensu* nu se comportă în nici un caz ca 
având pretenţia unui adevăr faptic, care este experimentat printr-o inducţie 
complexă şi multiplă. Acestuia nu îi va fi atribuită doar probabilitatea empi¬ 
rică, ci o certitudine de necombătut, respectiv, o modalitate a necesităţii. „Nu 
există nimic de demonstrat în metafizică - astfel se exprimă Diderot - şi nu 
ştim niciodată nimic nici asupra facultăţilor noastre intelectuale, nici asupra 
originii şi progresului cunoştinţelor noastre, dacă vechiului principiu nihil est 
in intellectu etc. nu i se acordă evidenţa unei prime axiome ." 2 Acest enunţ este 
caracteristic: căci el arată că nici empirismul nu a renunţat să se refere la prin¬ 
cipii generale şi la evidenţa lor nemijlocită. Desigur, această evidenţă şi-a 
schimbat locul: ea nu mai înseamnă o relaţie între conceptele pure, ci o exami¬ 
nare a unui context faptic. în locul metafizicii sufletului trebuie să apară isto¬ 
ria sufletului, acea „metodă simplă istorică" pe care Locke a propus-o făcând 


1 Hume, Treatise ofHuman Nature, P. III, secţ. 2. 

* Nimic nu este în intelect care să nu fi fost înainte în simţuri (lat.) (n. tr.). 

2 Diderot, Apologie de I ’Abbe de Prades, secţ. XII. 

referire la Descartes . 1 în toate demersurile interogative ale psihologiei şi epis¬ 
temologiei, în prima jumătate a secolului al XVIII-lea, autoritatea lui Locke 
este incontestabilă. Locke va fi plasat de către Voltaire cu mult deasupra lui 
Platon - d’Alembert explică în Introducerea la Enciclopedie că Locke ar fi 
creatorul filosofiei ştiinţifice, la fel cum Newton a creat fizica ştiinţifică. într-o 
scurtă incursiune în istoria problemei sufletului, Condillac îl leagă pe Locke 
de Aristotel; el arată că tot ceea ce se interpune între aceştia, nu ar însemna 
nimic pentru fondul real al problemei . 2 Psihologia engleză şi franceză a încer¬ 
cat să-l depăşească pe Locke doar într-o singură privinţă. Ea vrea să înlăture 
ultimele reminiscenţe de dualism rămase la baza teoriei lui; ea vrea să dizolve 
distincţia între experienţa „internă" şi „externă" şi să explice toată 
cunoaşterea umană printr-o singură sursă. Opoziţia între „senzaţie" şi 
„reflecţie" este doar una aparentă, care dispare în faţa unei analize minuţioase. 
Aşa cum evoluţia sistemelor empiriste, cum trecerea de la Locke la Berkeley, 
de la Berkeley la Hume se face în vederea nivelării aparentei diferenţe între 
senzaţie şi reflecţie, tot aşa este orientată spre acest punct şi critica filosofiei 
franceze a secolului al XVlll-lea. Tendinţa sa este de a îndepărta restul de 
independenţă pe care Locke l-a acordat reflecţiei. Reflecţia trebuie să fie 
cunoaşterea sufletului despre fiinţa sa proprie şi despre stările lui specifice: 
ilar există de fapt o astfel de cunoaştere ca un dat real empiric? Ne cunoaştem 
„pe noi înşine" fără ca în această cunoaştere să intervină vreo senzaţie care se 
bazează pe sfera fizicului, pe un element sau o stare corpului nostru? Survine 
in experienţă „un sentiment al propriului eu" pur, o conştiinţă de sine abstractă? 
Maupertuis, care a pus această întrebare, nu vrea să-i dea un răspuns dogmatic; 
ol înclină însă spre un răspuns negativ. Pe cât de mult ne adâncim în ideea 
existenţei pure şi pe cât de minuţios o analizăm, cu atât mai clar sesizăm 
imposibilitatea de a separa această idee de toate datele pe care ni le oferă 
simţurile. Se arată că, în special, simţul tactil joacă un rol decisiv în apariţia ei . 3 
In aceeaşi formă radicală se prezintă această consecinţă la Condillac. Ea va 
conduce la o aspră critică a fundamentelor psihologiei şi teoriei cunoaşterii a 


1 Vezi Locke, Eseu asupra intelectului omenesc, voi. I, cap.l, secţ. 2. 

2 „Locke vine imediat după Aristotel, căci nu trebuie să ţinem seama de ceilalţi 
lilosofi care au scris despre acelaşi subiect." Citat după Condillac, „Rezumat raţionat 
din Tratatul despre senzaţii", în Tratatul despre senzaţii, trad. lulia Soare, Editura 
Ştiinţifică, Bucureşti, 1962, p. 8. 

3 Vezi Maupertuis, Examen philosophique de la preuve de l'exislence de Dieu 
i'inployee dans l'Essai de Cosmologie, 1756, § XIX şi urm. 

lui Locke. Nu există nici o îndoială că Locke a făcut un pas important înainte şi 
că a deschis pentru prima dată drumul cercetărilor empirice. însă, el a rămas 
doar la jumătatea drumului; el a cedat tocmai în faţa celei mai dificile probleme. 
Deoarece acolo unde este vorba despre cele mai înalte funcţii ale sufletului, 
despre forţa comparaţiei, diferenţierii, analizei, voinţei, acolo Locke devine 
dintr-o dată infidel metodei sale genetice. El se mulţumeşte doar cu enumerarea 
acestor forţe şi cu catalogarea lor drept forţe fundamentale ale sufletului, în 
loc să le urmeze până la originea lor. Astfel, chiar în acest punct important şi 
decisiv, firul cercetării se întrerupe. Locke a combătut eficient ideile înnăs¬ 
cute; însă, a avut prejudecata operaţiilor înnăscute ale sufletului. El nu a 
remarcat că atât văzul şi auzul, cât şi atenţia, înţelegerea etc. nu sunt ultimele 
calităţi fundamentale ireductibile, ci construcţii ulterioare pe care noi le obţinem 
doar prin experienţă şi teoretizare . 1 Totuşi, şirul progresiv trebuie urmărit în 
continuare. Metodei construcţiei continue a vieţii sufleteşti nu trebuie să-i fie 
pusă nici o supralimită. Această metodă nu trebuie să se oprească în faţa pre¬ 
supuselor energii spirituale „supreme", ci trebuie să înceapă decisiv şi în 
deplină forţă, cu acestea. Nici în acestea ea nu găseşte nimic care să nu fi fost 
conţinut înainte în elementele primordiale sensibile. Actele sufleteşti, operaţi¬ 
ile spirituale nu ne oferă nimic nou în mod autentic şi nimic misterios în 
această noutate: ele sunt doar senzaţii transformate. Devenirea acestor acte, 
procesul de transformare a elementelor primordiale sensibile ale vieţii 
sufleteşti trebuie urmărit etapă cu etapă. Astfel, se arată că fazele singulare ale 
vieţii nu sunt nicăieri separate tranşant, ci că ele se intersectează treptat, 
aproape insesizabil. Dacă vom cuprinde întregul acestor metamorfoze 
sufleteşti, atunci vom găsi în el, în unul şi acelaşi şir succesiv, atât actele 
gândirii şi ale voinţei, cât şi pe cele ale senzaţiei şi ale percepţiei. Condillac 
nu este senzualist în sensul că vrea să conceapă eul, asemeni lui Hume, drept 
„ansamblu de percepţii". El constată simpla natură a sufletului şi accentuează 
că numai în ea ar putea fi căutat subiectul propriu al conştiinţei. Unitatea per¬ 
soanei presupune în mod necesar unitatea esenţei senzitive; ea presupune că 
există o substanţă simplă a sufletului care, conform impresiilor diferite pro¬ 
duse asupra corpului, va fi de mai multe ori modificată . 2 în sensul cel mai 


1 „Locke nu şi-a dat seama în ce măsură ne e indispensabil să învăţăm cum să 
pipăim, cum să vedem, să auzim etc..., că toate facultăţile sufletului i-au părut însuşiri 
înnăscute şi că n-a bănuit că ar putea să aibă originea în senzaţia însăţi." Citat după 
Condillac, op. cit., pp. 8-9. 

2 Condillac, Trăite des animaux (1755), cap. 2. 

strict, simţurile nu constituie fundamentul, ci doar cauza ocazională a tuturor 
cunoştiinţelor noastre. Deoarece, nu ele sunt cele care simt, ci sufletul simte 
cu ocazia transformărilor care au loc în organele corpului. Noi trebuie să 
examinăm cu atenţie primele senzaţii pe care le conştientizăm, trebuie să 
descoperim fundamentul primelor operaţii sufleteşti, să observăm cum se 
constituie ele şi să le urmărim până la limitele lor externe. Pe scurt: aşa cum 
a spus Bacon, trebuie să re-creăm întregul intelect uman, pentru a-1 înţelege 
în structura sa. 1 

în vederea acestei încercări de „re-creare“, Condillac nu s-a limitat desigur 
doar la experimentul empiric. Tratatul despre senzaţii nu prezintă o succe¬ 
siune simplă de experimente; mai mult, lucrarea urmăreşte un plan riguros sis¬ 
tematic, pornind de la o premisă sistematică, pe care o constată şi pe care vrea 
să o demonstreze pas cu pas. Renumita imagine a statuii, care, prin impresii 
produse asupra ei, se trezeşte la viaţă şi este condusăspre forme tot mai com¬ 
plexe şi mai diferenţiate de viaţă, arată în mod evident că „istoria naturală a 
sufletului", pe care vrea să o ofere Condillac, nu este lipsită de motive specu¬ 
lative şi constructive. Nici Condillac nu se mulţumeşte să nc prezinte 
devenirea sufletului şi multiplicitatea configuraţiilor sale; mai mult, el doreşte 
să evidenţieze tendinţa acestei deveniri şi să o pătrundă până în cele mai mici 
detalii ale sale. Astfel, găsim la el un nou început eficient: el ştie că ultimele 
forţe ale devenirii nu se arată atâta vreme cât rămânem în domeniul con¬ 
ceptelor şi reprezentărilor, al cunoaşterii noastre teoretice. Sc impune aici 
întoarcerea la o altă dimensiune a sufletescului. Nu speculaţia, nu simpla 
abordare este cea pe care se bazează activitatea sufletului şi care include în ea 
originea vie a tuturor energiilor sale diferite. Deoarece mişcarea nu poate fi 
explicată prin repaus, dinamismul vieţii sufleteşti nu poate fi întemeiat prin 
imobilitate. Pentru a înţelege forţa latentă ce se află în spatele tuturor meta¬ 
morfozelor sufletului, care nu se află niciodată în repaus, ci se trasnformă 
mereu în structuri şi operaţii noi, trebuie să presupunem în ea un principiu 
originar-mobil. Acest principiu nu poate fi găsit în reprezentare şi gândire, ci 
doar în dorinţă şi aspiraţie. Astfel, instinctul „premerge" oricărei cunoaşteri şi 
constituie premisa indispensabilă a acesteia. în analiza fenomenelor voinţei, 
l.ocke accentuase că ceea ce îl conduce pe om spre un anumit comportament 
cletenninat de voinţă şi că ceea ce, în cazurile particulare, reprezintă cauza 
concretă a deciziilor lui, nu ar fi în nici un caz simpla reprezentare a unui bun 
pe care l-ar dobândi în viitor, pentru care acţiunea ar trebui să servească drept 


1 Condillac, Tratatul despre senzaţii, ed. cit., p. 7. 

mijloc. Această reprezentare şi reflecţia pur teoretică asupra singurelor scopuri 
posibile ale actului de voinţă, privite sub aspectul a ceea ce este mai bun sau 
a ceea ce este mai rău, nu conţin în sine nici o forţă mobilă. Această forţă nu 
se manifestă anticipativ, prin posibilitatea şi prefigurarea teoretică a unui Bine 
viitor; mai mult, ea acţionează din perspectiva trecutului, pe baza insatis¬ 
facţiei şi indispoziţiei pe care sufletul, în anumite stări în care s-a văzut trans¬ 
pus le-a simţit şi care l-au condus la evadarea din acestea. Această indispozi¬ 
ţie ( uneasiness ) şi această nelinişte vor fi văzute de Locke drept motorul 
propriu-zis şi impulsul decisiv pentru toată voinţa noastră. 1 Condillac se spri¬ 
jină pe aceste explicaţii: însă, el vrea să le urmărească şi în afara sferei 
fenomenelor de voinţă şi să le extindă asupra ansamblului vieţii sufleteşti. 
„Neliniştea 14 ( inquietude ) nu este pentru el doar punctul de pornire al dorin¬ 
ţelor, voinţei şi comportamentului nostru, ci şi pentru toate senzaţiile şi per¬ 
cepţiile, pentru gândirea şi judecata noastră, pentru cele mai înalte acte „de 
reflecţie 44 la care se ridică sufletul nostru. 2 Cu aceasta, ordinea obişnuită a 
ideilor, care a fost constatată şi sancţionată în special prin psihologia 
carteziană, se răstoarnă. Nu voinţa se va întemeia pe reprezentare, ci 
reprezentarea pe voinţă. Pentru prima dată, ne întâlnim aici cu acea cotitură 
„voluntaristă 44 care va fi urmată în continuare, în metafizică, până la 
Schopenhauer, în teoria cunoaşterii, până la teoriile pragmatismului modern. 
Conform lui Condillac, în ordonarea pur teoretică a fenomenelor constă prima 
activitate a sufletului, în înţelegerea cea mai simplă a ceea ce simţurile îi 
oferă, în actul percepţiei. Acestuia i se alătură imediat actul de observaţie, cel 
care aspiră la extragerea trăirilor senzoriale particulare din totalitatea 
fenomenelor sufleteşti. însă, această extragere, care va deveni parte compo¬ 
nentă a percepţiilor, nu ar fi posibilă dacă vreun anumit fundament al dis¬ 
tincţiei uncia nu ar depinde de celelalte; ca atare, acest fundament nu mai 
aparţine sferei pur-teoretice, ci celei practice. Prin atenţie, surprindem doar 
ceea ce eul „primeşte 44 într-un anumit simţ, nemijlocit, acest fapt însemnând, 
ceea ce corespunde înclinaţiilor şi nevoilor sale. Şi astfel, nevoia şi înclinaţia 
sunt cele care determină orientarea amintirii noastre: memoria nu se explică 

1 Lockc, Eseu asupra intelectului omenesc, voi. II, cap. 21, secţ. 30 şi urm. 

2 „Trebuia deci să demonstrăm că această nelinişte este cauza primară a deprinde¬ 
rilor noastre de a pipăi, de a vedea, de a auzi, de a simţi, de a gusta, de a compara, de 
a judeca, de a gândi, de a dori, de a iubi, de a urî, de a se teme, de a spera, de a voi şi 
că, într-un cuvânt, ea dă naştere tuturor deprinderilor sufletului şi ale corpului. 44 Citat 
după Condillac, Tratatul despre senzaţii, ed. cit., p. 10. 

prin asociaţii mecanice de reprezentări, ci va Fi determinată şi condusă de 
viaţa instinctuală. Nevoia este cea care aduce la lumină o oarecare reprezen¬ 
tare uitată şi o ajută să se reactualizeze: „ideile renasc prin însăşi acţiunea 
nevoilor care le-au produs." în memoria noastră, ideile constituie un vârtej 
care creşte în aceeaşi măsură cu naşterea şi diferenţierea instinctelor noastre, 
f iecare dintre ele poate fi văzută drept punct central al unei anumite mişcări 
care începe de aici şi se continuă până la periferia fenomenului sufletesc, până 
la reprezentările clare şi conştiente. „Dacă nevoile sunt mai mici sau mai mari, 
atunci un vârtej va deţine primatul asupra celuilalt. Toate se revarsă într-acolo 
într-o multiplicitate uimitoare; se intersectează, se distrug sau se nasc din nou 
în măsura în care sentimentele, cărora le datorează toată forţa lor, se 
atenuează, devin obscure sau renasc. Fiecare vârtej, care include tot mai multe 
nevoi în tumultul său, poate să le înghită în momentul imediat următor; toate 
sc amestecă atâta vreme cât nevoile încetează. Acum mai există încă un haos; 
ideile apar şi dispar fără ca aceasta să se producă respectându-se o anumită 
ordine. Ele constituie doar imagini mobile, rare şi imperfecte. Sarcina 
nevoilor este să le împrumute un contur stabil şi de a lc aşeza într-o lumină 
reală." 1 Astfel, după Condillac, ordinea logică a ideilor noastre nu este una 
primară, ci una dedusă. Ea este doar un reflex şi un joc opus al ordinii bio¬ 
logice. Ceea ce ne apare ca fiind important şi „esenţial" nu depinde atât de 
esenţa lucrurilor, cât de orientarea „intereselor" noastre: şi de aceasta va fi 
determinată de ceea ce pretindem pentru noi înşine şi autoconservarea a ceea 
ce este necesar pentru noi. 

Acestea fiind spuse, ne aflăm în acelaşi timp în faţa unei probleme semni- 
lîcative şi importante pentru caracteristica generală a filosofiei Luminilor. 
Ca urmare a intimidării produse de accepţiunea prea riguroasă a conceptului 
de „iluminism", se obişnuieşte să se reproşeze psihologiei secolului al XVlII-lea 
că ar fi fost în întregime de orientare „intelectualistă", că, în esenţă, analizele 
ci sunt limitate la viaţa reprezentărilor şi la cunoaşterea teoretică, forţa vieţii 
instinctuale fiind înţeleasă greşit şi neglijată. însă, această concepţie nu a rezistat 
examinării istorice imparţiale. Aproape toate sistemele psihologice ale seco¬ 
lului al XVIII-lea au dezbătut sau cel puţin au cunoscut foarte clar problema 
care se pune aici. Deja în secolul al XVII-lea, cercetarea afectelor şi a pasiu¬ 
nilor se afla din nou în centrul intereselor psihologice şi filosofice generale. 
Lucrarea asupra pasiunilor sufletului a lui Descartes şi prezentarea spinozistă 
a teoriei afectelor, în cea de-a treia carte a Eticii, nu sunt simple anexe ale 

1 Condillac, Trăite des animaux, p. 395 şi urm. 

operelor; ele constituie părţi integrante ale sistemului. însă, în general, aici 
predomină reprezentarea conform căreia „esenţa" pură a sufletului, sub acest 
aspect, nu poate fl concepută şi determinată. Această esenţă constă în 
„gândire" şi doar aici îşi găseşte expresia sa pur autentică. în această ordine 
de idei, nu afectul surd şi confuz desemnează natura sufletului, ci 
reprezentarea şi ideea clară şi distinctă. Instinctele şi dorinţele, pasiunile 
simţurilor îi aparţin acestuia doar mediat. Ele nu sunt proprietăţi şi tendinţe de 
bază originare ale sale, ci, mai mult, reprezintă perturbări, care vin din partea 
corpului şi pe care sufletul le trăieşte în comuniunea cu acesta. Psihologia şi 
etica secolului al XVII-lease fundamentează în esenţă pe această concepţie a 
afectelor ca fenomene inhibatoare şi perturbatoare, ca perlurbaliones animi*. 
Valoare etică are doar acţiunea care a dominat aceste perturbări, prin care a 
avut loc victoria părţilor active ale sufletului asupra celor pasive, victoria 
„raţiunii" asupra pasiunilor. Această atitudine stoică determină nu doar 
filosofia secolului al XVlI-lea, ci pătrunde şi în viaţa spirituală generală. 
Acesta este punctul în care concepţia lui Descartcs se intersectează cu cea a 
lui Corneille. 1 Prin dominaţia voinţei raţiunii asupra tuturor impulsurilor sen¬ 
zoriale, asupra instinctelor şi pasiunilor, se anunţă libertatea omului, consti¬ 
tuind factorul esenţial al acesteia. Secolul al XVIIl-lea înlătură această carac¬ 
teristică negativă a afectelor precum şi această evaluare negativă la adresa lor. 
El nu vede în acestea o piedică, ci încearcă să demonstreze că ele constituie 
un impuls originar şi indispensabil pentru orice fenomen sufletesc. Deja în 
Germania, aceste idei fundamentale ale filosofiei leibniziene trebuiau să devină 
eficiente în această direcţie. Deoarece, în determinarea conceptuală a mona¬ 
dei, Leibniz nu a încercat, în nici un caz, să-i reducă esenţa la simpla 
„reprezentare", la cunoaşterea teoretică. Monada nu se limitează la actul repre¬ 
zentării, ci ea leagă în sine reprezentarea şi aspiraţia. Conceptului de reprezentare 
i se alătură, în egală măsură îivdreptăţit, conceptul de tendinţă, celui de per¬ 
cepţia, cel de percepturiliu 2 . Psihologia germană se sprijină în general pe 
această premisă fundamentală. Prin aceasta, ea va fi capabilă să cucerească 
pentru fenomenele voinţei şi fenomenele pure senzitive o poziţie independentă 
în sistemul psihologiei. Pe de altă parte însă, şi în Anglia şi în Franţa începe 


* Tulburările sufletului (lat.) (n.lr.). 

1 Pentru mai multe detalii asupra acestui raport, vezi G. Lanson, „L’influence de la 
Philosophie Cartesienne sur la litterature franţaise"; vezi mai sus, p. 42. 

2 Pentru distincţia între „perceptio" şi „percepturitio" la Leibniz, vezi în special 
Corespondenţa cu Christian Wolff, ed. Gerhardl, Halle, 1860, p. 56. 

aceeaşi evoluţie, dintr-o altă perspectivă. Scepticismul cognitiv-critic a lui 
I lume conduce şi în domeniul psihologiei la o răsturnare a tututror etaloanelor 
valabile până atunci. El face superiorul să devină inferior: el arată că raţiunea, 
considerată forţa supremă a omului, în ansamblul vieţii sufleteşti, joacă în 
permanenţă un rol dependent. Ea se impune atât de puţin asupra forţelor 
sufleteşti „inferioare 11 , încât fără ajutorul sensibilităţii şi al imaginaţiei nu 
poate să înainteze nici măcar un singur pas. Orice cunoaştere raţională se 
explică pornind de la efect, către cauză. Insă, această explicaţie este neînte¬ 
meiată şi nu poate fi justificată printr-un demers logic. Pentru ea, există doar 
o justificare mediată care constă în faptul că noi descoperim originea ei psi¬ 
hologică; că noi urmăm credinţa în valabilitatea principiului cauzalităţii până 
la originile lui. însă, ni se arată că această „credinţă 11 nu este întemeiată în 
anumite principii ale raţiunii universal-valabile şi necesare, ci că ea provine 
dintr-un simplu „instinct 11 , dintr-un impuls originar al naturii umane. Acest 
instinct este în sine orb. Dar tocmai în acest fapt de a fi orb constă puterea lui 
esenţială, prin care el stăpâneşte ansamblul reprezentărilor noastre. Hume uti¬ 
lizează acest rezultat pur teoretic pentru a dezvolta în continuare procesul de 
nivelare şi de a-1 extinde în mod sistematic asupra tuturor domeniilor spiri¬ 
tuale. Straturile superioare ale vieţii spirituale vor tî înlăturate de către el după 
un plan metodic. în lucrarea sa, Geschichte dar natiirlichen Religion, el 
încearcă să arate cum fiecare pretenţie a religiei de a face accesibilă oamenilor 
o „altă dimensiune a lumii 11 se dovedeşte a fi iluzorie şi nefondată. Posi¬ 
bilitatea de dezvoltare proprie şi autentică a religiei, a reprezentării şi adorării 
divine, se află altundeva. Nu trebuie să o căutăm într-o idee înnăscută, nici 
într-o certitudine originară intuitivă, nici pe drumul gândirii şi al raţionamen¬ 
tului prin dovezi teoretice. Ne rămâne să căutăm rădăcina cea mai profundă a 
religiosului doar în viaţa instinctuală. Afectul fricii este începutul oricărei 
religii şi din acesta se nasc şi se explică toate configuraţiile ei multiple. în 
toate acestea se anunţă o nouă manieră de abordare, care nici în interiorul cul¬ 
turii franceze a secolului al XVIIl-lea nu poate fi împiedicată. Se acţionează 
asemănător unei răsturnări violente, unui act revoluţionar atunci când 
Vauvenargues, în lucrarea sa, Introduction â la connaissance humain (1746), 
spune că fiinţa cea mai profundă a oamenilor nu constă în raţiune, ci în pasiuni. 
I)e aceea, cerinţa de natură stoică, a unei înfrângeri a pasiunilor prin raţiune, 
este şi rămâne un simplu vis. Raţiunea nu este forţa conducătoare în oameni. 
Ea poate fi comparată doar cu un arătător, care indică orele pe cadranul unui 
ceas. Mecanismul prin care funcţionează acest arătător este mult mai profund. 



Ernst Cassirer I 110 


Mecanismul cunoaşterii şi reprezentantul ei ultim constă în acei impuls primar, 
originar care ne conduce tot mai departe spre un domeniu iraţional. Chiar şi cei 
mai clari şi prudenţi gânditori ai Iluminismului francez, chiar şi apărătorii şi 
purtătorii de cuvânt ai culturii pure a intelectului, sunt de acord în privinţa aces¬ 
tei teze. In Trăite de Mâtaphysique, Voltaire spune că, fără pasiuni, fără aspi¬ 
raţiile către glorie, fără orgoliu şi vanitate, omenirea nu poate progresa şi nu 
s-ar putea concepe o desăvârşire a gustului sau o evoluţie a artelor şi a ştiinţei: 
„Cu ajutorul acestui resort. Dumnezeu, numit de Platon eternul geometru şi pe 
care eu îl numesc aici eternul creator (de maşini), a animat şi a înfrumuseţat 
natura: pasiunile sunt rotiţe ce fac să meargă toate aceste maşini.“> De altfel, şi 
lucrarea lui Helvdtius, Despre spirit, este în consonanţă cu acest ton, iar prima 
lucrare filosofică independentă a lui Diderot, Pensees philosophiques, începe 
tot cu aceste idei. Este inutil să ne răzvrătim împotriva pasiunilor şi ar fi culmea 
nebuniei să încercăm să le nimicim; deoarece, prin acest demers, şi impună¬ 
toarei arhitecturi a raţiunii i s-ar răpi fundamentul. Tot ceea ce este minunat în 
poezie, în pictură, în muzică, tot ce este sublim în artă şi în moralitate, provine 
din pasiune. Astfel, afectele nu trebuie reduse, ci accentuate, pentru că adevăra¬ 
ta forţă a sufletului nu se naşte din nimicirea lor, ci din armonia lor reciprocă. 1 2 
Astfel, în întreaga orientare psihologică, apare treptat o transformare şi o recon¬ 
siderare a valorilor psihologice; o reorganizare care se anunţă înainte de 
lucrările fundamentale ale lui Rousseau şi care se desăvârşeşte independent de 
acestea. Vom vedea că această reorganizare nu este semnificativă doar pentru 
sistemul cunoaşterii teoretice, ci că ea arc influenţă şi reconsideră problemele şi 
în etică, în filosofla religiei şi în estetica epocii Luminilor. 

2 Dacă aruncăm o privire asupra problemelor pe care teoria cunoaşterii 
şi psihologia secolului al XVIII-lea Ie-a abordai, se arată că, în pofida 
multiplicităţii şi diversităţii lor, ele se grupează în jurul unui centru comun. 
Observăm că cercetarea detaliată se vede pe sine în toată bogăţia sa şi în dis¬ 
persia ei permanentă condusă spre o problemă generală teoretică fundamen¬ 
tală, unde firele experimentelor se unesc. 3 Este vorba despre acea problemă 


1 Voltaire, Trăite de Mâtaphysique (1734), cap. VIII; (Euvres (Lequien), XXXI, 61. 

2 Diderot, Pensees philosophiques (1746), secţ. 1 şi urm. 

3 Problema cercetării detaliate nu poate fi expusă amănunţit aici; mă mulţumesc să 
fac trimitere la prezentarea exhaustivă din volumul al doilea al lucrării mele, Das 
Erkenntn isproblem... 

pe care a tematizat-o pentru prima dată Optica lui Molyneaux şi care a trezit 
cel mai mare interes filosofic. Sunt suficiente experimentele pe care noi le-am 
făcut în domeniul senzorial pentru construirea unui domeniu cu un alt conţinut 
calitativ şi cu o altă structură specifică? Există o legătură internă care ne per¬ 
mite să trecem nemijlocit de la un domeniu la altul, de exemplu, de la lumea 
simţului tactil la cea a simţului vizual? Va avea un nevăzător, care pe baza 
simţului tactil a dobândit o cunoaştere exactă asupra anumitor forme corpo¬ 
rale şi care ştie să distingă între acestea, acelaşi talent al diferenţierii chiar şi 
atunci când printr-o operaţie fericită îşi va dobândi facultatea vederii şi doar 
pe baza unor date pur optice, fără ajutorul simţului tactil, va reuşi să facă 
aprecieri asupra acestor forme? Va reuşi el cu ajutorul văzului să distingă între 
un cub şi o sferă sau va avea nevoie de o mediere dificilă'pentru a reuşi să 
relaţioneze impresia tactilă cu forma ei certă? Toate aceste întrebări nu au avut 
imediat o soluţie unitară. însă, ele au avut o influenţă foarte mare şi în afara 
cercului ştiinţei de specialitate. Jurnalul filosofic al lui Berkeley arată cât de 
mult l-au preocupat aceste probleme şi cum acestea au constituit germenele 
din care s-a dezvoltat întreaga sa teorie a percepţiei. New Theory of Vision, 
care constituie prologul filosofiei lui Berkeley şi care conţine implicit toate 
rezultatele la care aceasta a ajuns, reprezintă încercarea unui demers evolutiv 
complet, sistematic asupra problemei puse de Molyneaux. Multe secole după 
aceea, această problemă şi-a dovedit intensitatea şi eficienţa şi în cadrul 
lllosollei franceze. în lucrarea sa, Elements de la philosophie de Newton 
(1738), Voltaire îi dedică acesteia o dezbatere profundă. 1 Diderot aşează pro¬ 
blema în centrul primei sale lucrări psihologico-cognitivo-teoretică, Lettresur 
Ies aveugles (1749). în ceea ce-l priveşte pe Condillac, acesta se află sub mira¬ 
jul acestei probleme deoarece, explică el imediat, în aceasta trebuie să căutăm 
originea şi soluţia pentru întreaga psihologie modernă: deoarece, doar prin ea 
vom deveni atenţi la rolul decisiv care-i revine judecăfii deja în cel mai simplu 
act perceptiv şi mai departe, în configuraţia lumii perceptive. 2 Cu aceasta, 
semnificaţia decisivă sistematică a problemei lui Molyneaux este clară: 
pornind de la exemplul singular pe care ea îl oferă, se ridică şi fixează între¬ 
barea generală dacă „simţul", pur ca atare, este capabil să configureze lumea 
obiectuală pentru conştiinţa noastră sau dacă, pentru aceasta, el are nevoie şi 
dc ajutorul altor forţe sufleteşti, şi în ce manieră ar putea fi acestea detenninate. 


1 Elemenls de la philosophie de Newton , cap. VII; CEuvres . XXX, 138 şi urm. 

2 Condillac, Trăite des sensations (ed. Lyon), p. 33. 

în lucrarea sa, New Theoiy of Vison, şi în scrierea cu privire la principiile 
cunoaşterii umane, Berkeley a pornit de la paradoxul următor: singura materie ce 
ne este dată pentru construirea lumii noastre intuitive, este simpla senzaţie; pe de 
altă parte însă, senzaţia însăşi nu conţine nici cel mai mic indiciu asupra acelor 
„forme" în care ni se prezintă realitatea intuitivă. Credem că vedem în faţa noas¬ 
tră această lealitate ca o structură stabilă, în interiorul căreia fiecare element sin¬ 
gular are propriul său loc, şi unde raportul cu celelalte elemente este exact deter¬ 
minat. Tocmai această determinare fixează caracterul fundamental al oricărei 
realităţi. Fără ca percepţiile singulare să se ordoneze într-o manieră colaterală sau 
succesivă, fără ca una să fie fixată faţă de alta din punct de vedere spaţial şi tem¬ 
poral, nu există pentru noi nici o lume obiectuală, nici o „natură a lucrurilor". La 
această „natură a lucrurilor", nici cel mai înverşunat idealist nu poate să renunţe. 
Şi el trebuie să accepte o ordine permanentă a fenomenelor, atâta vreme cât 
fenomenul, pentru el, nu trebuie să fie neapărat doar o aparenţă. 1 Astfel, ia fiinţă 
întrebarea cardinală a oricărei teorii a cunoaşterii, anume, ce înseamnă această 
ordine şi, întrebarea cardinală a oricărei psihologii genetice, cum se naşte ea. 
însă, aici se pare că experienţa, de la care noi aşteptăm cunoaşterea sigură, nu 
mai funcţionează. Deoarece, ea ne arată întotdeauna doar lumea devenită şi nu 
pe cea în devenire. Ea structurează în faţa noastră permanent obiectele, în spe¬ 
cial, în ordinea lor spaţială, fără să ne înveţe cum au ajuns la această structură. 
Prima privire pe care o aruncăm asupra lucrurilor ne permite să descoperim la 
acestea nu doar anumite calităţi senzoriale, ci şi anumite raporturi spaţiale: 
atribuim fiecărui obiect o anumită mărime, o anumită poziţie, o anumită distanţă 
faţă de altele. Dacă urmărim cauzele acestor constatări, observăm că nu le găsim 
în datele pc care simţul văzului ni le livrează. Aceste date sunt clasificate în 
funcţie de calitate şi intensitate, însă nu conţin nici un indiciu ce ar putea con¬ 
duce nemijlocit la conceptul de mărime, la cel de cantitate pură. Raza de lumină 
care conduce de la un obiect la ochii mei, nu mă poate învăţa nimic direct nici 
despre forma sa spaţială, nici despre distanţa lui. Ochiul dispune doar de impre¬ 
sia asupra retinei. însă, natura acestei impresii nu poate fi dedusă din cunoaşterea 
cauzei care a produs-o, din distanţa mai mică sau mai mare a obiectului. 
Concluzia pe care noi trebuie să o tragem din toate acestea este că ceea ce noi 
numim distanţă, poziţie, mărime a obiectelor, este ceva incert. Cu aceasta, teza 
lui Berkeley pare că este demonstrată *d absurdum *; pare că egalitatea dintre 


1 Vezi Berkeley, Principles of Human Knowledge , secţ. 34; Dialogues between 
Hytas and Philonous, III. 

* I.a/către/pentru absurd (lat.) (n. tr.). 

esseşi percipi* a fost anulată. Acum, în mijlocul domeniului fenomenal, care 
ni se arată nemijlocit şi pe care nu putem să-l refuzăm în nici un fel, descope¬ 
rim ceva ce se află în afara tuturor limitelor percepţiei. Distanţa dintre 
obiectele singulare apare, în funcţie de esenţa sa, ca Fiind imperceptibilă. Pe 
de altă parte, ea este un element indispensabil, la care noi, în structura ima¬ 
ginii noastre despre lume, nu putem renunţa. „Forma" spaţială a percepţiilor 
s-a amestecat cu „materia" lor sensibilă şi nu este dată singură în aceasta şi 
nici nu se explică analitic prin ea. Ea constituie pentru aceasta ceva necunos¬ 
cut, în care lumea datelor nemijlocite a simţurilor, accesibilă nouă, nu poate fi 
exclusă fără ca ea să se prăbuşească şi să cadă victimă haosului. „Distance is 
in its own nature imperceptible and yet it is perceived by sight." 1 în aceste 
cuvinte ale lui Berkeley, din New Theory of Vision se afirmă la modul cel mai 
pregnant dilema în care se aflau la începuturile lor psihologia senzualistă şi 
teoria cunoaşterii. 

Berkeley depăşeşte această dilemă, oferind conceptului fundamental de 
percepţie o semnificaţie mai extinsă, incluzând în conţinutul ei nu doar sim¬ 
pla senzaţie, ci şi acţiunea de reprezentare. Fiecare impresie senzorială are o 
astfel de forţă de reprezentare, o forţă a indicării nemijlocite. Ea nu se prezintă 
în faţa conştiinţei cu conţinutul său determinai, ci îl actualizează împreună cu 
restul conţinuturilor cu care se află înlr-un context empiric stabil. Acest 
schimb dintre impresiile simţurilor, această regularitate cu care ele se prezin¬ 
tă în faţa conştiinţei, este cauza ultimă a reprezentării spaţiului. Această 
reprezentare nu este dată într-o percepţie singulară. Ea nu aparţine nici simţu¬ 
lui văzului, nici celui tactil, doar pentru sine. Ea nu este o existenţă calitativă 
care ar fi fost dată originar tot aşa ca şi culoarea sau sunetul, ci rezultă din 
raportul diferitelor date ale simţurilor. în măsura în care, de-a lungul expe¬ 
rienţei, impresiile văzului şi cele tactile se vor înlănţui, conştiinţa ajunge la 
capacitatea de a trece de la una la celelalte după reguli determinate: în această 
Irecere trebuie să căutăm originea reprezentării spaţiului. Desigur că ea tre¬ 
buie înţeleasă ca o trecere pur empirică, şi nu ca una raţională. Nu este o 
relaţie de tipul logic-matematic, nu este un „raţionament" care ne conduce de 
la anumite percepţii ale văzului la cele ale simţului tactil sau invers. 
(Jbişnuinţa şi exerciţiul fac singure legătura şi prin acestea ea va progresa. De 
aceea, ideea de spaţiu, în sensul cel mai strict, nu este un element al conştiinţei 


* Esse est percipi, a fi este a fi perceput (lat.) (n. tr.). 

1 New Theoi-y of Vision, secţ. 11. [„Prin natura sa, distanţa este imperceptibilă şi 
lotuşi este percepută prin intermediul văzului." ( engl .) (n. tr.).] 

sensibile, ci expresia unui proces care se derulează în aceasta. Doar rapidi¬ 
tatea şi regularitatea cu care se derulează acest proces conduc la faptul că noi, 
prin simpla observaţie, omitem componenentele sale centrale şi intermediare, 
că de la începutul său îi anticipăm deja finalitatea. Doar analiza psihologică şi 
cognitiv-critică minuţioasă ne ajută să reconstituim aceste intermedieri şi să 
le cunoaştem în indispensabilitatea lor. Ea ne permite să cunoaştem că între 
conţinuturile diferitelor domenii ale simţurilor există acelaşi raport asemănător 
celui între semnele lingvistice şi semnificaţia lor. Aşa cum sunetul lingvistic 
nu este asemănător conţinutului care îl generează şi aşa cum nu este relaţionat 
în mod necesar de acesta, cum însă îndeplineşte funcţia de a face trimitere 
spre acest conţinut şi de a-1 chema în faţa conştiinţei, tot aşa trebuie văzută 
relaţia care există între impresiile generic-separate şi cele complet disparate 
din punct de vedere calitativ. Ceea ce diferenţiază semnele limbajului simţurilor 
de cele ale sunetelor, este doar universalitatea şi regularitatea ordonării, 
„învăţăm să vedem - explică Voltaire referindu-se la ideile lui Berkeley - tot 
aşa cum învăţăm să scriem şi să citim. Judecăţile rapide şi aproximativ con¬ 
cordante pe care noi, la o anumită vârstă, le facem asupra distanţelor, mări¬ 
milor, poziţiei obiectelor, ne fac să credem că trebuie să deschidem doar ochii 
pentru a vedea lucrurile în maniera în care procedăm de obicei. însă, aceasta 
este o iluzie. Dacă toţi oamenii ar vorbi aceeaşi limbă, atunci am fi dispuşi să 
credem că există o legătură necesară între cuvinte şi idei. în ceea ce priveşte 
experienţa sensibilă, în acest caz, noi ne aflăm faţă în faţă cu ea: noi toţi 
vorbim aceeaşi limbă. Natura spune tuturor: dacă vedeţi o anumită culoare, 
atunci puterea voastră de imaginaţie a corpurilor, cărora pare că le aparţine 
această culoare, vi se va prezenta într-o anumită manieră; judecata pripită şi 
întâmplătoare pe care voi o faceţi asupra lor şi datorită căreia puteţi estima 
distanţa, poziţia şi mărimea obiectelor, va deveni pentru tot comportamentul 
vostru utilă şi de neînlălurat." 1 

Teoria percepţiei vizuale a lui Berkeley este recunoscută şi preluată de 
aproape toţi psihologii renumiţi ai secolului al XVIII-lea, în trăsăturile ei fun¬ 
damentale. Ea va fi modificată în detaliu de către Condillac şi Diderot 2 , ambii 
făcând trimitere la faptul că, deja, impresiile simţului vizual includ în sine o 
anumită „spaţialitate". Ei atribuie simţului tactil doar rolul de a clarifica şi 
fixa experienţele pe care noi le facem cu ajutorul simţului vizual. El nu este 

1 Voltaire, Elements de la Philosophie de Newton, cap. VII ( QLuvres , XXX, 147). 

2 Vezi Diderot, Lettre sur Ies avengles şi Condillac, Trăite des sensations , 1, 
cap. 7, cap. 11 şi urm. 

responsabil pentru constituirea primară a reprezentării spaţiului, ci doar pen¬ 
tru configurarea acesteia. însă, teza empiristă ca atare nu poate fi atinsă prin 
aceste modificări. Fiecare „apriorism 11 al spaţiului va Fi puternic respins, cu 
aceasta, întrebarea asupra universalităţii şi necesităţii sale fiind pusă într-o 
altă lumină. Dacă examinarea raporturilor structurale spaţiale se datorează 
exclusiv experienţei, atunci nu poate fi respinsă ideea conform căreia o transfor¬ 
mare a experienţei, de exemplu, o schimbare a structurilor noastre psiho-fizice, 
trebuie să conţină în nucleul său şi „esenţa" spaţiului. De acum înainte, 
această idee nu va putea fi înlăturată. Ce înseamnă acea constanţă şi acea 
„obiectivitate" pe care noi obişnuim să o atribuim formelor intuiţiei noastre şi 
formelor intelectului nostru? Exprimă ele ceva în legătură cu natura lucrurilor 
sau se limitează şi se raportează la ceea ce noi înţelegem ca nefiind natura 
noastră proprie? Putem susţine împreună cu Bacon că judecăţile pe care noi 
ne bazăm aici sunt valabile ex analogia universi *? Sau, mai mult, ele sunt 
valabile exclusiv ca ex analogia hominis **? Cu această întrebare, problema 
originii reprezentării spaţiului se extinde cu mult în afara limitelor ei incipi¬ 
ente. Acum ştim care a fost circumstanţa care a făcut careflecţia psihologică 
şi cogniliv-teoretică a secolului al XVIll-lea să se întoarcă mereu la această 
problemă. Deoarece, pornind de la ea, sc pare, trebuia să se decidă soarta con¬ 
ceptului de adevăr. Dacă spaţiul, care constituie un clement fundamental al 
tuturor intuiţiilor umane, se constituie doar din confluenţa şi reciprocitatea 
diferitelor impresii senzoriale, atunci cl nu poale pretinde pentru sine nici o 
altă necesitate şi nici o demnitate logică, decât cea pe care i-o oferă ele¬ 
mentele sale originare. Drept urmare, subiectivii alea calităţilor simţurilor, 
cunoscută şi recunoscută universal prin ştiinţa modernă, îl atrage în cercul ei. 
Demersul evolutiv, însă, nu se poate opri în acest punct: ceea ce este valabil 
în cazul spaţiului, este valabil, exact în acelaşi sens şi cu aceleaşi drepturi, şi 
pentru alţi factori pc care se bazează „forma" cunoaşterii. Deja psihologia 
antică a distins tranşant între diferitele clase ale conţinulurilor sensibile, între 
culori şi sunete, gusturi şi mirosuri, pe de o parte, şi între „conceptele de 
formă" pure, pe de altă parte. Acestora din urmă, cărora, pe lângă spaţiu, le 
aparţin şi durata, numărul, mişcarea şi repausul, le va fi atribuită o poziţie par¬ 
ticulară deoarece ele nu se explică printr-un singur simţ, ci prin „simţul 
comun", prin aiadrjTpptov Koivdv(aisteterion koinon)***. Teoriaraţionalistă 


* Din analogia universului (lat.) (n. tr.). 

** Din analogia omului (lat.) (n. tr.). 

*** Simţul comun (gr.) (n. tr.). 



Ernst Cassirer I 116 


a cunoaşterii a epocii modeme a ţinut cont de această distincţie a provenienţei 
pentru ca, prin ajutorul ei, să întemeieze o diferenţă axiologică specifică între 
ideile unei clase şi ideile altei clase. Leibniz accentuează că ideile pe care le 
atribuim simţului comun (sensus communis ) aparţin însuşi spiritului şi provin 
din acesta: „ideile intelectului pur sunt cele care nu îşi au originea în simţuri, 
ci doar cauza ocazională a constituirii lor, şi, datorită acestui fapt, sunt capa¬ 
bile de a oferi definiţii şi dovezi riguroase.Se pare că acestei intuiţii, prin 
analiza problemei lui Molyneaux, i-a fost luat definitiv fundamentul. 
Problema ipotetică a lui Molyneaux părea că şi-a găsit soluţia de vreme ce, în 
anul 1728, Cheselden a reuşit să vindece un băiat de paisprezece ani, orb din 
naştere, printr-o operaţie fericită. Experimentele care s-au făcut asupra acestui 
băiat păreau că adevereau teza empirică în toate punctele sale. Presupoziţiile 
teoretice ale lui Berkeley au fost pe deplin confirmate prin acestea. Se arăta 
că bolnavul, prin dobândirea luminii ochilor, nu va ajunge imediat la întreaga 
„forţă de vedere", că el, în special, trebuia să înveţe să distingă formele cor¬ 
porale care i-au fost oferite doar într-o manieră pur optică. Cu aceasta, con¬ 
cluzia că între datele spaţiale ale simţului tactil şi cele ale simţului vizual nu 
există nici o înrudire internă, ci că relaţia dintre ele se instituie doar pe baza 
legăturii lor conform obişnuinţei, a fost adeverită. Dacă această concluzie este 
corectă, atunci nu ni se mai permite să vorbim despre un spaţiu unitar, care 
este acelaşi pentru toate simţurile şi care ar constitui pentru acestea substratul 
lor egal. Acest spaţiu omogen care, conform lui Leibniz, ar trebui să fie o 
creaţie a spiritului, o imagine a ceea ce se cheamă intellcclus ipse *, se 
dovedeşte acum a fi o simplă abstracţie. Ceea ce ne arată experienţa şi ne face 
accesibil, nu este o astfel de unitate şi omogenitate a spaţiului. Există lot atât 
de multe „spaţii", diferite din punct de vedere calitativ, unul faţă de celălalt, 
pe cât de multe domenii diferite ale simţurilor există. Spaţiul optic, spaţiul 
tactil, spaţiul senzaţiilor noastre de mişcare: toate acestea au o structură speci¬ 
fică. Ceea ce le leagă nu este originea comună a esenţei lor, „forma" lor 
abstractă, ci doar conexiunea empirică regulată în care ele se află şi datorită 
căreia ele se pot reprezenta reciproc. Cu aceasta însă, o altă consecinţă pare 
de neevitat. întrebarea, care dintre toate aceste spaţii ale simţurilor deţine 
„adevărul" definitiv propriu-zis, îşi pierde sensul. Ele sunt echivalente. Nici 
unul dintre spaţii nu poate să-şi aloce un grad mai mare de certitudine, obiec¬ 
tivitate şi generalitate, în raport cu altul. Aşadar, ceea ce noi numim obiecti- 


1 Leibniz, Nouveatix Essais sur l’entendement humain, L.I1, cap. 5. 
* Intelectul în sine (lat.) (n. tr.). 

vitate, adevăr sau necesitate nu are o semnificaţie absolută, ci una exclusiv 
relativă. Fiecare simţ are propria sa lume, astfel că nu ne rămâne nimic altceva 
decât să concepem şi să analizăm toate aceste lumi într-o manieră pur empi¬ 
rică, fără să încercăm să le reducem la un numitor comun. Filosofia Luminilor 
va depune efort în vederea înţelegerii acestei relativităţi. Aici întrevedem un 
motiv care nu va pătrunde doar în abordarea ştiinţifică, ci va deveni şi o temă 
îndrăgită în literatură. în Călătoriile lui Gulliver, Swift abordase această temă 
cu o forţă satirică şi cu o acută pregnanţă ideatică. Pornind de aici, tema se va 
impune în literatura franceză, unde va lua expresie, în special, în lucrarea 
Micromegas a lui Voltaire. De asemenea, Diderot, în scrisoarea sa despre orbi, 
cât şi în cea despre surdomuţi, se pierde în variaţia şi redarea diferită a acestei 
idei. Tendinţa principală a primei scrieri constă în a arăta, pe baza exemplului 
lui Saunderson, renumitul geometru orb, cum fiecare deviaţie în dorinţele 
organice ale oamenilor trebuie să aibă drept consecinţă o schimbare deplină 
în fiinţa lor spirituală. Nu doar lumea simţurilor, nu doar configuraţia reali- 
lăţii intuitive sunt cele care se întâlnesc aici, ci aceeaşi diferenţă va apare în 
toate regiunile în momentul în care facem o analiză detaliată: în cea intelec¬ 
tuală, în cea a moralităţii, în cea estetică şi în cea religioasă. Relativitatea 
ajunge până în sfera cea mai înaltă, să zicem, până în cea a ideilor pur spiri¬ 
tuale. Conceptul şi cuvântul „Dumnezeu 11 nu semnifică acelaşi lucru pentru un 
orb şi pentru un văzător. Există, cu aceasta, o logică, o metafizică, o morală 
care se poale detaşa de natura simţurilor noastre? Sau toate enunţurile noastre 
asupra lumii fizice cât şi asupra celei intelectuale nu exprimă decât şinele nostru 
şi particularitatea structurii noastre? Nu ar trebui ca existenţa să se schimbe 
fundamental pentru noi atunci când ni s-ar da un simţ nou sau unul dintre 
simţurile noastre ne-ar fi răpit? Secolului al XVlIl-lea îi place să delimiteze şi 
să explice speculaţiile psihologice care apar aici, prin speculaţii cosmologice. De 
la Entretiens sur la pluralile des mondes a lui Fontenelle şi până la Istoria 
genera/ă a naturii şi teoria cerului a lui Kant se poate urmări o tendinţă 
unitară şi un curs ideatic permanent. Probabil, abundenţa posibilităţilor pe care 
le imaginăm şi le prezentăm in abslracto, se realizează în univers, în măsura în 
care fiecărui corp particular din lume îi corespunde o natură fizico-psihică 
specifică a celui care-1 locuieşte. „Se spune că poate ne lipseşte un al şaselea 
simţ care ne-ar revela ceea ce acum ne este pe deplin necunoscut. Acest al 
şaselea simţ se găseşte probabil într-o altă lume în care unul dintre cele cinci 
simţuri date nouă lipseşte. Cunoaşterea noastră are anumite limite pe care 
spiritul uman nu a putut să le depăşească niciodată. Restul este pentru alte 

lumi, unde o anumită cantitate din ceea ce noi cunoaştem şi ştim, este necu¬ 
noscută." 1 De acum înainte, această idee va traversa ca un fir roşu literatura 
psihologică şi cognitiv-teoretică a epocii Luminilor. 2 Pe această cale, pare că 
logica, morala, teologia se dizolvă într-o simplă antropologie. în lucrarea sa, 
Physische Ursachen des Wahren, Joh. Chr. Lossius face ultimul pas, explicând 
că, în locul teoriei inutile a enunţurilor şi concluziilor logice, ar trebui să 
aşezăm teoria constituirii conceptelor noastre şi, pornind de aici, să nu clasi¬ 
ficăm conceptele după conţinutul şi după obiectele pe care se bazează, ci în 
funcţie de organele care au dus la constituirea conceptului. în această manieră 
vom înţelege, chiar dacă nu în totalitate, mult mai bine natura ideilor umane, 
decât aşa cum a fost ea explicată de la Aristotel până la Leibniz. Fireşte, în 
acest caz trebuie să renunţăm la pretenţia de valabilitate universală, de obiec¬ 
tivitate. Trebuie să recunoaştem că ambele sunt „mai mult naturi subiective 
decât naturi obiective", că ele nu exprimă o proprietate a obiectelor, ci doar 
raportul nostru cu lucrurile, o relaţie cu cel care gândeşte. 3 

De la această intuiţie fundamentală şi până la recunoaşterea deplină a „ide¬ 
alismului subiectiv" trebuia făcut doar un singur pas. Desigur, acest pas a fost 
făcut doar arareori în gândirea secolului al XVII 1-lea şi consecinţele 
inevitabile au fost trase doar într-o manieră ezitantă. în această privinţă, 
Berkeley nu şi-a găsit nici un discipol sau succesor direct. Chiar şi acolo unde 
s-a respectat metodologia sa psihologică, s-a încercat evitarea consecinţelor 
sale metafizice. Aceasta apare foarte clar în lucrarea lui Condillac asupra 
originii cunoaşterii umane şi în al său Tratat despre senzaţii. Mai întâi, 
Condillac crede că a adus dovada pentru „realitatea lumii exterioare" mult 
mai simplu, din experienţele simţului tactil. Ceea ce restul simţurilor ne arată, 
ceea ce oferă mirosul şi gustul, văzul şi auzul, lui nu-i este suficient pentru a 
face o astfel de demonstraţie. Deoarece, în toate determinabile acestora, noi 
cuprindem doar modificările propriului nostru eu, fără ca în acestea să fie dată 
o indicaţie asupra unei cauze exterioare de la care pornesc aceste schimbări în 
noi. în măsura în care sufletul vede, miroase, gustă, aude, el face toate acestea 


1 Fontcnclle, Enlretiens sur Icipluralite des mondes , Troisieme soir, (Euvres, Paris, 
1818. II, 44. 

2 în cadrul iluminismului german poate fi numit aici, de exemplu. B. Sulzer: vezi 
Sulzer, Zergliederung des Begriffs der l'enmnft (1758) în Vermischte philosophische 
Schrifen , I, 249. 

3 Lossius, Physische Ursachen des Wahren, Gotha, 1775, p. 8 şi urm. (vezi Das 
Erkennlnisproblem , voi. II, 575 şi urm.) 

Iară să ştie că există organe fizice specifice tuturor acestor acţiuni. El se lasă pur 
şi simplu în voia actului pur al percepţiei şi nu cunoaşte nici un substrat corpo¬ 
ral pentru acesta. Acest lucru se schimbă când se face trecerea la simţul tactil: 
deoarece, fiecare experienţă oferită de simţul tactil indicăcu necesitate un dublu 
raport. în fiecare dintre fenomenele ei particulare, ea ne mijloceşte în acelaşi 
li mp cunoaşterea unei anumite părţi a corpului nostru, acest fapt reprezentând 
prima incursiune în lumea realului obiectiv. Totuşi, Condillac nu se opreşte la 
această primă soluţie. Mai mult, în ediţia târzie a lucrării Tratatul despre senzaţii 
el a încercat să o completeze şi să o aprofundeze. Pentru el, problema ia acum 
o întorsătură radicală. Pe de o parte, trebuie să admitem că toate cunoştinţele 
noastre provin de la simţuri; pe de altă parte, este evident că toate senzaţiile nu 
exprimă decât propriile noastre moduri de a fi ( manieres d’etre). Cum putem 
„simţi" astfel obiectele din afara noastră? Putem să ne ridicăm până la cer sau 
să coborâm până î.n cele mai adânci prăpăstii, dar niciodată să nu ieşim în afara 
limitelor propriului nostru eu. întotdeauna ne întâlnim doar pe noi înşine şi pro¬ 
priile noatre gânduri. Astfel se prezenta problema în faţa lui Condillac; însă, 
metodologia sa senzualistă nu l-a ajutat în vederea obţinerii unei soluţii con¬ 
secvente. 1 Diderot a cunoscut clar această slăbiciune. în opinia lui, Condillac a 
preluat principiile lui Berkeley şi a încercat doar să extragă consecinţele aces¬ 
tora. însă, în acest fel, idealismul psihologic n-ar putea fi depăşit în mod auten¬ 
tic. Diderot vede în el, la fel cum şi Kant va vedea mai târziu, un „scandal al 
raţiunii umane": „un sistem care, spre ruşinea spiritului omenesc, chiar dacă 
este cel mai absurd posibil, este cel mai greu de combătut." 2 

Aceeaşi nesiguranţă internă se poate recunoaşte în scrisorile filosofice ale 
lui Maupertuis şi în reflecţiile sale asupra originii limbajului. Problema va fi 
pusă foarte tranşant şi din această perspectivă. Maupertuis nu aşează numai 
întinderea, ceea ce are în vedere „realitatea obiectivă", pe acelaşi calapod cu 
celelalte calităţi sensibile, el nu explică numai că, între spaţiul pur şi 
fenomenele culorii şi ale sunetului, atunci când abordăm conţinutul şi consti¬ 
tuirea lor psihologică, nu ar exista nici o diferenţă principală. El merge mult 
mai departe, investigând sensul general al enunţurilor realiste, sensul afir¬ 
maţiei este sau există. Ce înseamnă această afirmaţie? în ce constă conţinutul 
ei propriu şi justificarea ei? Ce înseamnă când nu spunem numai că vedem sau 
pipăim un copac, ci facem imediat asociaţia că existănn copac? Ce oferă această 

1 Mai multe despre poziţia lui Condillac faţă de „realitatea lumii exterioare", vezi 
la Georges Lyon, în „Introducerea" la ediţia sa a Trăite des sensations, p. 14 şi urm. 

2 Diderot, Leit re sur Ies aveugles în CEuvres (ed. Naigeon), II, 218. 

„existenţă 11 a datului fenomenal, datelor simple ale simţurilor? Se poate 
demonstra că există o percepţie a existenţei tot aşa de simplă şi de primară ca 
şi percepţia culorii şi a sunetului? Dacă nu, atunci ce altă semnificaţie include 
în sine judecata existenţei? Dacă reflectăm la aceste întrebări, atunci vom 
trage concluzia că, ceea ce noi înţelegem prin „existenţă 11 nu este atât o nouă 
fiinţă, cât mai mult, un nou semn. Acest semn ne facilitează fixarea într-un 
singur nume a unei înşiruiri complicate de impresii sensibile ce ne este dată şi 
cu aceasta, întipărirea în conştiinţă. Ceea ce acest nume exprimă este un complex 
de impresii actuale, de amintiri şi expectanţe. Trăirea pe care acesta se 
bazează se compune dintr-o revizuire a mai multor trăiri de acest fel şi din 
anumite stări de acompaniere care se înlănţuie unele cu altele şi care se pare 
că oferă acestora o realitate mai puternică. Percepţia „eu am văzut un copac 11 
se relaţionează cu altele, respectiv, eu m-am aflat într-un anumit loc; m-am 
întors în acel loc şi întotdeauna am găsit copacul etc. Din toate acestea, ia 
fiinţă o nouă conştiinţă: „întotdeauna când mă voi întoarce în acel loc, voi 
vedea un copac. 11 Acest lucru nu înseamnă decât că: există un copac. Cu 
aceasta, o explicaţie strict senzualistă a problemei fiinţei, pare că este împie¬ 
dicată: deoarece, conceptul de fiinţă nu poate fi cuprins într-o simplă senzaţie. 
Fireşte, încă nu am obţinut prea multe date. Am schimbat doar interpretarea 
senzualistă cu una pur nominalistă. Maupertuis este conştient de faptul că, 
prin aceasta, întrebarea nu este soluţionată, ci doar amânată. Chiar şi analiza 
sa sfârşeşte, în cele din urmă, printr-o concluzie sceptică. Percepţia există un 
copac transmite propria sa realitate asupra obiectului ei, lâcând ca un enunţ 
cu privire la existenţa copacului să fie al unui obiect independent de mine. 
Totuşi, va fi dificil să descoperim în ea ceva care să iasă în afara enunţurilor 
anterioare, care au fost doar simple semne pentru anumite trăiri perceptive. 
Trăirea pe care o exprim în enunţul „eu văd un copac, eu văd un cal 11 şi pe care 
am avut-o o singură dată, nu îmi permite să ştiu dacă, de aici, aş putea deduce 
faptul că există, indiferent cât de vii ar fi trăirile. Pe de altă parte, dacă memo¬ 
ria mea ar fi atât de cuprinzătoare încât nimic să nu fie şters din ea, acumulez 
semnele pentru percepţiile mele să şi fiecare dintre ele să fie înzestrată cu un 
semn propriu distinctiv, atunci, probabil, nu aş ajunge niciodată să fac jude¬ 
cata: există ; chiar şi atunci când aceleaşi percepţii pe care le-am avut îmi per¬ 
mit să ajung la această judecată. Nu cumva această judecată ar fi doar o pres¬ 
curtare pentru toate trăirile particulare: eu văd, eu am văzut, eu voi vedea ?' 

1 Maupertuis, Reflexions Philosophiques sur /'origine des langues et la signijica- 
tiondes mots, secţ. XXIV şi urm.; (Euvres, I, 178 şi urm. 

Pasul înainte care s-a realizat aici constă în faptul că punctul de greutate al 
problemei realităţii s-a dislocat; că el s-a mutat de pe partea simplei senzaţii 
pe cea a judecăţii. Insă, judecata nu va fi concepută şi recunoscută în demni¬ 
tatea sa logică, ci se va încerca transformarea ei într-un simplu agregat, într-o 
succesiune de percepţii. S-ar putea ajunge la o transformare principală şi la o 
soluţie critică a problemei de bază, doar după ce această barieră va cădea, 
după ce Kant va explica judecata ca fiind „unitatea acţiuni?' şi datorită sponta¬ 
neităţii sale intrinseci, o va face expresia „unităţii obiective a conştiinţei de 
sine". Cu aceasta, întrebarea cu privire la relaţia dintre reprezentare şi obiectul 
ci a fost pusă pe un nou fundament; ea a fost ridicată deasupra unei simple între¬ 
bări psihologice şi a fost fost aşezată în centrul unei „logici transcendentale". 


3 Chiar şi această ultimă cotitură nu se realizează fără medierile şi 
pregătirile istorice, proclamându-se în sine drept o „revoluţie a modu¬ 
lui de gândire". Cel puţin în Germania, teoriile psihologice ale lui Locke şi 
Merkeley, ale lui Hume şi Condillac, nu au ajuns să aibă o valoare incontesta¬ 
bilă. Pe cât de mult influenţa lui Locke pare că a predominat o perioadă, pe 
atât de mult i-au fost fixate de la început anumite limite prin configuraţia sis¬ 
tematică pe care psihologia a cxperimentat-o prin Christian Wolff. Psihologia 
raţională şi empirică a acestuia parcurge propriul ci traseu şi rămâne fidelă 
premiselor fundamentale leibniziene. Ea întemeiază teoria sufletului pe cea a 
spontaneităţii, a independenţei şi activităţii proprii a monadei, care nu provin 
din afară, ci care îşi creează toate conţinuturile după o lege proprie. Prin 
această modalitate de creaţie, reprezentarea unui influxus physicus * se află în 
contrast cu conceptul de „impresie", aşa cum a fost el stabilit în psihologia 
engleză şi franceză. Conform lui Leibniz şi lui Wolff, o psihologie care încearcă 
să fixeze cauza sufletescului în impresie greşeşte deja din faza incipientă. Ea 
(rece pe lângă fenomenul originar al sufletului: deoarece, acesta constă în a 
acţiona şi nu în simplul fapt de a suferi o acţiune. Vizavi de psihologia 
„senzaţiei" acum apare o psihologie pură a funcţiei. Nu vom conştientiza 
lendinţa de bază sistematică propriu-zisă a acesteia din urmă dacă, conform 
unei concepţii mai răspândite, o vom critica şi aborda ca fiind doar o simplă 
psihologie a facultăţii. Deoarece, o „facultate", în sensul de simplă posibili¬ 
tate, de „potenţă", nu există în cadrul teoriei leibniziene - cum nu există aici 


‘Influx Fizic {lat) (n.tr.). 

nici o delimitare strictă a capacităţilor sufleteşti şi o ipostaziere a lor ca forte 
independente. Chiar şi atunci când aspiraţia sa către separarea strictă a con¬ 
ceptelor părea că a favorizat din când în când o astfel de abordare izolată, 
Wolff s-a sprijinit la modul cel mai riguros pe postulatul unităţii sufletului. 
Scindarea sufletului în facultăţi particulare, precum şi determinarea şi denu¬ 
mirea lor, este pentru el un mijloc de expunere esenţial. Dar el accentuează 
mereu că toate aceste facultăţi nu constituie forţe particulare independente 
una faţă de cealaltă, ci doar orientări şi exteriorizări diferite ale unei singure 
forţe active fundamentale, anume, foiţa de reprezentare. 1 

Reprezentarea însăşi nu trebuie să fie gândită ca simplu reflex al unei 
fiinţe exterioare aflate la îndemână, ci ca o energie activă pură. Natura sub¬ 
stanţei - explică Leibniz - constă în aceea că ea este productivă ; aceasta 
înseamnă că ea permite în permanenţă să producă din ea înşiruiri noi de 
reprezentări. Cu aceasta, eul nu este scena pe care se întâlnesc ideile, ci mai 
mult, el este originea şi fundamentul acestora: „fons et fundus idearum prae- 
scripta lege nasciturarum." 2 Şi tocmai în aceasta constă perfecţiunea sa reală. 
El este cu atât mai aproape de perfecţiune cu cât această creaţie liberă se pre¬ 
zintă în el mai dezinvoltă şi mai netulburată. „Numesc perfecţiune - se spune 
în tratatul „despre înţelepciune" al lui Leibniz - orice înălţare a esenţei 
deoarece, la fel cum boala este în aceeaşi timp o coborâre şi o deviere de la 
sănătate, tot aşa, perfecţiunea, este ceva ce se ridică deasupra sănătăţii... 
Indiferent cum survine boala, dintr-un efect negativ de lezare, precum cel al 
avizării unui medicament despre care se crede că va conduce la însănătoşire, 
dar care, în schimb, se dovedeşte împotriva perfecţiunii de a acţiona în foiţă, 
şi deoarece orice esenţă constă într-o anumită forţă, pe cât de mare este foiţa, 
pe atât de înaltă şi de liberă este esenţa. Mai departe, la orice foiţă, pe cât de 
mare este, pe atât de mult se arată în ea multiplul din unul şi in unul în măsura 
în care unul guvernează multiplul din afara sa şi îl prefigurează în sine. Acum, 
unitatea în multiplicitate nu este nimic altceva decât armonia şi deoarece unul 
este mai aproape de annonie decât de multiplicitate, de aici rezultă ordinea 
din care provine toată frumuseţea şi frumuseţea care trezeşte iubire. Acum, de 
aici se vede cum fericirea, plăcerea, iubirea, perfecţiunea, esenţa, forţa, liber¬ 
tatea, armonia, ordinea şi frumuseţea, sunt relaţionate unele cu altele, deşi 
acest fapt nu ne va apărea întotdeauna ca întemeiat. Dacă sufletul simte în sine 


1 Vezi, de exemplu, Psychologia rationalis a lui Wolff, secţ. 184 şi urm.; 
Psychologia empirica, secţ. 11 şi urm. 

2 Leibniz către de Volder, 24 martie 1699, Psilosophischen Sclviften (Gerhardt), II, 172. 

o mare comuniune, ordine, libertate, forţă sau perfecţiune şi de aici simte 
plăcere, atunci produce o asemenea bucurie... O astfel de bucurie este con¬ 
stantă, neputându-ne înşela şi, dacă este condusă de cunoaştere şi însoţită de 
o lumină, nu ne poate provoca o tristeţe viitoare, ducând la naşterea în voinţă 
a unei înclinaţii către bine, aceasta fiind virtutea... De aici rezultă că nimic 
n-ar mai servi fericirii decât iluminarea intelectului şi exersarea voinţei de a 
acţiona întotdeauna conform intelectului şi că o astfel de iluminare trebuie 
căutată în cunoaşterea acestor lucruri pe care intelectul nostru le poate aduce 
la o lumină şi mai intensă. în acest timp, de aici izvorăşte o deschidere către 
înţelepciune şi virtute, mai mult, către perfecţiune şi bucurie, iar foloasele 
acestora îi rămân sufletului chiar şi după această viaţă. 11 ' 

în aceste puţine afirmaţii caracteristice, Leibniz a prefigurat traseul întregii 
filosofii iluministe germane. A determinat conceptul iluminist de esenţă şi a 
proiectat programul teoretic al Iluminismului. Afirmaţiile însele prezintă o 
autentică „unitate în multiplicitate". Ele sintetizează tot ceea ce conţine Ilumi¬ 
nismul german de la începuturile sale independente în domeniul psihologiei, 
a! teoriei cunoaşterii, al eticii, al esteticii şi al filosofiei religiei, precum şi 
ceea ce acestea trebuiau să dezvolte şi să desăvârşească în viitor. Acest 
început a fost cel care a protejat filosofia germană a secolului al XVIll-lea de 
pericolul eclectismului. Pe cât de mult s-a expus acestui pericol „filosofia 
populară" şi pe cât de des ea l-a învins, pe atât de mult ştiinţa şi filosofia sis¬ 
tematică au găsit întotdeauna drumul către acele întrebări originare pe care 
Leibniz le-a pus cu foarte mare precizie. Wolff a fost şi va rămâne „praecep- 
lor Germaniae" şi elogiul pe care i l-a făcut Kant, anume că el ar fi fost iniţia¬ 
torul spiritului temeiniciei în Germania, se confirmă pe deplin. Kant nu doar 
că se alătură filosofiei [luminismului german, ci însăşi problematizarea şi sis¬ 
tematica sa se nasc din acesta: acest fapt înseamnă că el a văzut aici posibi¬ 
lităţile principale în vederea obţinerii şi formării unei imagini unitare teoret¬ 
ice asupra lumii. Pentru a evidenţia această orientare de bază, putem face apel 
la opoziţia cu care ne-am confruntat anterior. Filosofia franceză şi engleză a 
secolului al XVIll-lea a fost condusă de această năzuinţă, de a configura 
întregul cunoaşterii filosofice astfel încât, pentru a utiliza o expresie caracte¬ 
ristică lui Locke, să nu fie nevoie să stea foarte mult pe un fundament care nu-i 
este propriu. 1 2 Acest întreg trebuie să fie responsabil pentru sine însuşi şi să se 
justifice prin sine însuşi. Această pretenţie la autonomie va face ca sistemul 


1 Leibniz, Von der IVeisheit , Deutsche Schriften, ed. Guhrauer, I, 422 şi urm. 

2 Vezi Locke, Eseu asupra intelectului omenesc , voi. I, cap. IV, secţ. 24 şi urm. 

ideilor înnăscute să fie respins: deoarece, apelul la „înnăscut" pare că are 
aceeaşi semnificaţie cu apelul la o instanţă străină, cu întemeierea cunoaşterii 
pe existenţa şi esenţa lui Dumnezeu. La Descartes, acest apel arătase că el 
explica sensul şi semnificaţia înnăscutului prin forţa divină creatoare; că 
ideile şi adevărurile eterne au devenit pentru el efecte ale acestei forţe. 1 In 
locul acestei cauzalităţi, la Malebranche apărea o unificare substanţială: prin 
contemplarea ideilor şi a adevărurilor eterne va avea loc participarea nemij¬ 
locită a spiritului uman la fiinţa divină. în măsura în care filosofia empirică 
respingea această formă de transcendenţă, nu-i mai rămânea un alt fundament 
al cunoaşterii decât experienţa, „natura lucrurilor" 2 . însă, tocmai această 
„natură a lucrurilor" ameninţă acum, dintr-o nouă perspectivă, independenţa 
spiritului. De acum înainte, spiritul trebuie să vadă drept sarcină a sa, trans¬ 
formarea sa într-o oglindă pură, într-o oglindă care reflectă doar imaginile şi 
nu poate în nici un fel să le creeze sau să le configureze independent. „în această 
privinţă intelectul este pur pasiv şi nu-i stă în putinţă să aibă ori să nu aibă aces¬ 
te începuturi şi, ca să spunem aşa, elemente de cunoaştere... Intelectul nu poate 
nici să refuze de a avea aceste idei simple atunci când ele se prezintă minţii, 
nici să le modifice când s-au întipărit, să le şteargă şi să producă el însuşi 
unele noi, mai mult decât poate o oglindă să rel'uze să modifice sau să şteargă 
imaginile sau ideile la care dau naştere obiectele aşezate în faţa ei." 1 

Leibniz situează propria sa concepţie fundamentala paralel cu ambele 
teorii: cea a „transcendenţei" metafizice şi cea a formei empirice a „ima- 

1 Vezi scrisorile lui Descartes către Merscnnc (mai 1630) în (Euvres (Adam-Tannery), 
I, 151: „Vous mc demandez in qno genere causae Deus disposuit aeternas verilales. 
.Ic vous nSpons i|ue c’cst in codem genere causae qu’il a crec toulcs clioses, c’eslâ dire, 
ut efjiciens et totalis ccmsa. Car ii est cerlain qu’il est aussi bien Aulheur de l’essence 
commc dc rcxislcncc des creulurcs: or ecttc cssence n'cst autre chose que ces verilez 
elernelles, Icsqucllcs jc ne concoy pont emancr de Dieu, conţine Ies rayons du Soleil; 
inais jc sgay que Dieu est Autheur de loutes choses, ct que ces verilez sont quelque 
chose, ct par consequent qu’il en est Autheur." [„Dumneavoastră înă întrebaţi in quo 
genere causae Deus disposuit aeternas veritates. Lu vă răspund in eodem genere 
causae că a creat toate lucrurile, adică ut efjiciens et lotaiis causa. Este foarte clar că 
El este la fel de bine Autorul esenţei, ca şi al existenţei creaturilor: însă, această esenţă 
nu e altceva decât aceste adevăruri eterne pe care nu le concep ca emanând de la 
Dumnezeu, ca razele Soarelui. Dar ştiu că Dumnezeu este creatorul tuturor lucrurilor, 
iar cum aceste adevăruri sunt ceva. atunci el le este Părinte." Ifr.) (n. tr.).[ 

2 Vezi mai sus, p. 65 şi urm. 

1 Citat după Locke, liseit asupra intelectului omenesc , trad. Annand Roşu şi Teodor 
Voiculescu, Editura Ştiinţifică, Bucureşti, 1961, voi. II, cap. I, secţ. 25., pp. 95-96. 

nenţei“. El se bazează pe cerinţa imanenţei deoarece, tot ceea ce deţine monada 
irebuie să provină de aici. însă, prin propunerea acestui principiu, el va eşua 
în încercarea sa de întoarcere către Dumnezeu şi către natură, în sensul 
obişnuit al cuvântului. O opoziţie între natura spiritului şi natura lucrurilor şi 
o dependenţă unilaterală a uneia faţă de cealaltă, nu mai poate fi susţinută. 
„Ceea ce noi numim tratarea naturii lucrurilor, aceasta este foarte adesea doar 
cunoaşterea naturii propriului nostru spirit şi a acelor idei înnăscute care nu 
irebuie căutate în afară." 1 Dacă spiritul devine oglinda realităţii, atunci el este 
şi rămâne o oglindă vie a universului; nu o chintesenţă de simple imagini, ci un 
iinsamblu de forţe creatoare. Indicarea acestor forţe în structura lor specifică 
şi înţelegerea în conlucrarea lor, va fi de acum înainte sarcina fundamentală a 
psihologiei şi a teoriei cunoaşterii. Ea a fost înţeleasă de Iluminismul german, 
încercându-se îndeplinirea ei sistematică printr-un efort special. Dacă acest 
efort doreşte să se extindă şi dacă, la spiritele secundare, şi-a pierdut din 
amploare, totuşi el nu îşi pierde din intensitate: deoarece, în multiplicitatea 
problemelor, efortul este depus în vederea valorizării unui anumit principiu şi 
11 interpretării acestuia din perspective diferite. Susţinerea psihologică a spon- 
mneităţii eului pregăteşte acum terenul pentru o nouă concepţie despre 
cunoaştere şi despre artă. Aceasta atribuie noi scopuri atât criticii cunoaşterii 
cât şi esteticii. 

Aşadar, scindarea sufletului în „facultăţile" lui particulare, nu serveşte 
acum, în mod special, analizei pur empirice a fenomenelor, ci din aceasta iau 
lîinţă primele schiţe ale unei viitoare sistematici universale, ale unei „fenome¬ 
nologii a spiritului". Deja, cel mai original şi mai ager analist psiholog al aces- 
hii cerc a văzut şi constatat această relaţie. Lucrarea lui Tetens, 
t'hilosophische Versuche tiber die menschliche Natur se diferenţiază, din 
punct de vedere metodic, de lucrările cu acelaşi nume ale lui Berkeley sau 
I lume, prin faptul că ea nu doreşte să clasifice şi să descrie numai fenomenele 
vieţii sufleteşti individuale, ci ea consideră această descriere drept stadiu pre¬ 
mergător unei teorii universale a „spiritului obiectiv “. Nu vom cerceta inte¬ 
lectul doar acolo unde el sintetizează experienţele şi unde face din senzaţii 
primele idei sensibile. îl vom cerceta acolo unde el creează teorii şi unde 
atribuie adevăruri ştiinţelor. Prin aceasta, forţa de gândire se adevereşte în 
energia ei supremă şi, tot aici, întrebarea cu privire la regulile de bază după 
care se construiesc edificiile enorme ale geometriei, ale opticii şi ale 
astronomiei, trebuie orientată înspre aceasta. Ceea ce Bacon şi Locke, 


1 Leibniz, Nouv. Essais, I, cap. 1, § 21. 

Condillac, Bonnet şi Hume au adus în vederea soluţionării acestei întrebări, 
Tetens găseşte ca fiind insuficient: problema cunoaşterii raţionale nu ar fi fost 
surprinsă de către ei în semnificaţia sa specifică şi ar fi fost aproape în totali¬ 
tate neglijată în favoarea cunoaşterii sensibile . 1 Chiar şi elementul cel mai nou 
pe care Tetens l-a introdus în teoria „facultăţilor sufletului" şi conceptul cu 
care a îmbogăţit-o, indică aceeaşi direcţie. Atunci când pretinde descrierea 
sentimentului şi îl distinge pe acesta de senzaţia sensibilă, el nu extrage 
această distincţie dintr-o simplă autoexperimentare, ci va fi condus într-acolo 
reflectând la faptul că ele reprezintă două modalităţi diferite de raportare la 
obiect, pe care noi le avem la dispoziţie în ambele cazuri. Noi ne apropriem 
senzaţia, însă determinaţia ei esenţială nu constă în faptul că ea exprimă o 
stare a noastră, ci o natură a obiectului. Dimpotrivă, sentimentul conţine un 
alt mod de raportare mult mai radical şi pur subiectiv. Despre el nu ştim decât 
că ar fi o schimbare în noi înşine. Noi acceptăm această schimbare aşa cum 
există nemijlocit, fără a o raporta la obiecte exterioare. Pe de altă parte însă, 
faptul că această relaţie nu este în nici un caz „subiectivă" în sensul că ea ar 
fi doar pur întâmplătoare, faptul că ea include în sine propria sa regulă şi legi¬ 
tate şi că, prin aceasta, sentimentul constituie un microcosmos autentic, o 
lume pentru sine, toate acestea vor fi dovedite pentru filosofia Iluminismului 
german, în special prin fenomenul artei, în care expunerea şi desfăşurarea 
acestui microcosmos se înfăptuiesc. Trebuie să remarcăm în special că aici 
intervine teoria facultăţilor sufletului a lui Mcndclssohn. Şi aceasta pro¬ 
cedează reconslructiv pornind de la imaginile spirituale şi de la configuraţiile 
lor specifice şi mergând către forţele care constituie originea acestor imagini. 
Pentru a separa clar obiectul artei de cel al cunoaşterii teoretice, pentru a dis¬ 
tinge frumosul de adevăr, Mendelssohn se vede constrâns să pretindă o clasă 
fundamentală proprie de fenomene psihice. Obiectul frumos nu este nici un 
obiect simplu al cunoaşterii, nici un obiect al dorinţei. Dacă dorim să-l abor¬ 
dăm ca obiect al cunoaşterii şi să-l facem accesibil, aplicând metodologia 
cunoaşterii, metoda analizei şi a definiţiei, cea a diviziunii conceptelor şi a 
explicitării lor, el ne scapă. Insă, tot aşa ne scapă natura lui, când îl acceptăm 
exclusiv ca fiind „practic", când ne orientăm spre el pe baza dorinţei sau a 
acţiunii noastre. Obiectul dorit, sau cel la care aspirăm, renunţă la a fi un 
obiect „frumos", un obiect al abordării artistice şi al plăcerii artistice. Pornind 


1 Tetens, Philosophische Versuche liber die menschliche Natur und ihre 
Entwicklung , Riga, 1777, 1, 427 şi urm. (noua ediţie a Societăţii Kant, Berlin, 1913, 
p. 416 şi urm.). 

de aici, Mendelssohn postulează o facultate proprie şi independentă a sufletu¬ 
lui, denumind-o „facultate aprobativă 11 . Valorizarea, recunoaşterea a ceva ca 
fiind frumos, nu se confundă cu impulsul dorinţei de a avea: „mai mult, fap- 
lul că ea va fi abordată cu o mare bucurie tacită, că ea place şi atunci când nu 
o deţinem şi aspirăm la ea şi când suntem departe de ea, pare a fi o caracte- 
listică specială a frumuseţii. Atunci când noi raportăm frumosul la noi şi pri¬ 
vim posedarea lui ca pe un bun, atunci în noi se trezeşte dorinţa de a-1 stăpâni: 
o dorinţă care se diferenţiază de satisfacţia pe care o produce frumuseţea. 11 ' 
Astfel, teoria facultăţilor încearcă peste tot - şi în aceasta constă valoarea sa 
sistematică - să nu abordeze psihologia exclusiv ca teorie a elementelor 
conştiinţei, a senzaţiilor şi a „impresiilor". Mai mult, ea caută o teorie amplă 
a atitudinilor şi comportamentelor psihice. Nu conţinuturile, ca ceva dat static, 
ci energiile sufletului trebuie cunoscute şi descrise, în modul lor specific de a 
II. Din acest punct de vedere, se înţelege legătura intimă care se interpune 
acum între psihologie şi estetică, prin care, începând cu Reflexions critique 
sur la poesie, lapeinture et la musique (1719) a lui Dubos, s-a reliefat acelaşi 
punct de vedere energetic. De experimentele lui Dubos avem nevoie aici, pen- 
iru confirmarea nemediată a ideilor fundamentale leibniziene: deoarece, şi 
acesta vedea orice bucurie estetică în „înălţarea esenţei", în animarea şi ascen¬ 
siunea forţelor sufleteşti. Plăcerea pe care o produce acest sentiment pur al 
vieţii poate depăşi infinit neplăcerea care se instituie, de exemplu, din abor¬ 
darea obiectului ca simplu obiect. „Dumneavoatrsă nu pot să vă spun în primul 
rând -îi scrie Lessing lui Mendelssohn - că plăcerea, care este strâns legată de 
dcterminaţia forţei noastre, poate să semnifice mai mult decât neplăcerea pe 
care o avem în raport cu obiectele, astfel încât nu mai suntem pe deplin 
conştienţi de ea.“ 1 2 Şi Sulzer reprezintă aceeaşi concepţie în tratatul său „despre 
lorţa în operele artelor frumoase" şi încearcă, sub această premisă, să separe 
energia gândirii teoretice de contemplaţia estetică şi de mişcarea voinţei. 

Pe de altă parte, teoria estetică intervine acum în gnoseologia pură. în 
măsura în care cucereşte dreptul „imaginaţiei" pure, în măsura în care „facul¬ 
tăţile de creaţie" se dovedesc a fi originar-creatoare, şi nu combinatorii, în 
cadrul problematicii logice,m cadrul concepţiei despre sensul şi originea con¬ 
ceptelor, are loc o cotitură radicală. Pentru Berkeley, Hume şi Condillac, con¬ 
ceptul este o aversă de impresii, suma lor simplă sau semnul pe care li-1 
atribuim. Acestui semn nu i se poate ataşa o semnificaţie independentă 

1 Mendelssohn, Morgenstunden, secţ. VII. 

2 Către Mendelssohn, 2 februarie 1757, GHuvres (Lachmann-Muncker), XVII, 90. 

oarecare. El expune doar ceea ce a fost dat în mod primar în percepţie, ulterior 
şi nemijlocit memoriei. Chiar şi în momentul în care, în loc să luăm în con¬ 
siderare conceptele de lucru, le considerăm pe acelea pure de relaţie, nu se 
schimbă nimic în privinţa acestei legături. Spiritul nu poate face nici un fel de 
conexiune fără ca mai întâi să nu-i fi explorat realitatea; el nu poate să gân¬ 
dească nici o unitate şi nici o distincţie fără ca mai întâi să nu le fi experi¬ 
mentat la nivel faptic. însă, de acum înainte, critica psihologiei funcţiei se va 
aplica chiar şi acestei concepţii. Din nou, Tetens este cel care combate această 
teorie a gândirii ca simplu „transfer de loc al fantasmelor 11 . Gândirii îi mai 
place încă să fie mişcată de emoţia sensibilă, de datul empiric. Ea nu se 
mulţumeşte însă doar cu aceste date şi nu insistă numai asupra lor. Deoarece, 
ea nu numai că stabileşte concepte ca simple sinteze, ci ea însăşi se ridică 
până la sfera idealului. Aceste idealuri nu ne pot fi accesibile fără sinergia 
forţei de creaţie. „Psihologii explică creaţia în mod obişnuit, printr-o descom¬ 
punere şi recompunere a reprezentărilor care provin de la simţuri... Dacă aşa 
stau lucrarile, atunci creaţia nu este nimic altceva decât un «transfer de loc al 
fantasmelor» iar pentru conştiinţa noastră, prin aceasta, nu se va putea forma 
nici o reprezentare nouă simplă." Şi totuşi, această explicaţie rămâne, pentru 
orice operă reală de artă, complet insuficientă. Nu putem să-i apreciem la ade¬ 
vărata lor valoare pe un Klopstock sau pe un Milton când percepem imaginile 
surprinse de aceşti poeţi „în limbajul lor artistic viu, ca şi cantitate acumulată 
de idei sensibile ce se succed cu rapiditate." Acelaşi lucru poate fi spus şi în 
privinţa idealurilor ştiinţifice, aşa cum le întâlnim, de exemplu, în orice tip de 
cunoaştere exactă matematică. Nici acestea nu vor putea fi explicate prin 
adăugare sau scădere de senzaţii particulare, prin combinaţie sau abstracti¬ 
zare, ci ele constituie „produse reale originare ale forţei de creaţie". „Se ştie 
că aşa ne-am raportat la reprezentările geometrice. însă, de fapt, toate celelalte 
reprezentări au, în sine, aceeaşi natură." Totuşi, procesul generalizării 
empirice nu se mulţumeşte cu ridicarea unei simple imagini sensibile la ran¬ 
gul de concept pur. Deoarece, reprezentările universale sensibile nu sunt în 
nici un caz idei universale, nici concepte ale forţei de creaţie şi ale intelectu¬ 
lui. Ele constituie doar materia pentru construirea acestora. îns forma aces¬ 
tor idei nu se poate deduce şi înţelege doar pe baza acestora. Şi aceasta din 
urmă, respectiv forma, este cea care se bazează pe rigurozitatea reală şi pe 
exactitatea unui concept. „De exemplu, reprezentarea unei linii circulare 
provenită pe calea văzului şi care a primit o structură proprie, este cea care 
produce această unificare în sine. însă, acum se întâmplă ceva mai mult. Noi 

deţinem în puterea noastră reprezentarea întinderii şi putem să modificăm 
după bunul nostru plac această întindere ideală. De aceea, fantezia orientează 
imaginea liniei circulare astfel încât fiecare punct se află la aceeaşi distanţă 
laţă de centru, nici unul nefiind mai depărtat sau mai apropiat de acesta. 
I lltimul adaos la imaginea sensibilă este unul al forţei de creaţie, care există 
m egală măsură în toate idealurile noastre." 1 

Ieşirea în afara a ceea ce este dat în impresia sensibilă nemijlocită, această 
lorţă a „fanteziei" teoretice, nu rămâne în nici un caz limitată la matematica 
pură. Ea acţionează şi în vederea construirii conceptelor noastre de expe¬ 
rienţă f; deoarece, nici conceptele care stau la baza fizicii teoretice nu se pot 
explica din compunerea simplelor „senzaţii aparente". Ele încep cu astfel de 
aparenţe însă nu se sfârşesc la ele; relaţionează cu acestea, însă le configu¬ 
rează în acelaşi timp, prinlr-o activitate autonomă a intelectului. Această 
activitate autonomă, şi nu obişnuinţa ce provine din regularitatea senzaţiilor, 
este cea care constituie germenele primelor legi ale mişcării. Principiile uni¬ 
versale ale teoriei naturii nu pot fi demonstrate niciodată a priori, din simple 
concepte. însă, este o alternativă fals propusă, dacă credem că de aici putem 
conchide că ele ar trebui să se constituie prin inducţie, în sensul unei înşiruiri 
simple de experimente particulare. Chiar şi o lege ca cea a inerţiei nu se poate 
demonstra în această manieră. „Ideea unui corp aflat în mişcare, care nu 
acţionează asupra altora şi asupra căruia nu acţionează nici un altul, conduce 
intelectul la reprezentarea că mişcarea sa va continua neschimbată; şi totuşi, 
dacă această idee din urmă trebuia să o extragă pentru sine din senzaţii, atunci 
legătura dintre idee şi senzaţie este o operă a forţei de gândire, care, conform 
naturii ei, face să ia fiinţă în noi această relaţie între idei; şi care, prin această 
operaţie a sa în noi, a relaţionării influente a predicatului cu subiectul este mai 
mult cauza convingerii că judecata noastră ar fi o judecată adevărată, decât 
asocierea ideilor din senzaţii." 2 în general, se poate spune că, peste tot, acolo 
unde este gândită o anumită legătură între idei, recursul la simpla senzaţie, la 
impresiile pasive, nu este suficient pentru conceperea ideilor de legătură în 
natura lor specifică şi pentru întemeierea lor în modul lor propriu de a fi. Este 
evident faptul că există o astfel de natură specifică; nu toate legăturile şi relaţiile 

1 Vezi l'etens, op. cit., Erster Versuch: „Ober die natur der Vorsiellungen", 
nr. XV, ed. Kant-Gcsellschan, p. 112 şi urm.; vezi şi Das Erkenntnisproblem, 
voi. II, 567 şi urm. 

2 Tetens, idem, Vierter Versuch: „Uber die Denkkraft und das Denken", IV, 
p. 310 şi urm. 

dintre conţinuturile conştiinţei se explică prin identitate şi diversitate, prin 
concordanţă şi opoziţie. Succesiunea lucrurilor, coexistenţa lor, dependenţa 
unui lucru de un altul, toate acestea înseamnă mult mai mult decât simpla 
identitate sau diversitate. Astfel, aici se arată peste tot forme relaţionale pro¬ 
prii, strict delimitate unele de altele şi fiecare dintre ele permite constatarea 
unei anumite orientări a gândirii şi, în aceeaşi măsură, un drum care se con¬ 
turează independent fără a fî influenţat din exterior prin constrângerea 
mecanică a impresiilor şi a obişnuinţei. Ceea ce noi numim judecată, relaţie şi 
concluzie, este altceva decât punerea în legătură a unor simple idei, decât 
perceperea unei asemănări şi a unei coincidenţe între acestea. „Chiar şi atunci 
când concluzia raţională va fi explicată prin inducerea existenţei unei 
asemănări sau deosebiri între două idei din asemănarea şi diversitatea lor în 
raport cu o a treia, atunci această inducere a existenţei asemănării sau a dife¬ 
renţei este o activitate proprie a intelectului; o producere activă a unei idei de 
raport dintr-o alta, fapt... ce înseamnă mai mult decât a percepe două rapor¬ 
turi succesive. 1 ' 1 

Cu aceasta, în acelaşi timp, ne aflăm situaţi într-un punct în care unitatea 
interioară şi închiderea sistematică, pe care gândirea Iluminismului german le 
păstrează în toată fragmentarea aparentă a problematicii sale particulare, apar 
foarte clar. Deoarece, din două perspective diferite, din cea a psihologiei şi din 
cea a logicii, vom face trimitere acum Ia una şi aceeaşi problemă centrală. 
Ambele converg în întrebarea asupra naturii şi originii „ideii pure de raport 11 . 
Aşa cum Tetens pune această întrebare în calitate de analist psiholog, tot aşa 
Lambert o transformă într-un punct decisiv al logicii sale şi al metodologiei 
sale universale. în această privinţă, el face apel la Leibniz; pentru el, faptul că 
redescoperă anumite idei leibniziene în originalitatea şi profunzimea lor con¬ 
stituie un merit istoric. El nu este satisfăcut de imaginea tradiţională a 
filosofiei leibniziene, pe care Wolff şi şcoala sa au creat-o. El se întoarce la 
problematica originară de la care a pornit Leibniz în configurarea sistemului 
său. înainte de toate, lui îi apare ca durabil planul „caracteristicii universale 11 
de care el se relaţionează nemijlocit în proiectul „semioticii 11 sale. El aspiră la 
o sistematizare a formelor gândirii şi la o astfel de abordare a lor, încât 
fiecăreia dintre ele să-i (le atribuit un semn lingvistic propriu, un limbaj al 
semnelor comparabil cu algoritmul calculului infinitezimal. Când se va reuşi 
acest lucru, când fiecărei legături a conceptelor îi va corespunde o anumită 

1 Ibidem, Flinfter Versuch: „Von der Verschiedenheit der Verhăllnisse und der 
allgemeinen Verhăltnisbegriffe 1 *, p. 319 şi urm. 

operaţie prin semne şi când vom avea reguli generale pentru aceste operaţii, 
atunci va fi posibilă a gândire autentică exactă. Lambert vrea să extindă domi¬ 
naţia acestei gândiri cu mult în afara domeniului geometriei pure. Conform 
lui, crezul că doar ideile de întindere şi de mărime ar fi 1 ost capabile de o 
explicaţie riguroasă şi de o evoluţie deductivă, constituie o prejudecată. 
Siguranţa şi concludenţa acestei evoluţii nu se găseşte numai în domeniul can¬ 
tităţii, ci şi acolo unde este vorba despre relaţii pur calitative. Pornind de la 
aceste probleme, Lambert crede că poate desemna cu exactitate limitele 
lîlosofiei lui Locke şi ale analizei conceptelor de bază ale cunoaşterii dez¬ 
voltate dc acesta. El nu vrea să conteste „anatomia conceptelor" pe care a 
realizat-o Locke. El ştie că acele concepte prin care noi vrem să surprindem 
elementele realului nu pot fi pur şi simplu inventate, ci trebuie găsite doar pe 
baza experienţei. Autentica cunoaştere a realităţii nu va putea fi niciodată fun¬ 
damentată pe un principiu formal, „pur gândit", cum este, de exemplu, „prin¬ 
cipiul raţiunii suficiente". O astfel de operaţie de „gândire", o astfel de con¬ 
cordanţă a părţilor într-un întreg logic, corespunde şi sferei posibilului. Mai 
mult, noi avem de-a face aici cu determinaţii materiale, cu „corpuri solide şi 
forţe", existenţa şi naturii fiecărei forţe fundamentale nepulând fi construită 
prin concepte, ci doar afirmată pc baza dovezii empirice. De aceea, pentru ca, 
noi trebuie să renunţăm la orice definiţie şi să ne mulţumim doar cu 
descrierea. Trebuie să pătrundem „printr-o modalitate anatomică", prin 
divizarea datului până la componentele sale primare, tară să avem pretenţia ca 
acestea din urmă să mai poată fi interpretate prin explicaţii conceptuale. In 
măsura în care mai este posibilă încă o interpretare, ca se poate da doar pe dru¬ 
mul conturat de către Locke, aceasta însemnând, nu prin prelucrare logică, ci 
prin trimitere la constituirea ideilor simple. Lucrurile stau altfel, însă, atunci 
când conceptele fundamentale sunt o dată stabilite şi când, pe drumul indicat, 
am reuşii să aruncăm o scurtă privire de ansamblu asupra numărului şi ordinii 
lor. în special, se arată că, în simpla natură a fiecăruia dintre aceste concepte, 
.c află în acelaşi timp o abundenţă de determinaţii ulterioare, care decurg 
nemijlocit din însăşi această natură. De aceea, pentru a dezvolta complet aceste 
determinaţii nu trebuie să recurgem la experienţă. Vom deveni conştienţi că 
diferitele concepte de bază se află în anumite raporturi de unificare sau opo¬ 
ziţie, de dependenţă etc., care se pot stabili prin abordarea pură a esenţei lor. 
I >eci, cunoaşterea acestor relaţii ca atare nu este una empirico-inductivă, ci 
una „apriori". Conform lui Lambert acest gen de „apriorism" nu are voie să 
Iu- limitat în nici un caz la geometria pură. Ceea ce i-a scăpat lui Locke a fost 

ideea că, ceea ce artistul făcuse intenţionat asupra spaţiului, anume, indicarea 
proprietăţilor sale structurale sistematice, pe căi deductive, a încercat să aplice 
şi ideilor simple. 1 în acest punct intervine Alethiologia lui Lambert care, după 
modelul lui Mathesis universalis * se vrea a fi o teorie universală a adevărului, 
adică a raporturilor şi relaţiilor dintre ideile simple. Pe lângă geometrie, el se 
bazează în special pe aritmetică, pe cronometria pură şi pe „foronomia“ pură, 
pentru a aduce exemple şi dovezi pentru un anumit tip de ştiinţe, care-şi 
datorează materia experienţei; nu în mod întâmplător, ci tocmai în această 
materie nu demonstrează determinaţii accidentale ci necesare. Prin toate aces¬ 
tea, teoria adevărului a lui Lambert constituie corelatul logic la ceea ce Tetens, 
ca psiholog, constatase cu privire la natura ideii pure de raport. Prin faptul că 
aceste două curente distincte de gândire ale Iluminismului german se unesc în 
Kant, se atinge o desăvârşire relativă a acestei gândiri: o desăvârşire care a 
însemnat sfârşitul şi în acelaşi timp depăşirea ei printr-un nou principiu şi o 
nouă problematică. 


1 Vezi Lambert, Anlage zur Architektonik oder Theorie des Einfachen und Ersten 
in der Philosophischen und mathematischen Erkenntnis, Riga, 1771, § 10. Mai multe 
asupra metodei lui Lambert, vezi în Das Erkenntnisproblem, voi. II, 534 şi urm. 

* Matematica universală [lat.) (n. tr.). 



Capitolul al patrulea 


Ideea de religie 


Dacă ne întrebăm asupra unei caracteristici generale a epocii Luminilor, 
atunci se pare că, pentru întreaga concepţie şi evaluare tradiţională a acesteia, 
nu este atât de sigur faptul că poziţia sceptică şi critică faţă de religie aparţine 
determinaţilor sale esenţiale. Dacă încercăm să raportăm acest punct de 
vedere tradiţional la evenimentele concrete istorice, atunci, în ceea ce priveşte 
Iluminismul german şi englez, rezultă imediat cele mai intense îndoieli şi 
limitări. Totuşi, se pare că acest fapt se adevereşte mai ales în privinţa 
filosofiei franceze a secolului al XVIII-lea care s-a afirmat cu perseverenţă în 
această direcţie. în privinţa acestui lucru, potrivnici şi duşmani, admiratori şi 
adoratori ai Iluminismului au ajuns la aceeaşi concluzie. Atât în scrierile sale, 
cât şi în scrisorile sale, Voltaire nu va obosi să reactualizeze în permanenţă 
vechiul său apel la luptă: Ecrasez l’infâme. în momentul în care el accen- 
luează precaut faptul că războiul său nu este declarat împotriva credinţei, ci 
împotriva superstiţiei, nu împotriva religiei, ci a Bisericii, generaţia urmă- 
loare, care vedea în el conducătorul ei spiritual, nu constatase încă aceste dis- 
lincţii. Enciclopedismul francez declară război deschis religiei, pretenţiei ei la 
valoare şi la adevăr. El îi reproşează nu numai că a fost întotdeauna doar o 
piedică în calea progresului intelectual, ci şi că s-a dovedit a fi incapabilă de 
a întemeia o morală autentică, o ordine dreaptă a vieţii, politică şi socială. în 
a sa Politigue Naturelle, Holbach insistă pe acest punct. Acuzaţia sa împotriva 
icligiei se bazează pe faptul că ea, educând omul să fie cu teamă în faţa 
(irănilor invizibili, l-a sufocat implementându-i convingerea că şi faţă de cei 
i are au putere pe pământ trebuie să se comporte ca un laş şi ca o slugă. 1 Chiar 
şi deismului i se va reproşa acum că nu este decât un dualism confuz şi un 
compromis atenuat. Diderot explică că deistul a tăiat hidrei religiei o duzină de 


1 Vezi Holbach, Politiqne Naturelle , discursul al lll-lea, în special § XII şi urm. 
(i-dilat de Hubert, d’Holbach el ses omis. Paris, p. 163 şi urm.). 

capete, însă acestea s-au regenerat din capul pe care nu îl nimicise. 1 De aceea, 
întoarcerea de la credinţă, în care îmbracă el forma istorică şi pe a cărei baze 
se sprijină, apare de acum înainte ca unicul mijloc de a elibera a omul de 
prejudecată şi robie şi de a-i deschide adevăratul drum către fericire. „în zadar 
încerci, tu, superstiţiosule - astfel lasă Diderot natura să vorbească omului - 
să-ţi găseşti fericirea dincolo de limitele lumii în care eu te-am situat, 
îndrăzneşte să te eliberezi de jugul religiei, rivala mea impertinentă care nu 
îmi recunoaşte drepturile; renunţă la zeii care s-au măsurat cu puterea mea şi 
întoarce-te la legile mele. Reîntoarce-te la natură, în locul de unde ţi-ai luat 
zborul. Ea va crede în tine, va goni din sufletul tău toate temerile care acum 
te trag în jos şi toată neliniştea care te macină. Oferă-te naturii, oferă-te 
umanităţii, oferă-te ţie însuţi - şi vei găsi peste tot, pe cărarea vieţii tale, f!ori.“ 
„Să străbatem istoria tuturor naţiunilor şi a tuturor secolelor; întotdeauna îl vom 
găsi pe omul aflat sub constrângerea a trei coduri diferite: codul naturii, al socie¬ 
tăţii şi cel al religiei. Fiecare cod constituie o piedică pentru celălalt şi îl limi¬ 
tează, căci niciodată nu s-a ajuns la o conlucrare reală a acestora. Consecinţa 
acestui fapt a fost că, niciodată şi nicăieri, nu a existat un om natural, un om 
social şi un om religios, în adevăratul sens al cuvântului" 2 Pentru cine a 
cunoscut o dată această stare de fapt, pentru acela nu mai există cale de 
întoarcere. Nu există nici un compromis şi nici conciliere; trebuie să alegem între 
libertate şi dependenţă, între conştiinţa clară şi afectul surd, între cunoaştere şi 
credinţă. în această alegere, decizia trebuie să fie unilaterală pentru omul timpu¬ 
lui nou, pentru omul epocii Luminilor. El trebuie să renunţe la orice ajutor venit 
de sus, trebuie să-şi niveleze singur drumul către un adevăr pe care îl posedă doar 
dacă îl obţine şi poate să-l fundamenteze prin propriile lui forţe. 

Totuşi, nu se poate afirma cu certitudine că Iluminismul, în tendinţele sale 
fundamentale, pe baza explicaţiilor de acest fel ale adepţilor şi purtătorilor săi 
de cuvânt, poate fi considerai drept o epocă ireligioasă şi potrivnică credinţei. 
Deoarece, o astfel de abordare ascunde pericolul de a nu mai recunoaşte rea¬ 
lizările ei cele mai mari. Scepticismul ca atare nu este capabil de asemenea 
performanţe. Cel mai puternic impuls conceptual al Iluminismului şi forţa sa 
spirituală nu sunt fondate pe întoarcerea sa de la credinţă, ci pe noul ideal de 
credinţă pe care el şi-l propune şi în noua formă a religiei pe care o încorpo- 


1 Diderot, Trăite de Ia tolerance, publicată de Tourneux, D. et Catherine, II, 
p. 292 şi urm. 

2 Diderot, Supplement au voyage de Bougainville (1771) în CEuvres (Assezat), II, 
p. 199 şi urm.; vezi şi II, 240 şi urm. 

rează. Cuvintele lui Goethe despre credinţă şi necredinţă au aceeaşi profun¬ 
zime şi deţin acelaşi adevăr şi în ceea ce priveşte epoca Luminilor. Atunci 
când Goethe desemnează conflictul dintre credinţă şi necredinţă ca cea mai 
profundă şi unică temă a istoriei lumii şi a umanităţii şi când accentuează că 
loate epocile în care a domnit credinţa au fost impunătoare şi fertile pentru 
contemporaneitate şi posteritate, în timp ce celelalte, în care necredinţa a 
asumat o victorie jalnică, au dispărut înaintea posterităţii, - căci, nimănui 
mi-i place să se îndeletnicească cu cunoaşterea a ceva steril - toate acestea tre¬ 
buie să ne împiedice să mai întrebăm de ce parte trebuie să plasăm epoca 
I,imunilor dacă ne raportăm la această opoziţie. Aici domină peste tot un sen- 
liinent creator autentic, o încredere necondiţionată în configurarea şi înnoirea 
lumii. O asemenea înnoire se pretinde şi se aşteaptă acum din partea religiei. 

I )e aceea, orice adversitate aparentă faţă de religie pe care o întâlnim în epoca 

I .uminilor nu are voie să ne tulbure pentru că, şi aici, problematica spirituală 
este amestecată cu cea religioasă, primind de la aceasta din urmă cele mai 
puternice şi constante impulsuri. Pe cât de mult resimţim răspunsurile pe care 
religia le-a dat până acum la întrebările fundamentale ce privesc cunoaşterea 
şi moralitatea, ca fiind nesatisfăcătoare, pe atât de mult apar aceste întrebări 
refomuilate tot mai intens şi cu tot mai multă pasiune. Disputa nu mai priveşte 
de acum înainte dogmele şi interpretarea lor, ci forma generală a certitudinii 
u-ligioase; ea nu se raportează la obiectul credinţei, ci la genul, orientarea şi 
luncţia credinţei ca atare. Astfel, înainte de toate, în cercurile filosofici germane 

II Luminilor, nu se aspiră cu toate forţele la distrugerea religiei, ci la funda¬ 
mentarea şi la aprofundarea ci „transcendentală". Pornind de la această aspi¬ 
raţie se explică modalitatea specifică de religiozitate a epocii Luminilor, se 
explică tendinţa ei atât pozitivă cât şi negativă, credinţa şi necredinţa sa. Doar 
ducă cuprindem ambele momente într-unul singur şi dacă cunoaştem depen¬ 
denţa lor reciprocă, vom putea înţelege evoluţia istorică a filosofiei religiei din 
secolul al XVI 11-lea ca unitate reală: ca o mişcare ce îşi ia punctul de plecare 
dintr-un centru ideatic bine determinat şi care aspiră la un anumit scop ideal. 

'P Dogma păcatului originar 
m şi problema teodiceei 

în pofida abundenţei şi multiplicităţii literaturii teologice şi filosofico-reli- 
gmase din secolul al XVIIl-lea - deja, pentru o singură problemă a deismului, 

numărul scrierilor polemice este uriaş - se poate dovedi totuşi existenţa unui 
punct central sistematic asupra căruia se insistă mereu. Gândirea filosofiei 
Luminilor nu a avut nevoie să stabilească această problemă centrală, pornind 
de la sine însăşi. Mai mult, ea a preluat-o drept moştenire a lumii ideatice a 
secolelor trecute, abordând-o însă cu noi mijloace intelectuale, pe care le 
dobândise între timp. Deja Renaşterea nu se dorea a fi exclusiv o renaştere a 
antichităţii şi a spiritului ştiinţific, ci ea dorea o transformare internă, o reno- 
vaiio * a religiei. Ea aspira la o religie de afirmare a lumii şi de afirmare a spiri¬ 
tului; o religie ce recunoaşte amândurora valoarea lor specifică; o religie care 
vedea dovada şi victoria propriu-zisă a divinului nu în umilire şi distrugere, ci 
în preamărire. Astfel, va fi întemeiat aici acel teism universal, aşa cum el, în 
teologia umanistă convinsă a secolelor al XVI-lea şi al XVIl-lea, a ajuns să 
facă epocă. Această teologie se originează în ideea că esenţa divinităţii trebuie 
concepută doar în totalitatea manifestărilor sale şi că, fiecare dintre acestea 
deţine un sens şi o valoare independentă. Fiinţa absolută a lui Dumnezeu nu 
poate fi exprimată prin nici o formă şi prin nici un nume; căci, forma şi denu¬ 
mirea sunt modalităţi de limitare şi, tocmai din această cauză, nu se aplică 
esenţei infinitului. însă, acest fapt conţine în acelaşi timp o concluzie inversă: 
căci fiecare formă particulară se află în egală măsură la distanţă de esenţa 
absolutului, toate formele se află totodată şi în apropierea acesteia. Orice 
expresie a divinităţii, în cazul în care este autentică şi reală în sine, are voie 
să se compare şi cu alte expresii. Ele sunt echivalente unele cu celelalte, dacă 
se hotărăsc nu să desemneze esenţa însăşi, ci să o interpreteze doar în 
parabole, prin intermediul simbolului. De la Nicolaus Cusanus până la 
Marsilius Ficinus, de la acesta până la Erasmus şi Thomas Morus, se poate 
urmări desfăşurarea şi întărirea acestui spirit umanist-religios. în primele 
decenii ale secolului al XVII 1-lea se părea că această evoluţie şi-a atins scopu¬ 
rile, că s-a reuşit întemeierea unei „religii în limitele umanităţii 11 . Această 
religie nu se contrapune sceptic şi în nici un caz nu este adversă dogmei 
creştine. Mai mult, ea depune eforturi în vederea conceperii şi interpretării 
dogmei într-o manieră în care ea va deveni expresia noii convingeri reli¬ 
gioase. Pentru Nicolaus Cusanus, ideea de Christi este cea pe baza căreia el 
prezintă concepţia sa despre humanitas*'. Humanitas-ul în Hristos devine 
legătura lumii, dovada supremă a unităţii lor intrinseci: căci, prin aceasta, pră¬ 
pastia între infinit şi finit, între principiul originar creator şi fiinţa creată, va fi 


* Reînnoire (lat.) (n.tr.). 
’* Umanitate (lat.) (n.tr.). 

nnulată, cele două elemente antagonice fiind împăcate. Astfel, universalismul 
religios, care va fi întemeiat aici, permite, de asemenea, conceperea universu¬ 
lui noilor forme de viaţă spirituale, care iau fiinţă în Renaştere şi configurarea 
acestora dintr-o perspectivă centrală filosofică. în aceeaşi manieră, el se 
deschide matematicii, ştiinţei noi a naturii şi cosmologiei, la fel cum, în raport 
cu Augustin, şi Evul Mediu întemeiază o nouă concepţie specifică despre sensul 
istoriei. Se pare că realizarea acestui fapt a fost posibilă doar de pe poziţiile 
religiei, nefiindu-i potrivnic, dimpotrivă, fundamentându-se prin aceasta. 
Totodată, se pare că putem întrevedea profunzimile propriu-zise ale religiei 
tocmai prin amploarea pe care aceasta a luat-o. Problema împăcării dintre om 
şi Dumnezeu, spre a cărei soluţionare au năzuit atât marile sisteme scolastice 
cât şi întreaga mistică a Evului Mediu, apare acum într-o nouă lumină. Nu se 
mai aşteaptă ca să se realizeze în exclusivitate pe baza unei acţiuni a graţiei 
divine şi nu va mai fi lăsată la aprecierea acesteia. Ea trebuie să se înfăptu¬ 
iască prin activitatea spiritului uman şi pe baza propriei sale dezvoltări. 1 

Această religie umanistă şi-a găsit însă în Reformă un adversar de temut. 
Se pare că Reforma converge cu Renaşterea în punctul în care ambele acordă 
„imanenţei" o nouă valoare şi o nouă sancţiune religioasă. Şi aceasta pretinde 
<> interiorizare şi o spiritualizare a conţinutului credinţei, neinsistând asupra 
oului, asupra subiectului religios, ci, raportându-se în acelaşi timp la fiinţa 
lumii, o aşează într-o nouă relaţie faţă de centrul certitudinii credinţei. Pe baza 
acestei certitudini pe care o oferă credinţa, trebuie să fie justificată acum 
lumea. Cu aceasta, în raport cu cerinţa ascetică a negării lumii, apare acum 
cerinţa afirmării şi configurării acesteia. Această configurare trebuie să se 
înfăptuiască în muncă, în profesie, în acţiunea în cadrul ordinilor sociale ale 
lumii. însă, dacă pe această cale, umanismul şi Reforma se întâlnesc la un 
nivel comun, totuşi, din perspectiva fundamentului lor ultim, ele rămân separate. 
('onform originii şi scopurilor sale, credinţa reformatoare rămâne separată de 
idealurile religioase ale umanismului. Nucleul acestei opoziţii se poate exprima 
pi intr-un singur cuvânt: el constă în poziţia radical-diferită pe care umanismul 
şi reforma o adoptă faţă de problema pocalului originar. Umanismul nu s-a 
aventurat niciodată să atace deschis dogma păcatului originar. însă, prin ori¬ 
entarea sa de bază spirituală, a trebuit să tindă către diminuarea puterii acestei 
dogme. în concepţiile fundamentale religioase ale Umanismului, se arată tot 
luai puternic pătrunderea spiritului pelagianismului. Tot mai conştient se 


1 Pentru mai multe detalii, vezi lucrarea mea, Individuum und Kosmos in der 
l'liilosophie der Renaissance , Leipzig, 1927. 

năzuieşte spre desprinderea de jugul tradiţiei augustiniene. întoarcerea la 
Antichitate nu trebuie să servească în ultimul rând acestei lupte. Teoria 
platonică a iubirii şi doctrina stoică despre autarhia voinţei vor fi invocate 
împotriva concepţiei augustiniene despre alterarea radicală a naturii umane şi 
despre incapacitatea ei de a se întoarce la divinitate. Doar pe aceste baze, 
universalismul religios, la care aspira Umanismul, putea fi obţinut pe bună 
dreptate, doar astfel, putea fi justificată o revelaţie care nu se epuizează printr-o 
manifestare singulară a divinităţii, limitată din punct de vedere spaţio-tem- 
poral. 1 însă, împotriva acestei extinderi se ridică acum obiecţia tăioasă a sis¬ 
temelor reformatoare; deoarece, toate acestea se sprijină pe credinţa în carac¬ 
terul necondiţionat şi în unicitatea cuvântului Bibliei. Nici o trimitere către 
mundaneitate nu trebuie să pună la îndoială această credinţă. Biblia , în 
transcendenţa, supranaturalitatea şi autoritatea sa absolută, este singurul 
obiect cu ajutorul căruia poate fi obţinută certitudinea mântuirii. Astfel, „indi¬ 
vidualismul" religios, reprezentat de Reformă, rămâne în totalitate raportat la 
realităţile pur obiective, supranaturale. 2 Şi pe cât de mult încearcă el să con¬ 
solideze acest raport, pe atât de mult se vede reîntorcându-se, dintr-o nouă 
perspectivă, la concepţia augustiniană a dogmei. Aceasta va constitui, atât 
pentru Luther cât şi pentru Calvin, sprijinul şi nucleul sistemelor lor teologice. 
Cu aceasta, ruptura faţă de umanism a devenit inevitabilă. Ha va fi înfăptuită 
cu cea mai mare claritate în lucrarea lui Luther, De servo arbitrii). Apologia 
precaută pe care Erasmus o face libertăţii umane, pronunţarea sa în favoarea 
autarhiei şi autonomiei voinţei, care chiar şi prin căderea în păcat nu ar fi fost 
anulate în totalitate, îi apar lui Luther ca nefiind nimic altceva decât o expre¬ 
sie evidentă a scepticismului religios. Nu există nici o altă eroare mai pericu¬ 
loasă decât credinţa într-o astfel de independenţă a omului, care, pe lângă 
graţia divină, ar fi considerată ca potenţă proprie, care, fie împotriva ei, fie 
alături de ea, are capacităţi reduse. Trebuie să distingem la modul cel mai 
conştient între forţa lui Dumnezeu şi a noastră, între opera lui Dumnezeu şi 
opera noastră, deoarece de această distincţie depinde cunoaşterea de sine şi 
cunoaşterea şi cinstirea lui Dumnezeu. „Fiindcă, atâta timp cât un om este 
convins că el ar putea face câtuşi de puţin pentru salvarea sa, lui îi rămâne 
speranţa şi nu se îndoieşte de sine; din acest motiv, el nu se umileşte în faţa 
lui Dumnezeu, ci se pune pe sine în evidenţă, sau speră sau doreşte cel puţin 


1 Pentru mai multe detalii, vezi lucrarea mea, Die Platonische Renaissance in 
England und die Schule von Cambridge , cap. H şi IV. 

2 Vezi Troeltsch, Renaissance und Reformation; Opere complete , IV, p. 275 şi urm. 

ocazie, timp şi operă prin care el, în cele din urmă, ajunge la mântuire. 
Dimpotrivă, cine nu se îndoieşte deloc de faptul că totul depinde de voinţa 
divină, acela se îndoieşte în totalitate de sine însuşi, nu ne alege pe noi, ci îl 
aşteaptă pe Dumnezeu, pe cel care acţionează aici; acesta este cel mai aproape 
<le graţia divină şi va fi salvat.“ 

Cu aceasta, verdictul credinţei reformatoare s-a pronunţat faţă de cea 
umanistă şi în zadar a încercat secolul al XVII-lea să se opună acestei sentinţe. 
Desigur că idealurile renascentiste sunt vii în acesta, găsindu-şi apărătorii şi 
susţinătorii în special în cercurile filosofiei. însă, marile mişcări religioase ale 
epocii ies în afara tuturor acestor tendinţe. Speranţa că se va constitui o religie 
universală, aşa cum a nutrit-o Cusanus şi cum a exprimat-o în lucrarea sa, De 
pace /idei", a fost năruită. în locul stării de pace a credinţei, s-a impus cea mai 
dură şi ireconciliabilă dispută de credinţă. Se părea că, în această dispută, vic¬ 
toria revine în toate privinţele dogmatismului. Când Hugo Grolius,în Ţările de 
Jos, şi când Şcoala de la Cambridge, în Anglia, au încercat încă o dată să reîn¬ 
noiască spiritul renascentist, eficienţa lor nemijlocită s-a aplicat doar în cadrul 
intui cerc relativ restrâns. Grotius este înfrânt de atacul gomarismului**, care 
işi pronunţă victoria definitivă asupra arminienilor olandezi, la fel cum 
( udworth şi More nu au putut să se apere împotriva pătrunderii puritanismu¬ 
lui şi a calvinismului ortodox. Cu toate acestea, munca acestor gânditori nu a 
rămas fără rezultat nici sub aspect religios, nici sub aspect istoric spiritual. 
Deoarece, ea a fost cea care a nivelat drumul „Iluminismului* 4 secolului al 
XVIII-lea. Teologia epocii Luminilor a devenit conştientă de acest context 
universal istoric. Reproşul care s-a adus Iluminismului, anume că el, ca epocă, 
s-a crezut a fi „începutul timpurilor", că nu a recunoscut marile realizări ale 
trecutului, subestimându-le, nu se justifică aici în nici un caz. Semler, unul 
dintre capii teologiei germane iluministe, demonstrează spiritul criticii 
istorice, căruia îi pregăteşte terenul în cercetarea Bibliei , chiar şi prin faptul că 
el cunoaşte şi exprimă la modul cel mai clar şi contextele istorice care 
domină aici. în războiul său împotriva ortodoxiei, el recurge la Erasmus pe 
1 ;ire îl desemnează drept creatorul teologiei protestante. încă o dată se vor 
pune acum vechile întrebări: întrebarea asupra autarhiei raţiunii şi asupra 
mitonomiei voinţei morale. însă, aceste probleme se vor soluţiona acum 
independent de orice autoritate externă, independent de Biblie şi Biserică. 

* Despre pacea credinţei (lat.) (n. Ir.). 

** Curent religios fundamentat de Francis Gomar sau Gomarus, duce olandez, dis¬ 
cipol al lui Calvin din secolul al XVII-lea, care s-a opus arminienilor (n. tr.). 

Cu aceasta, pentru prima dată, dogmatismul din Evul Mediu nu mai are 
putere: deoarece, augustinianismul nu va mai fi combătut acum în con¬ 
secinţele şi influenţele sale nemijlocite, ci atacat în nucleul şi principiul său 
fundamental. Ideea păcatului originar este adversarul comun în a cărui com¬ 
batere coincid diferitele orientări ale filosofiei Luminilor. în acest punct. 
Hume se află de partea deismului englez, aşa cum Rousseau se află de partea 
lui Voltaire: se pare că unitatea scopurilor spre care tinde Iluminismul a 
depăşit, o anumită perioadă, toate diferenţele şi divergenţele cu privire la 
mijloacele prin care aceste scopuri puteau fi atinse. 

Mai întâi vom urmări evoluţia problemei în cadrul istoriei spiritului 
francez, unde aceasta şi-a găsit punctul culminant şi formularea cea mai clară. 
Cu o perfecţiune la care doar spiritul analitic francez a putut ajunge, sunt 
dezbătute aici toate aspectele diferite pe care problema le ascunde în sine şi 
fiecare dintre acestea este urmărit până la ultimele lui consecinţe. Diferitele 
începuturi posibile apar într-o antiteză clară unele faţă de celelalte şi se pare 
că din această antiteză provine soluţia dialectică. Problema păcatului originar 
va fi pusă încă o dată în fîlosofia franceză a secolului al XVIf-lea de către unul 
dintre cei mai profunzi gânditori ai ei. Problema este pusă în faţa noastră cu o 
deosebită forţă conceptuală, cum nu s-a mai întâlnit înainte, cu o desăvârşită 
claritate a expunerii, în lucrarea lui Pascal, Cugetări. De la Augustin, aceasta 
abia dacă şi-a schimbat conţinutul: deoarece, prin intermediul marii opere a 
lui Jansenius despre Augustin, problematica se leagă în totalitate de acesta, 
însă, ceea ce îl desparte pe Pascal de Augustin şi ceea ce îl caracterizează ca 
gânditor al unei noi epoci, este forma şi metoda argumentării sale. Această 
metodă este datorată lui Descartes şi ea doreşte aplicarea idealului său logic, 
idealul clarului şi distinctului la ultimele mistere ale credinţei. Astfel, ia fiinţă 
acum o mixtură paradoxală de motive ideatice; căci, conţinutul teoriei pe care 
Pascal doreşte să o întemeieze în Cugetări se află în cel mai puternic contrast 
cu forma şi maniera întemeierii înseşi. Teza pe care el o reprezintă este 
neputinţa totală a raţiunii care nu este capabilă să ajungă la certitudine, care 
doar prin renunţ la sine însăşi, prin supunerea ei totală credinţei, poate ajunge 
la adevăr. însă, tocmai necesitatea acestei supuneri nu va fi predicată şi 
pretinsă de către Pascal, ea trebuie să fie demonstrată de către acesta. El nu 
se adresează Credincioşilor, ci necredincioşilor. El vorbeşte limba lor şi 
doreşte să-i înfrunte cu propriile lor arme. Arma logicii modeme analitice, pe 
care Pascal o mânuieşte ca nimeni altul, pe care o foloseşte în lucrările sale 
matematice şi pe care o desăvârşise, trebuie să-i servească acum pentru expunerea 

şi evoluţia problemei fundamentale a religiei. Astfel, el abordează soluţia 
acestei probleme cu aceleaşi mijloace metodice pe care le-a întrebuinţat în 
lucrarea sa despre secţiunile conice, în privinţa unei probleme geometrice, şi 
în tratatul său despre spaţiul vid, în privinţa unei probleme empirico-fizice. 
Cercetarea exactă a fenomenelor şi forţa gândirii ipotetice sunt şi în acest caz 
decisive. Nu deţinem şi nici nu avem nevoie de nici un altfel de mijloc prin 
care să fim conduşi la o soluţionare. La fel cum nici fizicianul, pentru a 
răspunde la întrebarea asupra esenţei unei anumite forţe naturale, nu deţine 
nici o altă modalitate decât aceea de a surprinde fenomenele sale şi de a le 
consulta sistematic în ansamblul lor, tot aşa, nici misterul fundamental al 
naturii umane nu poate fi dezlegat pe alte căi. în aceasta constă prima cerinţă 
care trebuie ataşată fiecărei ipoteze, şi anume, că ea trebuie să surprindă şi să 
prezinte exhaustiv fenomenele. Postulatul salvării fenomenelor (oiugeiv toc 
i/iatvo^eva) nu are mai mică însemnătate pentru teologie decât pentru 
astronomie. Şi tocmai în această privinţă îşi aşteaptă Pascal adversarul, îl 
aşteaptă pe cel care se îndoieşte şi pe necredincios. Când aceştia resping 
soluţia oferită de religie, când se împotrivesc să accepte învăţătura despre 
căderea în păcat şi despre „dubla natură 11 a omului, se încearcă să se ofere 
acestora o altă explicaţie probabilă. în locul acestei duplicităţi, ei trebuie să 
aşeze simplitatea, în locul discordiei, armonia. însă, tocmai această unitate şi 
armonie prezumtivă ajung imediat în conflict cu tot ceea ce existenţa umană 
oferă în mod faptic. Căci, întotdeauna când întâlnim un om, nu îl întâlnim în 
calitate de fiinţă închisă şi armonioasă în sine, ci ca esenţă scindată, împovă¬ 
rată de cele mai profunde contradicţii. Aceste contradicţii constituie stigmatul 
naturii umane. în măsura în care omul încearcă să înţeleagă poziţia sa în cosmos, 
cl se vede situat între infinit şi neant, incapabil de a aparţine în totalitate unei 
singure direcţii. El se află deasupra şi dedesubtul tuturor esenţelor; el este în 
acelaşi timp sublimul şi abjectul, măreţia şi mizeria, forţa şi neputinţa. 
Conştiinţa sa îi prezintă în permanenţă un scop pe care în existenţa sa nu-1 
poate atinge niciodată - şi în acest cerc, al permanentei dorinţe de a ieşi în 
afara sa şi al permanentei recăderi la umila sa condiţie, se va zbate întreaga sa 
existenţă. Nu putem scăpa de această contradicţie ce apare în fiecare fenomen 
singular al naturii umane, şi nu există nici o altă cale de a o explica decât 
nrmărind-o de la fenomene în originea lor inteligibilă, de la stări de fapt în 
principiul lor. Duplicitatea ireductibilă a naturii umane îşi găseşte soluţia în 
misterul căderii. Prin acesta din urmă se scoate la lumină imediat ceea ce 
înainte părea obscur şi de neînţeles. Dacă această „ipoteză 11 este şi rămâne în 

sine un mister absolut, pe de altă parte, însă, ea constituie singura cheie care 
ne poate deschide calea spre esenţa noastră profundă. Natura umană devine 
mai întâi inteligibilă prin ininteligibilitatea pe care noi o descoperim la baza 
sa. Astfel, în raport cu formele logice, „raţionale" ale cunoaşterii, etaloanele 
se răstoarnă. Vom explica un necunoscut în măsura în care îl vom reduce la 
ceva cunoscut; ceva cunoscut, ceva dat, existenţa în mijlocul căreia ne aflăm, 
va fi întemeiată pe ceva necunoscut. însă, tocmai această schimbare radicală 
a tuturor mijloacelor şi măsurilor raţionale ne învaţă că noi nu ne aflăm situaţi 
la o limită a cunoaşterii întâmplătoare şi subiective, ci la una necesară şi 
obiectivă. Nu numai capacitatea noastră redusă de înţelegere este cea care nu 
ne îngăduie o cunoaştere adecvată a obiectului, ci obiectul însuşi, antinomic 
în sine şi care sfidează orice formă de raţionalitate. Fiecare etalon raţional este 
ca atare un etalon imanent. Căci, forma înţelegerii noastre raţionale constă 
tocmai în faptul că încercăm să înţelegem pornind de la o anumită esenţiali- 
tate, subzistentă prin sine însăşi, de la „natura" unui lucru şi îndreptându-ne 
spre proprietăţile care-i revin acestuia în mod necesar. Avem de a face aici cu 
o natură care se neagă pe sine nemediat; avem de-a face cu imanenţa care, 
atâta timp cât încercăm să o concepem în mod pur şi exhaustiv, se transformă 
brusc în transcendenţă. „Qui demelera cet embrouillemenl? La nature confond 
Ies pyrrhoniens et la raison confond Ies dogmatiques. Que deviendrez-vous 
donc, 6 homme, qui cherchez quelle est votre veritable condition par votre 
raison nalurclle?... Connaissez donc, superbe, quel paradoxe vous etre â 
vous-mcmc. Humiliez-vous, raison impuissante; taisez-vous, nature imbecile: 
apprenez que I 'homme pas.se infiniment 1’homme el entendez de votre maître 
notre condition veritable, que vous ignorez. Ecoutez Dieu!" 1 

Prin aceste afirmaţii ale lui Pascal, filosofiei franceze a secolului al XVIII-lea 
i se punea cea mai dificilă şi mai profundă problemă. Dacă dorea să înainteze 
doar un singur pas, întâlnea un adversar spiritual de acelaşi rang. Dacă fasci¬ 
naţia transcendenţei nu a putut fi risipită în acest loc, dacă omul a fost şi 
rămâne un „transcendent în raport cu sine însuşi", atunci i s-a oferit sprijin 
anticipat oricărei explicaţii „naturale" a lumii şi a existenţei. De aceea, este de 

1 Pascal, Pensees, al t. VIII (ed. Ernest Havet, a V-a ediţie). Paris, 1897, I, 114. 
[„Cine va lămuri această încurcătură? Natura îi confundă pe pyrrohnieni iar raţiunea îi 
confundă pc dogmatici. Ce vei deveni tu. Omule, care îţi cauţi adevărata condiţie prin 
raţiunea ta naturală? Cunoaşte deci ce paradox eşti chiar pentru line însuţi. Umileşte-te, 
raţiune neputincioasă, amuţeşte, natură imbecilă: învaţă că omul întrece infinit omul şi 
înţelege de la stăpânul tău adevărata noastră condiţie pe care o ignori. Ascultă-1 pe 
Dumnezeu!" (fr.) (n. tr.)]. 



143l Filosofia Luminilor 


înţeles că filosofia iluministă franceză se întoarce mereu la Pascal, ca mânată 
de un impuls interior căruia nu-i poate rezista şi că, faţă de această operă, ea 
caută în permanenţă să-şi pună la încercare forţa critică. Critica îndreptată 
asupra lui Pascal are la origine, pe parcursul tuturor epocilor, scrierile lui 
Voltaire. Deja în prima sa scriere filosofică, Lettres sur Ies Anglais, el iniţiază 
această critică, iar o jumătate de secol mai târziu se va întoarce din nou la 
această lucrare de tinereţe, pentru a o completa cu noi argumente. 1 II Voltaire 
acceptase provocarea lui Pascal; el explicase că dorea să apere omenirea 
împotriva acestor „mizantropi sublimi“. însă, dacă examinăm cu atenţie argu¬ 
mentele sale, vom vedea desigur că el încearcă să evite războiul deschis. Căci, 
Voltaire evită cu foarte mare grijă să-l urmeze pe Pascal până în centrul reli¬ 
gios al ideilor sale şi până în cele mai adânci profunzimi ale problemelor pe 
care le tratează. El încearcă să-l menţină la suprafaţa existenţei umane; vrea 
să arate cum această suprafaţă îşi este autosuficientă şi capabilă de autoexpli- 
caţie. Modul de abordare se schimbă: onestitatea cu care Pascal se raportează 
la probleme va fi înlocuită acum de un mod de abordare ludic, concentrării şi 
rigidităţii argumentării pascaliene le vor fi contrapuse o mobilitate spirituală, 
sensului profund mistic, un sens facil al „copilului lumii“. „Intelectul comun 
uman“ va fi chemat, în calitate de judecător, împotriva subtilităţilor 
metafizicii. Ceea ce Pascal a numit contradicţiile naturii umane, este pentru 
Voltaire doar dovada bogăţiei, diversităţii şi dinamicii acesteia. Fireşte, ea nu 
este „simplă* 1 în sensul că îi este caracteristică o anumită existenţă şi că îi este 
prefigurat un anumit traseu; ea se manifestă în posibilităţi mereu noi. însă, 
ilnpă Voltaire, în această versatilitate aproape nelimitată constă nu slăbi¬ 
ciunea, ci forţa ei. Chiar dacă activitatea oamenilor pare încă disparată, chiar 
dacă nu se opreşte asupra nici unui rezultat, ci acţionează în vederea 
îndeplinirii mai multor scopuri şi sărind de la o sarcină la alta, totuşi, în 
această multiplicitate se arată de fapt intensitatea sa autentică şi cea mai mare 
lorţă de care ea este capabilă. Omul, în desfăşurarea şi extinderea tuturor 
Iurtelor diferite pe care le simte în sine, este deja ceea ce el poate să fie şi ceea 
cc trebuie să fie: „aceste aşa-zise contrarietăţi pe care le numiţi contradicţii 
Mint ingredientele necesare care intră în alcătuirea omului care este, ca şi 
iestul naturii, ceea ce trebuie să fie.“ 

Desigur, această filosofie a aşa-zisului commort sense nu este ultimul 
i uvânt pe care Voltaire îl pronunţă în legătură cu această problemă. Pe cât de 


1 Vezi Voltaire, Remarques sur Ies Pensees de M. Pascal (1728-1778), (Euvres 

II aiuien). Paris, 1921, XXXI, 281 şi urm. 

puţin se îndoieşte el de argumentele lui Pascal, pe atât de mult se simte că, 
totuşi, acestea îl neliniştesc. De fapt, ne aflăm într-un punct în care simpla 
negaţie nu a fost suficientă şi în care s-a aşteptat din partea filosofiei Luminilor 
o decizie pozitivă clară. Dacă respinsese misterul păcatului originar, trebuia 
să stabilească cauza răului în alt loc, trebuia să o cunoască şi să o demonstreze 
pe calea raţiunii. De aceea, în acest punct, se pare că în faţa metafizicii ca 
atare nu mai există nici un pericol: deoarece, îndoiala noastră în privinţa 
dogmei ne preocupă pe atât de profund şi de acerb în misterul teodiceei. Şi 
pentru Voltaire, această enigmă continuă să existe, deoarece şi pentru el exis¬ 
tenţa lui Dumnezeu este un adevăr demonstrabil. Enunţul: „eu exist, deci 
există o esenţă necesară şi eternă“ nu şi-a pierdut pentru el nimic din evidenţa 
sa. 1 Dacă, totuşi, nodul gordian al problemei teodiceei nu este dezlegat pen¬ 
tru noi, la fel ca şi înainte, atunci cum putem să ne opunem cerinţei lui Pascal 
conform căruia sinuozităţile acestui nod ne conduc în „abisul" credinţei? 2 
Voltaire a respins în mod categoric optimismul ca teorie metafizică, soluţia lui 
Leibniz şi a lui Shaftesbury. El nu vedea în acesta un răspuns filosofic, ci îl 
aşeza pe acelaşi plan cu născocirile şi cu „romanele" mitice. 3 Cei care susţin 
că totul ar fi bun, sunt nişte şarlatani. Să recunoaştem că răul există şi să nu 
încercăm să negăm cu un zel absurd toate ororile existenţei noastre. 4 Dacă 
Voltaire, în raport cu teologia şi metafizica, se pronunţă aici pentru scepticismul 
teoretic, atunci, cu aceasta, ei se vede prins în mijlocul argumentării pascaliene 
pe care dorea să o combată. Astfel, în ceea ce priveşte rezultatul , el se află exact 
în acel punct în care sc aflase Pascal. Consecinţa că filosofia, că raţiunea, în 
măsura în care refuză orice sprijin al revelaţiei, trebuie neaparat să sfârşească 
prin scepticism: „le pyrrhonisme est le vrai", aparţine negreşit lui Pascal. 5 Dacă 

1 Vezi Additions aux remarques sur Ies Pensees de Pascal (1743), XXXI, 334: 
„J existe, dnnc quelque chose existe de toute eternite est une proposition evidente." 
[„Exist, deci există ceva dintotdeauna este o propoziţie evidentă." (n. Ir.).] 

2 Pascal, op. cit., p. 115: „l£ nccud de notre condilion prend ses replis el ses tours 
dans cel abîme; de soite que l’homme est plus inconcevable sans ce mystere que ce 
mystere n’est inconcevable â rhomme." [„Nodul condiţiei noastre îşi ia sinuozităţile 
şi întorsăturile din acest abis; astfel încât, atât omul este mai de neconceput fără acest 
mister, cât şi misterul fără om“ ifr.) (n. tr.).] 

3 Vezi II faut prendre un parti ou le principe d’action (1772), secţ. XVII: „Des 
romans inventes pour deviner l’origine du mal" ( (Euvres , XXXI, 177). 

4 II faut prendre un parti ou le principe d'action, secţ. XVI ((Euvres , XXXI, 
174 şi urm.). 

5 Vezi Pensees, ed. Havet, XXIV, 1; XXV, 34 (II, 87, 156). 

ai privire la problema originii răului, Voltaire a sustras toate mijloacele ajută¬ 
toare împotriva scepticismului, el se vede de acum înainte prins într-un vârtej. 

I II acceptă toate răspunsurile şi respinge toate răspunsurile. Schopenhauer a 
lăcut cu predilecţie trimitere la lucrarea Candid a lui Voltaire, a încercat să o 
utilizeze ca arma cea mai puternică împotriva optimismului. în realitate, 
Voltaire a fost la fel de puţin un sistematician al pesimismului, pe cât de puţin 

II fost şi unul al optimismului. Poziţia sa faţă de problema răului nu se consti- 
luie nicăieri într-o doctrină stabilă. Ea nu poate şi nu vrea să fie mai mult 
decât expresia stării din perioada respectivă cu care el se raporta la lume şi la 
oameni. Această stare acceptă toate nuanţele şi este redată prin însuşi jocul 
acestor nuanţe. în perioada tinereţii, Voltaire nu cunoaşte încă accese pesi¬ 
miste. El se pronunţă pentru o filosofîe pur hedonistă, care găseşte justifi¬ 
carea" existenţei în faptul că ea se lasă pradă tuturor plăcerilor sale, încercând 
să le epuizeze. A năzui spre o altă înţelepciune i se părea a fl tot atât de ino¬ 
portun pe cât de inutil: „adevărata înţelepciune este de a şti să evadezi din tris¬ 
teţe prin cufundare în voluptate." Voltaire nu vrea să fie aici nimic altceva 
decât apologetul epocii sale, apologetul luxului, al gustului şi al plăcerii 
simţurilor, fără nici o prejudecată. 1 Desigur, mai târziu a renunţat la această 
glorificare iar cutremurul din Lisabona a fost pentru el motivul de a elabora o 
palinodic expresivă. Axioma Tout est bien, în calitate de enunţ instructiv, va fi 
ncum automat respinsă. 2 Este o autoamăgire nebunească să închidem ochii în 
la(a răului care are asupra noastră o forţă nemijlocită. Tot ce ne rămâne de 
lăcut este să ne orientăm privirea spre viitor şi să sperăm că vom primi de la 
iicesta soluţia enigmei care în acest moment ne este inaccesibilă: „ într-o zi 
toiul va fi bine , iată speranţa nostră; Totul este bine astăzi, iată iluzia." Astfel, 
Voltaire vorbeşte aici despre un compromis, iar acest compromis are pentru el 
valoare atât din punct de vedere teoretic, cât şi din punct de vedere etic. Nici 
răul moral nu poate fi negat; însă, justificarea sa constă în faptul că el nu poate 
li evitat în ceea ce priveşte natura dată a omului. Fără slăbiciunile omeneşti, 
viaţa noastră ar fi descrisă ca stare de repaus. Căci, văzute din perspectivă 
clică, cele mai puternice impulsuri ale acestei vieţi iau fiinţă tocmai din 

1 Vezi poezia Le Mondain (1736) şi Defense du Mondain ou /'Apologie du Luxe, 
(l-Mvres, XIV, 112 şi urm, 122 şi urm. Prezentarea ce urmează asupra lui Voltaire şi 
Kimsseau, se poate consulta în articolul meu, „Das Problem Jean-Jacques Rousseau", 
„Arhiva de istoria ftlosofiei", ed. de Arthur Stein, voi. XLI (1932), p. 219 şi urm. 

2 Poeme sur le desastre de Lisbonne ou examen de cet axiome'. Tout est bien 
(1736), QLuvres, XII, 179 şi urm. 

instinctele şi pasiunile, din lipsurile noastre. Pentru această imagine a lumii şi 
a vieţii, Voltaire a găsit cea mai pregnantă expresie în povestirea filosofică: Le 
Monde comme ilva, Vision de Babouc (1746). Babouc primeşte de la îngerul 
Ituriel invitaţia de a merge în capitala ţării şi de a investiga viaţa şi activitatea 
de acolo. El trebuie să decidă dacă oraşul trebuie să fie nimicit de la temelie 
sau dacă trebuie să fie cruţat. El cunoaşte oraşul în toate slăbiciunile şi lip¬ 
surile sale morale, dar în acelaşi timp, şi în toată strălucirea culturii sale şi în 
fina sa viaţă socială. Cu aceasta, el a luat decizia. A dat dispoziţie ca cel mai 
iscusit bijutier al oraşului să facă o mică statuie din toate metalele începând 
de la cele mai scumpe şi până la cele mai ieftine, pentru a o duce lui Ituriel. 
„Ai vrea - îl întreabă pe acesta - să spargi această statuie drăguţă doar pentru 
faptul că nu este doar din aur sau diamante?" Ituriel înţelege: „decise să nu-1 
mai corecteze pe Persepolis şi să lase lumea săjie aşa cum este, căci, zise el, 
dacă nimic nu e bine, atunci în mod sigur totul e acceptabil." Chiar şi în 
Candid, unde îşi revarsă toată ironia asupra optimismului, Voltaire şi-a pier¬ 
dut încrederea în această stare. Noi nu putem opune rezistenţă răului şi nici nu 
putem să-l eliminăm total. Insă, trebuie să lăsăm atât lumea fizică cât şi pe cea 
morală să-şi urmeze cursul iar noi să ne orientăm în ea astfel încât, în activi¬ 
tatea noastră continuă, să ne menţinem în ea, fiindcă din ea provine acea feri¬ 
cire de care numai omul este capabil. 

Aceeaşi nesiguranţă care se trădează în poziţia lui Voltaire faţă de problema 
teodiceei, se poate observa şi în gândirea secolului al XVIlI-lea. Literatura ce 
priveşte această problemă este aproape nelimitată: deoarece, aceasta va fi 
mereu resimţită ca problema fundamentală propriu-zisă pornind de la care 
trebuie să se decidă destinul metafizicii şi al religiei. Astfel, va avea loc reîn¬ 
toarcerea la această problemă, fără ca din această abordare diversificată să 
decurgă o îmbogăţire reală principială a acesteia. Argumentele lui Leibniz vor 
fi tot mai mult reluate şi interpretate din perspective diferite. însă, cu greu vor 
putea fi ele înţelese în raportul lor viu cu conceptele şi premisele de bază ale 
filosofiei sale. Abordarea sistematică cedează tot mai mult în faţa abordării 
eclectice. 1 Cu aceasta, pătrunde un nou motiv care împuterniceşte psiholo¬ 
gia empirică a problemei şi care încearcă abordarea ei cu mijloacele sale. 


1 Nu voi insista aici asupra acestei abordări eclectice; pentru aceasta, fac trimitere 
la lucrarea lui J. Kremer, Das Problem der Theodizee in der Philosophie und Literatur 
des 18. Jahrhunderts , Berlin, 1909 şi la cea a lui K. Wolff, Schillers Theodizee... mit 
einer Einleitung iiber Das Theodizee problem in der Philosophie und Literatur des 18. 
Jahrhunderts, Leipzig, 1909. 

Părea că aici se deschide un drum prin care întrebarea privind depăşirea 
plăcerii sau neplăcerii în existenţa umană se dezbrăca de incertitudinile de 
până atunci şi prin care aceasta era situată pe o bază ştiinţifică sigură. Dacă 
această problemă era tratată în vederea luării unei decizii, atunci nu era 
permisă doar o evaluare vagă. Trebuia găsit un etalon stabil şi prezentată o 
anumită scală la care se puteau raporta valorile particulare ale plăcerii sau ale 
neplăcerii. Astfel, ne aflăm în punctul în care trebuia să se realizeze unificarea 
metodică a contrariilor. Indetenninarea senzaţiei de plăcere-neplăcere trebuia 
clarificată şi trebuia să i se găsească o expresie exactă, riguroasă. Se părea că 
doar relaţia dintre psihologie şi matematică, dintre experiment şi analiza pură 
conceptuală, putea servi atingerii acestui scop. O astfel de sinteză încearcă să 
Iacă Maupertuis în scrierea sa, Essai de Philosophie morale. El porneşte de la 
o definiţie determinată a plăcerii şi a neplăcerii pe care încearcă să o for¬ 
muleze astfel încât din ea să decurgă nemediat posibilitatea ca fiecăreia să-i 
lîe asociată o valoare numerică stabilă, prin aceasta, ele putând fi comparate 
din punct de vedere numeric. Aşa cum cunoaşterea lumii fizice se bazează pe 
faptul că noi reuşim să explicăm diferenţe calitative pe care le conştientizăm 
în fenomene prin diferenţe cantitative, tot aşa putem proceda şi în ceea ce 
priveşte fenomenele psihice. Şi în acest caz, eterogenitatea care iese la iveală 
în privinţa conţinulurilor, în trăirea lor nemijlocită, nu trebuie să ne împiedice 
să o vedem drept omogenă din punct de vedere conceptual. Căci, pe cât de 
diferite sunt modurile dc plăcere sau neplăcere, totuşi ele au ceva comun, şi 
anume, faptul că fiecare dintre acestea are o anumită intensitate şi o anumită 
durată, Dacă reuşim să măsurăm ambele momente şi putem prezenta o relaţie 
în conformitate cu care valoarea numerică a întregului se dovedeşte a fi 
dependentă de cea a fiecărui moment în parte, atunci drumul către soluţionare 
ar fi găsit. Astfel, s-ar putea face un calcul al senzaţiei şi al sentimentului 
similar calculului din aritmetică, geometrie sau fizică. Cu aceasta, problema 
unei „matematici a mărimilor intensive 11 , a unei Mathesis intensorum aşa cum 
I .eibniz o prezentase deja în raport cu problemele fundamentale ale noii analize 
a infinitului, se extinde şi asupra teoriei sufletului. în această privinţă, 
Maupertuis încearcă să formuleze o lege analoagă regulilor de bază ale staticii 
sau dinamicii. Pentru a calcula momentele de plăcere sau neplăcere, trebuie 
să se pornească de la faptul că mărimea lor depinde pe de o parte de intensi- 
lale, şi, pe de altă parte, de durată, în timp ce acestea sunt prezente şi 
acţionează în suflet. De aceea, o dublă intensitate într-un interval simplu poate 
avea, în total, acelaşi rezultat ca şi intensitatea simplă într-un interval dublu. 

în general, valoarea numerică a stărilor fericite sau nefericite din viaţă se 
poate defini drept produsul intensităţii plăcerii şi neplăcerii şi al duratei ambelor. 
Bazându-se pe această formulă, Maupertuis întreprinde şi acţiunea de esti¬ 
mare a diferitelor sisteme etice în funcţie de valoarea lor de adevăr. Analizate 
mai exact, aceste sisteme se diferenţiază după calculul diferit al fericirii care 
se află la baza lor. Toate doresc să ofere modalitatea prin care s-ar putea 
ajunge la „binele suprem 11 , acesta însemnând cel mai mare produs posibil de 
fericire al vieţii. însă, unele dintre acestea încearcă să atingă acest rezultat prin 
creşterea binelui, altele, prin evitarea răului. Epicureicul tinde spre dobândi¬ 
rea unei sume cât mai mari de plăceri, stoicul, spre reducerea stărilor de 
neplăcere. Unul ne învaţă că scopul vieţii constă în dobândirea fericirii, 
celălalt, că scopul vieţii este evitarea nefericirii. 1 Acest calcul îl conduce pe 
Maupertuis la un rezultat pesimist: se arată că în viaţa cotidiană suma răului 
o depăşeşte în permanenţă pe cea a binelui. 2 în lucrarea sa din perioada 
precritică, Versuch den Begriff der negativen Grosse in die Weltweisheit 
einzufiihren, Kant a amintit această manieră de calcul a lui Maupertuis şi a 
contestat atât rezultatul obţinut cât şi metoda. El explică faptul că sarcina pro¬ 
pusă aici nu poate fi soluţionată de oameni deoarece doar senzaţiile de acelaşi 
fel pot fi însumate, sentimentul însă, în stările încâlcite ale vieţii, pare că este 
foarte diferit, în funcţie de multiplicitatea emoţiilor. 3 însă, obiecţia decisivă 
împotriva acestui mod de abordare a fost pusă prima oară de către Kant la 
bazele eticii sale. Ea a fost cea care trebuia să retragă definitiv fundamentul 
acelei abordări a problemei teodiceei, aşa cum aceasta domina încă lllosofia 
populară a secolului al XVUI-lea. Deoarece, în măsura în care respingea 
cudaimonismul ca bază a eticii, ea retrăgea calculului plăcerii-neplăcerii orice 
semnificaţie pozitivă morală sau religioasă. începând de acum, problema 
valorii vieţii era abordată dintr-o altă perspectivă. „Este uşor de stabilit ce 
valoare arc viaţa pentru noi, dacă această valoare este apreciată numai în 
funcţie de ceea ce ne desfată (de scopul natural pe care îl determină suma 
tuturor înclinaţiilor, în funcţie de fericire). Valoarea coboară sub zero; căci 
cine ar mai dori să-şi reia viaţa în aceleaşi condiţii sau chiar după un plan nou 
(conceput totuşi în conformitate cu mersul naturii), care ar urmări însă numai 
plăcerea? [...] deci nu rămâne nimic altceva decât valoarea pe care noi înşine 
o dăm propriei noastre vieţi, nu numai prin ceea ce facem, ci şi prin ceea ce 


1 Maupertuis, Essai de PhUosophie Morale, cap. I, IV şi V; GLuvres, 1, 193 şi urm. 

2 Ibidem, cap. 11, p. 201 şi urm. 

3 Kant, Werke (ed. Cassirer), II, 219 şi urm. 

înfăptuim în vederea unui scop, atât de independent de natură, încât însăşi 
existenţa naturii devine scop numai cu această condiţie." 1 

în privinţa ideii unei astfel de conformităţi cu scopul care se află princi¬ 
pial deasupra dimensiunii plăcerii şi neplăcerii, filosofia populară a epocii 
Luminilor nu a fost suficient de matură. Doar doi gânditori ai secolului al 
XVIII-lea au conceput această idee din perspective complet diferite şi care, 
prin aceasta, au pregătit şi anticipat problematizarea lui Kant. Prin aceasta, şi 
problema teodiceei nu doar că a fost altfel abordată, ci a şi obţinut o nouă 
semnificaţie. într-o abundenţă de încercări lipsite de rezultat, metafizica îşi 
epuizase aici toate posibilităţile. Ea se afla într-un punct în care nu mai putea 
face nici un pas înainte, dar nici înapoi. De aceea, dacă întrebarea despre 
cunoaştere nu poate fi pusă credinţei, dacă nu era nevoie de o cufundare în 
„abisul" iraţionalului despre care vorbise Pascal, atunci rămânea doar o sin¬ 
gură cale de a chema în sprijinul soluţiei alte forţe spirituale şi de a le încre¬ 
dinţa acestora conducerea. Astfel, gândirea epocii Luminilor trebuie acum să 
facă o cotitură pentru a se apropia de nucleul problemei teodiceei. Ea nu mai 
începe prin dezbaterea metafizico-teologică; nu mai începe prin determinarea 
conceptuală a esenţei divine pentru a deduce din aceasta proprietăţile parti¬ 
culare ale divinităţii. Locul acestei adânciri în esenţa absolutului este ocupat 
acum de desfăşurarea completă a energiilor creatoare pe care le poartă în sine 
eul. Doar pornind de la acestea se poate spera obţinerea unei soluţii imanente, 
a unei soluţii care nu solicită spiritul să iasă în afara propriilor lui limite. Aici 
se reliefează din nou cele două motive de bază care au ajuns la o lot mai intensă 
semnificaţie şi la o tot mai clară concepere a modului lor specific independent 
de a fi, pe parcursul întregii istorii a spiritului din secolul al XVIII-lea. Acum 
preiau conducerea, pe de o parte, problema estetică, pe de altă parte, problema 
dreptului şi a statului. Nici una dintre acestea nu pare că ar avea un contact 
nemijlocit cu problema teodiceei. Şi totuşi, se arată că de la acestea provin o 
transformare caracteristică şi o aprofundare a acestei probleme. Primul gân¬ 
ditor care va stabili acest contact este Shaftesbury. El întemeiază o filosofie în 
care estetica nu apare doar ca domeniu particular, sistematic, ci constituie 
poziţia cheie propriu-zisă a întregului. După Shaftesbury, întrebarea asupra 
esenţei adevărului nu poate fi separată de întrebarea asupra esenţei frumosului. 
Acest lucru se întâmplă deoarece ambele coincid în privinţa cauzei şi prin¬ 
cipiului lor ultim. Orice frumuseţe este adevăr aşa cum orice adevăr, în funcţie 

1 Citat după Kant, Critica facultăţii dejudecare, trad. de Vasile Dem. Zamfirescu 
şi Alexandru Surdu, Editura Trei, Bucureşti, 1995, § 83. 

de nucleul său, este înţeles numai din sensul formei , deci din sensul frumuseţii. 
Faptul că orice real participă la formă, că nu este o masă dezordonată şi diformă, 
ci că este simetric din punct de vedere intern, că el păstrează în fiinţa sa o con¬ 
figuraţie stabilă, în devenirea şi mişcarea sa, o ordine şi o regulă ritmică, demon¬ 
strează existenţa fenomenului originar, proveninenţa „suprasensibilă", pur spiri¬ 
tuală a realului. Simţul nu este capabil să surprindă acest fenomen, cu atât mai 
puţin să înţeleagă originea sa ultimă. Acolo unde el acţionează singur, unde 
relaţia pe care o stabilim între noi şi lume, se bazează doar pe necesităţi sensibile 
şi instincte, acolo imperiul formei nu ni s-a revelat încă. Animalului care 
acţionează asupra obiectelor din mediul său doar dintr-o simplă atracţie, care îi 
tulbură instinctele şi îi produce anumite reacţii, orice cunoaştere a formei 
lucrurilor îi este refuzată. Această cunoaştere nu provine din forţa dorinţei şi a 
acţiunii nemijlocite, ci din forţa contemplaţiei pure, a unei contemplaţii care este 
liberă de orice dorinţă de posesiune, înţelegere şi acaparare a obiectului. 
Shaftesbury găseşte în această facultate a contemplaţiei pure şi a unei satisfacţii 
libere de orice „interes", forţa supremă pe care se bazează toată bucuria şi creaţia 
artistică. în aceasta, omul devine pentru prima dată autentic lui însuşi şi, prin ea, 
are parte de singura fericire supremă care îi este dată. Cu aceasta, etaloanele pe 
care le-am stabilit şi pe baza cărora trebuie să decidem, s-au transformat radical 
şi în problema teodiceei. Deoarece, acum se arată de ce flecare calcul al binelui 
şi al răului din lume, trebuie să rămână cu necesitate în urma sensului profund al 
acestei probleme. Conţinutul vieţii nu trebuie determinat pornind de la materia 
sa, ci doar de la forma sa. El nu depinde de gradul de plăcere pe care ni-l oferă 
viaţa, ci de energia pură a forţelor creatoare prin care ea se configurează. în acest 
loc caută Shaftesbury adevărata „teodicee", justificarea definitivă a existenţei. El 
nu o găseşte în sfera plăcerii şi suferinţei, ci în sfera proiectării libere interioare 
şi a acţiunii conform unui model originar pur spiritual. Această acţiune prome¬ 
teică lasă deoparte orice plăcere şi, neflind comparabilă cu aceasta, ne face 
părtaşi la adevărata divinitate a omului şi, prin ea, la divinitatea întregului. 1 

Şi îndată ce luăm în considerare poziţia lui Rousseau faţă de problema 
teodiceei, ne situăm pe un alt drum şi în cadrul unei orientări fundamentale, 
în totalitate originală a gândirii secolului al XVIIl-lea. 2 N-a mai fost nimeni 


1 Mai multe detalii asupra formei şi argumentării teodiceei lui Shaftesbury, în 
studiul meu despre Die Platonische Renaissance in England und die Schule von 
Cambrige (Vezi mai sus, p. 91), cap. VI, p. 110 şi urm. 

2 Cele ce urmează reprezintă un extras din articolul meu, „Das Problem 
Jean-Jacques Rousseau", vezi mai sus, p. 145. 

In afară de Kant care să exprime meritul lui Rousseau de a face în acest dome¬ 
niu ultimul pas. „înainte de toate, acolo unde înaintea lui se întâlnea dezor¬ 
dine şi multiplicitate, Newton vedea ordinea şi regularitatea legate de cea mai 
mare simplitate şi, de atunci, cometele au traiectorii geometrice. Sub multi¬ 
plicitatea configuraţiilor umane, Rousseau descoperise natura profund ascunsă 
a lor şi legea ascunsă conform căreia presupoziţia sa va fi justificată prin 
experimentele sale. înainte de aceasta, încă mai era valabilă obiecţia lui 
Adphonsus şi a lui Manes. Conform lui Newton şi lui Rousseau, Dumnezeu 
este justificat iar de acum înainte, principiul lui Pope este adevărat ." 1 La o 
primă privire, aceste afirmaţii sunt greu de înţeles şi de interpretat; aceasta 
deoarece, lucrările lui Rousseau nu conţin nimic din abordarea explicită, din 
dezbaterea pur conceptuală a problemei teodiceei, aşa cum apărea ea la 
Leibniz, Shaftesbury sau Pope. Originalitatea şi semnificaţia lui Rousseau 
provin dintr-un alt domeniu de reflecţie. întreaga lui gândire nu vizează pro¬ 
blema divinităţii, ci problema dreptului şi a societăţii. Tocmai prin aceasta, 
însă, el produce acum o nouă relaţie şi mediere. Rousseau este primul care a 
ridicat problema deasupra cercului existenţei individuale , orientând-o spre 
existenţa socială. în aceasta crede Rousseau că a găsit punctul în care, în cele 
din urmă, trebuie să se decidă asupra problemei sensului propriu-zis al exis- 
lenţei umane, asupra fericirii sau mizeriei sale. Aceasta a fost convingerea pe 
care a dobândit-o în urma studiului şi criticii orientărilor politico-sociale. 
„IVTi-am dat seama - spunea el despre sine însuşi în Confessions - că totul 
depinde în mod radical de arta statului şi că fiecare popor va fi întotdeauna 
doar ceea ce îl face forma sa statală. Astfel, îmi părea că marea problemă a 
celei mai bune forme posibile de guvernământ se explica printr-o altă pro¬ 
blemă: Care este forma statală cea mai potrivită pentru a face un popor virtuos, 
iluminat, înţelept, într-un cuvânt, perfect pe cât posibil în adevăratul sens al 
cuvântului?" Cu aceasta, apare o nouă normă a existenţei umane. în locul sim¬ 
plei pretenţii la fericire, ideea de drept şi de dreptate socială devine etalonul 
in raport cu care va fi măsurată existenţa şi în faţa căruia ea trebuie să se jus¬ 
tifice. Utilizarea acestui etalon îl conduce pe Rousseau mai întâi la un răspuns 
complet negativ. Toate bunurile pe care umanitatea crede că le-a dobândit pe 
parcursul evoluţiei sale, toate comorile cunoaşterii, ale artei şi ale celor mai 
line bucurii ale vieţii pe care ea le-a dobândit, se dizolvă în faţa criticii acerbe 
a lui Rousseau. Gândul că aceste bunuri puteau oferi vieţii o nouă valoare şi 
un nou conţinut nu este unul justificat. Mai mult, ele sunt cele care au 

1 Kant, Werke (Hartenstein), VIII, 630. 

condus viaţa tot mai departe de originea sa şi care au ajutat-o să se întrăineze 
de sensul ei propriu-zis. în această privinţă, în imaginea pe care şi-o proiectează 
asupra formelor de viaţă tradiţionale şi convenţionale, asupra existenţei oame¬ 
nilor în societate, Rousseau este de acord cu Pascal, în modul cel mai sur¬ 
prinzător. El este primul gânditor al secolului al XVllJ-lea care reia foarte 
onest acuzaţia lui Pascal şi o resimte în toată forţa ei. în loc să o atenueze, în 
loc să o încadreze în categoria capriciilor unui adversar profund al oamenilor, 
aşa cum a făcut Voltaire, el pătrunde din nou în nucleul ei. Descrierea pe care 
a dat-o Pascal în Pensees asupra măreţiei şi mizeriei oamenilor, se regăseşte 
şi în primele scrieri ale lui Rousseau, atât în premiata sa lucrare despre arte şi 
ştiinţe, cât şi în Discurs asupra inegalităţii dintre oameni. Şi el vede în toate 
operele atât de strălucitoare la prima vedere cu care cultura a cadorisit 
oamenii, doar aparenţă şi nimicuri. Şi el insistă asupra faptului că toată 
această bogăţie este menită doar a înşela omul în privinţa sărăciei sale inte¬ 
rioare. Omul se refugiază în lume, în societate, într-o abundenţă şi o multi¬ 
plicitate de preocupări disparate doar pentru simplul fapt că nu-şi poate suporta 
propria sa prezenţă; deoarece trebuie să-i fie frică de propriul său aspect. 
Toată această mişcare neliniştită şi lipsită de scop provine din teama în faţa 
liniştii; căci, dacă ar insista numai o clipă asupra propriei sale stări pentru a 
putea deveni conştient de ea şi pentru a se cunoaşte ca fiind ceea ce este de 
fapt, atunci el s-ar expune unor îndoieli profunde şi lipsite de orice speranţă. 
Şi în privinţa forţelor care stăpânesc indivizii în starea empirică actuală a 
societăţii, Rousseau gândeşte la fel ca şi Pascal. El insistă mereu asupra 
faptului că nu domenşte nicăieri aici un etos originar, o dorinţă de comunitate 
ca un întreg autentic, ci doar un cosentiment natural, un instinct al simpatiei 
care-i înlănţuieşte pe unii cu alţii. Orice raport stabilit are la bază doar o 
simplă iluzie. Iubirea de sine şi vanitatea, avântul de a domina pe alţii şi de a 
se distinge faţă de alţii, acestea sunt parantezele reale între care este cuprinsă 
societatea umană . 1 „Peste tot, doar un înveliş plăcut al cuvintelor, peste tot, 
doar alergarea spre fericire în consonanţă cu prestigiul. Nimeni nu se mai 
ocupă de realitate; toţi îşi localizează esenţa în aparenţă. Ei trăiesc ca sclavii 
şi ca nebunii doar pentru iubirea proprie, nu pentru a trăi, ci pentru a face pe 
alţii să creadă că ei au trăit ." 2 


1 Se poate compara prezentarea lui Rousseau cu Pensees a lui Pascal în ambele 
scrieri pentru Academia din Dijon, art. II şi IV, ed. Havet, 1, 26 şi urm., 48 şi urm. 

2 Vezi Rousseau, schiţa autobiografică: Rousseau juge de Jean-Jacques , dialogul 
al III-lea. 

Astfel, Rousseau recunoaşte toate premisele lui Pascal, pe care acesta îşi 
bazase argumentarea. El nu încearcă nicăieri o exagerare sau o atenuare; el 
descrie starea actuală a umanităţii ca starea celei mai profunde decăderi. însă, 
pe cât de mult recunoaşte fenomenul de la care pornise Pascal, pe atât de deci¬ 
siv se împotriveşte să accepte cauza explicativă pe care o oferise mistica şi 
metafizica religioasă lui Pascal. Atât sentimentul cât şi gândirea sa 
protestează împotriva acestei ipoteze, împotriva acceptării unei pervertiri 
originare a voinţei umane. Ideea păcatului originar şi-a pierdut pentru el orice 
forţă şi valoare. în acest punct el a combătut sistemul ortodox nu mai puţin 
radical decât au făcut-o Voltaire şi gânditorii cercului enciclopedist. Prin 
aceasta, s-a ajuns la un conflict insolvabil şi definitiv între el şi învăţătura 
Bisericii. în aprecierea scrierilor lui Rousseau, Biserica însăşi a reliefat ime¬ 
diat cu o mare claritate şi siguraţă această problemă centrală ca problemă 
decisivă. Mandatul prin care Christoph von Beaumont, arhiepiscop de Paris, 
condamnă Emil , accentuează faptul că teza lui Rousseau, care afirmă că 
primele impulsuri ale naturii umane ar fi bune şi nevinovate, se află în opo¬ 
ziţie cu tot ceea ce ne învăţase Biblia şi Biserica despre esenţa omului. Cu 
aceasta însă, Rousseau se află în faţa unei dileme din care se paie că nu mai 
există cale de întoarcere. Dacă el recunoaşte faptul „degenerării 11 umane şi îl 
prezintă în cele mai întunecate culori, atunci cum se poate opune rezistenţă 
cauzei acesteia şi cum se poate evita consecinţa „răului radical 11 ? Rousseau 
dezleagă această dilemă în măsura în care introduce aici teoria sa despre 
natură şi despre „starea naturală 11 . în orice judecată pe care o facem asupra 
oamenilor, trebuie să distingem cu foarte mare grijă dacă enunţul nostru se 
bazează pe oamenii naturii sau pe cei ai culturii - dacă el se referă la homme 
naturel sau la homme arlificiel. Atunci când Pascal explicase contradicţiile 
insolvabile pe care le prezintă natura umană, prin faptul că, din perspectivă 
metafizică , avem de-a face cu o dublă esenţă, tot aşa şi pentru Rousseau, 
această duplicitate şi acest conflict se află în mijlocul existenţei empirice şi în 
evoluţia empirică. Această evoluţie a fost cea care a condus omul la forma 
constrângătoare a societăţii şi care, prin aceasta, l-a expus tot răului moral, 
care l-a hrănit cu toate viciile vanităţii, aroganţei şi ale setei de putere nelimi¬ 
tate. „Totul este bun - astfel începe Emil - când iese din mâinile Creatorului; 
totul degenerează în mâinile omului . 111 Astfel, Dumnezeu este dezvinovăţit iar 
vina pentru orice rău este atribuită omului. însă, cum aparţine această vină 


1 Citat după J.J. Rousseau, Emil sau despre educaţie , trad. Dimitrie Todoran, 
Editura Didactică şi Pedagogică, Bucureşti, 1973, Cartea I, p. 7. 

„imanenţei" şi nu „transcendenţei", cum ea nu se găseşte înainte de existenţa 
empirico-istorică a umanităţii, ci se constituie în şi o dată cu ea, reprezintă 
nişte enunţuri fundamentale pe a căror bază trebuie să căutăm soluţia şi elibe¬ 
rarea. Nici un ajutor de sus, nici o asistenţă supranaturală nu ne pot aduce 
eliberarea. Trebuie să ajungem singuri la ea, asumându-ne prorpia răspundere. 
Prin această concluzie, lui Rousseau i se conturează noul drum pe care el îl 
urmează în scrierile sale politice şi pe care merge neclintit până la capăt. 
Teoria moral-politică a lui Rousseau plasează răspunderea într-un loc în care 
nicăieri înainte nu a mai fost căutată. Semnificaţia sa istorică şi valoarea sa 
sistematică constau în crearea unui nou subiect ispăşitor, un nou subiect al 
„imputaţiei". Acest subiect nu este individul, ci este societatea umană. 
Individul ca atare, aşa cum provine el din mâinile naturii, se află încă în afara 
opoziţiei dintre bine şi rău. El se lasă în seama instinctului său natural de 
autoconservare; el este dominat de amour de soi. însă, această iubire de sine 
nu degenerează încă la el în iubire proprie (amour propre ) care constă în opri¬ 
marea celorlalţi şi doar prin aceasta poate fi satisfăcută. Această modalitate de 
iubire proprie îi revine în exclusivitate societăţii. Ea este cea care permite ca 
omul să devină tiran împotriva naturii şi împotriva lui însuşi. Ea trezeşte în el 
nevoi şi pasiuni pe care omul natural nu le cunoştea şi, în acelaşi timp, îi oferă 
noi mijloace de a şi le satisface nelimitat. Râvna de a se vorbi pe seama lui, 
furia de a se distinge faţă de ceilalţi, toate acestea ne îndepărtează de noi 
înşine, plasându-ne în afara noastră . 1 însă, îşi are această înstrăinare funda¬ 
mentul în esenţa fiecărei societăţi? Nu putem să ne gândim la o comunitate 
adevărat umană care nu mai are nevoie de aceste imbolduri spre putere, spre 
aviditate, spre vanitate, ci care este supusă în totalitate unei legi interioare şi 
necesare? Aceasta este întrebarea pe care Rousseau o pune acum şi la care 
încearcă să dea un răspuns în al său Contractul social. Dacă forma con¬ 
strângătoare de până acum a societăţii cade şi în locul ei apare o nouă formă- 
de comunitate moral-politică - o comunitate în care fiecare, în loc să fie supus 
altora, ascultă de o voinţă generală pe care o cunoaşte şi o recunoaşte ca pe 
propria sa voinţă - atunci ora mântuirii a sosit. însă, în zadar vom aştepta 
această mântuire din exterior. Nici un Dumnezeu nu ne-o poate aduce, ci omul' 
trebuie să devină salvator pentru el însuşi şi, în sens etic, propriul său creatorJ 
în forma sa de până acum, societatea a deschis cele mai profunde răni ala 
omenirii. Dar, totodată, ea este şi cea care, prin configurare şi reconftgurare^ 


1 Vezi Rousseau, Discurs asupra inegalităţii dintre oameni, trad. S. Antonioj 
Editura Ştiinţifică, Bucureşti, 1958, p. 75 şi urm., 90 şi urm., 138 şi urm. j 

poate să vindece aceste răni. Aceasta este soluţia pe care filosofia dreptului 1 a 
lui Rousseau a oferit-o problemei teodiceei. Cu aceasta, el a aşezat problema 
pe un nou fundament: a scos-o din cercul metafizicii şi a transpus-o în centrul 
eticii şi al politicii. 

De pe aceste poziţii şi făcând o nouă incursiune în întreaga evoluţie a 
problemei teodiceei în secolul al XVIII-lea, remarcăm în acelaşi timp o trăsă¬ 
tură de bază caracteristică a gândirii epocii. Secolul al XVIII-lea nu a pus 
problema teodiceei într-o manieră proprie; mai mult, el a preluat-o în forma 
în care ea a fost transmisă prin intermediul marilor sisteme filosofice ale seco¬ 
lului al XVII-lea. Se pare că în special Leibniz a fost cel care a epuizat aici 
loate posibilităţile conceptuale iar filosofia Luminilor nu a adăugat nimic 
esenţial conceptelor şi punctelor sale de vedere teoretice. Ea vorbeşte încă 
limba metafizicii şi se foloseşte de mijloacele conceptuale create de aceasta. 
Insă, în această formă ea acceptă treptat un nou conţinut. Problema iese din 
cercul teologiei şi al metafizicii teologice şi obţine o nouă orientare intelec¬ 
tuală. Această transformare internă se înfăptuieşte prin faptul că structura con¬ 
cretă a culturii spirituale a epocii Luminilor se revarsă asupra problemei şi o 
configurează progresiv. în domeniul ştiinţei spiritului, se realizează aici 
acelaşi proces de „secularizare" pe care l-am întâlnit mai devreme în dome¬ 
niul cunoaşterii naturii. Conceptele sistematice, pe care metafizica secolului 
:il XVI 1-lea le elaborează, sunt încă bine ancorate, în toată originalitatea şi 
independenţa lor, în gândirea teologică. Pentru Descartes şi Malebranche, 
pentru Spinoza şi Leibniz nu există nici o altă soluţie a problemei adevărului 
decât aceea intermediată de problema divinităţii, cunoaşterea fiinţei divine 
constituie principiul suprem al cunoaşterii din care provin restul certitudinilor 
derivate. însă, în gândirea secolului al XVIII-lea, punctul de greutate al abor¬ 
dării se dislocă. Domeniile fundamentale particulare: ştiinţa naturii, istoria, 
dreptul, statul, arta se sustrag tot mai mult domniei şi tutelei metafizicii şi 
teologiei secolului trecut. Ele nu mai aşteaptă justificarea şi legitimarea lor 
din partea conceptului de Dumnezeu. Mai mult, ele sunt cele care confi¬ 
gurează acest concept şi îl determină în mod decisiv. Relaţia dintre conceptul 
de Dumnezeu, pe de o parte şi conceptul de adevăr, de moralitate, de drept, pe 
de altă parte, nu va fi în nici un caz anulată; însă, orientarea ei se schimbă. în 
acelaşi timp are loc un schimb al semnului: ceea ce înainte a fost întemeietor 
devine întemeiat, ceea ce fusese până acum justificat, devine acum de justificat. 

1 Pentru mai multe detalii asupra conţinutului şi asupra principiului de bază al 
lllnsofiei dreptului la Rousseau, vezi mai departe, cap. 6. 

Teologia secolului al XVIII-lea va fi înţeleasă exclusiv pornind de la această 
mutaţie. Şi ea renunţă la primatul absolut pe care şi l-a asumat până acum. Ea 
nu mai stabileşte etaloanele, ci dispune de anumite norme fundamentale care 
provin din alt domeniu originar şi pe care i le va reproşa „raţiunea 11 , în cali¬ 
tate de chintesenţă a forţelor spirituale independente. Cu aceasta, şi în acest 
domeniu se realizează ruptura faţă de dogma păcatului originar. întoarcerea de 
la aceasta constituie trăsătura caracteristică a orientării de bază a teologiei ilu¬ 
ministe care evoluează în special în Germania, unde îşi găseşte cei mai impor¬ 
tanţi reprezentanţi ai săi. Toţi aceştia consideră ideea de peccatum originale, 
care le-a fost lăsată moştenire, ca fiind pur şi simplu absurdă; ca fiind o încăl¬ 
care a primelor principii logice şi etice. Acest fapt este cu atât mai semnifica¬ 
tiv cu cât ea nu abandonează fundamentul dogmaticii ca atare. Chiar şi acolo 
unde se va mai încerca sprijinirea pe componentele de bază ale dogmaticii, cu 
puţine modificări şi reinterpretări, convingerea că omul, prin cădere, şi-a pier¬ 
dut fiecare facultate proprie, că el, fără graţia divină, nu ar fi capabil de 
cunoaşterea binelui şi a adevărului, va fi respinsă în mod decisiv. De aceea, 
polemica împotriva lui Augustin străbate această întreagă literatură „neolo- 
gică“ iar tonul ei va deveni tot mai acut o dată cu trecerea timpului. 1 Chiar şi 
Reimarus accentuează în „scrierea sa defensivă 11 că păcatul ar fi în idei, 
dorinţe sau opere, că, de aceea, ar fi atât de legat de conştiinţa subiectului acţi¬ 
unii şi că 11-ar fi transmis pur fizic, de la un subiect la altul. Acelaşi lucru este 
valabil şi în cazul mântuirii şi al dezvinovăţirii: fiindcă pe cât de puţin poate 
accepta un altul o vină morală pentru mine, la fel de puţin poate el obţine pen¬ 
tru mine un merit moral. Cu aceasta, în evoluţia internă a protestantismului 
s-a înfăptuit o cotitură semnificativă. Deoarece, războiul care se reia acum 
este cel dintre Euther şi Erasmus; însă, de acum înainte el va fi soluţionat în 
favoarea acestuia din urmă. Cu aceasta, ruptura profundă între Renaştere şi 
Reformă, între idealul umanist al libertăţii şi demnităţii umane şi teoria con¬ 
strângerii şi a nenorocirii voinţei umane, este vindecată. Epoca Luminilor se 
aventurează din nou să se relaţioneze direct cu acele postulate fundamentale 
de la care a pornit în Renaştere războiul împotriva angajamentelor sistemelor 
medievale. Prin aceasta, am atins acea concepţie despre protestantism în care 
Hegel, în filosofia sa a istoriei, întrezăreşte esenţa şi adevărul său propriu-zis. 
în măsura în care se împacă cu umanismul, protestantismul devine religie a 


1 Exemplele acestei polemici se găsesc în Predigten ale lui Jerusalem cât şi scrierile 
sale postume, şi în Autobiografia lui Semler; pentru mai multe detalii asupra acestei 
evoluţii, vezi Aner, Theologie der Lessingszeit, p. 50 şi urm., 158 şi urm., 223. 

libertăţii. Dacă, în Franţa, disputa în jurul dogmei păcatului originar conducea 
la o delimitare strictă între religie şi fîlosofie, în Germania, putea să se confi¬ 
gureze ideea de protestantism astfel încât aceasta să preia într-o manieră nouă 
motivele ideatice şi convingerile fundamentale din care ea s-a născut, astfel 
încât, renunţând la forma istorică de până acum a protestantismului, să poată 
valoriza la modul cel mai pur sensul său ideal. 1 



Ideea de toleranţă 
şi bazele „religiei naturale" 


O maximă generală care reapare în permanenţă în diferite forme în cadrul 
filosofîei Luminilor este aceea că cea mai mare piedică în calea cercetării ade¬ 
vărului nu trebuie căutată în deficienţele cunoaşterii. Fără îndoială că toată 
cunoaşterea noastră se îmbolnăveşte din cauza acestor lipsuri, că noi resimţim 
la modul cel mai dureros nesiguranţa şi lacunele sale, la fiecare pas din cadrul 
demersului nostru cognitiv. însă, această limită nu reprezintă un pericol real 
atâta vreme cât noi o conştientizăm. Greşelile care survin în cunoaştere vor fi 
rectificate de ea însăşi, pe parcursul evoluţiei sale imanente; erorile pe care le 
facem din cauza ei se anulează doar dacă o lăsăm să-şi parcurgă traseul liber şi 
degajat. Mult mai profund intervin acele situaţii în care ne înşelăm, şi care nu 
provin dintr-o simplă insuficienţă a cunoaşterii, ci îşi au fundamentul într-o 
direcfie inversă a acesteia. Nu de simpla negare, ci de pervertire trebuie să ne 
fie frică aici. Această pervertire, această întoarcere şi falsificare a etaloanelor 
autentice ale cunoaşterii survin pe măsură ce încercăm să anticipăm scopul pe 
care cunoaşterea trebuie să-l atingă şi să-l fixăm înainte de orice experimentare. 
Cel mai periculos adversar al cunoaşterii nu este îndoiala, ci dogma; nu igno¬ 
ranţa, ci neştiinţa care nu constituie un adevăr dar care vrea să se impună drept 
adevăr; aceasta fiind cea care atacă cunoaşterea în cel mai profund nucleu al 
său. Căci, aici nu mai este vorba despre eroare, ci despre amăgire, nu despre o 
iluzie constituită în mod accidental, ci despre o înşelare a spiritului, constituită 
ca urmare a propriei lui vine. Această afirmaţie este valabilă nu doar în ceea ce 
priveşte cunoaşterea, ci şi în ceea ce priveşte credinţa. Polul antinomic real al 

1 Vezi pentru aceasta, în special, atât prezentarea lui Troeltsch, Die Bedeutung des 
Protestantismus fur die modeme Welt, ed. a IlI-a, Munchen şi Berlin, cât şi 
Renaissance und Refonnation (Opere complete, IV, 261 şi urm.). 



Ernst Cassirer Il58 


credinţei nu este necredinţa, ci superstiţia : fiind tangentă cu rădăcinile credinţei, 
ea seacă izvorul din care provine religia autentică. De aceea, credinţa şi 
cunoaşterea se confruntă aici cu un adversar comun, iar războiul împotriva 
acestuia este sarcina primă şi cea mai importantă a lor. în privinţa acestei sarcini, 
ele pot şi trebuie să-şi unească eforturile: pe baza acestui front comun, vor 
ajunge să se confrunte, fapt ce le va permite determinarea limitelor lor. 

Bayle este primul gânditor care a reprezentat cu cea mai mare claritate 
această concepţie şi care, prin al său Dictionnaire historique et critique, a 
creat marea operă în care toate încercările ulterioare îşi vor găsi justificarea şi 
îndeplinirea demersului lor. Scepticismul lui Bayle se originează aici, arătân- 
du-se în eficienţa şi în semnificaţia sa eminamente pozitivă. „Nu ştiu dacă 
n-am putea fi siguri că obstacolele unui bun examen nu se datorează atât fap¬ 
tului că Spiritul este vid de ştiinţă, cât aceluia că este plin de prejudecăţi." 
Aceste cuvinte care se găsesc în articolul Pellisson din Dicliormaire, ar putea 
constitui motto- ul întregii sale opere. Bayle nu doreşte să se lege de conţinu¬ 
tul credinţei — în raport cu acesta, el se abţine de la orice critică explicită. însă, 
ceea ce el combate foarte intens este acea concepţie care, în întemeierea cre¬ 
dinţei, crede că fiecare mijloc este corect - adevărul şi iluzia, convingerea şi 
prejudecata, raţiunea şi pasiunea alcătuiesc o mixtură, doar în măsura în care, 
într-un oarecare sens, pot servi scopului principal apologetic. Prin aceasta, 
conţinutul credinţei nu va fi salvat, ci anulat: deoarece, acest conţinut poate să 
existe doar în puritatea sa. De aceea, răul fundamental ce trebuie combătut nu 
este ateismul, ci idolatria, nu necredinţa, ci superstiţia. Cu această maximă, 
Bayle a anticipat teza principală a criticii religiei din cadrul enciclopedismu¬ 
lui francez. Diderot face în permanenţă trimitere la acesta. în articolul 
Pyrrhonisme al Enciclopediei, el crede că Bayle are puţini egali în arta sa a 
raţionării şi că, probabil, nimeni nu a fost atât de chibzuit ca el. Chiar dacă se 
îndoieşte continuu, el procedează într-o ordine metodică; un articol al 
Dicţionarului său ar fi întotdeauna ca un polip viu care se divide într-un alt 
număr de polipi, toţi vii, creaţi unii din alţii. Astfel, şi Diderot repetă mereu 
că superstiţia ar însemna o interpretare eronată şi o insultă la adresa lui 
Dumnezeu, fapt mult mai grav decât ateismul; că ignoranţa se îndepărtează 
mai puţin de adevăr decât prejudecata. 1 Vom înţelege în totalitate sensul şi 
conţinutul acestei afirmaţii doar dacă vom reactualiza premisele metodice şi 
cognitiv-teoretice pe care ea se bazează. Deja, începând cu primele baze ale 


1 Vezi Diderot, Lettre sur Ies sourds el muets şi Pensees Philosophiques, secţ. XII: 
„La superstition est plus injurieuse que l’atheisme". 

raţionalismului Ia Descartes, aceste premise ies la iveală în mod distinct. 
Cunoaşterea umană - de la acest fapt porneşte Descartes — este înfrântă de 
numeroase iluzii, însă doar ei îi stă în putere să le opună rezistenţă şi să 
găsească drumul către adevăr, nelăsându-se sedusă de aceste erori. Iluziile 
provin pe calea simţurilor sau pe cea a imaginaţiei; însă, eroarea înseamnă o 
greşeală ce survine în judecată, judecata este un act liber al intelectului pen¬ 
tru care doar acesta este singurul răspunzător. Depinde doar de el dacă 
urmează impulsul simţurilor sau dacă se lasă în voia imaginaţiei, sau dacă 
refuză amândurora cooperarea. Atunci când datele pe care le are la îndemână 
pentru a construi o judecată, pentru a ajunge la o certitudine deplină, sunt 
insuficiente, el poate şi trebuie să lase în suspensie decizia sa. Doar atunci 
când el decide în mod pripit, când trage o concluzie fără a avea toate premisele, 
ajunge la eroare şi incertitudine. însă, toate acestea nu mai constituie acum 
simple lipsuri ale intelectului, ci se întâmplă dintr-o vină a voinţei. De voinţă 
depinde cursul pe care-l va avea cunoaşterea; ea deţine forţa de a o feri de 
orice divagaţie, prezentându-i pretenţia generală universal valabilă, de a nu 
judeca niciodată altfel decât pe baza ideilor clare şi distincte. Filosofia 
Luminilor preia acest principiu cartezian, prin acesta, fiind condusă către 
regula în care Kant a surprins esenţa prorpiu-zisă a Iluminismului. 
„Iluminismul este ieşirea omului din starea de minoritate de care el însuşi este 
vinovat. Minoritatea este incapacitatea de a te servi de propria raţiune, fără 
conducerea altuia. Această minoritate este vinovată deoarece, cauza ei nu este 
lipsa raţiunii ci lipsa de decizie şi de curaj de a te servi de propria raţiune fără 
conducerea altuia. Supere aude!* Ai curaj să te serveşti de propria-ţ i raţiune! 
Aceasta este deviza Iluminismului. 111 Pornind de Ia această deviză se explică 
poziţia şi valorizarea diferită a Iluminismului faţă de condiţiile particulare din 
care se poate constitui eroarea. Nu orice greşeală care survine în cadrul 
cunoaşterii este deja o eroare în sine deoarece acele greşeli prin care se 
exprimă exclusiv o limită a esenţei noastre sunt necesare şi inevitabile. Cum 
nr putea Dumnezeu să tragă la răspundere o esenţă, căreia el însuşi i-a stabilit 
anumite limite de netrecut, pentru că persistă în cadrul acestor limite şi nu 
aspiră la atotcunoaştere? Noi nu suntem răspunzători pentru astfel de delimi- 
lăriale cunoaşterii. Dimpotrivă, suntem răspunzători pentru iluzia că putem fi 
singuri şi că ne putem aventura, cu o încredere dogmatică, să emitem judecăţi 
despre totalitatea lucrurilor şi despre originea lor. De aceea, adevărata necredinţă 

* îndrăzneşte să cunoşti! (lat.) (n. tr.). 

1 Răspunsul la întrebarea: ce este luminarea ? în Kant, Werke, IV, 169. 

nu se exprimă prin îndoială ci, mai mult, prin aceasta se exprimă regresul şi 
autosuficienţa cunoaşterii. Mai mult, îndoiala se manifestă în acea siguranţă 
aparentă care nu poate fi mai mult decât o simplă opinie. Lacunele cunoaşterii 
şi însăşi lipsurile şi imperfecţiunile gândirii nu contează, în sens etic şi reli¬ 
gios, când este vorba despre esenţa supremă: „autorul naturii 11 , spune Diderot, 
„care nu mă va recompensa pentru că am fost un om de spirit, nici nu mă va 
condamna dacă voi fi fost un prost. 111 Dimpotrivă, ceea ce contează şi ceea ce 
stă la baza calculului etic, este acea credinţă „oarbă“ care se opune intenţio¬ 
nat oricărei cercetări: fiindcă ea nu numai că limitează conţinutul cunoaşterii, 
ci îi anulează în acelaşi timp esenţa, forma şi principiul. 

De aici ne dăm seama că cerinţa de toleranţă, aşa cum a fost ea exprimată 
de filosofia Luminilor, este înţeleasă total greşit atunci când i se dă o interpre¬ 
tare pur negativă. Vizavi de problemele fundamentale religioase, toleranţa 
este cu totul altceva decât recomandarea la relaxare şi la indiferenţă. Doar la 
câţiva gânditori nesemnificativi întâlnim o formă de apărare a toleranţei ce 
iese în afara unui simplu indiferentism. însă, în general, domină tendinţa 
opusă: principiul libertăţii credinţei şi al libertăţii conştiinţei este expresia 
unei noi forţe religioase pozitive, determinativă şi proprie secolului Luminilor, 
în acesta se pronunţă o nouă structură care se oferă conştiinţei religioase pentru 
ca de acum înainte să se afirme în ea clar şi sigur. Desigur că această structură 
putea fi atinsă doar printr-o răsturnare totală a convingerilor şi a stabilirii 
scopurilor religioase. Transformarea decisivă se realizează prin faptul că în 
locul patosului religios care stăpânise secolul trecut, secolul războaielor reli¬ 
gioase, apare acum un etos pur religios. De acum înainte, elementul religios 
nu mai trebuie să fie o chestiune de suferinţă pasivă; el trebuie să izvorască 
din punctul central al faptei , primindu-şi de aici determinaţia sa esenţială. 
Omul nu va fi pur şi simplu emoţionat de el şi copleşit ca de o forţă străină; 
el însuşi trebuie să îl înţeleagă şi să îl configureze în libertate interioară. Nu o 
potenţă supranaturală, nu graţia divină produce în el certitudinea religioasă, ci 
el însuşi trebuie să depună eforturi în vederea obţinerii ei. Din acest principiu 
de bază teoretic al său rezultă cu o necesitate intrinsecă toate consecinţele pe 
care epoca Luminilor le-a tras şi toate cerinţele concret practice pe care ea le-a 
reprezentat. Acum iese la iveală o consecinţă care la prima privire din pers¬ 
pectiva concepţiei tradiţionale a Iluminismului, trebuie să apară rar şi adversă. 
Dacă există un oarecare predicat prin care se desemnează epoca Luminilor, 
acesta pare să fie acela că ea este o epocă a intelectualismului pur; că ea 


1 Additions aux Pensees Philosophiques, XI. 



161 I Filosofia Luminilor 


acordă necondiţionat primatul conceptualului, pur teoreticului. însă, în confi¬ 
guraţia şi evoluţia idealurilor ei religioase, acest fapt nu se confirmă. Aici 
domneşte mai mult, tendinţa opusă: deoarece, pe cât de mult aspiră 
Iluminismul la întemeierea unei „religii în limitele raţiunii pe atât de mult, 
pe de altă parte, el încearcă să se emancipeze independent de intelect. Exact 
aceasta este ceea ce el impută sistemului dogmatic pe care îl combate: faptul 
că acestui sistem i-a lipsit punctul central al certitudinii religioase, în măsura 
în care el vedea credinţa ca şi validarea anumitor principii teoretice, dorind să 
se limiteze la acestea. O astfel de limitare nu este nici posibilă, nici de dorit, 
deoarece ea ar transforma religia într-o simplă intenţie, i-ar sustrage acesteia 
Ibrţa sa practică morală. Acolo unde această forţă este eficientă şi unde îşi 
dovedeşte tăria şi autenticitatea sa, acolo este locul unde noi suntem situaţi în 
afara tuturor opoziţiilor reprezentărilor şi conceptelor religioase. Aceste 
reprezentări şi concepte nu pot fi acceptate ca nimic altceva decât ca învelişul 
exterior în care se prezintă certitudinea religioasă. Ele sunt infinit multiple şi 
contradictorii. însă, în privinţa unităţii religiei nu trebuie să ne pierdem 
încrederea. Deoarece, diversitatea are în vedere doar semnele sensibile şi nu 
conţinutul suprasensibil care îşi caută în acestea expunerea sa necesar-inadec- 
vată. Iluminismul recunoaşte din nou acel principiu pe care, înainte cu trei 
secole, Nicolaus Cusanus îl încetăţenise. Ea se pronunţă astfel, la modul cel 
mai pregnant, pentru identitatea religiei în toată diversitatea riturilor şi în 
lotalitalea contrastelor între reprezentări şi opinii. în privinţa Renaşterii, punc¬ 
tul său de vedere s-a extins; cu ajutorul acestui principiu, ea încearcă să 
cuprindă încă un cerc, şi mai mare, de fenomene religioase. Deja în lucrarea 
lui Cusanus, De pace Jidei, disputa în jurul adevăratei religii nu va fi purtată 
doar între creştini, evrei şi mahomedani. Chiar şi păgânitatea, „Tartare" şi 
„Scythe" au ridicat pretenţia de a participa şi ei la adevărata cunoaştere a Iui 
Dumnezeu. însă, în secolul al XVIlI-lea, înainte de toate, popoarele Orientului 
sunt cele care au pretins recunoaşterea convingerilor lor religioase. 1 Leibniz 
lăcuse deja trimitere la cultura chineză; iar Wolff, într-un discurs asupra 
înţelepciunii lumii chineze, îl preaslăvise pe Confucius drept profetul unei 
morale pure, aşezându-1 necondiţionat alături de Hristos. Voltaire preia şi el, 
la rândul lui, acest motiv şi îl transformă într-o dovadă principală a faptului că 
nucleul religiei şi al moralităţii ar fi foarte puţin dependent de reprezentările 


1 Asupra semnificaţiei Orientului pentru cultura franceză a secolului al XVIlI-lea, 
vezi Martino, L'Orientdans la litterature franţaise au ĂVIl c et XVlll c siecle, Paris, 1906. 

particulare ale credinţei. în Scrisori persane a lui Montesquieu, comparaţia între 
Orient şi Occident nu este făcută în nici un caz în favoarea acestuia din urmă: 
cercetarea imparţială şi critica perşilor descoperă peste tot ceea ce este acciden¬ 
tal, convenţional în tot ceea ce priveşte, în concepţia ţării, ca fiind mai sigur şi 
mai sfânt. Cu aceasta, s-a creat un anumit gen literar care de atunci încoace se 
va afla în slujba criticii şi a polemicii. însă, această polemică nu are în vedere 
distrugerea, ci vrea să folosească drept mijloc al construcţiei, deconstrucţia. Din 
strâmtoarea şi limitarea dogmei, se aspiră la libertatea unei conştiinţe universale 
a lui Dumnezeu. în Pensâes philosophiques, Diderot a dat expresie acestui sen¬ 
timent de bază al epocii. „Les hommes ont banni la Divinite d’entre eux; ils l’on 
releguee dans un sanctuaire; les rnurs d’un temple bornent sa vue; elle n’existe 
point au delâ. Insenses que vous etes! detruisez ces enceintes qui retrecissent 
vos idees; elargissez Dieu; voyez-lepartoutou il est, ou dites qu’il n’est point.“’ 
Războiul dus pentru această extindere a conceptului de Dumnezeu, pe care 
secolul Luminilor l-a anunţat cu toate forţele sale intelectuale şi morale, nu va 
fi prezentat aici în toate detaliile sale. Trebuie să ne mulţumim cu desemnarea 
orientării sale de bază şi reliefarea motivelor sale generale. Armele necesare 
acestui război fuseseră deja create în secolul al XVII-lca. Din nou vom 
menţiona aici Dicţionarul lui Bayle care constituie depozitul de muniţie al 
întregii filosofii a Luminilor. în scrierile dedicate anulării Edictului de la 
Nantes şi orientate împotriva lui Ludwig XIV, Bayle începe cu o pretenţie 
specială. El doreşte să combată mai întâi recunoaşterea libertăţii credinţei 
şi a conştiinţei pentru reformaţi. însă, prezentarea şi întemeierea pe care o dă 
acestei cerinţe iese în afara acestei sarcini. Ea devenise atât de acută încât 
trezise imediat, în cercul contemporanilor lui, Bayle iritare, găsindu-şi în 
Jurieu unul dintre conducătorii teologi al reformaţilor, un adversar fanatic. 
Bayle accentuează expresiv că scrierea lui în care apără libertatea religiei nu 
trebuie să servească unei singure credinţe, ci ea îşi propune un scop universal, 
pur filosofic şi respectă un principiu comun şi valabil pentru fiecare orientare 
a credinţei. într-un sens pur etic, pe baza criteriilor raţiunii practice, constrân¬ 
gerea va fi respinsă ca fiind absurdă, cu aceasta, dreptul ei religios devenind 
o dată pentru totdeauna nul. Deoarece, între moralitate şi religie nu este 


1 Diderot , Pensees philosophiques, XXVI în (Euvres (Assezat), 1, 138. [„Oamenii 
au exilat Divinitatea între ei, au surghiunit-o într-un sanctuar: zidurile unui templu îi 
limitează vederea; ea nu mai există dincolo de ele. Nechibzuiţi ce sunteţi! Distrugeţi 
aceste împrejmuiri care vă îngustează ideile; eliberaţi-l pe Dumnezeu; zăriţi-l peste tot 
pe unde este sau ziceţi că nu este deloc" (fr.) (n. tr.)] 

îngăduit să se constituie nici o diferenţă radicală. Acolo unde ambele se 
află în opoziţie, unde Biblia contrazice vădit conştiinţa morală, acolo opoziţia 
trebuie astfel soluţionată încât conştiinţa morală să deţină în mod necondiţionat 
primatul. Dacă renunţăm la acest primat, atunci, o dată cu aceasta, respingem 
şi acel criteriu al adevărului religios; nu vom mai deţine nici un etalon în 
raport cu care să măsurăm pretenţia de certitudine a unei aşa-zise revelaţii şi, 
în cadrul religiei înseşi, să putem decide între esenţă şi iluzie. De aceea, 
lîecare sens literal al Bibliei trebuie să fie respins când pronunţă o respectare a 
unei acţiuni care contrazice primele principii ale moralităţii. In aceste principii 
şi nu în simpla mijlocire a sensului cuvântului, se află maximele propriu-zise 
ale interpretării care nu pot fi date la o parte de „sensul cuvântului 11 aparent: 
„Este mai bine ca dovada criticii şi a gramaticii să fie respinsă decât dovada 
raţiuniiDe aceea, în calitate de teză a oricărei interpretări a Bibliei, trebuie 
să fie valabil enunţul că o interpretare ce încalcă principiile morale supreme 
şi cele mai sigure, este sortită eşecului: „orice sens literal care conţine îndem¬ 
nul la săvârşirea de crime este fals." 1 Cu aceasta, se stabilise o maximă regu- 
lativă, pe care filosofia Luminilor nu trebuia să o analizeze din punctul de 
vedere al conţinutului, ci doar să o aplice pentru a-şi putea atinge scopul 
esenţial. Desigur, însă, că ea mai avea nevoie aici de o soluţie pe care a reali¬ 
zat-o pentru prima dată Voltaire. El a adus la lumină comoara care era ascunsă 
şi îngropată sub o masă difuză de erudiţie istorică şi teologică, în Dicţionarul 
lui Bayle. Prin aceasta, principiul criticii etice a Bibliei, care în secolul al 
XVII-lea a fost cu vehemenţă criticat de învăţătura ortodoxă, de cea protes¬ 
tantă şi de cea catolică, a fost ridicat la rangul de bunul general intelectual al 
epocii. Pe când Voltaire, mai târziu, în anul 1763, reconsideră acest război în 
al său Tratat despre toleranţă, el o face cu sentimentul sigur al unei victorii. 
Noi trăim într-o epocă - spune el - în care raţiunea, pe zi ce trece, pătrunde 
în cele mai mari palate, cât şi în sertarele cetăţenilor şi ale negustorilor. 
Această trecere nu poate fi împiedicată: fructele raţiunii trebuie să ajungă la 
maturitate deplină. Reconsiderarea trecutului, adâncul respect în faţa tradiţiei 
nu trebuie să ne împiedice să ne împropriem aceste fructe. Spunem asta 
deoarece principiul de bază al lumii spirituale spune că doar astfel ea poate 
exista şi că noi o putem re-crea zilnic. „Timpul trecut este ca şi cum n-a fost 
niciodată. Trebuie să pleci întotdeauna din punctul în care te afli şi din acela 
unde au ajuns naţiunile.“ Acest cuvânt sintetizează toate convingerile şi 

1 Bayle, Commentaire philosophique sur ces paroles de l'Evangile: contrains Ies 
(l'enter, CEuvres diverses, A la Haye, 1727, II, 367, 374. 



Ernst Cassirer Il64 


tendinţele intelectuale. Tratatul despre toleranţă al lui Voltaire este excepţio¬ 
nal şi prin faptul că el abordează problema cu o onestitate şi cu o obiectivitate 
care cu greu se mai găsesc în alte scrieri ale lui pe teme religioase. Aici, unde 
are în faţă un scop concret, bine determinat căruia vrea să-i servească, unde 
combate reluarea proceselor împotriva lui Jean Calas, stilul lui primeşte o 
rigiditate şi o forţă specială. El refuză acum orice ironie, renunţă mai mult ca 
niciodată la diversiunile polemice. Etosul personal, ce se află în spatele tuturor 
insultelor satirice ale lui Voltaire, n-a avut niciodată o expresie atât de pură şi 
de puternică ca în această scriere de bătrâneţe. Toleranţa, pe care fanaticii reli¬ 
gioşi au îndrăznit să o desemneze drept eroare periculoasă şi cerinţă mons¬ 
truoasă, va fi acceptată de Voltaire drept partea moştenită propriu-zisă, drept 
cerinţa de bază a raţiunii ( l’apanage de la raisori). Ea nu înseamnă o cerinţă 
singulară ce va fi ridicată din partea filosofiei, ci mai mult, exprimă princi¬ 
piul acesteia, conţinând esenţa şi fundamentul său de drept. Şi tocmai în acest 
fundament, filosofîa şi religia devin surori. Dacă astăzi timpul războaielor 
religioase este depăşit, dacă evreul, catolicul, luteranul, grecul, calvinistul, 
convertitul, socianianul, trăiesc frăţeşte împreună şi servesc în acelaşi fel 
binelui întregului, este o realizare a filosofiei şi cel mai mare triumf al ei. 
„Filosofîa, numai filosofîa, această seră a religiei a desarmat mâinile pe care 
superstiţia le însângerase atâta vreme. Şi spiritul omenesc, trezii din beţia lui, 
s-a mirat de excesele în care îl târâse fanatismul.“> Bineînţeles că mai există 
destui fanatici, dar să lăsăm doar raţiunea să acţioneze şi ea va vindeca încet dar 
sigur răul. „Ea este blândă, ea este umană. Ea ne învaţă să fim indulgenţi şi să 
distrugem discordia. Ea întăreşte virtutea şi face să existe supunere faţă de legi, 
în loc de a o obţine doar prin constrângere." 

Din toate acestea rezultă că etaloanele pur intclectualiste vor fi resimţite 
tot mai mult ca fiind insuficiente. Valoarea dc adevăr a religiei nu poate fi sta¬ 
bilită în funcţie de criterii pur teoretice, asupra valorii ei nu se poale decide 
pur abstract şi independent de influenţa ei morală. Fabula inelului a lui 
Lessing se anunţă: adevărul ultim şi cel mai profund al religiei nu se mai poate 
demonstra din exterior, ci doar din interior. Fiecare demonstraţie, fie ea empi¬ 
rică, prin fapte istorice, fie ea logico-melafizică, prin argumente abstracte, 
este insuficientă: deoarece religia este , în cele din urmă, doar produs, influ¬ 
enţă şi această fiinţă esenţială a sa se poate înfăptui doar prin convingere şi 
faptă. în aceasta constă piatra de încercare a autenticităţii fiecărei religii. 

1 Citat după Voltaire, „Tratat despre toleranţă cu prilejul morţii lui Jean Calas", în 
Povestiri , trad. Al. Philippide, Editura de Stat, Bucureşti, 1949, p. 292. 

Diderot se foloseşte de acest argument principal şi fundamental pentru a 
demonstra primatul religiei naturale asupra tuturor religiilor „pozitive 11 . El 
porneşte de la faptul că nu se poale ajunge la o decizie directă cu privire la 
competenţa religiilor particulare istorice deoarece fiecare îşi atribuie superio¬ 
ritatea pe baza căreia aspiră la o respingere dogmatică a tuturor celorlalte 
convingeri. însă, această negaţivitate pură are totuşi limita ei. Fiecare religie 
se comportă faţă de alta exclusivist dar nici una dintre ele nu poate şi nu vrea 
să nege relaţia cu religia naturală. Aceasta constituie baza la care fiecare 
dintre religii se simte conexată şi de care nu vrea să se detaşeze niciodată. De 
aceea, dacă orientăm întrebarea înspre învăţăturile particulare de credinţă 
cărora celelalte le acordă doar locul al doilea din cauza supremaţiei lor, se va 
aştepta din partea lor un răspuns unanim. Toate religiile, cel puţin, nu vor 
acorda acest al doilea loc unei anumite religii pozitive, ci exclusiv religiei 
naturale, cu aceasta, pentru criticul pur filosofic, disputa fiind rezolvată. El 
ştie acum unde să caute universalitatea şi eternitatea reală: „tot ceea ce a avut 
un început, va avea într-o zi şi un sfârşit; şi invers, ceea ce nu s-a născut, nici 
nu se va scurge. Iudaismul şi creştinismul au avut un început şi nu există nici 
o religie pe pământ a cărei datare să nu fie cunoscută, cu excepţia religiei 
naturale. Ea singură nu se va sfârşi niciodată, în timp ce toate celelalte vor 
înceta să existe. 11 Evrei şi creştini, mohamcdani şi păgâni, toţi sunt doar eretici 
si schismatici în rapoil cu religia naturală. Doar această religie este capabilă 
de o atestare reală deoarece adevărul religiei naturale se raportează la cel al 
religiilor revelate la fel cum eu raportez dovada pe care eu însumi mi-o dau 
cu o dovadă pc care am primit-o de la alţii, aşa cum compar ceea ce simt 
nemijlocit în mine cu ceea ce m-au învăţat alţii. „Eu găsesc în mine acea 
dovadă scrisă cu degetul lui Dumnezeu. Oamenii superstiţioşi au consemnat 
această dovadă în pergament şi în marmură; eu o port în mine şi o găsesc 
întotdeauna aceeaşi. Aceasta se află în afara mea şi se schimbă în funcţie de 
regiune şi de climă. Pe prima şi-o împropiază oamenii de cultură şi barbarii, 
creştinii şi păgânii, filosofii şi poporul, învăţaţii şi ignoranţii, bătrânul şi 
copilul; a doua dezbină pe tată şi fiu, înarmează oamenii împotriva oamenilor, 
sLabileşte ura între înţelepţi şi neştiutori. 11 însăşi obiecţia că religia naturală, în 
calitate de cea mai veche, trebuie să fie şi cea perfectă, nu corespunde. Nu ea 
trebuie să fie originarul din punct de vedere temporal, autenticul şi adevărul - 
nu ea trebuie să fie „apriori“-ul tuturor religiilor? Dacă acceptăm ideea 
evoluţiei şi a perfecţiunii, atunci răspunsul la întrebare nu va fi în favoarea 
unei religii singulare pozitive şi a principiilor sale de credinţă. Dacă aşa stau 



Ernst Cassirer I 166 


lucrurile, atunci de unde avem noi certitudinea că ne aflăm deja la sfârşitul aces¬ 
tei evoluţii? Dacă legea naturală s-ar perfecţiona prin cea mozaică, şi cea moza¬ 
ică prin cea creştină, atunci aceasta de ce să nu fie perfectibilă printr-o alta pe 
care Dumnezeu nu ne-a revelat-o până acum? 1 în aceste afirmaţii extrase din 
scrierea lui Diderot, De la suffisance de la religion naturelle, observăm de fapt 
motivele de bază lessingniene. Tot la Lessing face trimitere şi distincţia strictă 
pe care Diderot o face între argumente raţionale şi argumente istorice, cât şi 
tonul acut cu care el accentuează că dovezile pur faptice, pe cât de sigure pot 
părea că sunt, nu pot atinge niciodată un grad de siguranţă astfel încât să poată 
servi drept baze pentru dovada adevărurilor universale şi necesare. 2 Prin toate 
acestea, forţa argumentelor pur teoretice ale existenţei lui Dumnezeu, pe care 
teologia şi metafizica secolului al XVll-lea îşi fundamentaseră sistemele, va fi 
tot mai mult zdruncinată. Centrul certitudinii religioase va fi situat într-un loc 
unde el, pentru astfel de argumente, nu va fi nici accesibil, nici nu le va indica. 

în toată multiplicitatea încercărilor de fundamentare, evoluţia deismului 
englez arată, în esenţă, aceeaşi tendinţă de bază. Deisnuil începe ca sistem 
riguros -intelectualist. El vrea să excludă din religie misterele, minunile şi 
enigmele şi să o aşeze în lumina clară a cunoaşterii. Deja prin titlu lucrarea lui 
Toland, Christianity Not Mysterious (1696), desemnează motivul care va 
apare de acum înainte în mişcarea deistă. înainte de toate, semnificaţia 
filosofică a deismului constă în faptul că, deja prin problematizarea sa, valo¬ 
rizează un nou principiu. El porneşte de la faptul că întrebarea asupra conţi¬ 
nutului credinţei nu poate fi detaşată de cea asupra./brflx?/ acesteia, că ambele 
întrebări pot fi soluţionate doar împreună. Deci, întrebarea care se va pune aici 
nu va fi orientată exclusiv spre conţinutul de adevăr al dogmelor, ci spre genul 
de certitudine religioasă ca atare. în acest punct, Toland crede că îşi poate găsi 
sprijinul în Locke, crede că poate introduce nemedial conceptele fundamen¬ 
tale şi principiile teoriei cunoaşterii a lui Lockc în problematica religiei, 
aplicându-le acesteia. Deoarece, ceea ce are valoare în general în cunoaştere, 
trebuie să corespundă, în particular, şi cunoaşterii de tip religios. Locke 
definise actul cunoaşterii, în general, prin faptul că el semnifică o conştienti¬ 
zare a unei concordanţe sau nonconcordanţe între idei. De aici rezultă că, 
deoarece, cunoaşterea conform esenţei ei presupune o relaţie , atunci înainte 
de toate, membrii relaţiei trebuie să fie daţi conştiinţei într-o formă oarecare 


1 Diderot, De la suffisance de la religion naturelle , IV, XVIII, XXV şi urm. 

2 Vezi Diderot, Introduction aux grands principes şi răspunsul lui Diderot la 
obiecţiile împotriva acestei lucrări, CEuvres, ed. Naigeon (1798), I, 350. 

şi clar concepuţi de aceasta. Fără o astfel de înţelegere a fundamentului 
relaţiei, aceasta îşi pierde orice sens şi semnificaţie. însă, după Toland, cu 
această reflexie pur metodică, este deja dat un principiu esenţial şi o limită 
necesară pentru obiectele credinţei rel igioase. Transcendenţa absolută a aces¬ 
tor obiecte este respinsă deoarece, cum ar putea conştiinţa noastră, care se 
cunoaşte pe sine, crede în sine şi judecă, să se orienteze către un obiect, când 
acesta nu se actualizează, când nu se reprezintă printr-un fenomen oarecare? 
însă, „iraţionalul", ceea ce iese în afara tuturor forţelor umane de înţelegere 
nu admite o asemenea „actualizare". De aceea, despre el se poate spune tot 
atât de puţin că este, pe cât de puţin se poate determina ceea ce este. Obiecţia 
că am putea fi asiguraţi de existenţa unui lucru, fără a-i cunoaşte nici măcar 
un predicat, fără a putea exprima ceva despre natura sa, nu corespunde. Dacă 
un astfel de mod de cunoaştere ar fi posibil, ce semnificaţie religioasă i s-ar 
putea atribui? Dacă credinţa în sine nu devine perfectă, zadarnică şi absurdă, 
atunci şi obiectul ei trebuie să aibă un oarecare sens; aceasta înseamnă că 
obiectul trebuie să conţină în sine determinaţii sigure care permit o 
„înţelegere". De aceea, misteriosul, înţelegerea ieşirii de sub o anumită influenţă 
îi rămân străine atât credinţei cât şi cunoaşterii. „Poate cineva să-şi aloce 
dreptul că ar deţine o cunoaştere infailibilă, că în lume ar exista un Blictri, în 
timp ce nu ar putea să spună nimic despre ce ar fi de fapt un Blictri? 1 ' Din 
toate acestea rezultă pentru Toland că misterele nu ar putea exista într-un sens 
absolut, ci doar într-unul relativ. Cu aceasta, noi desemnăm un conţinut care 
este inaccesibil unui anumit gen de înţelegere, drept unul care se află în afara 
tuturor posibilităţilor de înţelegere. în ceea ce priveşte cuvântul „mister", 
explică Toland, el ar Fi însemnat la origine o teorie care nu era contra raţiunii, 
ci care închidea în sine un adevăr cunoscut dar care, din anumite motive, tre¬ 
buia să rămână ascuns şi inaccesibil unei anumite părţi a omenirii. Astfel, 
după componentele lor specifice, conceptul de „revelaţie" nu poate fi separat 
de cel al religiei naturale. Ceea ce le separă nu este conţinutul a ceea ce se 
relevă, ci modul în care se relevă. Revelaţia nu constituie o bază propriu-zisă 
a certitudinii; ea este doar o formă specifică a împărtăşirii unui adevăr, a cărui 
întemeiere şi atestare trebuie căutate în raţiune. 

Inclusiv Tindal porneşte de la acest principiu fundamental în lucrarea sa, 
Christianity as Old as the Creation (1730). El accentuează că religia naturală 
şi religia revelată nu se diferenţiază în substanţa lor, ci doar în modalitatea 
prin care ele sunt făcute cunoscute: una este manifestarea internă, cealaltă, 

1 Toland, Christianity Not Myslerious, pp. 12, 128. 

manifestarea externă a voinţei unei esenţe infinit înţeleaptă şi bună. însă, 
pentru a o concepe la modul real, trebuie să eliberăm o astfel de esenţă de 
toate limitele antropomorfe. Dacă ar include în sine o anumită parte a esenţei 
şi a domniei sale, sau dacă ambele ar folosi doar unui singur timp şi unui singur 
popor, ar însemna o „îngrădire 11 neinteligibilă în ea. Aşa cum Dumnezeu este 
în permanenţă acelaşi şi cum natura umană este una în sine şi neschimbătoare, 
tot aşa, revelaţia trebuie să-şi reverse lumina în egală măsură în toate părţile. 
Dumnezeu nu ar fi Dumnezeu dacă şi-ar ascunde în sine natura, dacă ar lumina 
doar o parte a omenirii şi pe cealaltă ar lăsa-o în întuneric. De aceea, criteriul 
cel mai important pentru stabilirea autenticităţii revelaţiei, poate consta doar 
în generalitatea sa; în grandoarea ei faţă de toate limitele spaţiale şi temporale. 
Creştinismul este adevărat în sensul că satisface această condiţie fundamen¬ 
tală. El există în măsura în care nu este relaţionat unui anumit timp sau spaţiu, 
fiind la fel de vechi precum lumea. în funcţie de conţinut, între legea naturală 
şi legea creştină, nu există opoziţie. Legea creştină nu vrea să fie nimic altceva 
decât o reproclamare a ceea ce a fost scris mai înainte. însă, o astfel de procla¬ 
mare ( a republication of the Law of Nature *) este dată omului, înainte de 
toate, în cunoaşterea elementului moral. în aceasta constă revelaţia propriu-zisă 
şi infailibilă ce le depăşeşte pe toate celelalte prin valoare şi certitudine. 
Procedând astfel, Tindal pătrunde spre acea determinare conceptuală a religiei 
care mai târziu a putut fi reluată de către Kant în scrierea sa, Religia în limi¬ 
tele raţiunii. Pentru Kant, religia este cunoaşterea datoriilor noastre ca impe¬ 
rative divine; ea constă în faptul că se porneşte de la normele morale generale 
şi accesibile, pentru a le raporta imediat la un autor divin şi pentru a Ic vedea 
drept exprimări ale voinţei acestuia. Şi în cadrul evoluţiei deismului englez, 
punctul de greutate este deplasat acum de pe poziţia intelectualului pur, pe cea 
a „raţiunii pure practice 11 : în locul deismului pur „constructiv", apare acum 
deismul „moral". 1 

Influenţa extraordinară pe care deismul englez a exercitat-o asupra întregii 
vieţi spirituale a secolului al XVllI-lea, se bazează în esenţă pe această coti¬ 
tură. Dacă luăm în considerare conţinutul său pur teoretic, intensitatea acestei 
influenţe pare greu de înţeles. Spunem asta deoarece, printre reprezentanţii 


* O nouă publicare a legii naturii ( engl .) (n. tr.). 

1 Asupra particularităţilor acestei evoluţii, vezi prezentarea lui Leslie Stephen, 
History of English Thought onthe Eighteenth Cenluiy, 2 voi., ed. a Il-a, Londra, 1881; 
vezi şi Troeltsch, articolul „Deismus", Opere complete , IV, p. 429 şi urm. Şi Hermann 
Schwarty, articolul „Deismus", în Lexicon pedagogic (Velhagen şi Klassing). 

acestei orientări nu se află nici un gânditor profund - iar deducţiile pur teo¬ 
retice pe care se bazează desimul pentru apărarea concepţiei sale sunt adesea 
chestionabile, nefiind finalizate. Mai mult decât toate aceste deducţii, au 
influenţat convingerea deismului, dorinţa sa de adevăr şi onestitatea morală cu 
care acesta se raporta la critica dogmelor. Aici se află de fapt forţele sale 
interne dinamice. Deja Bayle, care se află Ia începutul mişcării deiste, a 
cunoscut acest lucru şi pe baza acestei cunoaşteri, a profeţit etosului deismu¬ 
lui victoria. „Epoca noastră- spune el în scrierea Iui împotriva anulării 
Edictului de la Nantes - este împânzită de spirite libere şi de deişti. Acest fapt 
ne uimeşte. Eu mă mir însă şi mai mult că nu există şi mai mulţi, având în 
vedere devastările produse de religie în toată lumea şi distrugerea oricărei 
moralităţi, consecinţa inevitabilă a devastărilor, deoarece ea, pentru prosperi¬ 
tatea sa în timp, favorizează toate nelegiuirile imaginabile: crima, hoţia, exilul 
şi orice activitate bazată pe putere: crima care are drept urmare un număr 
imens de alte oribilităţi precum ipocrizia, calomnia sacramentelor etc.“' 
Deismul provine din întoarcerea internă de la spiritul specific perioadei seco¬ 
lelor trecute în care s-au purtat războaie religioase. Acestea au trezit în el nos¬ 
talgia profundă după acea pax fidei*, sperată şi promisă de Renaştere, însă 
nicăieri atinsă. Adevărul şi esenţa lui Dumnezeu pot să ne devină accesibile 
doar în starea de pace a credinţei, şi nu în cea conflictuală. Aceasta este 
convingerea deistă generală: Dumnezeu este o esenţă prea bună - argumen¬ 
tase deja Bayle - să poată fi autorul unei opere atât de perisabile, aşa cum 
religiile pozitive poartă în sine sămânţa războiului, a măcelurilor şi a nedrep¬ 
tăţilor. Acest motiv a fost semnificativ şi în Germania, datorită pătrunderii 
necontenite a deismului. în istoria spiritului german din secolul al XVlII-lea 
se poate urmări, deceniu cu deceniu, intensificarea mişcării deiste. 
Bibliografiei şi recenziilor critice ale literaturii „liber-cugetătorilor englezi 11 , 
le vor fi alocate în revistele vremii o secţiune specială. 1 2 Fireşte, în Germania, 
războiul pentru dreptul „religiei naturale 41 şi pentru raportul dintre raţiune şi 
revelaţie nu a avut aceeaşi amploare ca în cercurile culturale franceze. 
Deoarece, el întâlneşte aici un alt adversar. Nu se mai află faţă în faţă exclu¬ 
siv ortodoxia şi ierarhia bisericească, care prin autoritatea lor şi prin pretenţia 
lor necondiţionată de dominare asipirau la înfrângerea mişcării libere a 


1 Bayle, Commentaire philosophique', CEuvres Diverses, p. 367. 

* Pacea credinţei {lat.) (n. tr.). 

2 Pentru mai multe detalii asupra extinderii deismului în Germania, vezi Hettner, 
Literaturgesch. D. achtzehnt. Jahrhunderts. ed. a IH-a, voi. III, 264 şi urm. 

gândirii, ci sarcina care se punea aici consta în destinderea unui sistem reli¬ 
gios care purta în sine germenele variat al unui nou mod de gândire. Filosofia 
lui Leibniz acţionează în Germania ca un mediu spiritual în cadrul căruia se 
înfăptuiesc şi structurile ideatice religioase. Acest mediu poate să cuprindă 
inclusiv cele mai puternice opoziţii şi poate să le concilieze. Tendinţa funda¬ 
mentală a gândirii leibniziene, tendinţa spre „armonie", rămâne şi aici vie. In 
sistemul lui Christian Wolff, nu se ajunge nicăieri la o scindare între conţinu¬ 
tul credinţei şi al cunoaşterii, între revelaţie şi raţiune. Mai mult, drepturile 
amândurora trebuie cântărite cu grijă şi delimitate cu exactitate. Mai mult, ca 
şi la Locke şi Leibniz, iraţionalitatea conţinutului credinţei va fi contestată. 
Insă, nicăieri nu se va afirma că acest conţinut ar fi produs doar de raţiune, 
neconţinând în sine nici o componentă jwpra-raţională. Raţiunea şi revelaţia 
rămân recunoscute ca fiind cele două izvoare originare ale cunoaşterii. Ele nu 
trebuie să intre în conflict, ci să se completeze, iar datorită acestei completări 
să ia fiinţă sensul unitar al adevărului religios. Deci, aceste două forţe nu tre¬ 
buie să fie concurente, ci să se relaţioneze astfel încât concordanţa lor să fie 
evidentă. De aceea, în cadrul şcolii wolfiîene, rămâne încă spaţiu pentru o 
ortodoxie care nu poate fi zdruncinată de conţinutul esenţial al credinţei în 
revelaţii, chiar dacă forma în care s-a oferit această credinţă s-a transformat 
treptat şi pretenţia şi metoda demonstraţiei au ajuns treptat la o valoare tot mai 
puternică. 1 Orientarea „elementului nou“ teologic în Germania, „neologia", 
reprezentată de Seinler, Sack, Spalding, Jerusalem şi alţii, iese desigur imediat 
în afara acestui rezultat. Ea nu mai serveşte raţiunea doar pentru sprijinul şi 
dovada formală a unui conţinut de credinţă dat şi asigurat prin alte origini, ci, 
prin intermediul raţiunii, ea vrea să determine acest conţinut. Ea îndepărtează 
din dogmă toate părţile componente care nu au fost obţinute pe baza acestei 
determinări şi încearcă să le demonstreze, prin cercetări istorice ale dogmelor, 
ca fiind adaosuri stranii la credinţa pură originară. Prin aceasta, mimând reve¬ 
laţii lor va fi cu mult redus, în timp ce conceptul de revelaţie ca atare rămâne 
încă neatins. însă, el va fi utilizat acum doar pentru a asigura şi a sancţiona 
acele adevăruri care iluminează însăşi raţiunea şi care sunt în deplină confor¬ 
mitate cu aceasta. Demonstraţia în sens strict, argumentarea silogistică va fi 
înlocuită tot mai mult cu dovada empirică pură care nu îşi caută fundamentul 


1 Vezi Troeltsch, articolul „Aufklărung“, Ges. Schriften , IV, 370 şi urm. Pentru 
orientarea vechilor wolffieni, vezi lucrările lui Canz, Usus Philosophiae Leibnitianae 
et Wolffianae in Theologia (1733) şi Philosophiae Wolffianae consensus cum 
Theologia (1735). 

în faptele istorice, ci în certitudinile pure interioare. „Experienţa mea este 
dovada mea“, spune Jerusalem - şi experienţa esenţială pe care trebuie să se 
bazeze dovada religiei este pentru el acea pace a sufletului care ne însufleţeşte 
mai mult decât raţiunea şi pe care raţiunea, în calitate de simplă facultate teo¬ 
retică, nu o poate asigura singură. 1 Autoritatea fiecărei instanţe chipurile, 
„obiectivă", este, cu acest apel la subiectivitate ca singurul principiu al certi¬ 
tudinii religioase, respinsă; iar acum mai trebuie făcut doar un singur pas pen¬ 
tru a ridica această pretenţie în mod explicit. Raţionalismul teologic târziu a 
(acut acest pas. El a pretins ca întreg conţinutul credinţei să se prezinte înain¬ 
tea forumului raţiunii şi a explicat revelaţia, ca izvor de cunoaştere, ca fiind 
indispensabilă. Cu aceasta, pretenţia fundamentală a deismului a pătruns şi în 
teologie, învingând rezistenţa acesteia. Când Sack explicase că revelaţia ar fi 
„luneta raţiunii", fără de care ea nu ar putea surprinde adevărurile religioase, 
Reimarus i-aputut obiecta că şi această comparaţie are limitele ei. Astfel, aşa 
cum în domeniul percepţiei sensibile, organele perceptive nu ar putea fi indis¬ 
pensabile, cum o lunetă sau un microscop ar fi inutil fără darul natural al 
văzului, tot aşa ar trebui, în domeniul spiritual, să fie măsurată fiecare 
cunoaştere în raport cu forţele de bază naturale ale spiritului. 2 

Astfel, în cele din urmă, mişcarea deistă dărâmase toate digurile şi zidurile 
care i-au fost puse în faţă. în pofida încordării tuturor forţelor şi în pofida lite¬ 
raturii polemice şi apologetice care se intensifica de Ia an la an, se pare că vic¬ 
toria ei definitivă nu a ţinut prea mult. însă, sistemul ameninţat al ortodoxiei 
primeşte acum un nou ajutor, neaşteptat. Unul dintre cei mai înverşunaţi 
adversari ai acestui sistem, devine în acest punct, în mod surprinzător, 
susţinător al lui. Nu dogmatica teologică, ci scepticismul filosofic radical a 
fost cel care a învins atacurile deismului şi a stopat înaintarea sa. Cu toată 
forţa simţului logic, în Anglia, Samuel Clarke a făcut încă o dată încercarea 
de a proteja întregul conţinut al învăţăturii creştine şi de a-1 deduce în mod pur 


1 Asupra evoluţiei „neologiei" în Germania, vezi Aner, Theologie der 
txssingszeit, Halle, 1929. Pentru relaţiile istorice, sunt interesante în special cele ce 
există între „neologii" germani ai secolului al XVIII-Iea şi cei ai filosofiei religiei 
engleze din secolul al XVII-Iea. Conceptul de „experienţă religioasă", aşa cum apare 
de exemplu la Jerusalem, este prefigurat în special de gânditorii Şcolii de la 
Cambridge. Pentru mai multe detalii, vezi scrierea mea, Die Platonische Renaissance 
in England..., p. 19 şi urm. 

2 Vezi Reimarus, „Cuvânt înainte" la al său Abhandlung von den vornehmsten 
Wahrheiten der natiirlichen Religion. 

din principiile universal valabile. 1 Acest simţ a fost admirat de însuşi Voltaire. 
în a sa Lettre sur Ies Anglais, el îl consideră pe Clarke ca fiind o adevărată 
„maşină de gândire 41 (une vraie machine ă raisonnements), care s-ar fi con¬ 
stituit pornind de la cele mai complicate sarcini. 2 Chiar şi mai târziu Voltaire 
a continuat să-l aprecieze pe Clarke: în Trăite de Melaphysique el va fi aşezat 
alături de Locke, în calitate de unul dintre primii „artişti ai raţiunii 44 . 1 însă, 
toată această risipă de dovezi logice se pare că nu afectează deismul, pare că 
mai degrabă reliefează slăbiciunile învăţăturii ortodoxe. în apărarea „epocii 
liber-cugetătorilor 44 3 , Anthony Collins remarcă ironic că nimeni nu s-a îndoit 
de existenţa lui Dumnezeu până când Clarke nu a încercat să o demonstreze. 4 
Totuşi, ceea ce nu au reuşit logicienii şi metafizicienii, au reuşit adversarii 
radicali ai oricărui doşmatism logic şi metafizic. Hume a fost cel care a pus 
deismul sub semnul unei noi întrebări şi care, prin această întrebare, l-a 
schimbat radical. Pentru a întemeia conceptul său de „religie naturală 44 , deismul 
porneşte de la premisa că peste tot există o aceeaşi „natură umană 44 , înzestrată 
cu anumite cunoştiinţe de bază atât teoretice cât şi practice. însă unde găsim 
noi această natură umană? Este ea un dat empiric sau poate nimic mai mult 
decât o simplă ipoteză? Nu cumva infirmitatea majoră a deismului constă în 
faptul că el crede în această ipoteză, ridicând-o la rangul de dogmă ? Critica 
lui Hume vizează tocmai această dogmă. Hume nu contestă deismul nici din 
perspectiva raţiunii, nici din cea a revelaţiei, ci vrea să-l raporteze exclusiv 
la etaloanele experienţei, ale cunoaşterii pure a stărilor de fapt. Astfel, el 
ajunge la concluzia că impunătoarea clădire a deismului are picioare din 
argilă, are o bază fragilă. Deoarece, acea „natură umană 44 , pe care el dorea să 
întemeieze religia naturală, nu constituie o realitate, ci o simplă ficţiune. 
Empiria ne arată această natură umană într-o altă lumină decât aceea în care 
ne-o arătau toate încercările constructive deiste. Vom conştientiza că ea nu 
este o comoară de cunoştinţe de bază, de adevăruri apriorice, ci o aglomerare 
de instincte; că nu este un cosmos, ci un haos. Pe cât de profund concepem 
natura oamenilor şi pe cât de real vrem să o descriem, pe atât de mult se 


1 Vezi Clarke, A Demonstration of the Being and Attributes of God, London, 
1705-1706. 

2 Vezi Lettre sur Ies Anglais, VII; CEuvres , XXVI, 33 şi urm. 

3 Trăite de Melaphysique , cap. II; CEuvres, XXXI, 20 şi urm. 

4 Collins, A Discourse of Freethinking Occasioned by the Rise and Growth of a 
Sect Called Freethinkers, Londra, 1713; mai multe detalii vezi la Leslie Stephen, 
op. cit., I, 80. 

desprinde de ea aparenţa „raţionalului 11 şi a ordonatului. Deja în domeniul 
reprezentărilor noastre teoretice, Hume ajunsese la această consecinţă. Noi 
obişnuim să vedem „principiul raţiunii suficiente 14 drept principiu al 
cunoaşterii noastre teoretice şi credem că el este cel care împrumută 
cunoaşterii noastre contextul şi stabilitatea sa intrinsecă. însă, la o analiză mai 
minuţioasă a conceptelor, această pretenţie se anulează. Aceasta se întâmplă 
pentru că însuşi conceptul de temei, care ar trebui să certifice autenticitatea 
cunoaşterii noastre, nu poate dovedi pentru sine un fundament obiectiv. El 
nu deţine o evidenţă nemijlocită şi nici o semnificaţie şi necesitate apriorică. 
El însuşi nu este decât un produs al jocului reprezentărilor noastre, care nu se 
relaţionează după principii obiectiv raţionale, ci urmează exclusiv jocul imagi¬ 
naţiei, supunându-se legilor ei mecanice. într-o şi mai mare măsură, acelaşi 
lucru este valabil şi în privinţa reprezentărilor noastre religioase. Conţinutul 
lor aparent obiectiv, sensul lor sublim, devin o aparenţă în momentul în care 
noi ne întoarcem la originile lor propriu-zise, în momentul în care actualizăm 
modul devenirii şi constituirii lor. La baza lor nu descoperim nici un conţinut 
originar speculativ, nici unul originar etic. Ceea ce a produs reprezentările lui 
Dumnezeu nu este nici intuiţia primelor principii ale existenţei şi a cauzei 
ordinii lumii, nici devotamentul faţă de o esenţă de o înţelepciune şi bunătate 
infinită. Astfel de meditaţii pur „filosofice 44 nu au nici o putere asupra 
mulţimii. Omul nu a început ca filosof şi faptul că el va sfârşi ca filosof, este 
doar o speranţă iluzorie şi nefondată. El nu se află sub stăpânirea unei „raţiuni 44 
abstracte, ci se află sub dominaţia instinctelor şi pasiunilor sale. Din acestea 
nu numai că se nasc primele reprezentări religioase, ci, de fapt, aici se origi- 
nează ele. Reprezentările religioase nu sunt produsul ideii, al voinţei morale, 
şi nu din acestea se hrănesc ele. Mai mult, afectele de speranţă şi teamă sunt 
cele care au condus pentru prima dată omul spre credinţă şi care îl menţin în 
aceasta. Aici pătrundem de fapt în stratul originar propriu-zis al religiosului. 
Religia nu are nici un fundament logic, nici unul etic, ci are exclusiv o cauză 
antropologică. Ea provine din frica faţă de puterile supranaturale şi din dorinţa 
oamenilor de a se supune acestora. Alături de aceasta, angrenajul vieţii noas- 
Ire religioase este dominat şi de jocul pasiunii şi al imaginaţiei. Superstiţia, 
teama faţă de demoni reprezintă adevăratele origini ale reprezentării lui 
Dumnezeu. Şi să nu credem că putem contesta această consecinţă, făcând 
trimitere la religiile supreme, pur „spirituale 44 care s-ar ridica cu mult deasupra 
acestor începuturi ale reprezentărilor „primitive 44 ale lui Dumnezeu. Chiar şi 
acest argument va fi distrus dacă în loc să vedem religia în reinterpretarea ei 

raţională şi în veştmântul ei idealist, o vedem în realitatea ei empirică simplă. 
Astfel, de la începutul şi până la sfârşitul religiei, de la depresiunile ei şi până 
la cele mai înalte vârfuri ale sale, rezultă mereu aceeaşi imagine. Aceleaşi 
forţe fundamentale psihologice, care domneau asupra primei constituiri a 
religiei, îi determină şi cursul ulterior, rămânând vii pe parcursul întregii sale 
evoluţii. Superstiţia ia o altă formă, mult mai rafinată: însă, prin aceasta, 
esenţa ei nu se va schimba. Dacă îndrăznim să înlăturăm vălul cuvintelor, al 
conceptelor abstrace, al reprezentărilor morale, în care religiile „supreme" se 
învăluie, vom observa că structura religiei este peste tot aceeaşi. Credo qitia 
absurdum îşi dovedeşte aici vechea sa forţă. Poate să existe şi o altă absurdi¬ 
tate logică decât dogma transsubslanţialităţii? Există ceva perisabil din punct 
de vedere etic, mai dăunător societăţii umane decât preceptele religiilor pozi¬ 
tive? Ceea ce distinge religia „superioară" de cea inferioară este doar faptul 
că, în aceasta, alături de speranţă şi teamă, apare un al treilea motiv care 
provine din fineţea intelectuală, însă care, în sens pur etic, semnifică mai 
degrabă o revocare decât un progres. Este vorba despre motivul măgulirii care 
face ca oamenii să ridice zeii deasupra oricărui standard de perfecţiune pămân¬ 
tească şi să le atribuie mereu doar predicate sublime. însă, dacă privim 
lucrurile mai de aproape şi dacă în loc să chestionăm reprezentările umane, 
chestionăm comportamentul uman, vom vedea că, neţinând seama de toată 
această premărire spritual-morală, totul rămâne aşa cum a fost. Dumnezeul 
bun, înţelept şi drept al creştinismului devine, în imaginea pe care i-a schiţat-o 
calvinismul, un tiran tot atât de cumplit, perfid şi condus de bunul său plac, de 
care doar o religie primitivă se putea speria şi pe care îl putea venera în acelaşi 
timp. Aşadar, teama de demoni se află la baza tuturor reprezentărilor religioase 
superioare - astfel, ca nu a devenit mai bună prin faptul că nu s-a mai aven¬ 
turat adesea să se exteriorizeze şi prin faptul că a sperat cu ipocrizie să ascundă 
faţă de sine însăşi şi faţă de altele toate infirmităţile pe care le etalează în mod 
naiv religia primitivă. 1 

Aceasta este „istoria naturală a religiei", aşa cum Hume o desemnează şi 
prin care înlătură o dată pentru totdeauna conceptul de ist de „religie naturală", 
crezând că îl cataloghează drept simplu vis filosofic. Astfel, însăşi filosofia 
era cea care acum eliberase sistemul credinţei în revelaţie de cel mai periculos 
adversar al ei. însă, secţiunea pe care a facut-o cel mai ascuţit cuţit al analizei 
lui Hume, a devenit şi pentru acest sistem o secţiune fatală. Atât faţă de 
religia revelată, cât şi faţă de cea naturală, scepticismul deţine ultimul cuvânt. 

1 Vezi Hume, The Natural History of Religion, secţ. I şi urm., secţ. VI, XIIl-XV. 

„Ce privilegiu are raţiunea umană că se ridică I a cunoaşterea esenţei supreme 
şi că este în stare, pornind de la operele vizibile ale naturii, să deducă un 
principiu atât de sublim ca cel al supremului creator! însă, să considerăm şi 
reversul medaliei. Să urmărim evoluţia religiei la majoritatea popoarelor şi 
aproape în toate timpurile; să cercetăm principiile religioase care realmente au 
domnit în lume. Cu greu vom putea fi convinşi asupra faptului că ele au fost 
altceva decât halucinaţii produse de febră ale bolnavilor... Nu mai există nici 
o absurditate teologică atât de mare care să nu fi fost apărată până acum de 
oameni inteligenţi şi cu o bogată cultură spirituală; nici o ordonanţă religioasă 
atât de riguroasă care să nu-şi fi găsit adepţii printre oamenii cei mai sensi¬ 
bili... întreaga lume este o enigmă, un mister inexplicabil. îndoiala, incerti¬ 
tudinea, abţinerea de la a face judecăţi, constituie singurele rezultate la care 
ne poate conduce cea mai atentă şi mai minuţioasă analiză a acestei probleme, 
însă, slăbiciunea raţiunii umane este atât de mare şi contaminarea cu opinii 
generale este atât de puternică încât această îndoială conştientă şi metodică 
abia se poate menţine, dacă noi, extinzându-ne perspectiva, nu opunem o 
superstiţie alteia şi pe ambele, în disputa lor, nu le negăm - în timp ce noi 
înşine, aflaţi în mijlocul acestui crâncen război, să ne sustragem lui şi să ne 
refugiem pe câmpiile liniştite, chiar dacă obscure ale filosofiei." 1 

Drumul pe care Hume îl străbate până la capăt nu este drumul secolului 
al XVIIl-lea. Acest secol credea prea mult în forţa raţiunii ca să poată să 
renunţe la ea în acest punct important. El nu vroia să se lase în seama 
îndoielii, ci să insiste până când va ajunge să ia o decizie clară şi sigură. 
Astfel, în cadrul istoriei spiritului a secolului al XVIIl-lea, tratatul lui Hume 
despre „istoria naturală a religiei 11 , a rămas o apariţie unică. Totuşi, mai 
rămâne o cale posibilă care nu ar conduce la acea distincţie tranşantă între 
raţiune şi experienţă, aşa cum s-a întâmplat în cadrul teoriei lui Hume, ci care 
se pare că relaţionează şi conciliază pretenţiile amândurora. Conceptul 
abstract de „religie naturală" trebuia să fie „umplut" cu un conţinut determi¬ 
nat pentru a putea opune rezistenţă atacurilor sceptice, orientate împotriva 
lui. El nu mai trebuia să rămână o simplă pretenţie ; trebuia să se arate cum, 
ceea ce el vrea şi afirmă, are locul său în cadrul vieţii reale a religiei. Nu din 
perspectiva raţiunii, ci din perspectiva istoriei , trebuia să se încerce înte¬ 
meierea acestui concept. Prin această temă, în care gândirea secolului al 
XVUI-lea se vede introdusă cu o necesitate internă, se vede plasată în faţa 
unei probleme generale pe care, de acum înainte, trebuie să o abordeze cu 


Hume, op. cit., secţ. XV. 

mijloacele sale metodice. Trebuie să înţelegem raportul care exisită între 
religie şi istorie ; trebuie să înţelegem cum relaţionează acestea şi cum se 
condiţionează reciproc şi cum în cadrul acestei intercondiţionări se naşte 
pentru prima dată realitatea concretă a religiei. 



Religie 
şi istorie 


Concepţia lot mai dominantă şi reprezentarea conform cărora secolul al 
XVlll-lea se confruntase cu lumea istorică într-o manieră străină şi lipsită de 
înţelegere, că modul său de gândire ar fi „nonistoric", vor fi imediat şi 
necondiţionat combătute printr-o simplă incursiune în evoluţia problematicii 
religioase. Transformarea internă care începe aici este condiţionată tocmai 
prin faptul că religia iese de sub dominaţia gândirii metafizice şi teologice, 
creându-şi un nou etalon şi o nouă normă de evaluare. Această normă nu este 
una simplă; mai mult, ea este fundamentată pe două momente diferite, pe care 
ea încearcă să le unifice şi să le pună în consonanţă. Ceea ce ni se prezintă 
prin intermediul ci este o sinteză a spiritului raţional cu cel istoric. Raţiunea 
va fi raportată la istorie, istoria, la raţiune; şi prin această reciprocitate se va 
obţine o nouă concepţie religioasă şi un nou ideal religios de cunoaştere. 
Raţiunea şi istoria vor fi clar distinse şi menţinute într-o permanentă separare, 
pe care se bazează întrega mişcare internă a gândirii religioase din secolul al 
XVlll-lea. în nici un caz nu se intenţionează aici să se ajungă la o nivelare 
simplă prin care să fie sacri ficată istoria raţiunii, ci această polaritate a sa va, 
fî recunoscută şi relevată la modul cel mai clar. însă, conform convingerii de 
bază a filosofiei Luminilor, această polaritate nu exclude un echilibru ideal 
între aceste două forţe opuse. Ni se dezvăluie o fiinţă şi un adevăr care ni se 
dau de fiecare dată atât în raţiune cât şi în istorie în formă diferită dar care, în 
nucleul şi în conţinutul lor esenţial, coincid. Astfel, trebuie să ţinem în faţa 


istoriei oglinda raţiunii şi să-i privim imaginea în această oglindă; în acelaşi, 
timp însă, tot ceea ce este raţional trebuie văzut sub speciae istoriei. în ten-j 
dinţa lor şi în stabilirea scopurilor, ambele concepţii cooperează. Cunoaştere^ 
normelor de bază eterne şi neschimbătoare ale raţiunii trebuie să nu piardă dit}j 


vedere modul în care aceste norme au evoluat din punct de vedere istoric, 
modul în care s-au realizat pe parcursul evoluţiei empirico-istorice. Doar diiţ 
colateralitatea şi din contrastul acestor două modalităţi de abordare, ia fiinţl 

adevărata „iluminare 11 a spiritului. Certitudinii asupra fiinţei spiritului îi 
aparţine, ca moment indispensabil şi integrator, înţelegerea devenirii sale; pe 
de altă parte însă, această devenire nu poate fi înţeleasă şi cunoscută în sensul 
ei propriu-zis, dacă nu este raportată la o fiinţă neschimbătoare. 

Această nouă concepţie trebuia să treacă de prima şi cea mai dificilă probă 
a sa acolo unde, văzându-se plasată faţă în faţă cu fundamentul propriu-zis al 
certitudinii religioase, se punea problema determinării conţinutului de adevăr 
al Bibliei şi a delimitării metodice, clare şi sigure a acestuia. Deja problema 
care s-a pus o dată cu aceasta şi pretenţia care s-a ridicat însemnau o revoluţie 
a modului de gândire religios. Ambele conţin în sine o ruptură conştientă cu 
principiul inspirării verbale , care nici măcar prin Reformă nu se produsese, ci 
primise doar o orientare mai riguroasă şi mai strictă. Năzuinţa supremă a 
Reformei era de a demonstra adevărul Scripturii ca fiind unic, de nezdrunci¬ 
nat şi nelimitat - şi în această totalitate şi necondiţionalitale a sa ea putea să 
se afirme doar dacă în cadrul Bibliei nu exista nici o sciziune şi nici o 
împărţire. Fiecare cuvânt, fiecare literă trebuia să se afle pe poziţii egale cu 
valoarea şi sfinţenia întregului; trebuia să pretindă pentru sine întreaga valoare 
;i certitudinii revelaţiei. însă, deja în secolul al XVI 1-lea, această pretenţie 
putea fi afirmată doar prin efort vizavi dc spiritul pătrunzător filosofic. Astfel, 
nici principiul cartezian al îndoielii metodice nu poate să-i opună rezistenţă. 
Fireşte că Descartes însuşi nu va obosi să ne asigure că inovaţia sa ar viza doar 
cunoaşterea şi nu credinţa. în tot ceea ce priveşte domeniul dogmelor teolo¬ 
gice, el îşi declară supunerea sa faţă de autoritatea Scrierii şi a Bisericii. Dar 
discipolii şi succesorii săi nu vor mai avea această reţinere precaută. Acei gân¬ 
ditori care sunt însufleţiţi de evlavia cea mai pură individuală şi care, înainte 
de toate, doresc să utilizeze concepţiile carteziene pentru trezirea şi aprofun¬ 
darea spiritului pur religios, nu pot să se sustragă acestei mişcări. Prima 
scriere provine din cercul oralorienilor şi deja prin titlul ei aspira la o istorie 
critică a cărţilor biblice - autorul ei, Richard Simon, este inspirat de 
Malebranche. Aici va fi demonstrată autenticitatea cărţilor biblice iar asupra 
constituirii lor vor fi propuse ipoteze ce zguduie fundamentele concepţiei 
ortodoxe. Dar această primă examinare rămâne încă închisă în cercul 
Bisericii, dorind să servească indirect scopurilor bisericii catolice: deoarece 
ceea ce Simon, prin critica sa, vrea să demonstreze este faptul că încrederea 
protestantă în singurul adevăr al Bibliei se dispensează de fiecare altă autori¬ 
tate religioasă şi de fiecare fundament al acesteia. Biblia nu poate să-şi ofere 
Mugură o protecţie suficientă şi necondiţionată împotriva îndoielii; ea trebuie 

completată şi protejată prin intermediul altor instanţe, prin dovezile concor¬ 
dante ale tradiţiei bisericeşti. 1 De aceea, avansarea către o concepţie liberă 
istorică şi spre o apreciere a Scripturii nu are încă succes aici; de vreme ce 
istoria este chemată pentru luarea deciziei, ea va fi asimilată credinţei ortodoxe 
şi utilizată pentru scopurile acesteia. Spinoza a fost primul care a îndrăznit să 
pună aici întrebarea radicală şi decisivă. Tratatul său teologico-politic este 
prima încercare de justificare şi fundamentare filosofică a criticii Bibliei. La 
o primă privire trebuie să pară paradoxal că această realizare i se atribuie lui 
Spinoza. Deoarece dacă examinăm metafizica sa şi fundamentul său logic, 
atunci ambele examinări specifice istorice nu par a fi în nici un caz favorabile. 
Ceea ce Spinoza caută şi locul în care el vede originea oricărei certitudini nu 
este devenirea, ci fiinţa pură; nu schimbarea empirică, ci fundamentul 
neschimbător şi unitatea esenţială a lucrurilor ce se bazează pe acesta. Doar 
acestea permit o înţelegere adecvată, în timp ce tot ceea ce este finit, dedus, 
ceea ce este existenţă particulară pol fi concepute doar în mediul „imagi¬ 
naţiei". Toată cunoaşterea despre timp şi despre rapoiturile temporale aparţine 
acestui mediu; ea nu se înalţă în sfera cunoaşterii filosofice, a cunoaşterii sub 
specie aeterni* şi mai mult, trebuie să se lase depăşită de aceasta dacă doreşte 
să ajungă la propria sa desăvârşire. Din acest punct de vedere, fiecare 
recunoaştere a unui adevăr „istoric" în sens strict parc să fie inaccesibilă, se 
parc că, atunci când este înţeleasă în sens riguros, trebuie să devină o contra- 
dictio in adjecto**. Şi totuşi, Spinoza a fost cel care a înţeles pentru prima dată 
ideile istoricităţii Bibliei. Dacă urmăm firul acestor idei şi încercăm să le 
localizăm în ansamblul sistemului spinozist, observăm că acestea nu au 
provenit nici dintr-o tendinţă istorică, nici dintr-un interes pentru metodologia 
istorică, ci dintr-o consecinţă indirectă extrasă pe bazele premiselor logice ale 
sistemului. Monismul spinozist nu se leagă doar de poziţia privilegiată a 
Bibliei, ci şi de poziţia privilegiată a spiritului. întindere şi gândire, natură şi 
spirit, ordinea lucrurilor şi ordinea ideilor nu reprezintă ordini separate una de 
cealaltă, ci ordini identice care se bazează pe aceeaşi lege fundamentală. 
Astfel, abordarea fiinţei istorice nu trebuie să fie separată de cea a fiinţei 
naturale, ci ambele trebuie văzute din acelaşi punct de vedere. „Ca să cuprind 
aici pe scurt această chestiune, spun că metoda de a interpreta Scriptura, 

1 Vezi Richard Simon, Histoire critique du Vieux Testament, Paris, 1678. 

* Sub specie eternă (lat.) (n. tr.). 

** Contradicţie în mod elern/în adăugare (lat.) (n. tr.). 

departe de a fi deosebită de metoda de a interpreta natura, este în acord cu ea în 
toate privinţele. Căci după cuni metoda de a interpreta natura constă mai ales 
în a întocmi istoria naturii, din care, ca din date sigure, să deducem definiţiile 
lucrurilor naturale, tot stfel pentru a interpreta Scriptura este necesar să alcă¬ 
tuim o istorie fidelă a ei şi din ea, întocmai ca din date şi principii sigure, să 
deducem în mod logic şi corect intenţia autorilor Scripturii. In felul acesta, 
oricine, desigur (dacă nu admite alte principii şi date pentru a interpreta 
Scriptura şi pentru a vorbi despre cele cuprinse acolo decât numai cele ce se 
desprind din însăşi Scriptura şi din istoria ei), va face mereu progrese, fără nici 
o piimejdie de a greşi şi va putea trata despre lucruri ce depăşesc priceperea 
noastră, cu aceeaşi siguranţă ca şi despre cele pe care le cunoaştem prin lumina 
naturală." 1 Acesta este principiul decisiv şi atât de bogat în consecinţe pe care îl 
susţine Spinoza: faptul că el nu interpretează fiinţa, „natura lucrurilor" pornind 
dc ia Biblic, ci el înţelege Biblia ca şi parte a fiinţei, subordonată tuturor legilor 
generale ale acesteia. Ea nu reprezintă soluţia în vederea dezlegării misterului 
naturii, ci este o parte a acesteia. De aceea, ea trebuie abordată după aceleaşi 
reguli care sunt valabile pentru orice tip de cunoaştere empirică. Cum putem să 
aşteptăm din partea Bibliei adevăruri absolute, convingeri metafizice în legă¬ 
tură cu principiul fundamental al lucrurilor, în legătură cu natura natu- 
rans*, care ea însăşi este mai mult ceva condiţionat şi mediat, şi care, în totali¬ 
tatea sa, aparţine aşa-zisei natura naturata** c l De aceea, drumul pe care putem 
să o interpretăm şi să o înţelegem, pentru a pătrunde adevărul ei relativ, nu poate 
fi decât cel al cercetării ei prin mijloace empirice. Dificultăţile pe care aceasta 
le conţine se rezolvă, contradicţiile ei se anulează dacă plasăm fiecare text în 
locul său propriu; dacă nu îl acceptăm ca adevăr universal valabil şi atemporal, 
ci îl explicăm pornind de la specificul constituirii sale şi pe baza individualităţii 
autorului său. Tratatul teologico-politic vrea să ofere o astfel de explicaţie, care 
desigur, comparată cu rezultatele ulterioare ale criticii ştiinţifice a Bibliei, va 
părea accidentală şi insuficientă. însă, principiul metodic ca atare nu va fi afec¬ 
tat de aceste lipsuri şi deficienţe evidente; în pofida tuturor criticilor pe care 
tratatul spinozist le-a suferit, acest principiu nu a putut să se piardă. 

Fireşte, se pare că influenţa directă a lui Spinoza asupra cercetărilor făcute 
de secolul al XVIII-Jea a fost relativ mică. S-a evitat cu atenţie pomenirea 

1 Citat după Spinoza, Tratatul teologico-politic, trad. I. Firu, Editura Ştiinţifică, 
Bucureşti, 1960, cap. 7, p. 115. 

* Natura care creează (lat.) (n. tr.). 

** Natura creată (lat.) (n. tr.). 

numelui său; cunoaşterea teoriei sale provine doar din izvoare indirecte şi 
tulburi. Prezentarea şi critica lui Bayle au în vedere conducerea discuţiilor 
despre spinozism pe o pistă falsă şi aşezarea acestuia sub un punct de vedere 
eronat. Cu toate acestea, ideea şi pretenţia criticii istorice a Bibliei nu vor fi 
împiedicate să avanseze. Ele continuă să pătrundă, acolo unde se sprijină pe 
mai puţine reflecţii generale metodice şi filosofice decât pe modelul umanis¬ 
mului şi pe idealul său specific de cunoaştere. Din punct de vedere spiritual şi 
istoric, adevăratul reprezentant al acestei mişcări nu este Spinoza, ci Erasmus. 
în ediţia sa critică a Noului Testament , convingerile fundamentale religioase 
şi etosul umanismului şi-au găsit expresia lor clasică. Erasmus este pătruns de 
ideea că producerea textului pur al Bibliei ar însemna în acelaşi timp resti¬ 
tuirea învăţăturii creştine pure. Dacă reuşim să purificăm acest text de toate 
adaosurile ulterioare şi de toate interpretările eronate accidentale, atunci el 
însuşi ne va apărea în simplitatea lui sublimă şi în semnificaţia sa originară şi 
fundamentală, ca imagine a creştinismului pur. Aceeaşi covingere a însufleţit 
şi activitatea celui mai mare discipol al lui Erasmus, Hugo Grotius. în spiritul 
erudit, umanist şi teologic al lui Grotius, se constituie pentru prima dată planul 
complet al criticii ştiinţifice a Bibliei ; ale sale Annolationes la Vechiul şi Noul 
Testament au prefigurat şi calea cercetărilor din secolul al XVIlI-lea. Ernesti 
vorbeşte cu o foarte mare admiraţie despre această operă, raporlându-se la ea 
ca la modelul său. în Abhandlung von freier Untersuchung des Canon (1771) 
a lui Semler, această evoluţie a atins deja prima sa finalitate. De acum înainte, 
critica filosofică nu s-a impus decât foarte puţin deasupra acestei opere; în 
general, ea se mulţumeşte să facă trimitere la rezultatele ei şi să deducă din 
ele consecinţele lor sistematice. în articolul lui Diderot, Bible, din 
Enciclopedie, se găseşte deja o schiţă a orientărilor şi sarcinilor de bază ale 
criticii Bibliei. El stabileşte criteriile diferite în funcţie de care trebuie să fie 
apreciată autenticitatea cărţilor biblice. El pretinde o analiză atentă a conţinu¬ 
tului acestor cărţi, o cercetare a circumstanţelor în care acestea au fost scrise 
şi o determinare exactă a perioadei în care au fost elaborate. Cu aceasta, prin¬ 
cipiul inspirării verbale şi-a pierdut definitiv orice suport: analiza istorică a 
pătruns deja în nucleul sistemului teologic. 

însă, în pofida tuturor negărilor, nu cumva a avut loc o desprindere de 
spiritul propriu-zis al acestui sistem? Nu cumva teologia a fost otrăvită prin 
acest nou sens istoric? Dacă ne întoarcem din nou la Spinoza, nu există nici o 
îndoială asupra faptului că pentru el ideea istoricităţii Bibliei închide în sine o 
tendinţă negativă. Deoarece, pentru ei, acea cunoaştere care se limitează la 

raporturile pur temporale, rămâne pentru totdeauna la latitudinea „imaginaţiei 14 . 
O astfel de cunoaştere nu ne poate intermedia niciodată o idee adecvată, o 
înţelegere strict obiectivă. Ea va rămâne închisă în sfera subiectivului, a 
antropomorfului. A cunoaşte şi a aborda Biblia ca ceva condiţionat din punct 
de vedere temporal: acest fapt este semnificativ pentru Spinoza deoarece 
Biblia trebuie văzută ca şi chintesenţă de astfel de antropomorfrsme. Cu 
aceasta, ea va ieşi definitiv din cercul adevărului filosofic, care nu poate fi 
înţeles prin imagi naţio, ci doar prin ratio şi intuit io*. De aceea, ceea ce va fi 
văzut în cadrul concepţiei fundamentale religioase ca fiind adeverirea 
supremă a tuturor „inspiraţiilor”, pentru Spinoza semnifică mai mult, slăbi¬ 
ciunea şi deficienţa sa de neînlăturat. Puterea cu care ea mişcă şi supune în 
totalitate individualii, maniera în care îi transformă într-un instrument 
inconştient şi lipsit de voinţă în mâinile unei alte forţe, în aparenţă şi mai 
înaltă, constituie un fapt ce anulează posibilitatea adevărului ei propriu-zis. 
Deoarece, orice adevăr se relaţionează condiţiei de libertate interioară şi de 
înţelegere raţională. El poate fi atins doar în măsura în care dominaţia 
afectelor şi a imaginaţiei este limitată, ambele fiind subordonate raţiunii. De 
aceea, intensificarea afectelor, sporirea facultăţii de imaginare aşa cum apar la 
clarvăzătorii religioşi, la profeţi este cea mai sigură dovadă că noi, în viziu¬ 
nile lor, nu avem de-a face nici cu descoperirea unui adevăr obiectiv, nici cu 
anunţarea unei porunci care ne obligă, ci că toate acestea rămân doar în sfera 
subiectivului; că profetul, în măsura în care susţine că vorbeşte despre 
Dumnezeu, vorbeşle de fapt doar despre el însuşi, exteriorizându-şi stările 
interne în faţa noastră. în capitolul introductiv al Tratatului teologico-politic, 
în capitolul despre profeţie, aceaslă teză va fi susţinută cu toată forţa. Se va 
arăta cum imaginea lui Dumnezeu se schimbă de la profet la profet, cum 
aceasta va lua forma reprezentărilor acestuia şi culoarea stării lui psihice. în 
funcţie de predispoziţiile temperamentului său, ale facultăţilor sale de 
reprezentare şi în funcţie de circumstanţele în care trăiseră, afirmaţiile 
înţelepte ale profeţilor se schimbă. „Cum este cineva, aşa este şi Dumnezeul 
său“: Dumnezeul celor blânzi este blând, al celor mânioşi, este mânios, al 
celor asupriţi şi trişti, sumbru şi riguros, al celor veseli, bun şi iertător. 1 Dacă 
dorim să transpunem ideile criticii Bibliei inaugurate de Spinoza în limbajul 
unui alt sistem, limbaj pe care Tratatul nu dorea să-l folosească, putem spune 
că „substanţa", natura şi esenţa lui Dumnezeu nu poate să fie expusă prin nici 

* Imaginatio, ratio, intuitio, imaginaţie, raţiune, intuiţie (lat.) (n. tr.). 

1 Spinoza, op. cit., cap. 2. 

o viziune profetică, că prin viziune se exteriorizează întotdeauna doar un 
anumit „mod“ şi se exprimă ceva despre profetul însuşi. Mai mult decât 
oriunde are valoare aici afirmaţia că orice determinaţie este negare. Nucleul 
şi sensul diviniţăţii nu pot fi aduse la lumină printr-o asemenea exteriorizare, 
ci, procedând astfel, el vor fi negate. Caracterul divinului este universalitatea 
sa care exclude orice limitare la individual şi orice legătură cu individualul. 
Misterul Bibliei şi viziunile ei profetice încalcă aceste prime certitudini fun¬ 
damentale filosofice. Ele îl caută pe Dumnezeu în particular şi în accidental, 
în loc să-l caute în universal şi necesar. Minunea ca şi intervenţie în ordinea 
naturii, ca şi încălcare a legilor ei universale, este potrivnică divinităţii; 
deoarece, adevărul şi esenţialitatea lui Dumnezeu constau tocmai în aceste 
legi. „Cum însă nimic nu este cu necesitate adevărat decât numai prin 
hotărârea dumnezeiască, de aci urmează cu cea mai mare claritate că toate 
legile universale ale naturii sunt hotărâri ale lui Dumnezeu, care decurg din 
necesitatea şi desăvârşirea naturii dumnezeieşti. Prin urmare, dacă în natură 
s-ar întâmpla ceva care ar fi potrivnic legilor sale universale, aceea ar fi 
potrivnic şi hotărârii şi naturii dumnezeieşti; sau dacă cineva ar afirma că 
Dumnezeu face ceva împotriva legilor naturii, acela ar fi obligat să afirme 
totodată că Dumnezeu lucrează împotriva naturii sale — ceea ce este mai 
absurd decât orice." 1 De aceea, pentru Spinoza, credinţa în minune în sensul 
strict al cuvântului este pervertirea propriu-zisă a religiosului: anunţarea unei 
minuni înseamnă negarea lui Dumnezeu. La fel stau lucrurile şi în privinţa 
revelaţiilor anumitor indivizi, revelaţii care nu sunt nimic altceva decât expri¬ 
marea naturii lor specifice. Orice particular reprezintă anularea generalului; 
orice istoricitate este tulburarea şi eludarea raţionalului. De aceea, în măsura 
în care Spinoza introduce în religie elementul istoric, acesta nu va servi justi¬ 
ficării sale filosofice, ci doar delimitării şi înţelegerii limitelor de neînlăturat 
ale caracterului său de certitudine. 

în cadrul istoriei spiritului din secolul al XVIII-lea se înfăptuieşte acum o 
cotitură demnă de luat în considerare: singurul mare gânditor care l-a înţeles 
efectiv pe Spinoza, şi care a concept congenial ideile acestuia, îl depăşeşte 
tocmai în acest punct. Lessing a fost cel care a eliberat imaginea lui Spinoza 
de toate distorsiunile pe care le-a suferit din partea adversarilor teologi şi 
filosofi. El vede primul teoria lui Spinoza în propria sa structură, Iăsându-se 
în seama acesteia fără prea multe gânduri şi prejudecăţi. Se pare că spre 
sfârşitul vieţii sale nu mai putuse adăuga acestei constrângeri logice şi 


1 Ibidem, cap. 6, p. 96. 

închiderii sistematice a acestei teorii nimic decisiv şi esenţial. La o primă 
privire, discuţia cu Jacobi îl arată pe Lessing ca şi spinozist convins. 
„Conceptele ortodoxe ale divinităţii nu mai sunt pentru mine; eu nu pot să mă 
bucur de ele. Ev /cat IJav (Hen kai Pan )*: eu nu ştiu nimic altceva. 11 însă, 
măreţia gândirii lui Lessing, originalitatea şi profunzimea sa se arată tocmai 
in faptul că, prin această recunoaştere a lui Spinoza, el face, în acelaşi timp, 
primul pas către depăşirea lui imanentă, pur metodică. Trăsătura fundamen¬ 
tală productivă în critica lui Lessing nu apare aici mai puţin clar decât în 
domeniul criticii estetice şi literare. Se pare că în cele mai importante puncte, 
Lessing preia concepţia lui Spinoza; însă, el a pătruns această recepţionare 
prin esenţa şi gândirea sa, transformând-o radical. Ca şi în cazul lui Spinoza, 
şi pentru Lessing, forţa de convingere a minunii este eliminată: el vede 
minunea autentică nu în particular, ci în universal, nu în contingent, ci în 
necesar. „Minunile raţiunii 11 , aşa cum le-a numit Leibniz, sunt pentru el dovada 
propriu-zisă şi pecetea divinului. Astfel, împreună cu Spinoza, Lessing se 
bazează pe unitatea şi generalitatea conceptului de natură şi apără, în acelaşi 
limp, pretenţia imanenţei pure. Nici pentru el Dumnezeu nu este o putere 
exterioară lumii, ci una internă ei; nu este o forţă care pătrunde din exterior în 
lumea noastră empirică, ci o forţă care o configurează din interior. însă, 
Lessing vede modul acestei configurări într-o altă lumină decât Spinoza. 
Acolo unde acesta din urmă putea să vadă doar iluzie şi aparenţă, el vede 
acum un nou adevăr esenţial. Relaţia dintre „întreg 11 şi „parte 11 , dintre „general 11 
şi „particular 11 , dintre universalitate şi individualitate este pentru Lessing de o 
altă natură decât era ea pentru Spinoza. Pentru el, particularul şi individualul 
nu au o semnificaţie negativă, ci una eminamente pozitivă. Prin aceste carac¬ 
teristici, Lessing a fost şi a rămas fără întrerupere adeptul lui Leibniz. „Mens 
non pars est, sed simulacrum divinitatis, repraesentativum universi 11 **: aces¬ 
tea sunt cuvintele caracteristice lui Leibniz pe care Lessing ar fi putut să şi le 
împroprieze în totalitate. Deoarece, nici pentru el individualitatea nu pune 
limite cantitative, ci prezintă o determinaţie incomparabilă de neînlocuit din 
punct de vedere calitativ; ea nu este un simplu fragment al realului, ci 
reprezentarea sa perfectă. Pornind de aici, toată existenţa temporală obţine o 
altă înfăţişare şi un alt aspect decât cel pe care-1 avea la Spinoza. Aşa cum 
I .eibniz definise monada ca „expresie a multiplicităţii în unitate 11 , tot aşa putea 

* Unul şi întregul (gr.) (n. tr.). 

** „Mintea (spiritul) nu este parte, ci copie a divinităţii, oglindă a universului 11 
{lat.) (n. tr.). 

să o definească şi el drept expresie a temporalului în neschimbător; deoarece, 
ea este doar dacă se dezvoltă progresiv. în această dezvoltare a sa nu există 
nici o fază singulară care ar putea fi dispensabilă întregului şi care nu i-ar 
aparţine acestuia cu necesitate. Astfel, forma temporalităţii ca atare nu se află 
în opoziţie cu fiinţa. Mai mult, ea este cea în care fiinţa apare şi poate să se 
reveleze în esenţialitatea ei pură. în măsura în care Lessing extinde această 
idee fundamentală asupra domeniului religios, el se află în faţa unei noi sarcini 
şi a unei noi soluţii. Acum istoricitatea izvoarelor religiei nu va mai fi solici¬ 
tată exclusiv în vederea criticii ei, a combaterii ei, ci va fi localizată în sensul 
originar şi fundamental al religiei. Dacă Spinoza încearcă să conteste valoarea 
absolută de adevăr a revelaţiei religioase prin incursiunea în istoria sa, prin 
această incursiune, Lessing vrea să înfăptuiască o restituire, o salvare a 
religiei. Religia adevărată, singura „absolută 11 este în exclusivitate cea care 
cuprinde în sine ansamblul formelor istorice de manifestare a religiosului. în 
ea nimic nu se pierde; în ea nu există nici o opinie pariculară, nici o eroare 
care să nu servească indirect adevărului şi să nu îi aparţină acestuia. Pe baza 
acestor idei a luat fiinţă Educarea speciei umane a lui Lessing care deplasează 
conceptul leibnizian de teodicee într-un alt domeniu: deoarece, concepţia lui 
Lessing despre religie ca şi plan educaţional divin nu este altceva decât 
teodiccca istoriei ca justificare a religiei nu printr-o fiinţă dată dc la începutul 
timpurilor, ci prin devenirea ei şi prin scopul acestei deveniri. 

Vom observa cât de greu s-a impus această nouă idee dacă, în acest punct, 
îl vom compara pe Lessing cu Mendelssohn. Pe cât de apropiate sunt ide¬ 
alurile religioase ale ambilor gânditori, văzute din punctul de vedere pur al 
conţinutului, totuşi va apare între acestea o separare strict metodică. în primul 
■rând, în ceea ce priveşte premisele lor pur sistematice, Lessing şi Mendelssohn 
prezintă similitudini: deoarece ambii reiau conceptele leibniziene. Diferenţa 
dintre ei constă la început doar în faptul că Mendelssohn se mulţumeşte, în 
general, cu forma tradiţională pe care aceste concepte şi-o găsiseră în sistemul 
lui Christian Wolff, în timp ce Lessing s-a lăsat condus mai departe de interesul 
islorico-filosofîc şi de simţul său critic, negăsindu-şi odihna până când nu a 
ajuns la origini. însă, schema generală a abordării rămâne aceeaşi atât pen¬ 
tru Lessing cât şi pentru Mendelssohn: deoarece ea este dată în distincţia 
leibniziană între formele fundamentale ale adevărului .' Şi teoria leibnizianăa 


1 Vezi articolul meu: Die Idee der Religion bei Lessing und Mendelssohn (ediţie fes¬ 
tivă la aniversarea a zece ani de existenţă a Academiei de ştiinţă a iudaismului, Berlin, 
1929, p. 22 şi urm); extrase din acest articol sunt reluate în expunerea mai sus menţionată 

cunoaşterii trasează o linie de demarcaţie între adevărurile „eterne" şi cele 
„temporale", între adevărurile „necesare" şi cele „contingente". Fiecare dintre 
acestea exprimă relaţii aşa cum se află între ideile pure, indiferent dacă obiec¬ 
tul acestor idei poate fi găsit sau nu în realitate, în lumea empirico-reală. 
Teoremele geometr iei pure sau ale aritmeticii rămân în aceeaşi măsură ade¬ 
vărate, eterne şi necesare chiar dacă în realitatea spaţio-temporală, în lumea 
corpurilor fizice, nu există nici o singură imagine care să corespundă cu exac¬ 
titate conceptelor stricte ca cel de număr, al matematicii sau ca cel de configu¬ 
raţii geometrice diferite. Conform lui Leibniz, dacă adevărurile matematice au 
valoare, atunci nici adevărurile logicii, eticii şi metafizicii nu valorează mai 
puţin. Şi acestea au valoare nu doar pentru ceea ce este dat aici şi acum, ci 
pentru orice lume posibilă; nu se rezumă doar la o existenţă spaţială sau la un 
eveniment în timp, ci exprimă în acestea forma generală a însăşi raţiunii - a 
raţiunii care, întotdeauna şi oriunde, este una şi aceeaşi, necunoscând nici o 
posibilitate de schimbare, de a Fi altfel, deoarece a fi altfel ar însemna o 
abatere de la natura sa eternă. Pornind de la aceste definiţii leibniziene ale 
adevărului şi de Ia distincţiile care decurg din acestea, trebuie să punem ime¬ 
diat întrebarea cum pot fi acestea aplicate problemei certitudinii religioase şi 
ce consecinţe au pentru această problemă. Care tip de certitudine îi aparţine 
credinţei religioase? Dispune ea de adevăruri necesare sau de adevăruri con¬ 
tingente? Fundamentul ei este atemporal-raţional sau temporal-istoric? 
Lessing s-a frământat cu această problemă şi se pare că se îndoia de soluţia 
acesteia. Deoarece, el nu poate renunţa nici la „raţionalitatea" religiei, nici nu 
se poate îndoi de specificitatea şi unicitatea configuraţiei sale, de implicarea 
sa temporală. Nucleul fiecărei credinţe nu sc află în acceptarea unui sistem 
conceptual valabil şi atemporal ca fiind valabil, ci această credinţă se îndreaptă 
mereu spre individual, unic, spre un eveniment singular şi irepetabil. între 
aceste două momente separate, după esenţa lor, nu are loc nici o mediere; 
„adevărurile istorice contingente nu pot deveni niciodată dovada adevărurilor 
necesare ale raţiunii." „Dacă, din punct de vedere istoric, nu am nimic de 
obiectat împotriva faptului că Hristos a înviat un mort, atunci trebuie să accept 
că Dumnezeu are un fiu, esenţa lor fiind identică? Dacă, din punct de vedere 
istoric, nu am nimic de obiectat împotriva faptului că Hristos însuşi a înviat 
din morţi, atunci trebuie să accept că acest Hristos care însuşi a înviat ar fi fost 
fiul lui Dumnezeu?... Cu fiecare adevăr istoric pătrund într-o altă clasă de 
adevăruri în funcţie de care trebuie să-mi configurez toate celelalte concepte 
metafizice şi morale... dacă nu este vorba despre o nsrăpaaig elq ăĂÂo 

yevog *, atunci eu nu ştiu ce altceva a înţeles Aristotel sub această denumire... 
Acesta este mormântul lat şi urât deasupra căruia eu nu pot să mă ridic, chiar 
dacă am încercat adesea să fac acest pas. Rog pe cineva să mă ajute să fac 
aceasta, îl implor chiar. Pentru acest fapt el va primi pentm mine răsplata lui 
Dumnezeu. 

însă, nici teologia, nici metafizica sistematică a secolului al XVfH-lea nu 
conţineau în sine un principiu cu ajutorul căruia se putea răspunde în mod 
autentic acestei întrebări a lui Lessing. El singur trebuia să-şi traseze calea în 
această privinţă; trebuia să încerce să umple „mormântul lat şi urât“ în faţa 
căruia se vedea plasat. Ultima scriere principală filosofico-religioasă a Iui 
Lessing a realizai acest. în Educarea speciei umane s-a înfăptuit o nouă sin¬ 
teză a elementului istoric cu cel raţional. Istoricul nu mai constituie opusul 
raţionalului, ci reprezintă drumul actualizării acestuia şi singurul loc al 
desăvârşirii sale. Elementele pe care spiritul analitic al lui Leibniz le-a separat 
în mod strict aspiră acum din nou la fuzionare. După Lessing, religia nu 
aparţine nici sferei necesarului şi eternului, nici sferei contingentului şi tem¬ 
poralului. Ea le înglobează pe amândouă; ea prezintă infinitul în finit, 
etem-raţionalul în devenirea temporală. Cu aceste idei expuse în Educarea 
speciei umane, Lessing se află deja la cumpăna filosofiei Luminilor. Nici 
„neologismul" teologic, nici raţionalismul scolastic nu i-au permis să urmeze 
această cale: deoarece, ambele concep „raţiunea" în sensul „identităţii 
analitice" 2 ; pentru amândouă, adevărul şi esenţa ei sunt fundamentate în 
unicitatea şi constanţa ei. Poziţia pe care o ia Mendelssohn vizavi de ideile 
principale ale lui Lessing, este caracteristică şi acestei opoziţii. „în ceea ce mă 
priveşte - spune Mendelssohnîn Jerusalem-eu nu am nici o idee despre edu¬ 
carea speciei umane pe care prietenul meu Lessing a lăsat să şi-o imagineze 
nu ştiu care cercetător istoric al omenirii. Progresul este pentru oamenii indi¬ 
viduali, meniţi să aducă pe pământ o parte din eternitatea lor... însă, şi faptul 
că întreaga omenire pe acest pământ progresează mereu în succesiunea 
timpurilor şi se desăvârşeşte, nu îmi apare că ar fi fost scopul prevăzut; 
acesta este mult mai puţin stabilit şi tot atât de inutil pentru salvarea a ceea 
ce a prevăzut Dumnezeu, decât noi obişnuim să ne imaginăm." Pentru 


* Metabasis eis alo genos, trecerea spre altă categorie/specie (gr.) (n. tr.). 

1 Lessing, Ober den Beweis des Geistes und der Krafl; Schriften (ed. Lachmann- 
Muncker), XIII, p. 5 şi urm. 

2 Vezi mai sus, cap. 1, p. 19 şi urm. 

Mendelssohn şi pentru tipul general de filosofie a Iluminismului pe care acesta 
îl încorporează, faptul că atingerea celor mai înalte scopuri umane ar putea fi 
încredinţată unui conducător pe care nu te poţi baza, aşa ca istoria, cu toate 
iraţionalităţile şi contradicţiile sale, cu tot acest temporal aici şi acolo, cu toate 
erorile sale, rămâne i'n cele din urmă o idee irealizabilă. Din transformările ei 
multiple, el se refugiază în sfera legilor raţiunii, mereu identice şi de nestră¬ 
mutat. însă, Lessing nu mai cunoaşte de fapt o astfel de „raţiune". El a fost 
dintotdeauna marele „raţionalist" şi a rămas aşa pentru vecie; dar, în locul 
conceptului analitic al raţiunii, el aşează conceptul sintetic, în locul unei con¬ 
cepţii statice, concepţia sa dinamică. Raţiunea nu face trimitere la mişcare, ci 
vrea să o înţeleagă în legile ei imanente. Ea însăşi este cea care, de acum 
înainte, se cufundă în curentul devenirii; şi asta nu pentru a se lăsa pradă aces¬ 
tui vârtej, ci pentru ca, în mijlocul lui, să-şi găsească siguranţa, să-şi afirme 
stabilitatea şi permanenţa. Prin această idee se realizează trecerea spre o nouă 
concepţie a esenţei şi a adevărului istoricităţii, care nu-şi va mai putea găsi 
configuraţia, desăvârşirea şi adeverirea în cercul teologiei sau al metafizicii, 
în această privinţă, Herdera (acut primul ultimul pas decisiv, orientând între¬ 
barea sa asupra întregii realităţi istorice şi încercând să-i dea uii răspuns 
pornind de la intuiţia concretă a fenomenelor sale. însă, şi realizarea sa este 
doar în aparenţă izolată. Ea nu prezintă nici o ruptură faţă de gândirea 
Iluminismului, ci s-a dezvoltat treptat şi continuu din însăşi această gândire, 
crescând pe fundamentul ei. Problema istoriei va 11 vizibilă mai întâi pentru 
iluminism, în cadrul fenomenelor religioase. însă, el nu se putea opri doar la 
acest prim începui; de aici, s-a văzut impulsionat de noi pretenţii şi con¬ 
secinţe, acestea fiind cele care i-au făcut accesibil, pentru prima dată, întregul 
orizont al lumii istorice. 



Capitolul al cincilea 


Cucerirea lumii istorice 


Convingerea răspândită că secolul al XVlII-lea ar fi fost un secol specific 
„nonistoric", nu este una justificabilă din punct de vedere istoric; ea reprezintă mai 
mult un slogan pe care l-a impus romantismul pentru a se delimita de filosofia 
Iluminismului. însă, dacă privim mai îndeaproape desfăşurarea acestei deli¬ 
mitări teritoriale, observăm imediat că însuşi Iluminismul a fost cel care i-a oferit 
romantismului annele. Lumea istorică la care face apel romantismul împotriva 
Iluminismului şi în numele căreia contestă premisele sale intelectuale, a fost desco¬ 
perită pentru prima dată pe baza eficienţei acestor premise, pe baza ideilor şi 
idealurilor Iluminismului. Fără ajutorul filosofiei Luminilor şi fără preluarea 
moştenirii ei spirituale, romantismul nu şi-ar fi putut atinge poziţia şi nu s-ar fi 
putut afirma. Chiar dacă prin modul în care acesta concepe conţinutul istoriei şi 
prin „filosofia sa materială a istoriei'* se îndepărtează de iluminism, totuşi, din 
punct de vedere metodic, el rămâne îndatorat acestuia. Deoarece, secolul al 
XVII l-lea este cel care, şi în acest câmp de reflecţie, a pus întrebarea fundamentală 
filosofică propriu-zisă. El pune întrebarea asupra „condiţiilor de posibilitate** ale 
istoriei, la fel cum pune şi întrebarea asupra condiţiilor de posibilitate ale cunoaş¬ 
terii naturii. Şi, desigur, încearcă să stabilească aceste condiţii doar în mod 
schematic şi provizoriu. El depune eforturi în vederea stabilirii sensului istoriei, 
încercând în acelaşi timp atât să găsească un concept clar şi distinct şi să stabilească 
raportul dintre „general** şi „particular", dintre „idee" şi „realitate**, dintre „legi" şi 
„stări de fapt**, cât şi să traseze liniile de demarcaţie între acestea. Faptul că roman¬ 
tismul a înţeles greşit, în mare parte, această activitate decisivă şi a înlăturat-o în 
mod dispreţuitor, nu trebuie să ne influenţeze şi să ne tulbure. Faptul că roman¬ 
tismul, în acuzaţia pe care o face Iluminismului în numele istoriei, face tocmai acea 
greşeală de care îl acuză pe adversar, ascunde în sine o ironie. în acest punct se pare 
că rolurile se schimbă subit, se pare că are loc o schimbare dialectică radicală. Căci, 
romantismul, care în extensiunea orizontului său istoric şi în talentul empatiei 

istorice este incomparabil mult mai chibzuit decât secolul al XVMI-lea, îşi pierde 
acest primat în clipa în care trebuie să periodizeze corect acest secol. El, care cu 
toate forţele spirituale se lasă pradă trecutului pentru a-1 înţelege în realitatea sa 
pură, se dezice de acel trecut cu care se află încă în legătură nemijlocită. Principiul 
pe care îl cucereşte pentru distanţa istorică nu permite o aplicare în raport cu 
vecinătatea istorică. Faţă de generaţia anterioară, de generaţia părinţilor săi, roman¬ 
tismul a fost mai mult „orb“ din punct de vedere istoric şi aşa a rămas. El nu a încer¬ 
cat nicăieri să aprecieze Iluminismul prin raportare la propriile sale etaloane; şi în 
special, nu a putut să vadă imaginea lumii istorice, pe care a oferit-o Iluminismul, 
altfel decât în mod polemic, această polemică întinzându-se adesea până la limitele 
caricaturii. Prima care a realizat această compensare a fost epoca imediat urmă¬ 
toare romantismului. Ea însăşi era copleşită de spiritul romantic şi se sprijinea pe 
postulatul demersului istoric, propus de acesta. însă, în acelaşi timp, obţinuse dis¬ 
tanţa corectă faţă de secolul al XVlII-lea pe baza căreia demersul istoric putea să 
cuprindă şi acest secol. Dilthey este unul dintre primii gânditori care, în articolul 
său, Das achtzehnte Jahrhundert imd die geschichtliche Weh ’, a descris epoca 
Luminilor. însă, dacă acest articol reuşeşte să combată definitiv fuble convenue a 
lipsei de istorie şi a adversităţii faţă de istorie, atunci cu aceasta, problematica con¬ 
cretă care se deschide în acest punct este pe departe de a fî epuizată. Deoarece, nu 
este vorba doar despre marcarea „sensului istoric'* ca şi caracteristică fundamentală 
necesară şi indispensabilă, în imaginea totalizantă a Iluminismului, ci este vorba 
despre determ inarca orientării specifice a noii puteri spirituale ce pătrunde aici şi 
despre urmărirea influenţei ei. Concepţia despre istorie a secolului al XVlll-lea nu 
constituie atât de mult o imagine fixă, cât, în funcţie de toate aspectele pe care le 
prezintă, o forţă activă. în cele ce urmează vom încerca să interpretăm şi să cla¬ 
rificăm modalitatea în care această forţă se impune în anumite puncte - în cercul 
problematicii religioase şi teologice - cum, pornind de aici, influenţa sa va merge 
şi mai departe, cuprinzând progresiv toate domeniile spiritului, dovedindu-se şi 
menţinându-se în acestea drept impuls viu. 


I încă de la începuturile sale, fîlosofia secolului al XVIIl-lea abordează 
problemele naturii şi problemele istorice ca pe o unitate care nu se 
divide aleatoriu în părţi disparate. Ea încearcă să se apropie de aceste două 


1 Articolul a apărut mai întâi în Deutschen Rundschau , august şi septembrie 1901; 
vezi acum Gesammeiten Schriften, voi. III (1927), p. 209 şi urm. 

câmpuri problematice cu aceleaşi mijloace conceptuale; doreşte să aplice 
aceeaşi modalitate de interogare şi aceeaşi metodologie universală a „raţiu¬ 
nii", atât naturii cât şi istoriei. înainte de toate, ele au de-a face cu un adver¬ 
sar comun: noua formă de cunoaştere a naturii şi a istoriei se află faţă în faţă 
cu un duşman de care trebuie să se ferească. în ambele cazuri se va pretinde 
o bază pur „imanentă"; în ambele cazuri se tinde către lăsarea naturii şi a isto¬ 
riei în cadrul propriului lor cerc şi către fixarea acestora în punctul lor central 
propriu-zis. Ştiinţa ca atare refuză să recunoască un Supranatural sau un 
Transistoric. Am văzut deja cum din acest refuz ia fiinţă o nouă formă a con¬ 
ceptului de Dumnezeu şi a „înţelepciunii lui Dumnezeu", o nouă fonnă de 
religiozitate şi de teologie. Concepţia inovatorilor teologi, a „neologilor" din 
secolul al XVIIl-lea, se sprijină în toate punctele sale pe conceptul şi pe 
cerinţa unei critici istorice a izvoarelor religioase. în Germania, „dascălii 
generaţiei neologilor" au fost Mosheim şi Michaelis, Emesti şi Semler. Istoria 
este cea care ţine aici făclia Iluminismului, cea pe care „neologii" au obţinut-o 
din volumele scrierilor interpretate dogmatic şi din ortodoxismul secolelor 
premergătoare. 1 însă, raportul cu istoria nu este atât de simplu şi de univoc ca 
şi în domeniul cunoaşterii naturii. Deoarece, în ceea priveşte acest domeniu, 
filosofia secolului al XVIIl-lea se vedea faţă în faţă cu o moştenire recunos¬ 
cută şi consolidată. în acest punct, Renaşterea făcuse deja pasul semnificativ; 
scienza nuova * a lui Galilei afirmase şi demonstrase deja valoarea proprie şi 
independenţa gândirii natural-ştiinţifîce. De aceea, similar lui Kant, întreaga 
filosofic a Luminilor putea aborda fizica matematică ca pe un fapt, a cărui 
realitate rămâne incontestabilă şi inatacabilă, chiar dacă asupra posibilităţii 
sale s-ar putea face investigaţii. în raport cu istoria însă, trebuia rezolvată încă 
o sarcină şi mai dificilă. Deoarece, nu se putea face trimitere aici la un fapt al 
ştiinţei care, prin certitudinea şi stabilitatea fundamentării sale, să fie compa¬ 
rabil cu fizica exactă. Mai mult, trebuia ca lumea istorică să fie cucerită aici 
prin unul şi acelaşi proces al gândirii şi graţie acestei cuceriri să fie întemeiată 
din punct de vedere conceptual. Este evident faptul că o astfel de sarcină nu 
putea fi rezolvată imediat şi că necesita o pregătire lungă şi anevoioasă. Dar 
tocmai această pregătire era cea care acum chema în plan toate forţele spiri¬ 
tuale ale Iluminismului, conflrmându-le dintr-o nouă perspectivă. Filosofia 
Luminilor trebuia să devină eficientă şi să acţioneze productiv. Ea nu se putea 


1 Vezi mai sus, p. 170 şi urm.; pentru mai multe delalii, vezi lucrarea lui Aner, 
Theologie der Lessingszeit , p. 204 şi urm, 233, 309. 

* Ştiinţa nouă (/ar.) (n. Ir.). 

mulţumi să sintetizeze şi să separe metodic rezultatele ştiinţifice pe care i le 
ofereau disciplinele particulare, ci ea însăşi trebuia să realizeze opera ştiinţei 
într-o proporţie mult mai mare. în domeniul cunoaşterii naturii, Voltaire este 
doar deschizătorul literar de drum al lui Newton, popularizând ideile şi con¬ 
ceptele acestuia. însă, în domeniul istoriei el are o concepţie proprie, face un 
nou proiect metodic pe care-1 comunică în al său Essai sur Ies moaurs. Toate 
marile interpretări istorice pe care secolul al XVII 1-lea le-a făcut se află de 
acum înainte sub influenţa acestei realizări filosofice. Aşa cum Voltaire, în 
Franţa, i-a influenţat pe Turgot şi Condorcet, tot aşa i-a influenţat, în Anglia, 
pe Hume, Gibbon şi Robertson. în acelaşi timp, Hume reprezintă dovada nemij¬ 
locită pentru cât de intimă devenise acum uniunea personală dintre istorie şi 
filosofie. Epoca „scrierii filosofice a istoriei 11 , care începe în secolul al XVIll-lca, 
încearcă la modul cel mai pur să echilibreze aceste două momente. Ea nu 
subordonează în nici un caz scrierea istoriei, constrângerilor constructive ale 
filosofiei, ci doreşte ca din însăşi această scriere, din abundenţa detaliilor istorice, 
să obţină noi sarcini şi noi problematizări filosofice. Schimbul de idei care se 
introduce pe această cale şi care se intensifică, va fi oportun ambelor părţi. Aşa cum 
matematica devine prototipul cunoaşterii exacte, tot aşa istoria devine modelul 
metodic pe baza căruia secolul al XVIII-lea va înţelege mult mai profund 
sarcina generală şi structura specifică a ştiinţelor spiritului. Pentru aceasta, primul 
pas trebuia să 11c făcut în vederea eliberării tuturor acestor ştiinţe de sub tutela 
teologici. în timp cc teologia îşi pregătea intrarea în cercul acestor ştiinţe, în timp 
ce se constituia ca istoric a dogmei şi a Bisericii, ea recunoştea aceste ştiinţe drept 
contemporane ale sale care se dovedeau a fi mai puternice decât ca şi cărora în 
cele din urmă le-a oferit un loc propriu. Competiţia paşnică devine conflict; iar din 
acest conflict s-a dezvoltat o nouă configuraţie a istorici şi a ştiinţelor spiritului. 

Din perspectivă pur filosofică, începuturile acestei mişcări pot fi urmărite 
până în secolul al XVII-lea. Cartezianismul, prin orientarea sa exclusiv spre 
„raţional", rămâne de fapt străin sferei istoricului. Conform lui, fapticul nu 
poate ridica pretenţii la certitudine, nici un gen de cunoaştere a stărilor de fapt 
nu poate fi comparat cu valoarea cunoştinţelor clare şi distincte ale logicii, ale 
matematicii pure şi ale ştiinţelor exacte ale naturii. Chiar şi gândirea lui 
Malebranche se înscrie pe această linie; chiar şi el consideră că cercului 
cunoaşterii „filosofice" îi aparţine doar ceea ce „şi Adam ar fi putut cunoaşte", 
între timp, în cazul lui Bayle, metodologia generală suferă o cotitură. La 
începuturile sale filosofice, Bayle mai este încă un cartezian convins, admi¬ 
raţia şi interesul său fiind orientate în special către fizica carteziană. Dar, în 

cazul lui, îndoiala metodică se va înscrie pe o altă linie şi îşi va propune un 
alt scop. îndoiala carteziană este condusă de principiul conform căruia noi nu 
avem voie să ne încredem în nici un izvor al certitudinii care ne-a înşelat chiar 
şi o singură dată sau care ar ascunde în sine posibilitatea unei asemenea 
înşelări. în această ordine de idei, trebuie respinse nu doar dovezile percepţiei 
sensibile, ci şi cunoaşterea care nu este riguroasă şi care nu se bazează pe 
axiome evidente şi pe demonstraţii logice. Cu aceasta, întreaga dimensiune a 
istoricului iese în afara cercului idealului de cunoaştere cartezian. Nici o 
cunoaştere faptică nu poate atinge acest ideal de sapientia universalis *. Astfel, 
faţă de istorie, îndoiala carteziană are un caracter pur negativ: ea acţionează 
aici, respingând şi eliminând. Dimpotrivă, Bayle neagă prea puţin fapticul ca 
atare, mai mult, face din acesta exemplul şi modelul întregii teorii ştiinţifice. 
Pentru el, obţinerea de lapte sigure, autentice „stabile", reprezintă punctul 
arliimedic de care vrea să relaţioneze toată cunoaşterea. Astfel, în mijlocul 
unui secol strict raţional şi raţionalist, el devine singurul „pozitivist" convins 
şi consecvent. Ceea ce spunea d’Alembeit, că metafizica ar fi sau ştiinţa 
stărilor de fapt, sau trebuie să devină ştiinţa himerelor, putea fi spus deja de 
către Bayle. El renunţă ia orice cunoaştere a primelor „cauze" absolute ale 
fiinţei, dorind în exclusivitate să înţeleagă fenomenele ca ceea ce sunt şi, în 
cadrul acestora , să delimiteze clar şi strict ceea ce este sigur de ceea ce este 
nesigur, „probabilul" de eroare şi aparenţă. Astfel, el nu orientează îndoiala 
împotriva elementului istoric; mai mult, o întrebuinţează în calitate de organ 
pentru descoperirea adevărului istoric, pentru a pătrunde până la forma certi¬ 
tudinii conformă acestuia. Toate eforturile sale sunt depuse în vederea acestei 
încercări. Ceea ce îl impulsionează este instinctul neliniştit de a surprinde 
lumea datului faptic istoric şi de a-1 fixa. în interiorul acestei lumi nu există 
pentru el nimic indiferent şi nimic inferior; abia dacă există anumite diferenţe 
de valoare şi de semnificaţie. Nu este întâmplător faptul că, pentru activitatea 
sa critică, el a ales forma dicţionarului, lucrarea sa, Dictionnaire historique et 
crilique, încorporând această formă. Deoarece, contrar spiritului supraordinii 
şi al subordinii, care domină sistemele raţionale, dicţionarul permite apariţia 
spiritului ordinii colaterale la modul cel mai pur. în acesta, nu există nici o 
ierarhie conceptuală, nici o deducţie al unui concept din altul, ci există doar o 
simplă comuniune a materiilor, de importanţă egală, şi care împărtăşesc pre¬ 
tenţia de expunere perfectă şi abordare exhaustivă. Nici în modalitatea în care 
acceptă aceste materii, Bayle nu acţionează pretenţios. Foarte puţin dacă este 


înţelepciunea universală (lat) (n. tr.). 

influenţat de anumite scrupule sau îndoieli. El nu procedează nicăieri conform 
unui plan metodic care limitează conţinuturile singulare, care distinge ceea ce 
este important de ceea ce este lipsit de importanţă, principalul de secundar. 
Adesea vom întâlni în al său Dictionnaire ceea ce este nesemnificativ, simpla 
negaţie, abordat fiind însă cu foarte mare grijă, în timp ce esenţialul va fi lăsat 
la o parte. Pentru alegerea materialului nu este decisivă importanţa unui lucru, 
ci predilecţia accidentală, individuală şi interesul subiectiv pe care Bayle, ca 
erudit, îl are pentru ceea ce este izolat, pentru detaliile ocazionale şi pentru 
curiozităţile istorice. Bayle a cunoscut cu exactitate modul în care a procedat 
- şi în autocaracterizarea pe care şi-a facut-o atât în scrierile sale cât şi în 
scrisorile adresate persoanelor în care avea încredere, revine mereu asupra lui. 
„Je vois bien - îi scrie fratelui său-que mon insaţiabilii de nouvelles est une 
des maladies opiniâtres contre lesquelles toutes Ies remedes blanchissent. 
C’est une hydropsie toute pure. Plus on lui foumit, plus elle demande." 1 
Iubirea dezinteresată pentru faptic de dragul fapticului, „interesul pentru ceea 
ce este minor“ este aici mai puternic decât oriunde. Această concepţie asupra 
cunoaşterii şi acest scop al cunoaşterii se va opune în mod conştient şi expresiv 
idealului cunoaşterii conceptuale, strict-exacte. Chiar dacă aceasta din urmă 
poate să întreacă ştiinţa empirică a istoriei în exactitate şi rigurozitate, ea tre¬ 
buie totuşi să plătească acest primat printr-o lipsă esenţială. însuşi caracterul 
ei strict conceptual o împiedică să intre în contact nemijloit cu realitatea, 
excluzând-o din cercul ei. Siguranţa şi alianţa formală a dovezilor matematice 
nu pot să ne despăgubească pentru faptul că aplicarea tor la realitatea concretă 
a lucrurilor rămâne în principiu îndoielnică. Elementul istoric aparţine unui alt 
„gen de certitudine" (gertre de certitude), decât elementul matematic. însă, în 
cadrul acestui gen, el este capabil să ajungă la perfecţiune. Din punct de 
vedere metafizic, este mai sigur faptul că un individ pe nume Cicero, a trăit, 
decât faptul că un anumit obiect, aşa cum îl defineşte matematica pură, există 
realmente în natura renan*. 2 


1 Scrisoarea către fratele său din 27 februarie 1737; în Lettres de Bayle ă sa familie, 
în Anexa la Qiuvres diverses, La Haye, 1773, voi. 1. [„Văd foarte bine că nesaţul meu 
pentru nou reprezintă o maladie tenace contra căreia orice remediu este neputincios. 
Aceasta este o hidropsie absolut pură. Cu cât o hrăneşti mai mult, cu atât cere mai 
mult." (fr.) (n. tr.)] 

* Natura lucrurilor (lat.) (n. tr.). 

2 Projet d'un Dictionnaire Critique (Dissertation ă du Rondel), Rotterdam, 1692; 
vezi Delvolve, Religion, Critique et philosophie positive chez Pierre Bayle, Paris, 
1906, p. 226 şi urm. 

Prin aceste reflecţii, incursiunea în lumea fapticităţii este cucerită. însă, 
încă nu s-a obţinut nici un principiu pe baza căruia această lume poate fi 
dominată spiritual. Deoarece, cunoaşterea de tip istoric mai constituie încă un 
simplu agregat; o sumă de individualităţi disparate care nu demonstrează în 
nici un loc o organizare internă. Pentru Bayle, existenţa istorică este asemeni 
unui imens morman de ruine, neexistând nici o posibilitate de a conceptualiza 
această masă materială. Capacitatea inepuizabilă de asimilare a lui Bayle îi 
permitea mereu să se afirme faţă de fluxul tot mai mare de cunoştinţe supli¬ 
mentare. Chiar şi cadrul extern al Dictionnaire- ului va fi afectat prin aceasta. 
Nucleul originar al articolului va fi însoţit în permanenţă de o multitudine de 
adnotări, explicaţii şi notiţe, copleşindu-1 în cele din urmă. Iubirea lui Bayle 
vizează doar arareori articolul principal şi „problema fundamentală 11 abordată 
în acesta. Ea este acordată mai mult aparentului „secundar 11 . Bayle se dedică 
în totalitate acestuia, în el totul curgând într-o abundenţă covârşitoare. Şi tocmai 
aici vede Bayle noua sarcină ce-i revine în calitate de istoric. Reproşul că ar 
fi doar nişte fleacuri, titlul de minutissimarum rerum minitissimus scrutător * 
nu-l sperie. El spune că şi-a ales modul de abordare nu din înclinaţie, ci din 
circumspecţie şi cu o intenţie metodică conştientă. 1 Deoarece, tocmai prin 
aceasta, scrierea modernă a istoriei putea şi dorea să o întreacă pe cea antică, 
astfel încât ea nu redă doar marea schiţă a lucrurilor {le gros des choses), ci 
încearcă să redea aspectul particular, dorind să-l scoată la iveală în mod critic. 2 
De aceea, Bayle este departe de o intenţie istoric -filosofică, de o interpretare 
teleologică a istoriei. El se va abţine de la aceasta deja prin forma sa profundă 
de pesimism care nu-i permite să descopere nicăieri în istorie un plan contex¬ 
tual, un întreg pe deplin ordonat. O scurtă privire asupra faptelor, asupra isto¬ 
riei reale a omenirii poate să ne vindece de orice speculaţii şi construcţii 
pripite: deoarece, Bayle ne învaţă că această istorie n-a fost nimic altceva 
decât o sumă de crime şi nefericiri ale speciei umane. 3 Observăm că, pe cât 
de clară va fi privirea asupra particularului, pe atât de mult trebuie să 
renunţăm la înţelegerea întregului. Cunoaşterea individualului nu conduce la 
cunoaşterea şi la înţelegerea autentică a întregului, ci mai mult nimiceşte orice 
speranţă la o astfel de înţelegere. 

* Observatorul cel mai neînsemnat al celor mai neînsemnate lucruri {lat) (n. tr.). 

1 Dissertation adu Rondel. 

2 Dictionnaire, articolul „Archelaus“, vezi Delvolve, op. cit., p. 226. 

3 Dictionnaire, articolul „Manicheens", Remarque D. 

Pentru Bayle, tocmai din această dizolvare şi năruire a lumii istorice, 
rezultă în cele din urmă o concepţie globală nouă, pozitivă şi foarte eficientă. 
Ceea ce este separat fuzionează din nou şi se cristalizează în jurul unui punct 
central fix. Acest punct va fi dobândit ca urmare a faptului că Bayle acceptă 
existenţa „faptei" nu doar în sens material, ci în sens formal, că această exis¬ 
tenţă devine pentru el o problemă, nu doar din punctul de vedere al conţinu¬ 
tului, ci din punct de vedere metodic. în această cotitură constă de fapt origi¬ 
nalitatea şi semnificaţia sa spiritual-istorică. Din punct de vedere pur material, 
abia dacă un singur „fapt“, inclus în Dicţionarul lui Bayle, printr-o muncă 
asiduă, mai prezintă azi interes pentru noi. Totuşi, ceea ce conferă valoare 
eternă operei este faptul că, în ea, conceptul pur de fapticitate este înţeles în 
problematica sa profundă. Bayle nu mai acceptă faptele individuale ca şi 
pietre de construcţie din care istoricul îşi va ridica clădirea, ci ceea ce îl ten¬ 
tează şi îl încătuşează pe el este munca intelectuală care conduce tocmai la 
obţinerea acestor pietre de construcţie. Cu o claritate nemaiîntâlnită înainte, 
cu cea mai fină artă analitică, se va da la iveală complexul condiţiilor de care 
este relaţionată fiecare judecată de fapt. Cu aceasta, Bayle devine logician al 
istoriei. Pentru el, „faptul" nu mai reprezintă începutul cunoaşterii de tip 
istoric, ci, într-un anumit sens, sfârşitul ei; este al ei terminus ad qucm , şi nu 
terminus ad quo. Bl nu porneşte de la acesta, ci se termină cu acesta, dorind 
să elibereze drumul care poate conduce la un „ adevăr de fapt". Să nu credem 
că putem înţelege acest adevăr în mod direct, doar pe căi senzoriale. Mai mult, 
el poate fi întotdeauna doar rezultatul unei operaţii conceptuale care nu este 
mai prejos de complexitatea, fineţea şi rigurozitatea celor mai dificile procese 
de gândire matematică. Deoarece, nucleul unui anumit „fapt" istoric se poate 
descoperi doar prin separarea strictă, prin cercetarea critică atentă şi prin eva¬ 
luarea critică a dovezilor paiticulare. Adevărata valoare a abordării istoriei a 
lui Bayle nu este dată de faptul că el propune această cerinţă in abslracto, ci 
de faptul că o analizează în lucrări concrete, până în cele mai mici detalii. 
Niciodată înainte nu s-a realizat cu atâta rigurozitate şi implacabilitate, cu o 
exactitate minuţioasă, o critică a tradiţiei. Bayle este neobosit în depistarea 
lacunelor, obscurităţilor şi contradicţiilor acesteia. Prin acest demers, iese Ia 
iveală adevărata sa genialitate în calitate de istoric. Pe cât de paradoxal poate 
să pară, ea nu constă în descoperirea adevărului, ci în descoperirea falsului. în 
această privinţă, sunt deja caracteristice planul extern al Dictionnaire- ului şi 
prima sa concepere literară. Iniţial, Bayle nu dorea să ofere prin al său 
Dictionnaire o enciclopedie a cunoaşterii. El dorea să ofere doar un registru 

al greşelilor. „Environ le mois de novembre 1690 - scrie el într-o scrisoare 
- je formai le dessein de composer un Dictionnaire critique, qui con- 
liendrait un recueil des fautes qui et6 faites, tant par ceux qui ont fait des 
dictionnaires, que par d’autres ecrivains, et qui reduirait sous chaque nom 
d’homme ou de viile, Ies fautes concernant cet homme ou cette viile.“* 
Superioritatea spirituală a lui Bayle, virtuozitatea sa literară îşi găsea aici 
mediul său propriu de activitate. Zelul său îşi sărbătoreşte aici triumful pro- 
priu-zis. Bucuria descoperirii nu este nicăieri atât de mare ca atunci când 
reuşeşte să adulmece urma unei erori ascunse, purtate de-a lungul seco¬ 
lelor. Din nou, dimensiunea numerică a unei astfel de erori îi este aproape 
indiferentă. Ceea ce îl interesează este doar existenţa şi calitatea sa ca 
atare. Eroarea trebuie analizată până în ultimele ascunzişuri ale sale, tre¬ 
buie să fie eliminată indiferent dacă obiectul său este mic sau mare, sublim 
sau inferior, semnificativ sau lipsit de importanţă. Fanatismul critic al lui 
Bayle se îndreaptă şi spre ceea ce este inferior din punctul de vedere al 
conţinutului: deoarece, tocmai aici, se poate descoperi cel mai bine forma 
specifică a erorii istorice, văzută din perspectiva materiei sale. Prin 
aceasta, se arată cum greşeala transmiterii şi propagării tradiţiei poate avea 
consecinţe nefaste, putând conduce la o falsificare radicală a stărilor reale 
de fapt. De aceea, orice astfel de greşeală trebuie să fie descoperită fără 
menajamente şi această activitate pur negativă a istoricului nu trebuie să 
slăbească din intensitate în nici un punct. Nici o modificare a unui raport 
istoric nu are voie să se sustragă examinării sale; nu este permis nici un 
citat inexact, nici o reproducere din memorie fără a se aminti adevărata 
sursă. 1 2 Prin toate acestea, Bayle a devenit creatorul propriu-zis al „acribiei 11 
istorice. însă, în cadrul realizării sale filosofice, această acribie constituie 
doar un mijloc, şi nu un scop în sine. Dacă vrem să înţelegem scopul spre 

1 Scr isoare către Naudis din 22 mai 1692, Lettres de Bayle ă sa familie, CEuvres 
diverses, I, în Anexă, p. 161. [„Prin noiembrie 1690 am întocmit proiectul unui 
Dic(ionar critic care să conţină o antologie a greşelilor ce au fost făcute atât de către 
cei care au scris dicţionare cât şi de către alţi scriitori şi care să aducă în dreptul 
fiecărui nume de om sau de oraş greşelile ce-l definesc pe acest om sau pe acest oraş.” 
(fr) (n. tr.)] 

2 „II ne faut pas souffrir qu’un homme qui cite altere le moins du monde la rapport 
de son temoin.” [„Nu trebuie acceptat un om care citează câtuşi de puţin modificat 
relatarea martorului.” (fr.) (n. tr.).] Nouvelles de la Republique des Lettres, CEuvres 
diverses, voi. I, 530; vezi Dictionnaire, articolul: „Pericles", Remarque E; vezi 
Lacoste, Bayle. Noevelliste el critique litteraire. Paris, 1929, p. 27 şi urm. 

care se îndreaptă abordarea istorică a lui Bayle, atunci trebuie să comparăm 
activitatea sa cu ultima mare încercare de concepere pur teologică a istoriei 
şi de construcţie istorică, aşa cum a făcut Bossuet în al său Discours sur 
l'histoire universelle. încă o dată, ni se va aşterne în faţă un plan global 
sublim al istoriei, va avea loc o încercare de interpretare a sensului universal 
religios al ei. Din perspectiva bazelor sale empirice, a faptelor pure, această 
construcţie îndrăzneţ proiectată se sprijină pe un fundament fragil; fiindcă, 
adevărul acestor fapte poate fi asigurat doar printr-o concluzie logică circu¬ 
lară. Pentru Bossuet, orice autoritate a fapticului, a stărilor de fapt istorice 
se fundamentează pe autoritatea cuvântului Bibliei. Dar, aceasta din urmă 
trebuie să se bazeze pe autoritatea Bisericii şi, în cele din urmă, pe cea a 
Tradiţiei. Astfel, Tradiţia devine fundamentul oricărei certitudini istorice, 
însă conţinutul şi valoarea ei proprie se bazează doar pe dovezile istorice. 
Bayle este primul gânditor modern care a descoperit fală menajamente acest 
cerc vicios şi care a făcut mereu trimitere la consecinţele sale nefaste. Din 
această perspectivă, el nu este autorul a ceva mai puţin important în dome¬ 
niul istoriei, decât este Galilei pentru cunoaşterea naturii. La fel cum 
Galilei, pentru conceperea şi interpretarea fenomenelor naturii pretinde 
independenţa totală faţă de cuvântul Bibliei , cum impune şi justifică această 
pretenţie din punct de vedere metodic, tot aşa procedează şi Bayle în dome¬ 
niul istoriei. El este cel care, în cadrul ştiinţei istoriei, a înfăptuit în egală 
măsură „revoluţia copemicană“. Deoarece, el nu mai întemeiază „adevărul“ 
istorici pe o existenţă obiectivă dată, dogmatică pe care o vede în Biblie sau 
în Biserică, ci se întoarce la originile şi condiţiile subiective ale acestui ade¬ 
văr. Critica izvoarelor istorice, de la care porneşte iniţial, ia amploare pe 
măsură ce el avansează. Ea devine o „critică a raţiunii istorice 1 *. Conform lui 
Bayle, nimic nu este mai dăunător decât prejudecata că adevărul istoric ar 
trebui şi ar putea să fie acceptat, din încredere şi credinţă, precum este 
acceptată o monedă bătută. Mai mult, însăşi înfăptuirea acestei „întipăriri 11 
este sarcina intelectului. 

Glaubst du denn: von Mund zu Ohr 
Sei ein redlicher Gewinnst? 

Uberlieferung, o du Thor, 

Ist auch wohl ein Himgespinnst! 

Nun geht erst das Urtheil an; 

Dich vermag aus Glaubensketten 

der Verstand allein zu retten 
Dem du schon Verzichl get han. * 

Probabil că prin aceste cuvinte ale lui Goethe din al său Westostlicher 
Divan** se poate înţelege mai bine suma acţiunilor influente ale lui Bayle 
şi se poate desemna tendinţa sa propriu-zisă. Intelectul său neînduplecat şi 
analitic a fost cel care a eliberat definitiv istoria din lanţurile credinţei, 
aşezând-o pe fundamente metodice independente. în vederea acestui 
demers el începe cu critica tradiţiei teologice. însă, nu se opreşte doar la 
aceasta, ci îşi extinde cercetarea şi asupra întregii istorii profane. Toate 
aceste acţiuni fac din Bayle precursorul secolului al XVIIl-lea pentru care 
Dictionnaire historique et critique a constituit nu doar o comoară inepui¬ 
zabilă de cunoaştere, ci şi un exerciţiu unic conceptual, pur dialectic. De 
aici învăţase filosofia Luminilor în ce mod să pună propriile ei întrebări; 
aici găsise ea armele care trebuiau folosite pentru scopul eliberării 
conştiinţei istorice. în acest sens, Bayle nu este doar logicianul noii ştiinţe 
a istoriei, ci şi eticianul ei. El este încorporarea vie a tuturor virtuţilor 
istorice. El explică în permanenţă că istoria trebuie „atinsă" cu mâinile 
goale; că prezentarea ei nu trebuie să fie împiedicată de nici o prejudecată 
şi nu are voie să fie denaturată prin nici o susţinere confesională sau 
politică. 1 „Cine cunoaşte legile istoriei, acela va fi de acord cu mine că 
istoricul care doreşte să fie fidel sarcinii sale trebuie să se elibereze de spi¬ 
ritul linguşirii şi de cel al calomniei. Pe cât de mult posibil, el trebuie să se 
transpună în starea unui istoric care nu este mişcat de nici o pasiune. 
Insensibil la orice altceva, el trebuie să acorde atenţie doar interesului pen¬ 
tru adevăr, sacrificându-i acestuia atât nedreptatea şi memoria unei fapte 
bune, cât şi iubirea de patrie. El trebuie să uite că aparţine unei anumite 
ţări, că a fost educat într-o anumită credinţă, că este îndatorat unuia sau 
altuia, că aceştia sau aceia sunt părinţii sau prietenii lui. Un astfel de istoric 


* „Cum poţi să crezi că doar ascultând / Cuvinte transmise din gură în gură, / Vei 
obţine-un câştig, o idee, un gând? / Mai întâi, voi emite sentinţa acum, / îţi voi spune: 
Tradiţia, o, om nebun, / Nu este decât o himeră, un vis! / Alături de altele, despre care 
ţi-am zis; / Dintre gratiile credinţei, / Doar raţiunea te va scoate, / Raţiune pe care 
tu, / Dc mult ai dat-o la o parte. “ (germ.) (n. tr.). 

** Operă de maturitate a lui Goethe, compusă din doisprezece cărţi, apărută în anul 
1819, definitivată de autor după întâlnirea sa cu Marianne von Willemer (n. tr.). 

1 Dictionnaire, Art.: „Usson", Remarque F; voi. IV, fol. 2858. 

este asemeni lui Melchisedech*, fără tată, fără mamă şi fără origini. Dacă-I 
întrebăm de unde provine, el va replica: eu nu sunt nici francez, nici german, 
nici englez, nici spaniol; eu sunt locuitor al lumii; nu mă aflu nici în slujba 
împăratului, nici în cea a regelui Franţei, ci doar în slujba adevărului. El este 
singura mea regină căreia i-am depus jurământ/ 1 Cu această maximă şi cu 
imperativul etic pe care se sprijină, Bayle devine conducătorul spiritual al 
Iluminismului, anticipând „ideea unei istorii universale în intenţie cos- 
mopolită“ şi încorporând-o într-un prim model şi exemplu clasic. 


2 Bayle nu a fost autorul unei filosofii a istoriei în sens strict. Aşa cum 
am arătat, conform concepţiei sale totalizante şi conform premiselor 
sale metodice, el putea aspira nu o dată la o astfel de fllosofie. în secolul al 
XVIII-lea, drumul către aceasta va fi indicat pentru prima dată de către 
Giambattista Vico, lucrarea sa, Principi di una scienza nuova d’intorno alia 
comune natura delle nazioni, constituind primul proiect sistematic al unei 
filosofii a istoriei. însă, această operă, concepută în opoziţie conştientă cu 
Descartes şi în vederea eliminării raţionalismului din istorie - care în loc să se 
bazeze pe logica conceptelor „clare şi distincte 14 , se baza pe „logica fanteziei 44 - 
nu a exercitat nici o influenţă asupra filosofiei Luminilor. Fiu a rămas în subsidiar 
dar va fi scoasă ulterior la lumină de către Herder. în cadrul Iluminismului, 
prima încercare decisivă în vederea fundamentării unei filosofii a istorici a fost 
întreprinsă de către Montesquieu. în această privinţă. Despre spiritul legilor 
desemnează o nouă epocă. Această operă nu s-a născut nemijlocit din interesul 
pentru istorie; interesul şi bucuria pură provocate de „faptă 44 , caracteristice lui 
Bayle, îi sunt străine lui Montesquieu. Deja titlul operei ne anunţă că ea nu 
depinde de spiritul faptelor, ci de spiritul legilor. Faptele vor fi examinate şi 
analizate critic nu de dragul faptelor, ci dc dragul legilor, care se exprimă în ele. 
Vom putea înţelege aceste legi doar în raport cu materialul concret, în care ele 
se arată şi pot fî demonstrate. Pe de altă parte însă, acest material îşi obţine 
conţinutul şi sensul prin faptul că noi îl acceptăm drept exemplu, drept paradigmă 
pentru contexte generale. Ira fel ca şi Bayle, Montesquieu arată o predilecţie 
pentru detaliu, pe care încearcă să-l prelucreze prin studiu acerb şi prin 

* In limba ebraică, „regele dreptăţii 14 ; Melchisedech se afla doar în slujba lui 
Dumnezeu; din Geneza, XIV, 18, aflăm: „Iar Melchisedech, regele Salemului... era 
preotul Dumnezeului celui Preaînalt. 41 (n. tr.). 

întreprinderea unor călătorii îndepărtate. Predilecţia pentru particular este 
pentru el atât de puternică încât redarea detaliului şi maniera anecdotică pe care 
o introduce în expunerea sa copleşesc liniile argumentării conceptuale, 
ameninţând să le facă aproape incognoscibile. Din punctul de vedere al conţi¬ 
nutului însă, toată această abundenţă este dominată de un principiu strict 
conceptual. „Am început - spune Montesquieu în prefaţa operei — cu studierea 
oamenilor şi am ajuns la convingerea că, în această nesfârşită diversitate de 
legi şi de moravuri, ei nu sunt conduşi numai de fanteziile lor. Am stabilit prin¬ 
cipiile şi am văzut cazurile particulare supunându-li-se ca de la sine, am văzut 
că istoria tuturor popoarelor nu este decât o urmare a lor şi că fiecare lege par¬ 
ticulară este legată de altă lege sau depinde de altă lege mai generală ." 1 

Astfel, „factologia" ca atare nu mai constituie scopul principal al cercetării 
lui Montesquieu. Ea este pentru el doar mediul pe care trebuie să-l străbată 
pentru a ajunge la înţelegerea a ceea ce caută. Despre Montesquieu se poate 
spune că este primul gânditor care a elaborat ideea „tipului ideal" istoric. 
Despre spiritul legilor constituie o tipologie politică şi sociologică. Ea ne va 
arăta şi demonstra că imaginile politice pe care noi le numim republică, aris¬ 
tocraţie, monarhie, despotism, nu sunt simple agregate, o combinaţie aleatorie 
de particularităţi, ci că fiecare dintre ele este expresia unei anumite structuri. 
Desigur că această structură ne rămâne ascunsă atâla vreme cât insistăm doar 
asupra fenomenelor politice şi sociale. Deoarece, aici, nici o configuraţie nu se 
aseamănă cu o alta; avem în faţa noastră o eterogenitate şi o variabilitate 
aproape nelimitate. însă, această aparenţă dispare îndată ce învăţăm să mergem 
de la fenomene la principii, de la multiplicitatea configuraţiilor empirice la 
forţele creatoare. în mijlocul abundenţei de republici, noi cunoaştem acum 
Republica, între nenumăratele monarhii istorice, Monarhia etc. De fapt, 
Montesquieu încearcă să arate că principiul pe care se bazează republica este 
„valoarea" ( vertu ) cetăţeanului, în timp ce monarhia se bazează pe principiul 
onoarei iar despotismul, pe teamă. Aici înţelegem de fapt diferenţa esenţială a 
iniţiativelor, a impulsurilor spiritual-morale care configurează şi mişcă orice 
esenţă comună. „Deosebirea dintre natura guvernământului şi principiul său - 
consideră Montesquieu - constă în aceea că natura sa îl face să fie aşa cum 
este, iar principiul său îl face să acţioneze. Cea dintâi este structura sa speci¬ 
fică, iar cel din urmă, pasiunile omeneşti care îl pun în mişcare ." 2 Montesquieu 

1 Citat după Montesquieu, Despre spiritul legilor , trad. de Armând Roşu, Editura 
Ştiinţifică, Bucureşti, 1964, p. 5. 

2 Ibidem, cartea III, cap. 1; vezi cap. 2 şi urm. 

se exprimă foarte clar în privinţa naturii propriu-zis logice a conceptelor de 
bază introduse pe această cale. El nu vede în acestea simple concepte 
abstracte care au doar o generalitate pură conform genului, care doresc să 
prezinte doar anumite trăsături comune aşa cum se regăsesc la fenomenele 
reale. Mai mult, deasupra oricărei generalităţi empirice, el vrea să fixeze în 
acestea o generalitate, o universalitate a sensului care se exprimă în formele 
de stat particulare. El vrea să stabilească regula internă care le domină şi le 
conduce. Faptul că această regulă nu ia expresie pură în nici o imagine 
particulară şi că ea nu poate să se realizeze exact şi în totalitate în nici un amă¬ 
nunt istoric, nu-i afectează semnificaţia. Atunci când cl atribuie câte un singur 
principiu esenţelor statale diferite, când fundamentează esenţa republicii pe 
virtute, a monarhiei pe onoare etc., atunci, nu avem voie să confundăm 
această esenţă cu existenţa concretă empirică. în ea se exprimă mai degrabă 
un imperativ decât o fiinţă . 1 în această ordine de idei, obiecţiile ce s-au adus 
sistemului lui Montesquieu vizează ideile sale principale. Pe baza extinderii 
orizontului istoric şi a evoluţiei problematicii sociologice, construcţia empi¬ 
rică inferioară pe care el încearcă să-şi fundamenteze sistemul poate părea 
astăzi imperfectă. Aceasta nu elimină faptul că Montesquieu a fundamentat de 
fapt un nou principiu şi o nouă metodologie a ştiinţei sociale. Abordarea de 
genul tipului ideal, pe care el o inaugurase şi o aplicase eficient, nu este înlă¬ 
turată. Mai mult, în sociologia secolelor al XlX-lca şi al XX-lea, acest gen de 
abordare a fost dezvoltat în toate aspectele sale. Pe această modalitate de 
abordare, Montesquieu întemeiază deja teoria conform căreia toate momen¬ 
tele ce constituie o anumită esenţă comună se află, unul faţă de celălalt, 
într-un raport strict corelativ. Ele nu sunt doar simple elemente ale unei sume, 
ci forţe care se intersectează şi a căror influenţă reciprocă depinde dc forma 
întregului. Această comunitate şi îmbinare structurală se pot demonstra până 
în cele mai mici amănunte. Sistemul educaţional, modul de aplicare al 


1 Cf. Montesquieu, op. cit., 111,11: ,,7'els soni Ies principes des trois gouvemements: 
ce qui ne signifie pas que dans unc certaine rdpublique, on soit verlucux, mais qu’on 
devroil Petre. Cela ne prouve pas non plus que, dans une certaine monarchie, on ait de 
l’honneur, et que dans un Hiat despolique partique particulier, on ait de la crainte, mais 
qu’il faudroit en avoir: sans quoi le gouvernement sera imparfait .“ [„Aşa sunt principi¬ 
ile celor trei feluri de guvernăminte, ceea ce nu înseamnă că într-o anumită republică 
oamenii ar fi virtuoşi, ci că ar trebui să fie astfel. Aceasta nu dovedeşte nici că într-o anu¬ 
mită monarhie stăpâneşte onoarea şi că într-un anumit stat despotic stăpâneşte teama, ci 
că ar trebui să fie aşa; altminteri guvernământul va fi imperfect .“ (fr.) (n. tr.).] 

dreptului în vigoare, instituţia căsătoriei şi a familiei, întreaga structură a 
politicii interne şi externe: toate acestea depind într-un anumit mod de forma 
statală de bază; toate acestea nu se pot schimba accidental, fără să nu afecteze 
în cele din urmă această formă iniţială. Deoarece, fiecare deteriorare a unei 
esenţe comune nu are loc într-o singură direcţie, ci începe cu distrugerea prin¬ 
cipiului său intern: „alterarea fiecărei forme de guvernământ începe aproape 
întotdeauna cu aceea a principiilor." 1 Atâta timp cât principiul unei forme de 
stat există şi este sănătos în sine, forma de stat nu are de ce să se teamă; în 
plus, nici lipsa de instituţii şi legi nu-i dăunează. Pe de altă parte, prin 
dizolvarea principiului, prin destinderea forţei care-] mişcă din interior, nici 
cele mai bune legi nu mai pot oferi protecţie. „O dată ce principiile guver¬ 
nământului sunt alterate, cele mai bune legi devin rele şi se întorc împotriva 
statului; atunci însă când principiile lui sunt sănătoase, legile rele produc 
aceleaşi efecte ca şi cele bune: forţa principiilor covârşeşte totul... există puţine 
legi care să nu fie bune atunci când statul şi-a păstrat principiile; căci, aşa cum 
spune Epicur, vorbind despre bogăţii: Nu băutura e alterată, ci vasul." 2 

Prin toate acestea, schiţele unei filosofii politice sunt prefigurate. însă, 
desigur că, prin aceasta, baza unei filosofii a isteriei nu este încă pusă. 
Deoarece, tipurile ideale pe care le descrie Montesquieu sunt forme pur statice. 
Ele propun un principiu explicativ pentru existenţa corpului social, însă nu 
conţin nici un mijloc pentru clarificarea modului în care se produce eveni¬ 
mentul. Montesquieu, însă, nu se îndoieşte de faptul că modalitatea sa de 
abordare se poate aplica şi asupra acestei probleme, fiind la fel de eficientă. 
Deoarece, aşa cum el este convins de existenţă, lot aşa este convins, şi în pri¬ 
vinţa evenimentului, că nu constituie un simplu agregat, un curs de întâmplări 
disparate, ci că şi în privinţa lui pot fi demonstrate anumite orientări tipice 
fundamentale. Din punct de vedere exterior, poate părea că ceea ce noi numim 
„istorie" nu cunoaşte nicăieri o asemenea orientare, apărând drept un ansam¬ 
blu de „evenimente". însă, cu cât pătrundem mai mult de la suprafaţa 
fenomenelor spre adevăratele lor profunzimi, cu atât mai repede dispare 
această aparenţă. Haosul şi conflictul dintre evenimente se dizolvă; 
fenomenele se explică printr-o „cauză" determinată. „Cei care au afirmat că o 
fatalitate oarbă a produs toate efectele pe care le vedem în lume - spune 
Montesquieu la începutul operei sale - au spus o mare absurditate; căci, ce 
poate fi mai absurd decât o fatalitate (Fatum) oarbă care ar fi produs fiinţe 

1 Ibidem , VIII, I. 

2 Ibidem, VIII, 11. 

raţionale? Există aşadar o raţiune primordială (une raisonprimitive) iar legile 
sunt raporturile dintre ea şi diferitele entităţi, precum şi raporturile dintre 
aceste diferite entităţi." 1 Desigur, adesea ni se pare că o simplă întâmplare ar 
decide asupra destinului unui popor şi ar determina ascensiunea sau decăderea 
sa. Dar, o privire mult mai pătrunzătoare ne oferă o altă imagine. „Nu întâm¬ 
plarea este cea care guvernează lumea... Există atât cauze generale, spirituale 
cât şi fizice care acţionează în fiecare esenţă statală, o conduc spre culmi sau 
o duc la ruină. Toate evenimentele particulare sunt supuse acestor cauze iar 
atunci când evenimentul unei bătălii, bătălie însemnând o cauză particulară, a 
nimicit un stat, atunci exista o cauză generală care condusese la aceasta, 
respectiv, că acest stat trebuie să fie nimicit printr-o singură bătălie. într-un 
singur cuvânt: starea generală este cea care atrage după sine toate destinele şi 
evenimentele particulare." 2 Chiar şi circumstanţele fizice influenţează această 
stare generală. în acest sens, Montesquieu este unul dintre primii gânditori 
care face trimitere Ia semnificaţiile acesteia, primul care arată legătura în care 
se află forma statală a unei ţări şi a legilor sale cu clima şi natura solului. însă, 
şi aici el respinge simpla deducţie din factorii puri fizici; el subordonează 
cauzele materiale celor spirituale. Nu orice sol şi nu orice climă sunt potrivite 
şi posibile pentru o anumită formă de stat; dar nici aceasta din urmă nu poate 
fi determinată anticipat prin condiţiile pur fizice. Sarcina legiuitorului este 
mai mult de a stabili raportul drept, folositor statului. Legiuitori incapabili 
sunt cei care cedează în faţa condiţiilor climatice deficitare; cei buni sunt cei 
care cunosc aceste dezavantaje, opunându-le rezistentă prin forţe spirituale şi 
morale. „Cu cât cauzele de ordin fizic îi împing mai mult pe oameni la repaus, 
cu atât mai mult trebuie să-i îndepărteze de aceasta cauzele morale." 3 Omul 
nu este pur şi simplu înfrânt de forţele naturii. El cunoaşte aceste forţe şi 
datorită acestei cunoaşteri poate să aspire Ia scopuri clar determinate de către 
el, respectiv la realizarea unui echilibru care să garanteze existenţa comu¬ 
nităţii. „Dacă este adevărat că trăsăturile caracteristice ale minţii şi pasiunile 
inimii sunt extrem de deosebite în diferitele clime, atunci legile trebuie să 
corespundă şi deosebirii dintre aceste pasiuni şi deosebirii dintre aceste trăsă¬ 
turi caracteristice." 4 De aceea, tendinţa şi scopul general al istoriei omenirii 


1 Ibidem , 1, 1. 

2 Considerat ions sur Ies causes de In grandeur des Romains et de leur decadence, 
cap. XVIII. 

3 Montesquieu, op. cit., XIV, 5; vezi XVI, 12. 

4 Ibidem, XIV, 1. 

vizează faptul ca, şi în ea, rigurozitatea şi siguranţa ei să fie comparabile cu 
cele ale legilor naturii. în stadiul evolutiv în care ne aflăm, există neajunsuri 
în privinţa faptului că lumea morală ar fi tot atât de ordonată ca şi cea fizică. 
Deoarece, chiar dacă are legile ei esenţiale determinate şi neschimbătoare, nu 
pare că le urmează la fel de perseverent cum îşi urmează natura fizică legile 
sale. Motivul pentru aceasta este că esenţele dotate cu intelect sunt limitate şi 
supuse erorii şi că, pe de altă parte, se comportă conform propriilor lor 
convingeri şi în conformitate cu propria lor voinţă. Astfel, ele nu sunt supuse 
legilor sau regulilor pe care ele însele le-au creat. 1 însă Montesquieu este un 
fiu al epocii sale, un gânditor autentic iluminist prin faptul că el, de la 
cunoaşterea progresivă a acestei stări de fapt, aşteaptă o nouă ordine a hunii 
voinţei, o nouă orientare a istoriei politice şi sociale a omenirii. Aceasta îl 
conduce spre filosofia istoriei: faptul că el speră din paitea ei, din partea cunoaş¬ 
terii principiilor generale şi a forţelor vii ale istoriei, posibilitatea configurării 
ei sigure viitoare. Omul nu este pur şi simplu înfrânt de necesitatea naturii, ci 
poate şi trebuie să-şi configureze singur destinul. însă, simpla dorinţă rămâne 
ineficientă dacă el nu este condus de o convingere sigură. O astfel de convin¬ 
gere poate să se nască doar din unificarea şi sintetizarea tuturor forţelor spi¬ 
ritului. Ea are nevoie atât dc experimentul atent al particularului, de cufun¬ 
darea în detaliile empiric-istoricc, cât şi de analiza pur conceptuală care ne 
aşează în faţa diferitelor „posibilităţi 11 , distingându-le clar şi sigur unele de 
altele. Montesquieu procedează cu măiestrie în soluţionarea ambelor sarcini. 
Dintre toţi gânditorii cercului său, el este cel care are cel mai mare talent de 
transpunere istorică şi cea mai exactă intuiţie a multiplelor forme de existenţă 
istorică. El spunea odată despre sine că, acolo unde a vorbit despre istoria 
antică, a făcut încercarea de a-şi Impropria spiritul Antichităţii şi de a deveni 
om antic. 2 Această iubire pentru particular l-a ferit de doctrinarismul unila¬ 
teral chiar şi în construcţiile sale pur teoretice. Expunerea schematică, 
prezentarea formelor multiple într-o schemă rigidă, constituie cele două 
lucruri pe care el, în permanenţă, le-a combătut cu succes. în acest sens, 
Despre spiritul legilor încorporează şi încetăţeneşte câteva cuvinte caracteris¬ 
tice. în prezentarea constituţiei engleze, pe care o vede drept model politic, el 
accentuează că nu intenţionează să impună aceeaşi formă şi altor ţări şi nu 
doreşte să o considere drept un etalon general: „consider că nici măcar exce¬ 
sul de raţiune nu este totdeauna dezirabil, că oamenii preferă extremităţii, 

1 Ibidem, 1,1. 

2 Vezi Sorel, Montesquieu, Paris, 1887, p. 151 şi urni. 

situarea la mijloc." 1 Astfel, şi în construcţiile sale pur teoretice, Montesquieu 
încearcă în permanenţă să stabilească şi să obţină adevăratul „centru"; şi aici 
el vrea să menţină echilibrul între diferitele momente fundamentale, între 
„experienţă" şi „raţiune". Acest talent este datorat faptului că opera sa a avut 
o influenţă care a depăşit cu mult cercul restrâns al „filosofiei Luminilor". 
Opera sa nu a devenit doar modelul şi prototipul concepţiei despre istorie a 
enciclopediştilor, ci i-a atras totodată şi pe cei mai înverşunaţi adversari şl 
critici ai acesteia: Herder a combătut metodologia şi premisele lui 
Montesquieu dar, în acelaşi timp, a admirat „nobila sa operă uriaşă", aspirând, 
în proiectele sale, tot la un astfel de model. 2 


3 Când Lessing, în anul 1753, în cotidianul Vossischen Zeitung, anunţă 
Essai sur Ies moeurs a lui Voltaire, el începe prin a remarca faptul că 
cea mai nobilă preocupare a oamenilor ar fi omul - însă că de acest obiect 
ne-am putea ocupa „într-o dublă manieră". „Fie abordăm oamenii în mod 
individual, fie la modul general. în ceea ce priveşte prima modalitate de 
abordare, maxima că aceasta ar fi cea mai nobilă preocupare, nu 
funcţionează. A cunoaşte oamenii în mod individual; ce putem cunoaşte? 
Nebuni şi mizerabili... Cu totul altfel stau lucrurile în privinţa abordării 
omului, în general. El îşi trădează originea sa divină. Să ne gândim la ce 
acţiuni întreprinde omul, cum îşi extinde în fiecare zi limitele intelectului 
său, cât de înţelepte sunt legile sale, cu câtă sârguinţă îşi creează monu¬ 
mentele sale... încă nici un scriitor nu a ales până acum în special acest 
obiect, astfel încât, autorul acestei lucrări pe bună dreptate poate să se laude: 
libera per vacuum posui vestigiu princeps ,“ 3 

Prin aceste afirmaţii, Lessing, cel mai mare adversar şi cel mai 
înverşunat critic al lui Voltaire din secolul al XVIll-lea, a lăsat să scape 
semnificaţia operei istorice a lui Voltaire. El desemnase doar tendinţa sa 
fundamentală. Deoarece, înainte de toate, intenţia lui Voltaire era de a 
scoate istoria în afara cercului „preaomenescului", accidentalului şi indi¬ 
vidualului. El nu vrea să descrie individualul şi irepetabilul, ci „spiritul 

1 Montesquieu, op. cit., XI, 6. 

2 Vezi Herder, A uch cine Philosophie der Geschichte zur Bildung der MenschheiV, 
Werke (Suphan), V, 565. 

3 Lessing, Schriften (ed. Lachmann-Muncker), V, 143. 

epocilor" şi „spiritul naţiunilor". Nu îl atrage succesiunea de evenimente, 
ci progresul culturii şi raportul intern al momentelor ei singulare. Primul 
proiect al lucrării sale Essai sur Ies moeurs era dedicat, aşa cum ne anunţă 
Voltaire, marchizei de Châtelet, care, pornind de la cercetarea naturii, se 
plânsese de risipirea cunoaşterii istorice. Un analogon al ştiinţei newtoniene, 
o explicare a stărilor de fapt prin legi puteau fi şi aici posibile. însă, nu ne 
putem gândi la nici o cunoaştere a legităţii dacă nu reuşim să fixăm un pol 
stabil în fluxul fenomenelor. Această constanţă şi omogenitate nu se poate 
găsi în cursul destinelor umane, care sunt infinit multiple şi schimbătoare. 
Cel mult pot fi identificate în natura umană însăşi. Conform acestui lucru, 
se încetează a se acorda atenţie, în istorie, exclusiv evenimentelor politice, 
prosperărilor sau decăderilor marilor imperii, sau detronărilor. Atenţia 
trebuia să fie îndreptată doar asupra speciei umane. Afirmaţia homo sum* 
trebuia să fie deviza fiecărui istoric. însă, în loc să-şi împroprieze această 
deviză, majoritatea istoricilor nu au făcut decât să descrie bătălii. 
Adevăratul obiect al istoriei este evoluţia spiritului şi nu detaliile faptelor 
denaturate. „în loc de a însuma o abundenţă de fapte, care se vor contra¬ 
zice şi desfiinţa reciproc, trebuie alese doar faptele cele mai importante şi 
mai sigure pentru a oferi cititorului un fir conducător şi pentru a-1 pune în 
postura de a-şi face singur o părere despre disoluţia, renaşterea şi progre¬ 
sele spiritului uman şi pentru a-1 învăţa să cunoască caracterul 
popoarelor.“■ Voltaire vede infirmitatea scrierii istoriei de până acum, pe 
de o parte, în concepţia mitică şi în interpretarea evenimentului, pe de 
altă parte, o atribuie cultului eroilor pe care aceasta îl avea la bază. 
Ambele se intercondiţionează şi reprezintă dubla expresie a uneia şi 
aceleiaşi deficienţe majore. Astfel, cultul eroilor, al conducătorului şi al 
stăpânului a luat naştere din mitizarea istoriei, găsindu-şi aici sursa ei 
constantă de hrană. 

J’aime peu Ies heros, ils font trop de fracas 

Je hăis ces conquerants,fiers ennemis d'eux-memes, 

Qui dans Ies horreurs des combats 

Ont place le bonheur supreme. 


‘Sunt om {lat.) (n. tr.). 

1 Vezi Voltaire, Remarques potir servii■ de supplement ă /’’Essai sur Ies moeurs ; 
CEuvres, (Paris, Lesquien, 1820), XVIII, 429 şi urm. 

Cherchant partoat la mort, et la fesant souffrir 
A cent miile hommes leurs semblables. 

Pour leur gloire a d'eclat, plus ils sont hai'ssables.* 

Astfel îi scrie Voltaire Iui Friedrich cel Mare, într-o scrisoare elaborată 
după victoria acestuia de la Chotusitz. 1 In intenţie metodică conştientă, centrul 
de greutate al istoriei va fi deplasat acum de pe partea istoriei politice pe partea 
istoriei pure a spiritului. Acesta constituie un motiv principal prin care Voltaire 
se detaşează la modul cel mai evident de Montesquieu. Essai sur Ies moeurs şi 
Despre spiritul legilor au apărut aproape în acelaşi timp, luând fiinţă din 
condiţii culturale similare însă ele îşi propun scopuri total diferite. Pentru 
Montesquieu, evenimentul politic este şi rămâne centrul lumii istorice: statul 
este singurul subiect al istoriei lumii. Spiritul istoriei coincide cu „spiritul 
legilor 41 . Dimpotrivă, pentru Voltaire, conceptul de spirit ia o amploare mult 
mai mare; prin acest concept se cuprinde întregul evenimentelor interne, tota¬ 
litatea schimbărilor pe care trebuie să le sufere omenirea pentru a putea ajunge 
la o cunoaştere şi la o conştiinţă autentică de sine. A arăta progresul treptat 
către aceste scopuri şi a identifica piedicile pe care trebuie să le depăşească 
spiritul: iată ce îşi propune ca sarcină fundamentală Essai sur Ies moeurs. Dacă 
luăm în considerare exclusiv devenirea politică, această sarcină nu poate fi 
soluţionată. Condiţia acestei soluţionări este de a analiza devenirea religiei, 
artei, ştiinţei, filosofici şi, procedând astfel, să proiectăm o imagine de ansam¬ 
blu asupra fazelor singulare pe care spiritul uman trebuia să le parcurgă şi să le 
depăşească, pentru a ajunge în cele din urmă la structura sa actuală. 

însă, modul în care Voltaire abordează istoria, tocmai prin acest plan 
fundamental, ne aşează în faţa unei probleme dificile. Analizând primele 
premise pe care se sprijină el, ne vom vedea conduşi spre o dilemă propriu-zisă. 
Voltaire este cel care anunţă entuziast ideea de progres: şi prin această idee 
el a influenţat foarte puternic epoca şi generaţia imediat următoare lui. 
Lucrarea lui Condorcet, Esquisse d’un tableau historique des progres de 
l'esprit humain, a luat fiinţă ca urmare a ideilor şi principiilor lui Voltaire. 

* „Iubesc prea puţin eroii, căci fac prea multă vâlvă / îi urăsc pe aceşti cuceritori 
ce-s mândri de a fi proprii lor duşmani, / Ce-n oroarea luptelor găsesc fericirea 
supremă/ Căutând pretutindeni moartea, provoacă suferinţă/Sutelor de mii de 
oameni, semenii lor. / Cu cât gloria lor este mai răsunătoare / Cu atât merită să fie mai 
tare dispreţuiţi. 44 (fr.) (n. tr.). 

1 Scrisoare din 26 mai 1742, CEuvres (ed. Lequien), LI, 119. 

însă, de acum înainte trebuie să întrebăm cum se împacă pentru Voltaire 
credinţa în progresul omenirii cu convingerea sa că omenirea, „de fapt“, a 
rămas aceeaşi, că ea nu şi-a schimbat „natura"? Dacă această premisă este 
adevărată, atunci substanţa propriu-zisă a spiritului iese de sub influenţa 
oricărei deveniri istorice; această devenire nu afectează ultimele sale profun¬ 
zimi. Cine ştie să separe coaja de sâmburele evenimentului, acela va observa 
că ele constituie aceleaşi forţe de bază care domină peste tot istoria. Această 
concepţie, care şi-a găsit expresia în Renaştere şi a fost reprezentată de 
Machiavelli şi Lodovico Vives 1 , va Fi susţinută şi de către Voltaire. El o 
aminteşte în mod expresiv în diferite pasaje din opera sa istorică. „II resulte 
de ce tableau - sintetizează el, încă o dată, la sfârşitul lucrării Essai sur Ies 
moeurs , întregul rezultat obţinut - que tout ce qui tient intimement â la nature 
humaine se ressemble d’un bout de l’univers â l’autre; que tout ce qui peut 
dependre de la coutume este different, et que c’est un hasard s’il se ressem¬ 
ble. L’empire de la coutume est bien plus vaste que celui de la nature; il 
s’etend sur Ies moeurs, sur tous Ies usages, il repand la variete sur la scâne 
de l’univers; la nature y repand l’unite; elle etablit partout un petit nombre 
de principes invariables: ainsi le fonds est partout un petit nombre de 
principes invariables: ainsi le fonds est partout le meme, et la culture produit 
des fruits divers." 2 Dacă aşa stau lucrurile, atunci poate să existe o istorie 
filosofică în sensul strict al cuvântului? Nu dispare aparenţa schimbării, a 
evoluţiei îndată ce mergem în spatele suprafeţelor strălucitoare ale 
fenomenelor şi ne apropiem de principiile acestora care sunt mereu aceleaşi? 
Şi astfel, nu cumva cunoaşterea filosofică a procesului istoric ar însemna de 
fapt anularea sa? Mai poate filosoful să se delecteze cu multiplicitatea eveni¬ 
mentelor când el însuşi ştie bine că ea este o iluzie, când s-a convins că nu 
provine din natură, ci numai din obişnuinţă? La toate aceste întrebări, filosofia 


1 Pentru mai multe detalii, vezi lucrarea mea, Das Erkenntnisproblem, voi. I, 
164 şi urm 

2 Essai sui■ Ies moeurs, cap. CXCVII; CEuvres , XVIII, 425. [„Rezultă din acest 
tablou că tot ce ţine în mod intim de natura umană este invariabil de la un capăt al uni¬ 
versului la celălalt, în timp ce tot ce ţine de cutumă diferă şi numai din întâmplare 
S-ar putea asemăna. Imperiul cutumei este mai vast decât cel al naturii (umane). Acesta 
se întinde asupra moravurilor, asupra tuturor tradiţiilor, răspândind varietate pe scena 
universului, în timp ce natura umană răspândeşte unitate, stabilind pretutindeni un mic 
număr de principii invariabile. în acest fel, fondul este peste tot acelaşi pe când roa¬ 
dele culturii sunt fructe ale diversităţii." (fr.) (n. tr.).] 

istoriei a lui Voltaire nu ne oferă nici un răspuns explicit satisfăcător. Soluţia 
implicită pe care ne-o oferă Essaisur Ies moeurs constă în faptul că el, nicăieri 
nu rămâne doar la stadiul de reprezentare a simplelor întâmplări, ci relaţio- 
nează această reprezentare cu analiza conceptuală a fenomenelor, pe baza 
căreia se va delimita clar accidentalul de necesar, permanentul de efemer. In 
această privinţă, Voltaire vede sarcina istoricului în aceeaşi lumină cu sarcina 
cercetătorului naturii. Ambii, atât naturalistul cât şi istoricul, au aceeaşi 
sarcină: în multiplicitatea fenomenelor, ei caută legea ascunsă. Nici în istorie, 
nici în natură, nu trebuie să concepem această lege ca pe un plan divin care îşi 
demonstrează prezenţa în fiecare parte a întregului. Atât în cunoaşterea 
istorică, cât şi în cea a naturii, trebuie să refuzăm teleologia naivă. Voltaire 
vede această teleologie încorporată în Discours sur l’histoire universelle al lui 
Bossuet, pe care îl apreciază din punct de vedere literar, căruia îi reproşează, 
însă, că vede pietrele false ca llind de aur. 1 Scrierea critic-istorică a istoris¬ 
mului trebuie să înfăptuiască aici ceea ce matematica realizase pentru 
cunoaşterea naturii. Ea Irebuie să elibereze istoria de cauzele ftnale şi să o 
explice prin cauzele reale, empirice. Aşa cum ştiinţa naturii s-a detaşat de 
teologie prin cunoaşterea legilor mecanice ale fenomenelor, tot aşa trebuie să 
aibă loc aceeaşi realizare şi în cadrul lumii istorice, prin intermediul psiholo¬ 
giei. Analiza psihologică determină, în cele din urmă, şi sensul propriu-zis al 
ideii de progres. Ea îl întemeiază şi îl justifică, trasându-i în acelaşi timp limi¬ 
tele şi restrângându-i acţiunea în cadrul acestora. Ea arată că omenirea nu 
poate depăşi barierele „esenţei 11 sale , însă că această esenţă trebuie să se 
impună continuu împotriva piedicilor şi rezistenţei pe care le întâlneşte. 
Desigur, „raţiunea" este dala de la început ca forţă fundamentală a oamenilor 
şi este, peste tot, una şi aceeaşi. Dar, ea nu iese în afara acestei existenţe per¬ 
manente şi unitare a sa; ea se ascunde sub multiplicitatea întrebuinţărilor şi 
obiceiurilor şi înfrânge povara prejudecăţilor. Istoria arată cum ea înfrânge 
treptat aceste piedici, cum devine ceea ce este ea în conformitate cu natura ei. 
Progresul nu vizează doar raţiunea, şi cu aceasta, omenirea ca atare, ci se 
bazează doarpe„ieşireaîn exterior", pe evidenfae mpiric-obiectivă. Insă, tocmai 
acest fapt-de-a-deveni-evident şi faptul-de-a-deveni-transparent al raţiunii 
este sensul fundamental al procesului istoric. întrebarea metafizică asupra 
originii raţiunii nu trebuie pusă de istorie şi nici poate fi soluţionată de către 
aceasta, fiindcă raţiunea este ceva supratemporal, ceva necesar şi etern asupra 
căruia întrebarea privind originea ei nu poate fi pusă. Istoria poate arăra doar 


1 Voltaire, Le Pyrrhonisme de l’histoire (1768), cap. II; CEuvres, XXVI, 163. 

modul în care acest etern se manifestă în timp; cum pătrunde în curentul 
timpului şi se revelează tot mai pur şi mai perfect în configuraţia sa originară. 

Prin această concepţie fundamentală, Voltaire propusese programul teo¬ 
retic pe care, de atunci, întreaga scriere a istoriei din epoca Luminilor l-a 
urmat. Bineînţeles că, prin al său Essai sur Ies moeurs, el n-a reuşit să reali¬ 
zeze complet acest program, însă trebuie să ne ferim să atribuim această defi¬ 
cienţă ideilor sale sistematice de bază. Făcând trimitere la aceste lipsuri 
pentru a demonstra „nonistoricitatea" iniţială a Iluminismului, am face doar o 
critică nesatisfacătoare şi pripită. Totuşi, punctele slabe pe care le are Voltaire 
în calitate de istoric şi care adesea i s-au reproşat nu sunt lipsuri ale sistemu¬ 
lui său, ci mai mult, se datorează personalităţii şi temperamentului său. 
Voltaire nu este dispus să urmeze până la capăt drumul liniştit al abordării 
istorice şi să persevereze cu pacienţă pe acesta. Când el se dedică trecutului, 
o face nu de dragul acestuia, ci de dragul prezentului şi al viitorului. Pentru 
el, istoria nu constituie un scop, ci un mijloc; un instrument pentru autoedu- 
carea spiritului uman. Dorinţa lui Voltaire nu se rezumă doar la cercetare; el 
pretinde şi anticipează cu pasiune conţinutul pretenţiilor sale. Deoarece, el nu 
mai crede că se află pur şi simplu pe drum, ci se vede foarte aproape de fina¬ 
lităţi, având tot felul de sentimente şi presentimente nobile în ceea ce priveşte 
aceste scopuri atinse printr-un imens efort. Această dispoziţie şi acest patos 
personal străbat continuu incursiunea lui în istorie. Acest demers istoric va fi 
cu atât mai perfect, cu cât Voltaire îşi va regăsi propriile idealuri în trecut. De 
aceea, punctul culminant va fi atins în Siecle de Louis XIV. Chiar şi în afara 
acestui cerc, Voltaire poate să vadă şi să cunoască foarte clar; însă aici, 
judecăţile şi prejudecăţile vor fi atât de rapide şi de presante tocmai pentru a 
permite o „adâncire 11 liniştită în istorie. Mândria raţiunii care era a filosofului 
revine acum istoricului. Tot mai mult se impune credinţa că epoca clasică a 
raţiunii nu aparţine doar Evului Mediu, ci şi mult lăudatei Antichităţi. în acest 
punct, Voltaire cade pradă tocmai acelei naive teleologii pe care, în calitate de 
teoretician pur, a respins-o atât de energic şi a combătut-o atât de eficient. Aşa 
cum Bossuet îşi vede idealul său teologic, tot aşa îşi vede şi Voltaire idealul 
său filosofic, în istorie; cum Bossuet raportează idealul său la Biblie, Voltaire 
ataşează, degajat, etaloanele sale raţionale, trecutului. Toate acestea au 
împiedicat, fără îndoială, realizarea marelui plan al unei istorii universale care 
dorea să surprindă toate culturile, epocile şi popoarele în egală măsură. Pe de 
altă parte însă, este evident că aceste lipsuri ale lui Voltaire aparţin de ceea ce 
se cheamă defauts de ses vertus. Căci, ceea ce este considerat din punct de 

vedere pur obiectiv, apare ca limită a concepţiei sale. Pe de altă parte, aceasta 
dă farmec expunerii sale, împrumutându-i acea individualitate şi vivacitate 
care au entuziasmat pe contemporanii săi. Voltaire este primul gânditor al seco¬ 
lului al XVIII-lea care a recreat tipul operei de artă istorice, încorporându-l 
într-un exemplu clasic. El a eliberat istoria de povara vechii erudiţii, salvând-o 
de la forma simplei cronici. Aceasta este realizarea cu care el, înainte de toate, 
se mândreşte şi pe care se bazează sentimentul său de istoric. Pe când, în anul 
1740, capelanul suedez Nordberg oferea cititorilor opera sa istorică despre 
destinul lui Karl XII, prin aceasta, reliefând confuziile pe care le-a făcut 
Voltaire şi criticând puţin a sa Histoire de Charles XII , pe atunci Voltaire 
completa această critică adusă la adresa lui, dând dovadă de o superioritate 
satirică. „Probabil, este un eveniment important pentru Europa-îi scrie el lui 
Nordberg - faptul că în aripa de nord a palatului, se găsea din nou capela 
castelului din Stockholm ce arsese înainte cu cincizeci de ani; şi mai impor¬ 
tant este că, în zilele de predică, se reconstruise deja, în parte, din lemn de ste¬ 
jar, în parte, din lemn de nuc etc. De asemenea, vrem să credem cu plăcere că 
este deosebit de important pentru noi atât să cunoaştem detalii asupra lăţimii 
baldachinului sub care a fost încoronai Karl XII, cât şi să ştim cu exactitate ce 
culoare avea. Toate aceste detalii pot fi utile pentru aceia care doresc să 
cunoască interesele principilor... însă, un istoric are obligaţii multe şi diferite. 
Permiteţi-mi să vă amintesc acele obligaţii care au o oarecare semnificaţie. 
Prima obligaţie a istoricului este de a nu denigra, a doua, de a nu plictisi. Pot 
să vă iert dumneavoastră încălcarea primei obligaţii deoarece opera dum¬ 
neavoastră va (1 de puţini citită. Dar nu pot trece cu vederea încălcarea celei 
de-a doua fiindcă am fost constrâns să vă citesc opera." 1 Acesta este mai mult 
decât un simplu sarcasm. Prin aceasta, se exprimă un nou ideal stilistic al 
scrierii istoriei pe care Voltaire îl realizează şi îl stabileşte drept normă. Lord 
Chesterfield spunea despre operele istorice ale lui Voltaire că ele conţin isto¬ 
ria spiritului uman „scrise de un om de geniu şi pentru uzul oamenilor de 
geniu". însă, în acest domeniu, mai puţin decât în altele, Voltaire este răpus 
de pericolul „spiritualului". El sc bazează pe studiile individuale de mare 
întindere, acribia istorică nefiindu-i în nici un caz străină. înainte de toate, 
privirea sa va fi încătuşată de detaliul sociologic; el doreşte mai mult să 
cunoască şi să descrie starea societăţii, formele vieţii familiale, evoluţia 


1 Letlre ă Mr. Norberg, în „Prefaţa" la noua ediţie a lucrării Histoire de Charles 
XII (1744); CEuvres, XXII, 12 şi urm; pentru mai multe detalii despre Nordberg şi 
critica făcută lui Voltaire, vezi Georg Brandes, Voltaire , I, 182 şi urm. 

meşteşugurilor şi a artelor în diferite epoci decât nebuniile politice şi religioase 
ale naţiunilor, războaiele şi bătăliile lor. El caută ajutorul filologiei şi al lingvis¬ 
ticii, considerând că, adesea, o etimologie sigură ne-ar putea oferi o incursiune 
în migrările popoarelor. Pentru Vollaire, alfabetul utilizat de un popor constituie 
o dovadă incontestabilă pentru a şti cine au fost adevăraţii profesori ai unei 
naţiuni şi care sunt originile primelor lor cunoştinţe. 1 Nici istoria pură a ştiinţei 
nu se poate sustrage cerinţelor metodice propuse aici; în această privinţă, şi 
d’ Alenibert a devenit discipolul lui Voltaire. Influenţa decisivă pe care a exerci¬ 
tat-o Prefaţa sa la Enciclopedie, atât din punct de vedere filosofic, cât şi din 
punct de vedere literar, nu se bazează în cele din urmă pe faptul că, aici, pentru 
prima dată, evoluţia ştiinţei era aşezată sub un nou punct de vedere. D’Alenibert 
nu concepe această evoluţie ca şi însumare de cunoştinţe tot mai noi şi mai 
savante, ci ca autodesfăşurare metodică a înseşi ideii de ştiinţă. El pretinde ca în 
locul unui simplu poliistorism să apară o ştiinţă filosofică a principiilor, şi 
istoria ştiinţei să fie abordată conform problemelor acesteia. Chiar şi în planul 
enciclopedic al cunoaşterii, pe care d’Alembert l-a dat în Elements de 
Philosophie, el determină sarcina istoriei în acest sens. „Istoria generală a 
ştiinţelor şi a artelor cuprinde patru mari obiecte: cunoştinţele noastre, opiniile 
noastre, disputele şi erorile noastre. Istoria cunoştinţelor noastre ne învaţă să ne 
cunoaştem bogăţiile, sau, mai bine spus, adevărata noastră sărăcie. Ea descura¬ 
jează omul, arătându-i cât de precară îi este cunoaşterea. Pe de altă parte însă, 
ea îl încurajează sau cel puţin îl consolează, spunându-i că ar putea utiliza un 
număr mic de concepte clare şi sigure. Istoria opiniilor noastre ne arată cum 
oamenii, fie din necesitate, fie din nerăbdare, au aşezat probabilitatea în locul 
adevărului şi cum, ceea ce la început era doar probabil, a devenit adevăr pe baza 
noii prelucrări, purificări, aprofundări, prin activitatea progresivă a mai multor 
secole. Ea oferă simţului nostru perspicace şi urmaşilor noştri o abundenţă de 
fapte şi de puncte de vedere pe care să le urmeze, de presupuneri pe care să le 
întemeieze, de cunoştinţe pe care trebuie să le extindă şi să le perfecţioneze. In 
ultimul rând, istoria erorilor noastre ne învaţă să nu avem încredere nici în noi 
înşine şi nici în alţii. Ea ne arată drumul pe care ne-am îndepărtat de la adevăr 
şi ne uşurează căutarea potecii sigure care să ne conducă Ia acesta.“ 2 

1 Essai sur Ies moeurs , „Introduction“, CEuvres, XV, 110; pentru mai multe infor¬ 
maţii despre Voltaire, în calitate de istoric, vezi Gustave Lanson, Voltaire, cap. VI, a 
Vl-a ediţie, p. 107 şi urm. 

2 D’AIenibert, Elements de Philosophie , secţ. 11 (Melanges de Litteralure etc., 
T.IV, p. 9 şi urni.). 

în ceea ce priveşte istoria ştiinţei exacte, planul pe care îl prefigurează 
d’ Alembert aici a ajuns la desăvârşire în operele celor mai geniali discipoli ai săi. 
Mecanique analitique a lui Lagrange ne oferă un model de istorie a ştiinţei care 
chiar şi astăzi abia dacă este depăşit. Lucrările ulterioare, de exemplu, Kritische 
Geschichte der a/lgemeinen Prinzipien der Mechanik a lui Eugen Diihring, 
pentru a numi doar una dintre acestea, au făcut în permanenţă trimitere la 
modelul metodic prezentat aici. însă, d’Alembert însuşi merge şi mai departe. El 
nu atribuie istoriei doar o valoare teoretică, ci şi o valoare etică, aşteptând din 
partea ei adevărata înfăptuire a cunoaşterii omului moral. „Ştiinţele istorice se 
află înlr-un dublu raport cu filosofia; pe de o parte, cu principiile care se află la 
baza certitudinii istorice; pe de altă parte, cu învăţăturile ce pot fi trase din 
istorie. înţelepţii au considerat oamenii drept actori pe scena lumii. Ei studiază 
în egală măsură universul spiritual şi universul fizic, abordându-le fără prejude¬ 
cată. Ei urmăresc autorii în rapoartele pe care le fac cu aceeaşi atenţie cu care 
urmăresc natura, în fenomenele sale. Cercetează distincţiile cele mai fine care 
există între adevărul istoric şi cel probabil, între probabilitate şi născocire. Ei pot 
înţelege limbile cele mai diferite pe care le vorbesc atât corectitudinea cât şi 
linguşirea, preconcepţia şi ura, determinând în funcţie de acestea gradele diferite 
de verosimilitate şi de importanţă ale dovezilor. Conduşi de aceste fine reguli, ei 
studiază înainte de toate trecutul, pentru a cunoaşte mai bine oamenii în mijlocul 
cărora trăiesc. Pentru cititorul mediocru, istoria este doar hrana curiozităţii sau o 
distracţie superficială. Pentru filosof, ca este o sumă de experienţe spirituale şi 
morale ( experiences morales ) ce se pot face pe specia umană; o sumă care ar fi 
şi mai completă dacă ar proveni doar din partea înţelepţilor însă, care pe cât de 
imperfecta este, pe atât de multe mari teorii include în sine; la fel cum suma 
experimentelor medicale din toate timpurile creşte în permanenţă şi rămâne 
mereu imperfectă dar care constituie pasul esenţial în vederea vindecării." 1 
Astfel, din filosofia Luminilor, pe baza istoriei, ia amploare ideea unei discipline 
filosofice a omenirii; ideea unei „antropologii" generale, aşa cum a fost ea dez¬ 
voltată sistematic de către Kant şi reprezentată de acesta în prelegerile sale. 2 
Prima încercare de istorie critică a filosofici merge mână în mână cu această 
năzuinţă. Articolul lui Diderot din Enciclopedie despre sistemele filosofice par¬ 
ticulare, dă dovadă încă de puţină originalitate istorică - dependenţa sa de Bayle, 
de Brucker şi de Histoire critique de la Philosophie (1756) a lui Deslandes fiind 

1 D’Alembert, Elements de philosophie, III, p. 16 şi urm. 

2 Vezi. în special, anunţul tăcut de către Kant cu privire la natura prelegerilor sale 
din semestrul de iarnă, 1765-1766, It'erke (ed. Cassirer), 11, 319 şi urm. 

peste tot evidentă. Cu toate acestea, în acest articol îşi face simţită prezenţa un 
nou spirit care se manifestă, în special, în articolele despre filosofia modernă, 
despre Hobbes, despre Spinoza şi Leibniz. Deoarece, din ce în ce mai mult, 
simpla enumerare a opiniilor va fi marginalizată acum de analiză ; analiză făcută 
atât în sens istoric cât şi în sens sistematic, orientându-se asupra conţinutului 
teoriilor particulare şi asupra condiţiilor lor istorice de apariţie. 

Fireşte, dominaţia spiritului analitic, caracteristic secolului al XVIII-lea, 
rămâne şi în acest domeniu indestructibilă. Acest spirit aduce cu sine faptul că în 
raport cu elementul istoric se va semnala tot mai mult prezenţa constanţei şi nu 
a schimbării. în raport cu această tendinţă dominantă, doar un singur gânditor al 
secolului al XVI 11-lea îşi va menţine poziţia. Hume aparţine tot atât de puţin 
tipului de filosof al istoriei Iluminismului pe cât de puţin aparţine filosofiei 
religiei sau epistemologiei. O dată cu el, modul de abordare static, spre care se 
orientează cunoaşterea „proprietăţilor 11 stabile şi neschimbătoare ale naturii 
umane, începe să se destindă. O dată cu el, accentul se va pune mai mult pe pro¬ 
cesul istoric ca atare, decât pe substratul pe care noi îl presupunem la baza aces¬ 
tuia. Atât în calitate de logician cât şi de filosof al istoriei, Hume devine criticul 
conceptului de substanţă. Nici el nu descrie istoria ca şi evoluţie permanentă, însă 
se bucură de schimbările ei continue, de intuiţia devenirii. în această devenire, el 
nu caută nici o „raţiune 11 şi nici nu crede în aceasta; în loc de un interes raţional, 
el este condus mai departe de un interes psihologic şi estetic. „Imaginaţia" pe 
care, în epistemologia sa, o opune raţiunii abstracte şi asupra semnificaţiilor 
căreia insistă, are şi aici o importanţă decisivă - ea este cea care va fi considerată 
forţa de bază a oricărui mod de abordare de tip istoric. „Ce farmec este pentru 
fantezia noastră când se transpune în cele mai îndepărtate timpuri, când vede 
societatea umană la începuturile ei, când o urmăreşte de la primele sale încercări 
de a ajunge la ştiinţă şi artă; atunci când vede cum formele de guvernământ, gus¬ 
turile şi moravurile se îmbunătăţesc treptat şi cum tot ceea ce dă farmec vieţii se 
perfecţionează progresiv!" Astfel, Hume nu doreşte să anticipeze, printr-o 
proiecţie generală, scopul ultim al istoriei, ci se adânceşte în abundenţa conţinu¬ 
tului ei concret. Pentru el, istoria este cea mai frumoasă şi mai nobilă „conver¬ 
saţie a spiritului" chiar dacă nu o putem conceptualiza decât foarte puţin şi nu 
putem cunoaşte în totalitate „raţiunile" ei. „Cum poate fi ea comparată cu acele 
distracţii inutile cu care noi obişnuim să ne umplem timpul liber? Cum putem 
găsi un obiect care ar fi demn de a ne atrage atenţia? Cât de deteriorat poate fi 
gustul aceluia care îşi caută sursa de distracţie într-un loc atât de fals!" Chiar dacă 
istoria va fi plasată aici pe o treaptă foarte înaltă şi va considerată drept cea mai 

scumpă bijuterie a existenţei umane, Hume nu va renunţa la scepticismul său. 
Dacă comparăm elogiul său la adresa ştiinţei istoriei cu expectanţele, cerinţele şi 
idealurile pe care secolul al XVIII-lea le-a ataşat iniţial istoriei, observăm ime¬ 
diat un contrast evident. Faţă de aceste idealuri, afirmaţiile lui Hume au doar un 
ton stins; ele se află sub semnul rezervei şi al resemnării: „Ce viaţă dinamică 
dramatică lasă istoria să trează pe lângă noi; ce plăcere este în a urmări naşterea, 
progresul, prăbuşirea şi, în cele din urmă, nimicirea celor mai prospere imperii; 
de a vedea care au fost virtuţile care le-au ajutat să ajungă la măreţie şi care au 
fost viciile care le-au condus la ruină!"; „In short, to see all human race, from the 
beginning of time, pass, as it were, in review before us; appearing in their true 
colours, without any of those disguises, which, during their life time, so much 
perplexed the judgcment of the beholders. What spectacle can be imagined, so 
magnificent, so various, so interesting? What amusement, either of the senses or 
the imagination, can be compared with it?" 1 Ce piesă de teatru, însă, ah, doar o 
piesă de teatru! Deoarece, Hume nu mai crede că poate pătrunde sensul cel mai 
profund al evenimentului istoric, dezvăluind în acelaşi timp planul său. El renunţă 
la întrebarea: ce face ca lumea istorică să fie unitară, în cele mai intime structuri 
ale sale? Se mulţumeşte cu o privire de ansamblu asupra ei, fără să încerce să 
înşiruie imagini efemere pe care le oferă istoria, pe firul unei anumite „idei". Insă, 
nici astfel, nu vom înţelege realmente scepticismul lui Hume dacă avem în vedere 
doar momentul lui negativ. Chiar şi în acest punct, în disoluţia şi negarea 
aparentă, el înlâpluieşle o importantă realizare pozitivă. Deoarece, abţinerea lui 
Hume de la orice generalizare pripită, trimiterea pe care o face la fapticitalea pură 
a istorici, nu conţine doar un avertisment metodic, ci şi o nouă orientare 
metodică. Teoria lui l-lume se pronunţă pentru dreptul propriu al individualului, 
pregătind drumul către recunoaşterea sa. Pentru a ajunge la această recunoaştere 
a unei autentice demnităţi filosofice mai trebuia făcut încă un pas; pas pe care 
Hume nici nu l-a făcut şi nici nu l-a putut face. Individualul nu trebuia văzut doar 
ca simplă faptă, prezentat ca matter of fact *, ci trebuia problematizat. Nu era 


1 Hume, Of the Sludy of History. Essays Moral, Political and Literary, ed. Green 
and Glose, London, 1898, II, 388 şi urm. [„Pe scurt, a vedea întreaga rasă umană 
petrecându-se înaintea noastră aşa cum a fost ea, de la începutul timpului; apărând în 
adevăratele lor culori, ţâră vreuna din acele faţete care, pe timpul vieţii lor, au pus într-o 
aşa mare măsură în încurcătură judecata purtătorilor lor. Ce spectacol poate fi oare 
imaginat, aşa magnific, variat, interesant? Care delectare, fie a simţurilor sau a 
închipuirii, poate fi comparată cu aceasta?" (engl) (n. Ir.).] 

* Fapt (engl.) (n. tr.). 

suficientă invocarea imperiului faptelor în locul celui al conceptelor, ci locul 
individualului trebuia găsit şi determinat în cadrul acestuia din urmă. Cerinţa 
profundă şi foarte dificil de realizat din punct de vedere sistematic consta în 
conceperea unui nou concept al individului şi urmărirea lui în diferitele sale 
semnificaţii, în aplicările şi în transformările sale posibile. Empirismul şi scepti¬ 
cismul lui Hume nu era avizat în vederea îndeplinirii acestei sarcini. Pentru 
aceasta, istoria spiritului secolului al XVlII-lea trebuia să inaugureze un nou 
drum şi să fie fidelă unui alt conducător. Trebuia să încerce să descopere comoara 
metodică ce se afla ascunsă în teoria lui Leibniz; deoarece, această teorie a fost 
cea care, în principiul „monadei 11 , a dat expresie 11 problemei individualităţii, 
conferindu-i o poziţie stabilă în centrul unei sistem global filosofic. 


4 Conceptul leibnizian de substanţă intenţionează să surprindă perma¬ 
nenţa în schimbare; însă, pe de altă parte, acest concept este senza¬ 
ţional prin faptul că vede raportul dintre unitate şi multiplicitate, dintre 
permanenţă şi schimbare ca pe un raport pur de intercondi/ionare. El nu mai 
doreşte să subordoneze multiplul unului, schimbarea, permanenţei, ci pleacă 
de la premisa că ambele momente se pot explica doar reciproc. în această 
ordine de idei, cunoaşterea autentică nu poate fi cunoaşterea a ceea ce persistă 
sau a ceea ce este schimbător, ci trebuie să vizeze interdependenţa lor pură şi 
determinarea lor reciprocă. Unitatea legilor şi unitatea substanţei se demons¬ 
trează doar prin raport la schimbarea continuă, unde îşi găsesc singura lor expre¬ 
sie posibilă. Substanţa persistă; însă, tocmai această persistenţă nu include în sine 
nici o stare de repaus, ci dimpotrivă, include doar constanţa regulii progresului 
său. în locul concepţiei statice despre substanţă apare acum concepţia sa dina¬ 
mică: substanţa este „subiect 11 sau „substrat 11 doar în măsura în care est sforţa; în 
măsura în care se dovedeşte nemijlocit a fi activă şi, în succesiunea acţiunilor 
sale, îşi manifestă esenţa propriu-zisă. Natura substanţei nu constă în faptul că 
rămâne închisă în sine; mai mult, ea se dovedeşte a fi productivă , lăsând în per¬ 
manenţă să se dezvolte din ea noi configuraţii multiple. „Existenţa 11 ei este toc¬ 
mai acest fapt „de a lăsa să ia fiinţă 11 un conţinut în permanenţă nou; această 
creare continuă de fenomene. Desigur, totalitatea acestor fenomene este complet 
prefigurată în substanţă; nu există nici o „epigeneză 11 propriu-zisă, care ar fi 
condiţionată doar din exterior. Totuşi, tot ceea ce pare că ia amploare în exterior, 
prin influenţa forţelor străine, trebuie întemeiat în natura ei proprie, trebuie să fie 
prefigurat în aceasta. Pe de altă parte însă, această determ mafie nu poate fi 

gândită ca o determinaţie inflexibilă, deja dată. Mai mult, fiinţa perfectă a 
substanţei apare prima dată în desfăşurarea ei completă. Mijlocul şi sfârşitul ei îi 
aparţin tot atât de necesar şi de esenţial ca şi începutul. Şi metafizica lui Leibniz 
întemeiază fiinţa „monadei" pe identitatea ei, însă, în ideea de identitate este 
inclusă şi cea de continuitate. Unite, identitatea şi continuitatea conferă totalitate 
monadei, această unire constituind şi sursa ei de ermetism şi completitudine. 1 

Prin aceste idei fundamentale ale metafizicii leibniziene, se oferea un nou 
început promiţător în vederea cuceririi conceptuale a lumii istorice. însă, până 
când acest început avea să fie dus mai departe şi până când avea să se poată 
dezvolta liber, trebuia să treacă o perioadă mare de timp. Nici sistemul lui WolfT 
nu a exclus elementul istoric, ci mai mult a încercat să stabilească o ordonare 
riguroasă între acesta şi elementul raţional. în teoria ştiinţifică wolffiană, fiecare 
disciplină particulară cuprinde două părţi: o parte abstract-raţională şi una con- 
cret-empirică, „istorică". în construcţia sistemului, experienţa trebuie să-şi 
păstreze în totalitate dreptul: cosmologia generală se alătură fizicii, psihologia 
raţională, psihologiei empirice. însă, echilibrul la care aspiră Wolfi'pe această 
cale, nu poate fi obţinut doar printr-un demers pur metodologic. Deoarece, ceea 
ce contrazice acest echilibru este însăşi foima sistemului, forma deducţiei şi 
demonstraţiei matematice. Conform sarcinii ei propriu-z.ise, filosofia este şi 
rămâne ştiinţa raţionalului şi nu a istoricului, ştiinţa „posibilului", nu a fapticu¬ 
lui real: scientia possibilium quaatenus esse possunl* De aceea, o „ filosofic a 
istorici" în sens riguros nu putea să-şi găsească expresie în sistemul lui Wolff; 
ea ar include în sine o mixtură de moduri de cunoaştere şi o ştergere a limitelor 
cunoaşterii, o /teTâjBaatg eiaâĂĂo yâi'oq.** Obiectul filosofici nu îl constituie 
lumea faptelor, specifică istoriei, ci lumea „cauzelor" - „principiul raţiunii 
suficiente" rămâne maxima ei de referinţă chiar şi în aplicarea sa la stările de 
fapt empirice. Universalitatea şi necesitatea cauzei contrazice însă acea 
contingenţă, acea unicitate şi singularitate care sunt inseparabile de existenţa 
istorică. De aceea, idealul „distincţiei" autentice, matematic-filosofice nu poate 
fi atins aici; în sfera sfântă a cunoaşterii şi a filosofiei, istoria nu îşi poate găsi 
nici o cale de acces. 

Se pare că această sfinţenie se va deschide pentru ea acum dintr-o altă pers¬ 
pectivă. Pe când filosofia, în puritatea ei abstractă se sustrăgea elementului 
istoric, pe atunci teologia a fost cea care a deplasat mai întâi limitele dintre 


1 Vezi mai sus, cap 1, p. 43 şi urm. 

* Ştiinţa celor posibile în măsura în care sunt posibile (lat) (n. tr). 
** Metabasis eis alogenos, trecerea spre altă categorie (gr.) (n. tr.). 

conţinutul „dogmatic" şi cel „istoric" al credinţei. Am văzut cum a decurs 
această evoluţie şi prin ce motive conceptuale fusese ea determinată. 1 în isto¬ 
ria germană a spiritului, Lessing este cel care a tras ultimele concluzii, 
atingând punctul metodic culminant. în Educata speciei umane, elementul 
religios se împacă cu cel istoric; acesta din urmă este recunoscut ca fiind un 
factor necesar, un moment indispensabil al religiosului. însă, Lessing nu îşi 
extinde demersul şi asupra istoriei lumii. El nu se îndoieşte de faptul că, şi în 
aceasta, până în cele mai mici detalii, luarea măsurilor de precauţie „intrase în 
joc"; însă, nu simte nevoia să ridice vălul de pe aceste mistere. în această pri¬ 
vinţă, Herder a fost cel care a făcut ultimul pas decisiv. Dacă ne raportăm Ia 
totalitatea ei concretă, realizarea lui Herder este incomparabilă şi fără nici o 
mijlocire propriu-zisă. Se pare că ea s-a detaşat de zei şi că s-a născut din 
neant: ca provine dintr-o intuiţie a elementului istoric, aşa cum aceasta, în 
puritatea şi perfecţiunea sa, n-a mai fost dată nicăieri înainte. însă, această 
nouă concepţie a lumii istorice nu s-ar fi justificat şi n-ar fi putut fi argumen¬ 
tată sistematic, dacă Herder nu ar fi găsit mijloacele conceptuale deja 
pregătite. „Metafizica" sa a istoriei se poate explica în toate punctele sale prin 
conceptele fundamentale leibniziene 2 ; în timp ce concepţia sa vie despre isto¬ 
rie este protejată de Ia bun început de aplicarea pur schematică a acestor con¬ 
cepte. Deoarece, el nu mai caută proiectul elementului istoric şi nu mai este 
satisfăcut de acesta, ci vrea să vadă fiecare configuraţie particulară ca atare şi 
să şi-o aproprieze. Herder a rupt definitiv vraja abordării analitice, vraja prin¬ 
cipiului identităţii. Istoria distruge aparenţa identităţii; ea nu cunoaşte nimic 
real-idcntic, nimic omogen. Ea creează în permanentă noul şi dă la tot ce se 
trezeşte la viaţă o formă proprie, o manieră independentă de existenţă ca şi un 
dar nepieritor. De aceea, vizavi de aceasta, orice generalizare abstractă este şi 
rămâne ineficientă; şi tot atât de puţin, precum un concept generic singular 
poate să surprindă o normă generală în bogăţia ei. Fiecare stare umană are 
propria sa valoare; fiecare fază istorică are dreptul său imanent şi necesitatea 
sa imanentă. Ele nu sunt separate, ci există doar în şi prin întreg; însă, fiecare 
dintre ele este în egală măsură indispensabilă întregului. într-o astfel de etero¬ 
genitate efemeră se constituie pentru prima dată adevărata unitate care poate 
fi gândită doar ca unitate a unui proces, nu ca şi constanţă a unei existenţe. De 


1 Vezi mai sus, p. 176 şi urm. 

2 Pentru raportul dintre filosofia istoriei a lui Herder şi conceptele de bază ale 
filosolîei leibniziene, vezi prezentarea din scrierea mea, Freiheil unei Form. Stuclien 
zur deulschen Geistesgeschichte , ed. a lll-a, p. 180 şi urm. 

aceea, prima năzuinţă a istoricului trebuie să fie aceea de a-şi adapta 
etaloanele în funcţie de obiect; nu de a supune acest obiect unui etalon uni¬ 
form şi stabil în mod definitiv. „Este o nebunie - spune Herder cu referire la 
Egipt - să scoatem o virtute egipteană singulară din ţara, din timpul şi din 
copilăria spiritului uman şi să o evaluăm prin raport cu etalonul unui alt timp! 
S-ar putea... ca grecul să greşească deja în privinţa egipteanului şi Ţările din 
Orient să-l urască pe acesta: mie mi se pare că primul gând trebuie să fie acela 
de a-1 vedea în propriul său loc sau, în special, să-i vedem fizionomia din per¬ 
spectiva Europei." Istoria poate şi trebuie să renunţe la fiecare „carcaterizare 
generală". „Ne imaginăm un popor întreg, o epocă, o fâşie de pământ - ce 
ne-am imaginat? Surprindem popoare şi perioade de timp într-o alternanţă 
continuă, asemeni valurilor mării - ce ne-am imaginat? Ce am surprins? Cine 
a remarcat ce lucru imposibil de verbalizat este specificitatea unui om, a putea 
spune la modul distinct ceea ce este caracteristic, cum simte şi trăieşte el, cum 
toate lucrurile îi devin în mod diferit şi similar lui, în funcţie de care ochiul 
său vede, sufletul său măsoară, inima lui simte - câtă profunzime se află în 
caracterul unei singure naţiuni care, chiar dacă a fost percepută suficient de 
des, totuşi cuvintele zboară şi în cuvânt va fi transpus şi recunoscut prea puţin 
din ceea ce omul înţelege şi simte - este exact acelaşi lucru ca şi atunci când 
vrem să cuprindem marea lumii, a popoarelor întregi, a epocilor şi a ţărilor, 
într-o singură privire, într-un singur sentiment, într-un singur cuvânt! O 
siluetă, pe jumătate mată, a cuvintelor! Ansamblul picturilor vii ale modurilor 
de viaţă, ale obiceiurilor, ale nevoilor, ale specificităţii pământului şi cerului, 
ar fi trebuit să li se adauge sau să le preceadă; mai întâi, ar fi trebuit simpati¬ 
zată naţiunea pentru ca, pornind de la o singură înclinaţie şi acţiune a sa, să 
simţim totul împreună, să găsim un cuvânt, prin care totul să fie gândit." 1 într-o 
asemenea „găsire" de cuvinte care ne farmecă nemijlocit printr-o configuraţie 
intuitivă, care nu atât că analizează, cât mai mult, sintetizează, Herder este 
inepuizabil, în aceasta dovedindu-şi măiestria propriu-zisă. El nu doar descrie 
şi caracterizează, ci se transpune în diferite epoci, dezvoltând pentru fiecare 
în parte un sentiment în deplină conformitate cu aceasta. Astfel, el va respinge 
şi imaginea onirică a unei fericiri „absolute, independente, constante, aşa cum 
o defineşte filosoful". Natura umană nu este un receptacol al unei astfel de 
fericiri; „ea atrage însă, peste tot, atâta fericire pe cât de mult este capabilă: 
un tonus dinamic de a se forma în mod variat în diferite poziţii, nevoi şi 


1 Herder, Auch eine Philosophie der Geschichte zur Bildung der Menschheit, 
Werke (Suphan), V, p. 489 şi urm., 501 şi urm. 

stări... Atâta timp cât înţelegerea interioară a fericirii, înclinaţia, s-a schimbat: 
atâta timp cât ocaziile şi necesităţile exterioare oferă şi fixează un alt mod de 
înţelegere - cine poate să compare satisfacerea diferită a diferitelor simţuri în 
sensuri diferite?... Fiecare naţiune are în sine punctul său central de fericire, 
la fel cum fiecare sferă are punctul ei de greutate!" însăşi luarea măsurilor de 
precauţie nu a tins spre unicitate şi constanţă; mai mult, ea dorea să-şi atingă 
scopul în alternanţă, în crearea continuă a noi forţe: - „Filosof în partea de 
nord a pământului, ţinând în mână aventurarea copilărească a secolului tău; 
ştii tu mai bine decât ea“‘? Prin aceste cuvinte, sub influenţa lui Hamann şi cu 
ajutorul acestuia, Herder se detaşează de epoca sa. Deoarece, filosofia istoriei 
a secolului al XVIII-lea nu a avut niciodată, până acum, o astfel de rezonanţă; 
ea a rămas străină atât lui Montesquieu şi Voltaire cât şi lui Hume. Pe cât de 
mult se dezvoltă în afara lumii ideatice a Iluminismului, Herder nu a realizat 
nici o ruptură cu acesta. Acest progres şi această ascensiune au fost posibile 
doar pe drumul pe care el însuşi şi l-a trasat. Iluminismul a creat pentru el 
armura metodică cu care acesta l-a depăşit în cele din urmă; el constatase cu 
claritate premisele din care a tras consecinţele sale. De aceea, depăşirea 
Iluminismului prin Herder este o autentică autodepăşire; - ea este una dintre 
acele înfrângeri în care el îşi pronunţă poate la modul cel mai clar victoria şi 
în care atinge unul dintre cele mai mari triumfuri spirituale ale sale. 


1 Herder, op. cit., V, 507 şi urm. 

Drept, stat şi societate 

I ldeea de drept 

şi principiul drepturilor inalienabile 

Una dintre trăsăturile fundamentale ale filosofiei Luminilor constă în fap¬ 
tul că ea, cu tot avântul ei pasional, în aspiraţia ei de a distruge vechiul tablou 
al legilor, de a ajunge la o nouă construcţie conceptuală a existenţei revine, 
totuşi, la problemele filosofice iniţiale ale omenirii. Deja Descartes se ferise 
de intenţia de a dori să întemeieze o filosofie „nouă“. în privinţa acestui fapt, 
el consideră că teoria sa, acolo unde se sprijină pe principii strict raţionale, se 
sprijină de fapt doar pc raţiune, cu aceasta, dorind să ţină cont şi de preroga¬ 
tivele Antichităţii. Deoarece, raţiunea ar deţine adevăratul drept al primului 
născut; în Antichitate, ea ar fi reflectat asupra fiecărei opinii şi prejudecăţi, 
care pe parcursul secolelor şi-au pierdut din strălucire. Filosofia Luminilor îşi 
împropriază această deviză. în toate domeniile, ea combate puterea tradiţiei şi 
a autorităţii. Cu aceasta însă, ea nu crede că înfăptuieşte o activitate de negare 
şi eroziune. Mai mult, ea vrea să îndepărteze ruinele timpurilor pentru a 
scoate în evidenţă zidurile principale ale construcţiei. Aceste fundamente sunt 
pentru ea neschimbătoare şi de nezdruncinat; sunt atât de vechi ca omenirea 
însăşi. Astfel, filosofia Luminilor nu îşi vede sarcina asemeni unui act de 
nimicire, ci asemeni unuia de reconstituire. Chiar şi în revoluţiile ei cele mai 
îndrăzneţe, ea nu vrea altceva decât să ofere o restituire; o restitutio in inte- 
grum *, prin care raţiunea şi omenirea vor fi repuse în vechile lor drepturi. Din 
perspectivă istorică, această dublă tendinţă are valoare prin faptul că Ilumi¬ 
nismul, în ciuda combaterii trecutului apropiat lui, se reîntoarce mereu cu 
predilecţie asupra motivelor conceptuale şi asupra problematicii antice. în 


* Restituire în întregime (lat.) (n. tr.). 

această privinţă, el se bazează pe umanismul renascentist al cărui moşte¬ 
nitor este. însă, ca mişcare pur filosofică, el înţelege altfel lucrurile decât 
le-a înţeles umanismul în cadrul cercului său de cercetare pur erudită. 
Iluminismul elimină din umanism doar acele trăsături care nu se potrivesc 
modului său de gândire. însă, deja prin această accentuare, el izbuteşte ade¬ 
sea să ne conducă la adevărata origine a problemelor. O astfel de realizare 
a avut loc în ceea ce priveşte problema dreptului. Iluminismul nu vrea să 
se rezume doar la abordarea dreptului supus procesului de devenire 
istorică: el se întoarce la „dreptul care s-a născut o dată cu noi“. însă, în 
întemeierea şi în apărarea acestui drept, el face trimitere la moştenirea con¬ 
ceptuală antică; ne conduce la acea problematizare radicală înfăptuită de 
către Platon. Aşa cum Platon pusese întrebarea fundamentală asupra rapor¬ 
tului dintre drept şi putere , tot aşa va înţelege şi iluminismul problema şi o 
va introduce în viaţa sa spirituală. în acest punct, după două mii de ani, se 
ajunge la un dialog direct cu lumea conceptuală antică, semnificativ atât în 
privinţă spiritual-istorică, cât şi în privinţă sistematică. Ambele teze prin¬ 
cipale, aşa cum au fost ele argumentate de Socrate şi Thrasymachos, în 
Republica lui Platon, vor fi abordate acum, din nou, una împotriva 
celeilalte. Ideile vor fi formulate acum într-un limbaj conceptual diferit de 
cel al lui Platon. însă, această schimbare de relaţii nu anulează înrudirea 
internă şi comunitatea obiectuală. în limbajul diferitelor timpuri se 
dezvăluie una şi aceeaşi dialectică, care nu şi-a pierdut nimic din forţa ei - 
care arată de la sine toate încercările de mediere de până acum şi trimite 
către o nouă soluţie. 

întrebarea lui Platon asupra „naturii“ dreptăţii şi asupra propriei ei esenţe 
nu este o întrebare particulară, izolată care începe cu un concept singular şi cu 
explicaţia sa filosofică. Ea nu se detaşează de întrebarea generală asupra sen¬ 
sului şi naturii conceptului, soluţia ei definitivă putând fi obţinută doar pe 
baza clarificării acestuia. în conceptele noastre logice şi etice, se pronunţă 
ceva determinat şi existent la modul obiectiv, un fiind în sine - sau aceste con¬ 
cepte sunt doar simple semne lingvistice cărora le atribuim la întâmplare anu¬ 
mite conţinuturi? Există egalitatea în sine , frumosul în sine, dreptatea înşine 
- sau în zadar căutăm, în fluxul reprezentărilor şi opiniilor noastre, un identic 
autentic care nu va fi eliminat din fluxul „fantasmelor" noastre? Există o 
structură originară corespunzătoare acestor concepte - sau întrebarea asupra 
lor conţine deja în sine o neînţelegere şi o autoiluzionare? Soluţia universală 
a acestor întrebări reprezintă tema unor dezbateri fundamentale asupra 

dreptăţii în Gorgias şi în Republica. întrebării asupra esenţei, asupra 
e/c/os-ului* dreptăţii, îi va da răspuns întrebarea juridică asupra eidos- ului ca 
atare, asupra a ceea ce se cheamă quidjuris **. Dacă vom ajunge la concluzia 
că ideea dreptăţii se anulează la o examinare mai atentă, că în ea nu este 
învăluit nici un sens esenţial şi constant, ci doar o reprezentare sclipitoare dar 
inconstantă, atunci aceeaşi pierdere va fi suferită de către tot ceea ce a avut 
pretenţie la demnitatea ideii. Valoare are doar ddasi (lesei)*** **** şi nu <Puaei 
(fusei)**" acesta există conform regulamentului, primindu-şi exclusiv de la 
acesta conţinutul său relativ şi durata sa relativă. în măsura în care Platon opune 
în acest punct rezistenţă soluţiei sofiste, în măsura în care întreprinde acţiunea de 
a feri conţinutul dreptului, ceea ce el „este“ în sens pur şi ceea ce el înseamnă în 
sens profund, de orice amestec cu simpla putere, el stabileşte cu aceasta, pro¬ 
blema destinală a fîlosofiei sale. Pentru el, aici nu este vorba doar de existenţa 
sau de nonexistenţa eticii, ci şi de cea a logicii. Desigur, evoluţia istorică ulte¬ 
rioară va conduce tot mai mult la destinderea acestei legături. Forma metodică 
a problemei platonice va fi tot mai rar înţeleasă în semnificaţia ei proprie; doar 
conţinutul ei va supravieţui şi va constitui un moment ce va apare în diferite 
moduri în fiecare „teorie" viitoare despre drept şi despre stat. 

Pentru prima dată, secolele al XVII-lea şi al XVllI-lea au reuşit să vadă 
din nou problema în semnificaţia ci universală. în special, cel care face aici 
conexiunea este Hugo Grotius. Formaţia sa nu este doar de politician şi jurist, 
ci şi una umanist-erudită, el fiind cel mai semnificativ şi mai independent 
gânditor care provine din cercul umanismului. în orice punct, el caută legătura 
nemijlocită cu teoriile antice. în teoria sa despre originea societăţii şi a drep¬ 
tului, el se întoarce mai întâi la Aristotel şi de la acesta, la Platon. Aşa cum la 
Platon, teoria dreptului ia fiinţă dintr-un raport de reciprocitate între logică şi 
etică, la Hugo Grotius, problema dreptului se relaţionează de problema 
matematicii. Această sinteză este o trăsătură tipică orientării fundamentale a 
secolului al XVII-lea. Peste tot aici, matematica este mediul şi instrumentul 
spiritual pentru reconstituirea „ideii" platonice. Nu doar ştiinţa naturii, ci şi 
ştiinţele spiritului au urmat acest demers. însă, legătura metodică produsă pe 


* Eidos (gr.), înfăţişare, natură constitutivă, formă, tip, specie, idee; cf. Francis E. 
Peters, Termenii fîlosofiei greceşti , ed. a Il-a, revăzută, trad. Dragan Stoianovici, 
Editura Humanitas, Bucureşti, 1997, p. 74. (n. tr.). 

** Ce drept lege! (lat., sens exclamativ) (n. tr.). 

*** Propoziţie, afirmaţie (gr.) (n. tr.). 

**** De la physis, natură (gr.) (n. tr.). 

această cale, conţine în sine, în ceea ce priveşte ştiinţa dreptului, la o primă 
privire, consecinţe paradoxale şi periculoase. Deoarece, ceea ce dreptul obţine 
acum într-o privinţă pur ideală, trebuie să piardă în privinţa „realităţii" sale, 
aplicării sale empirice. Astfel, are loc deplasarea din sfera fapticului, a realu¬ 
lui şi a activului, în sfera „posibilului". Leibniz a tras doar o singură concluzie 
clară din una dintre ideile de bază ale lui Grotius, când susţine că ştiinţa drep¬ 
tului ar aparţine acelor discipline care nu depind de experienţe şi de fapte, ci 
de definiţii şi dovezi strict logice. Deoarece, experienţa nu ne-ar putea spune 
ceea ce ar fi dreptul şi dreptatea în sine. Ambele conţin conceptul unei coin¬ 
cidenţe, al unei proporţionalităţi şi al unei armonii, care ar fi valabil cbiar şi 
atunci când nu s-ar actualiza niciodată în vreun caz singular concret; chiar şi 
atunci când nu ar exista nimeni care să profeseze dreptatea şi nimeni asupra 
căruia aceasta să fie exercitată. Prin aceasta, dreptul se află pe aceeaşi poziţie 
cu aritmetica pură: ceea ce ne învaţă ea despre natura numerelor şi despre 
reporturile dintre ele, conţine un adevăr etern şi necesar, un adevăr care 
rămâne intangibil chiar şi atunci când întreaga lume empirică s-ar nărui, deci 
nu ar mai exista nimeni şi nici un obiect care să-şi mai păstreze vreo semnifi¬ 
caţie . 1 în Prefaţa la opera sa principală, Grotius face aceeaşi analogie meto¬ 
dică. El explică în mod expresiv că deducţiile sale despre dreptul războiului 
şi al păcii sunt făcute doar în vederea obţinerii unei soluţii sigure în privinţa 
întrebărilor particulare concrete, a problemelor politicii actuale. Mai mult, în 
aceste dezbateri, el lăsase la o parte toate consideraţiile de acest fel, în acelaşi 
sens în care matematicianul obişnuieşte să vadă figurile pe care le cercetează, 
independent de orice materie corporală. în evoluţiile ulterioare ale teoriilor 
drepturilor naturale, această matematizare a dreptului va deveni şi mai acută. 
Pufendorf accentuează faptul că, şi atunci când aplicarea principiilor dreptu¬ 
lui natural la anumite probleme concrete ar putea conduce la îndoieli multi¬ 
ple, nu ni se permite să concluzionăm de aici că aceste principii ca atare ar 
conţine în sine o oarecare lipsă de evidenţă. Mai mult, ele dau dovadă de 
aceeaşi evidenţă ca şi axiomele pur matematice. Dacă dreptul natural 
relaţionează în acest fel dreptul şi matematica, aceasta se întâmplă deoarece 


1 Mitteilungen aus Leibniz ’ imgednickten Schriflen de Georg Mol lat, Leipzig, 
1893, p. 22; mai multe detalii în scrierea mea, Leibniz' System in seinen wis- 
senschaftlichen Grundlagen, Marburg, 1902, p. 425 şi urm.; următoarele conside¬ 
raţii sunt preluate dintr-o conferinţă, pe care am publicat-o sub titlul „Vom Wesen 
und Werden des Naturrechts" în Revista de filosojie a dreptului inteorie şi praxis , voi. 
VI, p. 1 şi urm. 

ambele sunt simboluri ale uneia şi aceleiaşi forţe fundamentale. în ele se vede 
cea mai importantă dovadă pentru autolegitatea şi pentru spontaneitatea spiri¬ 
tului. Aşa cum spiritul este capabil, pornind de la sine însuşi, de la „ideile sale 
înnăscute", să construiască şi să deconstruiască domeniul mărimii şi al 
numărului, tot aşa el deţine aceeaşi capacitate de construcţie, de creaţie şi în 
domeniul dreptului. Şi aici, el trebuie să înceapă cu normele originare pe care le 
creează din sine, şi pornind de la acestea să traseze calea către configurarea par¬ 
ticularului. Doar pe această cale poate să se ridice deasupra contingenţei, a dis¬ 
persiei şi a superficialităţii fapticului; poate obţine o sistematică a dreptului, în 
care totul se împleteşte într-un întreg şi, în care, fiecare decizie particulară îşi 
primeşte sancţiunea şi credibilitatea din partea întregului. 

Pentru valorificarea acestei teze fundamentale a dreptului natural, trebuiau 
depăşite două piedici şi învinşi doi adversari puternici. Pe de o parte, dreptul 
trebuia să-şi afirme originalitatea şi independenţa sa spirituală vizavi de 
dogma teologică, şi să se sustragă încercuirii ei periculoase; pe de altă parte, 
sfera pură a dreptului trebuia determinată şi delimitată clar de sfera statală şi, 
prin propria ei valoare, protejată de absolutismul statal. Războiul în vederea 
întemeierii dreptului natural modern se realizează în această dublă atitudine. 
Lupta trebuie dusă atât împotriva concepţiei teocratice, împotriva dirijării 
dreptului spre o voinţă divină iraţională, inaccesibilă raţiunii umane, cât şi împo¬ 
triva „statului Leviathan". în ambele cazuri este vorba despre anularea prin¬ 
cipiului: stat pro ratione vohmtas '. Calvin făcuse apel la această teză pentru 
a arăta că orice drept este întemeiat în cele din urmă în omnipotenţa divină, că 
aceasta însăşi este necondiţionată, că nu ar fi supusă nici unei reguli sau 
norme limitative. Nucleul dogmaticii calviniste, în special dogma centrală a 
predestinării, se află în această idee; fericirea şi condamnarea sunt incluse în 
ea. Asupra temeiului şi asupra dreptului deciziei divine în legătură cu mân¬ 
tuirea sufletului, nu este permisă nici o investigaţie; deoarece, simpla 
întrebare ar însemna deja o aroganţă sacrilegială, o ridicare a raţiunii umane 
deasupra lui Dumnezeu. Puterea absolută a lui Dumnezeu este respinsă de 
cea mai mare parte a omenirii, fiind preamărită doar de un mic cerc de 
predestinaţi; ambele atitudini există fără un „motiv" în sensul uman al cuvân¬ 
tului, fără a se ţine seama de demnitatea sau meritul moral. Problematica 
filosofică a dreptului natural s-a dezvoltat din această problematică religioasă. 
Grotius a fost precursorul spiritual al mişcării care se impusese în Ţările de 
Jos, sub conducerea episcopului Arminius, împotriva dogmei calviniste a 


* Voinţa rămâne în schimbul raţiunii {lat.) (n. tr.). 

predestinării. Această susţinere a sa a anninienilor* ** *** nu numai că i-a influenţat 
profund destinul - după evaluarea teoriei lui Arminius la sinodul de la 
Dordrecht, el va fi demis din funcţie şi aruncat în închisoare ci i-a marcat atât 
întreaga orientare cât şi activitatea sa literară. El se află exact în locul în care 
se aflase Erasmus: el apără ideea umanistă de libertate împotriva tezei „pre¬ 
destinării voinţei", susţinută de reformatori, de Calvin şi Luther. Cu aceasta 
însă, în acelaşi timp, el se vedea chemat la luptă împotriva unui alt adversar. 
Aşa cum s-a confruntat cu omnipotenţa lui Dumnezeu, trebuia să înfrunte 
acum omnipotenţa Statului, a acestui „Dumnezeu muritor", cum îl numeşte 
pregnant şi caracteristic Hobbes . 1 în acest punct, Grotius se află faţă în faţă cu 
o concepţie specific modernă, care a pătruns tot mai mult de la Renaştere 
încoace. De la Principele lui Machiavelli şi de la opera lui Bodin despre stat, 
s-a conturat tot mai clar teoria conform căreia posesorul celei mai mari puteri 
de stat nu este subordonat nici unor îngrădiri sau condiţionări juridice. Vizavi 
de ambele tendinţe, dreptul natural apără, ca principiu suprem al său, teza că 
există un drept care premerge oricărei puteri umane şi divine şi care are va¬ 
loare independent de acestea. Conţinutul conceptului de drept ca atare nu se 
întemeiază în sfera puterii sau a voinţei, ci în sfera raţiunii pure. Ceea ce 
această raţiune concepe ca „fiind", ceea ce este dat în esenţialitatea ei pură, nu 
se poate schimba sau nu poate depinde de nici un cuvânt autoritar. Legea, în 
sensul ei primar şi originar, în sensul de lex naturalis, nu se dizolvă niciodată 
într-o sumă de simple acte întâmplătoare. Ea nu este chintesenţa a ceea ce este 
ordonat şi legiferat, ci reprezintă ceea ce este în vigoare în mod originar; ea 
este ordo ordinam'* , nu ordo ordinatus"* . Fără îndoială, conceptul perfect de 
lege presupune un imperativ care vizează voinţele individuale. însă, nu acest 
imperativ creează ideea de drept şi de dreptate, ci el este subordonat acestei 


* Urmaşii lui lacob Herman care şi-a latinizat numele în Arminius - 1560-1609 
- susţin că, sub cercetarea Duhului Sfânt, oamenii au libertatea să nu accepte sau să 
refuze mântuirea; învăţătura armiană a fost propovăduită în ultimele secole de Biserica 
Metodistă. (n. tr.). 

1 Acelaşi război pe care Grotius, în Ţările de Jos, l-a dus împotriva dogmaticii 
calviniste şi a principiului absolutismului statal, va fi reluat mai târziu în Anglia de 
către Şcoala de la Cambridge şi dus în aceleaşi condiţii metodice şi spiritual-istorice. 
Nu intru în detaliile acestei evoluţii deoarece ea este tratată exhaustiv în lucrarea mea, 
Die Platonische Renaissance in Engtand und die Schule von Cambridge, Leipzig, 
1932 („Studii ale Bibliotecii Warburg" XXIV). 

** Ordinea care ordonează (lat) (n. tr.). 

*** Ordinea ordonată (lat) (n. tr.). 

idei. El o aduce la îndeplinirea actuală, însă această îndeplinire nu trebuie 
confundată cu întemeierea ideii de drept ca atare. Pe aceste baze, aşa cum Grotius 
le oferă în Prolegomenele la opera sa. De jure belii ac pacis, „platonismul 11 
dreptului natural modern iese la lumină. Aşa cum Demiurgul platonic nu este 
creatorul ideilor, ci el, după acestea, în calitate de prototipuri necreate, 
formează lumea realului, tot aşa se întâmplă, conform lui Grotius, şi în vede¬ 
rea formării şi ordonării în cadrul comunităţii statal-juridice. în măsura în care 
emite imperative singulare pozitive, legiuitorul se bazează pe o normă care 
este universal-valabilă atât pentru voinţa sa cât şi pentru celelalte voinţe. 
Celebra afirmaţie a lui Grotius conform căreia tezele dreptului natural ar avea 
valoare şi atunci când am accepta că nu ar exista nici un Dumnezeu sau că 
divinitatea nu s-ar preocupa de lucrurile umane, vizează acest sens. 1 Această 
afirmaţie nu vrea să deschidă o prăpastie între religie, pe de o parte, şi drept 
şi moralitate, pe de altă parte. Deoarece, Grotius rămâne prin întreaga sa 
personalitate un gânditor profund religios; reforma morală, aşa-numila refor- 
matio* a religiei nu-i este mai puţin familiară decât întemeierea şi aprofun¬ 
darea spirituală a ideii de drept. De aceea, afirmaţia că un drept poate şi tre¬ 
buie să existe şi fără presupoziţia existenţei divine, nu trebuie înţeleasă tetic, 
ci exclusiv ipotetic. Deoarece, înţeleasă ca teză afirmativă, ar însemna, aşa 
cum Grotius remarcă imediat, o nelegiuire şi o absurditate. Dimpotrivă, ca 
pură „ipoteză 11 , în sensul platonician al cuvântului, ea serveşte in cadrul sferei 
moral-religioase, care va fi văzută de către Grotius ca unitate efemeră - 
scindarea pe care secolul al XVIII-lea a facut-o ulterior aici, este în întregime 
departe de el - pentru a delim ita clar şi sigur competenţele între ele. De aceea, 
dreptul nu are valoare pentru că există un Dumnezeu, nici nu trebuie să se 
sprijine pe o anumită existenţă, fie ea empirică, fie absolută. El izvorăşte din 
ideea pură a Binelui, din acea idee despre care Platon spusese că întrece 
orice în forţă şi vechime ( Suvăpst tca't npsa[5sia vnspexovcjă). Această 
„transcendenţă 11 a ideii dreptului care ridică Dreptatea şi Bunătatea deasupra 
oricărei fiinţe ( eizekeivcc ztjg ouaiagY *, care nu ne permite să-i fundamen¬ 
tăm sensul pe un fiind oarecare, va fi susţinută şi mai departe de către 
Grotius. Şi tocmai în aceasta, şi nu în „descoperirea 11 dreptului natural, con¬ 
stă „fapta 11 sa filosofică şi spiritual-istorică. La rândul său, şi Evul Mediu 
creştin se sprijinise pe ideea dreptului natural, pe care a preluat-o din şcoala 

1 De jure belii ac pacis, „Prolegomena 11 , secţ. XI. 

* Reformă, refacere (lat.) (n. tr.). 

** Epekeina tes ousias (gr.), dincolo de esenţă (n. tr.). 

stoică. Pe lângă lex divina’, teoria scolastică mai cunoaşte şi o sferă relativ-in- 
dependentă de lex natnralis * **. Dreptul nu va fi subordonat în exclusivitate 
revelaţiei, nici nu va fi guvernat de aceasta. Mai mult, vom învăţa că există o 
moralitate naturală şi o cunoaştere naturală a dreptului, pe care raţiunea le-a 
conservat chiar şi după căderea în păcat şi care vor fi văzute drept premise 
necesare şi puncte de legătură pentru reconstituirea supranaturală a 
cunoaşterii originare perfecte, bazată pe graţia divină. însă, din toate acestea, 
Evul Mediu putea confirma existenţa unui drept complet propriu al lex natu- 
ralis , tot atât de puţin ca un drept independent propriu al „raţiunii naturale". 
Raţiunea rămâne în slujba revelaţiei (tanquam j'amulaet ministra ***). în cer¬ 
cul forţelor natural-spirituale şi sufleteşti, ea trebuie să conducă la aceasta şi 
să o ajute să-şi pregătească fundamentul. De aceea, chiar şi acolo unde va fi 
recunoscută într-o măsură relativ mare, legea naturală este şi rămâne supusă 
legilor divine. Thomas d’Aquino le explică pe ambele ca fiind iradieri ale 
esenţei divine; prima, în vederea scopurilor pământeşti, a doua, prin revelaţie, 
pentru scopurile suprapământeşti. 1 în acest punct, Grotius iese în afara sco¬ 
lasticii, mai puţin din punctul de vedere al conţinutului, cât din punct de 
vedere metodic. Prin el, în domeniul dreptului se va ajunge la acelaşi rezultat 
la care ajunsese Galilei în domeniul cunoaşterii naturii. Trebuie să fie desem¬ 
nată o origine a cunoaşterii dreptului, cai c nu provine din revelaţia divină, ci 
care se confirmă în sine însăşi, în „natura" sa proprie şi care se menţine la dis¬ 
tanţă faţă de toate tulburările şi falsificările. Aşa cum Galilei susţine şi apără 
autonomia cunoaşterii fîzico-matcmaticc, tot aşa Grotius se luptă pentru 
autarhia cunoaşterii dreptului. Se pare că Grotius a înţeles foarte clar acest 
raport ideal: el are o admiraţie profundă faţă de Galilei, numindu-l într-o 
scrisoare cel mai mare geniu al secolului. Conceptul şi cuvântul „natură" 
cuprind în viaţa spirituală a secolului al X Vll-lea două grupe de probleme, pe 
care noi astăzi dorim să le separăm şi, în cele din urmă, să le sintetizăm. 


* Lege divină (lat.) (n. tr.). 

** Lege naturală (lat) (n. tr.). 

*** Precum (sunt) servitorii, aşa şi stăpânul (lat.) (n. tr.). 

1 Mai multe detalii asupra raportului dintre lex natnralis şi lex divina în filosofia 
Evului Mediu, vezi la Gierke, Johannes Althusius und die Entwicklung der natur- 
rechtlichen Staatstheorien (1879), a IlI-a ed., Breslau (1913), p. 272 şi urm.; chiar şi 
în vechea teologie protestantă rămâne încă în plină forţă concepţia din Evul Mediu. 
Vezi Troeltsch, Vernunft und Offenbarung bei Johann Gerhard und Melanchthon , 
GOttingen, 1891, p. 98 şi urm., vezi mai sus, p. 52 şi urm. 

„Ştiinţele naturii" nu se vor opune încă „ştiinţelor spiritului", cu atât mai puţin 
se vor confrunta în funcţie de genul şi, valoarea lor. „Natura" nu înseamnă cir¬ 
cumferinţa existenţei „fizice" de care trebuie să se distingă cea spiritual 
sufletească; nu este vorba de „material" vizavi de „spiritual". Expresia nu 
vizează o fiinţă a lucrurilor, ci provenienţa şi întemeierea adevărurilor. După 
conţinut, „naturii" îi aparţin toate adevărurile care sunt capabile de întemeiere 
pur imanentă, care nu necesită nici o revelaţie transcendentă, ci care sunt evi¬ 
dente prin ele însele. Astfel de adevăruri vor fi pretinse acum nu doar pentru 
lumea fizică, ci şi pentru lumea spiritual-morală; deoarece, ele sunt acele ade¬ 
văruri care sintetizează aceste două lumi într-o „lume", într-un cosmos care 
subzistă prin sine şi care îşi are centrul de greutate în sine. 

Secolul al XVIll-lea, la rândul său, se sprijină şi el pe acest raport. 
Montesquieu îşi începe activitatea ca cercetător empiric al naturii - pe acest 
drum văzându-se condus la problema sa propriu-zisă, la analiza instituţiilor 
juridico-politice. Ca jurist, el pune aceeaşi întrebare pe care o pusese Newton 
ca fizician. El nu vrea să se mulţumească cu legile cosmosului politic, cunos¬ 
cute pe căi empirice, ci vrea să explice multiplicitatea acestor legi prin câteva 
principii. Faptul că există o astfel de ordine, o astfel de dependenţă sistema¬ 
tică între normele individuale: aceasta face pentru el „spiritul legilor". Astfel, 
el poate să-şi înceapă opera cu o explicitare a conceptului de lege care, în 
toată extensiunea sa, în toată nelimitarea sa la nici un domeniu particular de 
stări de fapt, are semnificaţie universală. „în înţelesul cel mai larg, legile - 
explică el - sunt raporturile necesare ce derivă din natura lucrurilor." 1 2 O 
asemenea „natură a lucrurilor" există atât în sfera posibilului, cât şi în cea a 
realului, atât în sfera purului-gândit, cât şi în cea a existentului, atât în cea 
fizică, cât şi în cea morală. Eterogenitatea dată nu trebuie să ne împiedice să 
căutăm constanţa ascunsă; accidentalul nu trebuie să ne înşele în privinţa 
necesarului şi să ne blocheze accesul la cunoaşterea lui. Din aceste idei 
fundamentale, Montesquieu - deja în Scrisori persane - a repetat expresiv 
principiul pe care Grotius l-a pus la baza dreptului natural. Dreptatea este o 
relaţie determinată (un rapport de convenance): şi această relaţie rămâne 
întotdeauna aceeaşi, indiferent de subiectul care o concepe; indiferent dacă va 
fi abordată de Dumnezeu, de un înger sau de oameni. Şi dat fiind faptul că 
voinţa divină este în permanenţă în conformitate cu cunoaşterea ei, este 
imposibil ca El să încalce normele dreptăţii, eterne, cunoscute de către El. 


1 Vezi mai sus, p. 58. 

2 Montesquieu, Despre spiritul legilor. Cartea I, cap. 1, p. 11. 

Astfel, chiar dacă nu ar exista nici un Dumnezeu, noi ar trebui să iubim drep¬ 
tatea şi să facem tot ceea ce ne echivalează cu o esenţă despre care avem o 
idee atât de sublimă şi care, dacă există, trebuie să fie în mod necesar şi dreaptă. 
Prin urmare, eliberaţi de jugul religiei, tot am rămâne supuşi dreptăţii. 1 Dreptul 
are structura sa obiectivă, neschimbătoare, aşa cum matematica o are pe a ei. 
„înaintea apariţiei legilor existau raporturi posibile de justiţie. A zice că nu 
există nimic just sau injust decât ceea ce rânduiesc şi apără legile pozitive 
echivalează cu a zice că, înainte de a trasa cercul, razele nu puteau fi egale.“ 
Filosofia Luminilor se sprijină mai întâi pe acest „apriorism" al dreptului, 
pe pretenţia că există şi trebuie să existe norme juridice de bază, generale şi 
constante. în această privinţă, nici empiriştii puri, nici empiriştii filosofici, nu 
fac excepţie. Voltaire şi Diderot abia dacă judecă diferit de Grotius sau 
Montesquieu - însă, desigur, vor ajunge la o dilemă dificil de soluţionat. 
Deoarece, cum poate fi această concepţie compatibilă cu tendinţa fundamen¬ 
tală a epistemologiei lor? - cum corespunde necesitatea şi constanţa ideii de 
drept cu teza că orice idee provine de la simţuri şi că, în conformitate cu acest 
lucru, nu poate avea o altă semnificaţie mai înaltă decât aceea a experienţelor 
senzoriale pe care ea se bazează? Contrastul care apare aici, a fost văzut foarte 
clar de Voltaire şi se pare că el ezită în privinţa unui răspuns. însă, în cele din 
urmă, raţionalistul etic, entuziastul pentru dreptul originar şi pentru forţa fun¬ 
damentală a raţiunii practice înving empiristul şi scepticul. în acest punct, el 
îndrăzneşte să se confrunte cu maestrul său Locke. Dovada lui Locke că nu ar 
exista nici un fel de idei înnăscute - obiectează el - nu înseamnă în nici un 
caz că nu ar putea exista nici un principiu universal al moralei. Deoarece, 
presupoziţia acestui principiu nu înseamnă că el este activ şi eficient în fiecare 
esenţă gânditoare, ci doar că poate fi găsit în mod pur de către aceasta. Actul 
acestei găsiri este asociat unui anumit timp şi unei anumite faze evolutive; 
însă, conţinutul care va fi descoperit prin acest act şi care va fi prezentat 
conştiinţei, nu ia fiinţă pe această cale, ci exista dinainte. „Je conviens avec 
Locke qu’il n’y a reellement aucune idee innee; il suit dvidemment qu’il n’y 
a aucune proposition de morale innee dans notre âme; mais de ce que nous ne 
sommes pas nes avec de la barbe, s’ensuit-il que nous ne soyons pas nes, nous 
autres habitants de ce continent, pour etre barbus â un certain âge? Nous ne 
naissons point avec la force de marcher; mais quiconque nait avec deux pieds 
marchera un jour. C’est ainsi que perssone n’apporte en naissant 1’idee qu’il 


1 Montesquieu, Scrisori persane , trad. Ştefan Popescu, Editura de Stat pentru 
Literatură şi Artă, Bucureşti, 1957, Scrisoarea LXXX1I. 

faut etre juste; mais Dieu a tellement conformi Ies organes des hommes, que 
tous, â un certain âge, conviennent de cette veritd." 1 Chiar şi în calitate de 
istoric al culturii, căruia îi place să ne descrie multiplicitatea şi contrastul 
obiceiurilor şi moravurilor umane, reliefând relativitatea şi dependenţa lor de 
circumstanţe accidentale, Voltaire nu va greşi în privinţa soluţiei sale. 
Deoarece, el crede că poate să descopere în spatele acestui flux de opinii, de 
prejudecăţi, de moravuri, caracterul permanent al moralităţii. „Chiar dacă, 
ceea ce într-o anumită regiune se numeşte virtute, este exact ceea ce într-o alta 
se cheamă viciu, chiar dacă majoritatea regulilor despre bine şi rău sunt tot 
atât de diferite ca şi limbile care se vorbesc şi ca şi îmbrăcămintea care se 
poartă; cu toate acestea, mie îmi apare evident că există legi naturale cu care 
oamenii din toate părţile lumii trebuie să fie de acord. Dumnezeu, ce-i drept 
n-a spus oamenilor: «Iată legile pe care vi le dau cu gura mea şi cu care vreau 
să vă conduceţi»; dar a pus în oameni ceea ce a pus în alte animale. A dat 
albinelor instinctul puternic care le face să lucreze şi să se hrănească laolaltă 
şi a dat omului anumite sentimente de care nu se poate desface niciodată şi 
care sunt legăturile veşnice şi primele legi ale societăţii înăuntrul căruia el a 
prevăzut că oamenii vor vieţui.“ 2 Din nou, Voltaire sc bazează în special pe 
marele analogon al legilor naturale, ca dovadă a acestei concepţii personale. 
Trebuia ca natura să sfârşească peste tot în unitate, ordine şi regulament şi 
acestei unităţi să-i fie simţită lipsa doar acolo unde era vorba despre produsul 
ei suprem, despre om? Trebuia să guverneze lumea fizică după legi generale 
şi de nestrămutat, pentru a lăsa elementul moral pradă accidentalului şi 
bunului plac? în acest punct, trebuie să ne detaşăm de Locke, în favoarea lui 
Newton şi a celebrei sale maxime: Natura est semper sibi consona .* A$a cum 

' Scrisoarea lui Voltaire către prinţul moştenitor Friedrich, octombrie 1737, 
CEuvres, voi. L, p. 138 [„Sunt de acord cu Locke că nu există nici o idee înnăscută, 
de unde urmează în mod evident că nu există nici o lege morală înnăscută în sufle¬ 
tul nostru. Dar, din faptul că nu ne naştem cu barbă rezultă că noi, cei ce facem parte 
din această categorie de locuitori ai continentului, şi anume, a celor ce vor avea 
barbă la o anumită vârstă, nu suntem născuţi. Nu ne naştem cu capacitatea de a 
merge, totuşi oricine se naşte cu două picioare, va putea merge într-o zi. în acelaşi 
mod, nimeni nu aduce cu sine, când se naşte, ideea de a fi drept; dar. Dumnezeu a 
prefigurat în aşa fel organele omului încât, la o anumită vârstă, acesta să convină 
asupra acestui adevăr." (fr.) (n. tr.).] 

2 Voltaire, Tratat de metafizică, cap. IX în Opere alese, trad. Sergiu Dan, Editura 
de Stat pentru Literatură şi Artă, Bucureşti, 1959, voi. I., p. 384. 

* Natura este întotdeauna în concordanţă cu sine (lat.) (n. tr.). 

legea gravitaţiei, pe care o descoperim pe pământul nostru, nu este relaţionată 
naturii, aşa cum ni se dezvăluie o forţă fundamentală a materiei care pune în 
legătură fiecare parte a acesteia, tot aşa acţionează şi legea fundamentală a 
moralităţii, în toate naţiunile pe care le cunoaştem. în interpretarea acestei 
legi, există, în funcţie de circumstanţe, mii de diferenţe însă, baza ei rămâne 
aceeaşi, fiind constituită de ideea de dreptate şi nedreptate. „în furia pasiu¬ 
nilor au loc o multitudine de nedreptăţi, aşa cum, prin beţie, ne pierdem 
raţiunea. însă, după ce starea de beţie trece, raţiunea revine, fiind, după 
convingerea mea, singura cauză pentru existenţa progresivă a societăţii 
umane; o cauză care se subordonează nevoilor reciproce care ne animă. 
Pentru a demonstra existenţa şi bunătatea lui Dumnezeu, nu trebuia făcut apel 
la miracolele fizice aparente, la pătrunderea acestora în ordinea naturii, ci doar 
la un miracol moral: 


Les mirades sont bons; mais soitlager son frere , 
Mais tirer son ami du sein de la tnisere, 

Mmis ă ses ennemis pardonner leurs vertus, 

C 'est un plus grand miracle, et qui ne se fait plus. 1 2 


Credinţa lui Diderot atât într-o natură a oamenilor, neschimbătoare şi 
morală în sine cât şi într-un principiu constant al dreptăţii care izvorăşte din 
ea, rămâne de nestrămutat, constituind pentru concepţia sa pur dinamică 
despre lume, punctul arhimedic. 3 Pe când Helvetius încerca în lucrarea sa 
Despre spirit să zdruncine această credinţă, pe când încerca să demonstreze 
că toate aparentele impulsuri morale sunt doar o căutare de sine mascată, pe 
atunci Diderot ridica obiecţii expresive împotriva unei astfel de nivelări. 4 El 
se sprijină pe esenţa eternă şi neschimbătoare a moralităţii; însă, justificarea 


1 Voltaire, Le Philosophe ignorant, cap. XXXVI; CEuvres, XXXI, 130. 

2 Voltaire, Discours en vers sur l’homme, Septieme discours, Qluvres; XII, 92. 
[„Minunile sunt bune; dar a-ţi ajuta fratele, / A-ţt salva prietenul de la o viaţă mizeră, / 
Sau a ierta duşmanului virtuţile / Reprezintă un miracol şi mai mare, dar care nu se mai 
întâlneşte." (fr.) (n. tr.).] 

3 Vezi, în special, Groethuysen, „La pensee de Diderot", La Grande Revue (1913), 
voi. 82, p. 337 şi urm. 

4 Vezi mai sus, p. 33 şi urm. 

pe care o oferă acestei pretenţii, atunci când este comparată cu teoriile drep¬ 
tului pur natural, face trimitere la o cu totul altă direcţie. Deoarece, acum se 
impune tot mai puternic acea schimbare de semnificaţie pe care putem să o 
urmărim şi în conceptul de „natură", în cadrul secolului al XVIII-lea. Centrul 
de greutate se deplasează din sfera apriorismului, în cea a empirismului; de pe 
poziţia raţiunii, pe cea a experienţei pure. Nu un imperativ abstract al raţiunii 
domină şi uneşte oamenii între ei, ci adevărata conexiune dintre aceştia se 
realizează prin uniformitatea înclinaţiilor, instinctelor şi a necesităţilor lor. 
Aici trebuie să căutăm adevărata unitate organică a speciei umane; şi doar aici 
şi nu în prescrierile religioase sau morale, îşi găseşte ea adevăratul sprijin. 
Atâta timp cât renunţă la acest sprijin, respinge şi abandonează impulsurile 
natural-senzoriale ale acţiunii, fiecare morală şi religie transcendentă rămâne 
doar o simplă construcţie. Deoarece, nici un imperativ simplu nu trebuie să se 
încumete să anuleze fiinţa empirică a oamenilor sau să o transforme radical. 
Această fiinţă se va re-produce mereu şi va rămâne mai puternică decât orice 
imperativ. De aceea, o morală care se consideră adversară a naturii, este ab 
iniţia * sortită eşecului. Şi chiar dacă ar fi eficientă, împreună cu sensibilitatea 
oamenilor ea ar sufoca atât tot ceea ce este nobil din punct de vedere moral în 
ei, cât şi toată dragostea şi devotamentul natural, de care ei sunt capabili. 1 Să 
lăsăm natura însăşi să domnească, să o lăsăm să fie supusă ei înşişi fără încă¬ 
tuşare şi Iară impedimente convenţionale şi vom vedea cum, prin această 
autorcalizare, ea va înfăptui atât Binele unic, autentic cât şi fericirea oame¬ 
nilor şi bunăstarea comunităţii. în acest fel străbate Diderot întregul drum care 
conduce de la bazele „apriorice" ale eticii la întemeierea lor pur utilitaristă. 
Iniţial, el porneşte de la „ideea" pură, valabilă în sine şi neschimbătoare a 
dreptului şi a dreptăţii. însă, pe cât de mult se adânceşte în aceasta şi încearcă 
să determine cât mai exact conţinutul ei, pe atât de mult crede că poate găsi 
acest conţinut numai în ceea ce ea realizează concret, nemediat. De aceea, 
moralismul pur la care el revine mereu în critica religiei şi a dogmelor 

* De la bun început {lat) (n. tr.). 

1 Vezi părerea lui Diderot despre fratele său, Abbe Diderot, în Scrisori către 
Sophie Voi land, trad. de Sanda Oprescu, Editura Univers, Bucureşti, 1982, p. 53: „E 
un om cinstit, dar dur. Ar fi fost un prieten bun, un frate bun, dacă Hristos nu i-ar fi 
poruncit să calce în picioare toate aceste deşertăciuni. Fratele meu este un creştin bun 
ce-mi dovedeşte clipă de clipă că e preferabil să fii un om bun şi că ceea ce ei numesc 
perfecţiunea evanghelică nu-i altceva decât arta funestă de a zădărnici pornirile fireşti 
care poate ar fi fost la fel de puternice la el ca şi la mine." 

religioase, va deveni tot mai mult un simplu pragmatism. „Mais, docteur, et 
le vice et la vertu? - obiectează d-ra de l’Espinasse în Reve d'Alembert împotriva 
eticii naturaliste a medicului - la vertu, ce mot si saint dans toutes Ies langues, 
cette idee si sacr^e chez toutes Ies nations!"* „II faut le transfonner - astfel 
sună răspunsul - en celui de bienfaisance et son oppos6 en celui de malfai- 
sance. On est heureusement ou malheureusement ne; on est irresistiblement 
entrîn6 par le torrent g6n6ral qui conduit l'un â la gloire, l'autre â l'igno- 
minie." 1 Astfel, în cele din urmă, Diderot trebuie să întemeieze superioritatea 
dreptului „natural" şi a moralităţii naturale faţă de morala teologică, pe efi¬ 
cienţa lor. Ceea ce el reproşează acestei morale şi oricărei religii revelate este 
faptul că ele ar avea urmări nefaste pentru existenţa societăţii. Ele distrug 
toate legăturile naturale care se află între oameni; implementează discordia şi 
ura între cei mai apropiaţi prieteni şi între rudele de sânge; înjoseşte datoriile 
naturale, subordonându-le unei alte ordini de datorii, pur fantasmagorice. 2 
Această linie de argumentare se va păstra şi în articolele Enciclopediei fiind 
în privinţa problemei etice, linia sa de orientare permanentă. 3 La rândul său, 
d’Alembert trasează liniile metodice în aceeaşi manieră; nici pentru el, o etică 
pur filosofică nu poate avea un alt scop decât acela al poziţionării ei în cadrul 
societăţii umane, învăţând-o cum să-şi folosească forţele într-o manieră legală 
pentru binele şi fericirea ei comună. „Ce qui appartient esscnticllement et 
uniqucmcnl â la raison et ce qui en consequent est uniforme chez tous Ies peu- 
ples, ce sont Ies devoirs dont nous sommes tenus envers nos semblables. La 
connaissance de ces devoirs est ce qu'on appelle Morale... Peu de Sciences ont 
un objet plus vaste, et des principes plus susccptibles de preuves convain- 
cantes. Tous ces principes aboutissent â un point commun, sur lequel il est dif- 
ficilc de se faire illusion â soi meme; ils tendent â nous procurer le plus sur 
moyen d'etre heureux, en nous montrant la liaison intimede notre v6ritable 
interet avec l'accomplissement de nos devoirs... C'est â des motifs purement 


* „Dar, doctore, cum rămâne atunci cu viciul şi cu virtutea? Virtutea, acest cuvânt 
atât de sfânt în toate limbile, această idee atât de sacră la toate popoarele!" (f'r.) (n. tr.). 

1 Diderot, Reve d’Alembert, CEuvres (Ass&at) II, 176; vezi în special dialogul lui 
Diderot, Est-il bon, est-il mechant? [„Trebuie transformată în acela de binefacere dat 
împreună cu antonimul său, vătămare. Din fericire sau nefericire nc-am născut; în mod 
irezistibil suntem prinşi în torentul general ce conduce fie spre glorie, fie spre 
infamie." (fr.) (n. tr.).] 

2 Vezi Diderot, Entretien d’un Philosophe avec la Marechale de... 

3 Vezi Hubert, Les Sciences soci ales dans l’Encyclopedie, Paris, 1923. 

humains que Ies societ^s on du leur naissance; la religion n'a eu acune part ă 
leur premiere formation... Le Philosophe ne se charge que de placer l’homme 
dans la societ6 et de l’y conduire; c’est au Missionaire â l’attirer ensuite aux 
pieds des autels." 1 2 

Pe fundamentul stabilit aici, se constituise teoria drepturilor omului şi ale 
cetăfeanului, aşa cum s-a dezvoltat ea în secolul al XVIll-lea. Ea reprezintă 
centrul spiritual în care se întâlnesc toate aspiraţiile la o înnoire morală, la o 
reformă politică şi socială şi unde acestea îşi găsesc unitatea ideală. în noua 
literatură juridică s-a încercat, din punct de vedere istoric, situarea ideii de 
„drepturi ale omului" pe o bază esenţială îngustă. în renumita sa lucrare, Die 
Erklârung der Menschen- und Diirgerrechte 1 , Georg Jellinek a apărat teza 
conform căreia, între această declaraţie, aşa cum a fost ea elaborată de 
adunarea constituantă franceză în 26 august 1789 şi ideile fundamentale ale 
filosofiei secolelor al XVII-lea şi al XVIll-lea, nu există nici un raport istoric 
direct. Mai mult, el vede modelul pentru această declaraţie în Bills of Right 
care a fost emisă de statul liber Virginia, în 12 iunie 1776. însă, chiar şi atunci 
când suntem de acord cu partea pozitivă a tezei lui Jellinek - dependenţa 
declaraţiei franceze de modelul american este evidentă şi se poate demonstra 
până în cele mai mici detalii - nu rezultă de aici susţinerea negativă pe care a 
ataşat-o acesteia. Deoarece, şi declaraţiile americane se află sub influenţa 
noului spirit natural-juridic. Ele nu constituie originile, de unde provine pre¬ 
tenţia la drepturile omului şi ale cetăţeanului, ci mai mult doar o derivaţie 
singulară, o evoluţie favorizată de anumite motive speciale şi circumstanţe 
istorice, pe care le-a experimentat ideea generală a dreptului natural. Astfel, 
ele nu se conduc singure pornind de la principiul libertăţii credinţei şi de la 
cel al războaielor religioase, în jurul căruia au avut loc dispute în Anglia 

1 D’Alembert, Elements de Philosophie , secţ. VII; Melanges de Litterature etc., 
IV, 79 şi urm. [„Ceea ce aparţine în mod esenţial şi unic raţiunii şi ceea ce este, în con¬ 
secinţă, uniform la toate popoarele, sunt datoriile faţă de semenii noştri. Cunoaşterea 
acestor datorii formează ceea ce numim morală... Puţine ştiinţe au un obiect mai vast 
şi principii mai susceptibile de a primi dovezi convingătoare. Toate aceste principii 
ajung la un punct comun asupra căruia este dificil să te înşeli; ele tind să ne procure 
cel mai sigur mijloc de a fi fericiţi, arătându-ne legătura intimă a interesului nostru real 
cu îndeplinirea datoriilor noastre... naşterea societăţilor se datorează unor motive pur 
umane; religia nu a avut nici un rol în formarea iniţială a societăţii... Filosoful nu-şi 
ia decât sarcina de a plasa omul în societate şi de a-f conduce la aceasta; Misionarului 
îi revine rolul să-l atragă la picioarele altarelor." (/ir.) (n. tr.).] 

2 Ed. a Il-a, Leipzig, 1904; ed. a IlI-a, îngrijită de Walter Jellinek, 1919. 

secolului al XVlI-lea. Cercetări recente asupra Declaraţiei drepturilor a statului 
Virginia au arătat clar că problema libertăţii religiei n-a jucat nici un rol, 
poate, cel mult unul secundar, în elaborarea ei. 1 Cercul de idei căruia îi 
aparţine declaraţia adunării constituante franceze şi din care aceasta se dez¬ 
voltă organic, era deja circumscris, cu mult înainte de a fi fost gândită o posi¬ 
bilă influenţă a nord-americanei Declarations of Right. Cercul ideatic se 
întoarce la începuturile dreptului natural modern, la Grotius - şi de la acesta, 
mai departe, în special la filosofia dreptului din cadrul idealismului german, 
la Leibniz şi Wolff, unde îşi găseşte configurarea şi întemeierea sistematică. 2 
în Anglia, în special Locke, în al său Treatise on Gouvernement , a prezentat 
teoria conform căreia contractul social, pe care îl încheie indivizii între ei, nu 
constituie în nici un caz singura cauză pentru toate relaţiile legitime care 
există între oameni. Mai mult, relaţiile originare, care n-au fost create prin 
nici un contract şi nici nu pot fi înlăturate prin acesta, premerg relaţiilor con¬ 
tractuale de acest fel. Există drepturi naturale ale oamenilor care au existat 
înainte de orice instituire a relaţiilor sociale şi statale; cu privire la acestea, 
funcţia şi scopul esenţial al statului constă în faptul că el le preia pe acestea în 
ordinea sa, protejându-le şi garantând pentru ele. Printre aceste drepturi fun¬ 
damentale, Locke va enumera în special, dreptul la libertate personală şi drep¬ 
tul la proprietate. Astfel, nu filosofia franceză a secolului al XVlll-lca a fost 
cea care a descoperit ideea drepturilor inalienabile; însă, ea este prima care a 
făcut din această idee o evanghelie morală, propovăduind-o cu entuziasm şi 
pasiune. Prin această formă de propagare a introdus-o mai întâi în adevărata 
viaţă politică, i-a împrumutat acea forţă explozivă pe care a dovedit-o în zilele 
Revoluţiei Franceze. După temperamentul său individual şi după scopurile 
sale personale, este sigur faptul că Voltaire nu este un revoluţionar, însă el 
adulmecă aici venirea unui nou timp, autoproclamându-se heraldul acestuia. 
Ceea ce el spusese asupra problemei libertăţii, în calitate de filosof pur teo¬ 
retic, de metafizician, rămâne insuficient, incert şi contradictoriu în sine. în 


1 Vezi mai multe detalii ia G.A. Salander, Vom Werden der Menschenrechte. Ein 
Beilrag zur modernen Verfassungsgeschichte unter Zugrundelegung der virginischen 
Erklărung der Rechte vom 12. Juni 1776 , Leipzig, 1926 şi la E. Voegelin, „Der Sinn 
der Erklărung der Menschen- und Biirgerrechte von 1789“ în Revista de drept public , 
VIU (1928), p. 82 şi urm. Mai departe vezi J. Hashagen, „Zur Entstehungsgeschichte 
der nordamerikanischen Erklârungen der Menschenrechte" în Zeitschrift fur die 
gesamte Staatswissenschaft, 78, anul 1924, p. 482 şi urm. 

2 Vezi lucrarea mea, Die Idee der repubiikanischen Verfassung, Hamburg, 1929. 

Trăite de Metaphysique (1734) el mai apăra încă teoria libertăţii voinţei 
umane, încercând să o susţină vizavi de orice dificultăţi. Toate obiecţiile pur 
conceptuale şi dialectice care s-au adus acesteia, încetează, aşa cum spune 
Voltaire, în faţa simplei dovezi a conştiinţei de sine. Sentimentul pentru liber¬ 
tate care este viu în fiecare dintre noi şi mereu prezent, nu poate fi o simplă 
iluzie. Astfel, deja fenomenul voinţei este suficient pentru a demonstra liber¬ 
tatea acesteia: „a vrea şi a acţiona este acelaşi lucru cu a fi liber." Cum anume 
această libertate umană ar fi compatibilă cu omniscienţa divină, este şi rămâne 
o dilemă insolvabilă: însă, această dificultate nu trebuie să ne sperie ca şi cum 
am fi încălcat o limită pe care o întâlnim în toate problemele pur metafizice. 1 
Mai târziu, Voltaire a revenit asupra acestei soluţii, recunoscând-o drept un 
determinism decisiv. El susţine acum că sentimentul libertăţii nu contrazice 
un astfel de determinism: deoarece, a fi liber, în sensul conştiinţei de sine 
nemijlocite, nu înseamnă în nici un caz, „a putea dori" ceea ce vrem, ci „a 
putea face" ceea ce vrem. O voinţă fără un motiv suficient este absurdă 
deoarece ar distruge ordinea naturii. „11 serait bien singulier que toute la 
nature, tous Ies astres obeissent â des lois eternelles, et qu’il y eut un petit 
animal liaut de cinq pieds qui, au mepris de ces lois, put agir toujours comme 
il lui plairet au seul gr6 de son caprice. II agirait au hasard, et on sait que le 
hasard n’est rien. Nous avons inventă ce mot pour exprimer l’effet connu de 
toute cause inconnue." 2 însă, nesiguranţa şi slăbiciunea internă pe care 
Voltaire o indică aici vizavi de problema pur metafizică a libertăţii este o sim¬ 
plă expresie pentru faptul că nu această parte a problemei îl preocupă şi nu 
spre ea îi este îndreptată atenţia. Pentru el, aici nu este vorba despre o simplă 
dezbatere teoretică şi despre o determinare conceptuală abstractă, ci despre o 
problemă eminamente practică. Idealul său de libertate a luat fiinţă dintr-o 
intuiţie concret-politică, prin compararea şi reflecţia asupra diferitelor forme 
de guvernământ. în Eiuropa acelei vremi, el a găsit acest ideal realizat în cons¬ 
tituţia engleză deoarece doar ea oferea o protecţie eficientă a proprietăţii şi a 
siguranţei Fiecărui cetăţean. Cine a înţeles o dată sensul acestor bunuri, cine 


1 Trăite de Metaphysique , cap. VH; CEuvres XXXI, pp. 51 şi 57. 

2 Le Philosophe ignorant (1766), secţ. XIII; CEuvres, XXXI, 85 şi urm. [„Ar fi 
destul de neobişnuit ca toată natura, toate astrele să se supună unor legi eterne şi să 
existe un mic animal, înalt de numai cinci picioare care, în ciuda acestor legi, poate să 
acţioneze după bunul plac. Acţiunile sale ţin de hazard dar se ştie că hazardul nu este 
nimic. Am inventat acest cuvânt pentru a exprima efectul cunoscut al oricărei cauze 
necunoscute." (Jr.) (n. tr.).ţ 

le-a cunoscut în necesitatea lor raţională, acela va găsi de la sine forţa de a le 
proteja şi păstra. De aceea, pentru Voltaire, conceptul eseţial, semnificativ de 
libertate coincide cu conceptul drepturilor omului. „De fapt, ce înseamnă «a 
fi liber»? Înseamnă a cunoaşte drepturile omului; deoarece, dacă le-am cunos¬ 
cut o dată, atunci le vom apăra cu propriile noastre forţe.“ l 2 

întreaga acţiune a lui Voltaire, în calitate de scriitor politic, va fi dublată de 
această idee. El este convins de faptul că este suficient să arătăm oamenilor 
ideea de libertate în adevăratul ei conţinut, pentru ca, astfel, să trezim în ei 
toate forţele care conduc la realizarea acesteia. în această ordine de idei, 
pentru Voltaire, ca şi pentru Kant, „libertatea peniţei 11 , dreptul de a influenţa pe 
alţii prin cuvânt şi teorie, este adevăratul „paladiu al drepturilor poporului 11 . 
„Sarcina dreptului natural este de a-şi deservi propria-i peniţă şi propriul său 
limbaj. Cunosc multe cărţi plictisitoare, însă nu cunosc nici una care să fi 
cauzat pagube reale. 112 Prin cucerirea şi asigurarea libertăţii reale de gândire, 
orice altceva este cucerit. Aceasta este maxima pe care Voltaire a imprimat-o 
filosofiei secolului său - cu ea, a fost descătuşat acel curent de idei care a făcut 
epocă în literatura Franţei revoluţionare. Din toate părţile se va accentua acum 
faptul că primul pas către eliberare şi către constituirea conceptuală a noii ordini 
statale, nu ar putea consta în nimic altceva decât într-o declaraţie a drepturilor 
fundamentale inalienabile: dreptul la siguranţa persoanei, la proprietate, la 
egalitate în faţa legii şi dreptul de participare a fiecărui cetăţean la actul de 
elaborare a constituţiei. „Ce n’est point dans la connaissance positive des lois 
etablies par Ies hommes - consideră Condorcet - qu’on doit chercher a con- 
naître ce qu’il advient d’adopter, c’est dans la raison seule, et l’etude des lois 
instituees chez Ies differenls peuples ct dans Ies differenls siecles n’est utile 
que pour donner â la raison l’appui de l’observation et de l’experience. 11 - 3 * * * * * în 
filosofta istoriei şi a culturii a lui Condorcet, aşa cum a elaborat-o în lucrarea 
sa Tableau des progres de l ’esprit humain, va fi înţeles acum şi raportul istoric 


1 Vezi Voltaire, în special Lettres sur las Anglais, Lettre IX; şi articolul „Gouvcmement 11 
în Dictionnaire Philosophique, secţ. VI; CEuvres, XXVI, 40 şi urm., XL, 101 şi urm. 

2 Dictionn. Philos., Art. „Liberte d’imprimer 11 ; CEuvres XLI, 23. 

3 Condorcet, Essai sur Ies assemblees provinciales , partea a 11-a, art. VI; vezi 

Henri See, Les idees politiques en France au XTIIIe siecle , Paris, 1920, p. 210. [„Nu 

trebuie căutat în cunoaşterea pozitivă a legilor stabilite de oameni ceea ce trebuie ca 

aceştia să adopte, ci în raţiune, în timp ce studiul legilor instituite la diversele popoare 

şi în diferite secole nu este util decât pentru a da raţiunii sprijinul observaţiei şi expe¬ 

rienţei. 11 (fr.) (n. tr.j.j 

al motivelor particulare care au condus la ideea drepturilor inalienabile. El 
crede că orice ştiinţă despre comunitatea umană ar putea avea, în cele din 
urmă, doar un singur scop: scopul de a garanta oamenilor exercitarea liberă a 
drepturilor fundamentale, în mod egal. în prezent, acest scop ar fi fost aproape 
realizat în statele libere americane - de aceea, lor le revine meritul de a fi 
transpus pentru prima dată în faptă marile idei ale secolului. Originea acestor 
idei va fi identificată de către Condorcet în filosofia secolelor al XVII-lea şi 
al XVlll-lea iar Rousseau, în special, îşi va aloca meritul de a fi aşezat ideile 
drepturilor omului în cadrul acelor adevăruri care, de acum înainte, nu vor 
mai fi uitate şi nici combătute. 1 în această retrospectivă a întregii mişcări spi¬ 
rituale din epoca Luminilor se arată încă o dată cât de conştient a fost şi a 
rămas raportul dintre „teorie 11 şi „practică 11 , pentru spiritele conducătoare ale 
Revoluţiei Franceze. Pentru acestea, gândirea şi fapta nu se separă nicăieri; 
ele se pot traduce direct, una în cealaltă, confirmându-se reciproc. 



Conceptul de contract 
şi metodologia ştiinţelor sociale 


Dacă dorim să înţelegem orientarea pe care a avut-o ştiinţa socială în 
cadrul secolelor al XVII-lea şi al XVlll-lea şi dacă dorim să evidenţiem noua 
metodică pe care ea a inaugural-o, atunci trebuie să ne raportăm în mod direct 
la evoluţia pe care a avut-o, în acelaşi timp, logica. Pe cât de paradoxal poate 
să apară un astfel de raport, pe atât de exact desemnează el una dintre ten¬ 
dinţele spirituale de bază ale epocii. Deoarece, începând cu perioada 
Renaşterii, se poate urmări tot mai clar dezvoltarea unei noi forme a logicii 
care nu se mulţumeşte doar cu clasificarea şi ordonarea cunoaşterii date, ci 
care se vrea a fi instrument al acesteia. Raţionaliştii şi empiriştii cad de acord 
în privinţa acestei idei, concurând în vederea elaborării ei. Nu doar Bacon 
doreşte, prin filosofia sa, să creeze un organon* al cunoaşterii; şi Leibniz, la 
rândul său, accentuează tot mai mult faptul că logica trebuie să abandoneze 
formele ei tradiţionale şi scolastice dacă vrea să ajungă la o eficienţă reală, să 


1 Condorcet, Tableau des progres de l'esprit humain, 9e epoque. GLuvres, 1814, 
VIII, 233. Vezi De l’influence de la revolution de l’Amerique, „Introduction" 
(.Melanges d'Economie politique, XIV, Paris, 1847, p. 544 şi urm.). 

* Instrument (gr.) (n. tr.). 

devină o aşa-numită Logica inventionis*. Impulsul conceptual dat prin toate 
acestea a acţionat la modul cel mai direct şi mai distinct în teoria definiţiei. 
Maniera clasică şi scolastică de definire a unui concept prin genusproximum *’ 
şi differentia specifica ’** *** se va dovedi tot mai mult ca fiind insuficientă. Defi¬ 
niţia nu trebuie să descrie doar în acest sens un conţinut conceptual dat; ea tre¬ 
buie să fie un mijloc pentru determinarea conţinuturilor conceptuale, să le creeze 
printr-un demers constructiv şi să le întemeieze pe baza acestei acţiuni construc¬ 
tive. Astfel, acum ia naştere teoria despre definiţiile genetice sau cauzale , la a 
cărei formare au contribuit toţi marii logicieni ai secolului al XVlI-lea. 1 
Explicaţiile conceptuale autentice şi eficiente nu se dau pur abstract. Ele nu se 
mulţumesc cu separea şi izolarea unui complex de proprietăţi sau trăsături, aflat 
deja la îndemână. Mai mult, ele urmăresc legea interioară după care acest întreg 
complex fie s-a constituit, fie poate fi gândit ca fiind constituit. în aceasă lege a 
devenirii, ele scot la iveală adevărata fiinţă şi maniera specifică de fiinţare a 
acestui întreg; ele nu arată doar ceea ce este acest întreg, ci şi cauza în virtutea 
căreia el este. Adevărata definiţie genetică ne permite incursiunea în structura 
unui întreg complex însă, în acelaşi timp, pătrunde până la fundamentul ei ultim. 
Hobbes este primul logician modern care a adus la lumină această semnificaţie 
a „definiţiei cauzale". Prin aceasta, el nu urmărea să înfăptuiască o simplă 
reformă logică, ci vedea în acest început reconfigurarea idealului cunoaşterii 
filosofice. El reproşează scolasticii că a crezut că poate înţelege fiinţa, acccp- 
tând-o în calitate de simplă fiinţă, ca un ceva pasiv, dotat cu proprietăţi şi trăsă¬ 
turi. Cu aceasta, ei îi scăpa din vedere atât adevărata structură a naturii corpo¬ 
rale, cât şi adevărata natură a gândirii: pentru că, ambele pot fi înţelese doar în 
mişcare. Noi înţelegem doar ceea ce lăsăm să ia fiinţă în fala noastră. Noi res¬ 
pingem conceptul dc nedevenit ; fiinţa lui Dumnezeu, eternă, nenăscută sau 
inteligenţele cereşti transcend orice cunoaştere umană. Dacă omul doreşte să 
ştie realmente ce constituie materialul cunoaşterii, el trebuie să-l lase să se pro¬ 
ducă din momentele sale particulare. Acest act al provenienţei este cel spre care 
trebuie să fie orientată toată ştiinţă, atât cea a materialului, cât şi cea a spiritua¬ 
lului; iar acolo unde nu putem să-/ înţelegem, acolo toată capacitatea noastră de 
înţelegere a ajuns la sfârşit. Acolo unde nu avem posibilitatea de a crea o 


* Logica invenţiei (lat.) (n. ir.). 

** Gen proxim (lat.) (n. tr.). 

*** Diferenţă specifică (lat.) (n. tr.). 

1 Pentru amănuntele acestei evoluţii vezi prezentarea din scrierea mea, Das 
Erkermtnisproblem, ed. a lll-a, II, 49 şi urm., 86 şi urm., 127 şi urm. 

imagine, acolo, şi cunoaşterea raţională, strict filosofici a acesteia, este anulată: 
„ubi generatio nul la... ibi nulla Philosophia intelligitur." 1 

Prin aceste prime explicaţii principale ale sarcinii filosofiei şi prin acest 
concept general propus ei, ne aflăm deja în punctul central al filosofiei sociale 
a lui Hobbes. De fapt, pentru el nu există aici nici o separare, ci doar o tre¬ 
cere. Teoria despre stat rămâne în cadrul filosofiei doar dacă îşi împropriază 
în totalitate metoda universală a acesteia. Ea nu poate şi nu vrea să fie nimic 
altceva decât o aplicare a acestei metode la un obiect particular. Deoarece, 
statul este corp şi, conform acestui lucru, el nu poate fi înţeles altfel decât prin 
faptul că poate fi divizat în părţile sale componente şi, din acestea, din nou 
reasamblat. Pentru a ajunge la o adevărată ştiinţă despre stat este necesar să 
aplicăm doar metoda compozitivă şi rezolutivă, aşa cum a făcut Galilei în fizică, 
la politică. 2 Şi în acest domeniu, înţelegerea întregului este posibilă doar prin 
înţelegerea părţilor, a forţelor care au asamblat originar diferitele părţi, a 
forţelor pe care le deţin acestea în reciprocitatea lor. Această analiză nu are 
voie să se întrerupă în mod întâmplător într-un punct oarecare; nu trebuie să 
înceteze până când nu a pătruns până la elementele absolute, până la unităţile 
care nu se mai divid. Imaginile statale şi sociale trebuiesc distruse dacă dorim 
să le înţelegem efectiv. Hobbes este pe deplin convins că acest ideal nu poate 
fi atins printr-un demers pur empiric. însă, această obiecţie nu-l împiedică să-şi 
dezvolte principiul său general raţional, în mod radical şi până la capăt. El nu 
putea ascunde faptul că, peste tot unde găsim omul în natură şi în istorie, îl 
întâlnim întotdeauna într-o anumită formă de comunitate, şi nu ca individ 
izolat. însă, în mod conştient, el depăşeşte această limită empirică. Legătura 
reală a formelor primitive comunitare, aşa cum, de exemplu, sunt acelea 
dintre membrii unei familii, trebuie dizolvată, distrusă chiar, dacă dorim să 
înţelegem fiinţa socială şi să o deducem pornind de la cauzele ei. Şi în această 
privinţă este valabilă teza conform căreia filosofia nu este cunoaştere despre 
că, ci despre de ce\ este cunoaşterea despre Stări, şi nu despre un. Conform 
lui Hobbes, toată gândirea este un calcul; orice calcul, o adăugare sau o sus¬ 
tragere. Forţa de „sustragere", de abstractizare conceptuală, trebuie epuizată 
dacă vrem să ajungem la adăugarea corectă, la ansamblul conceptual al unui 
întreg. Doar din conlucrarea ambelor metode, poate lua fiinţă adevărata 
cunoaştere a structurii unui întreg complex. Astfel, Hobbes procedează mai întâi 


1 Hobbes, De corpore, P.l, cap. I, secţ. 8. [„Unde nu există nici o generare... acolo 
nu este înţeleasă nici o tîlosofie." (lat.) (n. lr.).| 

2 Vezi mai sus, cap. f, p. 30 şi urm. 

izolând; el acceptă voinţele individuale, pentru a le putea folosi în calculul său, 
ca unităţi pur abstracte fără nici o „calitate 11 specifică. Fiecare dintre ele vrea 
acelaşi lucru - fiecare dintre ele se vrea doar pe sine. Problema teoriei politice 
este de a explica cum din această individualizare absolută poate totuşi să se nască 
o relaţie - şi chiar una care nu numai că pune în legătură indivizii unii cu alţii, ci 
care în cele din urmă, îi şi constituie într-un întreg. Teoria lui Hobbes despre 
starea naturală şi despre contractul social vrea să rezolve această problemă. 
Stăpânire şi supunere: acestea sunt cele două forţe care ceea ce este separat după 
natura sa, din punct de vedere politic, îl ataşează unui corp, menţinându-1 în exis¬ 
tenţa sa. De aceea, pentru Hobbes, contractul social nu poate fi altceva decât un 
pur contract de supunere. A atenua oarecum supunerea şi a o pune în rezervă, ar 
însemna anularea cauzei existenţei statului; ar însemna transformarea cosmosu¬ 
lui politic în haos. Astfel, la Hobbes, radicalismul politic ia fiinţă dintr-un radi¬ 
calism logic. Pentru el, a vrea să limitezi într-un sens oarecare stăpânirea, 
înseamnă a o ataca în originile ei conceptuale, a o nega din punct de vedere logic. 
Actul pe baza căruia individualii renunţă la propriile lor voinţe, deplasându-le 
spre cea a stăpânului, cu condiţia ca toţi să facă acest lucru, nu are loc în cadrul 
unei comunităţi deja existente; mai mult, acest act constituie începutul acesteia, 
actul prin caic se constituie pentru prima dată comunitatea. De aceea, raportul 
dintre cele două forme dc bază ale contractului, dintre padum societatis * şi 
pactwn subjeclionis ** *** va fi conceput de către Hobbes astfel încât să anuleze 
dualismul ce există între ele; astfel încât să recunoască contractul dc supunere 
drept singura formă de legătură, prin caic orice modalitate de viaţă comunitară 
se constituie mai întâi. 1 înainte ca indivizii să încheie contractul cu stăpânul, ei sunt 
doar o mulţime neordonată, un simplu agregat care nu conţine în sine nici o urmă 
de „totalitate". întregul statal va fi întemeiat mai întâi prin dinamismul puterii 
stăpânului şi doar prin domnia nelimitată a acestuia, întregul va putea ti menţinut. 
De aceea, contractul statal ca şi contract de supunere este primul pas care se înscrie 
pe linia de trecere de la status naturalis *” către status civitis"**, rămânând 
conditio sine qua non pentru existenţa ulterioară a acestuia din urmă. 


* înţelegerea/convenţia/felul societăţii (lat.) (n. Ir.). 

** înţelegerea/convenţia/fclul expunerii (lat.) (n. tr.). 

1 Pentru semnificaţia acestui pas pentru întreaga evoluţie a teoriei statului, vezi 
Gierke, Johannes Althusius, ed. a Ml-a, p. 86 şi urm., 101 şi urm. 

*** Statul natural (lat.) (n. tr.). 

**’* Statul civil (lat.) (n. tr.). 

Ceea ce apare acum ca fiind un impediment este faptul că această con¬ 
cepţie despre puterea nelimitată de stat, în calitate de o potestas legibus soluta*, 
contravine principiului fundamental al dreptului natural. Acolo unde acest 
principiu a constituit o bază şi un sprijin, acolo, şi conceptul de contract social 
Irebuia să fie înţeles, promovat şi susţinut într-un alt sens. Grotius nu vede 
societatea ca o simplă asociere de scopuri ale indivizilor pentru atingerea anu¬ 
mitor finalităţi. Pentru el, ea se întemeiază, mai mult într-un instinct originar 
al naturii umane, în acel appetitus societatis** , prin care omul devine pentru 
prima dată om. Omul individual abstract la care trebuie să revină teoria lui 
Hobbes, ar fi căzut, conform lui Grotius, din forma pură a omenirii. De 
asemenea, el nu ar putea încheia nici un contract deoarece, în contract, în 
promisiunea ca atare, se află întotdeauna o trăsătură fundamentală a naturii 
umane în calitate de natură .roc/'fl/-umană. Deci, după esenţa ei, societatea nu 
se bazează pe contract şi nici nu ia fiinţă prin intermediul acestuia, ci mai 
mult, contractul este posibil şi inteligibil doar pe baza premiselor ei, pe baza 
acceptării unei „sociabilităţi" originare. Această sociabilitate întemeiată în 
raţiune nu poate fîînlocuită prin nici un act accidental, prin nici o simplă con ¬ 
venţie. Ca urmare a acestui lucru, Grotius respinge atât pentru stat, cât şi 
pentru drept, o întemeiere şi o deducere purutilitaristă. Şi el vede sarcina fun¬ 
damentală a amândurora în protejarea societăţii, însă accentuează pregnant şi 
caracteristic faptul că proiecţia trebuie să fie corespunzătoare cu esenţa inte¬ 
lectului uman. „Haec societatis custodia, humano intellectui conveniens, fons 
est ejus juris, quod proprie tali nomine appelatur." 1 Teza conform căreia 
foloasele ar fi mama dreptăţii şi a aprobării (utilitasjustiprope mater et aequi, 
Horatiu Satire , I, 3), nu poate fi acceptată aici: deoarece, omul nu va renunţa 
să caute şi să pretindă dreptul de dragul dreptului chiar şi atunci când nu ar 
avea nici un folos sau avantaj de pe urma acestuia. 2 Capacitatea de a se ridi¬ 
ca până la cel mai pur concept al dreptului şi al raporturilor legitime, şi de a 
conştientiza în acestea ceea ce se află deja în simplul instinct, în instinctul 
natural pentru comunitate, este privilegiul omului şi fundamentul pentru orice 
comunitate specific umană. în această deducţie, putem intui, din nou, urma 


* Putere neîncătuşată a legilor (lat.) (n. tr.). 

** Apetit pentru societate (lat.) (n. tr.). 

1 De jure belii ac pacis, „Prolegomena", secţ. 8. [„Această păzire a societăţii, 
adecvată intelectului omenesc este sursa acelui drept care poartă în mod propriu un 
asemenea nume." (lat .) (n. tr.).] 

2 Ibidem, secţ. 18. 

acelei uniuni dintre spiritul juridic şi cel umanist, caracteristică pentru 
Grotius. El nu consideră dreptul o creaţie umană accidentală, ci vede în el o 
determinaţie esenţială necesară a omului. Pentru el, dreptul este izvorul de 
unde provine humanitas ipsa şi în care aceasta se oglindeşte la modul cel mai 
pur. Din această perspectivă, inclusiv conceptul de contract primeşte la 
Grotius sensul său aparte şi semnificaţia sa independentă. Principiul încrederii 
necondiţionate în contract, unul dintre cele mai înalte principii ale dreptului 
natural, se bazează pe faptul că statul nu trebuie să fie gândit ca şi chintesenţă 
de mijloace de putere sau de mijloace fizice de constrângere. El este mai mult 
o esenţă ideală a cărei natură poate fi ghicită după sarcina, sensul şi telos- ui* ** 
ei ideal. Şi tocmai acest sens este atribuit conceptului de contract, respectiv, cel 
de promisiune liberă şi nu cel de obligaţie impusă prin constrângere. Valabilitatea 
„contractului originaf ‘ este incontestabilă şi pentru puterea dc stat deoarece ea se 
bazează pe această premisă, înlăturarea ei însemnând anularea propriului său 
fundament. Statul poate crea şi întemeia dreptul doar în măsura în care poartă în 
sine un drept originar, desăvârşindu-1 în acelaşi timp. Orice forţă dc unificare a 
lax civil îs*** **** trebuie să fie ancorată în foiţa fundamentală a lex nalnralis 
Dreptul ca atare este prestatal şi suprastatal şi doar pe baza acestei independenţe 
poate să ofere sprijin şi fundament de nezdruncinat vieţii statale. 

Un alt tip al conceptului de contract îl întâlnim la Rousseau. Mu arareori 
s-a încercat încadrarea teoriei contractului social a lui Rousseau în dreptul 
natural pur şi interpretarea ei pornind de la principiile acestuia. însă, o astfel 
de încercare de interpretare nu corespunde nucleului sistematic al ideilor 
acestuia şi greşeşte în privinţa originalităţii lor istorice. Rousseau a preluat 
elemente din teoriile lui Hobbes şi Grotius însă, vizavi de aceştia doi, va 
exercita o critică liberă. în ceea ce-1 priveşte pe Grotius, deja în Discours sur 
l’origine de l 'inegalite, el a ridicat obiecţii împotriva tezelor sale - şi nici 
conţinutul lucrării Contractul social nu poate lî înţeles drept o simplă evo¬ 
luţie a ideilor dreptului natural. Deoarece, chiar dacă în concepţia sa despre 
teleologia socială se raportează de multe ori la dreptul natural totuşi, în psi¬ 
hologia sa socială, Rousseau se detaşează de acesta. Teoria despre appetitus 
societatis, despre un instinct social originar, care-i animă pe oameni, a fost 
repudiată de către el în mod categoric. Dar, el nu se teme să se întoarcă la 

* însăşi umanitatea (lat.) (n. tr.). 

** împlinire, încheiere, scop (gr.) (n. tr.). 

*** Lege civilă (lat.) (n. tr.). 

**** Lege naturală (lat.) (n. tr.). 

Hobbes şi să se sprijine necondiţionat pe ideile acestuia. 1 El nu descrie „starea 
naturală" pură ca un război al tuturor contra tuturor, ci ca o stare în care 
fiecare este izolat faţă de celălalt şi total indiferent celuilalt. Ceea ce-i 
relaţionează pe oameni nu este nici o legătură morală, nici una sentimentală, 
nici o idee a datoriei, nici un instinct al simpatiei. Fiecare există doar pentru 
sine însuşi şi caută doar ceea ce este necesar pentru conservarea vieţii sale. 
După Rousseau, deficienţa psihologiei lui Hobbes constă doar în faptul că ea, 
în locul egoismului pur pasiv care există în cadrul stării naturale, a aşezat un 
egoism activ. Impulsul către jaf şi către dominare asupritoare este străin omului 
natural. Acest impuls se poate naşte doar după ce omul a fost inclus în societate 
şi după ce a cunoscut toate dorinţele „artificiale". Astfel, momentul distinctiv în 
constituţia sufletească a omului natural nu constă în supunerea altora pe baza 
puterii, ci în indiferenţa faţă de aceasta, în instinctul de separare. După 
Rousseau, şi omul natural este capabil de compasiune; însă, această compasi¬ 
une nu-şi are originea într-un instinct social „înnăscut", ci doar în talentul 
fanteziei. Omul are de la natură capacitatea de a se transpune în fiinţa şi sen¬ 
timentele altora - şi această capacitate de „transpunere" îi permite să simtă, 
până la un anumit grad, suferinţa care lui îi este străină, ca pe propria lui sufe¬ 
rinţă. 2 însă, de la această capacitate, întemeiată într-o simplă impresie sensibilă 
şi până la un interes activ, pân ă la o acţiune cu şi pentru alţii, mai este un drum 
lung de străbătut. Vom comite un aşa-numit ucrrepov npovepov, vom con¬ 
funda începutul şi sfârşitul dacă vom face din acest interes originea societăţii. 
O asemenea formă de simpatie, ce depăşeşte simplul sentiment de sine, poate 
constitui scopul şi nu punctul său de pornire. în starea naturală nu poate exista 
o armonie între interesele proprii şi interesele generale. în nici un caz, intere¬ 
sele individuale şi cele generale nu coincid, ci mai mult, ele se exclud. Şi tot 
aşa se întâmplă şi la începuturile societăţii care nu sunt configurate în mod 
conştient de către voinţe , ci rezultă conform destinului, prin domnia forţelor 
omului care vrea să impună celuilalt legile sociale asemeni unui jug fără să se 
gândească, însă, că şi el trebuie să se supună acestora. Rousseau a simţit 
această povară a formelor sociale tradiţionale şi convenţionale, „devenite", 
protestând împotriva lor. „Voi aveţi nevoie de mine - după el, astfel vorbeşte 
bogatul săracului - deoarece, eu sunt bogat şi voi sunteţi săraci. Deci, să 


1 Cele ce urmează sunt extrase din articolul mai sus citat despre Rousseau, la care 
fac trimitere aici; vezi mai sus, p. 145. 

2 Depre Psihologia omului natural a lui Rousseau şi critica sa la adresa lui Hobbes, 
vezi Discours sur l ’inegalite , Premiere pârtie. 

încheiem între noi un contract: eu vă voi cinsti pentru faptul că-mi serviţi cu 
condiţia ca voi să-mi daţi puţinul care încă v-a mai rămas, pentru osteneala mea 
de a vă porunci vouă." 1 După Rousseau, aceasta este acea „formă a contractului 11 
care dominase societatea de până atunci - o formă ce conţinea în sine o legătură 
pur juridică, însă constituia opusul oricărei legături autentice morale. 

Acest punct este cel în care intervine reforma sa decisivă a voinţei. 
Contractul social - aceasta este ideea care va fi afirmată acum cu toată forţa 
împotriva lui Hobbes - este fără valoare în sine, contradictoriu şi iraţional 
dacă, în loc să unească din interior voinţele individuale, le constrânge la 
aceasta, din exterior, doar printr-un exces de mijloace fizice de putere. Din 
punct de vedere faptic, o astfel de conexiune nu are suport şi din punct de 
vedere etic, nu are valoare. Deoarece, o astfel de valoare îi revine doar unei 
stăpâniri care nu subordonează pur şi simplu individualii, ci ea însăşi se subor¬ 
donează acestora. Contractul social vrea să asigure forma acestei stăpâniri şi 
să încerce să demonstreze regula sa fundamentală. Acolo unde subiecţii, 
părţile contractante, neţinând seama de acest contract, continuă să existe ca 
simple voinţe individuale, acolo unde doar unul pactizează cu alţii sau unde 
individualii se supun unui stăpân, unei persoane private: acolo, dinlr-un astfel 
de contract, nu rezultă nici o unitate autentică. Deoarece, aceasta nu poate fî 
obţinută prin constrângere, ci trebuie întemeiată pc libertate. Desigur, o astfel 
de libertate nu exclude supunerea; ca nu înseamnă acţiunea după bunul plac, 
ci necesitatea strictă a acesteia. însă, această supunere nu mai este cea a unei 
voinţe individuale sau a unei persoane singulare, faţă de o alta, toate fiind, în 
egală măsură doar subiecţi singulari ai voinţei. Mai mult, ea înseamnă că 
voinţa secundară ca atare se anulează; înseamnă că nu mai pretinde sau 
doreşte ceva pentru sine, ci există doar pentru şi în voinţa generală, în volante 
generale. După Rousseau, acest gen de „contract" arc singura forţă, nu atât 
fizic-constrâgătoare, cât şi cea care, din punctul dc vedere al conţinutului, 
obligă. Din acest context rezultă corelaţia strictă care există pentru Rousseau, 
între conceptul real de libertate şi cel de lege. Libertate înseamnă ataşarea la 
o lege strictă şi incontestabilă pe care fiecare individ o orientează asupra sa. 
Nu detaşarea faţă de lege, ci adeziunea liberă la aceasta, determină caracterul 
său propriu. Astfel, pentru Rousseau, nu este vorba despre emanciparea indi¬ 
vidului în sensul că acesta va fi eliberat din forma comunităţii; mai mult, este 
vorba despre a găsi o astfel de formă comunitară care, cu întreaga forţă unitară 
a asociaţiei statale, să protejeze persoana fiecăruia în parte; astfel încât, chiar 

1 Vezi articolul lui Rousseau, „Economie politique“, în Enciclopedie. 

dacă fiecare intră în raport cu toţi ceilalţi, totuşi să poată fi supus doar lui însuşi, 
în măsura în care fiecare oferă totul, el nu se oferă nimănui, în mod special; şi 
deoarece nu există nici o componentă a comunităţii care să nu deţină acelaşi 
drept, fiecare obţine din nou, în aceeaşi măsură, tot ceea ce oferise, renunţând - 
în acelaşi timp, el primeşte o forţă şi mai puternică de a se afirma şi de a-şi con¬ 
serva fiinţa şi proprietatea, ceea ce este şi ceea ce are. Atâta timp cât cetăţenii se 
supun doar acelor determinaţii la care ei înşişi au consimţit sau acelora la care 
puteau să consimtă dintr-o convingere liberă şi raţională, ei nu se vor supune 
nimănui altcuiva decât propriei lor voinţe. Cu aceasta, ei au renunţat definitiv la 
acea independenţă naturală, la independence naturelle, aşa cum domnea ea în 
starea naturală; însă, în schimb au primit altceva mult mai valoros. 1 Deoarece, 
indivizii au devenit acum adevăraţi subiecţi ai voinţei, în timp ce înainte erau 
doar simple asociaţii de instincte şi pasiuni senzoriale. Doar ataşarea la volonte 
generale construieşte pentru prima dată personalitatea autonomă. Rousseau nu 
ezită să situeze acest scop al comunităţii, aşa cum este prezentat în Contractul 
social, cu mult deasupra simplei stări naturale pe care se pare că o elogiază 
iniţial. 2 Totuşi, omul - explică el - prin intrarea sa în societate, se lipseşte de 
multe avantaje pe care le avea ca esenţă singulară; pe de altă parte însă, el 
ajunge la o dezvoltare a capacităţilor sale, la o trezire a ideilor şi la o astfel de 
înălţare a idealurilor sale încât, dacă nu ar fi fost abuzurile acestei noi ordini care 
îl făceau să se gândească adesea la starea naturală, el ar trebui să binecuvânteze 
fără încetare această clipă fericită care l-a salvat de la acea stare şi care, 
dintr-un animal stupid şi limitat, l-a făcut o esenţă spirituală, un om. 3 

Acest entuziasm pentru forţa şi demnitatea legii este ceea ce caracteri¬ 
zează etica şi politica lui Rousseau, prin aceasta, el devenind adevăratul pre¬ 
cursor al lui Kant şi Fichte. 4 în idealul său de societate şi de stat, el vrea să 
creeze cât mai puţin spaţiu bunului plac al individului, văzând în acesta păcatul 
împotriva spiritului oricărei societăţi umane. în această privinţă, el nu are nici 


1 Contrat social, I, 6; II, 4. 

2 Am încercat să prezint detaliat în articolul meu despre Rousseau, articol pe care 
l-am menţionat deja, faptul că nu există nici o ruptură în evoluţia ideatică a lui 
Rousseau, că nu există nici o contradicţie între teza susţinută în Discours sur l'inega- 
lite şi teza din Contrat social. 

3 Contrat social, Livre I, cap. 8. 

4 în acest context, vezi Gurvitch, Kant und Fichte als Rousseau-lnterpreten, „Kant 
Sludien" (1922), p. 138 şi urm. Vezi şi ampla operă a lui Gurvitch, L'ldee du Droit 
social. Notion et sysleme du Droit social. Histoire doctrinale depuis le XVIF siecle 
jusqu a la jin du XIX'-’ siecle. Paris, 1932, p. 260 şi urm. 

o ezitare: deoarece, deja în prima schiţă a Contractului social, legea va fi 
numită cel mai sublim dintre toate mecanismele umane, cel mai mare dar al 
cerului, pe baza căruia omul a învăţat, în existenţa sa pământească, să imite 
poruncile divinităţii. 1 De aceea, din punct de vedere istoric, a fost o confuzie 
totală când perioada Stunn und Drang în Germania a înţeles Evanghelia 
naturii a lui Rousseau în sensul că, prin întoarcerea la natură, domnia legii tre¬ 
buie suspendată. Dacă Rousseau ar fi urmat o astfel de tendinţă, atunci 
Contractul social s-ar fi aflat într-o disonanţă flagrantă cu Discurs asupra ine¬ 
galităţii dintre oameni. Deoarece, mai dur şi mai necruţător decât se întâmplă 
aici, suveranitatea absolută, necondiţionată a legii nu poate fi proclamată. 
Vizavi de lege, pentru individ nu există nici o rezervă şi nici o limitare posi¬ 
bilă. Fiecare clauză care ar fi acceptată în contractul social, în favoarea unor 
anumitor drepturi individuale, ar 11 acceptată doar pentru sensul şi conţinutul 
ei. La o unitate reală se poate ajunge numai dacă individualul se dedă între¬ 
gului şi încetează să existe în raport cu acesta: „înstrăinarea facându-se fără 
rezerve, unirea este cât se poate de perfectă şi nici un asociat nu mai poate 
avea nimic de reclamat." 2 în acest punct, Rousseau poate anula orice rezis¬ 
tenţă a individului deoarece, pentru el este clar că acolo unde domină legea în 
puritatea sa reală şi în universalitatea sa autentică, şi adevăratele pretenţii 
morale fundamentale ale individului sunt realizate. Pretenţiile sunt „ridicate" 
în el în acel dublu sens, respectiv, că ele, ca pretenţii independente nu mai 
pol apărea în fenomene însă, pe de altă parte, sensul lor propriu-zis va fi 
acceptat, păstrat şi protejat prin lege. Acolo unde domneşte puterea, unde 
guvernează unul singur sau un grup care dă ordine întregului - acolo desigur, 
este semnificativă şi necesară impunerea anumitor limite acestei puteri uzur¬ 
patoare. Fiecare putere de acest fel este expusă pericolului abuzului şi, în 
funcţie de posibilităţi, trebuie prevenită. Fireşte că toate măsurile de precauţie 
rămân de fapt ineficiente la nivel faptic; deoarece, atunci când voinţa greşeşte 
în privinţa legităţii, „legile fundamentale" pe care încercăm să le impunem 
stăpânului, nu împiedică faptul ca el să le interpreteze în sensul său şi să le 
aplice după bunul său plac. Este inutil să limităm Quantumul de putere dacă 
nu schimbăm ceea ce se cheamă al ei Quale, aceasta însemnând originea şi 
cauza ei dreaptă. Teoria lui Rousseau despre drept şi stat vizează doar această 
schimbare. El anunţă suveranitatea absolută a voinţei statului; însă, însăşi 


1 Vezi Schinz, La Pensee de J. J. Rousseau, Paris, 1929, p. 354 şi urm. 

2 Citat după J.J. Rousseau, Contract social , trad. H.H. Stahl, Editura Ştiinţifică, 
Bucureşti, 1957, Cartea I, cap. 6, p. 100. 

această suveranitate are drept premisă faptul că statul însuşi s-a constituit 
înainte ca stai, adică, în el nu există şi nu este recunoscută nici o altă origine 
a dreptului decât voinţa generală. Dacă se ajunge la aceasta, atunci fiecare 
îngrădire a suveranităţii nu este numai superficială, ci şi contradictorie. 
Deoarece, în acest punct, întrebarea asupra cantităţii, asupra volumului de putere 
îşi pierde sensul; aici este vorba doar despre conţinutul şi principiul ei, care 
nu acceptă un „mai mult“ sau „mai puţin". în măsura în care individul nu se 
află faţă în faţă cu puterea fizică, ci doar cu ideea pură a statului de drept, el 
nu mai are nevoie, în virtutea acestei idei, de nici o protecţie. De acum înainte 
adevărata protecţie este în stat şi înfăptuită prin stat, astfel încât o protecţie 
împotriva lui devine absurdă. Aşadar, Rousseau nu renunţă la principiul drep¬ 
turilor inalienabile, văzându-1 încorporat deja în stat. Sub aspect formal, 
această concepţie fundamentală va fi astfel susţinută încât Rousseau, care 
urmează aici modelul metodic al lui Hobbes, se rupe de dualismul care deter¬ 
minase până acum teoria contractului. Nici el nu mai cunoaşte o formă duală 
a contractului: una, prin care societatea se constitu ie din indivizi, cealaltă, prin 
care ea îşi desemnează un stăpân, subordonându-se voinţei acestuia. Pe cât de 
mult Hobbes redusese întregul proces al formării statului la contractul de 
subordonare, pe atât de mult îl reduce Rousseau, în sens invers, la purul con¬ 
tract social. 1 în acest contract trebuie să fie întemeiat tot ceea ce vrea să se 
dovedească drept putere legitimă. Nici o formă de stăpânire, în calitate de 
formă dedusă, nu poate să se sustragă acestei cerinţe deoarece, aceasta îi deter¬ 
mină cauza ei faptică şi temeiul său originar de drept. Astfel, orice putere de 
guvernare, indiferent dacă este exercitată de o persoană sau de o majoritate, 
este întotdeauna doar putere transmisă. Ea nu poate anula suveranitatea 
poporului care reprezintă expresia adecvată şi singurul purtător şi posesor al 
voinţei generale: deoarece, puterea de guvernământ însăşi este în conformi¬ 
tate cu dreptul doar atunci când este împrumutată de la popor şi confirmată de 
acesta. în momentul în care, mandatul voinţei generale se încheie, puterea de 
guvernământ, care după esenţa ei, nu are nici o altă semnificaţie decât una 
administrativă, îşi pierde pretenţia la dreptate. Legea, în exercitarea ei, se 
poate limita şi poate acorda cuiva o parte din forţa sa —însă, nu poate merge 
până la înstrăinarea şi negarea sa. De aceea, ideea „drepturilor inalienabile" 
care în dreptul natural vizează atât delimitarea strictă a sferei individuale 
vizavi de sfera statală cât şi menţinerea lor într-o stare de independenţă a 
uneia faţă de cealaltă, va fi valorizată de către Rousseau în cadrul sferei 

1 Vezi Gierke, Johannes Althusius, p. 115 şi urm. 

statale. Nu individul, ci volonte generale (voinţa generala) are anumite drep¬ 
turi fundamentale la care nici nu poate renunţa şi nici nu le poate transmite 
deoarece s-ar distruge în calitate de subiect al voinţei şi şi-ar pierde esenţa. 

Am remarcat deja câtă forţă revoluţionară se află în această reformă a ideii 
de contract. 1 Este vn motiv pentru care Rousseau a ieşit în afara contextului 
său istoric, în afara cercului ideatic şi conceptual al Enciclopediei. în ceea ce 
priveşte reforma decisivă a voinţei şi proiectele semnificative reformatoare, 
contemporanii lui Rousseau nu sunt în nici un caz inferiori acestuia. Marile şi 
irecuperabilele pagube ale ancien regime, au fost cunoscute de multă vreme 
de către el. Critica statului şi a societăţii pe care a făcut-o enciclopedismul în 
mod sistematic, era prelucrată deja, sub toate aspectele sale, în secolele al 
XVJI-lea şi al XVIII-lea. Pe drumul clar indicat deja de către Fdnelon, au 
urmat oameni ca Vauban, Boulainvilliers, Boisguillebert. în lucrarea lui 
Fenelon, Examen de conscience pour un roi , se sintetizează, asemeni unui 
focar spiritual, toate obiecţiile care au fost aduse împotriva regimurilor abso¬ 
lutiste. în nici un caz aceste obiecţii nu au rămas la stadiul de simple dezba¬ 
teri abstracte, ci ele atacă răul dc la rădăcină, căutând măsuri concrete de pro¬ 
tecţie împotriva acestuia. în toate domeniile începe acum un avânt reformator 
şi o voinţă decisivă pentru reformă. în elaborarea legilor şi administraţie, în 
aplicarea dreptului în vigoare, în elaborarea legilor fiscale, în procesele penale 
şi în actele de executare a pedepsei, se vor pretinde transformări radicale. Şi 
nu filosofii, nu „doctrinarii" puri sunt cei care încep şi duc acest război; mai 
mult, acestora le-au premers, în aproape toate domeniile, oamenii pragmatici. 2 
în Consideralions sur le gouvernemeni ancien el present de la France , a lui 
d’Argcnson, lucrare concepută şi scrisă de mână în anul 1739, înainte de 
ediţia tipărită în anul 1764, Franţa va fi numită un mormânt supraspoit; luciul 
extern, în care se prezenta viaţa ei, nu putea acoperi decât parţial putreziciunea 
sa interioară. Pe când d’Argenson, în anul 1744, intra în Minister, a fost salu¬ 
tat entuziast dc prietenii lui filosofi, iar de către politicieni a fost desemnat 


1 Vezi mai sus, p 150 şi urm. 

2 O privire amplă asupra întregului context la care ne referim aici, se găseşte în 
operele lui Henri Sec, Les idees politiques en France au XVIF siecle, Paris, 1923 şi 
L'evolulion de la pensie politique en France au XVIII e siecle, Paris, 1925; vezi şi 
Henri S6e, „Les idees philosophiqucs et la litterature prerevolutionnaire" în Revue de 
Synthese Historique, 1925. Mai departe vezi Gustave Lanson, „Le Role d’Experience 
dans la formation dc la philosophie du XVII e siCcle en France", Eludes d’Histoire 
LiUeraire, Paris, 1930. p. 164 şi urm. 

la modul ironic drept „secretar de stat al republicii platonice 11 . 1 De aceea, din 
punct de vedere faptic şi conceptual, terenul pentru critica societăţii a lui 
Rousseau era pe deplin pregătit în vremea când el devenea cunoscut prin cele 
două lucrări ale sale despre problemele esenţiale ale Academiei din Dijon. 
D’Argenson însuşi a salutat prieteneşte Discursul asupra inegalităţii dintre 
oameni, aşa cum reiese din al său Journal, văzând în el opera unui „adevărat 
filosof 11 . 2 Cu aceasta, se pare că rezultă de aici o continuitate nelacunară între 
Rousseau şi aspiraţiile generale ale secolului al XVIlI-lea - o continuitate care 
face dificil de înţeles faptul că el nu a trăit doar cu credinţa că a ridicat con¬ 
siderabil întreaga lume ideatică a acestui secol, ci că el, în cele din urmă, le 
apărea spiritelor conducătoare ale epocii, care încercaseră în zadar să-l atragă 
în cercul lor, ca un străin şi ca un intrus - ca un gânditor a cărui putere demo¬ 
nică o simţeau, însă pe care trebuiau să-l cunoască dacă nu doreau să-şi piardă 
claritatea imaginii lor despre lume şi să-i jertfească acesteia siguranţa. 3 Nucleul 
acestei opoziţii nu constă atât în conţinutul ideilor lui Rousseau cât, mai mult, 
în modalitatea întemeierii şi argumentării acestora. Rousseau reprezintă mai 
puţin idealurile politice, cât deducţia lor conceptuală şi justificarea lor, fapt 
care-I separă de secolul său. Deoarece, deşi acest secol dorea foarte mult să ia 
atitudine faţă de stările politice existente, totuşi, prin critica adusă lor, nu a 
ajuns niciodată la o critică a existenţei sociale ca atare. Pentru el, această 
existenţă este mai mult un scop în sine şi de la sine inteligibil. Faptul că omul 
nu poate trăi altfel decât în forma „societăţii 11 şi că doar în aceasta îşi poate 
îndeplini adevărata sa vocaţie, nu va fi contestat de nici un gânditor al 
Enciclopediei. însă, adevărata originalitate a lui Rousseau constă în faptul că 
tocmai această premisă va fi atacată - că premisele metodice, sub semnul 
cărora s-au aflat toate încercările de reformă de până acum şi recunoscute 
implicit de acestea, vor fi contestate. Este adevărat că ideea de comunitate 
poate fi pusă pe acelaşi plan cu acel ideal de societate pe care cultura seco¬ 
lului al XV111-lea l-a urmat până acum, oarbă şi credulă? Sau între acestea nu 
există o opoziţie completă - adevărata comunitate nu poate fi atinsă şi înte¬ 
meiată mai întâi, atunci când o distingem clar de idolii societăţii şi o protejăm 
faţă de aceştia? în acest punct şi în faţa acestei întrebări, izbucneşte războiul 


1 Vezi scrisoarea lui Voltaire către ducele de Richelieu din 4 februarie 1757; 
CEuvres (Paris, Lequien), LX, 238. 

2 Vezi Henri See, L’evolut. de lapensee politique etc., p. 98. 

3 Despre raportul dintre Rousseau şi gânditorii Enciclopediei, vezi articolul meu, 
„Das Problem Jean-Jaques Rousseau 11 (vezi mai sus, p. 145), p. 201 şi urm. 

între Rousseau şi enciclopedişti. Pentru a vedea opoziţia care apare aici în 
adevărata sa lumină, trebuie să urmărim evoluţia acestei problematici. 

Reproşul pe care Taine, în Origines de la France contemporaine, l-a făcut 
gânditorilor cercurilor enciclopediste, că au fost doctrinari şi rupţi de realitate, 
că au „construit 11 sisteme politice şi sociale fără a lua în considerare realitatea 
istorică concretă, este de mult cunoscut ca fiind nejustificat. Simţul pentru 
realitate al acestor gânditori nu poate fi contestat. Toţi doreau să-şi aducă con¬ 
tribuţia şi au înţeles că de la „teorie" la „praxis" este un drum dificil, lung şi 
anevoios. Doar un fanatic al abstracţiei, aşa cum este de exemplu B. Holbach, 
în calitate de teoretician al „sistemului naturii ", nu doreşte ca, în calitate de 
politician , să-şi aplice ideile la realitate. în al său Systeme social , el respinge 
toate soluţiile revoluţionare, considerând că astfel de remedii sunt mai 
cumplite decât însăşi boala împotriva căreia sunt aduse. Vocea raţiunii nu este 
nici instigatoare, nici însetată de sânge; reformele pe care ea le propune sunt 
de lungă durată dar, cu atât mai mult, mai sigure şi mai bune. 1 însă, pe de altă 
parte, pentru toţi gânditorii este clar faptul că, pe drumul către înnoirea 
politică şi socială, raţiunea trebuie să pfeia conducerea şi să ţină în mână 
făclia. Doar din „Iluminismul" autentic, din adevărata înţelegere a răului şi a 
cauzelor sale, poate să crească forţa, în vederea depăşirii lui. Pentru gânditorii 
conducători, această credinţă în puterea înţelegerii raţionale nu este întemeiată 
pur intclectualist. Se poate ca un astfel de intelectualism să corespundă atât 
liniştitului şi calculatului d’Aleinbert, cât şi spiritului său matematic, însă 
Diderot ne oferă deja o altă imagine. HI este mai mult fantezist decât intelec¬ 
tual ist, lăsându-se condus de imaginaţie în toate proiectele sale pur concep¬ 
tuale, şi ieşind cu ajutorul acesteia în afara tuturor limitelor argumentabilului. 
De aceea, dacă ne bazăm pe această multiplă opoziţie între „raţionalism" şi 
„iraţionalism" atunci, se pare că Rousseau, conform acestui etalon, în com¬ 
paraţie cu Diderot, este mai mult raţionalist; deoarece, la o astfel de rigurozi¬ 
tate a deducţiei raţionale, aşa cum apare în Contract social , în articolele sale 
din Enciclopedie, în care abordează problemele fundamentale ale ordinii de 
stat şi sociale, Diderot nici n-a ajuns, nici măcar n-a tins către ea. Totuşi, 
opoziţia propriu-zisă şi decisivă între aceştia doi nu constă în aceasta, ci se 
află într-un alt loc. Diderot şi gânditorii cercului enciclopedist sunt pătrunşi 
de convingerea că ar trebui să ne încredem în progresul culturii spirituale 
deoarece, aceasta, prin orientarea sa pură şi prin legea imanentă pe care o 
urmează, poate conduce cel mai bine la noua configuraţie a ordinii sociale. 


1 Holbach, Systems social, II, 2. 

Rafinarea moravurilor şi extinderea cunoaşterii trebuie, în cele din urmă, să 
transforme radical şi moralitatea, oferindu-i un fundament sigur. Această 
credinţă este atât de puternică încât, pentru majoritatea acestor gânditori, con¬ 
ceptul de comunitate pe care îl caută şi pe care vor să-l întemeieze, nu coincide 
doar cu cel de societate, ci şi cu cel de sociabilitate. Expresia franceză societe 
include ambele semnificaţii. Ceea ce se pretinde aici este o filosofie şi o 
ştiinţă socială. Nu doar idealurile politice, ci şi cele teoretice, etice şi artistice, 
vor fi formate de către salon şi pentru salon. In ştiinţă, „urbanitatea 14 socială 
va fi ridicată la rangul de criteriu al clarei înţelegeri. Doar ceea ce se poate 
exprima în limbajul acestei urbanităţi, a trecut de proba clarităţii şi distincţiei, 
în secolul al XVII-lea, în Entretiens sur la pluralite des mondes , Fontenelle 
încearcă să supună teoria lui Descartes acestei probe; în secolul al XVIlI-lea, 
Voltaire face acelaşi demers pentru principiile matematice ale filosofiei 
newtoniene a naturii. Această mişcare va cuprinde şi Germania şi va fi încor¬ 
porată într-un minunat exemplu în Briefen an eine deutsche Prinzessin ale lui 
Euler. Diderot însumează toate aceste năzuinţe, oferindu-le o expresie preg¬ 
nantă, în măsura în care el înţelege şi anunţă pretenţia la popularitate drept o 
pretenţie morală. Umanitatea autentică este cea care, pentru realizarea ei, are 
nevoie de popularitate, considerând-o condiţie necesară a acestei realizări. 
„Hâtons nous de rendre la philosophie populaire. Si nous voulons que Ies 
philosophes marchent en avant, approchons le peuple du point ou en sont Ies 
philosophes. Diront-ils qu’il est des ouvrages qu’on ne mettra jamais â la portee 
de tout le monde? S’ils le disent,ils montreront seulement qu’ils ignorent ce que 
peuvent la bonne methode et la longue habitude. 11 ' Nici ştiinţele matematice, 
exacte nu mai doresc să se sustragă acestei pretenţii şi acestui ajutor, prin spiri¬ 
tul social al secolului, şi chiar şi conducătorii ei cred că cercetarea acesteia poate 
să ajungă la rezultate uimitoare doar în cadrul acestui cerc. în Discours prelimi- 
naire la Enciclopedie, d’Alembert accentuează că primatul esenţial al secolului 
al XVlIl-lea faţă de epocile premergătoare nu constă în faptul că el ar fi bogat în 
genii, în spirite creatoare autentice. Natura rămâne mereu identică cu sine; şi de 
aceea, toate timpurile îşi au geniile lor. însă, atunci ce pot face ele când sunt 


1 Diderot, De l’interpretation de la Nature, secţ. XL; GLuvres (Assezat), II, 38 şi 
urm. [„Să ne grăbim a face filosofia (să fie) populară. Dacă vrem ca filosofii să pro¬ 
greseze, trebuie să apropiem poporul de punctul în care se află filosofii. Vor zice ei că 
există opere ce nu vor fi niciodată la îndemâna oricui? Dacă vor susţine acest lucru, nu 
vor face decât să arate că ignoră ceea ce poate face metoda bună şi deprinderea 
îndelungă." (fr.) (n. tr.).] 

distruse şi lăsate în seama propriei lor înţelegeri? „Ideile pe care le asimilăm prin 
lectură şi prin societate sunt gennenii aproape tuturor descoperirilor. Ele repre¬ 
zintă un aer pe care-1 respirăm inconştient şi căruia îi datorăm viaţa." Starea vieţii 
şi a ideilor din Enciclopedie , şi-a găsit poate, în aceste cuvinte, expresia cea mai 
pregnantă. Societatea este aerul de viaţă în care adevărata ştiinţă, adevărata artă 
şi filosofie pot să se dezvolte. Enciclopedia vrea să producă şi să stabilească 
această uniune; pentru prima dată, ea concepe pe deplin conştient cunoaşterea ca 
o funcţie socială, explicând că evoluţia sa ar fi posibilă doar pe baza unei orga¬ 
nizări sociale stabile. Inclusiv toate aspiraţiile politice şi etice trebuie să-şi caute 
aici fundamentul. Putem spera la o înnoire a existenţei politice şi morale doar pe 
baza creşterii şi extinderii culturii spiritual-sociale. 

în acest punct începe critica lui Rousseau şi contradicţia sa radicală. El 
îndrăzneşte să desfacă legătura care va fi văzută aici ca fiind indisolubilă. 
Unitatea dintre conştiinţa morală şi conştiinţa generală culturală care, până 
acum, a fost naiv acceptată, va fi cunoscută de către el ca fiind problematică şi 
mereu supusă întrebării. O dată înţeleasă întrebarea şi pusă la modul cel mai 
clar, răspunsul nu mai poate fi îndoielnic. Armonia dintre idealurile etice şi cele 
teoretice ale timpului se prăbuşeşte. Rousseau însuşi a descris momentul în care 
a avut loc această prăbuşire. Este momentul în care, prin problematica esenţială 
a Academiei din Dijon, se vedea pus în faţa întrebării, dacă progresul ştiinţei şi 
al artelor ar conduce la înnobilarea moravurilor. „Dacă cândva ceva se asemăna 
cu o inspiraţie spontană - îi scrie lui Malesherbes - aceea a fost mişcarea care 
m-a emoţionat la citirea acestei întrebări. Dintr-o dată m-am simţit orbit de mii 
de lumini; o abundenţă de idei mi-a venit în minte cu o asemenea putere încât 
am ajuns la o stare de nelinişte indescriptibilă." 1 Ca într-o viziune spontană, 
Rousseau vede acum în faţa sa acea imensă prăpastie ce a rămas ascunsă privirii 
contemporanilor săi, şi pe marginea căreia aceştia se mişcau naiv fără să 
bănuiască pericolul care-i ameninţa. Imperiul voinţei se desparte de cel al 
cunoaşterii. Ambele se separă atât după scopurile, cât şi după demersurile lor. 
Deoarece, tocmai în acea cultură spiritual-socială, pe care secolul al XVlII-lea 
o consideră inflorescenţa adevăratei umanităţi, Rousseau vedea cel mai mare 
pericol care o pândea. Conţinutul acestei culturi, primele ei începuturi şi exis¬ 
tenţa ei actuală: toate acestea constituie pentru el dovezile univoce pentru fap¬ 
tul că ea duce lipsă de orice forţe morale instinctuale; că nu este întemeiată pe 
nimic altceva decât pe instinctul puterii şi al proprietăţii, pe mândrie şi pe vani¬ 
tate. Sociologul trebuie să devină aici filosof al istoriei; trebuie să încerce să 

1 A doua scrisoare către Malesherbes, din 12 ianuarie 1762. 

reconstituie drumul pe care societatea a ajuns la forma ei actuală pentru ca, 
prin aceasta, să scoată în evidenţă puterile de care a fost mişcată şi care o vor 
domina şi în continuare, la fel ca înainte. Insă, Rousseau nu va înţelege această 
parte a sarcinii sale în sens pur istoric. Când el opune starea socială celei natu¬ 
rale şi când descrie trecerea de la una la cealaltă, este foarte convins de faptul 
că nu este vorba despre o simplă întrebare cu privire la stările de fapt care poate 
fi soluţionată prin argumente istorice în cadrul unei prezentări istorice. în 
descrierea pe care o face stării naturale şi „contractului social 11 , cuvântul şi con¬ 
ceptul de „progres" vor fi folosite mai mult în sens logic şi metodic decât în sens 
empiric. Rousseau lasă societatea civilă să se nască în faţa noastră - nu în sensul 
unei povestiri epice, ci în sensul acelei „definiţii genetice" care constituie meto¬ 
da fundamentală a filosofiei dreptului şi a statului în secolul al XVlII-lea. 1 Ni se 
va prezenta procesul de formare a societăţii deoarece doar aşa misterul struc¬ 
turii sale va putea fi descoperit; deoarece, forţele care menţin din interior soci¬ 
etatea pot fi surprinse doar în acţiunea lor. Deja în Discours sur I 'origine de 
l ’inegalite, Rousseau şi-a exprimat punctul de vedere în privinţa acestei convin¬ 
geri metodice. Cine vorbeşte despre „starea naturală" - spune el în Prefaţa 
lucrării - acela vorbeşte despre o stare a lucrurilor care nu mai există, care, poate, 
n-a existat niciodată şi, probabil, nu va exista niciodată şi despre care nu trebuie 
să ne facem idei corespunzătoare pentru a evalua corect starea noastră actuală. 
Cu aceasta, Rousseau nu vede „starea naturală" ca un simplu fapt pe care-1 abor¬ 
dează sub toate aspectele; o foloseşte mai mult ca etalon şi normă, ca piatră de 
încercare în vederea dovedirii a ceea ce, în forma actuală a societăţii, este adevăr 
şi iluzie, a ceea ce este lege autentică şi pură convenţie. în oglinda stării naturale, 
statul şi societatea contemporană trebuie să-şi vadă propriul chip; trebuie să se 
vadă pe sine şi să înveţe să se autoevalueze. 

Dacă această evaluare conduce la negarea şi la repudierea întregii ordini de 
până acum, atunci aceasta nu înseamnă în nici un caz că ordinea trebuie să fie 
anulată, că lumea omului trebuie să se întoarcă la haosul ei iniţial. Rousseau, 
proclamatorul entuziast al „legii" şi al „voinţei generale", este departe de un 
astfel de anarhism teoretic şi practic. Nici în raport cu cultura spirituală, cu 
referire la artă şi ştiinţă, nu a tras niciodată o asemenea concluzie. Mai mult, el 
a explicat mereu - ar fi trebuit să facem din această explicaţie o credinţă, în loc 
să ne îndoim de ea şi să o considerăm o autoiluzionare - că atacul său asupra 
artei şi ştiinţei n-a fost niciodată menţionat în sensul de a renunţa la aportul lor 
în construcţia societăţii. „în aceste prime scrieri - spune el cu referire la cele două 


1 Vezi mai sus, p. 240 şi urm. 

lucrări ale sale, mai sus menţionate — trebuia distrusă iluzia care ne-a umplut de 
o admiraţie atât de nebunească pentru instrumentele nefericirii noastre, care ne-a 
condus spre copleşirea talentelor perisabile cu onoruri şi spre dispreţuirea celor 
mai mari virtuţi. însă, natura umană nu mai poate niciodată să se întoarcă la 
starea de nevinovăţie şi de egalitate, o dată ce a fost depărtată de aceasta. Au¬ 
torul acestor scrieri a fost mereu învinovăţit că dorea să distrugă ştiinţa, să nimi¬ 
cească artele şi să conducă omenirea, din nou, la începuturile ei primitive. Total 
opus acestor lucruri, el a considerai că distrugerea acestora ar însemana 
apariţia viciilor şi ar înlătura doar mijloacele pentru atenuarea acestora; că în 
locul corupţiei, s-ar plasa doar puterea desfrânată. 11 ' După Rousseau, acest 
desfrâu, care este exact opusul libertăţii, poate fi evitat doar prin faptul că, 
ordinea actuală, cunoscută ca fiind iluzorie şi accidentală, trebuie să fie desfiin¬ 
ţată iar stabilimentul social-politic de până acum, să fie demolat - însă, în locul 
lui trebuie să fie ridicat altceva care să aibă un fundament real sigur. Contract 
social îşi propune să realizeze această nouă construcţie. El vrea să transforme 
statul bazat pe necesitate, de până acum, în stat raţional; vrea să facă din socie¬ 
tatea care până acum era doar o operă a necesităţii oarbe, o operă a libertăţii. Nu 
o aptitudine originară morală - a încercat să arate Discursul asupra inegalităţii 
dintre oameni - a fost cea care a înlesnit trecerea omului din starea naturală în 
starea socială şi nici forţele originar-morale, nici voinţa pură şi nici înţelegerea 
clară, nu sunt cele care l-au menţinut în această stare. Omul s-a prăbuşit în 
societate printr-un fatum" implacabil, prin constrângerea fizică a naturii externe 
şi prin puterea afectelor şi pasiunilor sale; nu a fost vorba despre un act liber 
volitiv. Această prăbuşire trebuie anulată. Omul trebuie să se întoarcă iar la 
starea sa originară; nu pentru a persista în ea, ci pentru ca, pornind de acolo să 
mai străbată încă o dală drumul. Şi de data asta, el nu va trebui să se supună 
puterii simplelor instincte, ci el însuşi trebuie să aleagă şi să judece. El trebuie să 
iacânnaîn mână şi să-şi stabilească itinerariul şi scopul călătoriei; trebuie să ştie 
încotro se îndreaptă şi din ce cauză se îndreaptă în acea direcţie; pentru că, ştiind 
acestea, el poate să contribuie la victoria şi realizarea definitivă a ideii dreptu¬ 
lui. Aşa cum observăm, aceasta este o pretenţie eminamente raţională, însă 
raţionalismul etic preia acum conducerea, obţinând o poziţie mai importantă 
vizavi de raţionalismul teoretic. Dacă aşa stau lucrurile, atunci împărţirea 
forţelor este asigurată astfel încât, nimic nu ne împiedică să acordăm cunoaşterii 
dreptul ei relativ. Cunoaşterea - aceasta este teza pe care Rousseau o susţine în 

1 Rousseau Juge de Jean-Jacques, al III-lea dialog. 

* Destin, soartă (lat.) (n. tr.). 



259 I Filosofia Luminilor 


Contract social — este în afară de orice pericol atâta timp cât nu se ridică 
deasupra vieţii, detaşându-se de ea, ci doreşte să servească ordinii vieţii înseşi. 
Ea nu are voie să-şi aloce primatul absolut deoarece, în imperiul valorilor spiri¬ 
tuale, primatul revine voinţei morale. Astfel, în ordinea comunităţii umane, con¬ 
figuraţia sigură şi clară a lumii voinţei trebuie să premeargă constituirii lumii 
cunoaşterii. Mai întâi, omul trebuie să fi găsit în sine legea stabilă în funcţie 
de care să poată cerceta legile lumii, ale obiectelor exterioare. Dacă această 
problemă stringentă este rezolvată, dacă spiritul, în ordinea cosmosului 
statal-social, a ajuns la libertatea autentică, atunci se poate lăsa cu încredere 
în seama libertăţii cercetării. Cunoaşterea nu mai cade acum într-un simplu 
raffinement; nu mai epuizează inutil energia umanităţii. Doar o ordine etică 
falsă a lucrurilor a fost cea care a trimis cunoaşterea în această direcţie, 
lăsând-o să devină o şlefuire intelectuală, un gen de lux spiritual. De la sine, ea 
se va repune pe adevărata sa cale atunci când această piedică va fi înlăturată. 
Libertatea spirituală, fără libertate morală, nu ajută cu nimic omul; aceasta, însă, 
nu poate fi atinsă fără o transformare radicală a ordinii sociale, dizolvând 
bunul-plac şi asigurând victoria necesităţii interne a legii. 

în această opoziţie şi în războiul pasional pe care Rousseau îl duce 
împotriva epocii sale, obsei'văm deja, într-o nouă lumină, unitatea internă spiri¬ 
tuală a acestei epoci. Deoarece, chiar şi atunci când combate şi depăşeşte 
Iluminismul, el rămâne, totuşi, un fiu legitim al acestuia. Nici evanghelia sa a 
sentimentului nu face excepţie; deoarece, în ea nu sunt activi simplii factori 
emoţionali, ci convingeri fundamentale conceptuale şi morale. în „sentimenta¬ 
lismul" lui Rousseau nu face carieră simpla „sensibilitate", ci o forţă etică şi o 
nouă voinţă etică. în virtutea acestei orientări fundamentale, „sentimentalismul" 
lui Rousseau a reuşit să emoţioneze şi să farmece spirite atât de diferite - a putut, 
de exemplu, în Germania să influenţeze nişte gânditori complet nesentimentali 
precum Lessing şi Kant. Poate nicăieri nu se arată atât de clar forţa Iluminismului 
şi ermetismul sistematic al imaginii sale despre lume, decât în faptul că a rezis¬ 
tat atacurilor celui mai periculos adversar al său; că a putut să afirme vizavi de 
acesta, tot ceea ce doar lui îi aparţine. Rousseau nu a distrus lumea Luminilor, el 
a dislocat doar centrul de greutate al acesteia. Prin această realizare conceptuală 
a sa, el a trasat, ca nici un alt gânditor al secolului al XVlll-lea, drumul către 
Kant. Acesta avea voie să se sprijine pe Rousseau şi putea să se bazeze pe el, în 
încercarea de a-şi construi propria sa lume conceptuală: acea lume conceptuală 
prin care Iluminismul va fi depăşit, însă în care, în acelaşi timp, acesta îşi va 
primi atât ultima sa transfigurare cât şi cea mai profundă justificare a sa. 



Capitolul al şaptelea 


Problemele esteticii 


1 „Epoca 
criticii" 

Secolului al XVUi-lea îi place să se denumească „secol al filosofiei 11 ; însă, 
nu arareori şi nu cu mai puţină plăcere, obişnuieşte să se denumească şi „secol 
al criticii 11 . Ambele nume sunt pentru el doar expresii diferite ale uneia şi 
aceleiaşi stări de fapt. Din perspective diferite, ele vor să desemneze forţa 
spirituală fundamentală pe care epoca o simte vie în sine însăşi şi căreia îi 
datorează iniţiativele sale conceptuale propriu-zis decisive. în toate spiritele 
conducătoare ale secolului, iese la iveală acea uniune personală dintre 
filosofic şi critica literar-estetică şi, la nici unul dintre acestea, ea nu este un 
simplu accident, ci mereu, la baza ei, se află o uniune profundă şi necesară a 
problemelor. O relaţie apropiată între problemele fundamentale ale filosofiei 
sistematice şi problemele criticii literare a existat dintotdeauna şi, începând cu 
înnoirea spiritului filosofic, începând cu Renaşterea, care vrea să fie o 
renaştere a „artelor şi a ştiinţelor 11 , această relaţie conduce la o reciprocitate 
dinamică, la o „dare 11 şi „luare 11 continuă din ambele părţi. însă, epoca 
Luminilor mai face încă un pas în această direcţie; ea concepe comuniunea ce 
există aici într-un sens şi mai riguros. Ea o acceptă nu doar în semnificaţie 
cauzală, ci într-una originară şi substanţială ; ea nu crede doar că filosofia şi 
critica depind şi coincid în efectele lor mediate, ci susţine şi caută pentru 
ambele o unitate a esenţei. Pornind de la aceste idei şi de la aceste pretenţii, 
s-a născut estetica sistematică. în ea se întrepătrund două tendinţe, eficiente 
din puncte de vedere total diferite. Pe de o parte, acţionează aici năzuinţa 
supremă a secolului, aspiraţia lui la înţelegerea clară şi sigură a individualu¬ 
lui, la unificare formală şi la concentrare logică riguroasă. Diferitele fire pe 
care le înfiripase critica literară şi reflecţia estetică pe parcursul secolelor, 

trebuie sintetizate intr-o singură ţesătură. Materialul bogat oferit de poetică, 
retorică, de teoria artelor creatoare va fi, în cele din urmă, ordonat, clasificat 
şi abordat din puncte de vedere unitare. însă, această năzuinţă la clarificare 
logică constituie doar primul început. Din perspectiva problematicii formei 
logice pătrunde tot mai mult conceptul - şi tot mai clar se dezvoltă din acesta 
o problemă tot mai profundă a conţinutului spiritual. în conţinutul artei şi al 
filosofiei, se va căuta acum o coapartenenţă, se va susţine o înrudire care, mai 
întâi, pare destul de obscură ca să poată fi exprimată în concepte determinate, 
însă, sarcina propriu-zisă şi esenţială a criticii constă acum în depăşirea aces¬ 
tui obstacol. Ea vrea să pătrundă cu raza ei dair-obscur- ul „senzaţiei" şi al 
„gustului" şi, fără a le atinge sau afecta esenţa, să le aducă la lumina 
cunoaşterii pure. Deoarece, chiar şi acolo unde recunoaşte o limită a concep¬ 
tului, unde recunoaşte un „iraţional", secolul al XVIII-lea pretinde o 
cunoaştere clară şi sigură a înseşi acestei limite. Cel mai profund gânditor al 
acestui secol a fost cel care, la sfârşitul secolului, a lăcut din această pretenţie 
o trăsătură constitutivă a filosofiei, văzând în „raţiunea" filosofiei înseşi nimic 
altceva decât o facultate originară şi radicală a determinării limitelor. O 
asemenea determinare va fi cunoscută în necesitatea ei, acolo unde este vorba 
despre controversa spirituală între două domenii care, în funcţie de structura 
lor, nu simt doar diferite ci, mai mult, se pare că această distincţie se ridică 
până la nivelul unei polarităţi. Din conştiinţa unei astfel de polarităţi s-a 
născut acea sinteză conceptuală caic a condus la stabilirea bazelor esteticii 
sistematice în secolul al XVIII-lea. însă, înainte ca această sinteză să fie obţi¬ 
nută şi înainte ca ea să-şi accepte configuraţia în operele lui Kant, ideea 
filosofică trebuia să străbată un şir întreg de stadii şi exerciţii preliminare, în 
virtutea cărora, din perspective diferite şi sub diferite puncte de vedere, ea 
aspira la arătarea unităţii căutate a elementelor opuse. Războiul care va fi 
purtat, în estetica secolului al XVIII-lea, pentru determinarea şi ierarhizarea 
conceptelor fundamentale, oglindeşte, în fiecare fază singulară a sa, această 
năzuinţă universală. Chiar dacă, pentru aceasta, era vorba despre o dispută 
între „raţiune" şi „imaginaţie", despre o opoziţie între „geniu" şi „regulă", 
despre întemeierea frumosului în „sentiment" sau într-o anumită formă de 
cunoaştere: în toate aceste antiteze, aceeaşi problemă fundamentală va face 
întotdeauna epocă. E ca şi cum logica şi estetica, cunoaşterea pură şi intuiţia 
artistică ar fi trebuit să se confrunte între ele , înainte ca fiecare dintre ele 
să-şi fi găsit măsura ei internă şi de a se fi înţeles în legea ei proprie. 

Acest proces este cel care se poate recunoaşte în toate eforturile multiple 
şi divergente în sine, depuse în vederea întemeierii bazelor esteticii în secolul 
al XVIIl-lea; pentru aceasta, el constituie punctul central latent şi focarul ei 
spiritual. Pentru gânditorii antrenaţi în această mişcare, scopul spre care ei 
tind nu este în nici un caz fixat în mod clar de la bun început; şi, în primul 
rând, în războiul diferitelor orientări, nu poate fi cunoscută o linie riguroasă 
de argumentare şi o canalizare conştientă spre o anumită problemă. Mai mult, 
problematizarea însăşi rămâne într-o curgere continuă şi, în funcţie de alegerea 
punctului de plecare, în funcţie de predominanţa interesului psihologic, 
logic sau etic, are loc o permanentă schimbare de semnificaţie a conceptelor 
şi a normelor de bază, sub semnul cărora va fi aşezată ştiinţa în devenire a 
esteticii. în cele din urmă însă, din aceste mişcări multiple şi aparent contra¬ 
dictorii, se cristalizează o nouă imagine. Logica şi filosofia morală, 
cunoaşterea naturii şi cunoaşterea sufletului omenesc se confruntă acum cu un 
nou complex de întrebări. Prin acestea, mai sunt alăturate încă o mie de fire; 
însă, pe cât de puţin asipră ideea filosofică să distrugă aceste fire, ea începe să 
le destindă treptat, până când va ajunge să le rezolve, dacă nu faptic, atunci 
într-un concept pur. Din această desfacere, din acest proces spiritual de elibe¬ 
rare, rezultă noua structură independentă a esteticii filosofice. Chiar şi ceea 
ce, în cadrul esteticii secolului al XVllI-lea, ar putea apare ca fiind o deviaţie 
şi un simplu drum eronat, are aport imediat la provenineţa şi la determinarea 
definitivă a acestei structuri. Abordarea istorică nu are voie să treacă cu vede¬ 
rea aceste elemente instabile şi superficiale sau să le preţuiască mai puţin. 
Pentru că tocmai în această nefinalizare apare în faţa noastră, poale cel mai 
clar şi mai nemediat, construcţia conştiinţei filosofice despre artă şi legea, pe 
care această conştiinţă o urmează în propria sa geneză. 

Preistoria esteticii sistematice mai ascunde în sine încă un miracol şi mai 
profund. Deoarece, aici nu va fi cucerită doar într-o consecinţă strict metodică 
o nouă disciplină a filosofiei; ci, la sfârşitul acestei evoluţii se află şi o nouă 
formă a configuraţiei artistice. Finalitatea ei spirituală, pe care ea o antici¬ 
pează profetic, nu este dată doar de filosofia kantiană ci şi de creaţia literară 
a lui Goethe. Conexiunea internă care există între aceste două puncte de refe¬ 
rinţă, va fi înţeleasă pentru prima dată în cadrul acestui context istoric. Faptul 
că o astfel de „armonie prestabilită 11 a fost posibilă în istoria spiritului german, 
a fost considerat întotdeauna ca unul dintre cele mai remarcabile evenimente. 
Windelband spunea despre Critica facultăţii de judecare a lui Kant că, în ea, 
conceptul de creaţie al lui Goethe ar fi oarecum construit apriori; că, ceea ce 

era prezentat în acesta ca realizare şi fapt, va fi întemeiat în acea gândire 
filosofică provenită din necesitate pură. în istoria germană a spiritului a seco¬ 
lului al XVlll-lea, această unitate dintre cerinţă şi faptă, dintre configuraţie 
artistică şi conştiinţă reflexivă, nu va fi nici căutată , nici produsă sau mediată 
artificial; ea rezultă nemijlocit din simpla întâlnire, din coexistenţa dinamică 
a forţelor sale creatoare. Aceste forţe, în calitate de rezultat imanent şi nece¬ 
sar, sunt cele care au facilitat producerea atât a unei noi forme fundamentale 
a filosofiei, cât şi a unei noi „dimensiuni 11 a procesului artistic de creaţie. 
Chiar şi această sinteză, prin care cultura secolului al XVlll-lea culminează 
şi atinge suprema ei desăvârşire, reprezintă în întregime opera activităţii pro¬ 
gresive pe care a realizat-o acest secol. Titlurilor de glorie, nepieritoare, ale 
epocii Luminilor îi aparţin şi acelea că ea a înfăptuit această operă, într-o per¬ 
fecţiune nemaiîntâlnită înainte, a relaţional elementul critic cu cel productiv, 
creând între acestea o intercondiţionalitate nemijlocită. 



Estetica clasicistă 

şi problema obiectivitătii frumosului 


Noul ideal de cunoaştere sub semnul căruia Descartes îşi situează 
filosofia, ridică pretenţia de a înţelege atât toate aspectele pe care le implică a 
şti cât şi toate momentele şi aspectele implicate de a putea. Nu doar ştiinţele, 
în sensul strict al cuvântului, nu doar logica, matematica, fizica şi psihologia 
îşi vor găsi, prin această pretenţie, o nouă orientare şi determinaţie, ci şi arta 
va fi subordonată acum acesteia. Şi arta, la rândul ei, va fi confruntată cu 
„raţiunea" şi supusă unei examinări conform regulilor acesteia: deoarece, 
doar pe baza unei examinări de acest fel se poate cunoaşte dacă ea ascunde în 
sine un conţinut autentic, persistent şi esenţial. Un asemenea conţinut nu cores¬ 
punde cu cel dat de emoţiile superficiale ale plăcerii pe care le trezesc în noi 
operele de artă. în măsura în care doreşte să fie susţinut şi apărat, el trebuie să 
fie întemeiat pe un alt fundament, mai stabil; trebuie eliberat de variabilitatea 
nelimitată a simplei satisfacţii sau insatisfacţii şi să fie înţeles drept ceva care 
subzistă prin sine şi este necesar în sine. Descartes însuşi nu a inclus în 
filosofia sa nici o estetică sistematică; însă, în anexa la întreaga sa operă 
filosofică, se află deja proiectul conceptual al acesteia. Deoarece, unitatea 
necondiţionată în care se află esenţa cunoaşterii şi care trebuie să depăşească 
toate scindările accidentale şi convenţionale, va fi extinsă de către el asupra 

imperiului artei. El nu ezită să-şi extindă ideile sale de sapientia universalis * 
atât de departe încât să cuprindă, în calitate de postulat spiritual universal 
valabil, atât arta ca întreg, cât şi toate particularităţile sale. Atunci când 
Descartes, în Regulae ad directionem ingenii, desemnează pentru prima dată 
foarte clar idealul de Mathesis universalis **, el procedează conform tradiţiei, 
situând tocmai sub acest ideal, nu doar geometria şi aritmetica, optica şi 
astronomia, ci şi muzica. Pe cât de mult se infiltra spiritul cartezianismului şi 
pe cât de decisiv şi conştient de sine se afirma, pe tot atât de energic se va 
anunţa noua lege şi în domeniul teoriei estetice. Deoarece, în caz că aceasta 
vrea să se afirme şi să se justifice ca teorie, în caz că vrea să fie mai mult decât 
un conglomerat de experimente empirice, atunci trebuie să realizeze în sine 
caracterul pur şi imperativul de bază al teoriei ca atare, reliefându-le la modul 
cel mai pur. Ea nu are voie să se lase condusă de diversitatea obiectelor, per¬ 
sistând în aceasta, ci trebuie să înţeleagă esenţa procesului artistic şi esenţa 
judecăţii artistice în unitatea şi totalitatea sa specifică. Atât în cercul artelor 
cât şi în cel al ştiinţelor, vom ajunge la o asemenea totalitate doar atunci când 
vom reuşi să subordonăm toate formele fenomenale, multiple şi în aparenţă 
eterogene, unuia şi aceluiaşi principiu, deducându-le şi determinându-le pe 
baza acestuia. Cu aceasta, drumul pe care a început să-l străbată estetica seco¬ 
lelor al XVlI-lea şi al XVlll-lea era prefigurat o dată pentru totdeauna. El se 
sprijină pe ideea că, aşa cum natura, în toate configuraţiile sale, se subor¬ 
donează anumitor principii şi cum scopul suprem al cunoaşterii ei este de a 
pune stăpânire pe aceste principii, pronunţându-le clar şi distinct, tot aşa, 
rivala naturii, arta, demonstrează aceeaşi conexiune internă. Aşa cum există 
legi de nezdruncinat şi universale ale naturii, tot aşa trebuie să existe astfel de 
legi, de acelaşi rang şi având o aceeaşi demnitate, şi pentru „imitarea naturii 11 . 
Şi, în cele din urmă, toate aceste legi particulare trebuie să fie subordonate 
unui singur şi simplu principiu, unei axiome a imitaţiei. Batteux pronunţase 
deja această convingere fundamentală în titlul operei sale principale. Lex 
beaux arts reduits ă un meme principe - astfel sună acest titlu, părând că 
anunţă îndeplinirea întregii aspiraţii metodice din secolele al XVII-lea şi al 
XVlll-lea. Celebrul exemplu al lui Newton pătrunde şi aici: ordinea univer¬ 
sului fizic trebuia să urmeze ordinea universului spiritual, etic şi estetic. Aşa 
cum Kant vedea în Rousseau un Newton al lumii morale, tot atât de fierbinte, 
estetica secolului al XVlll-lea dorea şi pretindea un Newton al artei. Această 


* înţelepciune universală {lat.) (n. tr.). 
’* Matematica universală (lat.) (n. tr.). 

pretenţie nu mai apărea ca fiind una exagerată sau fantasmagorică de când 
apăruse Boileau ca „legiuitor al Pamasului“. Se pare că, în sfârşit, opera sa 
ridică estetica la rangul unei ştiinţe riguroase, situând în locul postulatelor 
abstracte, realizarea concretă şi expunerea specifică. Paralelismul artelor şi al 
ştiinţelor, paralelism ce constituie una dintre tezele fundamentale ale clasicis¬ 
mului francez, se pare că este verificat şi confirmat acum prin faptă. Deja, 
înainte de Boileau, acest paralelism va fi explicat prin provenienţa comună, 
din forţa unitară şi suverană a „raţiunii“. Această forţă nu cunoaşte nici un 
compromis şi nu suportă nici o atenuare. Cine nu o recunoaşte în totalitate şi 
nu se încrede în ea fără rezervă, acela îi neagă însăşi esenţa. „En tout ce qui 
depand de la raison et du sens commun, comme sont Ies regles du theâtre - 
spune d’Aubignac în Practique du theâtre din anul 1769, cu cinci ani mai 
înainte de apariţia lucrării Art Poetique a lui Boileau - la licence est un crime 
qui n’est jamais permis."* Cu aceasta, „licenţa poetică" este repudiată la fel ca 
şi cea ştiinţifică. „Les arts ont cela de commun avec Ies Sciences - astfel 
începe Le Bossu tratatul său despre Epos -qu’il sont comme eux f’ondes sur 
la raison, et que fon doit s’y laisser conduire par les lumiâres que la nature 
nous a donnees." 1 Astfel, şi conceptul de natură al esteticii clasiciste apare 
acum, pentru prima dată, în adevărata sa lumină. Deoarece, în domeniul 
teoriilor estetice, din punct de vedere original, conceptul de natură nu are atât 
o semnificaţie obiectiv-subslanţială, cât mai mult, una funcţională; la fel se 
întâmpla şi în cazul susţinerii şi apărării „moralităţii naturale" sau a „religiei 
naturale". Norma şi prototipul pe care-1 expune nu se află într-un cerc anumit 
de obiecle, ci în exercitarea liberă şi sigură a anumitor forţe de cunoaştere. 
„Natura" poate deveni acum sinonimul „raţiunii" 2 ; din ea provin toate şi îi 
aparţine tot ceea ce nu izvorăşte din capriciu, ci care este întemeiat pe marile 
legi eterne. Motivul pentru ceea ce noi numim „frumuseţe" şi pentru ceea ce 
numim „adevăr", este acelaşi. Dacă mergem până la ultimul strat originar al 
configuraţiei legitime, atunci dispare orice aparenţă a unei poziţii secundare 


* „în toi ceea cc depinde de raţiune şi dc simţul comun, cum se întâmplă şi în cazul 
regulilor teatrului, licenţa este o crimă niciodată permisă." (fr.) (n. tr.). 

1 Le Bossu, Trăite du poeme epique, 1675 [„Artele au în comun cu ştiinţele faptul 
că sunt fundamentate pe raţiune şi că în ele trebuie să ne lăsăm conduşi de luminile cu 
care ne-a înzestrat natura." (fr.) (n. tr.).] Pentru mai multe detalii despre teoriile lui 
d’Aubignac şi ale lui Le Bossu, vezi Heinrich von Stein, Die Entstehung der neuren 
Âesthetik, Stuttgart, 1886, p. 25 şi urm., 64 şi urm. 

2 Vezi mai sus, p. 229 şi urm. 

şi excepţionale a frumosului. „Excepţia", ca şi negare a legii, poate fi tot atât 
de puţin frumoasă, pe cât de adevărată este: rien n’est beau que le vrai * ** *** 
Adevăr şi frumuseţe, raţiune şi natură sunt doar expresii diferite pentru unul 
şi acelaşi lucru: pentru una şi aceeaşi ordine constantă a fiinţei care ni se 
dezvăluie, din perspective diferite, atât în cunoaşterea naturii, cât şi în opera 
de artă. Artistul nu poate să concureze cu creaţiile naturii şi nu poate să insu¬ 
fle viaţă imaginilor sale, dacă nu a cunoscut legile acestei ordini şi nu le-a 
înţeles pe deplin. Convingerea fundamentală, vie peste tot aici, se concen¬ 
trează, asemeni unui focar, într-o poezie a lui M.J. Chăniers: 

C’est le bon sens, la raison qui fait tout: 

Vertu, genie, esprit, talent el goiit. 

Qu ’est-ce vertu? raison mise en pratique; 

Talent? raison produite avec eclat; 

Esprit? raison qui finement s ’exprime. 

Le goiit n 'est rien qu ’on bon sens delicat, 

Et !e genie est la raison sublime.'* 

Această reducţie a „geniului" şi a „gustului" la bon sens va fi înţeleasă 
greşit dacă vom vedea în ea doar o glorificare a „intelectului uman comun". 
Teoria clasicismului francez nu are nimic de-a face cu o astfel de filosofie a 
aşa-numitului common sense*"\ deoarece, ca nu apelează la o utilizare 
comună şi trivială a intelectului, ci la forţele supreme ale raţiunii ştiinţifice. 
Asemeni matematicii şi fizicii din secolul al XVIlI-lea, ea îşi propune idealul 
riguros al exactităţii; pentru pretenţia sa la generalitate, această exactitate con¬ 
stituie corelatul necesar şi premisa indispensabilă. în acea perioadă exista o 
permanentă armonie, o coincidenţă totală chiar între idealurile ştiinţifice şi 
cele artistice ale epocii. Deoarece, şi teoria estetică vrea să urmeze acelaşi 
drum pe care matematica şi fizica l-au parcurs până la capăt. Descarles înte- 
meiase toată cunoaşterea naturii pe geometria pură, cu aceasta, pregătind 
cunoaşterii pur-intuitive un nou triumf. Conform teoriei sale, orice fiinţă, 


* „Nimic nu e mai bun decât adevărul" (fr.) (n. tr.). 

** „Bunul simţ e raţiunea care generează tot: / Virtute, geniu, spirit, talent şi gust. / 
Ce este virtutea? Raţiune pusă în practică; / Talentul? Raţiune produsă cu strălucire; / 
Spiritul? Raţiune ce se exprimă fin. / Gustul nu e altceva decât un bun simţ delicat, / 
Iar geniul este raţiunea sublimă." (fr.) (n. tr.) 

*** Simţ comun (engl.) (n. tr.). 

pentru a putea fi gândită clar şi distinct, pentru a putea fi cuprinsă în concepte 
pure, trebuie explicată mai întâi prin legile intuirii spaţiale, trebuie transfor¬ 
mată într-o fiinţă „figurativă". Această modalitate de configurare şi 
reprezentare figurativă va fi desemnată de către Descartes, în Regulae ad 
directionem ingenii, drept metodă fundamentală a oricărui tip de cunoaştere. 
Cu aceasta însă, un primat al intuiţiei asupra gândirii pure n-a putut fi susţinut, 
fiind întemeiat doar în aparenţă. Deoarece, Descartes adaugă imediat faptul că 
doar esenţei imaginii geometrice i-ar aparţine caracterul pur intuitiv, şi în nici 
un caz esenţei metodei geometrice. în ceea ce priveşte această metodă, 
năzuinţa supremă a lui Descartes este de a o elibera din strâmtoarea intuiţiei 
şi de a o face independentă faţă de „imaginaţie". Din această năzuinţă 
filosofică s-a născut geometria analitică; realizarea ei fundamentală constând 
în faptul că ea descoperă un procedeu pe baza căruia toate relaţiile intuitive 
dintre figuri se pot transcrie în raporturi numerice exacte şi, conform acestora, 
se pot determina exhaustiv. Astfel, Descartes va explica „materia" prin „întin¬ 
dere", corpul fizic, prin spaţiul pur; însă, acesta, prin modalitatea sa de 
cunoaştere, nu se supune condiţiilor sensibilităţii şi celor ale „imaginaţiei" ci 
doar condiţiilor intelectului pur, condiţiilor logicii şi celor ale aritmeticii. 1 
Această critică a sensibilităţii şi a imaginaţiei, începută de către Descartes, va 
fi de acum înainte preluată şi dezvoltată de către Malebranche. Prima parte a 
operei sale fundamentale, Recherche de la verite, este dedicată acestei critici. 
Nici aici, imaginaţia nu apare ca un drum către adevăr ci, mai mult, ca izvor 
al tuturor iluziilor, cărora spiritul uman le este supus atât în domeniul 
cunoaşterii naturii, cât şi în cel al cunoaşterii morale şi metafizice. A ţine 
imaginaţia în frâu, a o controla în mod conştient, reprezintă scopul suprem al 
oricărei critici filosofice. Totuşi, nu putem renunţa pur şi simplu la contribuţia 
ei deoarece prima atracţie faţă de cunoaştere porneşte de la ea, începutul 
cunoaşterii se află în imaginaţie. Cea mai mare eroare şi cel mai periculos 
drum deviat al cunoaşterii de care trebuie să se ferească critica este de a 


1 Vezi Descartes către Marsennc, iulie 1641: „Toule cette Science que l’on pourroit 
peul-estre croire la plus soumise â notre imaginalion, parce qu’elle ne considere que 
Ies grandeurs. Ies figures et Ies mouvemenls, n’est nullement fondde sur ses fantomes, 
mais seulement sur Ies notions elaires et distinctes de nostre esprit; ce que sţavent 
assez ceux qui font tant soit peu approfondie." [„Toată această ştiinţă pe care proba¬ 
bil am putea-o crede cea mai supusă imaginaţiei noastre, deoarece nu lucrează decât 
cu mărimi, figuri şi mişcări, nu e nicidecum fundamentată pe aceste aparenţe, ci doar 
pe noţiunile clare şi distincte ale spiritului nostru, ceea ce ştiu foarte bine cei care au 
aprofundat-o câtuşi de puţin." (fr.) (n. tr.).] CEuvres, ed. Adam-Tannery, III, 395. 

confunda acest început al cunoaşterii cu sfârşitul ei, cu sensul şi telos -ul ei 
propriu-zis. Scopul ei poate fi atins doar dacă ea lasă la o parte începutul, dacă 
îl depăşeşte în deplină conştiinţă logică. Intuiţia pură este capabilă şi are nevoie 
de depăşire şi de o „transcendenţă" de acest fel: deoarece, drumul de la întin¬ 
derea sensibilă, aşa cum se arată ea în cazul obiectelor Fizice, conduce la acea 
„întindere inteligibilă" care poate întemeia o ştiinţă riguroasă a matematicii. 1 
în mediul acestei întinderi inteligibile, trebuie să luăm în considerare şi lumea 
corporală dacă dorim să o cunoaştem şi să o pătrundem cu lumina raţiunii. 
Văzută în această lumină, toate proprietăţile şi trăsăturile pur sensibile se 
desprind de ea; din domeniul adevărului, ele vor fi trimise în domeniul aparenţei 
subiective. Ceea ce rămâne ca fiind adevărata natură a obiectului, nu este ceea 
ce obiectul oferă observaţiei directe, intuiţiei, privirii nemijlocite; mai mult, el 
exprimă în sine anumite raporturi ( rapporls ) pure pe care le transpune în reguli 
exacte şi universale. De aceea, aceste reguli care nu vizează atât obiectele sin¬ 
gulare, cât mai mult, relaţiile şi proporţiile generale, reprezintă structura de bază 
a oricărei fiinţe: reprezintă norma de la care ea nu se abate şi la care nu poate 
renunţa fără să-şi piardă caracterul ei de fiinţă, de adevăr obiectiv. 

Estetica clasicistă este reprodusă pas cu pas după această teorie a naturii 
şi a matematicii. în realizarea ideilor sale fundamentale, ea se află în faţa unei 
noi sarcini şi mai dificile: deoarece, în toate limitările şi disciplinările pe care 
le suferise „imaginaţia" în domeniul cunoaşterii pure, trimiterea ei la limita 
teoriei artei trebuia să apară ca un început chestionabil şi paradoxal. Nu 
cumva o astfel de trimitere este egală cu o distrugere reală a artei? Nu trebuie 
ca o astfel de cotitură în metodica abordării obiectului să anuleze însăşi abor¬ 
darea pentru a-l aduce la sensul său propriu-zis? De fapt, teoria clasicismului, 
pe cât de mult a respins întemeierea artei pe imaginaţie, pe atât de mult, nu a 
rămas nici oarbă în privinţa specificităţii fanteziei şi nici insensibilă la 
farmecul şi vraja sa. Deja tradiţia, glorificarea Antichităţii trebuia să-i impună 
de la bun început anumite limite. Pentru desăvârşirea operei de artă, această 
tradiţie pretindea conxiunea între exerciţiul artistic şi dispoziţia originară, cu 
un „fngenium" care nu poate fi dobândit ci trebuie să fie de la început activ, 
ca dar al naturii. „Ego nec studium sine divite vena Nec rude quid possit video 
ingenium alterius sic Altera poscit opem res et conjurat amice."* Prin 


1 Vezi mai sus, p. 100 şi urm. 

* „Eu nu cred că poate exista nici studiul şi nici măcar spiritul needucat fără o 
bogată înzestrare: căci astfel o lucrare pretinde efortul altuia şi se asociază cu un 
prieten." (lat.) (n. tr.). 

parafrazarea acestor cuvinte ale lui Horaţiu, îşi începe Boileau a sa Art 
Poetique : 


C 'est en vain qu ’au Parnasse un temeraire auteur 
Pense de l’art des vers atteindre Im hauteur: 

S’il ne sent point du ciel l ’influence secrete, 

Si son astre en naissant ne Pa forme poete, 

Dans son genie etroit il est toujours captif, 

Pour lui Phebus est sourd, et Pegase est relif.* 

Cuvântul are şi aici forţa cu care poetul autentic trebuie să se nască; însă, 
ceea cc are valoare în cazul poetului, nu are valoare în sens deplin, în cazul 
poeziei. Deoarece, pe lângă darul naturii, mai este şi impulsul care trebuie să 
introducă şi să însufleţească procesul de creaţie, - un alt element este opera 
care se configurează din acesta. Dacă această operă serveşte numelui său, 
dacă vrea să fie o imagine independentă deţinătoare de adevăr obiectiv şi de 
perfecţiune, atunci ea trebuie să se detaşeze de forţele pur subiective, care 
erau absolut necesare devenirii sale, situându-se în fiinţa sa pură, în existenţa 
sa. Pentru aceasta, trebuie distruse toate indiciile către lumea simplei „fan¬ 
tezii" deoarece legea care stăpâneşte opera de artă ca atare nu este preluată din 
şi creată de fantezie; ca este o lege pură pe care artistul nu trebuie să o năs¬ 
cocească ci pe care, trebuie să o extragă din natura lucrurilor. Boileau concepe 
„raţiunea" drept chintesenţă a legilor pure de acest fel: şi în acest sens, el 
roagă poeţii să o iubească. Poetul nu trebuie să caute fastul exterior şi bijute¬ 
ria falsă; trebuie să se mulţumească doar cu ceea ce-i oferă obiectul; trebuie 
să-l accepte în adevărul lui simplu şi să fie sigur că, procedând astfel, va rea¬ 
liza suficient pentru a satisface imperativul suprem al frumuseţii. Deoarece, 
spre frumuseţe se poate pătrunde doar pe calea adevărului: o cale ce pretinde 
de la noi să nu insistăm asupra aspectului exterior al lucrurilor, asupra impre¬ 
siei pe care o produc asupra simţurilor şi sentimentelor noastre, ci să delimi¬ 
tăm clar „esenţa" de „aparenţă". Aşa cum obiectul naturii nu poate fi cunos¬ 
cut ca ceea ce este atunci când nu facem o selecţie riguroasă a fenomenelor - 
când nu distingem între schimbare şi permanenţă, între contingent şi necesar, 


* „Inutil, în Parnas, un temerar autor / Să gândească a atinge înălţimea artei ver¬ 
surilor / Dacă nu simte deloc din cer o influenţă secretă / Dacă născându-1, astrul nu 
l-a creat poet / între limitele geniului său, mereu este captiv, / Pentru el, Phebus e surd 
şi Pegas, îndărătnic." [fr.) (n. tr.). 

între ceea ce are valoare doar pentru noi şi ceea ce este întemeiat în lucru, — 
tot aşa trebuie procedat şi în privinţa obiectului artei. El nu este pur şi simplu 
dat şi cunoscut ci şi el trebuie determinat şi cucerit printr-un astfel de proces 
de selecţie. Estetica clasicistă s-a lăsat ademenită doar de imitatorii depen¬ 
denţi şi nu de autorii spirituali, în dorinţa ei de a expune anumite reguli 
pentru producerea operelor de artă. Cu toate acestea, ea are pretenţia de a 
conduce, norma şi controla acest proces de selecţie prin măsuri bine stabilite. 
Ea nu susţine că poate să înveţe direct adevărul artistic însă, crede că poate să 
se apere de eroare şi să stabilească criteriile acesteia. In această privinţă, ea se 
dovedeşte a fi înrudită cu teoria carteziană a cunoaşterii care era condusă de 
principiul metodic conform căruia nu putem ajunge la certitudine filosofică 
decât pe un drum mediat: prin examinarea diferitelor surse ale erorii şi prin 
posibilitatea noastră de a le depăşi. în acest sens, pentru Boileau, frumuseţea 
expresiei poetice coincide cu „corectitudinea" ei, această „corectitudine" 
devenind unul dintre conceptele centrale ale esteticii sale. El combate atât 
stilul burlesc, cât şi cel preţios şi punctat deoarece, ambele, mergând în 
direcţii diferite, se îndepărtează de acest ideal. Singura laudă pe care vrea să 
o aducă propriei sale creaţii literare este că ea rămâne în permanenţă fidelă 
acestei norme fundamentale; că ea nu atrage cititorul printr-un farmec exterior 
ci, prin claritatea conţinutului de idei, prin economia şi selecţia atentă a 
mijloacelor lor de expresie: 

Rien n ’est beau que le vrai, le vrai seul est aimable. 

II doit regner par-tout, el meme. dans la fobie; 

De toutefiction l’adroitefaussete 

Ne lend qu’ăfaire auxyeux briller la verite. 

Sais-tu pourquoi mes vers sont Ins dans Ies provinces? 

Sont rechercher du peuple, el reţus chez Ies princes? 

Ce n ’est pas que leurs sons, agreables, nombreux, 

Soient loujours a l’oreille egalement heureux; 

Qu ’en plus d’un lieu le sens n ’y gene la mesure 

Et qu 'un mol quelquefois n ’y brave la cesure: 

Mais c'est qu’en eux le vrai, du mensonge vainqueur, 

Par-tout se montre aux yeux, et va saisir le cceur; 

Que le bien et le mal y sont prises au juste; 

Que jamais un faquin n ’y tint un rang auguste; 

Et que mon caeur, toujours conduisant mon esprit. 

Ne dit rien aia lecteurs, qn ’ă soi-meme il n ’ait dit. 

Ma pensee au grand jour par-tout s ’offre et s ’expose 
Et mon vers, bien ou mal, dit toujours quelque chose . 1 

în această ordine de idei, întrebarea fundamentală şi sistematică a esteticii 
clasiciste, întrebarea asupra raportului dintre „general" şi „particular", dintre 
regulă şi excepţie, apare acum în adevărata ei lumină. împotriva esteticii cla¬ 
siciste s-a adus mereu obiecţia că îi lipseşte simţul pentru individual, că ea 
caută adevărul şi frumuseţea în general, lăsându-le să apară ca simple 
abstracţii. Taine, cel care apără acest punct de vedere, face din acesta punctul 
de plecare al unei critici care nu vizează doar estetica secolelor al XVll-lea şi 
al X VNI-lea ci neagă întregul spirit al clasicismului - critică ce îi răpeşte aces¬ 
tuia luciul, dorind să-l prezinte doar în neputinţa şi în goliciunea sa. 
Abordarea istorică degajată trebuie să meargă acum, mai mult, pe drumul 
opus. In loc să folosească estetica clasicismului pentru a dovedi deficienţele 
şi slăbiciunile interne ale „spiritului clasic", va căuta să vadă acest spirit în 
forţa sa, depunând eforturi să-l înţeleagă şi să-l interpreteze, pornind de la 
realizările sale supreme şi propriu-zis centrale. Pe vremea aceea, se impunea 
aici paralelismul între configuraţia esteticii şi cea a evoluţiei, pe care au 
experimentat-o logica şi matematica în secolele al XVll-lea şi al XVllI-lea. 
Descarles vede progresul propriu-zis decisiv, la care a ajuns în comparaţie cu 
metodologia geometrică a Antichităţii, în faptul că el, în calitate de prim al 
geometriei, a contribuit foarte mult la independenta şi autosuficienţa ei reală 
logică, fireşte, şi geometria antică este o şcoală incomparabilă a spiritului; 


1 Uoileau, Epitre IX, QLuvres avcc un commcntairc dc Saint-Surin, Paris, 1821, 
Voi. 11, III şi urm. [„Nimic nu e mai frumos ca adevărul, doar adevărul merită să fie 
iubit. /Trebuie să domenească pretutindeni, chiar în basme; / în orice ficţiune, imagi¬ 
naţia cca mai ingenioasă / Nu caută decât să facă evident adevărul. // Ştii tu de cc ver¬ 
surile mele sunt citite în provincie? / Ştii de ce sunt căutate de popor şi cerute de prinţi? 
/ Nu pentru că mulţimea lor dc sunete agreabile / Ar fi plăcute urechilor; / Şi nici 
pentru că în cea mai mare parte, sensul nu deranjează măsura / Iar cuvântul nu sfidează 
cezura: / Ci, pentru că în versurile melc se arată pretutindeni / învingând falsul, ade¬ 
vărul; / Dar şi pentru că binele şi răul sunt exact apreciate; / Căci niciodată un lacheu 
nu deţine rangul august; / Dar inima mea, conducându-mi mereu spiritul, / Nu zice 
nimic cititorilor din ceea ce nu-şi va fi zis mai întâi sieşi. / Gândirea mea, în ziua mare, 
prin toate se oferă şi se expune / Iar versul meu, bun sau rău, caută să spună întot¬ 
deauna ceva." (fr .) (n. tr.).j 

însă, ea nu poate - aşa cum reiese din Discurs asupra metodei — să întărească 
spiritul fără ca în acelaşi timp să se ocupe şi de imaginaţie, obosind-o, în cele 
din urmă, prin această preocupare cu cele mai diferite configuraţii şi probleme 
particulare. Aici, cercetarea trebuie să piardă în abordarea cazurilor particu¬ 
lare; şi pentru fiecare grupă determinată de cazuri, ea trebuie să caute şi ,să 
ofere câte un argument. Noua analiză a lui Descartes va pregăti un punct ter¬ 
minus acestei îngrădiri: ea conţine reguli universale şi dezvoltă metode uni- 
versal-valabile care se aplică fiecărui caz particular, determinându-1 în mod 
aprioric. Un pas decisiv înainte, în aceeaşi direcţie, se făcea pe când mate¬ 
matica înfâptuia trecerea de la geometria analitică a lui Descartes la calculul 
infinitezimal al lui Leibniz, şi la calculul prin metoda fluxiunilor al lui 
Newton. Deoarece, dintr-o nouă perspectivă se va justifica acum primatul 
generalului asupra particularului. Catul diferenţial pentru o anumită funcţie 
ne prezintă „esenţa 11 acestei funcţii şi întregul curs al curbei aferente acesteia, 
la modul conceptual cel mai pregnant. Toate particularităţile pe care intuiţia 
le poate descoperi la această curbă sunt încorporate şi unite aici într-o singură 
expresie conceptuală, asemeni unui focar logic. Din formula pe care ne-o dă 
analiza infinitului, putem cili nemijlocit toate proprietăţile curbei şi putem 
deduce toate delerminaţiile acesteia. Intuiţia ca atare nu poate pătrunde 
această modalitate de formare a unităţii. Dacă ea vrea să-şi imagineze un anu¬ 
mit concept geometrie, de exemplu, conceptul de elipsă, atunci ei nu-i rămâne 
nimic altceva decât să străbată şi să compare multiplicitatea configuraţiilor 
sale posibile. Din acest demers comparativ, rezultă, în cele din urmă, o anu¬ 
mită „imagine" a elipsei care, însă, este pe departe de a fi ceva unitar şi 
simplu, în mod real. Deoarece, în funcţie de simpla „privire", de habitus- ui 
intuitiv, clasele singulare de elipse rămân strict separate. Există elipse care se 
apropie de configuraţia cercului; există altele care, din punct de vedere figu- 
rativ-intuitiv, se allă în contrast cu aceasta. însă, conceptul geometric, aşa 
cum îl prezintă analiza, explică toate aceste diferenţe ca fiind irelevante, ca 
neaparţinând „naturii" elipsei. Deoarece, pentru el, această natură nu este dată 
în particularităţile multiple şi intuitive ale configuraţiei eliptice ci se află într-o 
lege formatoare universală: această lege este cea pe care el ne-o prezintă în 
formă exactă în ecuaţia elipsei. Aici, conceptul matematic cuprinde, pentru 
prima dată, adevărata „unitate în multiplicitate". Cu aceasta, el nu vrea în nici 
un caz să nege multiplicitatea ca atare; mai mult, vrea să o înţeleagă şi să o 
întemeieze. Formula funcţiei în forma ei generală conţine doar regula univer¬ 
sală după care se determină dependenţa variabilelor una faţă de cealaltă; însă, 

oricând este posibil ca, pornind de la aceasta, să se ajungă la o configuraţie 
specifică care va fi desemnată prin anumite mărimi şi prin constantele sale 
individuale. Fiecare determinaţie a acestor mărimi - de exemplu, o anumită 
lungime pe care o dăm axei mari şi celei mici a elipsei - conduce la un nou 
caz singular; însă, toate aceste cazuri „sunt“ identice în măsura în care, 
pentru geometru, semnifică acelaşi lucru. în multiplicitatea configuraţiilor 
particulare se ascunde acelaşi sens geometric, fiinţa identică şi adevărul iden¬ 
tic al elipsei şi care, prin fonnula analitică, va fi dezvăluit şi desemnat în egală 
măsură, în esenţialitatea lui proprie. 

Acea „unitate în multiplicitate 11 estetică este reprodusă după această „uni¬ 
tate în multiplicitate 11 matematică, reproducere pretinsă de teoria clasicistă. 
Vom face o confuzie dacă vom crede că principiul unităţii în multiplicitate, ca 
atare, ar fi împotriva spiritului clasicismului şi că în acest principiu s-ar expri¬ 
ma cel mai clar opoziţia cu clasicismul. 1 Deoarece, pentru spiritul clasic, în 
domeniul artei, nu este vorba despre simpla negare a multiplicităţii, despre 
anularea acesteia, ci despre configuraţia sa, despre primatul ei pozitiv şi 
conexiunile pe care le presupune. în Art roâtique, Boileau aspiră la o teorie 
generală a modurilor de creaţie literară, aşa cum geometrul aspiră la o teorie 
generală a curbelor. Din multiplicitatea de elemente reale, pe care le are la dis¬ 
poziţie, el vrea să prepare „posibilul 11 , la fel cum matematicianul vrea să 
cunoască cercul, elipsa, parabola în „posibilităţile 11 lor, respectiv, în legea con¬ 
structivă care se alîă la baza lor. Tragedia şi comedia, elegia şi eposul, satira 
şi epigrama: toate acestea au legea lor specifică de formare, în afara căreia, 
nici o creaţie singulară nu are voie şi nu poate să iasă, fără a-şi încălca pro- 
pria-i „natură 11 şi fără să-şi piardă pretenţia la adevăr artistic. Boileau încearcă 
să clarifice şi să reliefeze aceste legi implicite, întemeiate în esenţa genurilor 
poetice, legi pe care exerciţiul artistic Ic-a urmat dintotdeauna în mod 
inconştient. El vrea să le formuleze explicit, la fel cum analiza matematică 
mijloceşte o formulare a structurii şi a conţinutului de bază pentru diferitele 
clase de figuri. Conform acestui lucru, pentru el, genul însuşi nu este un ceva 


1 Astfel apreciază, de exemplu, Alfred Baeumler în Kants Kritik der Urteilski-aft, 
ihre Geschichte und Systematik, Halle, 1923, I, 43. De asemenea, este eronat când 
Baeumler spune că Crousaz, în al său Trăite du beau (1715), ar fi primul care ar fi uti¬ 
lizat formularea: variete reduite ă quelque unite , în contextul estetic. Sensul filosofic 
al acestei formulări este dezbătut pe larg şi întemeiat sistematic de către Leibniz, prin 
raportare la problemele estetice. Vezi lucrarea lui Leibniz, Von der Weisheit, vezi mai 
sus, p. 122 şi urni. 

care ar fî creat de către artist, nici un mediu şi un instrument de configurare 
pe care începe să-l manevreze liber. Mai mult, genul ca atare este dat dinainte. 
Speciile şi genurile poetice nu se comportă altfel decât lucrurile naturii; la fel 
ca şi acestea, ele au permanenţă, stabilitate, configuraţie specifică şi determi- 
naţie proprie care nu depind de nimic şi de care acestea nu se pot detaşa. 
Aşadar, nu esteticianul este legiuitorul artei; la fel cum nici matematicianul şi 
nici fizicianul nu sunt legiuitori ai naturii. Nici unul dintre aceştia nu emite 
ordine sau norme, ci constată doar ceea ce „este“. Pentru geniu, nu există nici 
o barieră dacă se raportează la această „fiinţă 11 a lucrurilor: deoarece, doar 
astfel, el va fi protejat în ceea ce priveşte bunul plac şi ridicat la singura formă 
posibilă de libertate artistică. Atât din perspectiva obiectelor artistice, cât şi 
din cea a genurilor artistice, şi geniului îi vor fi stabilite anumite limite, pe 
care nu le va putea trece. Deoarece, fiecare obiect nu poate fi abordat, în nici 
un caz, în cadrul fiecărui gen, ci forma genului înfăptuieşte la modul cel mai 
pur, prin sine însăşi o anumită selecţie; ea delimitează cercul material, aşa 
cum îi pretinde o anumită modalitate de abordare, în conformitate cu ea 
însăşi. Astfel, libertatea de mişcare trebuie căutată într-o altă direcţie: ea nu se 
raportează la conţinuturi, ci la expresia şi la redarea acestora. Această expre¬ 
sie este cea în care poate să se anunţe ceea ce se numeşle în mod obişnuit 
„originalitate 11 . 1 Artistul poate şi trebuie să-şi ateste aici forţa sa individuală; 
dintre toate expresiile diferite ale unuia şi aceluiaşi obiect, primatul îl va 
deţine artistul care îi va întrece pe ceilalţi în siguranţă şi încredere, în claritate 
şi pregnanţă, în selecţia expresiei. El nu va aspira la un element inovator de 
dragul acestuia, ci va căuta doar acel element inovator care va fi în conformi¬ 
tate cu pretenţia la simplitate, la insuficienţă şi concizie a expresiei, într-o 
măsură neatinsă până atunci. O nouă idee - explică încă o dată Boileau - nu 
este în nici un caz o idee care n-a mai fost gândită de nimeni înainte: „dim¬ 
potrivă, o idee a trebuit să interacţioneze cu toţi până să apară primul care 
s-o exprime. 11 Desigur, aici găsim nemijlocit încă o limitare. Deoarece, dacă 
s-a ajuns o dată la adecvarea totală dintre conţinut şi formă, dintre obiect şi 
expresie, atunci arta a atins un scop deasupra căruia nu este nici necesar, nici 
posibil să se ridice. Progresul în artă nu este un progressus in indefinitum; mai 


1 Pentru această limitare a originalităţii la inovaţia „expresiei 11 , în estetica clasi¬ 
cistă, vezi de exemplu, lucrarea lui Gustave Lanson, Boileau, Paris, 1892, p. 131 şi 
urm.: „I’artiste a toujours â creer une forme, la plus vraie, la plus expressive, la plus 
belle enfin qui se pourez. 11 [„artistul are întotdeauna de creat o formă: cea mai ade¬ 
vărată, cea mai expresivă, cea mai frumoasă cu putinţă. 11 (fr.) (n. tr.).] 

mult, la un anumit nivel de perfecţiune, el se opreşte. Fiecare perfecţiune 
artistică înseamnă, în acelaşi timp, un non plus ultra*, o limită a artei. în 
Siecle de Louis XIV, Voltaire a repetat încă o dată această identitate clasicistă 
a perfecţiunii conţinutului şi a sfârşitului în timp a anumitor specii artistice. Şi 
aici este influentă analogia pe care teoria o acceptă între problema artistică şi 
cea a ştiinţei, pe care încearcă să o analizeze până în cele mai mici detalii. 
Condillac a văzut raportul dintre artă şi ştiinţă, în modalitatea lor comună de 
a se raporta la limbaj. Pentru el, ambele sunt nivele şi orientări diferite ale 
uneia şi aceleiaşi funcţii spirituale care se exprimă în crearea şi utilizarea sem¬ 
nelor. Atât arta cât şi ştiinţa situează în locul obiectelor semnul acestora, iar 
ele se diferenţiază doar în funcţie de modul în care folosesc aceste semne . 1 
Primatul semnelor ştiinţifice asupra celor lingvistice, asupra simplelor cuvinte 
este recunoscut însă, acestea din urmă deţin un primat prin capacitatea lor de 
determinare; ele aspiră la expresia perfectă şi univocă. Acesta este scopul lor 
propriu-zis dar, în acelaşi timp, le este dată şi o limită imanentă. Şi teoria 
ştiinţifică poate desemna unul şi acelaşi obiect prin simboluri diferite. De 
exemplu, geometrul poate exprima ecuaţia unei curbe, pe de o parte, în coor¬ 
donate carteziene, pe de altă parte, în coordonate polare. însă, una dintre aceste 
expresii va fi, în cele din urmă, cea mai perfectă-relativ deoarece, ea reduce 
starea de fapt la formula cea mai simplă. Aceeaşi „simplitate 11 va fi propusă 
drept ideal de către estetica clasicistă: simplitatea este corolarul frumuseţii 
autentice, la fel cum aceasta este corolarul şi criteriul adevărului. 

Noi conştientizăm astăzi care au fost insuficienţele acestei teorii; acestea nu 
sunt cele pur principiale de cai c se leagă mai întâi evoluţia istorică ulterioară a 
esteticii. în balanţă, mai greu decât acestea, cântăresc deficienţele de realizare 
care au fost evidente în aplicarea principiilor clasiciste la genurile artistice şi la 
operele artistice individuale. Pe cât de paradoxală poate părea această afirmaţie, 
totuşi, în această privinţă, se poate spune că una dintre lipsurile esenţiale ale 
teoriei clasiciste nu a constat în faptul că ea s-a ocupat prea mult de abstracţii, ci că 
nu le-a constatat cu consecvenţă. Deoarece, în întemeierea şi apărarea teoriei, se 
amestecă peste tot motive ideatice care nu pot fi deduse cu rigurozitate logică din 
principiile lor generale, ci provin dintr-o dispoziţie problematică specifică, din 
structura spiritual-istorică a secolului al XVII-lea. în mod nedorit, aceste motive 
intervin în activitatea teoreticienilor de frunte şi conduc la detaşarea acestora 

* Nu mai mult peste / dincolo de (lat.) (n. tr.). 

1 Vezi Condillac, Essai sur l’origine des connaissances humaines şi La Langue 
des Calculs. 

de scopul lor pur sistematic. Dovada cea mai clară pentru această stare de fapt o 
găsim în controversa care, nu arareori, a fost văzută drept nucleul esteticii sis¬ 
tematice. Se pare că, prin teoria celor trei unităţi, această estetică se află în faţa 
confirmării ei concrete, destinul ei filosofic şi teoretic fiind strâns legat de 
această teorie. Totuşi, această teorie nu este creaţia proprie a esteticii clasiciste, 
ci a fost doar preluată şi ataşată sistemului ei . 1 Această receptare nu conduce, în 
nici un punct, la o întemeiere reală, constrângătoare. Când Boileau anunţă teoria 
celor trei unităţi, el vorbeşte în numele raţiunii şi în calitate de legiuitor al ei. 

Mais nous, que la rai son <r ses regles engage, 

Nous voulons qu ’avec art l 'action se menage; 

Qu ’en un lieu, qu ’en un jour, un seul fait accompli 
Tienne jusqu’ă la fin le theâtre rempli . 2 

Dacă raportăm această aplicare la măsurile pur logice, observăm în ea o 
subsumare distinctă. Deoarece, idealului raţiunii pe care încearcă să-l fixeze 
Boileau, îi va fi subsumat aici un etalon empiric. în acest punct, estetica cla¬ 
sicistă, de la conceptul său ştiinţific de raison universelle, cade într-o filosofie 
a aşa-numitului common sense. în loc să se bazeze pe adevăr, ea se bazează 
pe probabilitate; şi aceasta din urmă va fi acceptată într-un sens strict, pur fap¬ 
tic. însă, o astfel de valorizare a fapticului este împotriva celor mai profunde 
principii ale teoriei clasice. Este evident că nici un argument suficient pentru 
necesitatea necondiţionată, nu poate menţine unitatea locului şi a timpului, 
dacă ne raportăm la spectator pentru care ar fi absurd ca în decurs de câteva 
ore să vadă în faţa sa derulându-se o întâmplare care se întinde pe parcursul 
mai multor ani sau secole. Deoarece, conform tendinţei sale de bază, estetica 
clasicistă a fost cea care avertizase în permanenţă în privinţa mixtiunii a ceea 
ce este adevărat şi valabil „după fapt" şi ceea ce doar unui individual îi apare 
ca fiind valabil, în funcţie de punctul său de vedere. Ea pretinde de la individ, 
ca subiect estetic, să uite caracteristicile sale specifice, „idiosincraziile" sale, 
pentru a lăsa să vorbească doar legea obiectivă, doar necesitatea pură a obiec¬ 
tului. Nu cumva această pretenţie va fi lezată iar caracterul „impersonal" al 

1 Pentru evoluţia istorică a teoriei celor trei unităţi, vezi, de exemplu, Lanson, 
Histoire de la litterature frangaise, 22me ed.. Paris, 1930, p. 420 şi urm. 

2 Boileau, Art poetique, Chant III. [„Totuşi noi, cei pe care raţiunea ne constrânse 
Ia regulile sale, / Dorim ca acţiunea să fie cu artă îmbinată; / în aşa fel încât într-un loc, 
într-o zi, un singur lucru realizat / Să ţină teatrul plin până la sfârşit." (fr.) (n. tr.).] 

raţiunii, aşa cum a fost susţinut de către teoreticienii clasicismului, va fi 
anulat? Nu vor fi ridicate condiţiile accidentale în care se află spectatorul, la 
rangul de etalon al dramei şi la cel de normă a configuraţiei acesteia? Această 
caracteristică nu este singulară, ci este doar simptomul evident pentru acea 
deplasare caracteristică a motivelor ideatice pe care o întâlnim la reprezen¬ 
tanţii clasicismului riguros. Toţi aspiră la simplitatea, corectitudinea şi „natu¬ 
raleţea" expresiei - pentru aceasta însă, ei extrag, fără scrupule şi fără 
îndoieli, măsura naturalului din lumea în care trăiesc; îl întemeiază pe ceea ce 
le oferă direct mediul înconjurător, obişnuinţa şi tradiţia. Aici, forţa de 
abstractizare pe care şi-o împropriază fondatorii teoriei clasiciste, începe 
brusc să nu funcţioneze. în locul reflecţiei critice apare o credulitate naivă, o 
glorificare a ceea ce cultura intelectuală şi artistică a secolului al XVlI-lea 
conţinea în existenţa sa pur empirică. Această vrajă a presat pe atât de puternic 
gânditorul individual, pe cât de puţin el o va cunoaşte şi pătrunde ca atare. 
Boileau nu stabileşte doar identitatea dintre „natură" şi „raţiune"; în acelaşi timp, 
el aşează natura pe acelaşi plan cu o anumită stare de „comportament manierat". 
După el, această stare poate fi atinsă doar prin cultivarea tuturor formelor, create 
şi desăvârşite de viaţa socială. Astfel, acum, la fel cum se întâmpla înainte cu 
raţiunea şi natura, gospodăria şi capitala vor fi ridicate la rangul de modele şi 
prototipuri estetice. „Studiaţi curtea şi cunoaşteţi oraşul; şi unul şi altul sunt întot¬ 
deauna modele fertile." Cu aceasta, în mod negativ, naturii i se atribuie maniera, 
adevărului, convenienţa. Dintre toate, teatrul, văzut în calitate de formă şi inflo¬ 
rescenţă a celei mai nobile societăţi, nu poate şi nu trebuie să iasă în afara aces¬ 
tui cadru. Nicăieri, imperativul raţiunii nu are o aşa de mare valoare ca şi aici; 
însă, nici nu trebuie apărat cu o asemenea fobie, în momentul în care poetul nu 
vrea să acţioneze conform scopului esenţial al teatrului. De aceea, Boileau 
situează aici exactitatea regulii pe care trebuie să o urmeze poezia dramatică, pe 
aceleaşi poziţii cu rigurozitatea şi concizia ei, folosindu-le aproape sinonimic: 

Dan un roman frivole aisement tout s'excuse', 

C'est assez qu’en couranl lafiction amuse\ 

Trop de rigoeur alors seroit hors de saison: 

Mais la scene demande une exacte raison 
L’etroite bienseancey veut etre gardeed 

1 Art poetique, Chant III. [„Cu uşurinţă, totul se scuză într-un roman frivol; / 
Ajunge ca acţiunea să amuze; / Nepotrivit ar fi excesul de rigoare: / Dar scena cere 
raţiune precisă / Strâmta decenţă insistă să se impună." (j'r.) (n. tr.).] 

Cu această identitate, teoria clasicismului a transformat idealurile sale 
estetice în idealuri sociologice. „S-au dezbătut - spune Goethe, în remarcile 
la traducerea saa scrierii Nepotul lui Rame au - atât diferitele specii de creaţii 
literare cât şi diferitele societăţi, în care se impun şi un anumit comporta¬ 
ment... Francezul nu se teme să vorbească despre convenances, când e vorba 
despre aprecierea produselor spiritului; un cuvânt care, desigur, poate avea 
valoare doar dacă este încadrat manierelor elegante ale societăţii. 

în chiar acest punct începe stadiul următor de evoluţie ideatică care, în 
cele din urmă, conduce la depăşirea definitivă a teoriilor clasicismului. în 
prima jumătate a secolului al XVIlI-Iea, încă nu se poate contesta primatul 
acestor teorii. Voltaire este prea critic ca să nu observe clar deficienţele aces¬ 
tora. Pe de altă parte însă, el are o prea mare admiraţie pentru Si'ecle de Louis 
XII'' al cărui prim istoric este, pentru a se sustrage cerinţelor sale riguroase cu 
privire la domeniul gustului. în anumite dispoziţii de moment sceptico-pesi- 
miste, el face critica culturii timpului său şi încearcă, în povestirea L’Ingenu, 
să pună în faţa acestei culturi deteriorate, oglinda naturii, naturaleţea gândirii 
şi simplitatea moravurilor. însă, deja modalitatea în care el îşi prezintă eroii, 
arată distinct cât de mult rămâne el îndatorat acestui ideal al naturii al secolu¬ 
lui său: deoarece, orice asperitate şi brutalitate rămân departe de copilul pur 
al naturii pc care el vrea să-l reprezinte aici. Acest copil al naturii nu dă 
dovadă doar de o marc fineţe a conştiinţei, ci ştie să vorbească şi limba 
galanteriei. Astfel, pentru esteticianul Voltaire, adevăratul gust rafinat este 
întemeiat pe instinctul social al oamenilor, formarea lui fiind posibilă doar în 
cadrul vieţii sociale - cum aflăm din Essai sur le gout. înainte de intrarea în 
scenă a lui Rousseau, în cultura franceză a secolului al X VllI-lea, cercurile nu 
erau clar delimitate. Se admira şi se iubea natura cu un mare entuziasm; însă, 
în imaginea ei creată, de belle nature, erau incluse toate caracteristicile con¬ 
venţiei. în Franţa, Diderot este primul gânditor care se încumetă să 
dezrădăcineze această convenţie, scrierile sale degajând un nou patos revo¬ 
luţionar. însă, în acţiunea lui directă, în calitate de critic şi scriitor, în special 
în calitate de poet dramaturg, el nu îndrăzneşte să desprindă cătuşele. Cel care 
a făcut pasul decisiv şi a tras ultimele consecinţe în această direcţie, a fost 
Lessing, în a sa Hamburgischen Dramaturgie. El descrie mixtiunea funestă 
care avusese loc în drama franceză şi în teoria acestei drame, între cerinţele 
„raţiunii" pur estetice şi cerinţele convenţionale, limitate din punct de vedere 
temporal. El realizează această separare la modul cel mai riguros: din cercul 


1 Goethe, ed. Weimar, voi. 45, p. 174. 

imperativelor estetice ale clasicismului, el înlătură tot ceea ce nu se originează 
în adevăr şi natură, ci doar în esenţa aparentă cu care se fălea epoca. Această 
esenţă aparentă nu poate produce nici o structură reală artistică şi nici un 
caracter autentic dramatic. Doar bagheta magică a geniului artistic, şi nu regu¬ 
lile convenţionale ale unei şcoli estetice, poate ajunge la o astfel de creaţie: 
„când Pompe şi Etiquette fac din oameni maşini atunci, din aceste maşini, 
opera poetului trebuie să facă din nou oameni.“ 

Desigur, activitatea Iui Lessing este pregătită, până în cele mai mici 
detalii, de estetica secolului al XVIII-lea. Deoarece, tocmai schimbarea eta¬ 
loanelor sociale şi estetice, făcută de teoria clasicismului, trebuia să conducă 
de la sine la o modalitate de relaţie istorică destinală între acestea două. în 
momentul în care acea critică, care devenea lot mai aspră, nu mai făcea faţă, 
când lipsurile şi chestionabilitatea sa ieşeau Ia iveală, trebuia să se destindă şi, 
în cele din urmă, să se dizolve. în acelaşi timp, din această disoluţie, estetica 
secolului al XVII Mea crease o altă experienţă importantă. Deoarece, prinsă în 
mijlocul unui eveniment concret istoric care o privea doar pe ea, va stabili clar 
raportul dintre artă şi „spiritul timpurilor". Aşa cum s-a arătat, poetica lui 
Boileau era influenţată puternic şi determinată de spiritul propriei sale epoci; 
însă, acest fapt, nu-şi putea găsi recunoaşterea în teorie, ca atare. în funcţie de 
intenţia şi de tendinţa lor sistematică, regulile pe care le expune Boileau sunt 
conccpule ca fiind universale şi atemporale. După el, doar iraţionalitatca, şi 
nu raţiunea, are o „istoric"; raţiunea este şi rămâne ceea ce a fost, de la început 
şi până la sfârşitul timpurilor. în acelaşi timp, prin concluziile pe care le-a 
tras estetica clasicistă, aceste premise vor deveni fragile. Prin apariţia noilor 
idei ştiinţifice şi filosofice, prin apariţia noilor pretenţii politice şi sociale, 
se trăieşte, totodată, şi transformarea etaloanelor estetice. Noua epocă 
pretinde tot mai energic şi mai conştient o nouă artă. Diderof opune patosu¬ 
lui şi glorificării eroilor dramei clasice franceze, o nouă conştiinţă socială şi 
estetică. Pornind de aici, el pretinde un nou gen poetic, pronunţându-se 
pentru dreptul a ceea ce se numeşte tragedie domestique. Critica estetică a 
secolului al XVIII-lea era pregătită să accepte, să recunoască şi să interpreteze 
teoretic astfel de experienţe. în Reflexions critiques sur la Poesie et la 
Peinture, Dubos călca deja pe acest drum. El este unul dintre primii gânditori 
care a demonstrat interes pentru evoluţia artelor şi căruia îi plăcea să adul¬ 
mece cauzele acestei evoluţii. Printre aceste cauze el nu le numără doar pe 
cele spirituale, ci şi pe cele pur naturale, climatice şi geografice. Pe lângă 
causes morales, el acordă spaţiu şi acţiunii aşa-numitelor causes physiques. 

Astfel, în cadrul esteticii pure, el anticipase intuiţia fundamentală care, ulterior, 
va fi valorizată în sociologia şi în teoria politică ale lui Montesquieu. Nu orice 
sol şi nu orice climă pot să producă aceeaşi artă: non omnisfert omnia tellus .' 
Prin această convingere, s-a renunţat la stabilitatea schemei clasiciste. Se 
pretinde o teorie care se mulează pe multiplicitatea şi invariabilitatea 
fenomenelor estetice: se aspiră la pătrunderea, de la simpla formulă, la 
cunoaşterea formei propriu-zise a elementului artistic care, aşa cum se arată 
tot mai clar, nu poate fi „citită 11 pe baza simplei fiinţe a operei de artă ci care 
pretinde de la teorie, să fie situată în centrul procesului de configurare artis¬ 
tică, încercând să-l transpună în idee. 



Problema gustului 
şi cotitura spre subiectivism 


Transformarea radicală internă prin care, în cadrul esteticii, va fi depăşită 
teoria clasicistă, corespunde, din punct de vedere metodic, cotiturii care, în 
gândirea ştiinţei naturii, s-a înfăptuit prin trecerea de la Descartes la Newton. 
Atât aici, cât şi acolo, pe căi diferite şi prin mijloace conceptuale diferite, se 
va urmări acelaşi scop: eliberarea de puterea necondiţionată a deducţiei, 
crearea de spaţiu, nu în detrimentul ei, ci alături de ea, faptelor pure, 
fenomenelor şi experimentelor directe. în această privinţă, nu trebuie să se 
renunţe în nici un caz la abordarea şi întemeierea principială. însă, se încearcă 
configurarea principiilor conform fenomenelor; în loc de determinarea 
fenomenelor, subordonarea acestora unor principii apriori valabile şi fixate. 
De aceea, drumul explicaţiei şi al deducţiei se intersectează tot mai mult cu 
cel al descrierii pure . 1 2 Această descriere nu mai începe cu operele de artă, ci 
vrea să caracterizeze şi să asigure mai întâi modalitatea de concepere estetică, 
întrebarea nu mai vizează în special genurile artistice, ci modul de comporta¬ 
ment artistic: impresia pe care opera de artă o face asupra celui care o con¬ 
templă şi părerea pe care el încearcă să o fixeze asupra lui şi a altora. Şi 
această orientare a esteticii porneşte de la „natură 11 , considerând-o modelul la 
care trebuie să aspire artistul şi pe care trebuie să-l urmeze. însă, în conceptul 

1 Dubos, Reflexions crilique sur la Poesie et la Peinture, secţ. XIX; vezi voi. II, 
secţ. XII şi urm..[„nu întregul pământ le poartă pe toate 11 (lat.) (n. tr.).] 

2 Vezi mai sus, p. 62 şi urm. 

de natură s-a realizat acum o schimbare caracteristică de semnificaţie. Astfel, 
acea natura rerum *, spre care se orientează obiectivismul estetic, nu mai cons¬ 
tituie steaua călăuzitoare, ci în locul ei a survenit natura omului: acea natură 
de la care porneşte în acelaşi timp psihologia şi gnoseologia şi în care caută 
soluţia problemelor lor, soluţie pe care le-a promis-o metafizica dar nu le-a 
dat-o niciodată. Astfel trebuie să se confirme problema în domeniul esteticii, 
deoarece, după esenţa sa, elementul estetic este un fenomen pur uman. De 
aceea, aici, fiecare încercare de „transcendenţă 11 este din start sortită eşecului, 
neputând exista nici o soluţie logică sau metafizică, ci doar una strict antropo¬ 
logică. Acum, psihologia şi estetica se intersectează pentru o bună bucată de 
timp. Trecerea de la problematica psihologică la cea transcendentală, prin care 
Kant dizolvă în cele din urmă această relaţie, nu a fost în nici un alt domeniu 
atât de greu de realizat şi nu s-a confruntat nicăieri cu dificultăţi sistematice 
atât de mari, ca în domeniul esteticii. 

Desigur că modul de abordare psihologic, în măsura în care lasă frumosul 
să parvină din natura umană, întemeindu-I pe aceasta, nu vrea în nici un caz 
să pronunţe un relativism nelimitat, nu vrea să ridice subiectul singular la 
rangul de judecător al operelor de artă. Mai degrabă, vede în fust o modalitate 
de simf comun, posibilitatea unui sensus comunis, constituind punctul în care 
începe problema propriu-zisă. Dacă forma de până acum a normării estetice 
va fi respinsă, atunci, cu aceasta, nu se va renunţa la fiecare regulă, esteticul 
nu va fi abandonat accidentalului şi bunului plac. Evitarea acestora, 
descoperirea unei legităţi specifice conştiinţei estetice, constituie şi aici scopul 
esteticii ca ştiinţă. Diderot a formulat expresiv această tendinţă, plasând-o la 
începutul lucrării sale, Essai sur la peinture. Dacă gustul ar fi exclusiv o 
problemă a capriciului, atunci de unde ar proveni toate acele delicii care se 
ivesc în adâncul sufletului nostru atât de spontan şi de impetuos; acele emoţii 
care răscolesc întregul nostru eu, care extind fiinţa noastră sau o presează şi 
care determină în ochii noştri lacrimi de bucurie sau de durere. Astfel de 
fenomene, pe care fiecare le găseşte în sine, nu pot fi interpretate prin teorii 
conceptuale şi nu pot fi zdruncinate prin argumente sceptice. „Apage Sophista 
- exclamă Diderot - tu ne persuaderas jamais â mon cceur qu’il a tort de 
fremir, â mes entrailles qu’elles ont tort de s’cmouvoir ." 1 


* Natura lucrurilor (lat.) (n. tr.). 

1 Diderot, Essai sur la peinture, Cap. VII, CEuvres (Assezat), X, 517 şi urm. 
[„Apage Sophista, niciodată nu-mi vei putea convinge inima că n-are dreptate să 
tresară sau sufletul că este nejustificat să fie impresionat." (fr.) (n. tr.).] 

în această nouă direcţie de abordare, pretenţia la întemeiere raţională a 
judecăţii de gust va fi fie îngrădită, fie va lăsa să scape în totalitate. Cu aceasta 
însă, pretenţia la generalitate nu este anulată. Doar determinarea mai atentă a 
acestei generalităţi şi modul în care ea poate fi valorizată se pune acum sub 
semnul întrebării. Deducţia pură şi simplul raţionament se dovedesc a fi aici 
neputincioase: corectitudinea gustului nu se poate demonstra la fel ca şi o 
consecinţă logică sau matematică. Mai mult, trebuie puse acum în joc alte 
forţe; ca să spunem aşa, trebuie să riscăm o altă miză psihologică. în cadrul 
teoriei clasiciste, această convingere făcuse deja carieră. Lucrarea La maniere 
de bienpenser dans Ies ouvrages de l’esprit (1687) a lui Bouhours este sepa¬ 
rată de Artpoetique a lui Boileau doar de un interval de mai mult de un secol 
şi vrea chiar să o completeze pe aceasta, nerăsturnând însă premisele sale de 
bază. Cum aflăm deja din titlu, şi aici se va încerca elaborarea unei „teorii 
estetice a gândirii 11 , ce apare ca un aspect colateral la Art poetique din Port 
Royal. însă, forma gândirii şi a judecăţii estetice va fi mai clar distinsă decât 
înainte, de acea formă a simplei ordini „discursive 11 . în aceasta din urmă, 
scopul suprem pe care şi-l propune ideea este scopul exactităţii şi univocităţii. 
Fiecare concept ce va fi utilizat trebuie definit riguros, determinat în toate 
caracteristicile sale - prin aceasta, prin definiţia sensurilor constatate, prin 
întreg şirul paşilor de gândire, trebuie susţinut. Tot ce este nesigur, neclar şi 
echivoc înseamnă moartea conceptului logico-matemalic care-şi obţine sensul 
şi valoarea prin exactitatea sa şi, pe cât de perfect este, pe atât de mult reuşeşte 
să realizeze în sine acest ideal. Dimpotrivă, în estetică, o altă normă se 
impune. Fără dificultate, se adevereşte aici un întreg şir de fenomene singu¬ 
lare care sunt la vedere şi accesibile oricărui experiment natural, fiind departe 
de orice exactitate încât aceasta devine anulată şi negată. O idee estetică îşi 
primeşte valoarea şi farmecul nu prin exactitatea şi distincţia ei, ci prin abun¬ 
denţa conexiunilor pe care le conţine în sine. Acest farmec nu se va pierde 
dacă nu se va reuşi să se cuprindă cu vederea această abundenţă şi să se dividă 
analitic în elementele sale constitutive. Prin multiplele şi opusele impulsuri pe 
care o astfel de idee le poartă în sine, prin modul în care ea se reflectă în 
diferite culori, prin elementul superficial şi suspendat în ea, semnificaţia sa 
estetică nu va fi în nici un caz diminuată; mai mult, ea se va constitui prin 
toate aceste trăsături, în multe cazuri. Aşa cum Pascal separă esprit fin de 
esprit geometrique şi cum le aşează într-o antiteză strictă, tot aşa Bouhours 
opune acel spirit al „corectitudinii 11 , pe care Boileau l-a făcut principiu al 
artei, spiritului de fineţe şi subtilitate, spiritului delicatesse. Ceea ce aici se va 

numi delicatesse este similar unui nou organ care nu vizează, ca gândirea 
matematică, consolidarea, stabilizarea şi fixarea conceptelor, ci invers, se 
exteriorizează în uşurinţa şi mobilitatea gândirii, în surprinderea celor mai 
fine nuanţe şi a trecerilor grăbite. Aceste treceri şi nuanţări sunt cele care dau 
mai întâi ideii o culoare specific estetică. Pe cât de bizar poate apărea aceasta 
la o primă privire, se poate spune că pe lângă idealul estetic de corectitudine 
şi exactitate, mai există încă un ideal, total opus, idealul de inexactitate. 
Clasicismul desemnase şi respinsese orice inexactitate ca fiind falsă în sine. 
însă, „raţiunea 44 estetică nu se raportează, aşa cum accentuează Bouhours, la 
această limită a „clarului şi distinctului 44 . Ea nu numai că are în sine un anumit 
grad de nedeterminare, ci pretinde de la el aceasta, deoarece fantezia estetică 
se dezvoltă doar în preajma nedetcrminatului, a ceea ce nu este gândit ca ter¬ 
minal. Aici nu este vorba despre simplul conţinut al ideii şi despre adevărul ei 
obiectiv, ci despre procesul gândirii, despre fineţea, uşurinţa şi rapiditatea cu 
care el se desăvârşeşte. Elementul decisiv aici nu este rezultatul, ci maniera în 
care acesta va fi atins, „rezultantul 44 însuşi. Din punct dc vedere estetic, o idee 
este cu atât mai valoroasă, cu cât acest „rezultat 44 , această configurare neaştep¬ 
tată, acest „salt 44 , devine mai evident în ea. Dacă logica pretinde continuitate, 
estetica pretinde spontaneitate; dacă toate acele premise ale unui concept sunt 
prezentate şi toţi acei membri intermediari care conduc la acesta, atunci, tot 
aşa şi pentru artă, nemijlocitul devine un izvor dc unde aceasta va produce 
configuraţii tot mai noi. Acea „linearitate 44 strictă a gândirii, pe care se 
sprijină estetica clasică şi pe care o fixează drept normă, nu este suficientă 
aici: deoarece, linia dreaptă este cea mai scurtă distantă dintre două puncte în 
sens geometric, şi nu estetic. în această ordine de idei, estetica lui Bouhours, 
care se întemeiază pe principiul delicatesse , va învăţa arta ce înseamnă 
drumul cotit , susţinându-l în valoarea şi eficienţa sa. O idee valoroasă din 
punct de vedere estetic (pensie delicate , pensie ingenieuse) este utilizată în 
permanenţă dc această artă şi doar pe baza ei îşi atinge scopul: scopul de a lua 
prin surprindere spiritul şi de a-i da un nou impuls. Genurile singulare ale artei 
poetice, ca de exemplu epigrama, sunt condiţionale de acest scop. Prin 
adevărul său, o epigramă nu va fi în nici un caz justificată din punct de vedere 
estetic; deoarece, astfel, ea ar putea rămâne doar o simplă teză care lipseşte 
vieţii şi mişcării artistice. Această viaţă şi această mişcare o vor putea 
surprinde nu atât prin forţa adevărului, cât prin cea a falsităţii.„Les pensees 
ă force d’etre vraies sont quelquefois triviales 44 ’: acest pericol al trivialităţii 


* „Raţionamentele, vroind să fie adevărate, devin uneori triviale. 44 (/r.) (n. tr.). 

estetice poate fi eliminat doar prin modul de introducere şi de „îmbrăcare 11 a 
ideii, printr-o oarecare cotitură surprinzătoare în expresia acesteia. De aceea, 
importanţa revine acum tot mai mult expresiei ideii, şi nu conţinutului ei. Prin 
prisma acestui context, nu este întâmplător şi nici paradoxal faptul că 
Bouhours pretinde, pentru tot ceea ce are valoare artistică, nu doar adevăr, ci 
şi o contribuţie a falsului şi că, din acest motiv, el apără drepturile a ceea ce 
se cheamă equivoque deoarece în ea falsul şi adevărul se amestecă, formând 
o unitate. 1 Doar prin expresia „falsului 11 îi reuşeşte celui care vorbeşte în mod 
variat limba clasicismului să desfacă cătuşele conceptului clasicist de adevăr 
şi de realitate şi să se ridice liber în regiunea „ aparenţei estetice 11 . Elementul 
estetic, ca atare, nu ia fiinţă în lumina pură şi mată a gândirii; el se află în con¬ 
trast cu aceasta, pretinzând separarea corectă între lumini şi umbre. Ambele 
sunt la fel de importante: deoarece, arta nu vrea să fie, pe lângă lumea naturii, 
o a doua realitate, în egală măsură obiectivă, ci vrea să o construiască pe 
aceasta în imagini. De aceea, idealul pur logic al „adecvaţiei 11 , al adequatio rei 
et intellectus* , nu este realizabil pentru ea, în acelaşi sens în care este reali¬ 
zabil pentru ştiinţă. Estetica clasicistă se sprijinise pe acest ideal; astfel, ea a 
fost condusă să pună accentul decisiv de valoare pe „ceea ce este natural 11 şi 
pe „ceea ce este corect 11 . Prezentarea este cu atât mai perfectă cu cât arta 
reuşeşte redarea obiectului însuşi şi oglindirea lui, fără tulburări şi retractări, 
în natura subiectului. însă, această normă începe acum să se deplaseze. 
Accentul nu mai cade atât pe apropierea de obiect, cât mai mult, pe distanţa 
faţă de el; nu pe ceea ce echivalează arta cu natura, ci pe maniera specifică a 
mijloacelor lor de expresie şi de prezentare. Din punct de vedere logic, vom 
recunoaşte în mod expresiv că aceste mijloace sunt inadecvate, mediate şi au 
un caracter metaforic. însă, în privinţa estimării valorii lor nu se va schimba 
nimic. Deoarece, imaginea pe care o proiectează arta nu va fi lipsită de ade¬ 
văr prin faptul că nu se apropie şi nu coincide cu obiectul, ci ea are adevărul 
ei propriu, imanent şi întemeiat în el însuşi: „le figure n’est pas faux, la 
metaphore a sa vdrite aussi bien que la fiction." 2 

Noul motiv, pe care-1 anunţă scrierea lui Bouhours, ajunge însă la dezvol¬ 
tarea sa deplină, pentru prima dată, la Dubos. Ceea ce rămăsese la nivelul 


1 Vezi H. v. Stein, Die Entstehung der neuren Âsthetik, p. 87 şi urm. 

* Adecvarea lucrului cu intelectul (lat.) (n. tr.). 

2 Bouhours, Maniere de bien penser dans Ies ouvrages de l’esprit, p. 12; vezi 
Baeumler, Kants Kritik der Urteilskraft , I, 36 şi urm. [„sensul figurat nu e fals, iar în 
metaforă este adevăr la fel ca şi în ficţiune. 11 (fr.) (n. tr.).] 

acelei simple aperţu, va fi transformat într-o idee fundamentală sistematică în 
Reflexions critiques sur la Poesie el la Peinture a Iui Dubos. Fenomenele pe 
care le descoperise Bouhours la periferia esteticului sunt plasate acum în 
centrul teoriei estetice. Acum nu mai este vorba despre acceptarea imaginaţiei 
şi sentimentului alături de forţele intelectului, ci de a le dovedi şi a le afirma 
drept forţe fundamentale propriu-zise. Dacă, din acest motiv, opera lui Dubos 
a fost numită „prima estetică a sentimentalismului" 1 , această denumire poate 
fi acceptată doar cu o rezervă istorică: deoarece, anumite trăsături „sentimen¬ 
tale", aşa cum vor apărea ele ulterior în epoca „sensibilităţii", nu sunt la el 
nicăieri prezente. Ceea ce el desemnează drept „sentiment" ( sentiment ), nu 
înseamnă o adâncire a eu lui în sine însuşi şi o cotitură „subiectivă", în *cest 
sens. Mai mult, el nu mai porneşte exclusiv de la analiza operei de artă, ci 
surprinde, înainte de toate, efectul pe care aceasta îl are, încercând să deter¬ 
mine, pe baza acestuia, esenţa artei. în această divizare a impresiei estetice, 
eul şi obiectul sunt puse faţă în faţă în calitate de factori necesari şi în egală 
măsură îndreptăţiţi. Natura acestui raport cauzal şi aportul pe care îl au 
momentele singulare, „subiectul" şi „obiectul", la aceasta, nu pot fi stabilite 
anticipat, prin reflecţii pur abstracte, ci înţelegerea lor poate proveni doar din 
experienţă. De aceea, la Dubos, pentru prima dată, muloexaminarea devine 
principiul propriu-zis al esteticii şi, vizavi de toate celelalte metode logice, 
singura origine a oricărei cunoaşteri sigure. Esenţa esteticului nu poate fi 
cunoscută pe baza simplelor concepte; teoreticianul, în acest domeniu, pentru 
a împăilăşi şi altora convingerile sale, nu poate face nimic altceva decât să 
apeleze la propria lui experienţă interioară. Impresia directă de care trebuie să 
se lege llecare configuraţie conceptuală estetică nu poate 11 înlocuită de nici o 
deducţie şi nu are voie să fie dată la o parte de aceasta. „Je ne saurois esperer 
d’ctre approuve - spune Dubos la începutul operei sale - si je ne parviens 
point â faire reconnoître au lecteur dans mon livre ce qui se passe en lui-meme, 
en un mol Ies mouvements Ies plus intimes de son coeur. On n’hesite gueres â 
rejetler comme un miroir infidele le miroir ou l’on ne se reconnoît pas." 2 
Astfel, estetica, având codul ei în mână, nu se mai opune artistului, nici nu 


1 Vezi Baeumler, op. cit., p. 53. 

2 Dubos, Reflexions critiques sur la Poesie et la Peinture, P.I, secţ. 1. [,,N-aş putea 
spera să mi se dea dreptate dacă nu aş reuşi deloc să-l fac pe cititor să găsească în 
cartea mea ceea ce se petrece în interiorul său, mai exact să-şi regăsească ecuaţiile cele 
mai intime ale sufletului. De obicei, oglinda infidelă în care nu ne recunoaştem, o 
respingem lără regrete." (fr.) (n. tr.). ] 

doreşte să fixeze celui care abordează arta, norme universal valabile. Ea vrea 
doar să fie oglinda în care aceştia doi se admiră şi în care îşi pot recunoaşte 
experienţele şi trăirile cele mai profunde. Orice formare a judecăţii estetice nu 
poate consta, în cele din urmă, în nimic altceva decât în faptul că aceste trăiri, 
aceste impresii originare se pot vedea tot mai clar şi că se învaţă a se distinge 
între adausurile accidentale ale reflecţiei. Toate teoriile şi reflecţiile asupra 
conceptelor estetice, care nu servesc acestui scop, trebuie repudiate; tot ceea 
ce nu conţine naturaleţea pură a impresiei şi ne face să avem încredere în ea, 
îi lipseşte scopul esenţial pe care estetica trebuie să şi-l propună. în sens pro- 
priu-zis, gustul nu poate fi nici învăţat, nici configurat prin consideraţii teo¬ 
retice; şi tot atât de puţin, percepţia sensibilă este capabilă şi are nevoie de o 
astfel de învăţătură. „Impulsurile inimii provin din aceasta într-o mişcare ce 
premerge orice meditaţie. Inima noastră este creată şi configurată pentru aceste 
impulsuri. De aceea, activitatea sa premerge oricăror raţionamente ( raison- 
nements), tot aşa cum în percepţia simţurilor, activitatea ochiului şi a urechii 
o ia înaintea acestora. Tot aşa de rar putem găsi oameni care să nu fie născuţi 
cu acest sentiment, precum găsim orbi din naştere; însă, acelora care nu-1 au, 
li se poate da tot atât de puţin, precum putem oferi orbilor vederea... Se 
plânge la o tragedie, fără ca înainte să se fi discutat dacă subiectul expus de 
poet are în sine forţa de a emoţiona şi dacă este imitat adecvat. Sentimentul ne 
învaţă să decidem să facem o cercetare, înainte să ne fi gândit... Dacă meritul 
esenţial ale unei poezii sau al unei picturi ar consta în faptul că ar fi conform 
regulilor stabilite anterior, atunci cea mai bună cale de a judeca perfecţiunea sa 
ar fi calea discuţiei şi a analizei. însă, cel mai mare merit al unei poezii sau al 
unei picturi constă în a ne place; toţi oamenii ştiu, cu ajutorul senzaţiei interne, 
fără a cunoaşte regulile, dacă operele de artă ating acest scop." 1 

„Gustul" nu va mai fi alăturat şi încadrai aici proceselor logice conclusive, 
ci aşezat pe poziţii egale, în nemijlocirea sa, cu actele pure ale percepţiei, 
văzului, auzului, gustului şi mirosului, cu aceasta, fiind trasată calea pe care 
Hume o va urma până la capăt. Filosofia lui Hume introduce şi se ocupă mai 
puţin de problemele estetice decât de cele teoretice şi psihologice, de cele 
etice şi religioase. Cu toate acestea, şi în cadrul acestui cerc problematic, ea 
deţine o poziţie importantă şi, din punct de vedere metodic, rămâne şi aici, în 
totalitate, o realizare originală. Deoarece, pentru Hume, frontul de luptă de 
până acum s-a dislocat. Conducătorii spirituali ai „esteticii sentimentului" 
doreau să apere tot mai energic specificitatea şi unicitatea sentimentului şi să 


lbidem, II, secţ. XXIII. 

susţină nemijlocirea acestuia: niciodată nu s-a putut merge atât de departe 
încât ei să atace raisonnement-\i\ ca atare; să se îndoiască de „raţiune", de 
funcţia ei fundamentală propriu-zisă. Pentru ei, războiul se dădea doar pentru 
o separare a puterilor, nu pentru o atenuare şi o contestare a raţiunii înseşi. în 
calitate de forţă a gândirii logice, de forţă a consecinţei cauzale pe care se 
bazează toată cunoaşterea noastră despre realitate, raţiunea rămâne inataca¬ 
bilă. însă, tocmai în această direcţie, Hume face încă un pas decisiv. El se 
încumetă să deplaseze câmpul de bătălie pe terenul adversarului; el vrea să 
arate că tocmai punctul în care raţionalismul îşi văzuse până acum mândria şi 
puterea sa, constituie de fapt cel mai slab punct al poziţiei sale. Acum, senti¬ 
mentul nu mai trebuie să se justifice în faţa scaunului judecătoresc al raţiunii, 
ci raţiunea va fi citată acum în faţa forumului senzaţiei, al „impresiei" pure şi 
chestionată în legătură cu dreptul pretenţiilor ei. Sentinţa va fi următoarea: 
toată puterea pe care raţiunea pură şi-o alocase, a fost o putere nelegitimă şi 
contra naturii. Raţiunea nu îşi pierde doar poziţia ei de suverană, ci trebuie să 
renunţe, în propriul ei domeniu, în domeniul cunoaşterii, Ia rolul său de 
conducător, punându-se la dispoziţia imaginaţiei. Cu aceasta, rolurile în 
disputa pc marginea bazelor esteticii, s-au schimbat în totalitate. în timp ce, 
înainte, imaginaţia mai trebuia încă să ducă lupte în vederea recunoaşterii şi 
îndreptăţirii sale, acum ea este considerată ca fiind forţa fundamentală 
propriu-zisă a sufietului, stăpâna căreia toate celelalte forţe trebuie să i se 
subordoneze. Consecinţele care decurg de aici pentru construcţia esteticii, 
pentru o „filosolle a frumosului", au fost trase în mod expresiv în eseul lui 
I lume. Of the Standard of Taste*. Chiar şi estelica scepticismului trebuie să fie 
abandonată dacă, prin acest abandon, înţelegem renunţarea la normele uni¬ 
versal valabile şi necesare pentru toate timpurile şi pentru toţi subiecţii gân¬ 
ditori. Nicăieri, pretenţia la o astfel de normă a adevărului şi a necesităţii nu 
este atât de facil de combătut ca în domeniul estetic: deoarece, experienţa 
cotidiană ne învaţă că nu există o scală fixă de valori estetice şi că ea nu a exis¬ 
tat niciodată. De la o epocă la alta, de la un individ la altul, etalonul pe care-I 
stabilim pentru aprecierea frumosului se schimbă. încercarea ca din acest flux 
de opinii să extragem una singură, dorind să o facem model şi să o înzestrăm 
cu ştampila adevărului a şi necesităţii, este zadarnică. însă, când noi trebuie 
să recunoaştem această variabilitate şi relativitate a judecăţii de gust atunci, 
pe de altă parte, pentru estetică, această recunoaştere nu ascunde aceleaşi 


* Vezi Hume, Four Disertations: The Natural History of Religion; of the Passion; 
ofTragedy; of the Standard of Taste (1757) (n. tr.). 

pericole care existau în cazul logicii şi al ştiinţelor pur raţionale. Deoarece, 
acestea din urmă nu doreau şi nu puteau să renunţe la un etalon obiectiv, ce se 
află în natura lucrurilor. Ele pretindeau că pot cunoaşte obiectul însuşi, în 
purul său „în sine“ şi că pot descrie determinaţia esenţei sale : ele şi-au cules 
roadele şi şi-au văzut scopul atins, atunci când scepticismul le-a imputat limi¬ 
tele care sunt puse definitiv unei astfel de încercări. în domeniul ştiinţelor 
raţionale, scepticismul este, de aceea, întotdeauna un principiu pur negativ, 
dizolvant. însă, lucrurile se schimbă îndată ce pătrundem în sfera sentimentului 
şi în cea a judecăţilor pure de valoare. Deoarece, fiecare judecată de valoare, 
înţeleasă în mod corect, nu vrea să aibă în vedere „faptul însuşi" şi natura 
absolută a acestuia, ci ea exprimă doar o anumită relaţie care există între 
obiecte şi noi înşine, în calitate de subiecţi sensibili şi gânditori. Această 
relaţie poate fi „adevărată" în fiecare caz particular, fără a fi, însă, întotdeauna 
aceeaşi. Fiindcă, natura şi adevărul unei relaţii nu depind niciodată doar 
de unul dintre membri, ci provin din maniera în care aceştia se determină 
reciproc. De aceea, luarea în considerare a subiectului care doreşte şi valo¬ 
rizează nu este nimic din ceea ce ar fi exterior pentru conţinutul şi sensul 
judecăţii de valoare; ci, prin aceasta, conţinutul poate fi determinat şi sensul 
constituit. Dacă acest lucru a fost o dată înţeles, atunci va rezulta un primat 
propriu-zis al judecăţii pure estetice asupra judecăţii logice. Primatul nu 
este dat de faptul că una realizează mai mult decât alta, ci de faptul că una 
pretinde mai puţin. în măsura în care judecata estetică se opune fiecărei 
generalizări nepermise şi nu se pronunţă asupra obiectelor ca atare, ci doar 
asupra raportului nostru cu obiectele, ea poate ajunge la acea adecvare la 
care ştiinţa despre obiectiv, în zadar aspiră. Subiectul individual nu-şi 
poate aroga dreptul de a fi judecător al lucrurilor; însă, el este singurul 
judecător posibil al propriilor sale stări. Judecata estetică, considerată în 
mod corect, vrea să se pronunţe doar în legătură cu aceste stări. Astfel, ea 
poate ajunge mult mai departe tocmai pentru faptul că ea aspiră la puţin. 
Intelectul poate greşi deoarece măsura sa nu se află în el însuşi ci în natura 
lucrurilor, la care el se raportează şi cu care vrea să „se întâlnească" într-un 
mod oarecare. însă, sentimentul nu se expune la astfel de erori; deoarece, 
conţinutul şi măsura sa nu se află în exterior, ci în sine. „AII sentiment is 
right, because sentiment has a reference to nothing beyond itself, and is 
always real, wherever a man is conscious of it. But all determinations of 
the understanding are not right; because they have a reference to something 
beyond themselves, to wit real rnatter of fact, and are not always conformable 

to that standard.“* Dintre o mie de judecăţi diferite asupra unei stări de fapt 
pur obiective, există doar una singură care este corectă şi adevărată; singura 
dificultate constă doar în identificarea acesteia. Dimpotrivă, o mie de senti¬ 
mente şi de aprecieri diferite asupra aceluiaşi obiect pot fi toate corespunză¬ 
toare. Deoarece, nici un sentiment nu va înţelege şi desemna ceva obiectual, 
ci întotdeauna va exprima doar o relaţie (conformily or relation ) între obiect 
şi organele de simţ şi capacităţile spiritului nostru. De aceea, noi putem să 
judecăm frumuseţea în sens „obiectiv 11 tocmai pe motiv că ea este ceva pur 
subiectiv, că nu este un lucru, ci doar o stare în noi înşine. „Beauty is no quality 
in things themselves: it exists merely in the mind which contemplates them, 
and eacli mind perceives a different beauty. 11 ' 

Prin toate acestea, se pare că ultimul rest de valabilitate universală este 
radiat din judecata estetică; dar, atunci când Hume, atât aici, cât şi în dome¬ 
niul pur logic, renunţă la orice fapt de a fi universal valabil, din punct de 
vedere teoretic, el nu vrea, în nici un caz, să respingă orice fapt de a fi uni¬ 
versal valabil, din punct de vedere practic. Cu toate acestea, din punct de 
vedere pur conceptual, trebuie să se constate că sentimentul estetic şi 
aprecierea valorii estetice, deoarece ambele spun ceva doar despre natura 
subiectului, au valoare doar pentru însăşi această natură şi doar în cadrul sfe¬ 
rei sale. Insă, dacă aici nu poate fi vorba despre identitate reală, despre iden¬ 
titate în sensul logic al cuvântului, atunci există totuşi o constantă empirică, 
iar aceasta nu permite ca diferenţele inevitabile ale sentimentului şi ale 
judecăţii de gust să iasă în afara oricărui etalon. Un astfel de etalon nu ne este 
dat apriori prin „esenţa 11 frumosului, însă ne este dat pur obiectual, prin natura 
omului. Aceasta are grijă ca opoziţiile să nu ia proporţii indeterminabile, ci ca 
ele să se oprească în cadrul acelor limite stabilite prin umanitatea însăşi, nu ca 
un concept universal logic sau ca un ideal etico-estetic, ci ca un gen biologic. 
Dacă fiecare individ se abate de la alţii, atunci această deviere coincide în 
acelaşi timp cu a altora; însăşi variaţia are extensiunea şi legea sa determinată. 

* „Toate sentimentele sunt corecte; pentru că sentimentul nu arc nici o altă refe¬ 
rinţă în afară de sine însuşi; şi este real întotdeauna când cineva îl conştientizează, 
însă, nu toate determinaţiile intelectului sunt corecte; deoarece, ele au o referinţă la 
ceva ce se află în afara lor, la lucrurile şi stările reale de fapt, care nu întotdeauna sunt 
în conformitate cu acel standard. 11 ( engl .) (n. tr.). 

1 Hume, Of the Standard of Teste, Essays Moral, Political and Litterary, ed. Green 
şi Grose, Londra, 1898, p. 268. [„Frumuseţea nu este o calitate intrinsecă a lucrurilor: 
ea există mai mult în mintea celui care le contemplă iar fiecare minte concepe o altă 
frumuseţe. 11 (engl) (n. tr.).] 

De aici rezultă acea coincidenţă relativă a judecăţilor estetice pe care o putem 
constata peste tot ca fenomen pur real. Pe cât de puţin se pot impune aici 
norme absolute, pe atât de clar ni se arată, pe de altă parte, o regularitate 
empirică şi, în aceeaşi măsură, o secţionare empirică. Văzută pur abstract, 
diferenţa rămâne posibilă; însă, in concreto, ea devine absurdă. Cine doreşte 
să-i plaseze la un anumit nivel pe Ogilby şi Milton, pe Bunyan şi Addison, 
raportându-se la geniul lor şi la maniera lor de a scrie, acela nu va putea fi 
combătut pe motive pur raţionale. însă, judecata sa nu va fi mai puţin extrava¬ 
gantă dacă ar dori să compare un iaz cu un ocean sau un muşuroi de cârtiţe cu 
Pic von Teneriffa. 1 De aceea, identitatea la care ridică pretenţie gustul, în cali¬ 
tate de sensus communis, nu se poate nici deduce, nici demonstra. însă, ea se 
prezintă în faptă şi obţine prin aceasta un fundament mai bun şi mai puternic 
decât i-a putut oferi cândva simpla speculaţie. Se arată deja că, din punct de 
vedere pur empiric, identitatea reală a judecăţii se produce mai repede şi mai 
sigur în domeniul gustului decât în cel al cunoaşterii raţionale, pur filosofice, 
în ceea ce priveşte sistemele filosofice, trebuie să existe ceva comun pentru 
fiecare dintre acestea, doar pentru propriul său timp; strălucirea sa dispare 
repede, fiind obscurizată printr-o nouă constelaţie. Dimpotrivă, marile opere 
clasice de artă au rezistat mult mai bine probei timpului. Chiar dacă ele sunt 
strict legate de epoca lor şi sunt inteligibile doar pe baza condiţiilor speciale 
spirituale ale acelei epoci, totuşi, se arată că această condiţionalilatc a acţiunii 
lor influente nu are limite. Mai mult, ele stabilesc conexiuni între secole, 
devenind cea mai sigură dovadă pentru faptul că, dacă gândirea omenirii s-a 
schimbat, sentimentul şi capacitatea estetică de a fi impresionat rămân de fapt 
aceleaşi. Adevărul aparent obiectiv, care trebuia să fie conţinut în operele gân¬ 
ditorilor antici, este pentru noi, acolo; însă, vraja pe care o resimţim din 
creaţia literară antică nu s-a spulberat iar forţa cu care a acţionat asupra noastră, 
în calitate de subiecte sensibile, nu s-a diminuat deloc. „Aristotle and Plato, 
and Epicurus, and Descartes may successively yield to each other: but 
Terence and Virgil maintain an universal, undisputed empire over the minds 
of men. The abstract philosophy of Cicero has lost its credit: the vehemence 
of his oratory is still the object of our admiration.“ 2 


1 Ibidem, p. 269. 

2 Ibidem, p. 280. [„Aristotel şi Platon, Epicur şi Descartes ar fi putut să strige suc¬ 
cesiv unul la celălalt: dar, Terence şi Virgil menţin un imperiu universal, nedisputat 
deasupra minţilor oamenilor. Filosofia abstractă a lui Cicero şi-a pierdut credibilitatea: 
vehemenţa oratoriei sale mai este încă obiectul admiraţiei noastre." ( engl .) (n. tr.).] 

Cu aceasta, s-a constatat doar un minimum de „universalitate valabilă" 
estetică, în privinţa căreia, nici gânditorii empirici ai secolului al XVIII-leanu au 
putut să se liniştească în totalitate. Dacă ei recunosc în experienţă izvorul judecăţii 
estetice, atunci ei fac totuşi încercarea dea aşeza experienţa pe un fundament solid 
şi de a-i fixa un anumit sens „obiectiv". însă, prin aceasta, problema va suferi o 
mutaţie; deoarece, nu se va mai avea în vedere exclusiv abordarea fenomenelor 
estetice ca atare şi descrierea lor pură, ci cauzele acestor fenomene; se va încerca 
demonstrarea a ceea ce se numeşte fundamentum in re* al fenomenelor. Unde 
altundeva ar putea fi căutat acest fundament decât în a ancora frumuseţea într-o 
conformitate cu scopul şi în a arăta că ea nu este altceva decât expresia învăluită 
a unei astfel dc conformităţi? Diderot este cel care, în teoria sa estetică, reva¬ 
lorizează acest motiv. Pentru el, gustul este obiectiv şi subiectiv deopotrivă. Este 
subiectiv deoarece nu are altă bază în afară de sentimentul individual; obiectiv, 
pentru că acest sentiment este doar rezultatul şi ecoul a sute de experienţe indi¬ 
viduale. în prezentualitatea sa pură, el nu este ceva ce mai poate fi definit sau înte¬ 
meiat, un je ne sais quoi; însă, din acest „incognoscibil" se poate obţine o 
cunoaştere mediată , dacă raportăm acest prezent la trecutul său. în fiecare jude¬ 
cată de gust se sintetizează o infinitate de experienţe anterioare. Ea nu se explică 
atât printr-o reflecţie speculativă, cât printr-un simplu „instinct": deoarece, un 
„instinct" pentru frumos nu ar fi nimic altceva decât, o qualitas occulta **, a cărei 
acceptare în psihologie este la fel de ineficientă şi care trebuie să fie la fel de evi¬ 
tată şi exclusă precum a fost şi în teoria naturii. Noi scăpăm de ambele pericole 
dacă găsim o explicaţie pur empirică a acestui aşa-zis „instinct" - dacă îl 
cunoaştem ca fiind ceva mediat şi devenit, şi nu ceva pennanent şi originar. Din 
momentul în care ne-am deschis pentru prima dată ochii la lumină, am preluat în 
noi nenumărate impresii, fiecare fiind însoţită de un anumit sentiment sau jude¬ 
cată dc valoare, de o aprobare sau dezaprobare. Pe măsură ce aceste experienţe se 
acumulează în memoria noastră, intersectându-se şi comprimându-se într-o nouă 
expresie de ansamblu, rezultă de aici ceea ce noi numim sentiment pentru frumos. 
Fireşte, acest sentiment este „iraţional", în sensul că, în pura trăire a frumosului, 
amintirea experienţelor anterioare dispare şi că actualitatea acestor trăiri nu ne 
poate da în acelaşi timp o cunoaştere a constituirii lor, a originii lor genetice. 1 

* Fundamentul în lucruri {lut.) (n. tr.). 

** Calitate ascunsă {lat.) (n. tr.). 

1 Vezi scrisorile lui Diderot către Sophie Volland, din 2 septembrie 1762 şi din 
4 octombrie 1767 în Diderot, Scrisori către Sophie Volland, ed. cit., pp. 265-270, 
371-379; pentru estetica lui Diderot, vezi noua prezentare a lui Folkierski, Elitre le 
Classicisme et le Romantisme, Etude sur l’Esthetique et Ies Estheticiens du XVIII e 
siecle, Paris, 1925. p. 355 şi urm. 

Pentru Diderot însă, dacă această origine nu este un fenomen direct vizibil, 
atunci ea este un postulat pe care îl deduce din premisele generale ale 
empirismului. „Quest-ce donc que le gout? Une facilite acquise par des experi- 
ences reiterees, â saisir le vrai ou le bon, avec la circonstancce qui le rend 
beau et d’en Stre promptement et vivement touche." 1 în năzuinţa sa de a da o 
explicaţie pur empirică frumosului, Diderot se atlă din nou în pericolul de a-şi 
pierde specificitatea lăsând-o să se transforme în ceva care atinge perfecţi¬ 
unea fizică sau morală, în ceva obiectiv, în conformitate cu scopul. 
„Michelangelo dă Bisericii Sf. Petru din Roma cea mai frumoasă formă pe 
care el o poate realiza. Emoţionat de frumuseţea acestei forme, geometrul La 
Hire face după ea o schiţă şi observă că această schiţă reprezintă curba celei mai 
mari rezistenţe posibile. De ce Michelangelo făcuse această curbă când el 
putea să mai aleagă dintre atâtea altele? Cauza: experienţa cotidiană. Ea arată 
atât dulgherului cât şi sublimului Euler, unghiul de care au nevoie pentru a 
proteja un zid, ameninţat cu prăbuşirea, cu o bârnă de sprijin. Ea l-a învăţat să 
dea aripilor unei mori de vânt acea înclinaţie care este cea mai favorabilă pen¬ 
tru mişcarea sa rotativă. în calculul ei subtil, ea lasă să pătrundă elemente pe 
care nici un geometru al academiei nu le-ar putea găsi mai bine.“ 2 în această 
explicaţie empirico-practică, frumosul nu ameninţă în originea sa doar expe- 
rience journaliere, ci va fi constatat în cele din urmă în această sferă a expe¬ 
rienţei, aşa cum şi Diderot a văzut frumuseţea corpului uman în faptul că el 
este astfel configurat încât îndeplineşte excelent funcţiile sale vitale. „Le bel 
homme est celui que la nature a forme pour remplir le plus aisemenl qu’il est 
possible Ies deux grandes fonctions: la conservation de l’individu, qui s’etend 
â beaucoup de choses, ct la propagation de l’cspece qui s’dlend â une.“ 3 * * * * Se 
observă că pericolul pe care vroia să-l depăşească empirismul n-a fost real¬ 
mente înfrânt şi că obstacolul de care se lovea estetica raţionalistă, n-a fost 
evitat. Acolo unde el vrea nu numai să descrie frumuseţea ci şi să o înte¬ 
meieze, acolo el poate face aceasta doar prin faptul că se sprijină de „adevăr 11 


1 Diderot, Essai sur la peinture , cap. VII, CEmres (Assezat), X, 519. [„Ce este 
deci, gustul? O îndemânare obţinută prin experienţe reiterate de a cuprinde adevărul 
sau binele: împreună cu circumstanţa care-l face frumos şi de a fi zguduit imediat cu 
tărie, de adevăr şi bine.“ (fr.) (n. Ir.)] 

2 Ibidem, X, 519. 

3 Pentru mai multe detalii despre „utilitarismul" estetic al lui Diderot, vezi 

Folkierski, op. cit., 383 şi urm. [„Omul frumos este acela pe care natura l-a format în 

aşa fel încât să-i fie cel mai uşor a îndeplini cele două mari funcţii: conservarea indi¬ 

vidului ce se extinde asupra mai multor lucruri şi propagarea speciei în care e vizată 

una singură." (fr.) (n. Ir.)] 

şi o vede ca o formă învăluită a acestuia. Acum, doar norma adevărului s-a 
deplasat: deoarece, conţinutul ei nu va mai fi întemeiat în teze apriorice, în 
principii generale şi necesare, ci în experienţe practice, în util şi cotidian. 
Sensul şi valoarea proprie a frumosului nu va fi dată de nici una dintre aceste 
două modalităţi explicative. Etalonul care este folosit în ambele cazuri, 
aparţine unui alt nivel decât aceluia în care se află fenomenul pur al fru¬ 
museţii. Aşa cum în estetica clasicistă „raţiunea 11 deţine primatul, în estetica 
empirică, îl deţine „intelectul". Imaginaţia va fi recunoscută în teorie ca o 
facultate independentă, ca o forţă particulară a sufletului, încercându-se să se 
demonstreze că este o facultate centrală, o origine psihologică chiar şi pentru 
fiecare facultate pur teoretică. Pc de altă parte însă, acum ameninţă din nou 
pericolul nivelării: deoarece, în măsura în care ea pătrunde, în acest fel, în 
sfera teoretică, pentru a o supune, acest fapt conduce la înfrângerea ei. Reala 
autonomie a frumosului şi autarhia imaginaţiei pot fi obţinute doar pe o altă 
cale. Impulsul ideatic necesar pentru atingerea acestui scop, i-a fost refuzat 
atât raţionalismului estetic, cât şi empirismului estetic. El putea porni doar de 
la un gânditor care nu năzuia nici să dividă frumosul teoretic, stabilindu-i reguli, 
nici să-l descrie din punct de vedere psihologic şi să-l explice genetic, ci care 
trăia în intuirea lui pură, lăsându-se stăpânii şi copleşit de acesta. Un astfel de 
gânditor este în secolul al XVIII-lea, mai întâi, Shafleshury. De aceea, teoria 
sa a fost chemată să întemeieze prima filosofic completă şi independentă a 
frumosului. 


Estetica intuiţiei 
şi problema geniului 


Estetica engleză a secolului al XVIII-lea nu a mers nici pe urmele clasi¬ 
cismului francez, nici pc cele ale lui Mume. Desigur, influenţa ambelor şiruri 
ideatice, în problematica şi evoluţia lor, este incontestabilă. Nu doar literatura 
engleză a secolului al XVIII-lea, ci şi teoria estetică ia în considerare marele 
model pe care îl propusese tragedia clasică franceză, fiind influenţată în multe 
detalii de acesta. în ceea ce priveşte mişcarea ideologică empiristă, era atât de 
greu să i te sustragi, astfel încât motivele ei esenţiale au fost preluate deja în 
primele începuturi ale problemei estetice. Deoarece, această problemă va fi 
văzută din puncte de vedere psihologice şi abordată conform acestora. însă, 
în cadrul psihologiei, se pare că în Anglia secolului al XVIII-lea, în raport 
cu adevărata metodă de abordare „conform naturii", nu mai putea să existe o 

temporizare. Prin Locke, Berkeley şi Hume, victoria empirismului a fost 
decisă definitiv; începând de atunci, nu a mai fost vorba de a le discuta 
principiile, ci doar de a da tocmai acestor principii cea mai mare extindere şi 
aplicare asupra unor domenii tot mai noi şi asupra unor fenomene complexe 
ale vieţii sufreteşti. 

Dacă estetica engleză a reuşit totuşi să se sustragă acestei fascinaţii a 
empirismului, ea datorează aceasta circumstanţei că a acceptat tot mai mult o 
teorie filosofică neconfigurată sub constrângerea gândirii enipiriste şi, 
pornind de la aceasta, a putut crea. Conducătorii esteticii engleze din secolul 
al XVIlI-lea se întorc la Shaftesbury, simţindu-se elevii acestuia. însă, 
Shaftesbury însuşi nu şi-a format imaginea despre lume după anumite modele 
pe care le-ar fi putut prelua direct din propria sa epocă. El a fost discipolul lui 
Locke, însă a împrumutat de la el doar anumite conţinuturi, în timp ce forma 
spiritului său şi a teoriei sale îi aparţin în totalitate. Prin ea, el nu se simte înru¬ 
dit cu filosofia contemporană lui, ci caută, pentru ea, alte modele spirituale şi 
alte prototipuri istorice. Pentru a constata distanţa la care se află Shaftesbury 
faţă de propria sa epocă, este suficient să răsfoim jurnalul său filosofic. în 
acest jurnal nu găsim nici un ecou al problemelor ce au mişcat această epocă, 
al deciziilor conceptuale şi practice în faţa cărora ea se afla. El iese în afara 
tuturor acestor probleme stringente ale propriului său timp. în locul acestora, 
el caută contactul direct cu Renaşterea şi cu lumea conceptuală antică. Cu 
aceasta din urmă, cu Platon şi Aristotel, cu Plot in, Seneca, Marcus Aurelius, 
cu Epictet, Shaftesbury, în acest jurnal, se află nemijlocit în dialog. Nimic nu-i 
repugnă mai mult decât faptul de a lăsa filosofia să se constituie într-un sis¬ 
tem de concepte logice sau înlr-o structură de teorii ştiinţifice. El doreşte să 
reînnoiască şi să încorporeze în ea idealul său originar, idealul de ştiinţă pură 
a înţelepciunii. Pe acest drum şi nu pe cel al speculaţiei abstracte sau al expe¬ 
rienţelor empirice, s-a apropiat el pentru prima dată de problemele esteticii. 
Pentru el, acestea erau probleme individuale de viaţă, cu mult înainte de a fi 
devenit probleme pur teoretice. Shaftesbury' nu vede estetica exclusiv prin 
prisma operei de artă, ci are nevoie de ea pentru a putea primi din partea ei 
un răspuns la întrebarea despre adevărata configuraţie a vieţii, despre legeea 
sub care se află construcţia cosmosului, atât cel intern cât şi cel spiritual-per- 
sonal. Filosofia, înţeleasă ca pură ştiinţă a înţelepciunii, rămâne în sine 
nedesăvârşită dacă nu se încheie printr-o teorie a frumosului în care să-şi reali¬ 
zeze plinătatea sa concretă. Adevărul nu poate să existe fără frumuseţe şi nici 
frumuseţea fără adevăr. Teza centrală a filosofiei şi esteticii lui Shaftesbury, al! 

beauty is truth, văzută din această perspectivă, apare în adevărata ei lumină. 
După textul exact, această teză nu se distinge prin nimic de acea pretenţie la 
obiectivitate, reprezentată de estetica clasicistă franceză: şi pare că nu ar fi nimic 
altceva decât o traducere a tezei lui Boileau, rien n 'est pas beau que le vrai. Şi 
totuşi, acest ecou este doar aparent; deoarece, prin aceleaşi cuvinte se exprimă o 
cu totul altă idee. Când Shaftesbury identifică frumuseţea cu adevărul, el nu ia 
adevărul în sensul unei chintesenţe de cunoştinţe teoretice, de teze şi judecăţi 
care se bazează pe reguli logice fixe, pe principii şi pe concepte. Pentru el, „ade¬ 
vărul" este mai mult structura de sens internă a universului: o structură care nu 
poate fi cunoascută prin simple concepte, nici inductiv, prin acumularea expe¬ 
rienţelor individuale, ci doar trăită nemijlocit şi înţeleasă intuitiv. Această formă 
de trăire şi de înţelegere interioară ne va fi dată prin fenomenul frumosului. în el, 
bariera dintre lumea „internă 11 şi cea „externă" se suspendă; în el se arată că 
aceeaşi lege se aplică amândurora şi se exprimă în manieră proprie. „Măsurile 
interioare" (interior numbers) pe care le regăsim în fiecare apariţie a frumosului, 
ne dezvăluie misterul naturii şi al lumii psihice deopotrivă. Deoarece, chiar şi 
aceasta este doar în aparenţă o lume „externă", un ceva care se află obiectual la 
îndemână, un ceva care are drept caracteristică doar faptul că se acţionează 
asupra lui. Adevărul cel mai profund al ei constă, mai mult, în faptul că în ea 
trăieşte un principiu al acţiunii înseşi şi că toate creaţiile ei conţin şi iradiază acest 
principiu în măsură diferită şi cu forţă diferită. Această modalitate de „reflecţie" 
care ne arată interiorul şi exteriorul înlr-o legătură insolvabilă este cea pe care o 
simţim în intuirea Inimosului. Orice frumuseţe este întemeiată pe adevăr şi se 
explică prin adevăr; pe de altă parte însă, sensul deplin şi concret al adevărului 
nu ni se poate revela decât în frumuseţe. Astfel, Shaftesbury deplasează cerinţa 
fundamentală stoică, d/joXoyajpsvcu^T)) 0oaet t^rţv* ** din etică în estetică. Cea 
mai pură legătură dintre sine şi lume este realizată de către om prin mediul fru¬ 
mosului. în acest mediu el nu numai că înţelege ci şi află că toate ordinile şi regu¬ 
lile, unitatea şi legitatea, se bazează pe una şi aceaşi formă primordială; că unul 
şi acelaşi întreg se manifestă nemijlocit atât în el însuşi cât şi în alte esenţe indi¬ 
viduale. Adevărul cosmosului îşi va găsi expresie în fenomenul frumuseţii; el nu 
rămâne mult timp închis în sine, ci îşi obţine expresia şi cuvântul - acel cuvânt 
prin care îşi revelează pentru prima dată sensul, Xopog-uY* propriu-zis. 


* Fiinţă / vieţuitor în conformitate cu natura (gr.) (n. tr.). 

** Rostire, justificare raţională, raţiune, definiţie, facultate raţională, proporţie 
(gr) (n. tr.). 

în comparaţie cu configuraţia pe care o are estetica în sistemul clasicist şi 
în teoriile empiriste, prin concepţia lui Shaftesbury, aceasta va fi situată pe un 
alt fundament. Ne aflăm aici într-un autentic punct de cotitură al evoluţiei 
sale; într-un punct în care spiritele şi problemele trebuiau să se despartă. 
Totuşi, această separare nu va fi făcută la modul cel mai riguros, nici nu va fi 
constatată după ce a fost înfăptuită. La succesorii Iui Shaftesburry, la 
Hutcheson, la Ferguson, la Home, motivele originare ale acestuia nu au fost 
păstrate în deplina lor puritate; ele s-au amestecat cu idei de o altă prove¬ 
nienţă, acomodându-se inconştient cu acestea. însă, a existat un motiv care 
şi-a păstrat forţa chiar şi în această atenuare şi în acest eclectism. Prin teoria 
lui Shaftesbury, centrul şi focarul sistematic al problematicii estetice s-a dis¬ 
locat. întrebarea esteticii clasice viza în primul rând opera de artă pe care o 
vedea asemeni unei opere a naturii, dorind să o cunoască prin mijloace 
analoage. Ea căuta o definiţie a operei de artă ce se dorea a fi comparabilă cu 
o definiţie logică, respectiv să determine particularul prin genul său, prin 
genusproximum* şi differenlia specifica **. Teoria despre constanţa genurilor 
şi despre regulile obiective care îi stau la bază s-a născut din aspiraţia spre o 
asemenea determinare. Estetica empiristă sc diferenţiază de acest mod de 
abordare nu doar după metoda sa ci şi după obiectul său. Ea nu se raportează 
la operele de artă, la ordonarea, clasificarea şi subsumarea lor. Mai mult, ea 
vizează subiectul artistic care simte plăcerea, a cărui stare vrea să o cunoască 
şi să o descrie cu mijloacele sale. Punctul central nu este aici configuraţia, 
simpla formă a operei ca atare, ci totalitatea proceselor psihice în care are loc 
trăirea operei de artă. Aceste procese trebuie analizate până în cele mai mici 
detalii şi până la ultimele lor elemente primordiale. Dimpotrivă, la Shaftesbury, 
problemele de acest fel nu sc află în centrul intereselor sale filosofice. El nu 
porneşte nici de la ordonarea şi clasificarea operelor de artă, nici de la expli¬ 
carea proceselor sufleteşti care au loc în cel care contemplă; el nu vizează nici 
formarea logic-conceptuală, nici descrierea psihologică. Pentru el, frumosul 
înseamnă o revelaţie de altă natură: ea provine din alte temeiuri şi vizează un 
cu totul alt scop. în intuiţia frumosului, pentru oameni, are loc cotitura de la 
lumea creată la lumea creatoare; de la univers ca ansamblu al realului-obiectiv, 
la forţele active care l-au creat şi care îl susţin din interior. Această intuiţie nu 
se poate obţine nici de la simpla analiză a operei de artă, nici de la aprofun¬ 
darea acelui proces care are loc în momentul în care subiectul sensibil se 


* Gen proxim (lat.) (n. tr.). 

** Diferenţă specifică (lat.) (n. tr.). 

bucură de opera de artă. Cu toate acestea, după Shaftesbury, noi ne aflăm la peri¬ 
feria, la cercul exterior al frumosului şi nu în centrul său. Acest centru nu poate 
fi căutat în bucurie şi în receptare, ci doar în configuraţie şi creaţie. Toate recep¬ 
tările rămân insuficiente şi neputincioase în măsura în care nu ne conduc la spon¬ 
taneitate, singura origine a frumosului. Dacă ni s-a revelat această origine, atunci, 
cu aceasta, singura sinteză posibilă adevărată nu s-a înfăptuit doar între subiect 
şi obiect, între eu şi lume, ci şi între om şi Dumnezeu. Deoarece, şi opoziţia 
dintre om şi Dumnezeu se anulează în momentul în care nu ne vom gândi la 
primul doar sub aspectul existenţei lui „creaturale", ci şi sub aspectul forţei crea¬ 
toare, imprimată originar în el, cu alte cuvinte nu sub aspectul său de creat, ci sub 
cel de creator. Adevărata asemănare nu se dezvăluie acolo unde omul persistă 
încă în cercul creatului, al realului-empiric, încercând să-şi circumscrie ordinea 
în care se află. Ea rezultă doar în acea prefigurare internă ce stă la baza fiecărei 
opere de artă autentice. Aici, pentru prima dală, omului i se relevă adevărata sa 
natură prometeică: el devine „al doilea creator sub Jupiter". 1 Drumul către 
înţelegerea esenţei divine străbate necesar această mediere. Artistului, care în 
penuanenţă naşte din sine o lume în miniatură, conferindu-i determinare obiec¬ 
tuală, îi va fi inteligibil universul în calitate de creaţie a aceloraşi forţe pe care el 
le conştientizează în sine. Pentru el, fiecare fiinţă individuală este doar un semn 
şi o hieroglifa a divinităţii: el citeşte „sufletul artistului în Apoll-ul său.“ 2 

Pe lângă raţionament şi experienţă, apare acum o a treia forţă care le 
cuprinde, conform lui Shaftesbury, pe toate celelalte şi care ne deschide acce¬ 
sul la adevărata profunzime a esteticului. Nu gândirea „discursivă", lentă, de 
la un concept la altul, nici examinarea atentă a fenomenelor singulare nu pot 
pătrunde în această profunzime. Ea este accesibilă doar unui „intelect intuitiv" 
care nu merge de la parte la întreg, ci de la întreg la parte. Shaftesbury a pre¬ 
luat acest model filosofic, ideea şi idealul unui astfel de intelect intuitiv, al 
unui intelleclus archetypus *, din teoria lui Plotin despre „frumosul inteligi¬ 
bil". însă, el utilizează această idee într-un nou sens şi îi dă o tendinţă pe care 
aceasta nu o avea nici la Platou, nici la Plotin. Prin acest sens, el vrea să 
anuleze cel mai mare reproş pe care Platon l-a adus artei, discreditând-o din 
punct de vedere filosofic. Arta nu este în nici un caz fii pi]cng (m imesis)** în 


1 Vezi mai sus, p. 91 şi urm. 

2 în acest sens, vezi prezentarea ideilor de bază ale lui Shaftesbury, în 
Philosophischen Briefen a lui Schiller; Werke (Cotlasche Sâkular-Ausgabe), XI, 118. 

* Intelect arhetipal (lat.) (n. tr.). 

** Mimare, imitaţie (gr.) (n. tr.). 

sensul că ea persistă asupra aspectului exterior al lucrurilor, asupra fenomenu¬ 
lui, încercând să-l imite pe cât de fidel posibil. Forma ei de „imitaţie" aparţine 
unei alte sfere şi unei alte dimensiuni; deoarece, ea nu imită simplul produs, 
ci actul de producere, nu devenitul, ci pura devenire. Faptul că ea se transpune 
nemijlocit în această devenire pură, constituie, după Shaftesbury, adevărata 
esenţă şi taină a geniului. Cu aceasta, pentru prima dată, problema geniului 
devine o problemă de bază a esteticii. La această problemă nu poate conduce 
nici analiza logică, nici experimentul empiric; doar o „estetică a intuiţiei" i-ar 
putea da un conţinut şi o semnificaţie deplină. Şi aici trebuie să ne ferim să 
„citim" evoluţia conceptelor şi a ideilor doar pe baza istoriei cuvântului. 
Shaftesbury nu a creat cuvântul „geniu". El îl foloseşte în calitate de termen 
cunoscut şi de multă vreme utilizat în estetică într-un mod familiar. însă, el 
este primul gânditor care nu numai că utilizează acest termen, ci şi îl 
eliberează de indeterminarea şi echivocitatea în care se aflase până atunci, 
conferindu-i un sens pregnant, specific filosofic. în estetica clasicistă, în con¬ 
ceptul de „geniu" se va afirma, înainte de toate, înrudirea cu cel de ingenium, 
acesta din urmă fiind identificat cu „raţiunea", ca forţă fundamentală deter¬ 
minativă a spiritualului. Geniul este suprema sublimare a raţiunii, esenţa 
tuturor facultăţilor şi capacităţilor sale: „Ie genie est la raison sublime." 1 
Formarea continuă a teoriei care se desăvârşeşte Ia Bouhours şi care conduce 
la o nouă orientare a esteticii, Ia estetica delicatesse, depăşeşte această unilate¬ 
ralitate. Ea nu mai vede în geniu ascensiunea şi progresul liniar al cunoscutu¬ 
lui bon sens, ci pretinde de la el o altă realizare şi mai complicată. Forţa lui 
nu va consta doar în înţelegerea adevărului simplu al lucrurilor, exprimând cât 
mai simplu şi mai pregnant posibil, ci, mai mult, în capacitatea sa de a iden¬ 
tifica subtil raporturi ascunse. Ideea „genială" (j)ensee ingenieuse ) este cea 
care părăseşte linia obişnuinţei şi a cotidianului şi conduce la o nouă 
înţelegere surprinzătoare a lucrurilor, dându-i o expresie „improprie", prin 
elemente metaforice şi figurative. 2 Cu aceasta însă, geniul este prins în cercul 
spiritualului pur. Ceea ce are acum importanţă este fineţea, precizia, rapidi¬ 
tatea şi măiestria spiritului, care îşi găsesc expresia sintetizatoare în concep¬ 
tul de delicatesse. Shaftesbury se îndepărtează de ambele concepţii: deoarece 
el coboară, pe deplin conştient, conceptul de geniu din cercul senzaţiei şi 
al aprecierii, din cercul justesse, sentiment, delicatesse, dorind să-l menţină 
în sfera forţelor productive, configurative şi creatoare. Prin aceasta, 

1 Vezi mai sus, p. 267. 

2 Vezi mai sus, p. 283 şi urm. 

Shaftesbury a creat pentru evoluţia ulterioară a problemei geniului, un 
centru filosofic fix - i-a dat o anumită orientare care de acum înainte va fi 
constatată clar şi sigur în cadrul dezbaterilor popular-filosofice şi popular-psi- 
hologice de către adevăratul fondator al esteticii sistematice. Pornind de aici, 
un drum direct conduce la problemele fundamentale ale istoriei germane a 
spiritului din secolul al XVIlI-lea: la Hamburgischer Dramaturgie a lui 
Lessing şi la Critica facultăţii de judecare a lui Kant. 1 

1 în cercetarea detaliată pe care Alfr. Bacumler a făcut-o despre preistoria Criticii 
facultă(ii de judecare, acest moment a fost aproape în totalitate trecut cu vederea; teo¬ 
ria lui Shaftesbury rămâne complet în secundar, nefiind niciodată cunoscută la justa ei 
valoare. însă, cu aceasta, pentru Raeumler, perspectivele istorice şi accentele siste¬ 
matice de valoare trebuie să sufere o mutaţie. Baeumlcr nu numai că susţine în general 
teza conform căreia estetica germană a secolului al XVIIl-lea este orientată mai mult 
spre Franţa decât spre Anglia, ci şi caută să argumenteze această teză şi pentru 
mişcarea ideatică ce survine în conceptul de geniu la Kant şi Lessing. „Cu mult înainte 
ca influenţa engleză să se facă simţită în Germania - accentuează el — conceptul de 
geniu era popular în cadrul şcolii wolITiene." Dacă a existat lotuşi o influenţă din exte¬ 
rior, atunci aceasta a venit din partea Franţei şi nu a Angliei. Lucrarea De l’esprit 
(1759) a lui 1 Iclvclius era una dintre cele mai frecvent citite şi citate opere din a doua 
jumătate a secolului. în aceasta se găsea definiţia: „spiritul este capacitatea de produ¬ 
cere creatoare a ideilor noastre" şi leza: „geniul presupune întotdeauna inventivitate" 
(op.cil . p. 162). însă, dacă această influenţă istorică ar fi pornit înlr-adevăr de la cartea 
lui I lelvblius, atunci acest fapt ar fi trebuit desemnai în sens sistematic, drept miracol. 
Deoarece, dacă nu ne rezumăm doar la textul simplu al explicaţiei lui Helvetius asupra 
conceptului dc geniu, ci avem în vedere sensul întregii sale opere, atunci se arată că 
teoria despre „spirit" a lui Helvetius se află în contrast cu ideile fundamentale şi cu 
premisele logice şi spirilual-isloricc ale mişcării geniului. Opera lui Helvetius este în 
totalitate orientată scnz.ualist; ea ridică teza senzualistă până la afirmaţia că accepţia 
unor anumite forţe spirituale „superioare", care ies în afara cadrului senzaţiei, s-ar baza 
pe o simplă iluzie, pe o autoamăgire a intelectului. Toate aceste aşa-zise forţe vor fi 
înlăturate în mod radical, vor fi reduse la simpla senzaţie, ca clement originar al 
sufletescului. Nici un autor din secolul al XVIIl-lea nu a mers atât de departe, în 
această nivelare senzualistă, ce anulează orice spontaneitate a ideii şi orice indepen¬ 
denţă a voinţei, precum Helvetius; şi tocmai acesta este punctul în care, în Franţa şi 
în cercul prietenilor săi apropiaţi, începe contrazicerea operei sale. Pe atât de ininteli¬ 
gibil ar fi faptul că această operă a influenţat mişcarea germană a geniului şi ar fi 
determinat-o mai puternic decât modelele engleze. Deoarece, această mişcare se 
putea dezvolta şi îşi putea crea spaţiu propriilor sale idei fundamentale doar prin fap¬ 
tul că ea a rupt contactul cu toate ideile teoretice pe care se baza opera lui Helvetius. 

însă, teoria lui Shafîtesbury despre spontaneitatea creaţiei artistice nu putea 
să devină eficientă, aşa cum s-a întâmplat de altfel, dacă tocmai în acest punct 
nu-şi menţinea evoluţia pur teoretică a ideilor care se desăvârşeşte în ea, com¬ 
pletarea şi fundamentarea ei permanentă printr-o altă mişcare spirituală. 
Acolo unde este abordată problema geniului în literatura engleză a secolului 
al XVlll-lea, unde se va încerca determinarea raportului dintre geniu şi 
„regulă" - acolo ideea abstractă se reîntoarce imediat în concret. Două nume: 
Shakespeare şi Milton revin mereu, determinând în egală măsură axul în jurul 
căruia se mişcă fiecare dezbatere teoretică a problematicii „geniului". Pornind 
de la aceste două mari exemple, se va încerca înţelegerea celei mai profunde 
esenţe a genialităţii; în aceştia era realizat tot ceea ce teoria descrisese ca sim¬ 
plă posibilitate. Această luare în considerare a lui Shakespeare şi Milton şi 
această orientare spirituală apar cel mai bine în Gedcmken iiber die 
Originalwerke a lui Young. Pornind de la tragediile shakespeariene şi de la 
fascinaţia Paradisului pierdut, Young îşi formează convingerea că creaţia 
geniului poetic nu se poate desemna prin etaloanele obişnuite, intelectuale, 
prin cele ale intelectului calculator, cu atât mai puţin nu poale fi epuizată. 
Geniul este tot atât de îndepărtat de acest intelect, precum vrăjitorul de cu 
constructor. în aceste cuvinte ale lui Young este sintetizată, la modul pregnant 
şi caracteristic, întreaga sa teorie. El are sentimentul puternic şi profund pen¬ 
tru acea magie ce se alia în flecare mare operă de artă - acest sentiment fiind 
cel pe care teoria sa încearcă să-l „îmbrace" şi să-l transforme în cunoaştere 
conceptuală. Această magie a creaţiei literare nu necesită nici intermediere 
conceptuală, nici nu suportă o astfel de intermediere; deoarece, tocmai în 
nemijlocirea sa constă forţa ei. Shakespeare nu avea o cultură, nu era un 


Desigur, llclvctius explică geniul prin „talentul de a inventa" ( invention ); însă, c) 
accentuează în permanenţă că, în oameni, nu există un talent originar şi spontan de 
invenţie, ci că lot ceea cc noi numim invenţie, constă înlr-o simplă combinare, în 
alegerea şi în legarea elementelor dale. O astfel de legătură produce aparenta elemen¬ 
tului nou deoarece, tot ceea ce ia fiinţa în aeesl fel, nu este altceva decât o mascare, o 
metamorfoză a ceea cc este dat în senzaţie (vezi mai sus, p. 38 şi urm.). Observăm: 
aceasta este cea mai puternică opoziţie şi replica exactă la acele idei pe care le susţine 
„mişcarea germană a geniului" şi la acele pretenţii pe care ea vrea să le valorizeze. De 
la Helvelius, nimic nu conduce la ideea „autonomiei frumosului"; însă, în teoria lui 
Shaftesbury despre „entuziasm", despre „plăcerea dezinteresată", despre geniul din 
oameni, înrudit cu „geniul lumii" şi crescut din acesta, se află primii germeni ai noii 
concepţii fundamentale care şi-a găsit desfăşurarea şi întemeierea sistematică la 
Lessing, Herder şi Kanl. 

erudit, însă două cărţi se aflau în permanenţă în preajma lui, în care el citea 
ca nimeni altul: cartea naturii şi cartea omului. 1 In dramaturgia engleză a 
secolului al XVlIl-lea, se părea că forţa primordială din care provin tragediile 
lui Shakespeare era de mult stinsă şi suflarea vie pe care a dat-o dramei, părea 
că e moartă: însă, teoria mai încearcă să implore marile umbre să-i dea din 
nou viaţă, deoarece este convinsă că adevărata natură a frumosului poate fi 
obţinută doar prin cufundarea în „operele originale" şi nu învăţată de la imi¬ 
tatori şi epigoni. Doar acestor opere le este proprie adevărata forţa magică; ele 
nu vorbesc doar intelectului şi gustului nostru, ci pot să dezlănţuie furtuna 
pasiunilor în sufletul nostru, cât şi să o conjure şi să o liniştească. 

Prelucrarea, argumentarea, dezbaterea şi clarificarea metodică a ideilor 
fundamentale estetice pe care Shaftesbury le-a făcut în stilul său rapsodic şi 
imnic, ni le-a prezentat, primul, Hutcheson în a sa lnquiry into the Original of 
Our Ideas of Beauty and Virtue (1726). Doar prin mijlocirea acestei opere, 
ideile lui Shaftesbury au intrat în cultura generală erudită a timpului; însă, în 
acest mediu, nu şi-au păstrat pe deplin sensul lor iniţial şi semnificaţia lor 
originară. La Hutcheson, limitele dintre „receptivitate" şi „spontaneitate", 
dintre „senzaţie" şi „intuiţie", pe care Shaftesbury le trasase atât de clar, încep 
din nou să se şteargă. Deja expresia pe caic el o alege pentru a desemna na¬ 
tura frumosului este, în acest sens, caracteristică. CI nu cunoaşte o mai bună 
comparaţie pentru acea ncinijlocirc, în care noi cuprindem frumosul, decât 
comparaţia cu percepţia sensibilă. Există un simţ al frumosului, propriu, 
indefinibil sau ireductibil la fel cum simţul specific al ochiului, pentru per¬ 
cepţie, este culoarea şi pentru ureche, sunetul. Cui nu are acest simţ, nu i se 
poate media sau demonstra, tot aşa cum existenţa culorilor şi a sunetelor nu 
poale fi demonstrata decât prin conştientizarea lor reală. 2 Faptul că Hutcheson 
leagă sentimentul pentru frumos, pentru armonie şi regularitate de un simţ 
intern , diferit de simţurile exterioare şi independent faţă de acestea, nu poate 
să se schimbe în faţa nivelării şi ştergerii pe care o experimentează ideile lui 
Shaftesbury. „Geniul" poate fi acum desemnat prin darul de receptivitate şi 
aşezat pe aceleaşi poziţii cu „gustul fin". Pe de altă parte, deoarece Hutcheson 
se sprijină pe premisele de bază ale lui Shaftesbury, prin teoria sa despre „al 
şaselea simţ", el se află în faţa unei dileme dificile din punct de vedere metodic. 


1 Young, Gedanken iiber die Originalwerke (ed. germ., Leipzig, 1760); mai multe 
detalii despre teoria lui Young, vezi H. v. Stein, op. cit., p. 136 şi urm. 

2 Vezi Hutcheson, lnquiry into the OriginaI of Our Ideas of Beauty and Virtue, 
secţ. 12 şi urm. 

în Entstehung der neueren Âsthetik, Heinrich von Stein spunea despre teoria 
lui Hutcheson că suferă din cauza contradicţiei unui, ca să spunem aşa, „simţ 
aprioric" deoarece, în aceasta, frumosul ar fi întemeiat pe senzaţie, în timp ce, 
pe de altă parte, fiecare consecinţă empirică va fi respinsă, sprijinindu-se doar 
pe valabilitatea universală a acestei senzaţii. însă, obiecţia ce se va ridica aici 
revine mai mult expresiei pe care Hutcheson a dat-o conceptelor sale, decât 
conţinutului acestor concepte. Această expresie este insuficientă şi contradic¬ 
torie în sine dacă el încearcă să transpună o intuiţie care provine din estetica 
intuiţionistă a lui Shaftesbury, în limbajul empirismului. Pentru conceptul de 
intuiţie estetică al lui Shaftesbury, este caracteristic tocmai faptul că el nu 
recunoaşte alternativa dintre „raţiune" şi „experienţă", dintre „a priori" şi „a 
posteriori". Intuiţia frumosului va indica drumul în vederea depăşirii acestei 
opoziţii schematice care domină întreaga teorie a cunoaşterii în secolul al 
XVIII-lea; ea trebuie să situeze spiritul într-un nou loc liber din care să 
privească acest contrast. Pentru Shaftesbury, frumosul nu este nici o idea innala 
în sensul lui Descartes, nici una, în sensul lui Locke, dedusă din experienţă şi 
transformată de către aceasta într-un concept abstract. El este independent şi 
originar, „înnăscut" şi necesar în sensul că nu este un simplu accident, ci 
aparţine înseşi substanţei spiritului, aceastaexprimându-1 într-o manieră speci¬ 
fică. frumosul nu este un conţinut cucerit prin experienţă, nici o reprezentare 
care i-a fost dată de la început spiritului, asemenea unei monede bătute. El este 
mai mult, o orientare specifică, o energie pură şi o funcţie originară a spiritului. 

Atât în concepţia sa despre artă, cât şi în cea despre natură, Shaftesbury 
este reprezentantul unei gândiri pur dinamice. însă, şi acest „dinamism" tre¬ 
buie separat cu precizie de alte concepţii în aparenţă înrudite. La o primă 
privire, se pare că în aceasta constă următoarea concordanţă între Shaftesbury 
şi Dubos. Deoarece, Reflexions critiques sur la Poesic el la Peinlure a Iui 
Dubos, nu vrea să fie nimic altceva decât întemeierea şi dezvoltarea totală a 
tezei conform căreia valoarea şi farmecul frumosului constau în însufleţirea şi 
ascensiunea forţelor sufleteşti. însă, în măsura în care Dubos vede această 
„mobilitate" estetică exclusiv din punctul de vedere al spectatorului şi nu din 
cel al artistului, în măsura în care el reflectă la activitatea celui care contemplă 
şi nu la cea a creatorului, pentru el, în comparaţie cu Shaftsbury, se răstoarnă 
toate etaloanele şi toate valorile. Ambele coincid doar în partea negativă a 
tezei şi nu în cea pozitivă; ele sunt unite în ceea ce resping, nu în ceea ce afirmă. 
Se împotrivesc oricăror încercări de a reduce frumosul la reguli fixe, rigu¬ 
roase; atribuie geniului împuternicirea şi forţa de a distruge toate aceste table 

de legi şi de a propune altele, mai noi, pe baza propriei sale perfecţiuni. La 
fel se întorc şi împotriva acelei încercări de a cuprinde esenţa frumosului prin 
„raţionament", prin determinaţii conceptuale pur discursive şi prin clasificări 
analitice conceptuale. Ele învaţă o altă cunoaştere, „nemediată", despre el; 
însă, originea acestei nemijlociri este pentru ambele diferită. Pentru 
Shaftesbury, ea constă în procesul configurării pure, în timp ce pentru Dubos, tre¬ 
buie să fie căutată în cercul anumitor moduri, nedeductibile, ale receptării şi 
cuprinderii. Toate plăcerile estetice se constituie pe baza anumitor reacţii pe care 
contemplarea unei opere de aită le produce în spectator. El se simte entuziasmat 
de opera de artă; se simte prins în vârtejul ei şi mişcat mai departe. Pe cât de 
puternică este această mişcare, pe cât de intens o simţim, pe atât de perfect este 
atins scopul pe care-1 vizează artistul. în măsura în care, în acest mod, Dubos caută 
emoţia de dragul ei înseşi, el face din intensitatea emoţiei pe care o produce în noi 
opera de artă aproape singurul criteriu de valoare estetică. Calitatea acesteia, 
natura ei specifică, se retrage pentru el complet, părând că devine total lipsită de 
semnificaţie. Este caracteristic faptul că Dubos, la începutul scrierii sale, pentru 
întemeierea tezei că spiritul ar avea nevoi la fel ca şi corpul şi că cel mai puternic 
în cl ar fi instinctul de a se menţine în permanenţă în mişcare, nu face trimitere în 
primul rând la fenomenele artistice , ci dă acestei teze o altă dimensiune. Lui nu-i 
este teamă să distingă între impresia pe care o avem când contemplăm un tablou 
sau când auzim o tragedie, de acele emoţii pe care le avem în cazul unei crime 
crude, la luptele dc gladiatori sau coride. Atât într-un caz, cât şi în celălalt, omul 
va îl mişcat dc aceeaşi emoţie; el nu numai că suportă să vadă cea mai puternică 
suferinţă, ci o caută deoarece, prin ea, va fi eliberat de povara inactivităţii, a 
lipsei dc ocupaţie. „L’ennuit qui suit bientot l’inaction de l’âme est un mal si 
doulourcux pour l’homme qu’il entreprend souvent Ies travaux Ies plus penibles, 
afin dc s’ăpargner la peine d’en etre tourmente... Ainsi nous courons par instinct 
apres Ies objcts qui peuvent exciter nos passions, quoique ces objets fassent sur 
nous des impressions qui nous coulent souvent des nuits inquietes et des jours 
douloureux: mais Ies liommes en general souffrenl encore plus â vivre sans pas¬ 
sions, que Ies passion ne Ies font souffrir." 1 


1 Dubos, op. cit., secţ. I. [„Plictiseala ce însoţeşte lipsa de acţiune a sufletului este 
un rău atât dc dureros pentru om încât acesta întreprinde deseori muncile cele mai difi¬ 
cile pentru a se cruţa de tulburare. De altfel, fugim din instinct după lucrurile ce ne pot 
stimula pasiunile deşi aceste lucruri ne pot provoca impresii ce-şi vor lua tributul de 
nopţi albe şi de zile negre; totuşi, în general, oamenii suferă mai tare într-o viaţă lipsită 
de pasiuni decât într-unaîn care ar simţi suferinţa prezenţei pasiunilor." (fr .) (n. tr.).] 

Dinamica de la care porneşte Dubos şi pe baza căreia el vrea să înţeleagă 
esenţa şi efectul operei de artă nu este, precum la Shafîtesburry, dinamica 
imaginii şi a formei pure, ci o dinamică a suferinţei şi a pasiunilor. El nu dez¬ 
voltă, ca şi Shaftesbury, o estetică intuitivă ce se transpune în centrul proce¬ 
sului artistic încercând să arate specificul acestuia, regulile şi măsurile sale 
interne, ritmul său propriu, ci el oferă o estetică a „pateticului". El vrea să 
examineze şi să cuprindă cu privirea stările, năQs (jiatheY pure, care vor fi 
produse în oameni prin operele poetice şi prin cele de artă creatoare în general. 
Pretenţia cea mai mare pe care trebuie să o avem de la artist, singura regulă 
pe care trebuie să o impunem geniului, nu vizează faptul că acesta, în ceea ce 
produce, trebuie să ţină cont de anumite norme obiective ci că el, în calitate 
de subiect, să fie prezent în tot ceea ce creează; să poată împărtăşi specta¬ 
torului propriul lui zbucium interior. „Soyezloujours pathetiques et ne laissez 
jamais languir vos spectatcurs, ni vos auditeurs" 1 : de aceea, după Dubos, 
aceasta este prima maximă pe care esteticianul trebuie să o implementeze 
artistului. în „pateticul imaginilor" (lepatheiique des images) şi nu în simili¬ 
tudinea lor cu obiectele externe constă valoarea imaginilor picturale şi poe¬ 
tice. Prin acest regres către forţa originară a pasiunii, estetica lui Dubos a avut, 
fără îndoială, o influenţă eficientă. însă, şi aici se recunosc limitele stabilite 
de la bun început. Teoria artei care este orientată în exclusivitate către specta¬ 
tor, aşa cum este cazul la Dubos, se află în permanenţă în pericolul de a evalua 
conţinutul estetic al operelor doar prin raport cu efectul pe care îl au asupra 
spectatorului. Aşadar, opera de artă ameninţă să se transforme într-un simplu 
spectacol, într-un spectaculum. Dacă plăcerea pentru spectacol este satisfă¬ 
cută, dacă simpatetismul auditoriului este trezii, dacă emoţiile sale continuă 
să crească, atunci este indiferent care au fost mijloacele prin care s-a ajuns la 
acest efect. Intensitatea efectului constituie, în acelaşi timp, etalonul valabili¬ 
tăţii estetice; gradul emoţiei decide asupra valorii sale. Poezia şi pictura nu au 
alt scop decât acela de a place şi de a emoţiona, şi tocmai în aceasta constă 
sublimul lor: „le sublime de la Pocsie et de la Peinture est de toucher et de 
plaire."** Cu privire la etica eudaimonismului, Kant spunea odată că prin ea, 
toate diferenţele morale de valoare vor fi nivelate şi în cele din urmă negate; 
deoarece, cine stabileşte valoarea etică a unei acţiuni doar în funcţie de gradul 

* Suferinţă, boală, durere (gr.) (n. tr.). 

1 Dubos, op. cit., partea a 11-a, secţ. I. [„Fiţi întotdeauna patetici şi nu vă lăsaţi 
niciodată spectatorii să se plictisească." (fr.) (n. tr.).] 

*’ „Sublimul poeziei şi al picturii este de a atinge şi de a place." (fr.) (n. tr.). 

de plăcere, nu se întreabă asupra provenienţei plăcerii, la fel cum şi pe cel care 
tânjeşte după aur, nu-l interesează dacă acesta este extras din minereu sau ales 
dintre firele de nisip. O obiecţie asemănătoare se poate aduce şi esteticii lui 
Dubos, care reduce tot conţinutul estetic la sentiment, pe acesta din urmă 
lăsându-1 să se transforme în farmec şi emoţie. Realitatea acestei emoţii 
devine aici, în cele din urmă, singurul criteriu cert al valorii sau nonvalorii 
unei opere de artă: „le veritable moyen de connaître le m6rite d’un poeme sera 
toujours de consulter l’impression qu’il fait." 1 2 

Comparată cu teoria lui Shaftesbury, şi în teoria gustului a lui Dubos se 
arată aceeaşi diferenţă caracteristică. Mai întâi, se pare că Dubos este la unison 
cu Shaftesbury, atunci când susţine „nemijlocirea“ gustului, când explică că nu 
trebuie să judecăm operele de artă par voie de discussion, ci par voie de senti¬ 
ment? însă, el deplasează nemijlocirea pe alte poziţii şi o întemeiază altfel. 
Dacă Shaftesbury o caută în principiul purei intuiţii estetice, Dubos rămâne la 
comparaţia cu simpla senzaţie. Cu aceasta, el deplasează „gustul" în proximi¬ 
tatea „plăcerii gustului". Dubos spune că sentimentul nostru se orientează 
înspre valoarea unei opere de artă, la fel cum limba noastră decide asupra cali¬ 
tăţii gustului unui aliment. Astfel, acestei justificări a esteticului îi lipseşte acel 
principiu sigur, care distinge între „sentiment" şi „simpla senzaţie", între 
„frumos" şi „plăcut". Dimpotrivă, la Shaftesbury, această distincţie se află în 
centrul demersului său şi pe baza ei a luat fiinţă teoria sa despre „plăcerea dez¬ 
interesată" singurul rezultat cu care a îmbogăţit estetica. Pentru el, esenţa fru¬ 
museţii şi valoarea ei nu constau în fascinaţia pe care o produc asupra omului, 
ci în faptul că ele deschid omului imperiul formei. Animalului îi rămâne inac¬ 
cesibilă această lume a formelor pure. Deoarece, forma nu va putea fi niciodată 
concepută, înţeleasă şi împropriată în sensul ei pur dacă nu va fi distinsă de 
efectul ei simplu şi nu va (i făcută obiect independent al abordării, al contem¬ 
plaţiei pur estetice. 3 Intuirea frumosului, care trebuie clar separată de simpla 
senzaţie, ia naştere în această contemplare, care nu este o pasiune a sufletului, 
ci cel mai pur mod al faptei sale, al propriei sale activităţi. 

Cu aceasta, şi raportul dintre „frumuseţe" şi „adevăr", dintre „artă" şi 
„natură", primeşte o nouă determinare. Shaftesbury nu numai că pretinde o 


1 Ibidem, partea a N-a, secţ. XXIV. [„cel mai bun mod în care se poate cunoaşte 
meritul unui poem va fi întotdeauna observarea impresiei pe care a lăsat-o.“ (fr.) (n. tr.).] 

2 Ibidem, secţ. XXFII; vezi mai sus, p. 287 şi urm. 

3 Shaftesburry, The Moralists, partea a IlI-a, secţ. 2, C.haracteristics, ed. a Il-a, 
Londra, 1714, II, 424. 

coincidenţă totală a acestora, ci el vrea să meargă până la ştergerea tuturor dis¬ 
tincţiilor, până la afirmarea deplinei lor identităţi. Dacă am vedea în teza: AH 
beavty is truth un atac la adresa „imanenţei" frumosului şi la independenţa 
acestuia, am face o confuzie totală. Armonia pe care o va susţine Shaflesbury, 
între adevăr şi frumuseţe, nu înseamnă dependenţa uneia faţă de alta, ci vrea 
să evite acceptarea unei astfel de dependenţe mutuale. Raportul este unul sub¬ 
stanţial şi nu unul cauzal; el vizează determinarea esenţei artei şi naturii şi nu 
ceea ce este „înainte" sau „după" în creaţiile lor. După Shaflesbury, arta este 
strâns legată de natură; ea nu poate atinge nimic din ceea ce iese în afara ei. 
Insă, concordanţa internă cu natura pe care ea o pretinde, nu înseamnă că ca 
se pierde în realitatea empirică a lucrurilor şi că trebuie să se rezume la 
imitarea lor. „Adevărul" naturii nu poate fi atins prin imitaţie ci prin creaţie; 
deoarece, natura însăşi, conform sensului ei profund, nu este chintesenţă a 
ceea ce este creat, ci forţa creatoare din care izvorăşte forma şi ordinea uni¬ 
versului. Doar aici şi numai aici, frumuseţea trebuie să intre în competiţie cu 
adevărul; artistul cu natura. Artistul autentic nu caută trăsăturile imaginii sale 
în natură; mai mult, el urmează un model pur intern care se află în faţa sa ca 
un întreg originar şi indivizibil. Acest model nu este unul iluzoriu, ci este cert 
atunci când nu corespunde cu realitatea lucrurilor ci cu adevărul lor esenţial. 
Creaţia artistului nu este o creaţie a imaginaţiei sale subiective, nu este o „fan¬ 
tasmă"; în ea se exprimă o fiinţă autentică în sensul unei necesităţi şi legităţi 
interioare. Geniul nu primeşte această lege din exterior, ci, mai mult, o produce 
din sine, în originalitatea sa. Astfel, se arată acum că această lege nu este 
împrumutată de la natură şi nu se află în armonie totală cu ea, că ea nu con¬ 
trazice forma sa fundamentală ci o descoperă şi o adevereşte. „Natura se află 
într-o relaţie eternă cu geniul - ceea ce una promite, celălalt înfăptuieşte": în 
aceste cuvinte ale lui Schiller se exprimă poate cel mai bine şi cel mai concis 
trăsătura principală a concepţiei lui Shaflesbury despre raportul dintre artă şi 
natură. Geniul nu trebuie să caute natura şi adevărul; el le poartă în sine şi poate 
fî sigur că numai când le rămâne fidel le reîntâlneşte mereu. Cu aceasta, vizavi 
de orice formă de imitaţie a naturii, pretinsă de estetica clasicistă, principiul 
subiectivităţii este recunoscut şi valorizat. Pe de altă parte însă, această subiec¬ 
tivitate înseamnă cu totul altceva decât însemnase în sistemele empirismului 
psihologic. Dacă pentru acesta, eul era un simplu „mănunchi de reprezentări", 
pentru Shaflesbury el este o totalitate originară şi o unitate indivizibilă; tocmai 
acea unitate în care noi înţelegem nemijlocit configuraţia şi sensul cosmosului, 
în care concepem şi înţelegem simpatetic „geniul totalităţii". Pretenţia la adevăr 

a lui Shaftesbury vizează această „natură în subiecte" şi nu obiectivitatea 
lucrurilor şi a stărilor de fapt, această natură fiind cea pe care el o face norma 
frumuseţii. Atunci când Kant, în Critica facultăţii de judecare, defineşte geniul 
drept talent al naturii care impune artei regulile, el face un alt demers în vederea 
întemeierii transcendentale a acestei teze. însă, conţinutul pur al tezei coincide 
complet cu al lui Shaftesbury şi cu principiul şi premisele esteticii sale intuitive. 

Un pas şi mai departe spre cucerirea unui nou concept şi mai profund al 
„subiectivităţii estetice", se face prin faptul că circumferinţa problemelor estetice 
se extinde pe măsură ce, începând cu mijlocul secolului al XVIII-lea, „analitica 
frumosului" este tot mai clar înlăturată de analitica sublimului. Fireşte că, prin 
aceasta, nu a avut loc o îmbogăţire a conţinutului ; deoarece, tema propusă aici 
acceptă doar un motiv care se poate găsi în primele începuturi ale esteticii 
lilosofice. Teoria clasicistă, la rândul ei, preluase acest motiv din tradiţia antică, 
în anul 1674, Boileau tradusese şi comentase scrierea lui Longin despre sublim. 1 
însă, în acest comentariu nu întâlnim nici o indicaţie asupra acelei noi cotituri pe 
care o suferă problematica sublimului în estetica secolului al XVIII-lea şi a sem¬ 
nificaţiei sistematice pc care o obţine aici. Philosophical Inquiry into the Origin 
ofOur Ideas of the Sublime and Beauliful (1756) a lui Burke constituie primul 
început decisiv al problemei. Această lucrare nu este în primul rând orientală sis¬ 
tematic ci psihologico-logic. Fia nu susţine nici o teorie estetică ci porneşte de la 
abordarea anumitor fenomene estetice pe care încearcă să le delimiteze şi să le 
descrie. însă, această pură descriere este cca care îl conduce la o lacună a sis¬ 
tematicii estetice de până acum. Dacă ne-am obişnuit să desemnăm ordinea, 
simetria, delimitarea şi perspectiva drept caracteristici ale obiectului frumos, 
atunci aceste caracteristici se dovedesc a fi insuficiente pentru transformarea 
întregului de semnificaţii şi influenţe estetice. Din această definiţie rezultă o 
întreagă clasă dc fenomene a cărei realitate se impune experimentului natural, 
netulburat de nici o prejudecată teoretică. Prin intuirea frumuseţii, nu se vor trezi 
în noi cele mai profunde zdruncinări sufleteşti, nici cele mai puternice trăiri artis¬ 
tice. Un alt farmec, şi mai puternic, se arată acolo unde noi, în loc să ne aflăm 
faţă în faţă cu ermetismul fomici, ne aflăm mai mult în faţa dizolvării sale com¬ 
plete. Nu doar forma, în sens strict clasic, ci şi lipsa de formă are valoarea sa 
estetică şi dreptul său estetic. Place nu doar regulatul, ci şi iregulatul, nu doar 
comprimatul, ci şi dispersia. Acest fenomen, care distruge cadrul conceptual al 
esteticii de până acum, va fi desemnat de Burke cu numele de sublim. Sublimul 
ironizează proporţionalitatea ca pretenţie estetică: deoarece, tocmai transcendenţa. 


1 Mai multe detalii despre această traducere, vezi la H. v. Stein, op. cit., p. 4 şi urm. 

existenţa în afara oricărei proporţionalităţi îi determină acestuia caracterul; el există 
tocmai în această transcendenţă acţionând doar în virtutea ei. Nu doar ceea ce noi 
configurăm şi delimităm prin intuiţia pură are efect asupra noastră ci şi ceea ce 
se sustrage acestei încercări, ceea ce ne stăpâneşte în loc să fie stăpânit de noi. 
Nimic nu ne va emoţiona mai tare decât acest incognoscibil; nicicând nu vom 
descoperi puterea naturii şi a artei ca fiind atât de mare decât atunci când ne vom 
situa faţă în faţă cu „imensitatea". Faptul că nu învingem această imensitate, ci 
că ne afirmăm vizavi de ea şi că ea conduce la o ascensiune a tuturor forţelor 
noastre: aceasta este ceea ce se prezintă în fenomenul sublimului şi în aceasta 
constă fascinaţia sa profund estetică. Sublimul anulează limitele finitului; însă, 
anularea nu va fi simţită de către eu ca distrugere, ci ca o modalitate de ridicare 
şi eliberare. în sentimentul infinitului pe care îl descoperă acum în sine, el va 
avea parte de o nouă experienţă a nelimitării sale. Această concepere şi explicare 
a sublimului nu doar că depăşesc limitele esteticii clasice, ci şi pe Shaftesbury: 
deoarece, atât pentru estetica clasică cât şi pentru acesta din urmă, în imnul 
naturii al „moralistului", se manifestă receptivitatea lor pentru orice fascinaţie a 
sublimului, ideea de formă rămânând principiul estetic fundamental. Cu aceasta, 
şi pentru „subiectivitate" s-a fixat în cercul esteticului un nou sens şi s-a ridicat 
o nouă pretenţie. Semnificaţia spiritual-islorică a teoriei sublimului constă în fap¬ 
tul că, din punctul dc vedere al artei, limita eudaimonismului va fi desemnată şi 
depăşită. Un rezultat pc care etica secolului al XVII 1-lea îl căutase în zadar îi 
revine aici prin ajutorul şi medierea esteticii, asemeni unui fruct ajuns la maturi¬ 
tate. Pentru a-şi putea argumenta teoria sa despre sublim, Burke trebuie să facă 
o distincţie precisă în conceptul dc „plăcere" estetică. El cunoaşte şi descrie un 
gen de plăcere care nu coincide în nici un caz cu plăcerea pur senzorială şi nici 
cu acea bucurie pe care o simţim în intuiţia frumosului, ci care este de o cu totul 
altă natură. Sentimemtul pentru sublim nu este ascensiunea acelei plăceri şi a 
acelei bucurii ci este opusul amândurora. El nu se poate desemna ca simplă 
„plăcere" {pleasure ), ci este expresia unui alt gen de emoţie, a unei încântări 
propriu-zise ( delight ), care nu exclude ororile şi grozăviile, ci aspiră la ele accep- 
tându-le în sine. Astfel, există un izvor al plăcerii pur estetice care rămâne 
separat de aspiraţia la fericire, la plăcere şi la satisfacţie: „a sort of delight full of 
horror, a sort of tranquillity tinged with terror." 1 Acum, se mai înfăptuieşte 
încă o ridicare şi o eliberare datorită problematicii sublimului. în sentimentul 


1 Vezi Burke, Aphilosophical Inquiry into the Origin of Our Ideas of the Sublime and 
Beautiful, Londra, 1756, p. 208 şi urm.; pentru distincţia lui Burke dintre pleasure şi 
delight, vezi lucrarea lui Folkierski, Enlre le Classicisme et le Romantisme, p. 59 şi urm. 

sublimului nu se exprimă doar libertatea interioară a omului vizavi de obiectele 
naturii şi vizavi de puterea destinului, ci acest sentiment eliberează individul de 
miile de conexiuni cărora el, în calitate de membru al comunităţii, al ordinii 
sociale civile, le este supus. în trăirea sublimului aceste limite cad; eul este pur 
orientat către sine şi trebuie să se afirme în această independenţă şi originaritate a 
sa, vizavi de universul fizic şi social. Burke accentuează expresiv că există două 
instincte fundamentale în om: unul care-1 determină să-şi păstreze esenţa, altul 
care conduce spre viaţa comunitară. După el, unul se bazează pe sentimentul de 
sublim, iar al doilea pe cel al frumosului. Frumosul uneşte, sublimul izolează; 
primul civilizează, configurând cele mai plăcute foime de relaţii şi contacte, 
servind rafinării moravurilor; al doilea pătrunde până în ultimele profunzimi ale 
sinelui, redându-ne în totalitate nouă înşine. Nu există în oameni nici o altă trăire 
estetică care să le ofere atât de mult curajul de a fi ei înşişi, curajul de „originali- 
tate“ şi naturaleţe, în afară de emoţia sublimului. Cu aceasta, începe depăşirea 
unei limite, care se făcuse simţită, aşa cum am văzut, în evoluţia esteticii clasi¬ 
ciste. Această limită era dată credinţei de a nu pronunţa în regulile ei nimic 
altceva decât „adevărul" riguros şi simplu al operei de artă şi de a nu alătura 
acesteia nimic care să nu provină din natura genurilor artistice. însă, praxisul 
esteticii clasiciste nu a fost niciodată în conformitate cu acest ideal teoretic; în 
locul adevărului naturii căutat, apărea un adevăr relativ, accidental, social; în locul 
legilor universal valabile ale raţiunii, apăreau anumite convenţii sociale. 1 în teo¬ 
ria sublimului, acest pericol va fi cunoscut. Ea separă, mai clar decât înainte, 
„esenţa" dc „aparenţă", natura de obişnuinţă, substanţa eului şi a adâncurilor sale, 
de accidente şi relaţii. Problema geniului şi problema sublimului acţionează aici 
în aceeaşi direcţie: ele devin cele două motive spirituale din care se dezvoltă o 
nouă concepţie a individualităţii, pe baza căreia ele se vor configura progresiv. 



Intelect şi imaginaţie. 
Gottsched şi elveţienii 


Dacă vom compara evoluţia esteticii germane în secolul al XVIII-lea cu 
cea a esteticii franceze şi engleze, observăm imediat o diferenţă caracteristică 
în tendinţa ei ideatică fundamentală şi în dispoziţia ei generală spirituală. 
Dacă ne limităm să surprindem doar conţinutul problemelor particulare şi 


1 Vezi mai sus, p. 274 şi urm. 

analiza şi explicitarea conceptelor principale, nu este posibil sub nici o formă 
să trasăm o linie de demarcaţie între diferitele culturi naţionale. La fel ca peste 
tot, în secolul al XVlIl-lea, şi în acest domeniu are loc un schimb permanent 
de idei. Firele sunt trase încoace şi încolo, împletindu-se astfel încât abia dacă 
pot fi desprinse din ţesătura finală pentru a se putea întoarce la originea lor. 
Poziţia de excepţie a esteticii germane nu se bazează nici pe motivele con¬ 
ceptuale individuale, nici pe tezele şi teoremele singulare. Abia dacă există un 
concept şi o teoremă căreia să nu i se găsească un analogon sau o paralelă în 
literatura franceză şi engleză. Astfel, toate emoţiile care provin de aici vor fi 
utilizate într-un nou sens şi îndreptate spre un nou scop. Pentru prima dată 
întreaga problematică estetică este aşezată acum sub protecţia filosofici sis¬ 
tematice. Nici unul dintre esteticienii germani nu vrea doar să experimenteze 
şi să descrie; nici unul dintre ei nu vrea să rămână exclusiv în cercul 
fenomenelor estetice. întrebarea vizează mai mult raportul care există între 
artă şi celelalte domenii ale vieţii spirituale. Se va încerca tot mai mult delimi¬ 
tarea specificului facultăţilor estetice vizavi de alte facultăţi, precum intelec¬ 
tul, raţiunea, voinţa, pentru ca din această delimitare să se proiecteze o ima¬ 
gine totalizatoare a spiritului, în unitatea sa interioară şi în diversitatea şi 
constituţia sa pe nivele. Acest spirit sistematic este cel care a fost imprimat 
filosofîei germane de către Leibniz şi care şi-a găsit forma sa riguroasă prin 
teoria lui Cliristian Wolff. O astfel de atitudine riguroasă, o astfel de „disci¬ 
plinare" teoretică a esteticii nu au avut loc nici în Franţa nici în Anglia. De la 
începutul secolului al XVIII-lea, de la influenţa scrierilor lui Bouhours şi 
Dubos, în Franţa gândirea se va ocupa lot mai mult de spiritul raţional al 
filosofîei carteziene. Şi în următoarea etapă evolutivă, legătura strânsă dintre 
filosofie şi critica estetico-literară, fireşte că se menţine. însă, filosofia însăşi 
este cea care renunţă acum la forma sistemului. O dală cu apariţia lucrării 
Trăite des Syslemes a lui Condillac, disputa împotriva „spiritului de sistem" 
va fi reluată sub toate aspectele. 1 Lessing spunea despre Diderot că, de la 
Aristotel încoace, nici un spirit filosofic nu s-a mai ocupat de teatru; însă, tocmai 
această filosofie a dramei a lui Diderot, aşa cum o dezvoltă el în dialogurile 
sale despre arta dramatică, este oricum altcumva decât sistematică. Ea nu 
poate fi construită din punct de vedere logic, nici nu poate fi dedusă succesiv, 
ci se mişcă într-un şir de aperqus , este incoerentă şi eclectică. Şi tot aşa în 
Anglia, deja cel mai profund gânditor în domeniul esteticii şi iniţiatorul 
întregii evoluţii ulterioare a ei, dispreţuia orice constrângere de sistematicitate 


1 Vezi mai sus, p. 24 şi urm. 

filosofică. Shaftesbury încetăţenise ideea că „drumul semnificativ către 
nebunie ar fi drumul printr-un sistem 11 . 1 Intre timp, în Germania, estetica, 
chiar şi acolo unde se lupta pentru dreptul şi originaritatea imaginaţiei, nu 
contesta deloc domnia logicii. Ea nu ducea această luptă împotriva logicii, ci 
în strânsă legătură cu aceasta. Ea nu dorea să elibereze fantezia de supremaţia 
logicii, ci pretindea şi încerca să întemeieze o logică a fanteziei. Când 
elveţienii, protagoniştii în disputa între „imaginaţie" şi „intelect", obiectau 
împotriva lui Gottsched, ei nu doreau prin aceasta să renunţe la rigurozitatea 
logică a lui Wolff. Scrierea lui Bodmerr, Von dem Einflusse und dem 
Gebrauche der FAnbildungskraft, zur Ausbessening des Geschmackes (1727), 
este dedicată lui Wolff şi se situează în aceeaşi măsură sub protecţia lui: 
deoarece, „modalitatea demonstrativă de filosofare" a acestuia - explică 
Bodmerr ar mijloci pentru prima dată clădirea artelor pe anumite principii. De 
la Wolff, elveţienii se întorc la Leibniz, realizarea logicianului Leibniz fiind 
lucrul pe care se bazează ei în primul rând. Ei explică faptul că meritul 
esenţial pe care Leibniz l-a avut pentru întemeierea unei filosofii a artei ar 
consta în aceea că, prin sistemul său al armoniei prestabilite, ar fi dat „senza¬ 
ţiei o lovitură mortală": „el a înspăimântat-o cu nedreptatea sa pentru o 
perioadă atât de mare şi a lăcut-o o causa ministrante* şi occasionali** a 
judecăţii sufletului." 2 în această poziţie centrală pe care o are problema 
judecai ii la elveţieni, se exprimă faptul că nici ei nu doresc să distrugă legă¬ 
tura dintre logică şi estetică. Ei se află în mijlocul unei evoluţii orientate spre 
o sinteză şi o legătură stabilă între acestea două - a unei evoluţii care şi-a găsit 
punctul culminant în Critica facultăţii de judecare a lui Kant. 

Reflectând asupra acestui context, este tot mai greu să desemnăm tema 
pusă în discuţie de către Gottsched şi elveţieni. Disputa însăşi, în Germania 
secolului al XVIIl-lea, a mişcat pasional sufletele; şi cât de profund a mişcat 
viaţa germană a spiritului, cât de puternic a determinat devenirea internă a 
creaţiei literare germane, ni se dovedeşte prin Goethe, prin Poezie şi adevăr. 
Deja însă, înşişi contemporanii avuseseră răbdare să identifice nucleul pro- 
priu-zis al problemei din abundenţa de scrieri pe marginea disputei. în Prefafa 


1 Soliloquy or Advice to an Author, partea a 111-a, secţ. I ( Characteristics , I, 290). 
* Cauza care ordonează (la.) (n. tr.). 

** Cauza ocazională (lat.) (n. tr.). 

2 Bodmerr, Briefwechsel von der Natur des Poetischen Geschmacks (1736). Mai 
multe amănunte despre relaţiile dintre elveţieni şi filosofia leibniziano-wolffiană, vezi 
H. v. Stein, op. cit., p. 279 şi urm., 295. 

la Hallischen Bemiihungen zur Beforderung der Krilik imd des guten 
Geschmacks, Mylius şi Kramer scriu: „Nouă ni se pare că scrierile elveţiene 
despre poezie ar fi putut sta împreună în acelaşi dulap cu opera poetică a lui 
Gottsched, fără ca între ele să aibă loc o bătălie aşa cum Swift a scris despre 
cărţile bătrânului scriitor. Noi nu suntem în stare să răspundem acelora care 
ne-au întrebat despre cauzele reale ale acestei controverse critice. Poetul, care 
va celebra primul acest război, va avea fără îndoială, în mod necesar, revelaţia 
pe care a avut-o Homer când dorea să descrie disputa dintre Ahile şi 
Agamemnon." 1 Aproape că avem impresia că toate analizele literare istorice 
şi filosofice nu avuseseră încă această „revelaţie". Aici încă părerile asupra 
motivelor disputei şi asupra forţelor lor dinamice sunt diametral opuse. 
Hettner arată că ideea decisivă care creştea în spatele aparenţei disputei per¬ 
sonale, ar fi pentru noi mai uşor de înţeles; războiul ar fi „prima coliziune 
onestă a influenţelor franceze şi engleze". Gottsched ar fi fost cel mai zelos şi 
mai pasional partizan al clasicismului francez; şi în aceasta ar consta dreptatea 
şi nedreptatea sa istorică. însă, rolurile nu se distribuie atât de simplu. Pe de 
o parte, Gottsched n-a fost rezervat faţă de influenţele literaturii engleze - el 
îi citează pe Shaftesbury şi pe Addison şi concepe forma revistelor sale săp¬ 
tămânale după aceştia. Pe de altă parte, în teoria elveţienilor, se revarsă emoţii 
pe care aceasta le-a primit din partea esteticii franceze. în Prefaţa la 
Critischer Dichlkunst a lui Breitinger, Bodmer se sprijină pe Dubos pentru a 
demonstra „că cele mai bune scrieri nu s-ar fi constituit pe baza regulilor, ci 
dimpotrivă, regulile au fost deduse din scrieri." Diferenţa propriu-zisă dintre 
Gottsched şi elveţieni nu se poate vedea din exterior, ci numai din interior; ea 
nu se poate explica prin modalitatea de influenţe care stau la baza lor, ci doar 
prin începutul diferit al problemei lor sistematice. Această diferenţă iese la 
lumină dacă aruncăm o privire în afara cercului de probleme pur literare şi 
estetice; dacă ştim că războiul care se desfăşoară aici constituie doar un 
moment singular şi o acţiune parţială într-o verigă spirituală mult mai 
cuprinzătoare. Această teză poate fi înţeleasă doar în cadrul întregii situaţii 
spirituale a secolului al XVlII-lea, căreia Gottsched şi elveţienii, în cadrul 
poeticii, trebuind să o ajute să obţină victoria. Pe cât de ciudat poate părea 
aceasta la o primă privire, pentru o deplină clarificare istorică a opoziţiei din¬ 
tre aceştia, trebuie să avem o perspectivă de ansamblu nu doar asupra situaţiei 
problemă a logicii , ci şi asupra cunoaşterii naturii. Deoarece, cu ajutorul 

1 Citat după Hettner, Uteraturgeschichte des achtzehnten Jahrhunderts , ed. a Ill-a, 
P.III, Cartea I, p. 359. 

cunoaşterii naturii, în secolul al XVlIl-lea, începuse să ia amploare o nouă 
formă a logicii. Idealul unei logici pur deductive, ce mergea de la universal la 
particular, deducându-l din acesta, a fost înlocuit de idealul analizei empirice. 
Nici aceasta nu renunţă în nici un caz la principiile generale însă, ea nu le con¬ 
sideră ca date de la bun început sub forma regulamentelor apriorice, şi doar în 
cazul acestora să-şi demonstreze valabilitatea. Corelaţia între „fenomen 1 * şi 
„principiu" continuă astfel să existe, însă accentul acestei relaţii suferise o 
mutaţie. Fenomenele nu trebuie deduse din principii anumite, acceptate şi 
fixate anticipat, ci principiile trebuie obţinute pornind de la fenomene şi veri¬ 
ficate pe baza acestora. 1 în explicaţia naturii, trecerea de la Descartes Ia 
Newton, este cea în care se anunţa această cotitură a conştiinţei metodice; în 
estetică, ea se vede cel mai clar în opoziţia dintre Gottsched şi elveţieni. în 
legătura surprinzătoare care se relevă aici între aceste două domenii îndepăr¬ 
tate, ni se confirmă din nou acea unitate a structurii conceptuale, caracteris¬ 
tică pentru secolul al XVII 1-lea. Descartes aşezase proiectul fizicii sale, aşa 
cum îl face în lucrarea Le monde, sub deviza: „daţi-mi materie şi eu vă voi 
construi o lume." Fizicianul şi filosoful naturii poate să se încumete la o astfel 
de construcţie deoarece, pentru el, planul universului se află distinct în legile 
generale ale mişcării. El nu trebuie să preia aceste legi generale din expe¬ 
rienţă. Ele sunt de o manieră matematică, aflându-se de aceea în regulile de 
bază ale acelei Mathesis universalis\ pe care spiritul o concepe pur din sine 
însuşi şi o înţelege din necesitatea ei. Gottsched, discipolul lui Descartes şi 
Wolff, crede că poate aplica aceeaşi cerinţă în domeniul poeziei, prin aceasta, 
să o poată subordona domniei „raţiunii". „Daţi-mi indiferent ce materie, o 
temă anumită, şi vă voi arăta cum după regulile universal valabile ale poeticii, 
se formează o poezie perfectă": în această idee se poate traduce conţinutul şi 
intenţia de bază a Critischen Dichtkunst. „înainte de toate, să se aleagă o teză 
morală plină de învăţături, în funcţie de intenţie, pe care încercăm să o 
obţinem; pentru aceasta să născocim o îmlâmplare generală care să ilustreze 
teza pe care am ales-o.“ Deci, adevărul teoretic sau moral premerge „tezei"; 
întâmplarea poetică urmează, pentru a o ilustra şi pentru a o transforma într-un 
exemplu singular concret. Dimpotrivă, la elveţieni, domină raportul exact 
opus: ei susţin ideea de „primat al întâmplării asupra tezei". Totuşi, şi ei au o 
intenţie didactică. însă, această intenţie va fi atinsă acum printr-un alt demers, 
nu prin cel al intelectului, ci prin cel al imaginaţiei. Sarcina poeziei este - în 

1 Vezi mai sus, p. 61 şi urm. 

* Matematica universală (lai.) (n. tr.). 

această teză elveţienii sunt de acord cu Dubos - de a mişca şi de a emoţiona, 
însă, elementul „patetic" nu este desigur singurul şi supremul ei scop. Emoţia 
fanteziei vrea mai mult să traseze înţelegerii raţionale calea şi să-i înlesnească 
intrarea în sufletul auditoriului. Ceea ce simplul concept şi teoria abstractă nu 
pot, va fi atins prin alegerea corectă a metaforei, a „parabolelor" poetice. Pe 
această bază, parabola câştigă acum o semnificaţie decisivă, situându-se în 
centrul poeticii. Breitinger a conceput un Krilische Abhandlung von der 
Natur, den Absichten und dem Gebrauche der Gleichnisse ', în care vrea să 
expliciteze această utilizare prin exemple din operele celor mai renumiţi scrii¬ 
tori. însă, nici aici, parabola nu are sens şi valoare independentă, constituind 
doar preambulul pentru altceva şi învelişul în care acesta se îmbracă. „La fel 
cum un medic inteligent îndulceşte amarul: aşa trebuie să procedeze aceia 
care vor să utilizeze adevărul ca mijloc de ajutor pentru ascensiunea fericirii 
umane." Conform acestui lucru, fabula esopică, deoarece îndeplineşte cel mai 
bine această dublă sarcină, va fi considerată de către Breitinger, în al său 
Critischen Dichtkunst, drept genul poetic perfect. Ea ar fi fost inventată pen¬ 
tru a crea accesul „adevărurilor seci şi amare", prin învelişul poetic, în inima 
omului; astfel încât, el să nu se poată abţine să nu fie de acord cu ele. 1 2 Chiar 
şi conceptul de „minunat", care caracterizează poetica elveţienilor, primeşte 
de aici un sens bine conturat. Minunatul nu are valoare prin faptul că provine 
din jocul liber al imaginaţiei şi că zboară deasupra tuturor legilor raţiunii. 
Văzută din perspectiva faptului că şi cea mai minunată invenţie nu este legată 
de realitatea dată, ci în totalitate, de legile „posibilului", tot aşa este şi ea, când 
vrea să fie poetică, legată de intenţia ei. Prin inedit şi surprinzător, ea vrea să 
mişte sufletul pentru ca această mişcare să conducă la un scop dorit de poet, 
la un scop final moral. Aceeaşi opoziţie de orientare a abordării care nu este 
în nici un caz absolută va fi distinsă şi în disputa pe marginea raportului din¬ 
tre „geniu" şi „regulă". De acea concepţie despre geniu, pe care ne-a înfaţişat-o 
„estetica intuitivă" a lui Shaftesbui'y, sunt departe atât Gottsched cât şi 
elveţienii. Nici Bodmer, nici Breitinger nu sunt dispuşi să elibereze geniul de 
disciplina strictă a regulilor; şi ei vor să-i stabilească norme. însă, ei încearcă 
să descopere aceste norme în fenomenele artei poetice, în loc să le impună din 
exterior. Ei pornesc de la intuiţia poetică pentru a o aduce la concepte şi la 
„principii speculative". Primatul lor vizavi de Gottsched constă în faptul că ei 
sunt mult mai capabili decât el de o astfel de intuiţie, că, pentru ei, Homer, 

1 Ziirich, 1740. 

2 Breitinger, Critische Dichtkunst, Ziirich, 1740, p. 166; vezi Hettner, op. cit., p. 382. 

Dante şi Milton înseamnă adevărate trăiri poetice. însă, pentru critici, aceste 
trăiri trebuie să constituie doar începutul, nu sfârşitul. Regulile care le erau 
implicit impuse trăirilor, trebuiau să fie conştientizate de către el; ceea ce 
natura a real izat în geniul poetic, arta de examinare critică trebuie să le „adune 
din scrieri" şi să le transforme în ceva stabil şi sigur. Astfel, şi aici se ade¬ 
vereşte forţa acelei „analize empirice", care obţine generalul din particular, 
care descoperă regula ascunsă în imagini şi fenomene concrete. în Prefaţa la 
Critischen Dichtkunst a lui Breitinger, Bodmer consideră că regulile nu ar fi un 
fruct al încăpăţânării sau al accidentalului orb; ele ar proveni mai mult din 
atenţia spre ceea ce în impresia estetică este mereu constant, a ceea ce 
acţionează în permanenţă asupra sufletului. Aşa cum cercetarea naturii a seco¬ 
lului al XVIII-lca relaţionează şi raportează experienţa şi geometria, aşa cum 
ea porneşte de la experimentul sensibil pentru a căuta în altă parte, în cercul 
investigatului însuşi, detenninaţia matematică, tot aşa, elveţienii pretind de la 
criticul de artă că va lua cunoştinţă de ambele cerinţe. El trebuie să se lase con¬ 
dus de experienţa care îi este prezentată în marile opere de artă. însă, această 
guvernare nu înseamnă că el, pur şi simplu, i se supune. Aşa cum fizicianul 
găseşte exactitatea matematică în mijlocul senzorialului, tot aşa, criticul de artă 
caută în creaţiile imaginaţiei un element necesar şi sublim. El începe cu intui¬ 
ţia, sprijinindu-se pe ea; însă, în ea însăşi descoperă forma proprie de deter¬ 
minare şi acea „certitudine demonstrativă" de care ea este capabilă. 

6 Bazele esteticii sistematice. 

Baumgarten 

Atunci când Kant vorbeşte despre Alexander Baumgarten, pe care-l 
situează deasupra tuturor gânditorilor germani contemporani lui, obişnuieşte 
să-l numească un „excelent analist". Cu aceasta, este desemnată concis una 
dintre trăsăturile de bază ale esenţei sale spirituale şi ale realizării sale ştiinţi¬ 
fice. Operete lui Baumgarten au configurat arta prin determinaţii precise şi 
analize conceptuale. Dintre toţi discipolii lui Wolff, el este cel care a stăpânit 
cel mai bine tehnica logică pe care acesta l-a învăţat şi prin care oferise 
filosofiei germane poziţia şi verticalitatea sa. Prin exactitatea determinărilor 
conceptuale, prin grija şi punctualitatea cu care îşi elabora definiţiile, prin 
strânsa legătură a argumentelor, „metafizica" lui Baumgarten rămâne pentru 
mult timp cel mai admirabil model; inclusiv Kant se raportase mereu la 

această operă, incluzând-o în prelegerile sale despre metafizică. Şi totuşi, 
meritul istoric decisiv al lui Baumgarten se află în alt loc. El nu a fost doar 
unul dintre conducătorii logicii scolastice pe care o stăpâneşte cu virtuozitate 
în toate aspectele sale, ducând-o până la perfecţiunea formală, ci realizarea sa 
conceptuală constă în faptul că, în tocmai această perfecţiune, el a fost 
conştient de limitele ei sistematice de conţinut. Din conştiinţa acestei limite, 
el a ajuns la realizarea sa originală, a pus bazele filosofice ale esteticii. în 
măsura în care Baumgarten, în calitate de logician, cuprinde cu privirea 
domeniul esteticii, se află în faţa unei noi sarcini; şi în măsura în care se ocupă 
de ea, conform premiselor sale conceptuale survine tot mai clar condiţionali- 
tatea acestor premise. Astfel, estetica se dezvoltă din logică, însă această 
dezvoltare acoperă în acelaşi timp limita imanentă a logicii scolastice. 
Baumgarten nu rămâne doar un simplu „artist al raţiunii 11 , ci în el se împli¬ 
neşte acel ideal al filosofiei pe care Kant îl desemnase ca idealul „autocu- 
noaşterii raţiunii". El este şi rămâne un maestru al analizei, însă această 
măiestrie nu îl conduce la o supraestimam ci la o determinare clară şi la o dis¬ 
tincţie sigură a mijloacelor şi scopurilor sale. Suprema utilizare a analizei va 
deveni din nou eficientă. Ea conduce până într-un punct în care are loc un nou 
început , în care se iniţiază o nouă sinteză spirituală. 

Această sinteză ideală este cea care oferă forţă şi semnificaţie primei 
definiţii a esteticii ca ştiinţă a lui Baumgarten. Estetica nu ar fi ştiinţă şi nu ar 
putea ajunge niciodată la acest statut dacă s-ar limita la emiterea de reguli 
tehnice pentru crearea operei de artă sau la efectuarea de experimente psiholo¬ 
gice asupra efectelor pe care le produce. Toate acestea aparţin acelui gen de 
empirie care este exact opusul acelei înţelegeri autentic filosofice, constituind 
faţă de aceasta cel mai mare contrast metodic care poate fi gândit. Fiecare 
ştiinţă îşi primeşte conţinutul şi sensul filosofic doar de la înţelegerea a ceea 
ce ea semnifică în întregul cunoaşterii; de pe poziţiile care îi revin în cadrul 
acestui întreg. Ea trebuie să corespundă genului general al cunoaşterii, însă, 
în cadrul acestui gen, trebuie să aibă în acelaşi timp o sarcină proprie pe care 
să o îndeplinească într-o manieră specifică. Genul, conceptul de gen al ştiinţei 
va fi desemnat prin conceptul de cunoaştere, el trebuie să apară de la început 
şi astfel el şi numai el, constituie conceptul suprem pentru definiţia căutată a 
esteticii. Dar, mai important decât acest genus proximus *, care poate crea doar 
cadrul definiţiei, este completarea acestui cadru, este sarcina diferenţei speci¬ 
fice. Baumgarten găseşte această diferenţă determinând estetica drept teorie a 


Gen proxim (lat .) (n. tr.). 

sensibilităţii, a „cunoaşterii senzitive 11 . Cu aceasta, dacă judecăm în funcţie de 
punctul de pornire scolastic şi în funcţie de etaloanele tradiţionale, se pare că 
el a creat un dualism logic; se pare că ceea ce i-a dat esteticii cu o mână, i-a 
luat cu cealaltă. Deoarece, nu tocmai senzorialul - conform unei terminologii 
propuse de Baumgarten - este domeniul confuziei, al indistinctului, deci care 
se opune cunoaşterii pure? Mai poate estetica să-şi afirme rangul şi demni¬ 
tatea ei ca ştiinţă dacă este prinsă în cadrul acestei sfere inferioare, dacă se 
constituie ca gnoseologia inferior * ** ? Reflecţii de acest fel au fost cele care au 
îngreunat acceptarea esteticii lui Baumgarten şi care au amânat mult timp 
efectul ei. Bodmer înregistrează definiţia lui Baumgarten cu surprindere şi 
mâhnire, cu o indispoziţie personală. „Se pare - scrie el în articolul despre 
opera lui Baumgarten 1 că părerea conform căreia gustul ar fi o forţă de eva¬ 
luare inferioară, prin care noi cunoaştem doar confuz şi obscur, ar vrea să ia 
amploare. Conform acestei semnificaţii nu ar fi o mare mândrie să avem un 
astfel de gust care este atât de nesigur şi nu merită efortul să aspirăm la el. 
insă, cu această apreciere, intenţia de bază a lui Baumgarten va fi înţeleasă 
exact în opusul ei. Absurditatea logică a unei cunoaşteri obscure şi confuze 
este departe de „excelentul analist" Baumgarten. Mai mult, ceea ce el caută 
este o cunoaştere a „obscurului" şi „confuzului". Predicatul desemnează tema 
şi domeniul obiectual şi nu maniera de înţelegere şi felul demersului. Ştiinţa 
nu trebuie limitată în cercul sensibilităţii, ci senzorialul trebuie să fie ridicat 
la rangul de cunoaştere, trebuie să fie stăpânit de o formă specifică de 
cunoaştere. Dacă, conform materiei sale, senzorialul ca atare poate fi şi se 
poate numi un obscur, atunci şi forma, în care noi îl cunoaştem şi în care vrem 
să ni-l împropriem spiritual, rămâne obscură şi confuză? Sau nu cumva 
tocmai în această formă ni se prezintă o modalitate anumită de înţelegere a 
materiei? Nu cumva ni se prezintă în ea o nouă formă mult mai pătrunzătoare 
de înţelegere 1 ? Aceasta este întrebarea pe care Baumgarten o situează Ia 
începutul esteticii sale, fiind afirmată de către el fără îngrădire. El propune 
sensibilităţii un nou etalon care nu-i va nega valoarea, ci mai mult vrea să o 
asigure. El îi oferă acesteia o nouă perfecţiune , însă această perfecţiune este 
legată de faptul că ea este cunoscută şi înţeleasă ca preferinţă imanentă, - că 
este înţeleasă ca perfectio phaenomenon*'. Această perfecţiune fenomenală 
nu coincide în nici un caz cu acea desăvârşire la care logica şi matematica 

* Cunoaştere inferioară (lat.) (n. tr.). 

1 în Freymiithigen Nachrichterv, vezi H. v. Stein, op. cit., p. 281. 

** Perfecţiunea/desăvârşirea vizibilă/manifestă (lat.) (n. tr.). 

aspiră în formarea conceptelor lor distincte ; însă, se afirmă alături de ea, 
rămâne ca ceva ireductibil şi unic. Desigur, este o dificultate evidentă pentru 
Baumgarten să reţină această pură coordonare; în expresia ideii sale, în 
terminologia pe care nu o creează el, ci o preia în cea mai mare parte din 
scolastică, el cade mereu sub constrângerea subordonării şi a simplei sub¬ 
sumări. Aici, el trebuie să stabilească o anumită scală, o ierarhie a valorilor 
cunoaşterii, prin aceasta, esteticii, cunoaşterii senzorialului, revenindu-i 
gradul cel mai de jos. Ea se află la început, acest început fiind doar o pregătire. 
„Doar prin amurgul frumosului / pătrunzi în ţara cunoaşterii 11 ; însă, amurgul 
frumosului, aşa se pare, trebuie să păleascăîn faţa strălucirii luminoase a zilei, 
în faţa adevărului riguros şi pur care nu ne mai menţine în preajma 
fenomenelor lucrurilor, ci ne oferă esenţa lor cea mai profundă, frumuseţea, 
care este şi trăieşte doar în fenomen, dispare. Metafizicianul Baumgarten nu a 
renunţat niciodată la această concepţie, însă analistul, „fenomenologul 11 pur, o 
depăşeşte. Această descătuşare de lanţurile tradiţionale logice şi metafizice, a 
fost precondiţia istorică şi sistematică pentru faptul că estetica a reuşit să-şi 
cucerească „locul sub soare 11 , - că a putut să se constituie ca disciplină 
filosofică cu rang şi drept propriu. 1 

Teoria lui Leibniz despre succesiunea pe nivele a cunoaşterii, aşa cum o 
dezvoltă în Meditationes de veritate, cognitione ei ideis, constituie punctul de 
plecare şi cadrul pentru toate cercetările lui Baumgarten. însă, nu este sufi¬ 
cient să reactualizăm în memorie această teorie dacă vrem să înţelegem 
intenţia sa. Leibniz opune reprezentarea „clară 11 celei „distincte 11 , atribuindu-le 

1 De aceea, renumitelor cuvinte mult citate şi nccriticate ale lui Lotze, „că estetica 
germană a începui cu subestimarea obiectului său 11 ( Geschichte der Âsthetik in 
Deutschland, p. 12), le-a scăpat intenţia fundamentală a teoriei lui Baumgarten. Deja în 
prefaţa la prima sa lucrare, Meditationes Philosophicac de nonnullis ad poema perii- 
nentibus (Halle, 1735), Baumgarten obiectează împotriva prejudecăţii confonn căreia 
preocuparea cu întrebările artei ar fi nedemnă pentru filosof. „Nune autem... materiam 
eam elegi, quae multis quidem habebilur tenuis et a philosophorum acumine remotissima, 
mihi videtur... satisgravis. Ut enim... hoc ipso philosophiam et poematis pangendi sci- 
entiam habitas saepe pro dissitissimis amicissimo junctas connubio ponerem ob oculos, 
usque ad § 11, in evolvenda poematis et agnatorum temiinorum idea teneoretc. 11 [„Am 
ales de fapt... acea materie care mie mi se pare destul de grea, chiar dacă în opinia mul¬ 
tora ea va părea uşoară şi foarte îndepărtată de subtilitatea filosofilor. Pentru a pune sub 
ochii foarte îndepărtaţi ai preaiubitei mele soţii trăsăturile alăturate ale filosofiei şi 
ale ştiinţei de a alcătui poeme, mă voi ocupa până la paragraful 11 de desfăşurarea 
poemelor şi, în consecinţă, a termenilor adoptaţi." (lat.) (n. tr.).] 

amândurora un sens şi un scop particular. „Clară" înseamnă acea reprezentare 
care satisface nevoile vieţii cotidiene şi este corespunzătoare acestora, care ne 
mijloceşte prima orientare în mediul nostru sensibil înconjurător. Pentru această 
orientare nu avem nevoie decât să distingem în mod cert obiectele singulare pe 
care le întâlnim şi să ne comportăm faţă de ele conform acestor distincţii. Cine 
vede în aur doar un obiect de uz, pentm acela este suficient să deţină anumite 
trăsături sensibile pe baza cărora să poată separa aurul „autentic" de cel fals. El 
va constata culoarea aurului, duritatea, maleabilitatea etc. şi va obţine în cele din 
urmă, prin examinarea exactă a tuturor acestor determinaţii pur empirice, criterii 
suficiente care-1 vor feri de orice confuzie între aurul adevărat şi cel fals. însă, 
acest adevăr nu este, după Leibniz, încă adevărul perfect la care aspiră 
cunoaşterea ştiinţifică. Cunoaşterea supremă nu este cunoaşterea lui ce, ci a lui 
de ce. Ştiinţa nu vrea să acumuleze simple stări de fapt, nici nu se mulţumeşte să 
diferenţieze obiectele după „caracteristicile" lor senzoriale şi să le clasifice con¬ 
form acestor diferenţe. De la această multiplicitate de proprietăţi, ea aspiră la uni¬ 
tatea esenţei ; ea nu poate găsi această esenţă decât dacă urmăreşte ultima cauză 
din care izvorăşte această multiplicitate. „Principiul raţiunii suficiente", pe lângă 
cel al identităţii şi al contradicţiei, va fi, de aceea, norma oricărei ştiinţe riguroase. 
A înţelege lucrurile nu înseamnă ale concepe aposteriori, conform formelor lor 
de apariţie, ci a le înţelege a priori, de la cauzele lor. „Cunoaşterea apriori" şi 
„cunoaşterea pornind de la cauze" înseamnă pentru Leibniz unul şi acelaşi lucru: 
definiţia „cauzală" este singura expresie pentru orice „definiţie reală" autentică. 
De aceea, drumul „cunoaşterii distincte" nu poate fi altul decât acela al dizolvării 
fiecărui fenomen complex în elementele sale simple, aceasta înseamnă, în 
momentele singulare care-1 condiţionează şi îl întemeiază. Şi câtă vreme această 
dizolvare nu a juns la sfârşit, cât timp mai întâlnim într-unul dintre aceste 
momente încă o multiplicitate nedescompusă încă, scopul înţelegerii „adecvate" 
nu este atins. Conceptul nostru este doar atunci adecvat obiectului său când 
reuşeşte nu să construiască acest obiect, ci să-l lase să ia fiinţă în faţa noastră, 
să-l urmărim până la cauzele sale ultime şi de la acestea să-l reconstruim. 

Baumgarten a cunoscut pe deplin acest ideal logic, neîndoindu-se nicăieri 
de semnificaţia lui în cadrul domeniului cunoaşterii ştiinţifice. El se sprijină 
pe cerinţa lui Leibniz a unui „alfabet pur al conceptelor" atât de mult încât 
acest ideal făcuse între timp un pas înainte, încât datorită muncii permanente 
pe care Wolff şi şcoala sa au prestat-o, părea că se apropie de realizarea sa. 
Totuşi, după Baumgarten, există un domeniu în care această reducţie a 
fenomenului la „cauza" sa îşi găseşte limita. Dacă noi, conform metodei 

ştiinţei exacte, explicăm fenomenul culorii prin faptul că dizolvăm culoarea 
într-un proces pur dinamic, atunci noi nu numai că am anulat impresia ei 
sensibilă, ci şi am adus-o la sensul ei estetic. Tot ceea ce ea înseamnă ca 
mijloc de reprezentare artistic, toată realizarea pe care ea o are în cadrul pic¬ 
turii, este desfiinţată prin explicarea ei printr-un concept matematico-fizic, 
nimicindu-se dintr-o singură lovitură. Nu doar fiecare amintire a trăirii sensi¬ 
bile a culorii, ci şi acea amintire a funcţiei ei estetice a dispărut în acest con¬ 
cept. însă, este această funcţie realmente ceva lipsit de semnificaţie, ceva pur 
şi simplu indiferent? Sau nu are şi ea o valoare proprie; nu are voie să ridice 
pretenţia să nu fie pur şi simplu înlăturată, ci să-şi menţină maniera specifică 
de a fi şi caracterul ei? Noua ştiinţă a esteticii tinde spre această menţinere. Ea 
se lasă pradă fenomenului sensibil fără să încerce ca de la acesta să meargă la 
„cauzele“ fenomenului. Această incursiune în spaţiul cauzelor nu ar explica 
conţinutul estetic al fenomenului, ci l-ar distruge. Cine ar vrea să ne mijlo¬ 
cească impresia unui peisaj prin faptul că ni l-ar prezenta în înşiruirea deter¬ 
minaţii lor sale şi prin faptul că, pentru fiecare dintre aceste determinaţii ar 
căuta un concepi distinct, descriind peisajul, de exemplu în limbajul geologiei 
şi cu ajutorul mijloacelor ei de cunoaştere, - acela ar atinge astfel o nouă 
perspectivă natural-şti inţifică, însă tocmai în această perspectivă nici cel mai 
mic detaliu din această „frumuseţe" a peisajului nu este păstrată. Această 
frumuseţe se oferă doar intuiţiei nemijlocite, contemplării pure a peisajului ca 
întreg. Şi doar artistul, pictorul sau poetul trebuie să păstreze această totalitate 
şi să o facă pentru noi vie în fiecare trăsătură a reprezentării sale. Un peisaj 
perfect pictural sau poetic ne farmecă prin imaginea lui pură şi în această 
contemplare şi plăcere a imaginii, orice întrebare despre „cauză", aşa cum o 
pune reflecţia ştiinţifică şi cercetarea conceptuală, este uitată. Noi trebuie să ne 
lăsăm în seama efectului pur, persistând asupra lui dacă nu vrem să ne scape din 
mână fenomenul ca atare. Efectele care apar nu constituie esenţa metafizică, dar 
esenţa pur estetică se leagă de acestea. 1 Cercetarea unui obiect cu ajutorul 
microscopului poate să-i dezvăluie cercetătorului naturii compoziţia şi adevărata 
sa natură obiectivă; însă, impresia sa estetică rămâne inaccesibilă. Goethe, 
într-o poezie din volumul Leipziger Liederbuchs, a exprimat liric această idee: 


1 Vezi Baumgarten, Aesthetica, § 588: „Nec est analogi rationis ordinario primas 
universi caussas, elementa el stamina prima penitius examinare, dum haeret in effec- 
tis phaenomenis." [„Faptul de a examina elementele, germenii primi şi cauzele prime 
ale universului nu este proporţional intelectului în folosire firească, până când se 
menţine în efectele fenomenale." {lat.) (n. tr.).] 

Es flattert um die Quelle 
Die wechselnde Libelle, 

Mich freut sich lange schon; 

Bald dunkel und bald hei/e, 

Wie der Chamaeleon: 

Bald rol, bald blau, 

Bald blau, bald griin; 

O dafi ich in der Năhe 
Doch ihre Farben săhe! 

Sie schwirrt und sclrwebt, rastet nie! 

Doch still, sie setzt sich an die Weiden. 

Da hab' ich sie! Da hab ’ich sie! 

Und nun betracht'ich sie genau 
Und she ’ein Iraurig dunkles Blau - 

So gehl es dir, Zergliedrer deiner Freuden!* 

în coincidenţă totală cu ceea ce ne învaţă Baumgarten, în calitate de teo¬ 
retician al esteticii, avem aici conţinutul esenţial al propriei sale teorii, meta¬ 
morfozat într-o intuiţie poetică şi exprimat direct în aceasta. Ni se deschide 
acum accesul la un domeniu în care „principiul raţiunii suficiente 11 , acest prin¬ 
cipiu şi condiţie a oricărei cunoaşteri „distincte", nu mai are nici o putere. 
Acest principiu este firul Ariadnei, care ne este oferit pentru a ieşi din labi¬ 
rintul realităţii fenomenale, pentru a ne ridica în regiunea „inteligibilului", în 
imperiul noumena. însă, arta nu realizează şi nu suportă o astfel de transcen¬ 
denţă. Ha nu are voie să zboare deasupra fenomenului, ci rămâne în mijlocul 
lui; nu vrea să se întoarcă la cauzele lui, ci vrea să-l înţeleagă în purul lui ce 
şi să ni-l prezinte în propria sa fiinţă şi în propria sa manieră de fiinţare. Nu 
trebuie să ne fie frică de faptul că, prin renunţarea la acel fir conducător, dat 
nouă în „principiul raţiunii suficiente", lumea noastră spirituală se va trans- 


*„Libelula nestatornică / Dă din aripi în jurul izvorului, / De mult mă încântă/ 
Când obscură, când luminoasă / Asemeni unui cameleon:/ Când roşie, când albastră / 
Când albastră, când verde, / încât, abia în apropiere, / îi pot vedea culoarea! / Ea 
pluteşte neîncetat, nu se odihneşte niciodată! / Ba da, acum stă să se desfete. / Am 
prins-o! Am prins-o! / Acum o observ atent / Şi văd un sumbru albastru închis -/ Aşa 
ţi se întâmplă şi ţie, analist al bucuriilor tale!" (germ.) (n. tr.). 




323 I Filosofia Luminilor 


forma în haos. Realitatea pur intuitivă nu este o simplă eroare, ci are în sine o 
măsură proprie. Fiecare operă de artă autentică ne prezintă această măsură; ea 
nu ne expune doar o abundenţă de intuiţii, ci domină această abundenţă; ea o 
configurează, lăsând să iasă la iveală, prin această configurare, unitatea ei 
internă. Orice intuiţie estetică nu ne arată doar multiplicitatea şi diversitatea, 
ci, în ambele, şi o anumită ordine şi regulă. Dacă imperiul esteticului poate fi 
desemnat prin expresia perceptio confusa*, atunci aceasta se întâmplă doar în 
sensul şi sub condiţia că această expresie va fi înţeleasă în sensul strict eti¬ 
mologic al cuvântului. Acesta spune că în fiecare intuiţie estetică are loc o 
„confluenţă" de elemente, că noi nu le putem desprinde din totalitatea aces¬ 
teia, nu le putem indica izolat şi separat. Această confluenţă nu creează în nici 
un caz „confuzie": deoarece, însuşi acest întreg ni se dă în aspectul său pur, 
ca întreg divizat şi determinat complet. O astfel de divizare - aceasta este teza 
fundamentală a esteticii lui Baumgarten - nu poate fi atinsă în nici un caz pe 
drumul ocolit al conceptului. Ea revine acelei sfere preconceptuale pe care 
logica pură nu trebuie să o cunoască şi să o ia în considerare deoarece, conform 
poziţiei sale, ea o vede ca aparţinând acelor forţe de cunoaştere şi sufleteşti 
„inferioare". Dar şi aceste forţe de cunoaştere „inferioare" au /ogoi-ul lor, de 
aceea, şi pentru ele este necesară o teorie proprie a cunoaşterii, o gnoseologia 
inferior. Baumgarten se supune încă domniei raţionalului - el nu acceptă 
nici o excepţie, nu încearcă să condiţioneze de nimic normele pur-logice. 
însă, el apără cazul intuiţiei estetice pure în faţa tribunalului raţiunii. El vrea 
să o salveze arătând că şi în ea domină o lege interioară. Dacă această lege 
nu coincide cu cea a raţiunii, ea este totuşi un analogon al acesteia. 1 Acest 
analogon ralionis ** ne indică faptul că sfera legii nu are aceeaşi semnificaţie 
cu cea a conceptului logic, ci este de proporţii mult mai mari; că există o legi¬ 
tate care domină orice accident şi dorinţă subiectivă, care nu poate fi 
reprezentată în forma unui concept. Raţiunea ca întreg cuprinde în sine 
ambele momente. Ea nu se limitează la conceptualul pur ci merge şi pe ordine 
şi legitate, indiferent în ce materie îşi găseşte reprezentarea şi încorporarea. 2 


* Percepţie confuză {lat.) (n. tr.). 

1 La începutul operei sale, estetica va fi definită de către Baumgarten ca ars analogi 
rationis {arta analogici raţiunii ), Prolegomena § 1. 

** Analogia raţiunii (lat.) (n. tr.). 

2 Vezi Aesthetica, § 18: „Pulcritudo cognitionis sensitivae erit universalis consen- 
sus cogitationum, quatenus adhuc ab earum ordine et signis abstrahimus, inter se ad 
unum, qui phaenomenon sit.“ [„în cunoaşterea sensibilă, frumosul va fi consensul 
cugetărilor în măsura în care abstragem până la el, din ordinea şi semnele acestora, 
între ele, ceva unic care este frumosul." (lat) (n. tr.).] 

în această totalitate a sa, raţiunea rămâne stăpână fără ca stăpânirea sa să 
devină vreodată un jug greu, o constrângere exterioară. Baumgarten 
încetăţeneşte ideea că raţiunii i-ar reveni puterea de domnie asupra tuturor 
forţelor inferioare, cu condiţia ca această putere să nu degenereze niciodată în 
tiranie. 1 Cel dominat nu trebuie să fie afectat în natura sa proprie şi nu trebuie 
să renunţe la esenţa sa; mai mult, el trebuie înţeles prin aceasta şi menţinui în 
aceasta. Legitimarea forţelor inferioare ale sufletului şi nu supunerea şi 
anularea lor este scopul pe care şi-l propune estetica. 2 3 

Toate detaliile teoriei lui Baumgarten sunt deja incluse în această primă 
secţiune introductivă; toate caracteristicile operei de artă pe care el le indică, 
în special momentele modului de reprezentare pur poetică şi mijloacele poetice 
de reprezentare, se dezvoltă din aceasta. în năzuinţa sa spre temeinicie şi com¬ 
pletitudine, lui îi place să acumuleze desemnări pentru acele caracteristici în 
care se exprimă diferenţa dintre reprezentarea pur poetică şi cea logico-ştiinţi- 
fică. De la primele, el cere şi aşteaptă lumină şi claritate, autenticitate, bogăţie 
şi luminozitate; el pretinde ca toate reprezentările pe care le utilizează poetul 
să dea dovadă de semnificaţie interioară, forţă de convingere şi vivacitate, 
însă, toate aceste determinaţii de ubertas (rodnicie) şi magniludo (grandoare), 
de veritas (adevăr) şi claritas (claritate), de lux (lumină) şi cerlitudo (sigu¬ 
ranţă) se pot, în cele din urmă, sintetiza într-o singură cerinţă, pentru care 
Baumgarten a găsit expresia caracteristică de vita cognitionis *. El nu vrea în 
nici un caz, să detaşeze poezia de originea ideii având în vedere faptul că el 
defineşte de la început estetica drept teoria despre „gândirea frumoasă 11 (ars 
putere cogitandi)? însă, el nu aşteaptă de la ideea poetică să aibă doar formă, 
ci şi culoare, nu doar adevăr obiectiv, ci şi profunzime „senzitivă 11 , să nu ne 
intermedieze doar o convingere obiectual-corectă, ci şi una „vie 11 . Această 
convingere vie pretinde ca noi să nu urcăm de la particular la general, conform 


1 „Imperium in facultates inferiores poscitur, non lyrannis. 11 [„în facultăţile infe¬ 
rioare este nevoie de o dominare, dar nu de o tiranie. 11 (lat.) (n. Ir.).], Aesthetica, § 12. 

2 Această tendinţă fundamentală a noii ştiinţe apare mai ales în expunerea lui 
Georg Friedrich Meier; vezi Anfangsghinde aller schdnen Wissenschaften, partea I, 
Halle, 1748, § 5, § 13, § 16 şi urm. 

* Viaţa cunoaşterii (lat.) (n. tr.). 

3 Aesthetica, § 1: „Aesthetica (theoria liberalium artium, gnoseologia inferior, ars 
pulcre cogitandi, ars analogi rationis), est scientia cognitionis sensitivae. 11 [„Estetica - 
teorie a artelor liberale, gnoseologie inferioară, artă proporţionată raţiunii- este o 
ştiinţă a cunoaşterii sensibile. 11 (lat.) (n. tr.).] 

regulilor configurării conceptuale logice, ci ca noi să concepem generalul în 
particular şi particularul în general. Abstracţia care ne indică drumul spre cele 
mai înalte genuri înseamnă, vizavi de intuiţie, o sărăcire şi o degenerare. 
Procesul abstractizării este în acelaşi timp un proces al sustragerii: generalul 
va fi atins doar dacă va fi „văzut“ prin prisma particularului şi din tot mai 
multe „perspective". Astfel, universalitatea poate fi atinsă aici doar renunţând 
la determinare, orientarea spre universalitate este opusă celei spre deter¬ 
minare.' Estetica vindecă această ruptură; deoarece, „adevărul" ei nu poate fi 
căutat în determinare, nici nu poate fi atins vizavi de ea; ci se poate realiza 
doar în şi prin ea. Frumuseţea nu cere doar o claritate „intensivă", ca şi con¬ 
ceptul ştiinţific, ci ea deţine şi o claritate „extensivă". Acea claritate intensivă 
va fi atinsă când vom reuşi să reducem întregul unei intuiţii la câteva deter¬ 
minaţii fundamentale, şi să cunoaştem în acestea esenţa ei proprie. Claritatea 
estetică, extensivă, nu suportă însă o astfel de reducţie şi de concentrare 
conceptuală. Deoarece, artistul vrea să străbată realmente cercul realităţii 
intuitive; el vrea să cuprindă într-o singură privire atât centrul cât şi periferia 
acestuia. 1 2 Conform teoriei lui Baumgarten, geniului artistic nu-i revine doar o 
puternică receptivitate sensibilă şi o forţă a fanteziei, ci şi perspicacitate şi 
profunzime spirituală, o disposilio naturalis adperspicaciam 3 . însă, această 
privire profundă se distinge de acea perspicacitate analitică a gândirii ştiinţi¬ 
fice prin faptul că nu iese in afara fenomenelor, ci persistă în proximitatea lor; 
că nu vrea să meargă spre „cauzele" fenomenelor, ci încearcă să le cuprindă 
în totalitatea şi fiinţa lor pur imanentă şi să le unească într-o imagine intuitivă 
de ansamblu. 

Baumgarten trebuia să descrie acest contrast între spiritul artistic şi cel 
ştiinţific şi a putut să-i dea pentru prima dată o expresie strict filosofică 
deoarece, în această descriere, el a putut să facă apel la o experienţă proprie, 
păstrată încă vie în interioritatea sa. în a sa Entslehung der neueren Âsthetik, 
Heinrich von Stein a semnalat falsitatea reprezentării şi a ideii conform 
cărora Baumgarten, pornind de la un interes exclusiv cognitiv-teoretic şi de la 
un gen de pedanterie logică, a descoperit şi întemeiat estetica sistematică. 


1 Pentru opoziţia care există între „configurarea conceptuală individualizatoare" a 
lui Baumgarten şi „configurarea conceptuală abstractizatoare" a lui Wolff, vezi 
Baeumler, op. cit., p. 198 şi urm. 

2 Pentru distincţia dintre claritate „intensivă" şi „extensivă", vezi Baumgarten, 
Meditationes de nonnullis ad poema pertinentibus, § 13 şi urm. 

3 Aesthetica, § 32. 

Baumgarten porneşte de la intuiţia nemijlocită a operelor poetice, încercând 
el însuşi să fie poet. în Cuvântul înainte la Meditationem el explică faptul că 
nici o zi nu a trecut pe lângă el, tară să fl compus o poezie. Chiar dacă talen¬ 
tul său poetic era redus, el a cunoscut, totuşi, din această îndeletnicire, ce 
înseamnă o „temă poetică 11 şi prin ce se distinge aceasta de o temă pur logică. 
Pentru a constata această diferenţă trebuia să acorde atenţie doar propriei sale 
încercări poetice. Atât pentru filosofia limbajului cât şi pentru estetică, faptul 
că Baumgarten, pentru a fixa această diferenţă, s-a raportat în primul rând la 
forma şi tendinţa principală a limbajului poetic, reprezintă un pas important 
important şi semnificativ. Limbajul este mediul în care se întâlnesc reprezen¬ 
tările artistice şi cele ştiinţifice. Atât ideile pe care le dezvoltă logicianul sau 
cercetătorul ştiinţific, cât şi senzaţiile şi reprezentările pe care poetul vrea să 
le trezească în noi, au nevoie în egală măsură de intermediere prin cuvânt, 
însă, acelaşi mijloc serveşte în ambele cazuri unor scopuri total diferite. în 
abordarea ştiinţifică a unei teme, cuvântul îndeplineşte funcţia de semn al 
unui concept; întreg conţinutul său are o semnificaţie abstractă. Aşa cum a 
exprimat Hobbes acest raport, cuvintele vor fi folosite aici exclusiv sub forma 
unor „semne de calcul ale spiritului 11 - în evoluţia supremă şi în configurarea 
limbajului ştiinţific, ne vedem plasaţi la un nivel în care flecare rest intuitiv 
care încă îi mai revine cuvântului, este complet radiat. Noi nu ne mai mişcăm 
în cercul cuvintelor, ci în cel al semnelor, singura noastră năzuinţă fiind de a 
da fiecărei operaţii a gândirii noastre o expresie univocă în aceste simboluri. 
Cu aceasta, Scicnlia generalis* se sfârşeşte - aşa cum afirmase mereu Leibniz 
prin formarea şi realizarea aceea ce se numeşte Characteristicageneralis **. 
însă, ceea ce pentru ştiinţă înseamnă nivelul suprem de perfecţiune, ar însemna, 
prin raportare la artă, moartea acesteia; deoarece, ea s-ar goli de orice conţi¬ 
nut concret intuitiv. Noua ştiinţă a esteticii vrea să evite pericolul acestei sără¬ 
ciri; deoarece, ea nu este orientată exclusiv spre perfecţiunea cunoaşterii, ci 
spre perfecţiunea cunoaşterii „senzitive 11 , pur intuitive. „Aesthetices finis est 
perlectio cognitionis sensitivae, qua talis. Haec autem est pulcritudo. 11 ' Forţa 
şi măreţia artistului, a poetului autentic constă în faptul că el împrumută 
suflarea de viaţă „semnelor simbolice reci 11 , care animă limbajul vieţii cotidiene 
şi limbajul conceptual al ştiinţei; în faptul că el le oferă acestora ceea ce se 

* Ştiinţa generală (lat.) (n. Ir.). 

" Caracteristica generală (lat .) (n. tr.). 

1 Aesthetica, § 14. [„Scopul esteticii este desăvârşirea cunoaşterii sensibile ca 
atare. Aceasta însă, este frumosul. 11 (lat.) (n. tr.).] 

numeşte vita cognitionis. Pentru artist, nici un cuvânt pe care-1 foloseşte nu 
rămâne mort sau gol de semnificaţie; el este însufleţit din interior şi este saturat 
cu un conţinut nemijlocit intuitiv. Orice formulare inflexibilă dispare din lim¬ 
bajul poetic, în locul ei ivindu-se doar claritatea expresiei. Astfel, Baumgarten 
înţelege încă poezia sub conceptul suprem al „limbajului discursiv 11 ; cu aceasta 
însă, el nu va deveni infidel ideilor sale estetice fundamentale; nu se lasă iar 
fascinat de retorică. Deoarece, determinarea pe care el o dă acestui „limbaj" 
elimină imediat acest pericol. „Oratio sensitiva perfecta est poema" 1 : doar 
acel limbaj discursiv care are puterea de expresie senzorială perfectă, care ne 
fascinează cu o intuiţie vie, are voie să se numească poezie. 

Prin acestea, într-o formă strict sistematică, se desemnează, în acelaşi 
timp, o problemă ce frământase în permanenţă estetica secolului al XVlll-lea. 
începând cu Dubos şi elveţienii, această estetică făcuse mereu trimitere la carac¬ 
terul intuitiv al poeticului propriu-zis. însă, ea putuse să dea acestei idei o 
anumită formă doar prin faptul că apelase Ia ajutorul picturii. Utilizarea tezei: 
ut pictura poesis* , aşa cum a luat în general amploare înainte de Luocoon- ul 
lui Lessing, îşi are aici cauza şi originea sa efectivă. Bodmer îşi scrie conside¬ 
raţiile sale critice asupra „tablourilor poetice" ale artistului, iar lucrarea lui 
Breitinger, Critische Dichtkunst, îşi propune drept scop să expliciteze „pictura 
poetică de factură inventivă" şi să o ilustreze cu exemple din Antichitate şi din 
contemporaneitate. însă, aici se impune o nouă întrebare. Este într-adevăr 
posibil ca poetul să concureze cu pictorul - ca el, prin „semnele sale artistice" 
să încerce să ne ofere exact acelaşi lucru pe care acesta ni-1 prezintă prin 
„semnele sale naturale"? Sau nu cumva fiecare competiţie de acest fel are 
drept scop un amestec accidental al artelor, o negare a mijloacelor poetice de 
stil ? Baumgarten prevenise acest amestec prin faptul că el cunoştea cerinţa de 
expresie „picturală" drept o confuzie care s-a declanşat prin luarea unei părţi 
în sensul de întreg. Această cerinţă nu este filosofică şi sistematică; ea este 
mai mult metaforică. în ea, în loc de genul adevărat, în loc de conceptul 
suprem de cognitio sensitiva **, a fost situată doar una dintre speciile sale, 
cea de descriere picturală. Poetul nu poate şi nu trebuie să „picteze" în 
cuvinte însă, prin intermediul acestora, el poate şi trebuie să trezească în 
ascultător reprezentări clare, vii, sensibil-intuitive. Aceasta este sarcina sa 


1 Meditationes de nonnullis adpoema pertinentibus, § 9. [„Discursul sensibil per¬ 
fect este poezia." (lat.) (n. tr.).] 

* Precum pictura aşa şi poezia (lat.) (n. tr.). 

** Cunoaştere sensibilă (lat.) (n. tr.). 



Ernst Cassirer I 328 


fundamentală: talentul de ingenium venustum, aşa cum îl descrie Baumgarten. 
Din punct de vedere spiritual-istoric această descriere se citeşte ca o profeţie: 
înainte cu patru decenii de Critica facultăţii de judecare şi de scrierea lui Karl 
Philipp Moritz, Ubcr die bildende Nachahmung des Schdnen, ea face trimi¬ 
tere la „gândirea obiectuală" a lui Goethe. Ingenium venustum nu vrea doar să 
înţeleagă obiectul şi să-l clasifice în specii şi genuri, ci el trăieşte în intuiţia 
obiectelor. Lui îi este caracteristică acea abundenţă ( venusta plenitudo) care 
nu poate rezulta niciodată dintr-o simplă compoziţie şi care nu se poate 
descompune în părţi particulare. în acest tip de ingenium se exprimă mai mult 
o stare şi o dispoziţie sufletească generală care, tuturor acelor elemente pe 
care le atrage în sine, le împărtăşeşte propria-i culoare. Această stare a 
sufletescului luată ca întreg este ceea ce caracterizează spiritul artistic ca 
atare, ceea ce îi imprimă acel caracter care nu poate fi nici dobândit, nici 
învăţat, ci care se naşte o dată cu artistul. „Ad characterem felicis aesthetici 
generalem requiritur Aesthetica natural is connata ( <j>vmq , natura, svtfiuîa), 
dispositio naturalis animae totius ad pulcre cogitandum, quacum nascitur." 1 
Estetica lui Baumgarten iese astfel, încă o dată, în afara cercului simplei logici. 
Ea vrea să fie o logică a „forţelor inferioare de cunoaştere"; însă, cu ajutorul 
acestora, ea nu vrea să servească doar sistemului filosofic, ci, în primul rând, 
teoriei despre om. Nu este o întâmplare faptul că Herder se raportează la 
Baumgarten şi că îl numeşte „adevăratul Aristotel al timpului nostru". 2 
Deoarece, la el, acesta a găsit încetăţenit acel nou ideal al umanităţii sub care 
el îşi plasa întreaga sa acţiune. La începutul esteticii, întâlnim deja acest nou 
imperativ umanist pe care Baumgarten îl impune filosofiei, ca teorie a înţelep¬ 
ciunii. „Philosophus homo est inter homones neque bene tantam humanae 
cognilionis partem alienam a se putat." 3 Formarea talentelor singulare, în 
special a talentului de descompunere analitică a conceptelor, poate să revină 
eruditului şi specialistului; însă, sarcina spre care trebuie să tindă filosoful, nu 


1 Aesthetica, § 28 [„Pentru un caracter fericit se pretinde un aspect estetic general. 
Estetica dobândită natural este o dispoziţie naturală a sufletului întreg în vederea 
gândirii frumosului de îndată ce el se naşte." (lat) (n. tr.).] 

2 Herder, Fragment tiber die Ode, Werke (Suphan), XXXII, 83; vezi Von 
Btumgartens Denkart in seinen Schriften, Werke, XXXII, 178 şi urm. şi Entwurf zu 
einer Denkschrift tuf A. G. Baumgarten, J. D. Heilmann und Th. Abbt, Werke, XXXII, 
175 şi urm. 

3 Aesthetica, § 6. [„Filosoful este un om între oameni care nu consideră ca străină 
de sine nici o parte atât de mare a gândirii umane." (lat.) (n. tr.).] 

poate fi niciodată îndeplinită prin acest talent. Ea pretinde ca nici un câmp al 
cunoaşterii să nu fie fracturat şi nici un talent al spiritului să nu degenereze. 
Spiritul filosofic nu trebuie să se considere sublim vizavi de talentele intuiţiei 
şi ale fanteziei; el trebuie să se întrepătrundă cu acestea şi, împreună cu talen¬ 
tul de a judeca şi concluziona, să ajungă la un echilibru pur. Dintr-o astfel de 
armonie provine mai întâi completitudinea şi ermetismul intern al sistemului 
filosofic; însă, tot de aici provine şi suprema încorporare individuală a spiri¬ 
tului filosofic. Formarea supremă şi cea mai pură a acestui spirit nu poate fi 
atinsă prin cultura forţelor intelectului şi nu se poate epuiza în acestea. 1 Printr-o 
trăsătură fundamentală a gândirii sale, prin năzuinţa sa la totalitate, filosoful 
este şi rămâne mai mult, înrudit cu artistul; 2 şi când nu poate concura cu acesta 
în crearea frumosului, atunci el poate totuşi, să se încumete la cunoaşterea 
frumosului şi pe baza acesteia, pe baza esteticii sistematice, să-şi 
desăvârşească propria sa imagine despre lume. Cu aceasta, noua disciplină nu 
doar că este legitimată din punct de vedere logic, ci şi îndreptăţită din punct de 
vedere etic. Deoarece, „ştiinţele frumoase 11 nu mai constituie acum un dome¬ 
niu particular, relativ-independent al cunoaşterii, ci ele „însufleţesc în totalitate 
omul“ şi fac din el ceea ce el poate să fie şi trebuie să fie. 3 

în măsura în care problema frumosului nu doar că trimite la o bază sis¬ 
tematică a esteticii, ci şi la întemeierea unei noi „antropologii filosofice", prin 
aceasta, o idee caracteristică întregii culturi a secolului al XVlll-lea îşi va 
primi adeverirea şi forţa sa. Din nou se arată acum, dintr-o nouă perspectivă, 
că în gândirea secolului începe să se înfăptuiască o schimbare radicală a 
etaloanelor de până atunci. în relaţia dintre intelectul uman şi cel divin, între 
intellectus ectypus * şi inlelleclus archetypus **, are loc o mutaţie. Nu mai este 


1 Vezi Aesthetica, § 41 şi urm. 

2 Vezi remarca din Medilationes, § XIV: „Si quis... in utraquc facultatis cognosci- 
tivae parte excellat et qualimbet suo adhibere loco didicerit nae illi sine alterius detri- 
mento ad alteram exasciandam in cumbet, ct Aristotelem, Leibnitium cum sexcentis 
aliis pallium lauro jungentibus i'uisse sentiet prodigia, non miracula." [„Dacă cineva 
excelează în fiecare aspect al facultăţii de cunoaştere şi ar fi înţeles că oricine putea fi 
chemat în locul lui, să nu se sprijine în educarea cuiva pe sine în locul altuia, ci să 
sesizeze faptul că Aristotel, Leibniz şi nenumăraţi alţii care s-au încins cu o haină de 
lauri, au fost nişte prezenţe prodigioase, dar nu nişte miracole." (lat.) (n. tr.)] 

3 Vezi G. F. Meier, Anfangsgriinde aller schonen Wissenschaften, voi. I, § 5, § 13, 
§ 15, § 20 etc. 

* Intelectul general (lat.) (n. tr.). 

** Intelectul arhetipal (lat.) (n. tr.). 

vorba, la fel ca în marile sisteme metafizice ale secolului al XVII-lea, ca la 
Malebranche, sau Spinoza, despre faptul de a lăsa finitul să se consume în 
infinit, nimicindu-1 în acelaşi timp. Se va tinde mai mult, ca, vizavi de acest 
etalon suprem, el să se afirme în specificitatea sa; ca el să-şi menţină natura 
specifică, cunoscând-o în acelaşi timp ca atare. In măsura în care bazele 
esteticii sistematice facilitează autonomia frumosului, cu aceasta, ea anunţă 
implicit acest drept fundamental al naturii finite la forma sa independentă de 
existenţă. Deoarece, una dintre determinaţiile principale pe care filosofia sco¬ 
lastică germană le preia din teoria lui Leibniz constă în faptul că fiinţa divină 
ca atare se află în afara acelei sfere în care noi trebuie să căutăm fenomenul 
frumosului, fiind sublimă în raport cu această sferă. Conform Iui Leibniz, 
esenţei cunoaşterii divine i se aplică ideea că ea nu se mişcă în cercul 
reprezentărilor sensibile, ci se bazează pe ideile adecvate , acest fapt însem¬ 
nând că ea, pe fiecare întreg pecare-1 înţelege, îl pătrunde şi îl descompune în 
acelaşi timp până la ultimele sale elemente constitutive. 1 în faţa unui aseme¬ 
nea mod de cunoaştere, fenomenul frumosului trebuie să se dizolve în neant. 
Noi nu avem voie - exprimă Mendelssohn această idee în Briefen iiber die 
Empjindnngen - să confundăm „Ventisul ceresc" care constă în perfecţiunea, 
în adecvarea totală a tuturor conceptelor, cu „Venusul pământesc", cu fru¬ 
museţea. Deci, din punct de vedere metafizic , fmmosul nu se bazează atât pe 
o capacitate, cât pe o incapacitate a sufletului omenesc; o forţă de cunoaştere 
mai perfectă decât a noastră nu ar avea acces la experienţa frumosului. 2 Pentru 
acest contrast strict între frumuseţea sensibilă şi perfecţiunea pur intelectuală, 
Mendelssohn se poate sprijini pc ideile lui Baumgarten; însă, la acesta, 
contrastul serveşte unei alte tendinţe conceptuale şi poartă un alt accent de 
valoare. Deoarece, chiar dacă Baumgarten trasează limitele frumosului, el nu 
vrea totuşi să menţină omul în cadrul acestora. Acesta nu trebuie pur şi sim¬ 
plu să iasă în afara fmitudinii, ci trebuie să o analizeze sub toate aspectele pe 
care Ic implică. De vreme ce el rămâne situat în afara sferei idealului 
cunoaşterii divine, adecvate, el îşi satisface natura şi determinaţia sa. Astfel, 
prin estetica lui Baumgarten, strâns legată de filosofia scolastică germană, are 
succes aceeaşi idee pe care filosofia dreptului şi a statului o găsise în epoca 
Luminilor la fel de eficientă. Iluminismul a învăţat tot mai mult să renunţe la 
„absolut" în sens strict metafizic, la idealul „cunoaşterii care se ridică la 

1 Vezi Leibniz, Meditationes de cognitione, veritate et ideis\ Philosophischen 
Schriften (Gerhardt), IV, 423. 

2 Mendelssohn, Briefe iiber die Empfindungen (1755), 5. Brief. 

perfecţiunea divină 11 ; însă, în locul acestuia, el îşi propunea un ideal pur uman 
pe care a încercat să-l determine tot mai precis şi să-l realizeze tot mai riguros. 

Prin „umanizarea 11 sensibilităţii, se găsea acum răspunsul la o altă între¬ 
bare care frământase mult timp secolul ai XVIIl-lea. Filosofia secolului al 
XVIII-lea nu se pronunţa doar pentru dreptul „imaginaţiei 11 , ci şi pentru drep¬ 
tul simţurilor şi al pasiunii sensibile. Teoria carteziană conform căreia pasiu¬ 
nile nu erau decât perturbaţii ale sufletului (perturbationes animi), va fi acum 
tot mai mult înlăturată; pasiunile apar mai mult ca impulsuri vii, ca forţe 
instinctuale care animă fenomenul sufletesc ca întreg, menţinându-l în 
mişcare. 1 Din toate părţile, în special din partea psihologiei franceze şi a eticii, 
se pretinde o emancipare a sensibilităţii, această pretenţie luând o amploare 
tot mai mare. Stoicismul secolului al XVII-lea, care nu a rămas doar o teorie 
filosofică, ci care s-a anunţat în tragedia clasică drept motiv al configuraţiei 
artistice, se confruntă acum cu o dispoziţie fundamentală pur epicureică. 
Acest epicureism îmbracă cele mai variate forme şi arată cele mai diferite 
nuanţe. Cum se întâmplă în L’Art de joitra Iui Lamettrie, el poate să ia forma 
unei recomandări la plăcerile pure ale simţurilor sau să constituie o tehnică 
subtilă de rafinare intelectuală şi de sublimare permanentă a bucuriei exis¬ 
tenţei. „Libertinul 11 secolului al XVIi-lea, cercul oamenilor de lume, care se 
întruneau în „templu 11 sau în salonul lui Ninon de l’Enclos în Paris şi al 
d-nei Mazarin, în Londra, au încercat să aducă la perfecţiune această artă - ea 
şi-a găsit cel mai semnificativ şi mai fin reprezentant spiritual al ei în St. Evre- 
mond. 2 Din acest cerc a provenit un întreg şir de tratate ce se vroiau a fi o ade¬ 
vărată şcoală a plăcerii şi care, în sens teoretic, mijloceau accesul la plăcere, 
dorind să înveţe pe alţii mijloacele prin care aceasta poate fi epuizată. 3 Din 
punct de vedere estetic, rafinarea plăcerii, susţinută aici, este fără îndoială 
semnificativă. Dar, estetica ce s-a dezvoltat pe aceste baze rămâne o simplă 
estetică a atracţiei şi a farmecului. Ea întăreşte receptivitatea şi capacitatea de 


1 Vezi mai sus, p. 107 şi urm. 

2 Mai multe detalii despre acest cerc al „libertinilor 11 , vezi Momet, La pensee 
frânt;tise *uXVM e siecle, Paris, 1929, p. 28. 

3 Vezi Saint-Evremond, CEuvres meslees, Amsterdam, 1706; Remondle Grec, 
Agăthon ou Dialogue de la volupte (1702) tipărită în Recueil de divers ecrits, publ. De 
Saint-Hyacinthe; Baudot de Juilly, Dialogue entre M. M. Patru el d'Ablancourt sur Ies 
pltisirs (1700); Lanson a analizat aceste lucrări în articolul său; „Le role de l’experi- 
ence dans la formation de la philosophie du XVIII e siecle en France 11 ( Etudes 
d'histoire litteraire, Paris, 1930, p. 164 şi urm.). 

impresie pentru atracţia sensibilă, însă îi lipseşte orice acces la domeniul 
originar al elementului artistic, la domeniul spontaneităţii. Şi tocmai această 
deficienţă majoră este cea care este depăşită de estetica lui Baumgarten. Şi 
aceasta apără dreptul sensibilităţii; însă, nu vrea să dezlănţuie pur şi simplu 
sensibilitatea, ci vrea să o aducă Ia desăvârşirea sa spirituală. Această desă¬ 
vârşire nu poate consta în plăcere; ea poate consta doar în frumuseţe. 
Frumuseţea este plăcere — dar, această plăcere este diferită de cea care provine 
din viaţa instinctuală. în ea nu domină puterea simplei dorinţe, ci avântul spre 
intuiţia şi spre cunoaşterea pură. Prin ea, viaţa, mişcarea internă şi spontanei¬ 
tatea pură, specifice şi sferei senzorialului, vor fi accesibile; prin ea, noi 
înţelegem adevărata vila cognitionis sensitivae. La fel cum înainte se 
deschidea perspectiva spre Herder, se deschide acum perspectiva spre scrierea 
lui Schiller, Briefe uber Jie ăsthetische Erziehung. Baumgarten a fost unul 
dintre primii gânditori care a depăşit opoziţia dintre „senzualism" şi „raţiona¬ 
lism" şi care a iniţiat o nouă sinteză eficientă între „raţiune" şi „sensibilitate". 

Desigur, Baumgarten nu a atins în totalitate scopul ideal pe care şi l-a 
propus; el nu a străbătut drumul până la capăt. Deja la începutul esteticii, el 
spune că opera sa vroia să deschidă calea către o nouă ştiinţă, însă nu să o 
desăvârşească sistematic. 1 în privinţă subiectivă, Iui i-au fost trasate de la 
început anumite limite; deoarece, opera sa este concepută în stil scolastic, 
rămânând strâns legală de acesta. Noua idee pe care o reprezintă Baumgarten 
nu-şi găseşte o formă corespunzătoare în conformitate cu dorinţele acestuia; 
el trebuie să o dezvolte în paragrafe, înlr-un mod destul de rigid, părând că, 
astfel, îşi pierde tot dinamismul său liber. Cine poate realmente să-l citească 
şi să-l înţeleagă pe Baumgarten, acela va descoperi şi sub această carapace 
dură, nucleul pur al gândirii sale şi maniera sa originală de expunere a unei 
idei. în ale sale Cuvântări şcolare, Herder a abordat „conceptul de graţie în 
şcoală" şi, pentru a explicita această graţie, el făcut apel la Baumgarten. Ea ar 
fi cea care ar constitui elementul preferat al esteticii nemuritoare a lui 
Baumgarten: „naivitatea fină şi plină de mici atracţii, care scapă ochiului 
comun şi care apare doar ca o pată întunecată celui total neiniţiat." 2 De fapt, 
influenţa lui Baumgarten a fost limitată doar asupra unui cerc restrâns, viaţa 
efectivă a noii creaţii literare germane, abia dacă a fost afectată. în această 
direcţie, Lessing a fost primul gânditor care a făcut carieră. El s-a decis 
să pună în consonanţă gândirea şi fapta, teoria şi viaţa, pentru a satisface 


1 Vezi Aesthetica, § 5. 

2 Herder, Werke (Suphan), XXX, 32 şi urm. 

pretenţia lui Baumgarten la vita cogitationis. Tot ceea ce a fost considerat de 
către Baumgarten ca aparţinând caracterului adevăratului estetician (ad 
characterem felicis Aestheticipertinens), a fost realizat de spiritul lui Lessing. 
Observăm că aici se găsesc într-un singur individ toate momentele: ubertas, 
magnitudo, veritas , claritas, certitudo, copia*, nobilitas**', aici se împleteşte 
armonios dispositio acute sentiendi*** cu dispositio naturalis ad imaginari - 
dum ****, cu dispositio ad saporem non publicum, immo delicatum ***** şi cu 
dispositio naturalis ad perspiccaciam******. Această unificare este cea care 
conferă operei lui Lessing specificitatea sa incomparabilă şi care i-a asigurat 
efectul. Să avem în vedere doar conţinutul conceptelor estetice fundamentale 
ale Iui Lessing; nu vom găsi în acesta nici o explicaţie satisfăcătoare pentru 
acest efect. Deoarece, acest conţinut n-a fost creat de Lessing, ci a fost preluat 
de către el. Cu greu găsim la el un concept estetic sau o teză care şă nu-şi 
găsească paralela exactă în literatura contemporană, care să nu se găsească în 
scrierile lui Baumgarten sau ale elveţienilor, ale lui Shaftesbury, Dubos sau 
Diderot. Dar, dacă prinlr-o astfel de indicare a izvoarelor lui Lessing, am încerca 
să ridicăm obiecţii împotriva originalităţii ideilor sale fundamentale, am face o 
confuzie şi am da dovadă de o nerecunoaşterc totală. Originalitatea sa nu constă 
atât în „invenţia" a ceva nou, a unor motive ideatice necunoscute până atunci, cât 
în ordonarea şi relaţionarea acestora, în dominaţia lor suverană, în clasificarea lor 
din punct de vedere logic. înainte de toate, Lessing este mai ales logician; însă, 
clasificările pe care le face, critica şi arhitectonica sa, presupun mai mult decât un 
proces formal logic. Deoarece, intenţia sa nu este doar relaţionarea logică a con¬ 
ceptelor, ci el are talentul de a explica flecare concept prin cauza sa, înţelegân- 
du-l şi explicându-1 pornind de la aceasta. El a făcut acest demers pentru toate 
conceptele fundamentale şi principale ale esteticii contemporanilor săi. în modul 
său de abordare, orice simplă formalitate este înlăturată din concepte; ele sunt 
saturate cu un conţinut determinat, concret-intuitiv; pe baza acestui conţinut, ele 
pot din nou să intervină în procesul de creaţie artistic şi să-l influenţeze. Pentru 
realizarea lui Lessing nu este decisivă materia conceptelor ca atare, ci forma lor, 
nu ce -ul lor, în sensul definiţiei logice, ci transformarea lor spirituală. în spiritul 


* Copie, plăsmuire (lat.) (n. tr.). 

** Nobleţe (lat.) (n. tr.). 

*** Dispoziţia de a simţi intens (lat.) (n. tr.). 

**** Dispoziţie naturală spre imaginare (lat.) (n. tr.). 

***** O dispoziţie către o savoare care nu este publică, ci mai degrabă intimă (lat .) (n.tr.). 
****** Dispoziţia naturală spre observare (lat.) (n. tr.). 

său se înfăptuieşte tot mai mult procesul acestei transformări, al acestei metamor¬ 
foze şi metempsihoze a conceptelor. Lessing a renunţat la numele de poet în cel 
mai strict sens al cuvântului deoarece a fost conştient că nu deţinea acea forţă 
magică originară prin care poetul nu doar că-şi imaginează creaţia, ci şi oferă 
acesteia existenţă şi viaţă mediată proprie. El simţea şi ştia că lui, această manieră 
de configuraţie pe care o vedea desăvârşită în cele mai mari şi dramatice structuri 
epice, Ia Homer sau Shakespeare, îi era interzisă. însă, dacă el nu a posedat acea 
profundă magie a marilor poeţi, atunci, în locul acesteia, lui îi este proprie o magie 
a gândirii aşa cum nu a mai existat nici înainte, nici după el. Fiecare concept care 
intră în cercul acestei gândiri începe imediat să se transforme. Din simple rezul¬ 
tate, conceptele redevin forte originar-creatoare şi impulsuri nemijlocit-dinamice. 
Noi nu le mai primim în calitate de existenţă dată, ca şi o sumă de caracteristici 
desăvârşite; le vedem devenind şi le recunoaştem valoarea şi sensul în această 
manieră de instruire. Teoria lui Lessing despre raportul dintre geniu şi regulă, 
despre limitele dintre pictură şi arta poetică, despre „senzaţiile amestecate", 
despre semnificaţia semnelor pentru clasificarea şi sistematica artelor: toate aces¬ 
tea, ca simple teorii, se pot regăsi la fiecare pas în operele fundamentale ale 
esteticii secolului al XVlll-lea. Dar, pentru Lessing simpla teorie revine la viaţă, 
devine creatoare, este implementată interiorului vieţii artei. Critica lui Lessing nu 
vrea să acţioneze doar constructiv, nu vrea să „stimuleze" doar creaţia artistică 
(considerând că acest stimul provine întotdeauna doar din exterior), ci conform 
esenţei sale, este un moment imanent şi o componentă imanentă a producţiei. Ea 
este o „critică productivă" doar fiindcă este critică in producţie şi există pe baza 
acesteia. în virtutea acestei trăsături, Lessing conduce estetica epocii Luminilor, 
părând că preia moştenirea ei conceptuală, în afara scopurilor şi limitelor ei de 
până acum. Doar lui i-a reuşit ceea ce lui Goltsched şi elveţienilor, lui Voltaire şi 
Diderot, lui Shaftesbury şi discipolilor săi, nu le reuşise: el nu doar că perfec¬ 
ţionează gândirea estetică a unei epoci, ci şi descoperă noi „posibilităţi" ale artei 
poetice. Faptul că el a văzut dreptul acestor „posibilităţi" şi că a eliberat pentru 
ele calea: în aceasta constă contribuţia sa în cadrul literaturii germane. Este vorba 
despre o contribuţie şi un merit care totuşi vor fi subestimate mult în semnificaţia 
lor şi care vor fi reduse doar la sensul lor spiritual istoric, dacă vom vedea în ele 
doar o realizare naţională, şi nu una „europeană" - aşa cum s-a întâmplat într-o 
prezentare a teoriei estetice a lui Lessing. 1 Raportul dintre conceptele generale 


1 Vezi Folkierski, Entre le C.lassicisme et le Romantisme , p. 578: „Le merite de 
Lessing-consideră Folkierski - est naţional, et non europeen." [„Meritul lui Lessing 
este de ordin naţional şi nu european." (//-.) (n. tr.).] 

ale lui Lessing şi structura şi problematica specifică a literaturii germane a 
secolului al XVIlI-lea este evident; însă, tocmai datorită acestui raport, 
Lessing a descoperit un nou aspect şi un nou orizont al artistului. Goethe 
spunea despre Herder că semnificaţia sa în calitate de istoric şi filosof al istoriei 
ar consta în faptul că el s-a dedicat cu toate forţele, fapticului, unicului, particu¬ 
larului fără să îngrădească puterea materială a fapticului, a ceea ce se cheamă 
matter offact*. Ceea ce a considerat el ca fiind cel mai mare talent al lui Herder, 
este talentul „de a reorganiza resturile istoriei într-o unitate organică vie, 
asemănătoare unei plante. 1 * 1 Aceste cuvinte se pot aplica şi în privinţa origina¬ 
lităţii realizării critico-estetice a lui Lessing. Vizavi de concepte şi de teoreme, 
el deţine aceeaşi capacitate pe care o are Herder vizavi de lumea realităţii 
istorice. Atunci când el se dedică acestora, fie făcând referire la ele sau criti- 
cându-le, stratificându-le sau ordonându-le, din aceste procese logice va izvorî 
o nouă viaţă iar ideile vor experimenta o adevărată palingeneză. Lessing nu 
cântă această noutate; el nu aspiră niciodată la originalitate doar de dragul origi¬ 
nalităţii înseşi. Mai mult, el se sprijină cu toate forţele pe tradiţie; el o cunoaşte 
în totalitate şi îi place să meargă pe urmele ei, pe cele mai dificile şi mai 
întunecate căi ale sale. Dar, obţinerea prin efori a ceva este mai importantă pen¬ 
tru el decât simpla deţinere. De aceea, ca nici un alt gânditor al epocii sale el dă 
dovadă de acea forţă creatoare care nu provine dintr-o adversitate faţă de ceea 
ce este dat şi devenit, ci care simte în sine puterea şi instinctul de a transforma 
mereu sfera celor create, „astfel încât nimic să nu rămână inflexibil". Lessing a 
salvat conceptele şi tezele fundamentale ale esteticii secolului al XVII 1-lea de 
pericolul acestei încremeniri - şi pentru acest merit, în special, generaţia tânără 
i-a fost recunoscătoare. In Poezie şi adevăr , Goethe a prezentat acest efect pe 
care l-a avut Laocoon -ul lui Lessing; el a descris cum splendoarea „conceptelor 
fundamentale" lessingniene l-a entuziasmat, văzându-se situat, „din regiunea 
unei intuiţii sărăcăcioase în câmpiile libere ale ideii". Lessing a demonstrat 
această forţă care declanşează entuziasmul nu doar în cadrul literaturii, ci şi în 
filosofia secolului său, luată ca un tot unitar. în primul rând, lui trebuie să-i 
mulţumim pentru faptul că secolul Luminilor, determinat şi caracterizat în cea 
mai mare parte prin talentul critic, condus şi dominat de acesta, nu a căzut pradă 
acelui sens negativ al criticii - pentru faptul că a îndreptat din nou critica spre 
viaţă şi a reuşit să o configureze şi să o utilizeze astfel încât să devină un instru¬ 
ment indispensabil al acesteia, al evoluţiei şi permanentei reînnoiri a spiritului. 

* Fapt, situaţii de fapt, ceea ce există în mod real ( engl .) (n. tr.). 

1 Goethe către Herder, mai 1755. 

Ernst Cassirer (1874-1945) este unul dintre cei mai reprezentativi gânditori din 
filosofia contemporană şi, în general, este socotit drept cel mai mare istoric al 
filosotiei din secolul de care abia ne-am despărţit. Renumele acesta se sprijină pe 
o operă de cercetare istorico-filosofică de proporţii cu adevărat impresionante, o 
simplă înşiruire a principalelor titluri fiind deja suficientă. Regăsim în aceasta 
interesul autorului pentru toate marile episoade din ceea ce s-a numit tradiţia 
metafizică a Occidentului, din Antichitate până astăzi. Desigur, nu întreaga tradiţie 
a gândirii Occidentului, cu toate momentele sale, l-a preocupat pe E. Cassirer la 
acelaşi nivel de interes, dar competenţa sa a fost una reală, solid întemeiată ştiinţific, 
în tot ceea ce a abordat. Printre aceste titluri, un loc important ocupă lucrarea, ce 
apare pentru prima dată într-o traducere românească, Filosofia Luminilor (Die 
Philosophie der Au fkiarunc/). Ea consolidează temeinic renumele de mare istoric al 
filosotiei al lui E. Cassirer, constituie o dovadă a viziunii sale istorico-filosofice şi un 
exemplu concret al metodei sale de cercetare, devenind în scurt timp de la apariţia 
sa o lucrare clasică a temei şi rămânând astfel până astăzi. 


Câteva puncte de reper ale biografiei lui E. Cassirer pot avansa şi o idee mai 
profundă asupra operei sale de filosof şi istoric al filosotiei. Se naşte la Breslau 
(astăzi Wraclaw, în Polonia), într-o familie de negustori de origine evreiască. La 
terminarea liceului urmează, din 1892, studii la mai multe universităţi germane: 
Berlin, Leipzig, Heidelberg. Poposeşte în cele din urmă la Universitatea din 
Marburg, devenită un important centru al mişcării neokantiene şi sediul uneia 
dintre şcolile neokantiene, numită Şcoala Marburgheză. întemeiată de celebrul 
gânditor Hermann Cohen (1842-1918), va mai număra alături de acesta, ca un alt 

reprezentant celebru, pe Paul Natorp (1854-1924). Pe lângă E. Cassirer, vor trece 
prin Universitatea din Marburg, ca şi colegi din diferite generaţii, nume nu mai puţin 
cunoscute ale gândirii contemporane, ca Nicolai Hartmann (1882-1950) şi Martin 
Heidegger (1889-1976), făcând astfel din Marburg, unul dintre cele mai importante 
centre ale întregii vieţi filosofice germane de la sfârşitul secolului al XlX-lea şi 
începutul secolului al XX-lea. 

Desigur, neokantianismul îi aduce tânărului student Cassirer în prim-planul 
preocupărilor sale criticismul kantian şi noua concepţie despre cunoaştere şi 
valoarea cunoaşterii ştiinţifice cuprinsă în Critica raţiunii pure (1781). Ea poate fi 
concentrată în ceea ce Kant însuşi numeşte răsturnarea sau întorsătura coperni- 
cană, potrivit căreia în cunoaştere, în relaţia dintre subiect şi obiect, rolul hotărâtor 
îl deţine subiectul. Acesta, prin activitatea lui, îşi creează imaginea sa cognitivă 
asupra realităţii. După ce, venind din mai multe direcţii, diferitele mişcări şi curente 
neokantiene au reuşit să-l reimpună, pe la mijlocul secolului al XlX-lea, în centrul 
de interese al gândirii epocii pe Kant, Wilhelm Windelband (1848-1915) va lansa, 
în Cuvânt înainte la prima ediţie din 1883 a cunoscutului său volum de studii şi arti¬ 
cole, Preludii (Prâtudien ), deviza: „A-l înţelege pe Kant înseamnă a-l depăşi pe 
Kant." 1 Aceasta va indica direcţia de mişcare a tuturor marilor neokantieni care vor 
ajunge, pe baza kantianismului, să elaboreze, în mod sistematic, concepţii proprii, 
în prima jumătate a secolului al XX-lea, în această direcţie, se va mişca ca şi gân¬ 
ditor original şi E. Cassirer cu filosofia sa a formelor simbolice. în primăvara lui 
1899, E. Cassirer îşi ia doctoratul în filosofie cu calificativul summa cum laude , cu 
teza Descartes'Kritik dermathematischen undnaturwissenschafttichen Erkenntnis 
(Critica tui Descartes a cunoaşterii matematice şi naturai-ştiinţifice). Trecând pragul 
secolului al XX-lea, activitatea lui Cassirer urmează cele două linii pe care le va 
ilustra de-a lungul întregii sale vieţi, ca filosof şi ca istoric al filosofiei. Ca filosof, va 
elabora Substanzbegriff und Funktionsbegriff. Untersuchungen uber die 
Grundfragen der Erkenntniskritik (Conceptul de substanţă şi conceptul de funcţie. 
Cercetări asupra problemelor fundamentale ale criticii cunoaşterii) apărută în 1910 
şi urmată de volumele Die Phi/osophie der symbotischen Formen (Filosofiei 
formelor simbolice) - 1923, 1925 şi 1929. în celălalt plan al activităţii sale, acela de 
istoric al filosofiei, vor sta volumele monumentalei Das Erkenntnisprobiem in der 
Phi/osophie und Wissenschaft der neueren Zeit (Problema cunoaşterii în filosofia 
şi ştiinţa epocii moderne) - 1906, 1908, 1920. 

^ W. Windelband, Vorwort in Prăludien. Aufsătze und Reden zur Phi/osophie und ihrer 
Geschichte, Tilbingen, J.C.B. Mohr (Paul Siebeck), 1924, voi. I, p. IV. 

Această operă filosofică, de o asemenea amploare şi importanţă, îi oferă posi¬ 
bilitatea unei remarcabile cariere universitare. Este profesor al Universităţii din 
Hamburg din 1919, la invitaţia făcută de psihologul William Stein. Importantă este 
în această perioadă influenţa exercitată asupra lui Cassirer de cercul intelectual 
constituit în jurul profesorului Aloy M. Warburg - din care făceau parte şi nume de 
talia unui E. Panofsky. Principalele lucrări ale lui Cassirer din deceniul al treilea se 
vor resimţi puternic de această influenţă binefăcătoare a Institutului Warburg. 

După prăbuşirea Republicii de la Weimar şi ascensiunea la putere a lui Hitler, 
în 1933, ca şi cancelar al Reichului, în viaţa lui E. Cassirer vor urma anii exilului. în 
1933 părăseşte Germania şi după o vară petrecută la Viena, între 1933 şi 1935, va 
fi visiting professor la Oxford unde va ţine prelegeri despre Kant, filosofia hegeliană 
a dreptului, Leibniz şi Platon. Din septembrie 1935 va trece la Universitatea din 
Goteborg unde va sta până în vara lui 1941. Suntem în anii celui de-al doilea război 
mondial, anul 1941 fiind unul hotărâtor în desfăşurarea acestuia. Este anul când, 
la 27 aprilie, trupele lui Hitler intră în Atena, iar la începutul verii atacă Rusia 
sovietică. în aceste condiţii, care făceau nesigură în Europa până şi o ţară neutră 
ca Elveţia, familia Cassirer va emigra definitiv, în 1941, în SUA. Aici va fi profesor 
la Yale şi apoi la Columbia, murind în exil la New York, de un atac de cord, la 
13 aprilie 1945, cu câteva zile înainte de încheierea oficială a celui de-al doilea 
război mondial prin victoria Aliaţilor asupra Germaniei fasciste. 


în evoluţia filosofică a lui E. Cassirer, Filosofia Luminilor (Die Phiiosophie der 
Aufkiărun&), apărută în 1932 la celebra editură J.C.B. Mohr (Paul Siebeck) din 
TUbingen, reprezintă un eveniment însemnat de o semnificaţie particulară, asupra 
căruia trebuie insistat fie şi numai în trecere. Lucrarea aceasta este ultima pe care 
E. Cassirer o mai publică în Germania, în urma autoexilului pe care şi-l impune în 
1933, o dată cu venirea lui Hitler la putere ca şi cancelar al Reichului (30 ianuarie 
1933). Evenimentul îl găseşte pe Cassirer la catedra de filosofie a Universităţii din 
Hamburg unde era profesor încă de la întemeierea acesteia, din 1919, şi unde 
ocupă între 1929-1930, demnitatea de rector. I se oferă pe loc mai multe posibilităţi: 
Oxford, New York (New School for Social Research). Urmează anii lungi ai unui exil 
din care, ca şi atâţia alţi mari germani ai epocii, nu se va mai întoarce niciodată 
acasă, în Germania. 

în acest context biografic individual, dar şi într-o astfel de atmosferă generală 
social-politică şi intelectuală, Filosofia Luminilor prezintă pentru Cassirer o semnifi¬ 
caţie cu totul specială. O nouă epocă a barbariei ameninţa să-şi impună brutal 

stăpânirea asupra istoriei omenirii. Raţiunea şi toate celelalte valori tradiţionale ale 
umanismului sunt contestate vehement şi o gravă criză ameninţă omenirea euro¬ 
peană în toate planurile sale de existenţă. E. Cassirer se simte dator să acţioneze. 
O va face în primul rând ca un gânditor în buna tradiţie a valorilor şi principiilor 
gândirii occidentale, ca un adevărat umanist. Fibsofia Luminilor trebuie interpretată 
din acest unghi de vedere fundamental. O reacţie mai directă va apare, este ade¬ 
vărat, ceva mai târziu în planul gândirii social-politice a lui Cassirer, fără ca această 
împrejurare să-l transforme într-un gânditor politic propriu-zis. „Cassirer - cum 
remarcă Pierre Quillet, traducătorul în franceză al lucrării privind Iluminismul la care 
ne referim - este un umanist şi nu un gânditor politic, chiar dacă se poate imagina 
că există o anume afinitate doctrinală între Şcoala de la Marburg şi Sozial 
Demokratie .“ 1 

Expresia acestei reacţii severe a lui E. Cassirer o găsim în analizele necruţă¬ 
toare privind evenimentele ce s-au desfăşurat în plan social-politic cuprinse în ultima 
lucrare scrisă şi publicată pe pământ american. Este vorba de lucrarea The Myth 
of the State (1944) 2 . Aici se va identifica, cu un simţ de o rară putere de penetrare 
a evenimentelor până în substratul ultim al semnificaţiilor lor, cauza propriu-zis 
filosofică a zguduitoarelor procese petrecute în plan social-politic. în viziunea lui 
Cassirer, această cauză, precis identificată şi numită, constă în resurecţia mitului, 
într-o viziune genetică, problema mitului este abordată din perspectiva relaţiei 
mit-naţiune. Schema generală de interpretare este cea pe care au impus-o chiar 
unii dintre membrii generaţiei lui Cassirer, câţiva dintre cei mai mari istorici ai 
filosofiei greceşti. Ea poate fi concentrată în expresia fericită, lansată ceva mai 
târziu de W. Nestle - de la mit la logos. în această schemă interpretativă, „mitul şi 
logosul desemnează cei doi poli între care oscilează viaţa spirituală a omenirii. 
Reprezentarea mitică şi gândirea logică sunt opuse." 3 Pentru început, la debuturile 
vieţii istorice a omenirii, reprezentarea mitică constituia unica formă de exprimare 
a vieţii interioare şi a lumii exterioare; apariţia filosofiei pune capăt unei lungi 
perioade de dominare exclusivă a mitului. Şi pentru E. Cassirer, naşterea filosofiei 
greceşti, văzută în lumina unei interpretări ce ţine cont atât de realitatea faptelor 
dar şi de spiritul lor, înseamnă victoria explicaţiei logice în raport cu reprezentarea 
mitică, adică a logosului asupra mitului. Numai că această victorie a Raţiunii nu a 

î Pierre Quillet, „Prâsentation", în La phitosophie des Lumieres, Editions Fayard, 1970, p. 15. 

2 Vezi traducerea românească: E. Cassirer, Mitul statului, trad. Mihaela Sadovschi, Institutul 
European, laşi, 2001. 

3 W. Nestle, Vom Mythos zum Logos. Die Setbstentfattung des griechischen Denkens von Homer 
bis aut die Sophistik und Sokrates, Scientia Verlag, Aalen, 1966, p. 1. 

fost nici una totală, nici una definitivă. în interpretările avansate de E. Cassirer, 
lucrurile apar mult mai nuanţate. Apariţia filosofiei ca supremă manifestare a raţi¬ 
unii a dus la învingerea mitului dar nu şi la eliminarea lui definitivă din viaţa spiri¬ 
tuală a omenirii. Dimpotrivă, dimensiunea mitică pare a fi şi pentru Cassirer o 
permanenţă a conştiinţei omeneşti care o va însoţi ca o umbră pe tot parcursul 
drumului ei istoric. Victoria raţiunii nu este doar una parţială şi de aceea este cu atât 
mai importantă şi mai preţioasă, în urma acesteia, mitul fiind expulzat doar din dome¬ 
niul gândirii privind natura. S-au născut ca atare filosofia naturii şi ştiinţa naturii, 
amândouă bazate pe înţelegerea şi explicarea raţională a naturii. Dar mitul se va 
retrage, pentru o lungă perioadă de timp, pentru a-şi regenera forţele printr-o lucrare 
mai degrabă subterană, nevăzută. El va izbucni din când în când, va ieşi la 
suprafaţă cu violenţă mai ales în domeniul concepţiilor despre istorie şi societate. 
Dacă explicarea naturii va rămâne exclusiv pe seama raţiunii ştiinţifice, istoria şi 
societatea vor mai oferi un loc de refugiu pentru explicaţiile de tip mitic. Aşa se vor 
petrece lucrurile şi la începutul secolului al XX-lea când se poate asista la o puternică 
izbucnire a mitului sub forma doctrinei naţional-socialiste a hitlerismului. Reînvierea 
miturilor politice în secolul al XX-lea pune în evidenţă o sincopă în vigilenţa sis¬ 
temului critic al raţiunii şi, pentru ca situaţia să nu se repete, este necesar nu doar 
un apel mai hotărât la raţiune dar şi o studiere cu atenţie a originii „structurii", 
metodelor şi tehnicilor de funcţionare a miturilor politice. „Cultura umană - îşi 
încheie E. Cassirer Mitul statului -ar putea fi descrisă prin cuvintele acestei legende 
babiloniene. Ea nu s-a putut naşte până nu s-au risipit negurile mitului. însă, monştrii 
mitici nu au fost definitiv învinşi. Ei au fost folosiţi la crearea unui nou univers şi mai 
supravieţuiesc încă în această lume. Puterea mitului a fost ţinută în frâu şi înge¬ 
nuncheată de către forţele superioare. Şi câtă vreme aceste forţe intelectuale, etice 
şi artistice sunt vii, mitul este îmblânzit şi încătuşat. Dar în clipa în care încep să-şi 
piardă puterea, ajungem în haos. Gândirea mitică începe apoi să reînvie ca să 
invadeze întreaga viaţă culturală şi socială a omului." 1 


Din punct de vedere al unei tratări istorice, problema relaţiei dintre mit şi raţi¬ 
une va fi atacată de către E. Cassirer în Die Phitosophie der Griechen von den 
Anfângen bis Ptaton, text scris pentru Lehrbuch der Phitosophie sub îngrijirea lui 
Max Dessoir şi apărut în Die Geschichte der antiken Phitosophie (Berlin, Ullstein, 
1925, pp. 7-139). Cassirer nu poate ocoli problema fundamentală, din punct de 


1 E. Cassirer, Mitul statului, ed. cit., p. 364. 

vedere istoric, a naşterii filosofiei greceşti pe care, în termeni impuşi de marea 
tradiţie a istoriei filosofiei greceşti, o vede ca pe o problemă a relaţiei dintre mit şi 
logos. Este încă un prilej pentru marele filosof de a da curs liber opţiunii sale în 
favoarea raţiunii. Unghiul de vedere din care este abordată evoluţia gândirii 
greceşti este acela al logosului care pe parcursul istoriei acesteia se caută pe sine, 
a logosului care se sporeşte singur pe sine prin cunoaştere, cum sună un frag¬ 
ment rămas din Heraclit (frag. 115). Lui Cassirer nu-i scapă din vedere caracterul 
complex şi contradictoriu al relaţiei dintre mit şi raţiune, punând în evidenţă împru¬ 
muturile pe care, fiind încă prea slabă la aceste începuturi istorice ale sale, raţiunea 
trebuie să le opereze din patrimoniul gândirii mitice. La graniţa, încă atât de fragilă 
şi de mobilă, dintre mit şi logos se află conceptul de 77 apxi/, primul concept 
propriu-zis logic al gândirii filosofice greceşti. Acesta înseamnă repunerea în 
discuţie a unei preocupări a conştiinţei mitice, care se întoarce la căutarea originilor 
ultime şi care, în cadrul noului context al gândirii filosofice, primeşte o formă 
precisă datorită căreia vechea fabulă genealogică este înlocuită prin explicaţia 
ştiinţifică de factură cauzală. Acesta constituie momentul decisiv al victoriei raţiunii 
în istorie care îşi impune pentru secole tipul, modul său de a proceda. însuşit de 
ştiinţele moderne ale naturii, acesta va transforma raţiunea propriu-zisă în raţiune 
ştiinţifică . 1 

Fără a neglija progresele înregistrate între timp, prin contribuţiile aduse de 
diferitele şcoli de cercetare a mitului, E. Cassirer preferă concepţia devenită clasică 
a opoziţiei dintre mit şi raţiune, care a cunoscut suprema sa manifestare în corpul 
ştiinţei. Filosoful nu va pregeta să facă în termeni entuziaşti elogiul ştiinţei ca 
supremă forţă a lumii modeme, cea care a determinat hotărâtor şi definitiv chiar 
fizionomia spirituală a lumii moderne. „Ştiinţa este ultimul pas în dezvoltarea inte¬ 
lectuală a omului şi ea poate fi privită ca realizarea cea mai înaltă şi cea mai 
caracteristică a culturii umane... Nu există o altă putere în lumea nostră modernă 
care să poată fi comparată cu aceea a gândirii ştiinţifice. Ea este considerată a fi 
apogeul şi desăvârşirea tuturor activităţilor omeneşti, ultimul capitol în istoria 
omenirii şi subiectul cel mai important al unei filosofii a omului ." 2 Dar, pe parcursul 
dezvoltărilor sale ideatice, Cassirer va sublinia constant, de câte ori i se va ivi 
ocazia, rezistenţa mitului în faţa raţiunii. Mitul constituie un produs al puterilor 


1 E. Cassirer, Die Phi/osophie der Griechen von den Anfăngen bis P/aton, în Max Dessoir, Die 
geschichte der Phi/osophie, Fourier Verlag, Woesladen, 1925, pp. 12-13. 

2 E. Cassirer, Eseu despre om. O introducere in fi/osofia culturii umane, trad. Constantin 
Cosman, Editura Humanitas, Bucureşti, 1994, p. 286. 

creatoare ale spiritului omenesc care nu poartă însă amprenta raţiunii, dimpotrivă, 
este chiar refractar raţiunii. în locul unei confruntări deschise cu raţiunea care i se 
opune, mitul preferă o tehnică derutantă a fugii şi ascunderii în diferite alte colţuri ale 
conştiinţei, neatinse de luminile raţiunii. Ca atare, lasă să se înţeleagă Cassirer, mitul 
va fi tot mai precis delimitat de raţiune şi, în cele din urmă, va trebui să se retragă 
învins de către aceasta. „Dintre toate fenomenele culturii umane, mitul şi religia sunt 
cele mai refractare la o simplă analiză logică. Mitul pare să fie, la prima privire, doar 
un haos, o masă informă de idei incoerente. A căuta «raţiuni» ale acestor idei pare să 
fie zadarnic şi inutil." 1 în fond, E. Cassirer ilustrează o concepţie de factură iluministă 
despre mit şi relaţia sa cu raţiunea, în care raţiunea se caracterizează ca principalul 
factor al progresului uman ce restrânge, permanent şi progresiv, zona de obscuritate 
întreţinută de mit. 


Adversitatea declarată, asumată deschis faţă de puterea destructivă a unei 
resurecţii a mitului, înţelegerea clară a acestui fapt, îl împing pe E. Cassirer în direcţia 
care va face din el un adevărat iluminist. Pe acest motiv, consideră acelaşi Pierre 
Quillet, Filosofia Luminilor „nu este în viaţa lui Cassirer o carte oarecare... Cassirer este 
un Aufklărer. Mai mult decât perspicacitatea analistului, ceea ce îl leagă de secolul al 
XVI ll-lea este o adevărată comunitate de gândire." 2 Prin mai multe fire, subiectul cărţii 
se leagă, cum uşor se poate observa, de situaţia social-politică creată în Germania 
prin venirea la putere a lui Hitler şi reprezintă replica unui mare gânditor, de pe 
poziţiile raţiunii şi în numele omului, la barbaria care se va declanşa. 

în plină epocă a Luminilor, în eseul său din 1785, Răspuns la întrebarea: ce este 
luminarea?, Kant a dat definiţia cea mai semnificativă a Iluminismului, pe care o putem 
găsi în epocă: „Luminarea - scrie aici Kant - este ieşirea omului din starea de mino¬ 
rat a cărei vină o poartă el însuşi. Starea de minorat este neputinţa de a se servi de 
mintea sa fără a fi condus de altcineva. Te (aci tu însuţi vinovat de această stare 
atunci când cauza ei nu se află într-o lipsă a inteligenţei, ci în lipsa fermităţii şi a 
curajului de a te sluji de ea fără a fi condus de altcineva. Sapere aude! Ai curajul să 
te serveşti de propria minte! este, prin urmare, deviza luminării." 3 Problema esenţei 

1 ibidem, p. 104. 

2 Pierre Quillet, op.c/t., p. 22. 

3 1. Kant, Răspuns ia întrebarea: ce este luminarea? (5 dec. 1785), în Filosofia practică a lui Kant 
(coord. Mircea Flonta, Hans-KIaus Keul), trad. D. Flonta, Editura Polirom, laşi, 2000, p. 118. 

Iluminismului o dată clarificată în aceşti termeni, îl trimite pe Kant mai departe, la 
clarificarea problemei privind situaţia spirituală a propriei sale epoci. „Dacă se va pune, 
aşadar, acum întrebarea: trăim în prezent într-o epocă luminată? Răspunsul este: nu, 
dar trăim de bună seamă într-o epocă a luminării. Lipseşte încă foarte mult ca, după 
cum stau lucrurile astăzi, oamenii, socotiţi în totalitatea lor, să fie deja capabili sau cel 
puţin să fie făcuţi capabili să se servească singuri şi bine în chestiuni religioase de pro¬ 
pria lor minte fără a fi conduşi de altcineva. Avem totuşi indicii clare că acum li se 
deschide drumul pentru a răzbi liber într-acolo şi că piedicile în calea luminării 
generale sau a ieşirii din starea de minorat de care se fac ei înşişi vinovaţi, se 
împuţinează încetul cu încetul. în acest sens, epoca noastră este epoca luminării sau 
veacul lui Frederic." 1 Introducerea distincţiei dintre „epocă luminată" (aufgek/ărte Zeit) 
şi „epocă a luminării" (Zeit der Aufklărung) îi permite lui Kant să avanseze o con¬ 
cepţie dinamică, procesuală a Aufklărung- ului. Iluminismul nu este realitatea 
perfectă a domniei depline a raţiunii care îl aşteaptă pe om undeva la sfârşitul dru¬ 
mului său istoric, stare care ar urma să se instaureze cândva într-un fel de regiuni 
de paradis terestru. Pentru Kant, Iluminismul se defineşte ca procesualitatea 
istorică însăşi care, în mersul ei permanent înainte, se apropie treptat de luarea în 
stăpânire a propriei sale esenţe raţionale. Iluminismul nu înseamnă, în primă linie, 
o realitate, împlinire sau satisfacere pentru că aceasta ar anula imediat ceea ce 
constituie esenţa sa, efortul în năzuinţa către domnia absolută a raţiunii în istorie. 
De aceea, pentru Kant, Iluminismul se poate determina ca un program infinit, un 
efort continuu de progres pe care omenirea nu poate să-l abandoneze fără ca 
acesta să înceteze a mai fi el însuşi. E. Cassirer preia această sugestie atât de fer¬ 
tilă şi deschizătoare de drumuri a definiţiei kantiene a Aufklărung- ului. Prin ideea 
Iluminismului ca program infinit, el îi va sublinia, în acelaşi timp, actualitatea în 
orice timp şi loc în care drepturile raţiunii sunt încălcate. 


Ca reprezentant al şcolii neokantiene, E. Cassirer a preluat mesajul filosofic 
kantian al revoluţiei sau răsturnării copernicane care aşeza raţiunea umană în 
centrul solar al sistemului cunoaşterii. în această perspectivă, într-un mod 
aproape paradoxal, obiectivitatea cunoştinţelor se fundamentează pe subiectivi¬ 
tatea depozitară a formelor apriorice ale cunoaşterii, conform cărora un obiect 
oarecare se poate constitui în obiect propriu-zis al cunoaşterii. Dar tot din kantianism, 


1 tbidem, p. 122. 

E. Cassirer putea să extragă şi ideea directoare capabilă să fundamenteze activi¬ 
tatea sa de istoric al filosofiei. în capitolul al patrulea din „Metodologia transcen¬ 
dentală" a Criticii raţiunii pure , Kant tratează într-un mod extrem de concentrat 
despre „Istoria raţiunii pure". Se găseşte aici îndemnul rodnic pentru cercetare, de a 
proceda conform unei metode sistematice în vederea reconstituirii unui posibil 
traseu istoric al cunoaşterii. „în ce-i priveşte pe cei ce urmează o metodă «ştiinţifică» 
- scrie Kant - ei au aici alegerea de a proceda sau «dogmatic», sau «sceptic», în 
toate cazurile însă ei au obligaţia să procedeze «sistematic». Numind aici pe cele¬ 
brul Wolff, ca reprezentant al primului procedeu şi pe David Hume, ca reprezentant 
al celui de-al doilea, mă pot dispensa în ce priveşte scopul meu actual, de a numi 
pe ceilalţi. Numai calea critică mai rămâne deschisă. Dacă cititorul a avut 
bunăvoinţa şi răbdarea s-o parcurgă în societatea mea, el poate judeca acum dacă 
nu cumva, în caz că i-ar place să şi dea contribuţia lui, pentru a face din această 
cărare o cale regală, s-ar putea atinge încă înainte de sfârşitul acestui secol ceea 
ce multe secole n-au putut realiza, anume de a aduce raţiunea omenească la satis¬ 
facţie deplină în ceea ce a preocupat totdeauna însă, fără succes până acum, setea 
ei de cunoaştere." 1 Incompatibilitatea dintre criticism, căruia i s-a reproşat lipsa unei 
preocupări reale pentru compartimentul istoric al conştiinţei omeneşti, şi ideea de 
dezvoltare istorică pare surmontată. Kant vorbeşte despre nişte progrese reale ale 
cunoaşterii care se pot realiza în virtutea aplicării metodei critice, într-un timp foarte 
rapid, până la sfârşitul secolului - al secolului al XVIII-lea - ceea ce dovedeşte ade¬ 
ziunea criticismului la una din marile idei ale epocii Luminilor, aceea de progres. 
Posibilitatea unei treceri în revistă istorice a progreselor înregistrate de raţiune este 
teoretic fundamentată. 

Programul unei vaste întreprinderi istorice, astfel inspirat de Kant ca istorie a 
raţiunii, nu pare să fie străin de intenţiile lui E. Cassirer ca istoric al filosofiei. 
Apărută în 1932, Filosof ia Luminilor vine în urma altor importante lucrări istorico-filo- 
sofice cum sunt: individuum und Kosmos in der Phi/osophie der Renaissance 
{individ şi cosmos în filosofia Renaşterii) apărută în 1927 şi Die p/atonische 
Renaissance in Engiand(Renaşterea piatoniciană în Anglia ), apărută în acelaşi an, 
1932. Dacă la acestea mai adăugăm şi Kants Leben und Lehre (Viaţa şi filosofia 
lui Kant), apărută mai devreme, în 1918, se conturează clar intenţia de a trasa o 
vastă frescă a progresului spiritului uman în epoca modernă care, debutând cu 
Renaşterea şi trecând printr-un moment important al ei, Iluminismul, se încu¬ 
nunează cu marea creaţie a criticismului lui Kant. Sarcina pe care Cassirer pare să 

1 Kant, Critica raţiunii pure, trad. N. Bagdasar şi E. Moisuc, Editura Ştiinţifică, Bucureşti, 1969, p. 632. 

şi-o fi asumat în deplină cunoştinţă de cauză este de a reface istoria raţiunii, potrivit 
îndemnului kantian, din singura perspectivă cu putinţă, a metodei critice, care a 
izbutit să-şi taie o cale de mijloc între dogmatism şi scepticism. Cu aceasta, s-a 
intuit corect un caracter al raţiunii iluministe dezbătut pe larg în capitolul al cincilea 
privind „Cucerirea lumii istorice" din Filosofia Luminilor. Raţionalismul iluminist se 
înrădăcinează în tradiţia carteziană, prin care gândirea modernă debutează ca 
având prima sa certitudine în afirmarea orgolioasă a Eului ca fiinţă raţională indu¬ 
bitabilă. Dar, raţiunea la care se referă Descartes este una a cărei perfecţiune este 
dată de la început şi ea nu rezultă din vreo devenire istorică. De altfel, fiind dată ca 
perfectă de la început, raţiunea carteziană anulează în perfecţiunea sa orice 
istorie înţeleasă ca progres sau evoluţie. Ea nu cunoaşte nici trecut şi nici 
prezent, ci este imobilizată îrtr-un prezent fără istorie ca fiinţa eleată. Iluminismul, 
motivat social-politic de imperativul înfăptuirii Revoluţiei ca ultimul episod practic 
din istoria raţiunii moderne, va asocia ideii de raţiune pe aceea de progres. 

Filosofia Luminilor oferă exemplul concret al punerii în operă a metodei istori- 
co-filosofice proprie cercetărilor lui E. Cassirer. Lucrarea se bazează pe o mare 
audiţie ce face din autor un cunoscător temeinic, la sursă, al obiectului său de studiu, 
secolul al XVIII-lea şi viaţa sa filosofică. Totuşi, cartea nu-şi sufocă cititorul prin 
mulţimea detaliilor, prin invocarea unei mase uriaşe de amănunte care să-i justifice 
analizele. Deşi pe parcursul cărţii sale, E. Cassirer face efortul de a îmbrăţişa viaţa 
spirituală a secolului al XVIII-lea în întreaga amploare a domeniilor sale - concepţiile 
despre natură şi ştiinţele naturii (capitolul al doilea), psihologie şi teoria cunoaşterii 
(capitolul al treilea), religie (capitolul al patrulea), istorie (capitolul al cincilea), drept, 
stat, societate (capitolul al şaselea), estetică (capitolul al şaptelea) - ambiţia acesteia 
nu constă în realizarea unei expuneri căreia să nu-i scape nici un fapt. Miza cărţii trece 
dincolo de erudiţia istorică, savantă propriu-zisă şi este propriu-zis filosofică. Deasupra 
mulţimii faptelor, E. Cassirer face efortul de a degaja „spiritul comun" al acestora, o 
idee scoasă din patrimoniul cel mai valoros al idealismului german, apropiată de acel 
Zeitgeist hegelian, ca adevărat obiectiv al cercetării istorice. De altfel, Primul capitol îşi 
propune chiar sarcina de a descrie „spiritul secolului Luminilor". „Scrierea de faţă - va 
preciza E. Cassirer în Cuvânt înainte - vrea să fie mai puţin şi în acelaşi timp mai mult 
decât o monografie despre filosofia Luminilor"; aceasta în sensul că ea nu îşi va 
asuma sarcina, şi dificilă şi neplăcută, de a-l scufunda pe cititor într-un ocean de detalii 
care, prin caracterul lor exhaustiv, să-i întunece imaginea asupra întregului mişcării ca 
atare. în locul extensiunii, cercetarea întreprinsă de E. Cassirer va opta pentru 
desfăşurarea ei pe dimensiunea intensiunii. „Ceea ce s-a avut în vedere aici, - 
mărturiseşte autorul în acelaşi loc - nu a fost elaborarea unui raport pur epic despre 

cursul, dezvoltarea şi destinul filosofiei Luminilor. Mai mult, a fost vorba despre 
surprinderea mişcării interne ce s-a desăvârşit în cadrul acesteia şi, în aceeaşi 
măsură, de a face vizibile acţiunile dramatice ale gândirii sale. Farmecul şi va¬ 
loarea sistematică, proprii filosofiei Luminilor constau în această mişcare; în ener¬ 
gia şi pasiunea pentru gândire pe care ea o pune în toate problemele sale particu¬ 
lare. Văzută din această perspectivă, multe dintre elementele sale converg către o 
unitate de sens, unitate ce scapă unui mod de abordare care priveşte rezultatele 
sale ca fiind contradictorii sau ca fiind un eclectism de motive ideatice eterogene. 
Dacă dorim să surprindem sensul ei istoric real, atunci tensiunile şi soluţiile sale, 
îndoielile şi deciziile, scepticismul şi credinţa sa nezdruncinată trebuie să fie văzute 
şi interpretate dintr-un singur punct central." 


Filosofia Luminilor este capodopera activităţii de istoric al filosofiei a lui Ernst 
Cassirer, în care cititorul poate găsi întrunite toate calităţile de cercetător şi scriitor 
ale acestuia. Traducerea în româneşte a acestei lucrări reprezintă un eveniment 
editorial care trebuie salutat ca atare. Cititorii care vor lua în mână această carte şi 
vor avea răbdarea şi curiozitatea de a parcurge până la capăt paginile sale, o vor 
închide cu satisfacţia de a se fi întâlnit cu o adevărată lucrare de maestru, ale cărei 

Moştenirea iluministă e mai complexă 
decât pare; ea nu se reduce la dictatul 
raţiunii şi nici, cu atât mai puţin, la 
instrumentalizarea acesteia. Respin¬ 
gând colectivităţile gregare şi miturile 
lor, Iluminismul invită mereu la 
asumarea unei conştiinţe individuale 
din care nu lipseşte o dimensiune 
universalistă. Experienţa nu o dată 
tragică a modernităţii probează carac¬ 
terul utopic al reprezentărilor sale (al 
unora dintre ele în mod special), dar nu 
face mai puţin necesar ori mai puţin 
stimulator proiectul iluminist în 
ansamblul său. 

Colecţia cu acest titlu îşi propune să 
readucă în actualitate texte funda¬ 
mentale din secolul al XVIII-lea şi să le 
adauge, în timp, cele mai importante 
exegeze fdosofice şi critice dedicate 
Iluminismului în secolul care tocmai s-a 
încheiat. 

